
sv. Martina — Split. 


I : s a k: Štamparsko poduzeće „Franjo Kluz” — Omiš. 


PREDGOVOR 


Sudjelovanje vjernika u liturgiji postalo je u doba 
II Vatikanskog koncila pojam najznačajnijeg izražaja 
religije. Svi su kršćanski narodi uložili veliki napor da 
unaprijede to sudjelovanje. I kod nas se o tom dosta 
govori i piše, a nešto se i ostvarilo gdje više gdje manje. 
Jedna od najvećih poteškoća je nedostatak prikladnih 
liturgijskih knjiga. Uz nekoliko drugih pokušaja izdanja 
liturgijskih tekstova evo još jednog. 

Pri izradi ovog Misala i Brevijara za vjernike na¬ 
stojali smo iskoristiti našu liturgijsku tradiciju i rad na 
prevođenju liturgijskih tekstova kod ras u posljednjih 
četrdesetak godina. Mnogobrojni uspjesi na tom područ¬ 
ju olakšali su ovo izdanje. Ovdje nam dolazi na pamet 
riječ Kristova: »Drugi su se trudili, a vi koristite plod 
njihovih truda« (Iv 4, 38). Poslanice i Evanđelja za sve 
dane crkvene godine te prijevod Brevijara za najvažnije 
blagdane izdao je o. Petar Vlašić; Poslanice i Evanđelja 
za nedjelje i blagdane Dr Nikola Žuvić; Misal je preveo 
Dr Dragutin Kniewald; tekstove nedjeljne Mise i Večer¬ 
nje izdavao je časopis »Život s Crkvom«, a nedjeljne 
i blagdanske Mise časopis »Molite braćo«. Himne Bre¬ 
vijara i sekvencije Misala prepjevao je o. Milan Pavelić. 
— Za ovo izdanje preuzeli smo psalme iz »Rimskog ob¬ 
rednika«. Večernje psalme prepustio nam je DLO krčke 
biskupije. Za ostale psalme pomogli smo se izdanjem 
malog Brevijara (Beograd 1955). Himne kojih nema u o, 
Pavelića prepjevao je Dr Ljubo Kučan, posljednicu sv. 
Dominika o. Dominik Budrović, a himan na Misi 
krizme msgr Ivan Vlašić. Misu sv. Franje preuzeli smo 
iz molitvenika »Serafsko cvijeće«. Štošta je trebalo prvi 
put prevesti. To su uglavnom nove Mise i veliki dio 
antilona Jutarnje i Večernje. 

Nije bio lagan izbor što da se uvrsti u ovo izdanje 
jer je prostor ograničen. Mnoge će začuditi činjenica da 
smo uza svu ograničenost prostora uvrstili glavne dije¬ 
love iz Brevijara. Na to nas je potakla značajna odredba 





svetog koncila: »Neka pastiri duša nastoje da nedjeljom 
i o većim blagdanima obave u crkvi zajednički glavne 
Časove, naročito Večernju. Preporuča se i svjetovnjaci¬ 
ma da mole božanski Časoslov, bilo sa svećenicima, bilo 
međusobno okupljeni, dapače i svaki za sebe« (Uredba 
o sv. bogoslužju, br. 100). Crkva nadalje želi da se u 
sjemeništima svakog dana moli zajednički liturgijska 
Jutarnja i Večernja (Isp. Uputa SZO za provođenje 
Uredbe, br. 16). — Najteži nam je posao bio uskladiti 
međusobno tekstove koji dolaze na više mjesta, npr. u 
evanđelju, psalmu i antifoni. 

Uz malo vježbe moći će se vjernici snaći u upotrebi 
ovog priručnika. Bit će dobro da zamole kojeg svećenika 
neka im pomogne. — Da olakšamo sudjelovanje vjer¬ 
nika, štampali smo masnim slovima one dijelove koii 
spadaju na zajednicu vjernika. — Neki su tekstovi vla¬ 
stiti za pojedine pokrajine i redovničke zajednice. Tako 
npr. Sv. Jeronim za Dalmaciju, sv. Dominik za domini¬ 
kanski i franjevački red itđ. 

U zamršenom poslu pripremanja ovog izdanja po¬ 
mogli su nam dragocjenim savjetima splitski biskup Đr 
Franjo Franić i banjalučki biskup msgr Alfred Pichler, 
Najveći dio truda kod pripremanja snosili su vlč. fra 
Božo Ančić, fra Pavao Vučković, fra Mijo Marić i fra 
Viče Kapetanović, makarski bogoslovi. 

Nadamo se da ćemo barem malo doprinijeti da se 
sveti tekstovi što dublje usade u srca hrvatskih vjernika 
i da njihova usta postanu »instrumenat glasa Crkve« 
(Pavao VI). 

Neka mili glas Crkve odzvanja sve više i u našoj 
zemlji! »Neka taj glas nitko ne pometa!« (Pavao VI). 
Neka se i u našoj zemlji »Crkva okuplja kao narod 
Božji u molitvi«! (J. A. Jungmann). 

Neka Jaganjac Božji, koji je jedini bio »dostojan da 
otvori knjigu« (Otkr 5, 5), otvori i našim vjernicima 
knjigu svetog bogoslužja da je razumiju, da iz nje mole 
i pjevaju! »Neka otvori uši srdaca njihovih i vrata mi¬ 
losrđa« pa da »grnu u crkve i oko oltara, da kao živi 
udovi, sjedinjeni sa svojom božanskom glavom, zajedno 
s njim i po njemu vrše uzvišenu žrtvu i daju dužnu 
hvalu vječnomu Ocu«! (Pio XII). 

Makarska, 17. V — 1965. 


o. dr JURE RADIĆ 


I 


^idacn^a 








ZNAČENJE CRKVENE JUTARNJE MOLITVE 

Početak i svršetak dana posvećuje Crkva bogoštovljem. 
Jutro posvećuje Jutarnjom hvalom a večer Večernjom. 

JUTARNJA (Laudes matutinae) je dio crkvenog bogoslužja 
koji je određen za posvećenje zore, osvita, početka dana. Glas 
razuma nam svjetuje ono što je naredio Mojsije: „Prvine Go¬ 
spodinu!” (Izl 35. 5). 

Noć nam vrlo prikladno predstavlja tamu grijeha, smrti, 
neznanja, sve ono što je zlo, a osvit dana milost, život, istinu, 
sve što je dobro. — Krist je uskrsnuo u zoru. Nekoć su se 
katekumeni krstili u zoru uskrsnog blagdana. — Vrhunac ju¬ 
tarnjeg bogoslužja je Zakarijina pjesma ,,Blagoslovljen ...” U 
toj pjesmi pozdravljamo Spasitelja kao ,,Sunce s visine”. Sun¬ 
ce donosi život prirodi, Krist donosi život svijetu. Kad se on 
pojavio, prestala je starozavjetna noć i počeo novi dan. Kad 
se on pojavi na f koncu svijeta i kad mi uskrsnemo s njim, pre¬ 
stat će noć zemaljskog života i započeti svijetli dan vječnosti. 
Sve to ima Crkva pred očima dok pjeva Jutarnju. 

U sadašnjem času crkvene povijesti Jutarnja može biti 
vrlo prikladan izražaj veselja radi temeljite obnove na svim 
područjima crkvenog života. Pri kraju je noć s kojom zajedno 
prestaje mnogo toga što je nepotrebno i zastarjelo, a sviće 
novi dan. „Sto je staro i ostarjelo, blizu je da nestane !“ (Hebr 
8. 13). „Neka Crkvi i svijetu što prije svane onaj sunčani dan 
kojega je papa Ivan ugledao zoru!" (Pavao VI). 

Promjenljivi dijelovi za pojedine dane crkvene godine po¬ 
mažu nam da u različitom svjetlu i s različitog gledišta doži¬ 
vimo onu obnovu o kojoj pjeva Jutarnja. 

Posvetimo Bogu crkvenom Jutarnjom prve časove naših 
blagdana! 




RED JUTARNJE 


Ovo je redoslijed nedjeljne Jutarnje. Na obične nedjelje 
vlastita je antifona za Blagoslovljen-. . . i molitva, koja je ista 
kao na Misi tog dana. Ovdje doneseni psalmi su isti i na 
blagdane, a antifone, čitanje i himan su vlastiti; molitva je 
također od Mise dotičnog blagdana. 

f Bože, u pomoć mi priteci. — Gospodine, 
pohiti da mi pomogneš. 

Slava Ocu i Sinu i Duhu Svetomu. Kako bi¬ 
jaše na početku, tako i sada i vazda i u vi jeke 
vjekova. Amen. Aleluja. 

(Mjesto Aleluja između Sedamdesetnice i Uskrsa reče se 

Hvala tebi. Gospodine, Kralju vječne slave). 

1. Antifona 

Aleluja , Gospodin kralju je, ogrnuo se veli¬ 
čanstvom, aleluja, aleluja. 

PSALAM 92 

Gospodin kralju je, ogrnuo se veličanstvom, 
* zaodjenuo se Gospodin snagom i opasao se. 

On je utvrdio krug zemaljski * i neće se po¬ 
maknuti. 

Prijestolje tvoje stoji od početka, * ti si od 
vijeka. 

Podižu rijeke, Gospodine, * podižu rijeke 
glas svoj. 

Hed Jutarnje 


Podižu rijeke valove svoje, * žubore mnoge 
vode. 

Divno je gibanje mora, * divan je na visini 
Gospodin. 

Svjedočanstva su tvoja sasvim vjerodostoj¬ 
na, * kući tvojoj, Gospodine, pripada svetost u 
sve dane. 

Slava Ocu i Sinu * i Duhu Svetomu. 

Kako bijaše na početku, tako i sada i vazda 

* i u vi jeke vjekova. Amen. 

Ponovi se antifona: Aleluja, Gospodin kraljuje... 

2. Antifona 

Poklikni Bogu, sva zemljo, aleluja. 

PSALAM 99 

Poklikni Bogu, sva zemljo, * služite Gospo¬ 
dinu veselo. 

Idite pred lice njegovo * sa kliktanjem. 
Znajte da je Gospodin sam Bog, * on nas je 
stvorio, i mi smo njegovi. 

Mi smo narod njegov i ovce paše njegove. 

* Uđite na vrata njegova s hvalom, u trijemove 
njegove s pjesmama, slavite ga. 

Hvalite ime njegovo, jer je sladak Gospodin, 
dovijeka je milosrđe njegovo, * i od koljena do 
koljena istina njegova. 

Slava Ocu ... 

Ponovi se antifona: Poklikni Bogu ... 

3. Antifona 

Blagosivat ću te za života svoga, i u tvoje 
ime dizat ću ruke svoje, aleluja. 

Red Jutarnje 


PSALAM 62 

Bože, Bože moj, * k tebi rano ranim. 

Duša mi žeđa tebe, * tijelo moje gine za 

tobom -mi 

U zemlji suhoj, žednoj i bezvodnoj. Tako 

sam te gledao u svetištu * da vidim silu tvoju 
i slavu tvoju. 

Ta milosrđe je tvoje bolje od života, JNeka 
ie hvale usta moja. 

Da bih te tako blagosivao za života svoga 
* i u tvoje ime dizao ruke svoje. v 

Da bi se kao uljem radosti punila duša 
moja * i ja te s klikom na usnama hvalio. 

Kad se tebe sjetim na postelji svojoj, razmi¬ 
šljam noću o tebi, * jer si pomoćnik moj. 

I radujem se pod sjenom krila tvojih, duša 
mi prianja za tebe, * pomaže me desnica tvoja. 

Koji traže pogibao duši mojoj, nek idu pod 
zemlju, * nek se predadu pod mač srdžbe tvoje, 
nek budu plijen lisicama. 

A kralj neka se raduje u Bogu, i nek se hvan 
svaki koji se kune njim, * kad zanijeme usta 
onih koji govore bezakonja. 

Slava Ocu... 

Ponovi se antifona: Blagosivat ću te ... 

4. Antifona 

Tri su mladića na zapovijed kraljevu bili ba¬ 
čeni u peć ; ali se nisu bojali vatre . nego su govo¬ 
rili: Blagoslovljen Bog, aleluja. 

PJESMA TRIJU MLADIĆA (Dan 3, 57-88 i 56) 

Blago šivaj te, sva djela Gospodnja, Gospodi¬ 
na, * hvalite i uzvisujte ga dovijeka. 

Blagosivajte, anđeli Gospodnji Gospodina, 
blagosivajte, nebesa, Gospodina. 


Red Jutarnje 


II 


Blagosivajte, sve vode povrh nebesa, Gospo¬ 
dina, * blagosivajte, sve vojske Gospodnje, Go¬ 
spodina. 

Blagosivajte, sunce i mjeseče, Gospodina, 
blagosivajte, zvijezde nebeske, Gospodina. 

Blagosivajte, sva kišo i roso, Gospodina, 
blagosivajte, svi vjetrovi Božji, Gospodina. 

Blagosivajte, ognju i žego, Gospodina, 
blagosivajte, studeni i žego, Gospodina. 

Blagosivajte, roso i mrazu, Gospodina, * bla¬ 
gosivajte, lede i studeni, Gospodina. 

Blagosivajte, ledovi i snijegovi, Gospodina, 

* blagosivajte, noći i dani, Gospodina. 

Blagosivajte, svjetlo i tmine, Gospodina, 
blagosivajte, munje i oblaci Gospodina. 

Nek blagosiva zemlja Gospodina, * neka ga 

hvali i uzvisuje dovijeka. 

Blagosivajte, gore i brežuljci, Gospodina, 
blagosivajte, sve biljke na zemlji, Gospodina. 

Blagosivajte, izvori, Gospodina, t blagosi¬ 
vajte. mora i rijeke, Gospodina. 

Blagosivajte, kitovi i sve što se miče u vo¬ 
dama, Gospodina, * blagosivajte, sve ptice nebe¬ 
ske. Gospodina. 

Blagosivajte, sve zvijeri i stoko, Gospodina, 
* blagosivajte, sinovi ljudski, Gospodina. 

Nek blagosiva Izrael Gospodina, * neka ga 
hvali i uzvisuje dovijeka. 

Blagosivajte, svećenici Gospodnji, Gospodi¬ 
na, * blagosivajte, sluge Gospodnje, Gospodina, 









IZ 


Red Jutarnje 


Blagosivajte, duhovi i duše pravedničke, Go¬ 
spodina, * blagosivajte sveti i ponizni srcem, Go¬ 
spodina. 

Blagosivajte, Ananija, Azarija, Misaele, Go¬ 
spodina, * hvalite i uzvisujte ga dovijeka. 

Blagosivajmo Oca i Sina sa Svetim Duhom, 
* hvalimo i uzvisujmo ga dovijeka. 

Blagoslovljen si, Gospodine, na svodu nebe¬ 
skom * i dostojan hvale i slavan i uzvisivan do¬ 
vijeka. 

Ne govori se Slava Ocu... 

Ponovi se antifona: Tri su mladića... 

5. Antifona 

Aleluja, hvalite Gospodina s nebesaaleluja , 
aleluja. 

PSALAM 148 

Hvalite Gospodina s nebesa, * hvalite ga na 
visinama. 

Hvalite ga, svi anđeli njegovi, * hvalite ga, 
sve vojske njegove. 

Hvalite ga, sunce i mjesece, * hvalite ga, sve 
zvijezde i svjetlo. 

Hvalite ga, nebesa nad nebesima, * i sve 
vode što su iznad nebesa neka hvale ime Go- 
spodnje; 

Jer on reče i postadoše, * zapovjedi i stvo- 
riše se. 

Postavi ih za svagda i za vijek vijeka, * dade 
im zakon koji ne prolazi. 

Hvalite Gospodina sa zemlje, * nemani i svi 
bezdani. 


Red Jutarnje 

Ognju, grade, sniježe, lede, vjetrovi olujni 
* koji izvršujete riječ njegovu, 

Gore i svi humovi, * rodna drveta i svi cedri, 

Zvijeri i sva stoko, * zmije i ptice krilate, 

Kraljevi zemaljski i svi narodi, * knezovi i 
svi suci zemaljski. 

Mladići i djevojke, starci sa svom mladeži 
nek hvale ime Gospodnje, * jer je samo njegovo 
ime uzvišeno. 

Slava je njegova na nebu i na zemlji, * dao 
je snagu narodu svomu. 

Njemu treba da pjevaju svi sveci njegovi, * 
sinovi Izraelovi, narod koji mu je blizu. 

Slava Ocu ... 

Ponovi se antifona: A.leluja, hvalite Gospodina... 

ČITANJE (Otkr 7, 12) 

Blagoslov, i slava, i mudrost, i hvala, čast, 
sila i jakost Bogu našemu u vi jeke vjekova, 
amen. — Bogu hvala. 

HIMAN 

U nedjelje od listopada do Došašća i od Bogojavljenja 
do Korizme: 

V jeko vit Stvorče stvari svih, 

Sto dan i noć uređuješ 
I vazda ih izmjenjuješ 
Da ne muči nas dosada! 

Već glasnik dana javlja se 
I noćne straže kazuje. 

To noćno svjetlo putnika 
Sunčane zrake doziva. 

On budi jasnu Danicu 
I pred njom tmine uzmiču, 

On smeta kobnoj klateži 
I ona škodit prestaje. 

Red Jutarnje 


i On tiša morske valove 
I duh mornaru povraća, 

On Glavu Crkve potiče 
Da grijeh opere suzama. 

Ne otežući ustajmo, 

Iz loga zove pijetao, 

Pospance on prekorava 
I otpale optužuje. 

Na klik mu nada vraća se, 

Bolniku bol olakšava, 

Svoj bodež krije razbojnik 
I grješnik se pouzdava. 

Na grješne. Spase, pogledaj 
I okom svojim digni nas: 

Od gleda tvog se gubi glib, 

I suze vru i peru grijeh. 

O Svjetlosti, prosvijetli nas 
I trgni nam oda sna duh 
Da prvi nam te slavi glas 
I vratimo ti pjesmom dug. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. — Amen. 

Od II nedjelje po Duhovima do konca rujna: 

Već noći crne sjena evo gine, 

Rumen se blista s lica zori jasnoj, 

Šaljimo prošnje k Stvoritelju svijeta 
U pjesmi glasnoj. 

Oprosti, Bože, nama grješnicima, 
Strah uzmi od nas, boli nam iscijeli, 
I vječnog mira blagim darovima 
Ti nas nadi jeli. 

Podaj nam ovo, Trojice Božanska, 

O Oče, Sine, Duše milostivi, 

Kom slava, svijetom svim odjekujući, 
Vječito živi. — Amen. 


Red Jutarnje 


15 


ZAZIV 

Gospodin kralju je, ogrnuo se veličanstvom. 

— Zaodjenuo se Gospodin snagom i opasao se 
jakošću. 

Antifona za Blagoslovljen vlastita. Vidi promjenljive di¬ 
jelove. . 

ZAKARIJINA PJESMA (Lk 1, 68-79) 

Blagoslovljen Gospodin, Bog Izraelov, * jer 
je pohodio i otkupio narod svoj. 

I podigao nam je jako spasenje * u domu 
Davida, sluge svojega . 

Kao što je obećao ustima svetih * iz davnih 
dana proroka svojih: 

Da nas spasi od neprijatelja naših * i od ruke 
svih koji mrze na nas, 

Da učini milosrđe s očima našim * i sjeti se 
svetoga zavjeta svojega, 

Zakletve kojom se zakleo Abrahamu, ocu 
našemu * da će nam dati. 

Da mu izbavljeni iz ruku neprijatelja svojih 

* služimo bez straha, 

U svetosti i pravdi pred njim, * u sve dane 
naše. 

A ti, dijete, zvat ćeš se prorok Svevišnjega, 

* jer ćeš ići pred licem Gospodinovim da mu 
pripraviš putove, 

Da poučiš narod njegov da mu je spasenje 

* u oproštenju grijeha njegovih. 

Po dubokom milosrđu Boga našega, * po ko¬ 
jem će nas pohoditi Sunce s visine 

Red Jutarnje 


Da obasja one koji sjede u tami i sjeni smrt¬ 
noj, * da upravi noge naše na put mira. 

Slava Ocu ... 

Ponovi se antifona. 

Gospodin s vama. 

I s duhom tvojim. 

(Ako ne predvodi svećenik ili đakon, mjesto tog zaziva 
reče se: 

Gospodine, usliši molitvu moju. 

I vapaj moj k tebi da dođe). 

MOLITVA vlastita iz Mise dotičnog dana. 

Gospodin s vama. 

I s duhom tvojim. 

(Ili Gospodine, usliši . . . kao prije molitve). 

Blagosivajmo Gospodina. 

Bogu hvala. 

Duše vjernih po milosrđu Božjem počivale 
u miru. 

Amen. 


PSALMI 

ZA NEDJELJE OD SEDAMDESETNICE DO CVJETNICE 

Antifone su svake nedjelje vlastite. Vidi promjenljive di¬ 
jelove. 

1 Psalam 50 

Smiluj mi se, Bože, * po velikom milosrđu svojem. 

I po prevelikoj dobroti svojoj * uništi krivicu moju. 

Posve me operi od krivice moje * i od grijeha 
mojega očisti me. 

Jer ja znam krivicu svoju, * i grijeh je moj vazda 
preda mnom. 

Tebi sam jedinomu sagriješio i pred tobom zlo 
učinio: * pravedan ćeš biti kad progovoriš i čist kada 
sudiš. 

Jer gle rođen sam u nepravdama, * i u grijesima 
me je začela majka moja. 


Psalmi u pokorničko vrijeme 

Gle, ti ljubiš istinu, * sakrivene i tajne stvari mu¬ 
drosti svoje objavljuješ meni. 

Poškropi me hisopom da se očistim, * operi me da 
budem bjelji od snijega. 

Objavi mi radost i veselje, * i kliktat će kosti 
ponižene. 

Odvrati lice svoje od grijeha mojih * i sve krivice 
moje uništi. 

Srce čisto stvori mi, Bože, * i duh pravi obnovi 
u meni. 

Ne odbaci me od sebe * i Svetoga Duha svojega ne 
uzmi od mene. 

Daj da se opet radujem spasenju tvojem * i okrijepi 
me duhom spremnim. 

Učit ću bezbožnike putovima tvojim, * i grješnici 
će se k tebi obratiti. 

Izbavi me od krvi prolivene, Bože, Bože spasitelju 
moj, * i jezik će moj klicati pravednosti tvojoj. 

Otvori, Gospodine, usne moje, * i usta će moja 
navješćivati hvalu tvoju. 

Jer da voliš žrtvu bio bih je doista prinio, * ali se 
žrtve paljenice tebi ne mile. 

Žrtva je Bogu duh raskajan, * srca skrušena i poni¬ 
žena, Bože, nemoj prezreti. 

Blag budi, Gospodine, po dobroti svojoj Sionu, * da 
se opet podignu zidovi jeruzolimski. 

Onda ćeš primati žrtve pravedne, prinose i palje¬ 
nice, * tad će stavljati na oltar tvoj junad kao dar 
žrtveni. 

Slava Ocu s .. 

2 Psalam 117 

Hvalite Gospodina jer je dobar, * jer je dovijeka 
milosrđe njegovo. 

Neka reče Izrael: On je dobar, * dovijeka je milo¬ 
srđe njegovo. 

Neka reče dom Aronov: * dovijeka je milosrđe 
njegovo. 

Neka reknu koji se boje Gospodina: * dovijeka je 
milosrđe njegovo. 












Jutarnja 


18 


U tjeskobi svojoj zazvao sam Gospodina, * i Gospo¬ 
din me je uslišio i izveo na čistinu. 

Gospodin mi je pomoćnik, * ne bojim se što će mi 
učiniti čovjek. 

Gospodin mi je pomoćnik, * i ja bez straha gledam 
neprijatelje svoje. 

Bolje je oslanjati se na Gospodina, * nego li se 
oslanjati na čovjeka. 

Bolje je ufati se u Gospodina, * nego ufati se u 
knezove. 

Svi me narodi opkoliše, * ali ih u ime Gospodnje 
nadvladah. 

Opkoliše me kao pčele i razgorješe se kao oganj 
u trnju, * ali ih u ime Gospodnje nadvladah. 

Udaren nagnuh se da padnem, * ali me Gospodin 
prihvati. 

Gospodin je jakost moja i hvala moja, * on mi je 
postao spasenje. 

Glas radosti i spasenja * čuje se u šatorima pra¬ 
vedničkim. 

Desnica Gospodnja pokaza moć, desnica me Go¬ 
spodnja uzvisi * desnica Gospodnja pokaza moć. 

Neću umrijeti nego živjeti * i kazivat ću djela 
Gospodnja. 

Teško me je Gospodin kaznio, * ali me nije predao 
smrti. 

Otvorite mi vrata pravde da uđem na njih i zahva¬ 
lim Gospodinu. * Ovo su vrata Gospodnja na koja ulaze 
pravednici. 

Hvalim te jer si me uslišio, * jer si mi postao 
spasenje. 

Kamen koji odbaciše zidari * posta glava od ugla. 

To je učinio Gospodin, * i divno je u očima našim. 

Ovo je dan što ga je stvorio Gospodin, * raaujmo se 
i veselimo se na nj. 

Spasi me, o Gospodine, o Gospodine, daj napredak! 
* Blagoslovljen koji dolazi u ime Gospodnje. 

Blagosivamo vas iz doma Gospodnjega, * Bog je 
Gospodin, on nas je spasio. 

Vežite vrpcama žrtve blagdanske, * vodite ih do 
žrtveničkih rogova. 


Psalmi u pokorničko vrijeme 


19 


Ti si Bog moj, tebe hvalim, * ti si Bog moj, tebe 
uzvisujem. 

Hvalim te jer si me uslišio, * i postao si mi spasenje. 

Hvalite Gospodina jer je dobar, * jer je dovijeka 
milosrđe njegovo. 

Slava Ocu ... 

3 Psalam 62 

Kao na str. 10. 

4 Pjesma triju mladića (Dan 3, 52—57) 

Blagoslovljen si, Gospodine, Bože otaca naših, * i 
dostojan hvale i slavan i uzvisivan dovijeka. 

I blagoslovljeno sveto ime slave tvoje, * i dostojno 
hvale i uzvisivano u sve vi jeke. 

Blagoslovljen si u svetom hramu slave svoje, * i do¬ 
stojan hvale i slavan dovijeka. 

Blagoslovljen si na prijestolju kraljevstva svoga, 
* i dostojan hvale i uzvisivan dovijeka. 

Blagoslovljen si koji promatraš bezdane i vladaš 
nad kerubima, * i dostojan hvale i uzvisivan dovijeka. 

Blagoslovljen si na svodu nebeskom, * i dostojan 
hvale i slavan dovijeka. 

BlagosivEjte, sva djela Gospodnja, Gospodina, * 
hvalite i uzvisujte ga dovijeka. 

Slava Ocu... 

9 5 Psalam 148 

Kao na str. 12. 

PROMJENLJIVI DIJELOVI JUTARNJE 
I nedjelja Došašća 

ANTIFONE 

1 U onaj dan će s gora kapati milina, a s brežuljaka 
će teći mlijeko i med, aleluja. 

2 Veseli se, sionska kćeri, radosno klici, kćeri jeru¬ 
zalemska, aleluja. 

3 Evo će Gospodin doći i svi sveti njegovi s njime, 
i bit će u onaj dan svjetlo veliko, aleluja. 

4 Svi koji ste žedni, dođite na vodu, tražite Go¬ 
spođina dok ga se može naći, aleluja. 

5 Evo će doći veliki Prorok i on će obnoviti Je¬ 
ruzalem, aleluja. 

ČITANJE (Rimlj 13, 11) 

Braćo, znate da je već doba da se probudimo. Sada 
je naše spasenje bliže nego kad smo primili vjeru. — 

Bogu hvala. 

Bogu hvala se odgovara iza svakog čitanja. 

HIMAN 

Čuj, jasni glas odjekuje, 

U tami nas opominje: 

Oda sna sad se trgnite, 

S nebesa Isus dolazi. 

Nek duh se diže klonuli, 

Nek praha više ne grli, 

U visu nova zvijezda sja, 

Od rana da nas ozdravlja. 

To Bog nam šalje Jaganjca, 

Da briše naše dugove; 

Svi skupa sad sa suzama 
Za oprošten je molimo. 

Kad iznovice dođe on 
I strahom zemlju napuni, 

Nek ne kazni nas grješnika, 

Nek pomiluje blago nas. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. — Amen. 


Došašće 

ZAZIV 

Glas koji viče u pustinji: Pripravite put Gospodinu. 
— Poravnajte staze njegove. 

ANTIFONA ZA BLAGOSLOVLJEN 

Duh će Sveti doći na te, Marijo. Ne boj se, začet 
ćeš Sina Božjega, aleluja. 

Blagoslovljen . . . str. 15. 

MOLITVA str. 109. 

II nedjelja Došašća 

ANTIFONE 

1 Evo će Gospodin doći na nebeskim oblacima s ve¬ 
likom slavom, aleluja. 

2 Grad je naše snage Sion. Spasitelj će mu biti zid 
i predziđe. Otvorite vrata jer je s nama Bog, aleluja. 

3 Eto će se Gospodin pojaviti i neće slagati. Ako 
zakasni, ipak ga čekaj, jer će doći i neće izostati, aleluja. 

4 Gore i bregovi pjevat će hvalu pred Bogom, i sva 
drveta šumska pljeskat će rukama, jer će doći Vladar 
Gospodin da vječno kraljuje, aleluja, aleluja. 

5 Evo će Gospodin doći u veličanstvu da rasvijetli 
oči svojih slugu, aleluja. 

ČITANJE (Rimlj 15, 4) 

Braćo, što god je pisano, napisano je za pouku nama 
da se učvrstimo u nadi, okrijepljeni i utješeni Svetim 
pismom. 

HIMAN i ZAZIV kao I nedj. Došašća, str. 20. 

ANTIFONA ZA BLAGOSLOVLJEN 

Kad je Ivan u okovima čuo za Kristova djela, posla 
svoja dva učenika, da mu reknu: »Jesi li ti onaj koji 
ima doći, ili da drugoga čekamo?« 

MOLITVA Str. 111. 

III nedjelja Došašća 

ANTIFONE 

1 Doći će Gospodin i neće kasniti i rasvijetlit će sto 
je bilo u tami sakriveno i objavit će se svim narodima, 
aleluja. 

2 Jeruzaleme, raduj se velikom radošću, jer će ti 
doći Spasitelj, aleluja. 

3 Donijet ću Sionu spasenje i Jeruzalemu slavu 
svoju, aleluja. 

4 Snizit će se gore i svi brežuljci. A što je bilo krivo 
bit će upravno i krševiti putovi će biti ravni. Dođi, Go¬ 
spođine, i nemoj kasniti, aleluja. 

5 Živimo pravedno i pobožno očekujući blaženo 
ufanje i dolazak Gospodnji. 

ČITANJE Filip (4, 4—5) 

Braćo, radujte se u Gospodinu uvijek; opet kažem: 
Radujte se! Neka vašu blagost upoznaju svi ljudi. Go¬ 
spodin je blizu. 

HIMAN i ZAZIV kao I neđj. Došašća, str. 20. 

ANTIFONA ZA BLAGOSLOVLJEN 

Na Davidovu prijestolju će sjediti i dovijeka će 
vladati u njegovu kraljevstvu, aleluja. 

MOLITVA str. 113. 

IV nedjelja Došašća 

ANTIFONE 

1 Navijestite trubljom na Sionu da je blizu dan 
Gospodnji. Evo će doći da nas spasi, aleluja, aleluja. 

2 Evo će doći onaj za kojim čeznu svi narodi, i 
ispunit će se slavom kuća Gospodnja, aleluja. 

3 Što je bilo krivo postat će upravno i krševiti 
putovi će biti ravni. Dođi, Gospodine, i nemoj kasniti, 
aleluja. 

4 Doći će Gospodin, iziđite mu ususret i recite: 
Veliki Vladaru, tvomu kraljevstvu neće biti svršetka! 
Bože, Jaki, Gospodaru, Kneže mira, aleluja, aleluja. 

5 Svemoguća tvoja Riječ, Gospodine, doći će s kra¬ 
ljevskog prijestolja, aleluja. 

ČITANJE (1 Kor 4, 1—2) 

Braćo, neka nas svatko smatra Kristovim slugama 
i upraviteljima Božjih tajna. Od upravitelja se traži da 
bude vjeran. 

HIMAN i ZAZIV kao I neđj. Došašća, str. 20. 

ANTIFONA ZA BLAGOSLOVLJEN 

Zdravo Marijo, milosti puna. Gospodin s tobom, 
blagoslovljena ti među ženama, aleluja, 

MOLITVA Str. 115. 


Božić 

Badnji dan 

ANTIFONE 

1 Nemojte se bojati, Judejo i Jeruzaleme! Sutra ćete 
biti slobodni i Gospodin će biti s vama, aleluja. 

2 Danas znajte da će doći Gospodin, a sutra ćete 
vidjeti njegovu slavu. 

3 Na sutrašnji dan nestat će nepravde sa zemlje 
i nad nama će vladati Spasitelj svijeta. 

4 Doći će Gospodin, iziđite mu ususret i recite: 
Veliki Vladaru, tvomu kraljevstvu neće biti svršetka! 
Bože, Jaki, Gospodaru, Kneže mira, aleluja. 

5 Sutra ćete biti spašeni, govori Gospodin Bog 
vojska. 

ČITANJE (Rimlj 1, 1—3) 

Pavao, sluga Isusa Krista, pozvan za apostola, odi¬ 
jeljen za Božje evanđelje koje je po svojim prorocima 
obećao prije u Svetom pismu o svom Sinu Isusu Kristu, 
Gospodinu našemu koji je kao čovjek iz Davidova roda. 

HIMAN kao I neđj. Došašća, str, 20. 

ZAZIV 

Na sutrašnji dan nestat će nepravde sa zemlje. — 

I nad nama će vladati Spasitelj svijeta. 

ANTIFONA ZA BLAGOSLOVLJEN 

Spasitelj svijeta će se pojaviti kao sunce i sići će 
u krilo Djevice kao rosa na travu, aleluja. 

MOLITVA str. 116. 

Božić 

ANTIFONE 

1 Pastiri, kažite koga ste vidjeli? Recite nam, tko 
se pojavio na zemlji! Vidjesmo Dijete i zbor anđela koji 
pjeva hvalu Gospodinu, aleluja. 

2 Vječnoga Kralja porodi Rodilja koja ima radost 
majke i čast djevice. Nije joj bilo slične prije niti će biti 
poslije, aleluja. 

3 Anđeo reče pastirima: »Javljam vam veliku ra¬ 
dost — danas vam se rodio Spasitelj svijeta«, aleluja. 

4 S anđelom se pojavi mnoštvo nebeske vojske koji 
su hvalili Boga i govorili: »Slava Bogu na visini i na 
zemlji mir ljudima dobre volje«, aleluja, 

5 Danas nam se rodilo Djetešce. Ime mu je Bog, 
Jaki, aleluja, aleluja. 

ČITANJE (Hebr 1, 1—2) 

Mnogo je puta i na razne načine nekoć govorio Bog 
očima preko proroka, a ovih nam je dana napokon 
progovorio po Sinu, kojega je postavio za baštinika 
svega i po kojemu je stvorio svijet. 

HIMAN 


Od istoka sunčanoga 
Do nakraj svijeta bijeloga 
Vladaru Kristu pjevajmo 
Kog rodi Djeva Marija. 

U čovječansku priliku 
Zaodjeva se Stvoritelj 
Da tijelom tijelo izbavi 
I stvora svog ne izgubi. 

U Majku onu nevinu 
Nebeska milost ulazi, 

Otajstva nosi Djevica 
Njoj samoj nedokučiva. 

Od grudi onih stidljivih 
Najednom crkva postaje, 

Nedotaknuta, bez muža 
Božanskog Sina začinje. 

I rađa sveta Rođilja 
Kog prorekao Gabrijel, 

Kog pozdravljao veselo 
Iz krila majke Krstitelj. 

Na sijenu eto leži on 
U jaslama, a mlijeka kap 
To sva je hrana onomu 
Što tiša glad i pticama. 

Sav raj se Bogu raduje 
I Pjevaju mu anđeli, 

A Pastir, svijeta Stvoritelj, 

Pastirima se otkriva. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vi jeke vjekova. — Amen. 

ZAZIV 

aleluja^ aVi0 Gospodin ’ alelu fc. — Spasenje svoje. 


Božično vrijeme 

ANTIFONA ZA BLAGOSLOVLJEN 

Slava Bogu na visini, i na zemlji mir ljudima dobre 
volje, aleluja, aleluja. 

MOLITVA str. 122. 

Nedjelja po Božiću 

Sve kao na Božić osim: 

ČITANJE (Gal 4, 1—2) 

Braćo, baštinik, dok je dijete, ni u čem se ne razli¬ 
kuje od sluge, iako je gospodar svega. Nad njim ima 
vlast skrbnik i upravitelj, sve do vremena što ga je 
odredio otac. 

ZAZIV 

Riječ je tijelom postala, aleluja. — I prebivala 
među nama, aleluja. 

ANTIFONA ZA BLAGOSLOVLJEN 

Dok je vladala potpuna tišina, usred noći, sišla je. 
Gospodine, tvoja svemoguća Riječ s kraljevskog prije¬ 
stolja, aleluja. 

MOLITVA str. 129. 

Osmina Božića — Nova godina 

ANTIFONE 

1 O divne li zamjene: Stvoritelj ljudskog roda đo- 
stojao se uzeti ljudsko tijelo i roditi se od Djevice. 
Postavši čovjek na čudesan način, darovao nam je svoje 
Božanstvo! 

2 Kad si se čudesno rodio od Djevice, tad se ispuni 
Pismo: Sišao si kao rosa na runo da spasiš ljudski rod. 
Hvalimo te. Bože naš! 

3 Grm koji Je vidio Mojsije da ne izgara predstavlja 
nam tvoje hvale vrijedno djevičanstvo. Bogorodice, za¬ 
govaraj nas! 

4 Niknuo je Jesin korijen, izišla je Jakovljeva zvi¬ 
jezda: Djevica je rodila Spasitelja. Hvalimo te. Bože 
naš! 

5 Evo nam Marija porodi Spasitelja. Kad ga je Ivan 
vidio, uskliknuo je: »Evo Jaganjac Božji, evo koji uzima 
grijehe svijeta«, aleluja. 

ČITANJE (Tit 2, 11—12) 

Predragi, milost Boga našega Spasitelja objavila se 
svim ljudima učeći nas, da se odrečemo bezboštva i 

svjetovnih želja, te na ovom svijetu živimo trijezno i 
pravedno i pobožno. 

HTMAN kao na Božić, str. 24. 

ZAZIV 

Riječ je tijelom postala, aleluja. — I prebivala 
medu nama, aleluja. 

ANTIFONA ZA BLAGOSLOVLJEN 

Danas se objavilo divno otajstvo: priroda se ob¬ 
navlja, Bog postade čovjekom, ono što je bio ostao je, 
a uzeo ono što nije bio. Bog i čovjek ujedno! 

MOLITVA str. 131. 

Ime Isusovo 

ANTIFONE 

1 Ime je tvoje kao razliveno ulje, zato mladež čezne 
za tobom. 

2 Znajte da je Gospodin doista Bog. Njegovo je ime 
vječno. 

3 Duša moja čezne za tvojim svetim imenom, Go¬ 
spodine. 

4 Blagoslovljeno sveto ime slave tvoje i dostojno 
hvale i uzvisivano dovijeka. 

5 Mladići i djevojke, stari i mladi, hvalite ime Go¬ 
spodnje, jer je samo njegovo ime uzvišeno. 

ČITANJE (Filip 2, 8—10) 

Braćo, Krist je ponizio sam sebe postavši poslušan 
sve do smrti, i to do smrti na križu. A zato Bog njega 
uzvisi i darova mu ime koje je nad svakim imenom, 
da se u ime Isusovo pokloni svako koljeno. 

HIMAN 

O Isuse, nebesa sjaj 
I drag si uhu ugođaj, 

Ko meda cvijet u ustima, 

Užitak svet u srcima. 

Tko kuša tebe, glad i žeđ 
Sve veća hvata njega sveđ, 

On samo tebe željet zna, 

Ti ljubav si mu jedina. 

O Isuse, o raju sam, 

Kog s nadom, čežnjom dozivam, 

Ja suze ronim za tobom 
I vičem k tebi dušom svom: 


Bogo javljen je 

Sveđ ostaj s nama, Spase naš, 

Da svjetlom nas obasjavaš, 

Iz duša mrak da izgoniš, 

Milinom zemlju napuniš. 

O Djevin cvijete, Isuse, 

S kog sve nam slasti liju se, 

Sva slava tebi, sva ti čast 
I kraljevska u raju vlast. — Amen. 

ZAZIV 

Pomoć je naša u imenu Gospodina. — Koji je stvo¬ 
rio nebo i zemlju. 

ANTIFONA ZA BLAGOSLOVLJEN 

Samog je sebe predao da oslobodi narod i stekne 
sebi vječno ime, aleluja. 

MOLITVA str. 133. 

Bogojavljenje 

ANTIFONE . . 

1 Naš Gospodin i Spasitelj, rođen prije dana i vje¬ 
kova, danas se svijetu pokaza. . . 

2 Došlo je tvoje svjetlo, Jeruzaleme, i obasjala te 
Gospodnja slava. Narodi će hodati u tvome svjetlu, 

3^ Mudraci su iznijeli svoje blago i prikazali Go¬ 
spodinu zlato, tamjan i miru, aleluja. 

4 Mora i rijeke, blagosivajte Gospodina. Pjevajte, 
izvori, pjesmu Gospodinu, aleluja. 

5 Ova zvijezda sjajno blista i pokazuje Boga, Kralja 
kraljeva. Mudraci su je vidjeli i poklonili darove veli¬ 
kom Kralju. 

ČITANJE (Iz 60, 1) 

Ustani, rasvijetli se, Jeruzaleme, jer je došlo tvoje 
sv jetlo i obasjala te Gospodnja slava. 

HIMAN 

O Betleheme, slavniji 
Od svih gradova velikih: 

Ko čovjek svijeta Spasitelj 
U tebi se je rodio. 

Navijestila nam zvijezda je 
Od samog sunca sjajnija 
Da dobri Bog je došao 
U smrtnom tijelu na zemlju. 

Mudraci su ga vidjeli, 

Otvorili su darove, 

I zlato, smirnu s tamjanom 
Darovali mu klečeći. 

Taj tamjan sabski, zlato to 
Navješćuju da Djetešce 
I kralj je naš i pravi Bog, 

A smirna grob mu spominje. 

Sva slava tebi, Isuse, 

Što narodima javi se, 

I Ocu s Duhom Presvetim 
U vječne vi jeke vjekova. — Amen. 

ZAZIV 

Poklonite se Bogu, aleluja. — Svi anđeli njegovi, 
aleluja. 

ANTIFONA ZA BLAGOSLOVLJEN 

Danas se s nebeskim Zaručnikom Crkva združila, 
jer je u Jordanu oprao Krist njezine krivice; hite mu¬ 
draci s darovima na svadbu kraljevsku i vinom, što 
posta od vode, vesele se gosti, aleluja. 

MOLITVA Str. 134. 


Sv. Obitelj 

ANTIFONE 

1 Poslije tri dana nađu Isusa u hramu gdje sjedi 
među naučiteljima, te ih sluša i pita. 

2 Isusu je rekla njegova majka: »Sine, zašto si nam 
to učinio? Evo, tvoj otac i ja žalosni smo te tražili.« 

3 Pođe Isus s njima i dođe u Nazaret i bio im je 
poslušan. 

4 A Isus je napredovao u mudrosti, dobi i milosti 
pred Bogom i pred ljudima. 

5 Ljudi su govorili: »Odakle ovome ovolika mudrost 
i čudesna moć? Zar ovo nije sin tesarov?« 

Čitanje (Lk 2, 5i) 

Pođe Isus s Josipom i Marijom i dođe u Nazaret 
i bio im je poslušan. 

HIMAN 

S domara svojih presretan 
O nazaretski dome svet, 

Što zoru Crkve Božje si 
Odnjihao i iznio! 








30 


Jutarnja 


Je 1’ sunce žarko, lutaj uć 
Po zemlji zlatnim odsjevom, 

Od tebe ikad milije 
II svetije što vidjelo? 

Do tebe često polij eću 
Nebeskih dvora glasnici, 

Kreposti sviju svetište 
Razgledaju, ukrašuju. 

O kako Isus od srca 
Sve želje vrši Josipu! 

O kako Djeva rado se 
Posala hvata majčinih! 

U ljubavi i skrbima 
Drug Zaručnici Josip je, 

Vrline, izvor, milost, njih 
Sa tisuć spaja vezova. 

Međusobna im ljubav se 
U ljubav stječe k Isusu, 

A Isus im za nagradu 
Oboma ljubav uzvraća. 

Poveži, Bože, vezom nas 
Ovakve nježne ljubavi, 

Da mir nam drži u kući 
I žica jad oslađuje. 

Božanski spase Isuse, 

Što roditelje sluš’o si, 

Sa Ocem višnjim, s Duhom ti 
Nek bude slava uvijeke. — Amen. 

ZAZIV 

Sva će tvoja djeca poznavati Božju istinu. — I tvoji 
će potomci uživati u potpunom miru. 

ANTIFONA ZA BLAGOSLOVLJEN 


Prosvijetli nas. Gospodine, primjerom svoje obitelji, 
a naše noge upravi na put mira. 

MOLITVA Str. 136. 


II nedjelja po Bogojavljenju 

U nedjelje po Bogojavljenju sve je kao u redu Jutarnje, 
str. 8. osim antifone za Blagoslovljen i molitve. 

ANTIFONA ZA BLAGOSLOVLJEN 

Bila je svadba u Kani Galilejskoj. Tu je bio Isus 
s Marijom, svojom majkom. 

MOLITVA str. 138. 


Nedjelje po Bogojavljenju 

III nedjelja po Bogojavljenju 

ANTIFONA ZA BLAGOSLOVLJEN 

Kad je Isus sišao s gore, pristupi gubavac koji mu 
se pokloni i reče: »Gospodine, ako hoćeš, možeš me 
očistiti.« Isus pruži ruku, dotakne ga i reče: »Hoću. 
Budi čist.« 

MOLITVA str. 140. 

IV nedjelja po Bogojavljenju 

ANTIFONA ZA BLAGOSLOVLJEN 

Kad je Isus ušao u lađu, na moru nasta velika oluja. 
Učenici su ga probudili i rekli mu: »Gospodine, spasi 
nas, pogibosmo.« 

MOLITVA Str. 142. 

V nedjelja po Bogojavljenju 

ANTIFONA ZA BLAGOSLOVLJEN 

»Gospodaru, zar nisi dobro sjeme posijao na svojoj 
njivi? Pa odakle kukolj?« On im odgovori: »To je 
učinio neki neprijatelj.« 

MOLITVA str. 143. 

VI nedjelja po Bogojavljenju 

ANTIFONA ZA BLAGOSLOVLJEN 

Nebesko je kraljevstvo kao zrno gorušice koje je 
najmanje od svega sjemena; ali kad uzraste, veće je od 
svega povrća. 

MOLITVA Str. 144. 

Sedamdesetnica 

Na nedjelje od Sedamdesetnice do Cvjetnice psalmi za 
Jutarnju nalaze se na str. 16. 

ANTIFONE 

1 Smiluj mi se, Bože, i od grijeha mojega očisti me. 

2 Hvalim te jer si me uslišio. 

3 Bože, Bože moj, k tebi rano ranim, jer si pomoć¬ 
nik moj. 

4 Blagoslovljen si, Bože naš, na svodu nebeskom, 
i dostojan hvale i slavan dovijeka. 

5 Hvalite Gospodina s nebesa. 

Jutarnja 


ČITANJE (I Kor 9, 24) 

Braćo, zar ne znate da u trkalištu svi trkači trče, 
ali samo jedan dobiva nagradu. Trčite tako da je vi 
odnesete! 

HIMAN str. 13. 

ZAZIV 

Gospodine, ti si nam postao utočište. — ■ Od koljena 
do koljena. 

ANTIFONA ZA BLAGOSLOVLJEN 

Nebesko je kraljevstvo slično domaćinu koji iziđe 
rano ujutro da najmi radnike za svoj vinograd, kaže 
Gospodin. 

MOLITVA str. 145. 

Šezdesetnica 

ANTIFONE 

1 Po velikom milosrđu svojem smiluj mi se. Bože. 

2 Ako mi Gospodin bude Spasitelj, neću se bojati 
što će mi učiniti čovjek. 

3 U tvojoj zaštiti kličem od rane zore: »Bože, Bože 
moj, k tebi rano ranim.« 

4 Pjevajmo himan Gospodinu Bogu našemu. 

5 Hvalite Boga na visinama. 

Čitanje (ii Kor. ii, 19 — 20 ) 

Braćo, vi rado podnosite bezumne budući da ste 
sami mudri. Da, podnosite ako vas zarobljuju, ako vas 
izjedaju, ako otimaju što je vaše, ako s vama postupaju 
s prezirom, ako vas udaraju po obrazu. 

HIMAN str. 13. ZAZIV kao na Sedamđesetnicu. 

ANTIFONA ZA BLAGOSLOVLJEN 

Kad se kod Isusa skupilo veliko mnoštvo svijeta, 
i kad su došli iz gradova, reče im prispodobu: »Iziđe 
sijač da sije svoje sjeme.« 

MOLITVA str. 147. 

Pedesetnica 

ANTIFONE 

1 Po prevelikoj dobroti svojoj. Gospodine, uništi 
krivicu moju. 

Ti si Bog moj, tebe hvalim, ti si Bog moj, tebe 
uzvisujem. 

3 Tebi rano ranim. Bože, da vidim silu tvoju. 


Korizma 


33 


4 Pjevajte himan i uzvisujte Boga dovijeka. 

5 Svi anđeli Gospodnji, hvalite ga s nebesa. 

ČITANJE (I Kor 13, 1) 

Braćo, kad bi govorio sve ljudske i anđeoske jezike, 
a ljubavi ne bih imao, bio bih kao trublja ili praporac 
što zveči. 

HIMAN str. 13. ZAZIV kao na Sedamdesetnicu. 

ANTIFONA ZA BLAGOSLOVLJEN 

Evo idemo u Jeruzalem, i izvršit će se sve što je 
napisano o Sinu Čovječjemu. Bit će predan poganima 
koji će ga izrugati i popljuvati. A kad ga izbičuju, 
ubit će ga, ali će treći dan uskrsnuti. 

MOLITVA str. 150. 

I nedjelja Korizme 

ANTIFONE 

1 Srce čisto stvori mi, Bože, i duh pravi obnovi 
u meni. 

2 O Gospodine, spasi me, o Gospodine, daj na¬ 
predak. 

3 Blagosivat ću te za života svoga, Gospodine, i u 
tvoje ime dizat ću ruke svoje. 

4 Primi nas, Gospodine, duhom ponizne i srcem 
skrušene; i tako bila žrtva naša pred tobom da je primiš 
danas, i da ti bude ugodna, Gospodine Bože. 

5 Hvalite Gospodina, nebesa nad nebesima i sve 
vode. 

ČITANJE (II Kor 6, 1—2) 

Braćo, opominjemo vas da ne primate uzalud Božje 
milosti. Jer on govori: »Uslišio sam te u pravo vrijeme 
i pomogao ti u dan spasenja«. 

HIMAN 

O Sunce spasa, Isuse, 

Zasini do dna u dušu, 

Dok sviće, i dan biva nam 
Za crnom noći miliji. 

Ti daješ vrijeme prijatno, 

Ti daj i suza potoke, 

Da žrtvu srca peremo, 

Što ljubav će je spaliti. 








Jutarnja 

Nek samo šiba pokore 
Led srca našeg razbije, 

Tad s vrela, iz kog teko grijeh, 

Proteć i dobre suze će. 

Već ide dan, tvoj slavni da.i, 

I snova svud će cvasti cvijet: 

Daj smjernu radost i nama 
Obrativši nas na put svoj. 

Nek cio ti se klanja svijet, 

Dobrote puna Trojice, 

A nas nek milost obnovi, 

Da novu pjesmu pjevamo. — Amen. 

ZAZIV 

Bog je anđelima svojim zapovjedio za tebe. — Da 

te čuvaju na svim tvojim putovima. 

ANTIFONA ZA BLAGOSLOVLJEN 

Duh odvede Isusa u pustinju da ga iskuša đavao. 
I kad je postio četrdeset dana i četrdeset noći, napokon 
ogladnje. 

MOLITVA str. 155. 

II nedjelja Korizme 

ANTIFONE 

1 Gospodine, otvori usne moje, i usta će moja na¬ 
vješćivati hvalu tvoju. 

2 Desnica Gospodnja pokaza moć, desnica me Go¬ 
spodnja uzvisi. 

3 Bože moj, ti si pomoćnik moj. 

4 Pjevajmo himan triju mladića što su ga oni pje¬ 
vali u ognjenoj peći blagosivajući Gospodina. 

5 Postavi nebesa za svagda i za vijek vjeka, dade 
im zakon koji ne prolazi. 

ČITANJE (I Sol 4, 1) 

Braćo, molimo vas i zaklinjemo u Gospodinu Isusu, 
da živite kao što ste naučili od nas kako treba živjeti 
i ugađati Bogu, da biste bolje napredovali. 

HIMAN i ZAZIV kao I nedjelje Korizme, str. 33. 

ANTIFONA ZA BLAGOSLOVLJEN 

Uzeo je Isus učenike svoje, popeo se na goru i 
preobrazio se pred njima. 

MOLITVA str. 158. 


Korizma 

III nedjelja Korizme 

ANTIFONE 

1 Blag budi. Gospodine, po dobroti svojoj da se 
opet podignu zidovi jeruzalemski. 

2 Gospodin mi je pomoćnik, ne bojim se što će mi 
učiniti čovjek. 

3 Duša mi žeđa tebe. Bože moj. 

4 Žestinu žara svoga izgubila je vatra da se slu¬ 
gama tvojim ništa ne dogodi. 

5 Hvalite Boga, sunce i mjeseče, jer je samo nje¬ 
govo ime uzvišeno. 

ČITANJE (Ef 5, 1—2) 

Braćo, nasljedujte Boga kao predraga djeca 1 lju¬ 
bite se kao što je Krist ljubio nas i za nas se predao 
kao prinos i miomirisna žrtva Bogu. 

HIMAN i ZAZIV kao I nedjelje Korizme, str. 33. 

ANTIFONA ZA BLAGOSLOVLJEN 

Kada jak i dobro naoružan čovjek čuva svoj dom, 
u miru je sve što ima. 

MOLITVA str. 159. 

IV nedjelja Korizme 

ANTIFONE 

1 Primit ćeš žrtve pravedne, kad odvratiš lice svoje 
od grijeha mojih. 

2 Bolje je ufati se u Gospodina, nego ufati se u 
knezove. 

3 Primila me desnica tvoja, Gospodine. 

4 Ti nas. Gospodine, možeš izbaviti iz ruke silnika. 
Oslobodi nas, Bože naš. 

5 Hvalite Boga, kraljevi zemaljski i svi narodi. 

ČITANJE (Gal 4, 22—24) 

Braćo, pisano je da je Abraham imao dva sina: 
jednoga od ropkinje, a drugoga od slobodne. Onaj od 
ropkinje rođen je po tijelu, a onaj od slobodne po obe¬ 
ćanju. To je u slici rečeno. 

HIMAN i ZAZIV kao na I nedjelju Korizme, str. 33. 

ANTIFONA ZA BLAGOSLOVLJEN 

Kad Isus podigne oči i vidi da k njemu dolazi silno 
mnoštvo naroda, upita Filipa: »Gdje ćemo kupiti kruha 
da ovi jedu?« Ovo reče, da bi ga kušao, jer je znao što 
će učiniti. 

MOLITVA str. 162. 











KRIST PRED PILA TO/H 
Buvinova vrata, detalj - Splii 


Vrijeme Muke 


37 


I nedjelja Muke 

ANTIFONE 

1 Pogledaj, Gospodine, na žalost moju, jer se nepri¬ 
jatelj moj uzoholio. 

2 U tjeskobi sam zazvao Gospodina. On me uslišio 
i izveo na čistinu. 

3 Pomogao si me u tjeskobi duše moje, branitelju 
života moga. Gospodine Bože moj. 

4 Puče moj, što učinih tebi ili u čem ožalostih tebe? 
odgovori meni! 

5 Zar se vraća zlo za dobro? A eto su iskopali 
jamu da unište život moj. 

Čitanje (Hebr 9, 11 — 12 ) 

Braćo, Krist, veliki svećenik budućih dobara, nakon 
što je prošao kroz veći i savršeniji šator, koji nije 
učinjen rukama, to jest ne pripada ovom svijetu, ušao 
je, jednom zauvijek, u vječno svetište, ne krvlju jaraca 
ili junaca, nego vlastitom krvlju, pošto nam je stekao 
vječni otkup. 

HEVIAN 

Trideset kad minu ljeta, 

Te mu kraju dođe put, 

Dragovoljno Spas dobrostiv 
Ispit htjede čemer ljut, 

Pa ko Janje na križ kruti 
Bi za žrtvu uzdignut. 

Žuč mu daju i on gine, 
r Nježan lik mu presveti 
Bodu trnje, čavli, koplje. 

Krv i voda s boka vri: 

O gle vrela, koje pere 
Zemlju i svijet čitavi! 

Križu sveti, stablo svako 
Zavidi ti čarni sjaj, 

S takvim lišćem, cvijetom, plodom 
Nikoji ga nema gaj: 

Slatko drvo, slatki čavli 
Nose teret slatki taj. 

Jutarnja 


Savij grane, stablo silno, 

Mekšaj jezgru drvu svom, 

Neka mine sva tvrdoća 
Prirođena biću tvom, 

Tijelu Kralja Svevišnjega 
Budi mekšom posteljom. 

Samo ti si bilo vrijedno 
Žrtvu svijeta nositi, 

Postat lađom što će k luci 
Potopljene voziti, 

Koju svu će Jaganjčeva 
Sveta Krv orositi. 

U sve vi jeke budi slava 
Trojici božanstvenoj, 

Ocu, Sinu, Duhu Svetom, 

Koji tješi narod svoj, 

Nek se ime višnjeg Boga 
Pjeva po vasionoj. — Amen. 

ZAZIV 

Izbavi me od neprijatelja mojih, Bože moj. — I o- 

slobodi me od onih koji ustaju protiv mene. 

ANTIFONA ZA BLAGOSLOVLJEN 

Isus je govorio židovskom narodu i svećeničkim po¬ 
glavicama: »Tko je od Boga, sluša Božje riječi. Vi ne 
slušate zato jer niste od Boga.« 

MOLITVA str. 164. 

II nedjelja Muke (Cvjetnica) 

ANTIFONE 

1 Gospodin Bog je pomoćnik moj, stoga se neću 
smesti. 

2 Opkoliše me sa svih strana, ali ću ih nadvladati 
u ime Gospodnje. 

3 Pokaži tko ima pravo, ja ili moji neprijatelji. Sve- 
silni Gospodine, brani me. 

4 S anđelima i djecom mi ostanimo vjerni, slav¬ 
nom dobitniku smrti kličimo: »Hosana u visini«. 

5 Nek se smetu oni koji me progone, a ne daj da se 
ja smetem. Gospodine Bože moj. 


Veliki četvrtak 

ČITANJE (Fil 2, 5—7) 

Braćo, imajte u sebi ono isto mišljenje koje je u 
Kristu Isusu; koji, budući da je imao narav Božju, nije 
držao za otimačinu, da bude jednak Bogu. Ali je sebe 
poništio uzevši narav sluge, postao je sličan ljudima 
i vladao se kao čovjek. 

HIMAN i ZAZIV kao na I nedjelju Muke, str. 37. 

ANTIFONA ZA BLAGOSLOVLJEN 

Mnoštvo veliko, koje se skupi u dan svečani, klicaše 
Gospodinu: »Blagoslovljen, koji dolazi u ime Gospod¬ 
nje! Ilosana u visini!« 

MOLITVA str. 171. 

Veliki četvrtak 

U bogoslužju Velikog četvrtka, petka i subote nikad se 
ne govori Slava Ocu ... — Jutarnja počinje neposredno prvom 
antifonom. 

ANTIFONA 1 

Pravedan si. Gospodine, u riječima svojim, i kod 
suđenja bit ćeš pobjednik. 

PSALAM 50. Str. 16. 

ANTIFONA 2 

Gospodin je bio vođen kao ovca na zaklanje i nije 
otvorio usta svojih. 

PSALAM 89 

Gospodine, ti si nam utočište, * od koljena do 
koljena. 

Prije nego što su gore postale i stvoren krug ze¬ 
maljski, * ti si Bog odvijeka i dovijeka. 

Zapovjedaš da se smrtnici povrate u prah, * i ka¬ 
žeš: »Vratite se, sinovi ljudski«. 

Jer je tisuća godina pred očima tvojim * kao juče¬ 
rašnji dan koji Je minuo. 

I kao noćna straža; * čovječje su godine kao ništa. 

Brzo ih nestaje kao trave, koja ujutro procvjeta 
i zeleni se, * a u večer pada i osuši se. 

Nestaje nas ispred srdžbe tvoje, * i smeteni smo od 
gnjeva tvojega. 

Postavio si krivice naše pred oči svoje, * tajne gri¬ 
jehe naše na svjetlost lica svojega. 

Svi dani naši prolaze, * nestaje nas od srdžbe tvoje. 

U životu svome mučimo se kao pauk, * dana života 
našega svega je sedamdeset godina. 

Jutarnja 


A u jačih osamdeset, * i što je više muka je i 
nevolja. 

Jer nadolazi slabost, * i nas nema više. 

Tko zna silu ghjeva tvojega, * i koliko se ima 
bojati srdžbe tvoje? 

Daj mi da upoznam desnicu tvoju, * da se uvježba 
u mudrosti srce moje. 

Vrati se, Gospodine; dokle ćeš čekati? * i milostiv 
budi slugama svojim. 

Kano nas obdari milosrđem svojim, * pa ćemo se 
radovati i veseliti po sve dane svoje. 

Obraduj nas za dane u koje si nas bio ponizio, * za 
godine u kojima smo bili u nevolji. 

Pogledaj na sluge svoje i na djela svoja, * i upravi 
sinove njihove. 

Neka bude sjaj Gospodina Boga našega nad nama, 
i djelima ruku naših upravljaj, * i djelo ruku naših 
učvrsti. 

ANTIFONA Gospodin je . . . 

ANTIFONA 3 

Potišteno je u meni srce moje, tresu se sve kosti 
moje. 

PSALAM 35 

Reče bezbožnik u srcu svojem »Zlo ću učiniti« * 
nema straha Božjega pred očima njegovim. 

Jer on laska samome sebi, da se neće otkriti kriv¬ 
nja njegova * i da se neće osuditi. 

Riječi su usta njegovih nepravda i prijevara, * pre¬ 
stao je misliti i činiti dobro. 

Nepravdu smišlja u postelji svojoj, ostaje na zlom 
putu, * ne odvraća se od zla. 

Gospodine, do neba je milosrđe tvoje, * i istina 
tvoja do oblaka. 

Pravda je tvoja kao gore Božje, * sudovi tvoji kao 
duboko more. 

Ljude i životinje spašavaš, Gospodine. * O kako je 
dragocjena milost tvoja, Bože! 

Sinovi se ljudski zaklanjaju * pod sjenu krila tvojih. 

Site se od izobilja doma tvojega * i ti ih napajaš 
potokom slasti svojih. 


Veliki četvrtak 

Jer je u tebe izvor života, * i u tvojoj svjetlosti 
vidimo svjetlo. 

Sačuvaj milost svoju onima koji te štuju * i pravdu 
svoju onima koji su prava srca. 

Ne daj da me pogazi noga oholih, * i da me ne 
makne ruka grješnika. 

Eto propadoše koji čine bezakonje, * oboreni su i 
ne mogu ustati. 

ANTIFONA Potišteno je . . . 

ANTIFONA 4 

Ojačao si me. Gospodine, snagom svojom i svetom 
utjehom svojom. 


MOJSIJEVA PJESMA (Izl 15, 1—19) 

Pjevajmo Gospodinu jer se slavno proslavi, * konja 
i konjanika baci u more. 

Gospodin je jakost moja i hvala moja, * on me je 
spasio. 

On je Bog moj, i slavit ću ga, * Bog oca mojega, 
i uzvisivat ću ga. 

Gospodin je borac, Svemogući je ime njegovo, * 
kola Faraonova i vojsku njegovu baci u more. 

Izabrane vojvode njegove utopiše se u Crvenom 
moru * silna voda ih pokri, potonuše u dubinu kao 
kamen. 

Desnica se tvoja, Gospodine, proslavila u jakosti; 
desnica je tvoja, Gospodine, neprijatelja porazila; * i u 
velikoj slavi svojoj oborio si protivnike svoje. 

Silna srdžba tvoja uništi ih kao slamku, * i na dah 
gnjeva tvojega' sabraše se vode. 

Stadoše valovi kao nasip, * silna voda kao zid na 
sredini mora. 

Neprijatelj reče: »Tjerat ću ih i stignuti, * zarobi t 
ću plijen, nasitit će se srdžba moja. 

Trgnut ću mač svoj, * i pogubit će ih ruka moja. 

Ali dunu vjetar tvoj, i pokri ih more, * utonuše kao 
olovo u silnim valovima. 

Tko je jednak tebi među jakima, Bože? * tko je 
kao ti uzvišen u svetosti, strašan i dostojan hvale, tvo¬ 
rac čudesa? 

Jutarnja 


Pružio si ruku svoju, i progutala ih je zemlja. * 
Vođa si bio milošću svojom puku koji si otkupio. 

I vodio si ga jakošću svojom * k prebivalištu sve¬ 
tom svojemu. 

Kad su to čuli zaprepastiše se narodi, * muke spo- 
padoše stanovnike filistejske. 

Knezovi se edomski tada smetoše, zaprepastiše se 
junaci moapski, * protrnuše svi stanovnici kanaanski. 

Neka ih spopadne strah i trepet * od jake ruke 
tvoje. 

Ostali nepomični kao kamen, dok ne prođe puk 
tvoj, Gospodine, * dok ne prođe ovaj puk tvoj koji si 
odabrao. 

Uvest ćeš ih i smjestiti na gori nasljedstva svojega, 

* u utvrđenom prebivalištu svojem koje si pripravio, 
Gospodine. 

U svetinji tvojoj, Gospodine, koju su utvrdile ruke 
tvoje. * Gospodin će vladati dovijeka i uvijek. 

I uđoše konji Faraonovi s kolima i konjanicima 
njegovim u more, * i navrati na njih Gospodin vode 
morske. 

A sinovi Izraelovi prijeđoše po suhu, * po sredini 
mora. 

ANTIFONA Ojačao si me . . . 

ANTIFONA 5 

Žrtvovan je i grijehe je naše nosio, jer je sam 
tako htio. 

PSALAM 146 

Hvalite Gospodina, jer je dobro pjevati njemu 
psalme: * nek bude slatka i mila pjesma hvale Bogu 
našemu. 

Gospodin zida Jeruzalem * okuplja raspršene 
Izraelce. 

Ozdravlja one koji su skrušena srca * i zavija rane 
njihove. 

On određuje broj zvijezdama * i sve ih zove 
imenom. 

Velik je Gospodin naš i velika je krepost njegova, 

* i mudrosti njegovoj nema mjere. 


Veliki petak 

Gospodin uzdiže smjerne, * a grješnike ponizuje do 
zemlje. 

Pjevajte Gospodinu s hvalom, * pjevajte psalme 
Bogu našemu uz citaru. 

On zastire nebo oblacima * i sprema kišu zemlji. 

Čini da raste na gorama trava * i bilje na službu 
ljudima. 

On daje stoci hranu njezinu * i mladim gavranima 
koji viču k njemu. 

Ne mari za silu konjsku * niti ga privlače cjevanice 
ljudske. 'r 

Mili su Gospodinu oni koji ga se boje * i oni koji 
se ufaju u milosrđe njegovo. 

ANTIFONA Žrtvovan je . . . 

ZAZIV 

Prijatelj moj u koga sam se uzdao. — Koji je jeo 
kruh sa mnom počini proti meni veliko izdajstvo. 

ANTIFONA ZA BLAGOSLOVLJEN 

Izdajnik im dade znak govoreći: »Koga ja polju¬ 
bim, onaj je. Uhvatite ga«. 

Poslije nego što se ponovi antifona, pjeva se klečeći: 

Krist je postao za nas poslušan sve do smrti. 

Zatim tiho Oče naš i na koncu molitva bez „Pomolimo se“. 

Pogledaj, molimo, Gospodine, na ovu svoju obitelj 
za koju se Gospodia naš Isus Krist nije ustezao predati 
u ruke zlotvora i podnijeti muku križa. 

Završetak „Koji s tobom živi. . .“ reče se tiho. 

Veliki petak 

ANTIFONA 1 

Bog nije poštedio svoga vlastitog Sina, nego ga je 
za sve nas predao. 

PSALAM 50, str. 16. 

ANTIFONA 2 

Tjeskoba hvata u meni duh moj, uznemireno je u 
meni srce moje. 

PSALAM 142 

Gospodine, usliši molitvu moju, čuj moljenje moje 
po istini svojoj, * usliši me po pravdi svojoj. 

I ne uđi na sud sa slugom svojim, * jer se neće 
opravdati pred tobom nitko živ. 

Jer progoni neprijatelj dušu moju, * gazi u prah 
život moj. 

Stavlja me u mrak kao davno pomrle, * tjeskoba 
hvata u meni duh moj, uznemireno je u meni srce moje. 

Opominjem se dana starih, razmatram sva djela 
tvoja, * razmišljam o činima ruku tvojih. 

Sirim ruke svoje k tebi, * duša je moja kao suha 
zemlja pred tobom. 

Brzo me usliši, Gospodine, * nestaje duha mojega. 

Ne odvrati lica svojega od mene, * da ne postanem 
kao oni koji silaze u grob. 

Kano mi objavi milosrđe svoje, * jer se u tebe 
uzdam. 

Pokaži mi put kojim da idem, * jer k tebi podižem 
dušu svoju. 

Izbavi me od neprijatelja mojih, Gospodine, k tebi 
se utječem, * nauči me vršiti volju tvoju, jer si ti 
Bog moj. 

Duh tvoj blagi neka me vodi po tlu ravnom; * radi 
imena tvojega, Gospodine, sačuvaj me na životu po 
pravdi svojoj. 

Izvedi iz nevolje dušu moju * i po milosrđu svojem 
uništi neprijatelje moje. 

I zatri sve koji muče dušu moju, * jer sam ja sluga 
tvoj. 

ANTIFONA Tjeskoba hvata . . . 

ANTIFONA 3 

Jedan razbojnik reče drugome: »Mi doista primismo 
kako smo i zaslužili, ali što je ovaj učinio?« »Spomeni 
se mene. Gospodine, kad dođeš u kraljevstvo svoje!« 

PSALAM 84 

Blagoslovio si, Gospodine, zemlju svoju, * povratio 
si roblje Jakovljevo. 

Oprostio si bezakonje puku svojemu, * pokrio si sve 
grijehe njegove. 

Ublažio si svu srdžbu svoju, * odvratio si se od že¬ 
stine gnjeva svojega. 

Obrati nas, Bože, Spasitelju naš, * i odvrati srdžbu 
svoju od nas. 


Veliki petak 

Zar ćeš se dovijeka na nas srditi * i protezati gnjev 
svoj od koljena do koljena. 

Bože, obazri se na nas i oživi nas, * i puk će se 
tvoj veseliti u tebi. 

Pokaži nam, Gospodine, milosrđe svoje, * i spasenje 
svoje daj nam. 

Slušat ću što mi govori Gospodin Bog, * on ima 
riječi mira za narod svoj. 

I za svete svoje, * i za one koji se obraćaju srcem. 

Doista je njegovo spasenje blizu onih koji ga se 
boje, * i slava će se nastaniti u zemlji našoj. 

Milosrđe i istina će se sretati, * pravda i mir će se 
ljubiti. 

Istina će iz zemlje niknuti * i pravda će s neba 
pogledati. 

A Gospodin će dati blagoslov, * i zemlja će naša 
dati plod svoj. 

Pravda će ići pred njim, * mir će stupati za stopama 
njegovim. 

ANTIFONA Jedan razbojnik . . . 

ANTIFONA 4 

Kad bude smućena duša moja. Gospodine, spomeni 
se milosrđa. 

HABAKUKOVA PJESMA (Hab 3, 2—19) 

Gospodine, čuo sam glas tvoj i pobojah se, * pro¬ 
matrao sam djela tvoja i prestraših se. 

U naše vrijeme, Gospodine, * oživi djelo svoje. 

Objavi ga u naše vrijeme, * u srdžbi spomeni se 
milosrđa. 

Bog će doći s juga, * i Sveti s gore Farana. 

Veličanstvo njegovo pokriva nebesa, * i hvale nje¬ 
gove puna je zemlja. 

Sjaj je njegov kao svjetlost, * zrake mu izlaze iz 
ruku. 

U tom je jakost njegova * smrt hara čim se on 
pojavi. 

Iskre vrcaju ispod nogu njegovih, * gdje on stane 
trese se zemlja. 

Kad pogleda, rasprši narode; * tresu se silne 
planine. 

Slegoše se čvrsti bregovi, * po kojima ide odvijeka. 

Gledam uništene tabore etiopske, * tresu se šatori 
zemlje Madijan. 

Da li si se na rijeke rasrdio, Gospodine? Da li se 
ha rijeke iskaljuje gnjev tvoj? * Ili na more srdžba 
tvoja? 

Pojezdio si na konjima svojim, * na svojim pobjed¬ 
ničkim kolima. 

Bez straha natežeš luk svoj, * tvoj je tobolac ispu¬ 
njen strijelama. 

Rijekama siječeš zemlju; vidješe te gore i vrisnuše 
od boli; * poplava navali. 

Ocean pusti glas svoj, * duboko more podiže ruke 
svoje. 

Sunce je pomrčalo i mjesec se zaustavio * radi 
svjetla strijela tvojih i sjaja blistavog koplja tvojega. 

U srdžbi ideš po zemlji, * u gnjevu gaziš narode. 

Dolaziš da spasiš puk svoj, * da spasiš pomazanika 
svojega. 

Na kući bezbožnika rušiš pročelje, * iz temelja 
izbacuješ kamenje. 

Kopljima svojim probadaš glavu ratnika njegovih, 
* koji navaljuju da me unište. 

Vesele se kao onaj * koji u potaji ništi siromaha. 

Nagnao si u more konje njegove, * propadaju u 
mulju dubokih voda. 

Kad sam ovo čuo, streslo se tijelo moje, * na taj 
glas uzdrhtaše usne moje. 

Trulež je zahvatio kosti moje * i nesigurni su mi 
koraci. 

Mirno očekujem dan tjeskobe, * što će osvanuti na¬ 
rodu koji nas progoni. 

Iako smokva neće cvasti, * niti će biti grožđa u 
vinogradima. 

Iako na maslini neće biti roda, * niti će njive 
donositi hrane. 

Iako će nestati ovaca iz tora, * niti će biti u staji 
goveda. 

Ja ću se ipak radovati u Gospodinu, * i veselit ću 
se u Bogu spasitelju svome. 

Gospodin Bog je jakost moja * i dat će mi noge 
kao u jelena. 


Velika subota 

I na visine će me odvesti pobjednik, * a ja ću 
pjevati psalme. 

ANTIFONA Kad bude smućena ... 

ANTIFONA 5 

Spomeni se mene. Gospodine, kad dođeš u kra¬ 
ljevstvo svoje. 

PSALAM 147 

Hvali, Jeruzaleme, Gospodina, * hvali Boga svojega, 
Sione. 

Jer on utvrđuje prijevornice vrata tvojih, * blago- 
siva sinove tvoje. 

Ograđuje mirom granice tvoje, * hrani te naj¬ 
boljom pšenicom. 

Šalje besjedu svoju na zemlju, * brzo teče riječ 
njegova. 

Daje snijeg kao vunu, * sipa maglu kao pepeo. 

Baca grad svoj kao zalogaje; * tko će podnijeti 
studen njegovu? 

Šalje riječ svoju i sve se topi, * duva vjetrom svo¬ 
jim i teku vode. 

Javlja riječ svoju Jakovu, * naredbe i sudove svoje 
Izraelu. 

Ne čini tako ni jednome narodu * i sudova im svo¬ 
jih ne objavljuje. 

ANTIFONA Spomeni se . . . 

ZAZIV 

Postavio me u tamu. — Kao davno pomrle. 

ANTIFONA ZA BLAGOSLOVLJEN 

Posta više mu iznad glave napisan razlog osude: 
»Isus Nazarećanin Kralj 2iđovski«. 

Poslije nego što se ponovi antifona, pjeva se klečeći: 

Krist je postao za nas poslušan sve do smrti, i to 
do smrti na križu. 

Zatim tiho Oče naš i na koncu molitva kao na Veliki 
četvrtak, str. 43. 

Velika subota 

ANTIFONA 1 

O smrti, bit ću smrt tvoja; o grobe, bit ću tvoj 
pobjednik. 

PSALAM 50, str. 16. 

ANTIFONA 2 

Oplakivat će ga kao jedinca, jer je Gospođin nevin 
ubijen. 

PSALAM 91 

Dobro je hvaliti Gospodina, * i pjevati imenu tvo- 
jemu, Svevišnji. 

Naviještati jutrom milosrđe tvoje, * i noću istinu 
tvoju. 

Uz psaltir od deset žica, * pjesmom uz citaru. 

Jer me veseliš djelima svojim, Gospodine, * radu¬ 
jem se radi djela ruku tvojih. 

Kako su divna djela tvoja, Gospodine, * kako du¬ 
boke misli tvoje! 

Nerazuman čovjek ne shvaća, * i luđak to ne ra¬ 
zumije. 

Iako grješnici niču kao trava * i blistaju svi koji zlo 
čine. 

Ipak su određeni za vječnu propast, * a ti si, Go¬ 
spodine, uzvišen navijeke. 

Jer evo će neprijatelji tvoji, Gospodine, jer evo će 
neprijatelji tvoji izginuti: * raspršit će se svi koji čine 
bezakonje. 

A jakost će moja biti kao u bivola, * sve do starosti 
uživat ću obilje milosrđa. 

Okom gledam neprijatelje svoje * i uhom slušam 
opake koji ustaju na mene. 

Pravedni će cvjetati kao palma, * rasti će kao cedar 
libanski. 

Zasađeni u domu Gospodnjem, * cvjetat će u dvo- 
rima doma Boga našega. 

I u starosti će plod donositi, * bit će jedri i zeleni. 

I naviještat će da je pravedan Gospodin, Bog naš, 
* i da u njemu nema nepravde. 

ANTIFONA Oplakivat će ga . . . 

ANTIFONA 3 

Pogledajte, svi narodi, i vidite bol moju. 

PSALAM 63 

Cuj, Bože, glas moj u jadu mojemu, * od straha 
pred neprijateljem čuvaj život moj. 

Zaštitio si me od zbora zlobnika, * od mnoštva onih 
koji čine bezakonje. 

Kao mač naoštriše jezike svoje, * upravljaju otrov¬ 
ne riječi kao strijele da probodu iz potaje nedužnoga. 

Iznenada ga zastrijeljuju i ne boje se, * otvrdnuše 
u namjeri opakoj. 

Dogovaraju se kako će zamke sakriti, * vele: »Tko 
će nas vidjeti?« 

Smišljaju zločinstva, * obnemogoše od dugog iz- 
mišljanja. 

Čovjek se uzdiže do visokih misli, * ali Bog je da¬ 
leko uzvišeniji. 

Dobivaju rane od djetinjih strijelica, * jezikom svo¬ 
jim škode sami sebi. 

Čude se svi koji ih vide * i plaše se svi ljudi. 

I razglašuju djela Božja * shvaćaju djela njegova. 

Radovat će se pravednik u Gospodinu i ufat će se 
u njega, * i hvalit će se svi koji su pravoga srca. 

ANTIFONA Pogledajte . . . 

ANTIFONA 4 

Od vrata paklenih, izbavi, Gospodine, dušu moju. 

EZEKIJINA PJESMA (Iz 38, 10—20) 

Ja sam rekao: »Posred dana svojih * ići ću k vra¬ 
tima grobnim. 

Uzima mi se ostatak godina mojih«. * Rekao sam: 
»Neću vidjeti Gospodina Boga u zemlji živih, 

Neću više gledati čovjeka * ni mirna stanovnika na 
svijetu. 

Vijek se moj uzima i nosi se od mene * kao šator 
pastirski. 

Kidaš život moj kao tkalac što kida nit osnove, * od 
jutra do večera skončavaš me. 

Do jutra vičem za pomoć: * kao lav lomi kosti moje. 

Od jutra do večera skončavaš me. Previjam kao 
lastavica * i gučem kao golubica. 

Oslabiše oči moje * gledajući u vis. 

Gospodine, u stisci sam, zauzmi se za me! * što da 
rečem? On mi je obećao, on je učinio. 

Razmislit ću pred tobom sve godine svoje * u gor¬ 
čini duše svoje. 

Gospodine, u tom se živi i u tom je život duha 
mojega, što si mi dao zdravlje i vratio život. * U pokoj 
se okrenula gorkost moja preg'orka. 

Izbavio si dušu moju da ne pogine, * bacio si za 
leđa svoja sve grijehe moje. 

Jer te neće pakao slaviti niti će te smrt hvaliti, * 
i koji silaze u grob ne nadaju se tvojoj istini. 

Živ, samo živ, slavi te kao i ja danas, * otac sino¬ 
vima javlja istinu tvoju. 

Gospodine, spasi me, * da pjesme svoje pjevamo u 
sve dane života svojega u domu Gospodnjem«. 

ANTIFONA Od vrata paklenih . . . 

Antifona 5 

O vi svi, koji prolazite putem, pogledajte i vidite 
ima li boli kao što je bol moja. 

PSALAM 150, kao na Uskrsnoj Jutarnji, str. 227. 

ZAZIV 

Tijelo će moje počivati u nadi. — I nećeš dati da 
Svetac tvoj vidi trulost. 

ANTIFONA ZA BLAGOSLOVLJEN 

Žene su sjedile kod groba i plakale od žalosti za 
Gospodinom. 

Poslije nego što se ponovi antifona, pjeva se klečeći: 

Krist je postao za nas poslušan sve do smrti, i to 
do smrti na križu. A zato Bog njega uzvisi i darova mu 
ime koje je nad svakim imenom. 

Zatim tiho Oče naš i na koncu molitva: 

Podaj, molimo, svemogući Bože, da mi koji pobož¬ 
nim očekivanjem prethodimo uskrsnuće Sina tvoga, po¬ 
stignemo slavu njegova uskrsnuća. 

Završetak Po istom Gospodinu ... reče se pod glas. 

Uskrs 

Uskrsna Jutarnja nalazi se na kraju obreda Uskrsnog 
bdjenja, str. 227. 

Bijela nedjelja 

U nedjelje Uskrsnog vremena (od današnje nedjelje do 
uključivo nedjelje po Uzašću) psalmi su kao u obične nedjelje, 
a antifona je samo jedna (prije prvog psalma i ponovi se po¬ 
slije petog): 


Uskrsno vrijeme 

ANTIFONA 

Aleluja, aleluja, aleluja. 

ČITANJE (I IV 5, 4) 

Predragi, sve što je rođeno od Boga, pobjeđuje 
svijet. A ovo je pobjeda koja pobjeđuje svijet: naša 
vjera. 

HIMAN 

Već zora rumen prosipa, 

U visu pjesme ore se, 

Pun slavlja svijet odjekuje, 

Od groze urla pakao. 

Oslobođene očeve 
Iz tamnog smrtnog podzemlja 
U svijetli život izvodi 
Nebeski Kralj svemogući. 

Stražari grob mu čuvali 
I pečetio kamen ga, 

A u grob svoj ko pobjednik 
On sada smrt sahranjuje. 

I viče sjajan anđeo: 

Nek pjesme grobne svrše se, 

Tugovat, plakat prestajte: 

Zatirač smrti uskrsnu! 

Da budeš vazda, Isuse, 

Veselje naše uskrsno, 

Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vi jeke vjekova. — Amen. 

ZAZIV 

O uskrsnuću tvome, Kriste, aleluja. — Veseli se 
nebo i zemlja, aleluja. 

ANTIFONA ZA BLAGOSLOVLJEN 

Prvog dana po suboti, dok su bila zatvorena vrata 
gdje su bili sakupljeni učenici, dođe Isus usred njih 
i reče im: »-Mir vama!« Aleluja. 

MOLITVA Str. 242. 

II nedjelja po Uskrsu 

ANTIFONA kao na Bijelu nedjelju, str. 51. 

Čitanje (i Petr 2 , 21 — 22 ) 

Predragi, Krist je trpio za nas i ostavio vam pri¬ 
mjer, da idete njegovim stopama. On ne učini grijeha, 
i u njegovim se ustima ne nađe prijevare. 

HIMAN i ZAZIV kao na Bijelu nedjelju, str. 51. 

ANTIFONA ZA BLAGOSLOVLJEN 

Ja sam pastir ovaca. Ja sam put, istina i život. Ja 
sam dobri pastir i poznajem svoje ovce, a moje ovce 
poznaju mene, aleluja, aleluja. 

MOLITVA str. 244. 

III nedjelja po Uskrsu 

ANTIFONA kao na Bijelu nedjelju, str. 51. 

ČITANJE (I Petr 2, 11) 

Predragi, molim vas da se kao stranci i putnici 
uzdržavate od tjelesnih požuda koje vojuju protiv 
duše. 

HIMAN i ZAZIV kao na Bijelu nedjelju, str. 51. 

ANTIFONA ZA BLAGOSLOVLJEN 

»Još malo i više me nećete vidjeti« — kaže Gospo¬ 
din — »-i opet malo, pa ćete me vidjeti, jer idem k Ocu«, 
aleluja, aleluja. 

MOLITVA str. 245. 

IV nedjelja po Uskrsu 

ANTIFONA kao na Bijelu nedjelju, str. 51. 

ČITANJE (Jak 1, 17) 

Predragi, svaki dobar dar i svaki savršen poklon 
odozgor je, naime, silazi od Oca svjetlosti, u kojega 
nema mijene ni sjene promjene. 

HIMAN i ZAZIV kao na Bijelu nedjelju, str. 51. 

ANTIFONA ZA BLAGOSLOVLJEN 

Idem k onome koji me je poslao, a nitko me od vas 
ne pita »Kamo ideš?« Aleluja, aleluja. 

MOLITVA, str. 245. 


Uzašašće 

V nedjelja po Uskrsu 

ANTIFONA kao na Bijelu nedjelju, str. 51. 

ČITANJE (Jak 1, 22—24) 

Predragi, budite izvršioci riječi, a ne samo slušaoci 
koji varaju sami sebe. Jer ako tko sluša riječ, a ne živi 
po njoj, sličan je čovjeku koji sebe promatra u ogle¬ 
dalu: kad se pogledao, otide i odmah zaboravi kakav je. 

HIMAN i ZAZIV kao na Bijelu nedjelju, str. 51. 

ANTIFONA ZA BLAGOSLOVLJEN 

Dosada niste ništa molili u moje ime. Molite i pri¬ 
mit ćete, aleluja. 

MOLITVA, str. 249. 

Uzašašće 

ANTIFONE 

1 Ljudi Galilejci, što gledate u nebo? Ovaj Isus koji 
je pred vašim očima uznesen na nebo, isto će tako doći, 
aleluja. 

2 Dok su promatrali kako se on uzdiže k nebu, 
govorili su, aleluja. 

3 Uzdignutim rukama ih blagoslovi i uznese se na 
nebo, aleluja. 

4 Uzvisujte Kralja kraljeva i pjevajte himan Bogu, 
aleluja. 

5 Dok su ga oni promatrali, uzdigao se, a oblak na 
nebu ga zastre, aleluja. 

ČITANJE (Dj. Ap. 1, 1—2) 

Prvu sam knjigu, o Teofile, napisao o svemu što je 
Isus činio i učio, od početka pa sve do onog dana kad 
je uzašao na nebo, pošto je apostolima, koje je izabrao 
po Duhu Svetom, dao zapovijedi. 

HIMAN 

O spase roda ljudskoga, 

Miline puni Isuse, 

Ti Stvorče svijeta novoga 
I svjetlo svih, što ljube te! 

Što milosna te nagnalo, 

Da grijehe naše preuzmeš 
I smrt podneseš nedužan, 

Od smrti nas da izbaviš? 

U paklen bezdan prodireš 
I skidaš lance sužnjima; 

U slavlju kao pobjednik 
Uz desnu sjediš Očevu. 

Dobrota neka gane te, 

Da naše krivde popraviš 
I blaženstvom nas nadariš, 

Da lice tvoje gledamo. 

Ti vođ i put si u nebo, 

Ti budi živa želja nam, 

Ti radost naša kroz suze 
I slatka naša nagrada. 

Sva slava tebi, Isuse, 

Koji povrati se u nebo, 

Sa Ocem, s Duhom preblagim 
U vječne vi jeke vjekova. — Amen. 

ZAZIV 

Gospodin je na nebu, aleluja. — Pripravio prijesto¬ 
lje svoje, aleluja. 

ANTIFONA ZA BLAGOSLOVLJEN 

Ulazim k Ocu svojemu i Ocu vašemu, k Bogu svo¬ 
jemu i Bogu vašemu, aleluja. 

MOLITVA, str. 252. ‘ 

Nedjelja po Uzašašću 

ANTIFONA kao na Bijelu nedjelju, str. 51. 

ČITANJE (I Petr 4, 7—8) 

Predragi, budite mudri i budni u molitvama. Prije 
svega pak trajno se ljubite međusobno, jer ljubav o- 
prašta mnoge grijehe. 

HIMAN kao na Uzašašće, str. 53. 

ZAZIV 

Uzađe Bog uz klicanje, aleluja. — I Gospodin uz 
glas trublje, aleluja. 

ANTIFONA ZA BLAGOSLOVLJEN 

Kad dođe Tješitelj, kojega ću vam ja poslati. Duh 
istine koji izlazi od Oca, on će svjedočiti o meni, aleluja. 

MOLITVA str. 254. 

Duhovi 

ANTIFONE 

1 Kad su se navršili dani Pedesetnice, svi su bili 
zajedno na istom mjestu, aleluja. 


Duhovi 


2 Duh Gospodnji napuni svemir, aleluja. 

3 Svi su se napunili Duha Svetoga i počeli govo¬ 
riti, aleluja. 

4 Pjevajte himan Bogu, izvori i sve što se miče u 
vodama, aleluja. 

5 Različitim jezicima govorili su apostoli o Božjem 
veličanstvu, aleluja. 


ČITANJE (Dj. Ap 2, 1—2) 

Kad su se navršili dani Pedesetnice, svi su učenici 
bili zajedno na istom mjestu. I u jedanput ču se buka 
s neba, kao kad puše silan vjetar, te ispuni svu kuću 
gdje su bili. 

HIMAN 

Ko svake evo godine 
Dan radosti nam dolazi, 

U koji Duh se Utješitelj 
Na apostole spustio. 

U slici žarkih jezika 
' Iznad njih oganj drhtao, 

A riječ im usta punila 
I ljubav srca žarila. 

Svim jezicima govore 
Zapanjujući pogane. 

Pijanstvom prekoravaju 
Njih, pune Duha Svetoga. 

To zbi se, kad po Uskrsu 
Toliko dana proteče, 

Koliko ljeta trebaše, 

Da rob se Žid oslobodi. 

A sada Bože, predobri. 

Podijeli nama, molimo, 

Svog Duha Svetog darove, 

S nebesa što ih pošiljaš. 

Ta vjerna srca davno već 
Obdario si milošću, 

I nama prosti prestupke 
I daj nam dane spokojne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
Nek bude sad i uvijeke. — Amen. 

ZAZIV 

v Na Punili su se svi Duha Svetoga, aleluja. — I po¬ 
čeli su govoriti, aleluja. v 

ANTIFONA ZA BLAGOSLOVLJEN 

^ Primite Duha Svetoga. Kojima grijehe oprostite bit 
ce im oprošteni, aleluja. 

MOLITVA str. 258. 

Presveto Trojstvo 

ANTIFONE 

1 Slava tebi, jednako Trojstvo, jedno Božanstvo, i 
prije svih vjekova i sada i vazda. 

2 Neprestana hvala i slava Bogu Ocu i Sinu zajed¬ 
no sa Svetim Utješiteljem. 

3 Slava i hvala nek ozvanja i razli ježe se bez pre¬ 
stanka u ustima sviju Ocu i rođenomu Sinu zajedno 
s Duhom Svetim. 

4 Hvala Bogu Ocu i jednakom Sinu i tebi. Duše 
Sveti, nek odzvanja neprestanim žarom s naših usta po 
sve vijeke. 

. ^ Vječna slava onom od koga je sve, po kome je sve 

i u kome je sve. 

ČITANJE (Rim 11, 33) 

O dubino bogatstva, mudrosti i znanja Božjega * 
Kako su nedokučivi njegovi sudovi i neistraživi putovi! 
HIMAN 

U Trojstvu Bože jedini, 

Što moćno vladaš svemirom, 

Čuj našu pjesmu pohvalnu, 

Što pjevamo je bdijući. 

Na svodu sja već Danica, 

Ko glasnik ide pred suncem, 

Noć s tminama iščezava; 

O Svjetlosti, prosvijetli nas! 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. — Amen. 

ZAZIV 

Blagosivajmo Oca i Sina sa Svetim Duhom. — Hva¬ 
limo i uzvisujmo ga dovijeka. 


Ti jelovo 


ANTIFONA ZA BLAGOSLOVLJEN 

Blagoslovljeno sveto i nedjeljivo Trojstvo koje je 
sve stvorilo i sa svim upravlja, sada i vazda i kroz 
beskrajne vijeke vjekova. 

MOLITVA Str. 270. 

Tijelovo 

ANTIFONE 

1 Mudrost je sazidala sebi kuću, nalila je vino i 
priredila stol, aleluja. 

2 Anđeoskom hranom nasitio si narod svoj i kruh 
s neba dao si njima, aleluja. 

3 Obilan je kruh Kristov, i kraljevima je ugodan, 
aleluja. 

4 Sveti svećenici tamjan i hljebove prinose Bogu, 
aleluja. 

5 Pobjedniku ću dati sakrivenu manu i novo ime, 
aleluja. 

Čitanje (i Kor u, 23 — 24 ) 

Braćo, ja sam od Gospodina primio što sam predao 
vama: Gospodin Isus one noći, kad je bio izdan, uze 
kruh, zahvali, prelomi i reče: »Uzmite i jedite: Ovo je 
moje tijelo koje će se za vas predati. Ovo činite na 
moju uspomenu!« 

HIMAN 

Riječ Svevišnja se pojavi, 

Uz desnu Oca ostajuć, 

Na poso ruku postavi 
I dođe kraju stradajuć. 

Dok s družbom onom zavidnom 
Smrt spremao mu učenik, 

On preda sebe zboru svom 
Zaodjev se u jela lik. 

U prilici ih dvostrukoj 
On tijelom, krvlju ponudi, 

Da tijelu, duši čovječjoj, 

Ko sveta hrana posluži. 

Po porodu nam posta drug, 

Naš kruh za časnom trpezom, 

Na smrti cijena za naš dug 
I plača nam u carstvu svom. 

O Hostijo spasonosna, 

Što otvaraš nam širom raj, 

Sred hrvanja sudbonosna 
Ti jači nas i očuvaj. 

Gospodinu tro jedinom 
Nek bude slava vječita, 

Koj život vječni puku svom 
U rajskom domu neka da. — Amen. 

ZAZIV 

Ograđuje mirom granice tvoje, aleluja. — Hrani te 
najboljom pšenicom, aleluja. 

ANTIFONA ZA BLAGOSLOVLJEN 

Ja sam živi kruh koji sam sišao s neba. Tko bla¬ 
guje od ovog kruha, živjet će uvijek, aleluja. 

MOLITVA str. 271. 

II nedjelja po Duhovima 

Na nedjelje po Duhovima sve je kao u Redu ,Jutarnje, 
str. 8. samo je svake nedjelje vlastita antifona za Blagoslov¬ 
ljen i Molitva iz Mise te nedjelje. 

ANTIFONA ZA BLAGOSLOVLJEN 

Neki čovjek zgotovi veliku večeru i pozva mnoge. 
Kad je bilo vrijeme za večeru, pošalje svoga slugu da 
reče uzvanicima neka dođu jer je sve spremljeno, 
aleluja. 

Presveto Srce Isusovo 

ANTIFONE 

1 Jedan vojnik kopljem otvori njegova rebra i od¬ 
mah poteče krv i voda. 

2 Isus je stojeći glasno govorio: »Tko je žedan, neka 
dođe i pije«. 

3 Vječnom nas je ljubavlju Bog ljubio, zato nas je 
milosrdno privukao k sebi kad je bio podignut sa 
zemlje. 

4 Dođite k meni svi koji ste umorni i opterećeni, ja 
ću vas okrijepiti. 

5 Daj mi, sinko, srce svoje, a tvoje oči neka paze 
na putove moje. 


Presv. Srce Isusovo 

ČITANJE (Efež 3, 8—9) 

Braćo, meni, najmanjemu od svih svetih, dana je 
milost da poganima navijestim nedokučivo bogatstvo 
Kristovo i da svima protumačim, kako se ostvarilo otaj¬ 
stvo oduvijek skriveno u Bogu koji je sve stvorio. 

HIMAN 

O Srce, škrinjo presveta 
Ne ropskog starog zakona, 

Već novog, punog milosti, 

Proštenja i milosrđa! 

O Srce novog zavjeta, 

Neoskrvnjeno svetište, 

Nov ljepši hrame, zastore 
Prikladniji od razdrtog! 

Zapovjedila ljubav je, 

I koplje te otvorilo, 

Da ljubavi nevidljive 
Mi rane štovat možemo. 

Taj znak je višnje ljubavi 
I bol i milost ranila, 

Krist u njem kao svećenik 
Prikaza žrtvu dvostruku. 

Tko Ljubavi da ne ljubi? 

Tko spašen da je ne traži 
I u tom Srcu velikom 
Ne nastani se zauvijek? 

Sva slava tebi, Isuse, 

Što livaš milost iz Srca, 

I Ocu s Duhom preblagim 
U vječne vi jeke vjekova. — Amon. 

ZAZIV 

Crpsti ćete vodu s veseljem. — Iz izvora Spasi- 
teljevih. 

ANTIFONA ZA BLAGOSLOVLJEN 

Ovo se dogodilo da se ispuni Pismo: »Vidjet će koga 
su proboli«. 

MOLITVA Str. 277. 






60 


Jutarnja 


Anti f o ne 

za Blagoslovljen u nedjelje po Duhovima 

III Tko od vas, ako ima sto ovaca pa izgubi jed¬ 
nu od njih, ne ostavi devedeset i devet u pustinji i ne 
ide tražiti izgubljenu dok je ne nađe? Aleluja. 

IV Uđe Isus u lađu, sjede i poče učiti narod, 
aleluja. 

—Čuli ste da je rečeno starima: »Ne ubij! Jer tko 
ubije bit će osuđen kao krivac«. 

VI — Kad je s Isusom bilo mnogo naroda i kad 
nisu imali što jesti, dozove svoje učenike i reče im: 
»Zao mi je naroda. Već su tri dana sa mnom, a nemaju 
što jesti«, aleluja. 

1 VII — Čuvajte se lažnih proroka koji k vama do¬ 
laze u ovčijem runu, a iznutra su grabežljivi vuci. Pre¬ 
poznat ćete ih po njihovim plodovima, aleluja. 

VIII — Gospodar reče upravitelju: »Što to čujem 
o tebi? Položi račun o svom upravljanju!« aleluja. 

IX — Kad se Gospodin približio Jeruzalemu, ugleda 
grad i zaplaka nad njim govoreći: »O kad bi i ti znao 
da će doći dani, kada će te neprijatelji tvoji okružiti 
opkopom; opkolit će te, pritisnuti sa svih strana i satrt 
će te, jer nisi spoznao vremena svoga pohoda«, aleluja. 

# X — Carinik je stajao podalje i nije se usudio ni 
očiju podignuti k nebu, nego se udarao u prsa moleći: 
»Bože, milostiv budi meni grješniku!« 

XI — Kad je Gospodin prolazio kroz predjele oko 
Tira, gluhima je vratio sluh a nijemima govor. 

„XII ■— »Učitelju što treba da činim da zaslužim 
\ječni život?« On mu reče: »Što je pisano u zakonu? 
Kako čitaš?« »Ljubi Gospodina Boga svoga svim srcem 
svojim«, aleluja. 

XIII — Kad je prolazio Isus kroz neko selo, dočeka 
ga deset gubavaca. Oni su stajali podalje i vapili: »Isuse, 
učitelju, smiluj se nama!« 

XIV — Ne brinite se tjeskobno i ne govorite: »Što 
ćemo jesti?« ili »U što ćemo se obući?« Vaš nebeski 
Otac zna da vam sve to treba, aleluja. 


Nedjelje po Duhovima 

XV — Išao je Isus u grad Naim, i gle! iznosili su 
mrtva jedinca. 

XVI — Kad jedne subote dođe Isus u kuću nekog 
farizejskog poglavice da blaguje, gle! pred njim je sta¬ 
jao neki čovjek koji je imao vodenu bolest. Dotakne 
ga se, izliječi i otpusti. 

XVII — »Učitelju, koja je najveća zapovijed u za¬ 
konu?« Isus mu odgovori: »Ljubi Gospodina Boga svoga 
svim srcem svojim«, aleluja. 

XVIII — Gospodin reče uzetomu: »Uzdaj se, sinko, 
opraštaju ti se tvoji grijesi«. 

XIX — Kažite uzvanima: »Pripravio sam gozbu, 
dođite na svadbu«, aleluja. 

XX — U Kafarnaumu je bolovao sin nekog kraljev¬ 
skog činovnika. Kad je on čuo da Isus dolazi u Galileju, 
zamoli ga da mu ozdravi sina. 

XXI — Gospodar reče slugi svome: »Vrati što si 
dužan!« a sluga pade pred njega ničice te ga zamoli: 
»Ustrpljenje imaj sa mnom i sve ću ti vratiti«. 

XXII — Učitelju, znamo da si istinit i da doista na¬ 
učavaš nauku Božju, aleluja. 

XXIII — Ona je bila uvjerena: »Ako se samo do¬ 
taknem njegove haljine, ozdravit ću.« 

Ako ima više od 24 nedjelje po Duhovima onda se redom 
uzmu one nedjelje koje su pretekle po Bogojavljenju, a XXIV 
je nedjelja uvijek posljednja. 

XXIV — Kad vidite na svetome mjestu groznu pu¬ 
stoš o kojoj govori Danijel prorok, koji čita neka ra¬ 
zumije. 


8. XII Bezgrjesno Začeće 

ANTIFONE 

1 Sva si lijepa, o Marijo, i ljage istočne nema na 
tebi. 

2 Odjeća je tvoja bijela kao snijeg, a lice je tvoje 
kao sunce. 

3 Ti si slava Jeruzalema, ti radost Izraela, ti dika 
puka našega. 

4 Blagoslovljena si, Djevice Marijo, od Gospodina 
Boga višnjega više nego sve žene na zemlji. 

5 Privuci nas. Djevice neoskrvnjena, privlači nas 
miomiris tvojih kreposti. 

Čitanje (Prič 8, 22 — 24 ) 

Gospodin me je imao u početku svojih putova, prije 
nego je išta učinio. Bila sam oduvijek određena, prije 
postanka zemlje. Još nije bilo bezdana, a ja sam već 
bila začeta. 

HIMAN 

O slavo bijelih djevica, 

Od sviju svetih najviša, 

Ti Stvoritelja hraniš svog 
Ko djetešce na grudima. 

Sto tužna Eva uzela, 

Po Sinu ti nam povraćaš; 

Nebeska vrata otvaraš, 

Jadnike puštaš u nebo. 

Poklikuj, spašen narode, 

Toj dveri Kralja višnjega, 

Tom sjajnom dvoru, Djevici, 

Po kojoj nam je život dan! 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vi jeke vjekova. — Amen. 

ZAZIV 

Bezgrješno Začeće je danas svete Marije Djevice. — 

Koja je zmijinu glavu satrla djevičanskom nogom. 

ANTIFONA ZA BLAGOSLOVLJEN 

Gospodi.! reče zmiji: »Postavit ću neprijateljstvo 
između tebe i žene, između tvojega i njezina potomstva. 
Ona će ti satrti glavu«, aleluja. 

MOLITVA sr. 319. 

2. II Svijećnica 

ANTIFONE 

1 Šimun pravedni i bogobojazni čekao je otkuplje¬ 
nje Izraelovo i Duh je Sveti bio u njemu. 

2 Odgovor primi Šimun od Duha Svetoga da neće 
umrijeti, dok ne vidi Krista Gospodnjega. 

3 Kad je Šimun uzeo Dijete u naručje blagoslovi 
Gospodina u zahvalnosti. 


Blagdani 

4 Svjetlo na prosvijetljenje naroda i na slavu puka 
tvoga Izraelskoga. 

5 Prinesoše za nj Gospodinu par grlica ili dva go¬ 
lubića. 

ČITANJE (Malah 3, 1) 

Evo, ja šaljem svojega glasnika koji će pripremiti 
put preda mnom. I Gospodin, kojega vi tražite, i anđeo 
zavjeta, kojega vi želite, doći će u svoj hram. 

HIMAN kao na Bezgrješno Začeće, str. 62. 

ZAZIV 

Razlita je milina na tvojim usnama. — Zbog toga 
te Bog blagoslovi uvijeke. 

ANTIFONA ZA BLAGOSLOVLJEN 

Kad su roditelji donijeli dijete Isusa Šimun ga 
primi u naručje, blagoslovi Boga i reče: »Sad otpusti. 
Gospodine, svoga slugu u miru«. 

MOLITVA str. 325. 

19. III Sveti Josip 

ANTIFONE (kad se prenese blagdan iza Uskrsa, doda se 
svakoj antifoni Aleluja). 

1 Roditelji su Isusovi išli svake godine u Jeruzalem 
na svečani dan Vazma. 

2 Kad su se vračali, dječak Isus ostade u Jeruza¬ 
lemu, a da roditelji njegovi nisu znali. 

3 Ne našavši Isusa, vrate se u Jeruzalem da ga 
traže; i poslije tri dana nađu ga u hramu gdje sjedi 
među naučiteljima, te ih sluša i pita. 

4 Isusu je rekla njegova Majka: »Sine, zašto si nam 
to učinio? Evo, tvoj otac i ja žalosni smo te tražili«. 

5 Pođe Isus s njima i dođe u Nazaret i bio im je 
poslušan. 

ČITANJE (Prič 28, 20; 27, 18) 

Vjerni čovjek mnogo će biti hvaljen. I tko je čuvar 
Gospodina svoga, bit će proslavljen. 

HIMAN 

Josipe, koga častimo s veseljem, 

Pojuć ti s val je prepuno krasota, 

Na ovaj dan si stigao u radost 
Vječnog života. 

Neiskazane gledaj sreće tvoje: 

U zadnji čas ti pokraj tebe bdiju 
Isus i Djeva, s oka im miline 
Na te se liju. 

Svladavši pako, u mirnome sanku 
Ostavljaš uzu, čisto svoje tijelo, 

Ideš u vječnost, gdje ti vijenac divni 
Ovija čelo. 

O ti, što blažen kraljuješ sad gore, 

Moli, da nama oproste se grijesi, 

Da dobijemo mir, što vijekom višnje 
Krajeve resi. 

Hvala i dika tebi, Tro jedini, 

Sto kraljuješ i svakim dobrom puniš 
Svog slugu vjernog, zauvijek krunom 
Zlatnom ga kruniš. — Amen. 

ZAZIV 

Pravednikova usta mudro govore. — A njegov jezik 
kazuje što je pravedno. 

ANTIFONA ZA BLAGOSLOVLJEN 

Isus je započeo javno djelovati kad mu je bilo oko 
trideset godina i svi su držali da je sin Josipov. 

MOLITVA str. 329. 

25. III Blagovijest 

ANTIFONE (kad se prenese blagdan iza Uskrsa, doda se 
svakoj antifoni Aleluja). 

1 Poslan je anđeo Gabrijel k Djevici Mariji koja je 
bila zaručena s Josipom. 

2 Zdravo Marijo, milosti puna, Gospodin s tobom, 
blagoslovljena ti među ženama. 

3 Nemoj se bojati, Marijo, jer si našla milost u 
Boga: »Evo ćeš začeti i roditi Sina«. 

4 Gospodin će mu dati prijestolje njegova oca Da¬ 
vida i vladat će dovijeka. 

5 Evo službenice Gospodnje, neka mi bude po riječi 
tvojoj. 

ČITANJE (Iz 7, 14—15) 

Evo, djevica će začeti i roditi sina i dat će mu ime 
Emanuel. On će se hraniti medom i mlijekom, dok ne 
sazna odbacivati zlo, a odabirati dobro. 

HIMAN kao na Bezgrjesno Začeće, str. 62. 

ZAZIV 

Zdravo, Marijo, milosti puna. — Gospodin s tobom. 
ANTIFONA ZA BLAGOSLOVLJEN 

»Kako će to biti, anđele Božji, kad ne poznam 
muža?« »Čuj Marijo Djevice: Duh će Sveti sići na te, 
i sila će te Svevišnjega osjenuti«. 

MOLITVA str. 331. 

V 

1. V Sveti Josip Radnik 

ANTIFONE 

1 Bog, tvorac svijeta, postavio je čovjeka da obra¬ 
đuje zemlju i da se brine za nju, aleluja. 

2 Krist, Sin Božji, udostojao se raditi svojim ruka¬ 
ma, aleluja. 

3 Divni primjer ustrajnosti u radu pokazao je sveti 
Josip, zanatlija tesar, aleluja. 

4 Evo vjernog i razboritog sluge kojega je postavio 
Gospodin nad svojom obitelji, aleluja. 

5 Josipe, sveti radniče, štiti djela naša, aleluja. 
Čitanje (Koi 3 , 14 — 15 ) 

Braćo, gajite ljubav koja je veza savršenstva, da u 
vašim srcima vlada Kristov mir, na koji ste i pozvani u 
jednome tijelu. 

HIMAN 

Gle, zora sunca vijesnica, 

Što mjesec cvijeća naviješta, 

U Nazaretu pozdravlja 
Dom u kom čekić odzvanja. 

O zdravo, kuće glavaru, 

Pod vodstvom tvojim Stvoritelj 
Orošen znojem radi sad, 

Što radi mu i hranitelj. 

Na nebeskome prijestolju 
Uz Zaručnicu preslavnu, 

Na pomoć budi ljudima 
U bijedi što životare. 

Odstrani svađe, nasilja, 

U plaći svaku prevaru, 

A živeža sad obilje 

Nek jedna mjeri štedljivost. 

O Trojice jedinstvena, 

Po zagovoru Josipa 
U miru naše korake 
I putove ti upravljaj. — Amen. 

ZAZIV 

Moli za nas, sveti Josipe, aleluja. — Vjerni zaštit¬ 
nice, našeg rada, aleluja. 

ANTIFONA ZA BLAGOSLOVLJEN 

Pođe Isus s Marijom i Josipom i dođe u Nazarct 
i bio im je poslušan, aleluja. 

MOLITVA Str. 335. 

24. VI Sv. Ivan Krstitelj 

ANTIFONE 

1 Zakarijina žena Elizabeta rodila je velikog čovje¬ 
ka Ivana Krstitelja, preteču Gospodnjeg. 

2 Znakovima upitaju njegova oca, kako bi on htio 
da se zove; i napisa govoreći: »Ivan mu je ime«. 

3 Zvat će se Ivan, i mnogi će se obradovati o nje¬ 
govu rođenju. 

4 Među rođenima od žene nije bilo većeg od Ivana 
Krstitelja. 

5 Ti, dijete, zvat ćeš se prorok Svevišnjega, jer ćeš 
ići pred licem Gospodnjim da mu pripraviš putove. 

ČITANJE (Iz 49, 1) 

Čujte, morem opkoljeni krajevi, poslušajte vi, dale¬ 
ki narodi: Iz utrobe moje majke pozvao me je Gospo¬ 
din po imenu. 

HIMAN 

Preblažen Svece kreposti goleme, 

Kojem čistoće ništa ne oskrvnu, 

Div - mučenice, pustinjače slavan, 

Proroče glavni! 

S nekih se sjaju vijenci, što plod nose 
Tridesetori, dvaput taki s drugih, 

Tebe tri krase vijuć se pod krupnim 
Stostrukim plodom. 

Zasluga silnih prepun Svetitelju, 

Našega srca tvrde stijene miči, 

Put hrapav gladi, stazu, što krivuda, 

Svuda nam ravnaj. 

Da Stvorac blagi i Otkupitelj nam 
U srce može doći očišćeno 
I milostivan onud lako stupat 
Korakom svetim. 

Nek pjevaju ti građani nebeski. 

Jedini Bože u tri lica višnja, 

A mi te smjerno molimo: oprosti 
Spašenom puku. — Amen. 

ZAZIV 

Ovo je dijete veliko pred Gospodinom. — Jer je nad 

njim Božja ruka. 

ANTIFONA ZA BLAGOSLOVLJEN 

Zakarijina se usta otvore i prorokova govoreći: 
»Blagoslovljen Bog Izraelov.« 

MOLITVA str. 341. 

29. VI Sv. Petar i Pavao 

ANTIFONE 

1 Petar i Ivan pošli su u hram na molitvu o de¬ 
vetoj uri. 

2 Nemam srebra ni zlata, nego ti dajem ono što 
imam. 

3 Anđeo reče Petru: »Obuci haljinu i pođi za 
mnom.« 

4 Gospodin je poslao svoga anđela i izbavio me iz 
Ilerođove ruke, aleluja. 

5 Ti si Petar i na toj stijeni ću sazidati svoju Crkvu. 

ČITANJE (Dj Ap 12, 1—3) 

Započe zlostavljati kralj Herod neke članove Crkve. 
Mačem pogubi Ivanova brata Jakova. Videći da se to 
sviđa Židovima, dade uhvatiti i Petra. 

HIMAN 

Čuj milostivo, Petre, blažen pastiru, 

Što molimo te, pa nam grijeha okove 
Odriješi riječju, kad ti vlast je predana, 

Da zemlji nebo otvaraš i zatvaraš. 

Naučitelju Pavle, živjet uči nas, 

I vuci srca naša u raj sa sobom, 

Dok vjera gleda svjetlo iza vela svog, 

A kao sunce samo ljubav kralj uje. 

Nek bude slava vječna s čašću, štovanjem 
I s radosnicom pjesmom Trojstvu Presvetom, 

Što u jedinstvu svakim stvorom upravlja 
Po svem kolikom nizu vječnih vjekova. — Amen. 

ZAZIV 

Razglasili su djela Božja. — I shvatili što je on 
učinio. 

ANTIFONA ZA BLAGOSLOVLJEN 

»Sto god svežeš na zemlji bit će svezano i na nebu, 
a što god razdriješiš na zemlji, bit će razdriješeno i na 
nebu«, rekao je Gospodin Simunu Petru. 

MOLITVA, str. 343. 

: i‘VvUi*j og ji'/ojfoiOTlt i oio/io aisM snitvfi 

1. VII Pređi agocjena Krv Isusova 

ANTIFONE 

1 Koji su ovo što su obučeni u bijele haljine i 
odakle su došli? 

2 Oni su proživjeli veliku nevolju i oprali su svoje 
haljine u Krvi Jaganjca. 

3 Zato i stoje pred Božjim prijestoljem i služe mu 
danju i noću. 

4 Oni su pobijedili zmaja po Krvi Jaganjca i po 
svjedočanstvu njegove Riječi. 

5 Blaženi koji peru svoje haljine u Krvi Jaganjca. 

Čitanje (Hebr 9, 11 — 12 ) 

Braćo, Krist, veliki svećenik budućih dobara, na¬ 
kon što je prošao kroz veći i savršeniji šator, koji nije 
učinjen rukama, to jest ne pripada ovome svijetu, ušao 
je, jednom zauvijek, u vječno svetište, ne krvlju jaraca 
ili’ junaca, nego vlastitom krvlju, pošto nam je stekao 
vječni otkup. 

HIMAN 

O zdravo, rane Kristove, 

Svjedoci Božje ljubavi. 

Iz kojih krvca rume.:a 
Sve teče, teče potokom! 

Od zvijezda vi ste sjajnije, 

Od ružica mirisni je, 

Od alemova draže ste, 

Od mednog saća slađe ste. 

Vi vrata našoj duši ste 
U zaklon najugodniji, 

Bjesnoća ljutih dušmana 
Provalit u vas ne može. 

Koliko pada bičeva 
U sudnici po Isusu! 

Koliko kapi krvavih 
Iz tijela teče ranjenog! 

Božansko čelo prekrasno 
Trnovit vijenac probada, 

A zalupljeni čavli mu 
Kroz ruke, noge prodiru. 

A kada dušu predade 
Sa ljubavlju i hotice, 

U prsa koplje roni mu, 

I s krvlju voda izbija. 

Da potpuno nas otkupi, 

U ti ješku biva izažet, 

Za sebe sama nemareć 
I kaplju daje posljednju. 

Svi okaljani grijesima, 

Na izvor spasa dođite: 

Tko u njemu se okupa 
Od blata će se očistit. 

Zahvaljujmo Gospodinu, 

Što sjedi s desne Očeve, 

On krvlju nas je spasio 
I Svetim Duhom krijepi nas. — Amen. 

ZAZIV 

Opravdani po Krvi Jaganjca. — Spasit ćemo se od 
srdžbe po njemu. 

ANTIFONA ZA BLAGOSLOVLJEN 

Gospodin govori: »Krv Jaganjca neka vam bude 
znak. Kad vidim Krv mimoići ću vas i neće vas za¬ 
hvatiti kazna uništenja«. 

MOLITVA str. 345. 

7. VII Sveti Ćiril i Metod, slavenski apostoli 

ANTIFONE 

1 Držali su riječi tvoje. Gospodine, i ostali vjerni 
zavjetu tvome. 

2 Nadaleko se čuo njihov glas koji je spominjao 
djela Božja. 

3 U veselju su prikazivali paljenice i žrtvu spa¬ 
senja i hvale. 

4 Blagosivajte, svećenici Gospodnji, Gospodina; 
hvalite i uzvisujte ga dovijeka. 

5 U njihovom narodu Bog je ovjekovječio njihovu 
slavu. 

Čitanje (Hebr 13 , 7) 

Braćo, sjećajte se svojih predpostavljenih koji su 
vam propovijedali Božju nauku. Slijedite ih u vjeri 
motreći svršetak njihova života. 


HIMAN 

Vi krasne zvijezde doma svog 
I cijelog svijeta slavenskog, 

O braćo sveta, godišnjom 
Veličamo vas popijevkom. 

Ususret Rim vam pohrli, 

Ko otac djecu izgrli 
I pastirsku vam dade vlast 
I blagoslov i velju čast. 

U stranama, gdje vlado mrak 
Vi podigoste Kristov znak, 

Množinu duša, mnogi kraj 
Razasja svete vjere sjaj. 

Gdje stezo srca grijeha jad, 
Zaplamsala je ljubav sad, 

Gdje rasto trn i korov klet, 
Nebeski stao cvasti cvijet. 

Domovinom vam sad je raj, 

O čujte vruć nam uzdisaj: 

Vrh roda bdijte slavenskog, 

Da ostane uz Boga svog. 

U ovčarnici Kristovoj 
Nek stan se nađe braći svoj, 

Da sveđ u vjeri rastu tu 
I s pređima se natječu. 

O Trojstvo sveto, čuj nam glas 
I ljubavlju potakni nas, 

Da krenemo se snagom svom 
Po slavnom tragu otačkom. — Amen. 

ZAZIV 

Narodi će pripovijedati o mudrosti Svetih. — I nji¬ 
hovu će hvalu Crkva naviještati. 

ANTIFONA ZA BLAGOSLOVLJEN 

U svetosti i pravdi služili su Gospodinu u sve dane 
svoje. Zato ih je u haljinu slave obukao Gospodin Bog 
Izraelov. 

MOLITVA str. 346. 

6. VIII Preobraženje Kristovo 

ANTIFONE 

1 Uze Isus Petra i Jakova i Ivana, brata njegova, 
i povede ih na visoku goru nasamo, i preobrazi se pred 
njima. 

2 Zasja lice njegovo kao sunce, a haljine mu po- 
bijeliše kao snijeg. 

3 I gle, ukažu im se Mojsije i Ilija razgovarajući 
s Isusom. 

4 Tada Petar reče Isusu: »Gospodine, dobro nam je 
ovdje«. 

5 Dok je on još govorio, gle, zasjeni ih sjajan oblak. 

ČITANJE (Filip 3, 20—21) 

Očekujemo Spasitelja, Gospodina našega Isusa Kri¬ 
sta, koji će preobraziti naše bijedno tijelo i učiniti ga 
jednakim svome slavnom tijelu. 

HIMAN 

O svjetlo duša, Isuse, 

Kad srca naša pohađaš, 

Grehota tamu izgoniš 
I slatkosti nas napunjaš. 

Sav blažen je, kog pohodiš 
Ti, Sine, jednak Ocu svom, 

Ti sunce doma pravoga, 

Skriveno oku smrtničkom. 

Ti sjaju slave Očeve, 

Milosrđe neshvatljivo, 

U nama vazda prebivaj 
I ljubavlju nas napajaj. 

Sva slava tebi, Isuse, 

Što malenima javljaš se, 

I Ocu s Duhom preblagim 
U vječne vi jeke vjekova. — Amen. 

ZAZIV 

Zlatna kruna na glavi njegovoj. — Ukrašena zna¬ 
kom svetosti, slave i časti. 

ANTIFONA ZA BLAGOSLOVLJEN 

I gle, iz oblaka se ču glas: »Ovo je moj ljubljeni Sin 
koji mi je po volji, njega slušajte«, aleluja. 

MOLITVA str. 356. 

15. VIII Velika Gospa 

ANTIFONE 

1 Uznesena je Marija na nebo. Raduju se anđeli, 
hvaleći blagosivaju Gospodina, 

2 Uznesena je Djevica Marija do nebeskih odaja, 
u kojima sjedi Kralj kraljeva na zvjezdanom prijestolju. 

3 Privlači nas miomiris tvojih kreposti; mladež 
čezne za tobom. 

4 Blagoslovljena, ti kćeri, od Gospodina, jer smo po 
tebi zadobili plod života. 

5 Lijepa si i krasna, kćeri jeruzalemska, strašna 
kao u bojni red svrstana vojska. 

ČITANJE (Judit 13, 22—23) 

Gospodin te je obdario svojom snagom, i po tebi je 
uništio naše neprijatelje. Ti si, kćeri, blagoslovljena od 
Gospodina, Svevišnjega Boga, više nego sve druge žene 
na zemlji. 

HIMAN 

Zrakama sunca, Djevo, obasjana, 

Čelo ti vijenac dvanaest zvijezda kiti, 

Podnožje mjesec nogama ti daje, 

Preslavna blistaš. 

Paklenu krivnju, samu smrt ti krotiš 
Na pomoć nama, suradnice Krista, 

Tebe ko moćnu kraljicu sad slavi 
Nebo i zemlja. 

Pogubna zmija jošte uvijek prijeti 
Propašću djeci povjerenoj tebi, 

Pohiti, Majko, u pomoć nam, blaga, 

Glavu joj šatri. 

Božanske vjere djecu ti zaštiti, 

Odbjegle vrati pravovjernom stadu, 

Sve što u sjeni propadaju smrti 
Natrag privedi. 

Krivcima, blaga, moli oproštenje, 

Žalosne tješi, bolesne i bijedne, 

Zasjaj ko zraka pouzdane nade 
Vječnog života. 

Trojici svetoj nek je vječna slava, 

Krunu što slave, Djevo, dade tebi, 

Kraljicom tebe postavi svoj djeci 
Brižljivu Majku. — Amen. 

ZAZIV 

Uznesena je sveta Bogorodica. — U nebesko kra¬ 
ljevstvo nad kore anđeoske. 

ANTIFONA ZA BLAGOSLOVLJEN 

Koja je ono što se diže kao rana zora, lijepa kao 
mjesec, izabrana kao sunce, strašna kao u bojni red 
svrstana vojska? 

MOLITVA str. 359. 


14. IX Uzvišen je sv. Križa 

ANTIFONE 

1 O velikog li djela ljubavi! smrt je tada umrla kad 
je umro život na drvu križa. 

2 Snagom križa, spasi nas, Kriste Spasitelju koji si 
spasio Petra na moru, smiluj se nama. 

3 Evo Križa Gospodnjega, bježite sile protivničke! 
Pobijedio je lav od plemena Judina, korijen Daviđov, 
aleluja. 

4 Mi treba da se dičimo križem Gospodina našega 
Isusa Krista. 

5 Znakom križa oslobodi nas od neprijatelja naših, 
Bože naš. 

ČITANJE (Filip 2 , 5—7) 

Braćo, imajte u sebi ono isto mišljenje koje je u 
Kristu Isusu; koji, budući da je imao narav Božju, nije 
držao za otimačinu, da bude jednak Bogu. Ali je sebe 
poništio uzevši narav sluge, postao je sličan ljudima 
i vladao se kao čovjek. 

HIMAN kao na I nedjelju Muke,, str. 37. 

ZAZIV,;. . • ; •. . 

Znak će Križa biti na. nebu. — Kad Gospodin dođe 
da sudi. 

ANTIFONA ZA BLAGOSLOVLJEN 

Ti si jedino uzvišeno drvo iznad svih đrveta ceđro- 
vih. Na tebi je Život svijeta visio, na tebi je Krist po¬ 
bijedio i smrću je zauvijek Smrt nadvladao. 

MOLITVA Str. 363. 


>. U .■ j <! »f. KJlv •’r: bito :T 

29. IX Sv. Mihael 

ANTIFONE 

1 Stade Anđeo uz žrtvenik hrama držeći zlatni ka- 
đionik u svojoj ruci. 

2 Dok se borio Mihael arhanđeo sa zmajem čuo se 
glas onih koji su govorili: »Spasenje Bogu našemu!« 
aleluja. 

3 Arhanđele Mihaele, postavih te poglavicom nad 
svim dušama koje će doći u nebo. 

4 Anđeli Gospodnji, blagosivajie Gospodina na- 
vijeke. 

5 Anđeli, Arhanđeli, Prijestolja i Gospodstva, Po¬ 
glavarstva i Vlasti, Kreposti nebeske, hvalite Gospodina 
s nebesa, aleluja. 

ČITANJE (Otkr 1, 1—2) 

Bog je označio što se ima skoro dogoditi, i po svo¬ 
jem anđelu objavi svojemu slugi Ivanu, koji je posvje¬ 
dočio što je vidio o Božjoj riječi i o Isusu Kristu. 


HIMAN 

Kriste, o slavo anđela nebeskih: 

Štvorče i Spase ljudskih naraštaja/ 
Milostiv podaj nama stić u dvore 
Rajskoga kraja. 

Anđele mira, Mihaele, siđi. 

S visokoga neba na zemne nam pute, 
Očuvaj mir nam, odpremaj u pako 
Ratove ljute. 



Anđele jaki, Gabrijele, tjeraj 
Zlotvora starog, što oko nas gmiže, 
Pohađaj svijetom hramove, što Krist ih 
Pobjednik diže. 

Anđele zdravlja, Rafaele, s neba 
Lijekove noseć u pomoć nam hodi, 
Ozdravljaj bolne; mučne poslove nam 
K svrsi privodi. : ■ * : ’ • 

Djevice, Majko svjetlosti i mira, 

I ti, o vojsko anđeoska! časna, ; r. 

Svi sveti Božji,; sveđ pomažite nam 
Sa neba jasna. /■ ; 

Podaj nam ovo, Trojice Božanska, 

O Oče, Sine, đDuše milostivi, 

Kod slava svijetom svim odjekujući 
Vječito živi. — Ameii. 

ZAZIV 

Stade Anđeo už žrtvenik ^raihai ^ Držeći zlatni 
kadionik u svojoj ruci. jirjr.: 

ANTIFONA ZA BLAGOSLOVLJEN 

Kad je zmaj započeo rat, nastala je tišina na nebu: 
Mihael se borio s njim i pobijedio je, aleluja. 

MOLITVA str. 365., 

30. IX Sv. Jeronim, zaštitnik Dalmacije 

antifone ' ; 

1 Poslao je nebeski Kralj mudra i radišna čovjeka 
komu je povjerio tumačenje Pisma. 

2 Svim žarom proučavao je riječi mudrosti da usvo¬ 
ji naobrazbu nauke, pravdu, dobrotu i pravičnost. 

3 Mudrost blista s lica njegova i njegov duh zna 
dati prikladan odgovor? 

4 On je mudar kao Bbžji anđeo, zna što je na heba 
i na zemlji. 

5 Pravedniku će se ispuniti njegova želja; a on je 
kao dugotrajni temelj. 

Čitanje (Crkv 50 , 6) 

Evo Naučitelj najveći koji sjaje kao zvijezda Da¬ 
nica posred magle i kao pun mjesec u vrijeme svoje 
i kao žarko sunce tako on zasja u hramu Božjem. 

HIMAN ' • •' - li: 

Imanje, časti, naslado 
I oholosti vijeka tog, i •< 

' : l Što koristi vam mamiti ' o - • •• i’ i 

Hitrinama Jeronima? 

On hrleć tragom Kristovim 
Sa zgražanjem vas prezire 
I dičnim bijegom dobitnik 
Porazuje vas dokraja. 

Duh njegov kuša čistije 
S nebesa dane radosti 
U svetoj špilji betlemskoj, 

U kojoj se je sakrio. 

Prem zatvoren u tijelu još, 

Sam bora već sa Svevišnjim, 

Od silne nošen ljubavi 
Put neba žarak polijeće. 

Tu onom višnjom svjetlošću 
I Duhom Svetim napunjen 
Krivovjernički tjera mrak 
I sveto živjet uči svijet. 

Crkveno sunce žarano, 

S visina rajskih milostiv 
Sveđ riječju, perom, primjerom 
Zaštićuj puk, što moli te. 

Tro jedinomu Svevišnjem 
Nek bude slava vječita, 

On srca nek umekša nam 
I ljubavlju ih raspali. — Amen. 

ZAZIV 

Moli za nas, sveti Jeronime. — Da dostojni posta¬ 
nemo obećanja Kristovih. 

ANTIFONA ZA BLAGOSLOVLJEN 

Nadaleko je bio poznat po svojim divnim djelima; 
a riječ je njegova gorila kao zublja. 

MOLITVA str. 367. 


ANTIFONE 


4. X Sv. Franjo 


1 U dugotrajnoj molitvi tražio je sveti Franjo što 
mu je činiti; a ljubav prema Bogu potakla ga je na 
odluku da ne živi samo za sebe nego da i drugima 
koristi. 

2 Dok je obilazio propovijedajući, učeni su se ču¬ 
dili znanju koje od ljudi nije primio. Vatrene riječi 
povukle su novu vojsku za novim vođom. 

3 Tri je reda osnovao: prvi Mala braća, drugi Siro¬ 
mašne djevice i treći red Pokornika za muškarce i žene, 

4 Učilo ga nadahnuće milosti u čemu je savršenost* 
a sto je sam doživio to je pokazivao i životom i milim 
govorom. 

5 Sve je poticao na pjesmu hvale Spasitelju, ta hva¬ 
la mu je uvijek bila na ustima: poziva ptice, životinje 
i sva stvorenja da veličaju Stvoritelja. 

ČITANJE (Gal 6, 14) 

Braćo, daleko od mene da bi se drugim hvalio osim 
Knzem Gospodina našega Isusa Krista, po kojemu je 
meni svijet razapet a ja svijetu. 

HIMAN 


Siromaha nek proslavi 
Rod koga on obogati, 

Jer nikad dosta pohvale 
Bogatstvu s grudi njegovih. 

Jednostavan i pravedan 
Te mirotvorac ponizan, 

I luč u sudu glinenom 
Obasjava što krhko je. 
Odijelo nosi prezrenih, 

A1 Duh ga grije Presveti 
Od nebesnika odličja 
On Rane prima Kristove. 

I tijelo i svijet svladava, 
Dušmana silu odgo.ii 
Te vijenac slave zavrijedi, 
Jer učaše nas pobjedi. 
Siromah goli odlazi, 

U nebo bogat ulazi, 

I kreposti dar prosipa, 

I raneliječi bolesnih. 

Ti oskudnima, Oče, nam 
Isprosi duh siromaštva, 
Preotete od propasti 
U društvo vodi svetaca. 
Sva slava Ocu i Sinu 
I Duhu nek je pohvala: 
Djelovanjem nam Sveca tog 
Da budu radost vječita. — Amen. 

.., rr ;-ZAZIV; ‘' 

Moli: za nas blaženi naš oče Franjo. — Da dostojni 
postanemo obećanja Kristovih. 

■ - \\ANTIFONA ZA BLAGOSLOVLJEN 


O Franjo, mučenice željom, kolikom li si ljubavlju 
slijedio Krista, o čijoj si muči čitao. Dok si promatrao 
Serafa na križu u visini, ostali sti ti na rukama, nogama 
i prsima znakovi Kristovih rana. Brini se za svoje stado 
sada kad si, poslije sretnog prijelaza, postigao slavni iz¬ 
gled mjesto nekadašnjeg slabog i neuglednog. 


MOL.ITVA, Str. 368. 

• ti> i 



Zadnja nedjelja listopada Krist Kralj 


ANTIFONE ; 

1 Podignut će višnji Bog kraljevstvo, što će svladati 
i prisvojiti sva kraljevstva, a to će kraljevstvo ostati 
navijeke. 

2 Dao mu je Gospodin vlast, i čast i kraljevstvo; 
služit će mu svi narodi, plemena i jezici. 

3 Iz Jeruzalema će poteći žive vode, i Gospodin će 
biti Kralj nad svom zemljom. 

4 Veličat će ga svi krajevi zemlje, jer će biti za¬ 
četnik mira. 

5 Propast će narod i kraljevstvo koje ti ne služi; 
opustjet će zemlja takvih naroda. 

ČITANJE (Kol 1, 12—13) 

Braćo, zahvaljujemo Bogu Oću, koji nas učini do¬ 
stojnim subaštinicima svetaca u svjetlosti. On nas izbavi 
od vlasti tame i prenese u kraljevstvo svojega ljublje¬ 
noga Sina. . ri ' 

HIMAN 

Barjake Krist po svijetu svud 
U slavlju sada razvija: 

Pohiti svijete, pozdravljaj 
Svog Kralja iznad kraljeva. 

On sebi zemlju podloži 
Ne silom, strahom, porazom: 

Na drvo križa uzdignut 
On privuče nas ljubavlju. 

O države preblažene, 

U kojoj vlada Isus Krist, 

U kojoj zakon drži se 
Od Boga svijetu naređen! 

: 

Ne bjesne u njoj pobune, 

Mir saveze učvršćuje, 

Tu sloga sveta kralju je, 

I osiguran tu je red. 

Tu bračna vjernost drži se 
I mladost čista dozrijeva, 

Tu stidni kućni pragovi 
Vrlinom cvatu domaćom. 


To svjetlo tvoje žuđeno 
Nek sja nam, Kralju premili, 

U miru blagom neka se 
Svijet cio tebi pokloni. 

Sva slava tebi, Isuse, 

Sto vlašću svijetom upravljaš, 

I Ocu s Duhom preblagim 
U viječne vijeke vjekova. — Ajnen. 

ZAZIV 

Umnožit će se vlast njegova. — I miru neće biti 
kraja. 

ANTIFONA ZA BLAGOSLOVLJEN 

Prvenac od mrtvih i vladar nad kraljevima zemalj¬ 
skim učinio nas je" kraljevstvom Bogu Ocu svome. 

MOLITVA str. 375. 


1. XI Svi sveti 

ANTIFONE ••• š 

1 Vidjeh mnoštvo velikog od svakog naroda koje 
nitko nije mogao prebrojiti, gdje stoji pred prijestoljem. 

2 I svi su anđeli stajali oko prijestolja i padoše ni- 
čice pred prijestoljem i pokloniše se Bogu. 

3 Otkupio si nas. Gospodine Bože, krvlju svojom od 
svakog plemena i jezika, puka i naroda; i učinio si nas 
kraljevstvom Bogu našemu. 

4 Blagosivajte Gospodina, svi odabranici njegovi; 
provodite dane u veselju i hvalite njega. 

5 Pjesma svim Svetima njegovim, sinovima Izraelo- 
vim, narodu koji mu je blizu. 

ČITANJE (Otkr 7, 2—3) 

Vidio sam ja Ivan drugog anđela koji je dolazio 
s istoka i nosio znak živoga Boga. On jakim glasom 
poviče četvorici anđela, kojima je bilo dano da opustoše 
zemlju i more: »Nemojte pustošiti ni zemlje ni mora ni 
drveća dok ne obilježimo sluge našega Boga na njiho¬ 
vim čelima«. 

... i. ■ • . 


HIMAN 

Pomozi nam, o Isuse, 

Što daješ vječno spasenje! 

O Djevo, Majko milosti, 

Udijeli život slugama. 

Vi milijuni anđela, 

Otaca zbore, proročkih 
Pjevača čete, grješnima 
Proštenje nam izmolite. 

O Krstitelju - Pretečo, 

I ti nebeski Ključaru, 

Sa apostolskim društvom svim, 

Od grijeha nas odriješite. 

Vi mučenici u slavi, 

I svećenički zborovi 
Sa kolom čistih djevica, 

Operite nam nepravde. 

Vladari divnih država 
U vječnom kraju zvjezdanom, 

Podupirite nam molitve; 

Za vječna dobra molimo. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove« — Amen. 

ZAZIV 

Radovat će se Sveti u slavi. — Veselit će se u oda¬ 
jama svojim. 

ANTIFONA ZA BLAGOSLOVLJEN 

Tebe slavni apostola zbor, tebe proroka dična četa, 
tebe mučenika svjetla vojska, tebe svi Sveti i odabra¬ 
nici jednoglasno uzvisuju, blaženo Trojstvo, jedan Bože. 

MOLITVA str. 378. 

2. XI Mrtvi dan 

ANTIFONA 1 

Kliktat će Gospodinu kosti ponižene. 

PSALAM 50. Str. 16. 

(Na koncu svih psalama mjesto Slava Ocu . . . govori se 

Pokoj vječni . . .) 

ANTIFONA 2 

Usliši Gospodine, molitvu moju, k tebi svi ljudi 
dolaze. 

PSALAM 64 

Tebi, Bože, pripada hvala na Sionu, * tebi neka se 
izvršuje zavjet u Jeruzalemu. 

Usliši molitvu moju, * k tebi svi ljudi dolaze. 

Bezakonja nas pritiskuju, * milostiv oprosti opačine 
naše. 

Blago onome, koga ti odabireš i primaš, * da sta¬ 
nuje u dvorima tvojim. 

Nasićujemo se dobara doma tvojega, * svet je hram 
tvoj. Čudesno nam odgovaraš 

Po pravdi svojoj, Bože Spasitelju naš, * ufanje svih 
krajeva zemaljskih i mora dalekih. 

Učvrstio si gore jakošću svojom opasan moću * 
uzbunjuješ dubinu mora, bučne valove njegove. 

Straše se narodi i stanovnici krajeva zemaljskih 
boje se čudesa tvojih, * ti činiš da kliču istok i zapad. 

Pohađaš zemlju i napajaš je, * puniš je bogatstvom. 

Rijeka je Božja puna vode, spremaš hranu ljudima, 
* kad tako uređuješ zemlju. 

Brazde njezine napajaš, ravnaš grude njezine * 
mekšaš je kišnim kapljama, blagosivaš klice njezine. 

Kruniš godinu dobročinstvima svojim, * i polja su 
tvoja puna izobilja. 

Buje pašnjaci po pustinji, * i humovi se opasuju 
radošću. 


Osipi ju se livade ovcama i doline se 
tom, * vesele se i pjesmu pjevaju. 

Pokoj vječni.:. 


Ponovi se Antifona 2 Usliši. . . 



ANTIFONA 3 


zaodjevaju ži- 

ivin 


Pomaže me desnica tvoja. Gospodine. 

PSALAM 62, str. 8. 


ANTIFONA 4 

Od vrata paklenih, izbavi, Gospodine, dušu moju. 

PJESMA EZEKIJINA (Iz 38, 10—20) kao na Veliku subotu, 
str. 49. 

ANTIFONA 5 

Svaki duh neka hvali Gospodina. 


PSALAM 150. kao na Uskrsno bdjenje* str. 227. 

Izostavlja se Čitanje i Himan. 

ZAZIV 

Čuo sam glas s neba. gdje mi govori. — Blago 
mrtvima koji u Gospodinu umiru. 

ANTIFONA ZA BLAGOSLOVLJEN 

Ja sam uskrsnuće i život; koji vjeruje u me, živjet 
će, ako i umre; i nijedan koji živi i vjeruje u me neće 
umrijeti dovijeka. 

Zatim klečeći moli se tiho Oče naš ... 


I ne uvedi nas u napast. — Nego izbavi nas od zla. 

Od vrata paklenih. — Izbavi, Gospodine, duše nji¬ 
hove. 

Počivali u miru. — Amen, 

Gospodine, usliši molitvu moju. — I vapaj moj 
k tebi da dođe. 

Gospodin s vama. — I s duhom tvojim. 

MOLITVA str. 381. 

Iza molitve se doda: 

Pokoj vječni đaruj im. Gospodine. — I svjetlost 
vječna svijetlila njima. 

Počivali u miru. — Amen. 

Posvećenje Crkve 

ANTIFONE 

1 Kući tvojoj. Gospodine, pripada svetost u sve 
dane. 

2 Kuća moja zvat će se kuća molitve. 

3 Ovo je kuća Gospodnja čvrsto sazidana, dobro je 
utemeljena na tvrdom kamenu. 

4 Kuća je Božja dobro utemeljena na tvrđom 
kamenu. 

5 Svi zidovi tvoji drago su kamenje, kule Jeruza¬ 
lemske od dragulja židatte. 

Vidio sam sveti grad, novi Jeruzalem, kako silazi od 
Boga s neba, opremljen poput zaručnice nakićene za 
svog muža. 

HIMAN 

S vrhunca visa rajskoga 
Jedinac Oca Svevišnjeg, 

Ko kam sa brda odvaljen, 

Na naša tla se spustio 
I vječni dom je združio 
Sa smjernim zemnim dvorima. 

No dom domara blaženih 
Sveđ ori se od pjesama 
I Gospoda trojedinog 
Uzvisuje bez prestanka: 

S njim skupa i mi pjevajmo 
Sa svetima se natječuć. 


Nebeski Kralju, svjetlošću 
Poplavi ove hramove, 

O dođi amo zazivan 
I primaj molbe naroda; 

Sva srca naša sveudilj 
Nadahnjuj višnjom milosti. 

Nek ovdje tvoji vjernici 
U molitvi dobivaju 
Nebeskog doma darove 
I trajno ih uživaju, 

Dok s tijeločn se ne razriješe 
I ne uđu u blaženstvo. 

Sva slava, ko što doliči, 

Nek bude Ocu višnjemu 
I jedinomu Sinu mu 
Sa Tješiteljem preslavnim: 

Gospodstvo njemu, čast i vlast 
U vječne vijeke vjekova. — Amen. 

ZAZIV 

Ovo je kuća Gospodnja čvrsto zazidana. — Dobro je 
utemeljena na tvrdom kamenu. 

ANTIFONA ZA BLAGOSLOVLJEN 

»Zakeju, siđi brzo, jer danas trebam biti u tvojoj 
uci«. I on brzo siđe i primi ga radosno u svoju kuću. 
»Danas je od Boga došlo spasenje u ovu kuću«, aleluja. 

MOLITVA str. 401. 


II 

SUDJELOVANJE VJERNIKA U SV. MISI 

„Crkva vodi veliku brigu da ne bi vjernici prisustvovali 
ovom otajstvu vjere kao tuđinci ili kao nijemi gledaoci, nego 
da doličnim shvaćanjem obreda i molitava svjesno, pobožno 
i djelatno učestvuju svetom činu, pouče se Božjom riječi, okri¬ 
jepe se blagovanjem Gospodnjeg tijela, zahvaljuju Bogu i, ne 
samo po rukama svećenika nego zajedno s njim, prikazujući 
neokaljanu žrtvu nauče prinositi same sebe> pa da po Itristu 
posredniku iz dana u dan usavršuju jedinstvo s Bogom i među 
sobom” (Uredba o svatom bogoslužju, br. 48). 

U Misi svatko ima sVoju određenu ulogu: drugu misnik. 
drugu službenici oltara, a drugu vjernici. ISTe:treba da preko 
Mise svi čitaju sve. Dijelovi koji spadaju na vjernike štampani 
su krupnijim slovima. U svakom slučaju trebalo bi da svi pri¬ 
sutni bez iznimke barem odgovaraju misniku. — Osim ovog 
sudjelovanja, izraženog zajedničkim ili pojedinačnim molje¬ 
njem ili pjevanjem, naš se udio u sv. Misi izražava još pra¬ 
vilnim stajanjem, makar i malim milodarom na prikazanju, 
svetom šutnjom poslije posvećenja, a najviše svetom pričešću 
i nastojanjem da preko dana provedemo u djelo ono što smo 
preko sv. Mise doživjeli. 

„Euharistijska žrtva je središte crkvenog bogoslužja. Stoga 
mora biti i središte cjelokupne pobožnosti svih vjernika” 
(Pio XII). 

BLAGOSLOV NARODA BLAGOSLOVLJENOM 
VODOM PRIJE NEDJELJNE MISE 

Poškropi me. Gospodine hisopom, da se oči¬ 
stim, operi me da budem bjelji od snijega. ■■— 
Ps. 50. Smiluj mi se. Bože, po velikom milosrđu 
svojem. — Slava Ocu ... — Poškropi me ... 

U vrijeme Muke izostavlja se Slava Ocu ... te se i^a 
Psalma odmah doda antifona. 

Slijedećem retku i odgovoru kroz uskrsno vrijeme doda 

se Aleluja. 

U USKRSNO VRIJEME: 

Vidjeh vodu gdje izlazi iz hrama s desne 
strane, aleluja: i spasiše se svi do kojih dođe ova 
voda i reći će, aleluja, aleluja. — Ps. 117. 
Hvalite Gospodina, jer je dobar: jer je dovijeka 
milosrđe njegovo. — Slava Ocu... — Vidjeh 
vodu. 

Pokaži nam, Gospodine, milosrđe svoje. 

I spasenje svoje daj nam. 

Gospodine, usliši molitvu moju. — I vapaj 
moj k tebi da dođe. 

Gospodin s vama. — I s duhom tvojim. 

Pomolimo se! Usliši nas, Gospodine, sveti 
Oče, svemogući vječni Bože; i dostoj se poslati 
svoga svetoga anđela s nebesa đa čuva, krijepi, 
štiti, pohađa i brani sve koji prebivaju u ovom 
prebivalištu. Po Kristu Gospodinu našemu. — 
Amen. 


RED MISE 

I dio: BOGOSLUŽJE RIJECI 


U ime Oca i Sina i Duha Svetoga. Amen. 

Pristupit ću k Božjem žrtveniku. 

K Bogu koji razveseljuje moju mladost. 

Pomoć je naša u imenu Gospodina. 

Koji je stvorio nebo i zemlju. 

Ispovijedam se . . . (moli misnik) 

Smilovao ti se svemogući Bog, oprostio ti 
grijehe tvoje i priveo te u život vječni. 

Amen. 

Ispovijedam, se Bogu svemogućemu — bla¬ 
ženoj Mariji vazda Djevici, — blaženom Mihaelu 
arkanđelu, — blaženom Ivanu Krstitelju, — sve¬ 
tim apostolima Petru i Pavlu, — svima svetima 
i tebi, oče> — da sagriješih vrlo mnogo mišlju, 
riječju i djelom: — moj grijeh, moj grijeh, moj 
preveliki grijeh. — Zato molim blaženu Mariju 
vazda Djevicu, — blaženoga Mihaela arkanđela, 
— blaženog Ivana Krstitelja, — svete apostole 
Petra i Pavla, — sve svete i tebe, oče, — da se 
molite za me Gospodinu Bogu našemu. 

Smilovao vam se svemogući Bog, oprostio 
vam grijehe vaše i priveo vas u život vječni. 

Amen. 

Oprošten je, odrješenje i otpušten je grijeha 
naših podao nam svemogući i milosrdni Go¬ 
spodin. 

Amen. 

Bože, obazri se na nas i oživi nas. 

I puk će se tvoj veseliti u tebi. 

Pokaži nam, Gospodine, milosrđe svoje. 

I spasenje svoje daj nam. 

Gospodine, usliši molitvu moju. 

I vapaj moj k tebi da dođe. 

Gospodin s vama. 

I s duhom tvojim. 

Pomolimo se. Ukloni od nas, molimo, Go¬ 
spodine, naše opačine, da budemo dostojni čista 
srca unići u svetinju nad svetinjama. Po Kristu 
Gospodinu našemu. Amen. 

Udostoj se, molimo te, Gospodine, po zaslu¬ 
gama svojih svetaca kojih su moći ovdje i svih 
svetih, oprostiti sve moje grijehe. Amen. 

ULAZNA Vidi promjenljive dijelove. 

Gospodine, smiluj se. Gospodine, smiluj se. 
Gospodine, smiluj se. 

Kriste, smiluj se. Kriste, smiluj se. Kriste, 
smiluj se. 

Gospodine, smiluj se. Gospodine, smiluj se. 
Gospodine, smiluj se. 

SLAVA Bogu na visini. 

I na zemlji mir ljudima dobre volje. 
Hvalimo te. 

Blagoslivljamo te. 

Klanjamo ti se. 

Slavimo te. 

Zahvaljujemo ti radi velike slave tvoje. 
Gospodine Bože, Kralju nebeski, Bože Oče 
svemogući. 

Gospodine Sine jedinorođeni, Isuse Kriste. 
Gospodine Bože, Jaganjče Božji, Sine Očev. 
Koji oduzimaš grijehe svijeta, smiluj 
nam se. 

Koji oduzimaš grijehe svijeta primi našu 
molitvu. 

Koji sjediš s desne Ocu, smiluj nam se. 

Jer ti si jedini svet. 

Ti si jedini Gospodin. 

Ti si jedini Svevišnji: Isuse Kriste. 

Sa svetim Duhom: u slavi Boga Oca. Amen. 
Gospodin s vama. 

I s duhom tvojim. 

MOLITVA Vidi promjenljive dijelove. 

POSLANICA Vidi promjenljive dijelove. 

Na kraju Poslanice: Bogu hvala. 

IZA POSLANICE Vidi promjenljive dijelove. 

Očisti moje srce i moje usne, svemogući 
Bože, koji si usne proroka Izaije očistio žeravi¬ 
com; udostoj se po svojoj milosrdnoj dobroti tako 
me očistiti da uzmognem dostojno navijestiti 
tvoje sveto evanđelje. Po Kristu Gospodinu na¬ 
šemu. Amen. 

Blagoslovi me, Gospodine! Gospodin neka 
bude u mom srcu i na mojim usnama da do¬ 
stojno i dolično navijestim njegovo evanđelje. 
Amen. 

Gospodin s vama. 

I s duhom tvojim. 

Slijedi sveto EVANĐELJE po . . . Vidi promjenljive 
dijelove. 

Slava tebi, Gospodine. 

Na kraju evanđelja: Slava tebi, Kriste. 

Po evanđeoskim riječima neka nam se opro¬ 
ste grijesi. 

VJERUJEM u jednoga Boga , 

Oca svemogućega, stvoritelja neba i zemlje, 
svega vidljivoga i nevidljivoga. 

I u jednoga Gospodina Isusa Krista, jedino- 
rođenoga Sina Božjega. 

Rođenog od Oca prije svih vjekova. 

Boga od Boga, svjetlo od svjetla, pravoga 
Boga od pravog Boga. 

Rođena, ne stvorena, istobitna s Ocem, po 
kome je sve stvoreno. 

Koji je radi nas ljudi i radi našega spasenja 
sišao s nebesa. 

I utjelovio se po Duhu Svetom od Marije 
Djevice: i postao čovjekom. 

Raspet također za nas; pod Poncijem Pila¬ 
tom mučen i pokopan. 

I uskrsnuo treći dan, po Svetom pismu. 

I uzašao na nebo, sjedi s desna Ocu. 

I opet će doći u slavi suditi žive i mrtve; 
i njegovu kraljevstvu neće biti kraja. 

I u Duha Svetoga, gospodina i životvorca, 
koji izlazi od Oca i Sina. 

Koji se s Ocem i Sinom skupa časti i zajed¬ 
no slavi, koji je govorio po prorocima. 

I u jednu svetu katoličku i apostolsku 
Crkvu. 


Red Mise 


93 


Ispovijedam jedno krštenje za oprošten je 
grijeha. 

I iščekujem uskrsnuće mrtvih. 

I život budućega vijeka. Amen. 

II dio: BOGOSLUŽJE ŽRTVE 
Gospodin s vama. 

I s duhom tvojim. 

Pomolimo se. 

MOLITVA VJERNIKA 

Poslije poticanja misnika, predmolitelj moli zazive a svi 
vjernici odgovaraju. Ta molitva u raznim prigodama može biti 
različita. Ovdje donosimo molitvu koja se najčešće moli u 
našim krajevima. 

Da se, Gospodine Bože, dostojiš svoju svetu 
Crkvu ravnati i uzdržati, 

Tebe molimo , usliši nas! 

Ponavlja se iza svakog zaziva. 

Da se dostojiš poglavicu apostolskoga i sve 
crkvene redove u svetoj vjeri uzdržati, 

Da se dostojiš neprijatelje svete Crkve obratiti, 
Da se dostojiš svemu puku kršćanskomu mir 
i jedinstvo udijeliti, 

Da se dostojiš sve koji lutaju k crkvenome 
jedinstvu povratiti, 

Da se dostojiš sve nevjernike k svjetlu Evan¬ 
đelja privesti, 

Da se dostojiš nas same u svetoj službi svojo] 
potkrijepiti i uzdržati, 

Da duše naše k nebeskim željama uzdigneš, 

Da sve dobrotvore naše vječnim dobrima 
naplatiš, 

Da upravljače država vodiš k promicanju pravde 
i pravog napretka, 

Da se dostojiš svim narodima mir i pravu slogu 
darovati, 

Da se dostojiš plodove zemlji dati i uzdržati, 

Da se dostojiš svim vjernim mrtvima pokoj 
vječni darovati, 

Da se dostojiš uslišiti nas, 

Bože, utočište naše i kreposti, pristani na 
pobožne molitve Crkve svoje, koji si sam izvor 
pobožnosti, i podaj, da s uspjehom postignemo, 
što vjerno prosimo. Po Kristu Gospodinu na¬ 
šemu. Amen. 

PRIKAZNA Vidi promjenljive dijelove. 

Primi, sveti Oče, svemogući vječni Bože, ovu 
neokaljanu žrtvu, što je ja, tvoj nedostojni sluga, 
prinosim tebi, svome živom i pravom Bogu, za 
nebrojene svoje grijehe, uvrede i propuste, i za 
sve koji okolo stoje, kao i za sve vjerne kršćane 
žive i preminule: da meni i njima bude na spa¬ 
senje za život vječni. Amen. 

Bože, koji si divno sazdao i još divnije ob¬ 
novio dostojanstvo ljudske naravi, daj da otaj¬ 
stvom ove vode i vina učestvujemo u božanstvu 
onoga koji se udostojao primiti našu ljudsku 
narav: Isus Krist, Sin tvoj, Gospodin naš, koji 
s tobom i s Duhom Svetim živi i kralju je Bog, 
po sve vijeke vjekova. Amen. 

Prinosimo ti, Gospodine, čašu spasenja i mo¬ 
limo tvoju blagost: da uziđe s ugodnim mirisom 
pred lice tvoga božanskog veličanstva na spase¬ 
nje nama i svemu svijetu. Amen. 

Primi nas, Gospodine, duhom ponizne i sr¬ 
cem skrušene; i tako bila danas naša žrtva pred 
tobom, da ugodi tebi, Gospodine Bože. 

Dođi, posvetitelju, svemogući vječni Bože, i 
blagoslovi ovu žrtvu, pripravljenu tvojemu sve¬ 
tom imenu. 

Ps. 25. U nevinosti perem svoje ruke i obila¬ 
zim tvoj oltar, Gospodine! 

Da javno navijestim tvoju slavu i iskažem 
sva divna tvoja djela. 

Gospodine, ljubim tvoj krasni dom i prebi¬ 
valište tvoje slave. 

Ne daj da propadnem s grješnicima, niti da 
izgubim život s ubojicama. 

Na njihovim je rukama zločin, a desnica im 
je puna mita. 

A ja idem putem nevinosti; izbavi me i srni- 
luj mi se. 

Moji su koraci upravljeni pravim putem, 
pred mnoštvom ću blagoslivljati Gospodina. 

Slava Ocu i Sinu i Duhu Svetomu. 

Kako bijaše na početku, tako i sada i vazda 
i u vijeke vjekova. Amen. 

Primi, sveto Trojstvo, ovaj prinos što ti ga 
prikazujemo na spomen muke, uskrsnuća i 
uzašća Gospodina našeg Isusa Krista, na čast bla¬ 
žene Marije vazda Djevice, blaženog Ivana Kr¬ 
stitelja, svetih apostola Petra i Pavla, ovih i 
svih svetih: da njima bude na čast, a nama na 
spasenje; i oni koje častimo na zemlji neka se 
dostoje za nas posredovati na nebu. Po istom 
Kristu Gospodinu našemu. Amen. 

Molite, braćo, da moja i vaša žrtva bude 
ugodna Bogu Ocu svemogućemu. 

Primio Gospodin žrtvu iz tvojih ruku na 
hvalu i slavu svojeg imena , i na korist nama 
i čitavoj svojoj svetoj Crkvi. 


PRIKAZNA 

MOLITVA 


Vidi promjenljive dijelove. 













POSVEĆENJE 

Gospodin s vama. 

I s duhom tvojim. 

Gore srca. 

Imamo kod Gospodina. 

Hvalu dajmo Gospodinu Bogu našemu. 

Dostojno je i pravedno. 

HVALOSPJEV Vidi promjenljive dijelove. 

Svet, svet, svet Gospodin Bog Sabaot. 

Puna su nebesa i zemlja tvoje slave. Hosana 
u visini. 

Blagoslovljen koji dolazi u ime Gospodnje. 
Hosana u visini. 

Tebe dakle, preblagi Oče, smjerno molimo i 
prosimo po Isusu Kristu, Sinu tvojemu, Gospo¬ 
dinu našemu, da primiš i blagosloviš ove darove, 
ove poklone, ove svete neokaljane prinose, što 
ti ih prikazujemo prije svega za tvoju svetu Ka¬ 
toličku crkvu; udostoj se dati joj mir, po svemu 
je svijetu raširiti,' upravljati i čuvati, a s njom 
i slugu svoga papu našega I. i biskupa našega I., 
kao i sve pravovjerne koji rade za katoličku i 
apostolsku vjeru. 

Spomeni se, Gospodine, svojih slugu i služ¬ 
benica I. i I. i svih prisutnih kojima poznaješ 
vjeru i odanost. Za njih ti prinosimo i oni ti sami 
prinose ovu žrtvu hvale za sebe i za sve svoje: 
za otkupljenje svojih duša i za nadu svoga spa¬ 
senja i zdravlja, te vrše švoje zavjete tebi, vječ¬ 
nom Bogu, živomu i pravomu. 

Mi smo u zajednici i častimo spomen u pr¬ 
vom redu slavne Marije, vazda Djevice, Majke 
Boga i Gospodina našega Isusa Krista, zatim 
spomen njezinog zaručnika blaženog Josipa i 
blaženih tvojih apostola i mučenika: Petra i 
Pavla, Andrije, Jakova, Ivana, Tome, Jakova, Fi¬ 
lipa, Bartola, Mateja, Simuna i Tadeja, Lina, 
Kleta, Klementa, Siksta, Kornelija, Ciprijana, 
Lovre, Krizogona, Ivana i Pavla, Kuzme i Daro- 
jana i svih svetaca tvojih; po njihovim nam za¬ 
slugama i molitvama podaj u svemu svoju zašti¬ 
tu i pomoć. Po istom Kristu Gospodinu našemu. 
Amen. 

Molimo te dakle, Gospodine, primi milosti¬ 
vo ovaj prinos nas, svojih sluga i čitave svoje 
obitelji, te daj mir u naše dane, izbavi nas od 
vječne osude i pridruži nas k svojim izabranici¬ 
ma. Po Kristu Gospodinu našemu. Amen. 

Udostoj se, molimo te, Bože, dati da ovaj 
prinos bude u svemu blagoslovljen, primljen, 
odobren, duhovan i prijatan, da nam postane Ti¬ 
jelo i Krv ljubljenoga Sina tvoga, Gospodina na¬ 
šega Isusa Krista. 

On je u predvečerje svoje muke uzeo kruh 
u svoje svete i časne ruke, uzdigao oči prema 
nebu k tebi Bogu, svojemu svemogućem Ocu, za¬ 
hvalio ti, blagoslovio, prelomio i dao svojim uče¬ 
nicima govoreći: 

„Uzmite i jedite od ovoga svi, jer OVO JE 
TIJELO MOJE”. 

Na sličan način uzevši po večeri i ovu slav¬ 
nu čašu u svoje svete i časne ruke, opet tebi za¬ 
hvali, blagoslovi i dade svojim učenicima go¬ 
voreći : 

„Uzmite i pijte iz nje svi, jer OVO JE ČAŠA 
KRVI MOJE, novoga i vječnoga zavjeta, otajstvo 
vjere; ona će se za vas i za mnoge proliti na 
oprošten je grijeha”. 

Kad god budete ovo činili, činite meni na 
spomen. 

Stoga, Gospodine, na spomen blažene muke 
istoga Krista, Sina tvojega, Gospodina našega, 
kao i na spomen njegova uskrsnuća od mrtvih i 
njegova slavnog uzašašća, mi tvoji sluge, a s na¬ 
ma i tvoj sveti narod, prikazujemo tvojemu slav¬ 
nom veličanstvu od tvojih darova i poklona 
žrtvu čistu, žrtvu svetu, žrtvu neokaljanu, sveti 
kruh vječnoga života i čašu vječnoga spasenja. 

Dostoj se pogledati ih milostiva i prijazna 
lica primi ih kao što si se udostojao primiti da¬ 
rove svoga pravednoga sluge Abela, žrtvu patri¬ 
jarha našega Abrahama, kao i onu koju ti je 
prinio tvoj veliki svećenik Melkisedek, svetu 
žrtvu i neokaljani prinos. 

Smjerno te molimo, svemogući Bože, zapo¬ 
vjedi da ruke tvoga svetog anđela ponesu ovo 
na tvoj uzvišeni oltar, pred tvoje božansko veli¬ 
čanstvo, da.se svi, koji primimo s ovog oltara 
presveto Tijelo i Krv tvojega Sina, napunimo 
svakoga nebeskog blagoslova i milosti. Po istom 
Kristu Gospodinu našemu. Amen. 

Spomeni se, Gospodine, slugu i službenica 
svojih I. i I., koji su otišli pred nama sa znakom 
vjere te počivaju u snu mira. Njima, Gospodine, 
i svima koji počivaju u Kristu, molimo da podaš 
mjesto osvježenja, svjetlosti i mira. Po istom 
Kristu Gospodinu našemu. Amen. 

I nama grješnicima, tvojim slugama, koji se 
uzdamo u tvoje veliko milosrđe, dostoj se podati 
dio u društvu s tvojim svetim apostolima i mu¬ 
čenicima: s Ivanom, Stjepanom, Matijom, Bar- 
nabom, Ignacijem, Aleksandrom, Marcelinom, 
Petrom, Felicitom, Perpetuom, Agatom, Luci- 
jom, Agnezom, Cecilijom, Anastazijom i sa svi¬ 
ma tvojim svetima. U njihovu nas zajednicu, 
molimo, privedi ne gledajući na vrijednost naših 
djela nego darežljivo nam opraštajući grijehe. 
Po Kristu Gospodinu našemu. 

Po kojemu, Gospodine, sva ova dobra vazda 
stvaraš, posvećuješ, oživljavaš, blagoslivljaš i po¬ 
daj eš nama; , 

Po njemu i s njime i u njemu jest tebi , 
svemogući Bože Oče, u jedinstvu Duha Svetoga 
svaka čast i slava po sve vijeke vjekova. 

Amen. 

PRIČEST 

Pomolimo se. Spasonosnim zapovijedima 
potaknuti i božanskom naukom poučeni usuđu¬ 
jemo se govoriti: 

Oče naš, koji jesi na nebesima, — sveti se 
ime tvoje, — dođi kraljevstvo tvoje, — budi vo¬ 
lja tvoja, kako na nebu tako i na zemlji. — Kruh 
naš svagdanji daj nam danas, — i otpusti nam 
duge naše kako i mi otpuštamo dužnicima našim, 
— i ne uvedi nas u napast, — nego izbavi nas 
od zla. 

Izbavi nas, molimo, Gospodine, od svih zala, 
prošlih, sadašnjih i budućih, i na zagovor bla¬ 
žene i slavne, vazda Djevice Bogorodice Marije, 

blaženih tvojih apostola Petra i Pavla i Andrije 
te sviju svetih, podaj milostivo mir u naše dane, 
da pomoću tvoga milosrđa budemo svagda slo¬ 
bodni od grijeha i sigurni od sviju nereda. Po 
istom Gospodinu našemu Isusu Kristu, Sinu 
tvome, koji s tobom živi i kralju je u jedinstvu 
Duha Svetoga Bog po sve vijeke vjekova. Amen. 

Mir Gospodnji bio vazda s vama. 

I s duhom tvojim. 

Ovo spajanje i posvećenje Tijela i Krvi Go¬ 
spodina našeg Isusa Krista neka bude za vječni 
život nama koji ćemo se pričestiti. Amen. 

Jaganjče, Božji, koji oduzimaš grijehe svi¬ 
jeta, smiluj nam se. 

Jaganjče, Božji, koji oduzimaš grijehe svi¬ 
jeta, smiluj nam se. 

Jaganjče, Božji, koji oduzimaš grijehe svi¬ 
jeta, daruj nam mir. 

tX Misama za pokojne mjesto „smiluj nam se” govori se 

podaj im pokoj, a mj. daruj nam mir govori se podaj im pokoj 
vječni. 

Gospodine Isuse Kriste, koji si rekao svojim 
apostolima: ,,Mir vam svoj ostavljam, mir vam 
svoj dajem 5 ’, ne gledaj na moje grijehe nego na 
vjeru Crkve svoje, te se udostoj po svojoj volji 
dali joj mir i jedinstvo, koji živiš i kraljuješ 
Bog po sve vijeke Vjekova. Amen. 

Gospodine Isuse Kriste, Sine Boga živoga, 
koji si po volji Očevoj,- uz sudjelovanje Duha 
Svetoga, smrću svojom oživio svijet: izbavi me 
ovim presvetim Tijelom i'Krvlju svojom od svih 
mojih opasna i od svakog zla; daj da se uvijek 

držim tvojih zapovijedi, i ne dopusti da se ikada 
odijelim od tebe: koji s istim Bogom Ocem i Du¬ 
hom Svetim živiš i kraljuješ Bog u vijeke vje¬ 
kova. Amen. 

Gospodine Isuse Kriste, neka mi blagovanje 
tvoga Tijela, koje se ja nedostojan usuđujem 
primiti, ne bude na sud i osudu, nego po tvojoj 
dobroti neka mi bude zaštita i lijek duši i tijelu: 
Koji živiš i kraljuješ s Bogom Ocem u jedinstvu 
Duha Svetoga Bog, po sve vijeke vjekova. Amen. 

Uzet ću kruh nebeski i prizvat ću ime Go¬ 
spodnje. 

Gospodine, nisam dostojan, da uniđeš pod 
krov moj, nego samo reci riječ i ozdravit će duša 
moja. 

Tijelo Gospodina našega Isusa Krista ču¬ 
valo dušu moju za život vječni. Amen. 

Cim da uzvratim Gospodinu za sve što mi je 
dao? Uzet ću čašu spasenja i prizvat ću ime Go¬ 
spodnje. Hvalit ću i prizivati Gospodina, i spasit 
će me od mojih neprijatelja. 

i'.t 

Krv Gospodina našega Isusa Krista čuvala 
dušu moju za život vječni. Amen. 

Evo Jaganjac Božji , evo koji oduzima gri¬ 
jehe svijeta. 

Gospodine, nisam dostojan, da uniđeš pod 
krov moj, nego samo reci riječ i ozdravit će duša 
moja. 

Tri puta. 

Tijelo Kristovo. — Amen. 

Gospodine, daj da čistom dušom prihvatimo 
što smo primili ustima, i ovaj vremeniti dar po¬ 
stao nam okrepom za vječnost. 

Tijelo tvoje, Gospodine, koje sam primio, i 
Krv koju sam pio, neka prionu uz moje sice; 
daj da nikakva ljaga grijeha ne ostane u meni, 
koga su okrijepila čista i sveta otajstva: Koji 
živiš i kraljuješ u vijeke vjekova. Amen. 

PRICESNA Vidi promjenljive dijelove. 

Gospodin s vama 

I s duhom tvojim. 

POPRICESNA Vidi promjenljive dijelove. 

Gospodin s vama 

I s duhom tvojim. 

Idite u miru. 

Bogu hvala. 

U Misama za pokojne: Počivali u miru. — Amen. 

U Misama iza kojih slijedi procesija: Blagosivajmo Go¬ 
spodina. — Bogu hvala. 

Neka ti, sveto Trojstvo, bude ugodno djelo 
moje službe; podaj da žrtva koju sam ja, nevri¬ 
jedan, prinio pred tvoje veličanstvo, bude tebi 
mila, a po tvome mliosrđu na korist meni i svima 
za koje sam ja prinio. Po Kristu Gospodinu na¬ 
šemu. Amen. 

Blagoslovio vas svemogući Bog Otac i Sin 
i Duh Sveti. 


Amen. 

CANON MISSAE 

Te igitur, clementissime Pater, per Jesum Christum 
Filium tuum Dominum nostrum, supplices rogamus, ac 
petimus, uti accepta habeas, et beneđicas, haec f dona, 
haec f munera, haec f sancta sacrlficia illibata, in pri¬ 
miš quae tibi offerimus pro Ecclesia tua sancta catho- 
lica: quam pacificare, custođire, adunare et regere dig- 
neris toto orbe terrarum: una cum famulo tuo Papa 
nostro N. et Antistite nostro N. et omnibus orthodoxis, 
atque catholicae et apostolicae fidei cultoribus. 

Memento, Domine famulorum famularumque tua- 
rum N. et N. et omnium circumstantium, quorum tibi 
fides cogiiita est, et nota đevotio, pro quibus tibi offeri¬ 
mus: vel qui tibi offerunt hoc sacrificium laudis, pro se, 
suisque omnibus: pro rcdemptione animarum suarum, 
pro spe salutis et incolumitatis suae: tibique reddunt 
vota sua aeterno Deo, vivo et vero. 

Communicantes, et memoriam venerantes, in primiš 
gloriosae semper Virginis Mariae, Genitricis Dei et Do- 
mini nostri Jesu Christi: sed et beati Joseph, ejus- 
đem Virginis Sponsi et beatorum Apostolorum ae 
Martyrum tuorum, Petri et Pauli, Andreae, Jacobi, 
Joannis, Thomae, Jacobi, Philippi, Bartholomaei, Matt- 
baei, Simonis et Thaddaei: Lini, Cleti, Clementis, Xysti, 
Cornelii, Cypriani, Laurentii, Chrysogoni, Joannis et 
Pauli, Cosmae et Damiani: et omnium Sanctorum tuo¬ 
rum; quorum meritis prccibusque conceđas, ut in omni¬ 
bus protectionis tuae muniamur auxilio. Per eunđem 
Christum Dominum nostrum. Amen. 

Hane igitur oblationem servitutis nostrae, sed et 
cunctae familiae tuae, quaesumus, Domine, ut placatus 
accipias: diesque nostros in tua pače disponas, atque ab 
aeterna damnatione nos eripi, et in eleetorum tuorum 
jubeas grege numerari. Per Christum Dominum nost¬ 
rum. Amen. 

Quam oblationem tu, Deus, in omnibus, quaesumus, 
bene f dictam, ađscrip f tam, ra f tam, rationabilem, 
acceptabilemque facere digneris: ut nobis Cor f pus, et 
San f guis fiat đilectissimi Filii tui, Domini nostri Jesu 
Christi. 

Qui pridic quam pateretur, accepit panem in sanc- 
ias ac venerabiles manus suas, et elevatis oculis in cae- 
lum ad te Deum Patrem suum omnipotentem, tibi gra¬ 
tis agens, bene f dixit, fregit, deditque discipulis suis, 
dicens: Accipite et manducate ex hoc omnes. 

HOC EST ENIM CORPUS MEUM. 

Simili modo postquam coenatum est, accipiens et 
bune praeelarum Calicem in sanetas ac venerabiles ma¬ 
nus suas: item, tibi gratias agens, bene + đixit, deditque 
discipulis suis, dicens: Accipite, et bibite ex eo omnes. 

HIC EST ENIM CALIX SANGUINIS MEI, NOVI 
ET AETERNI TESTAMENTI: MYSTERIUM FIDEI: 
QUI PRO VOBIS ET PRO MULTIS EFFUNDETUR IN 
REMISSIONEM PECCATORUM. 

Haec quoticscumque feceritis, in mei memoriam 
l’acietis. 

Unđe et memores, Domine, nos servi tui, sed et 
plebs tua sancta, ejusđem Christi Filii tui Domini nostri 
tam beatae passionis, nec non et ab inferis resurrectio- 
nis sed et in caelos gloriosae ascensionis: offerimus pra- 
cclarae majestati tuae de tuis donis ac datis, hostiam f 
l»uram, hostiam t sanetam, hostiam t immaculatam, Pa¬ 
nem f sanetum vitae aeternae, et Calicem f salutis per- 
petuae. 

Supra quac propitio ac sereno vultu respicere dig- 
neris: et accepta habere, sicuti accepta habere dignatus 
es munera pueri tui justi Abel, et sacrificium Patriarc- 
hae nostri Abrahaef et quod tibi obtulit summus sacer- 
des tuus Melehisedech, sanetum sacrificium, immacuia- 
tam hostiam, 

Supplices te rogamus, omnipotens Deus: jube haec 
perferri per manus saneti Angeli tui in sublime altare 
tuum, in conspectu divinae majestatis tuae: ut quot- 
quot, ex hac altaris participatione sacrosanctum Filii 
tui, Cor f pus, et San f guinem sumpserimus, omni be- 
i cdictione caelesti et gratia repleamur. Per eunđem 
Christum Dominum nostrum. Amen. 

Memento etiam Domine v famulorum, famularumque 
tuarum N. et N. qui nos praecesserunt cum signo fidei, 
et dormiunt in somno pacis. 

Ipsis, Domine, et omnibus in Christo quiescentibus, 
loeum refrigerii, lucis et pacis, ut inđulgeas đeprecamur. 
Per eundem Christum Dominum nostrum. Amen. 

Nobis quoque peceatoribus famulis tuis, de multi- 
tudine miserationum tuarum sperantibus, partem ali- 
quam. et societatem đonare đigneris, cum tuis sanciis 
Apostolis et Martyribus: cum Joanne, Stephano, Mati¬ 
lda, Barnaba, Ignatio, Alexandro, Marcellino, Petro, Fe- 
licitate, Perpetua, Agatha, Lucia, Agnete, Caecilia, Ana- 
stasia, et omnibus Sanctis tuis: intra quorum nos con- 
sortium, non aestimator meriti, sed veniae, quaesumus, 
largitor, admitte. Per Christum Dominum nostrum. 

Per quem haec omnia, Domine, semper bona creas, 
sancti f ficas, vivi t ficas, bene t dicis, et prestas nobis. 

Per ipsum, et cum ipso et in ipso, est tibi 
Deo Patri omnipotenti, in unitate Spiritus Sancti, 
omnis honor et gloria per omnia saecula saeculorum. 
Amen. 


PRAVILO MISI 

Tebe ubo, vsemilostivi Otče, Isu-Hrstom Sinom 
tvoim Gospodem našim priležno molim, i prosim, da 
prijetna imeješi, i blagosloviši, si f danja, sje t dari, sje 
f svetije žrtvi neskvrnnije, prveje, ježe tebe prinosim za 
Crkav tvoju svetu ju katoličasku: juže umiriti, hraniti, 
sjediniti, i stroiti izvoli va vsej vseljenej: kupno s rabom 
svoim Papoju našim N. i Episkopom našim N. i sa vsemi 
pravoverniki, katoličaskije že i apostolskije veri đela- 
teli. 

Pomeni, Gospodi, rabi i rabine svoje N. i N. I vse 
okrst stojećeje, ihže tebe vera znajema jest, i vedomo 
blagočastje, za neže tebe prinosim, ili iže tebe prinoset 
sju žrtvu hvaljenja, za sebe, i za vse svoje, za izbav¬ 
ljenje duš svoih, za upvanje spasenja i zdrav ja svojego: 
tebe že vzdajut obeti svoje večnomu Bogu, živomu i 
istinnomu. 

Pričešćajuće se, i pamet čtuće, prveje slavnije vseg- 
da Devi Marije, Roditeljnice Boga i Gospoda našego 
Isu-Hrsta: na i blaženago Iosipa, to jede Devi Obruč- 
nika, i blaženih Apostol i Mučenik tvoih, Petra i 
Pavla, Andreja. Jakova, Ivana, Tomi, Jakova, Pilipa, 

Bartoiomeja, Mate ja, Simuna i Tadeja: Lina Klita, Kli¬ 
menta, Siksta, Kornela, Čubrijana, Lovrenca, Hrsogona, 
Ivana i Pavla, Kuzmi i Domijana: i vseh Svetih tvoih, 
ihže utežanji i molitvami podaj, da va vseh zastupljenja 
tvojego ogradim se pomoćju, Temđe Hrstom Gospodem 
našim. Amen. 

Se ubo prinošenje službi naše je, na i vse je čeljadi 
tvoje je, molim te. Gospodi, da ugodno primeši: đni že 
naše va svojem mire ustroiši, i ot večnago osuđenja nas 
izbaviti, i k izbranih svoih poveliši stadu pričisliti. 
Hrstom Gospodem našim. Amen. 

Ježe prinošenje ti. Bože, va vseh, molim te, blagof 
slovljeno, pripifsano, utvrfđeno, slovesno, i blagoprijet- 
no stvoriti izvoliši: da nam Teflo, i Krfv budet vzljub- 
Ijenago Sina tvojego Gospoda našego Isu-Hrsta. 

Iže dan pređe neže postrada, prijet hleb va svetei 
i častnei ruce svoi, i vazved oči na nebo, k tebe Bogu 
Otcu svojemu vsemogućumu, tebe hvali vzđav, blagof 
slovi, prelomi i dast učenikom svoim, glagol je: Primete 
i jađite ot šego vsi. 

SE BO JEST TELO MOJE. 

Podobnim obrazom po večeri, prijem i sju državnu 
Čašu va svetei i častnei ruce svoi: takođe, tebe hvali 
vzđav, blagofslovi i dast učenikom svoim, glagolje: Pri¬ 
mete i pijte iz neje vsi. 

SE BO JEST ČAŠA KRVE MOJEJE, NOVAGO I 
VEČNAGO ZA VETA: TAJNA VERI JAŽE ZA VI I ZA 
MNOGI JE IZLIJET SE V OTPUŠĆENJE GREIIOV. 

Si jelikokrat tvoriti budete, v moju pamet stvorite. 

Ot nuđeže i pametujuće, Gospodi, mi rabi tvoi, na 
i Ijudje tvoi svetii, togođe Hrsta Sina tvojego Gospoda 
našego toli blaženuju muku, takođeže i ot preispodnih 
vskrsenje, na i na nebesa slavnoje vznesenje: prinosim 
državnomu veličastvju tvojemu ot tvoih darov i dajanij, 
žrtvufčistu, žrtvufsvetu, žrtvufneporočnu, Hlebfsveti 
žizni večnije, i Čašu f večnago spasenja. 

Na naže milostivim i veđrenim licem vzreti izvoli: 
i prijetna imeti, jakože prijetni imeti izvolil jesi dari 
otroka svojego pravednago r Avela, i žrtvu Patrijarha 
našego Avraama, i juže tebe prinese veliki jerej tvoj 
Melhisedek, svetuju žrtvu, neporočnuju trebu. 








108 


Pravilo Misi 


Priležno te molim, vsemogi Bože: poveli si prinesti 
rukama svetago Anđela tvojego na visoki Oltar tvoj, 
pred lice božastvenago veličastvja tvojego: da jeliko 
ašće, ot šego oltarnago pričestja, svetosvetoje Sina tvo¬ 
jego, Tetlo i Krfv vsprimem, vsakim blagoslovljenjem 
nebeskim i blagodetju naplnim se. Temđe Hrstom Go¬ 
spod em našim. Amen. 

Pomeni ošće Gospodi rabi i rabine svoje N. i N. iže 
predvariše ni sa znamenjem veri, i spet va sne mira. 

Tem, Gospodi, i vsem v Hrste počivajućim, mesio 
prohlađenja, sveta i mira da dasi molim. Temđe Hrstom 
Gospođem našim. Amen. 

Nam že ubo grešnikom rabom tvoim, na množassvo 
ščedrofc tvoih upvajućem, čest jeteru i sdruženje dati 
izvoli s tvoimi svctimi Apostoli i Mučeniki: s Ivanom, 
štepanom, Ma ti j em, Varnavoju, Ignacijem, Aleksand ¬ 
rom, Marcelinom: Petrom. Pelicitoju, Perpetujeju, Aga- 
toju, Lucijeju, Agneju, Cecilijeju, Anastazijeju, i sa 
vsemi Svetimi tvoimi: v kih sdruženje nas ne cenitelj, 
uiežanja, na prošćenja, molim te, šćedritelj primi. Hr¬ 
stom Gospođem našim. 

Imže vsa si Gospodi, vsegda blaga tvoriši, sveftiši, 
žifviši, blagofslovljaješi i podaješi nam. 

Tem, i s tem i v tom, jest tebe Bogu Otcu vsc- 
mogućumu, v jedinstve Duha Svetago, vsaka čast i 
slava va vse veki vekov. Amen. 



PROMJENLJIVI DIJELOVI 
SVETE MISE 


Osim stalnih dijelova sv. Mise, koji su svakog dana isti 
i koji se nalaze sprijeda redom od početka, svaka Misa ima 
i svoje vlastite dijelove. Ti se mijenjaju, a nalaze se niže za 
svaku nedjelju i blagdan, pa ih treba uključiti na pojedina 
mjesta među stalne dijelove sv. Mise. 

I nedjelja Došašća (Adventa) 

Započinjemo novi krug Isusova života u Crkvi i u duši. 
Dok se u prirodi život odvija sam po sebi, u nadnaravnom 
je redu nužno da i mi sudjelujemo s Bogom. U tu ćemo svrhu 
uvijek iznova podignuti svoju dušu k Bogu (ul. pj.), te budni 
i očišćeni (posl.) neprestano očekivati Gospodina (Ev.). Po 
svakoj nam je Misi i pričesti bliže naše spasenje (Poslanica). 
Tako stalno idemo ususret svome začetniku (prik. mol.). Neka 
nas kroz čitavu crkvenu godinu prati Božji blagoslov da zemlja 
naše duše donese svoj rod (prič. pj.) za vječnost! 

ULAZNA K tebi, Bože moj, uzdižem svoju dušu, 
u tebe se uzdam; ne daj da se postiđim. Neka mi se ne 
rugaju neprijatelji; jer se neće smesti nitko od onih 
koji tebe čekaju. — Ps. 24. Pokaži mi, Gospodine, svo¬ 
je putove; i nauči me svojim stazama. 

Slava Ocu i Sinu i Duhu Svetomu. 

Kako bijaše na početku, tako i sada i vazda i u 
vijeke vjekova. Amen. 

Ponavlja se K tebi, Bože moj ... do Psalma. 

SLAVA se. ne moli u nedjelje došašća. 

MOLITVA Pokfeni, molimo, Gospodine, svoju silu 
i dođi: da nas od pogibli naših grijeha, što nam prijete, 
tvoja zaštita izbavi, tvoje oslobođenje spasi: Koji živiš 
i kraljuješ s Bogom Ocem u jedinstvu Duha Svetoga 
Bog, po sve vijeke vjekova. — Amen. 

POSLANICA Čitanje poslanice bi. Pavla apostola 
Rimljanima (13, 11—14) — Braćo, znate da je već 
doba da se probudimo. Sada je naše spasenje bliže nego 
kad smo primili vjeru. Odmakla je noć, približio se dan; 
stoga odbacimo djela tame i oboružajmo se svjetlošću! 
Živimo pošteno kao po đanu^ ne u proždrljivosti i pijan¬ 
stvu, ne u bluđnosti i nečistoći, ne u svađi i zavisti, nego 
se obucite u Gospodina Isusa Krista. 

IZA POSLANICE Gospodine, neće se smesti nitko 
od onih koji tebe čekaju. Pokaži mi. Gospodine, svoje 
putove; i nauči me svojim stazama. 

Aleluja, aieluja. Iskazi nam, Gospodine, svoje milo¬ 
srđe i spasenje svoje daj nam. Aleluja. 

EVANĐELJE f Slijedi sveto evanđelje po Luki (21, 
25—33) — U ono vrijeme reče Isus svojim učenicima: 
»Bit će znaci na suncu i mjesecu i zvijezdama, a tje¬ 
skoba na zemlji među narodima, zbog silne buke mora 
i valova. Ljudi će umirati od straha i očekivanja onoga 
što će doći na sav svijet, jer će se pokrenuti nebeske 
sile. I tada će vidjeti Sina čovječjega gdje dolazi na 
oblacima s velikom moći i slavom. Kad se ovo počne 
događati, ohrabrite se i podignite svoje glave, jer se 
približuje vaše otkupljenje«. — I reče im usporedbu: 
»Gledajte smokvu i sva stabla; kad propupaju, znate 
da je blizu ljeto. Tako i vi kad opazite da se sve ovo 
događa, znajte da je blizu Božje kraljevstvo. Zaista vam 
kažem: Ovaj naraštaj neće proći dok se sve ovo ne 
ispuni. Nebo će i zemlja proći, ali riječi moje neće 
proći«. 

PRIKAZNA K tebi. Bože moj, uzdižem svoju dušu, 
u tebe se uzdam; ne daj da se postidim. Neka mi se ne 
rugaju neprijatelji; jer se neće smesti nitko od onih 
koji tebe čekaju. 

PRIKAZNA Ovi sveti darovi neka nas, Gospodine, 
MOLITVA očiste svojom silnom moću, da nas čiste 
■dovedu k svojemu Stvoritelju. Po Gospodinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože. Ti si 
s jedinorođenim Sinom svojim i s Duhom Svetim jedan 
Bog, jedan Gospodin, ne kao jedna osoba već kao Troj¬ 
stvo u jednoj biti. Sto naime po tvojoj objavi vjerujemo 
o tvojoj slavi, to isto bez razlike vjerujemo i o tvome 
Sinu i o Duhu Svetom. Tako slavimo istinito i vječno 
božanstvo, te se klanjamo i pojedinim osobama i zajed¬ 
ničkoj biti i jednakom veličanstvu. Njega hvale anđeli 
i arkanđeli, kerubi i serafi koji svaki dan bez prestanka 
kliču složnim glasom: 

PRIČESNA Gospodin će dati blagoslov i naša će 
zemlja donijeti svoj rod. 

POPRIČESNA Daj, Gospodine, da primimo milosrđe 
u tvojemu hramu, da našim dostojnim štovanjem idemo 
ususret skorim blagdanima našeg otkupljenja. Po Go¬ 
spodinu ... 

II nedjelja Došašća 

Prva je nedjelja navijestila Gospodinov dolazak, ova dru¬ 
ga ^hoće da za nj pripravi Crkvu, novozavjetni Sion, i svaku 
dušu (ul. pj. i mol.). I kršćani iz židovstva i kršćani iz po¬ 
ganstva, svi sve dugujemo Isusu (posl.), koji i sada po Misi 
i pričesti tvori čudesa na našim dušama (Ev.). Sve misne 
pjesme danas govore o veselju kojim idemo ususret Gospo¬ 
dinu. Čemu ćemo se veseliti, ako se Bogu ne radujemo? Naša 
vjera je vjera veselja, ali samo onda ako se ne prilijepimo uz 
zemaljske stvari (poprič. mol.). 

ULAZNA Puče sionski, evo Gospodin će doći da 
spasi narode; i objavit će se Gospodin svojim slavnim 
glasom na veselje vašega srca. — Ps. 79 . Čuj, vladaru 
Izraelov, koji vodiš Josipovo pleme kao stado. — Sla¬ 
va Ocu... Puče sionski... 

MOLITVA Potakni, Gospodine, naša srca da pri¬ 
preme putove Jedinorođencu tvomu, te budemo do¬ 
stojni tebi služiti očišćene duše dolaskom onoga, koji 
s tobom živi... 

POSLANICA Čitanje poslanice bi. Pavla apostola 
Rimljanima (15, 4—13) — Braćo, što god je pisano, 
napisano je za pouku nama da se učvrstimo u nadi, 
okrijepljeni i utješeni Svetim pismom. Bog strpljivosti 
i utjehe dao vam da među sobom budete istog mišlje¬ 
nja, jednodušni po Isusu Kristu i da složno slavite Boga 
i Oca Gospodina našeg Isusa Krista. Zato primajte je¬ 
dan drugoga, kao što je i Krist primio vas na slavu 
Božju. Jer kažem da je Isus Krist bio sluga obrezanih 
radi Božje istinitosti, da potvrdi obećanja dana očima, 
a narodi da slave Boga radi milosrđa, kao što piše: 
»Zato ću te, Gospodine, slaviti među narodima i pjevat 
ću tvojem imenu«. I ponovo govori: »Veselite se, narodi, 
s njegovim pukom!« i još: »Hvalite Gospodina svi na¬ 
rodi i uzvisujte ga sva plemena«. A Izaija kaže: »Po¬ 
javit će se Jesejev izdanak, i narodi će se uzdati u 

onoga koji ustaje da vlada narodima« — Bog nade 
napunio vas svake radosti i mira u vjeri, da obilujete 
u nadi i jakosti Duha Svetoga. 

IZA POSLANICE Sa Siona sja njegova krasota; Bog 
će vidljivo doći. Skupite oko njega štovatelje njegove, 
koji su s njim sklopili žrtveni savez. 

Aleluja, aleluja. Obradovao sam se kad mi rekoše: 
»Idemo u dom Gospodnji«. Aleluja. 

EVANĐELJE Slijedi sveto evanđelje po Mateju (li, 
2—10) — U ono vrijeme, kada je Ivan čuo o tamnici 
za Kristova djela, pošalje dva svoja učenika da ga upi¬ 
taju: »Jesi li ti onaj koji ima doći, ili da čekamo dru¬ 
goga?« Isus im odgovori: »Idite i javite Ivanu što čujete 
i vidite: slijepi vide, hromi hodaju, gubavi se čiste, gluhi 
čuju, mrtvi ustaju, siromasima se propovijeda evan¬ 
đelje; a blago onome koji se ne sablazni nada mnom«. 
— Kad su oni otišli, poče Isus narodu govoriti o Ivanu: 
»Što ste izašli u pustinju gledati: trsku koju ljulja vje¬ 
tar? Ili što ste izašli vidjeti: čovjeka obučena u raskošne 
haljine? Oni koji se raskošno oblače, stanuju u kra¬ 
ljevskim dvorima. Ili što ste izašli vidjeti, proroka? Da, 
kažem vam, i više nego proroka; jer to je onaj o kome 
je pisano: Evo ja šaljem pred tvojim licem svoga gla¬ 
snika, da pripravi put pred tobom«. 

PRIKAZNA Bože, obazri se na nas i oživi nas; i tvoj 
će se puk veseliti u tebi. Pokaži nam. Gospodine, milo¬ 
srđe svoje i spasenje svoje daj nam. 

PRIKAZNA Neka te umilostive, Gospodine, naše 
MOLITVA smjerne molitve i prinosi, i budući da 
nemamo nikakvih vlastitih zasluga, ti nam priteci u 
pomoć svojom zaštitom. Po Gospodinu ... 

HVALOSPJEV kao I nedjelje došašća. 

PRIČESNA Ustani, Jeruzaleme, i stani na visini; 
gledaj radost koja će ti doći od Boga tvojega. 

POPRIČESNA Nasićeni duhovnom hranom smjerno 
te molimo, Gospodine, da nas učešćem u ovom otajstvu 
naučiš prezirati što je zemaljsko, a ljubiti što je nebe¬ 
sko. Po Gospodinu.... 

III nedjelja Došašća 

Adventsku radost još više razvija ova Misa (ul. pj., posi.). 
U nama je mnogo tame (mol.) i mnoge nas stvari oko nas 
uznemiruju (ul. pj.), ali od kada je Bog došao, naša je zemlja 
blagoslovljena (ul. i prik. pj.). Po njoj nam je ravnati svoje 
putove da Gospodin može doći k nama (Ev.). Sva je mudrost 
da ga upoznamo među nama: na oltaru, u svom srcu, u bliž¬ 
njemu. On od nas traži blagost (posl.) jer je i on nama iska¬ 
zuje (poprič. mol.). On se nama daje i mi se u odanosti (prik. 
mol.) pripravljamo na skore blagdane i na njegov konačni 
dolazak, kad će doći kao Bog i dovršiti svoje spasiteljsko djelo 
na nama (prič. pj.). 

ULAZNA Radujte se u Gospođinu uvijek; opet ka¬ 
žem: Radujte se! Neka vašu blagost upoznaju svi ljudi; 
Gospodin je blizu. Nemojte se ni za što tjeskobno bri¬ 
nuti, nego svoje molbe iznosite Bogu u molitvi sa za¬ 
hvalom. — Ps. 84. Blagoslovio si. Gospodine, svoju 
zemlju; izveo si Jakova iz ropstva. — Slava Ocu... 
Radujte se... 

MOLITVA Prikloni, molimo, Gospodine, svoje uho 
k našim molitvama i milošću svoga pohoda rasvijetli 
tmine naše pameti: Koji živiš ... 

POSLANICA Čitanje poslanice bi. Pavla apostola 
Filipljanima (4, 4—7) — Braćo, radujte se u Gospo¬ 
dinu uvijek; opet kažem: Radujte se! Neka vašu blagost 
upoznaju svi ljudi; Gospodin je blizu. Nemojte se ni za 
što tjeskobno brinuti, nego svoje molbe iznosite Bogu 
u molitvi i prošnji sa zahvalom. I Božji mir, koji nadi¬ 
lazi svaki um, neka čuva vaša srca i vaše misli u našem 
Gospodinu Isusu Kristu. 

IZA POSLANICE Gospodine, koji stoluješ nad keru- 
binima, probudi svoju moć i dođi. Čuj, vladaru Izraelov, 
koji vodiš Josipovo pleme kao stado. 

Aleluja, aleluja. Gospodine, probudi svoju moć i 
dođi da nas spasiš. Aleluja. 

EVANĐELJE f Slijedi sveto evanđelje po Ivanu (1, 
19—28) — U ono vrijeme pošalju Židovi iz Jeruzale¬ 
ma svećenike i levite k Ivanu da ga pitaju: »Tko si ti?« 
On prizna, ne zataji nego prizna: »Ja nisam Krist«. 
Kažu mu: »Onda što si, jelsi li Ilija?« Reče: »Nisam«. 
»Jesi li prorok?« Odgovori: »Ne«. Tada mu reknu: »Pa 

t ko si, da odgovorimo onima koji su nas poslali; što 
kažeš o sebi?« On reče: »Ja sam glas onoga koji viče 
u pustinji: Poravnite put Gospodinu, kao što reče prorok 
Izaija«. — Poslanici su bili farizeji i još ga upitaju: 
»Zašto onda krstiš, kad nisi ni Krist ni Ilija ni prorok?« 
Ivan im odgovori: »Ja krstim vodom, a među vama 
stoji onaj koga vi ne poznajete. On dolazi poslije mene, 
a bio je prije mene; njemu ja nisam dostojan odriješiti 
lemena na obući«. Ovo se dogodilo u Betaniji s onu 
stranu Jordana, gdje je Ivan krstio. 

PRIKAZNA Blagoslovio si. Gospodine, svoju zemlju; 
izveo si Jakova iz ropstva, oprostio si krivicu narodu 
svojemu. 

PRIKAZNA Molimo te, Gospodine, da ti u odanosti 
MOLITVA uvijek prinosimo darove po kojima neka 
se izvrši uredba svete tajne i u nama proizvede djelo 
tvoga spasenja. Po Gospodinu ... 

HVALOSPJEV kao I nedjelje došašća. 

PRIČESNA Recite: »Malodušni, ohrabrite se i ne¬ 
mojte se bojati; evo. Bog će naš doći i spasit će nas«. 

POPRIčESNA Zazivamo, Gospodine, tvoju blagost, 
da nas, očišćene od mana, ova božanska pomoć pripravi 
na skore blagdane. Po Gospodinu ... 

IV nedjelja Došašća 

Evo 3 ? as neposredno pred Božićem da slavimo Spasitelja 
koji dolazi s neba da bude Bog na zemlji, posve naš (ul. pj.). 
Samo bi naši grijesi mogli spriječiti (mol.) da ne izvede u nama 
sto namjerava. Stoga treba pokleknuti pred Kristova slugu 
(posl.) da nas on u Božje ime očisti od grijeha. Uz Izaiju 
(ul. pj.) i Preteču (Ev.) Isusu idemo ususret s njegovom Maj¬ 
kom (prik. i prič. pj.), a po dobroj i čestoj pričesti neprestano 
za nas raste djelo našega spasenja (poprič. mol.). Bez toga 
bi nam i božični blagdani malo donijeli. 

ULAZNA Kosite, nebesa, s visine; oblaci, daždite 
Pravednika! Neka se otvori zemlja, i neka iz nje nikne 
Spasitelj! — Ps. 18. Nebesa pripovijedaju slavu Božju 
i nebeski svod navješćuje djelo njegovih ruku. — Sla¬ 
va Ocu... Kosite, nebesa... 

MOLITVA Pokreni, molimo, Gospodine, svoju silu 
i dođi: i s velikom nam jakošću priteci u pomoć, da. 
po tvojoj milosti ono što naši grijesi sprečavaju pospješi 
blagost tvoga milosrđa. Koji živiš ... 

POSLANICA Čitanje poslanice bi. Pavla apostola 
Korinćanima (I 4, 1—5) — Braćo, neka nas svatko 
smatra Kristovim slugama i upraviteljima Božjih tajna. 
Od upravitelja se traži da bude vjeran. Meni je vrlo 
malo do toga kako me vi sudite ili drugi ljudi; a ni sam 
sebe ne sudim. Nisam ničega svjestan, ali zato još nisam 
opravdan. Moj je sudac Gospodin. — Zato nemojte 
suditi prije vremena, dok ne dođe Gospodin. On će osvi¬ 
jetliti što je sakriveno u tami i otkriti nakane srdaca, 
i tada će svatko primiti zasluženu hvalu od Boga. 

IZA POSLANICE Gospodin je blizu svima koji ga 
zazivaju; svima koji ga zazivaju iskreno. Neka moja 
usta navješćuju hvalu Gospodnju; i svaki čovjek neka 
blagoslivlja sveto ime njegovo. 

Aleluja, aleluja. Dođi, Gospodine, i nemoj kasniti; 
oprosti bezakonja puku svomu Izraelu. Aleluja. 

EVANĐELJE t Slijedi sveto evanđelje po Luki (3, 
1—6) — Petnaeste godine vladanja cara Tiberija, kad 
je Poncije Pilat bio upravitelj Judeje, Herod četvero- 
vlasnik Galileje, njegov brat Filip četverovlasnik Itu- 
reje i Trahonitide, a Lizani ja četverovlasnik Abilene, 
za velikih svećenika Ane i Kaife, dođe riječ Gospodnja 
Ivanu, sinu Zakarijinu, u pustinji. I on obiđe sav kraj 
oko Jordana propovijedajući krštenje pokore na opro¬ 
šten je grijeha. Kao što je pisano u knjizi proroka Izaije: 
»Glas onoga koji viče u pustinji: Pripravite put Gospo¬ 
dinu, poravnite staze njegove. Neka se svaka dolina 
ispuni, a svaka gora i brijeg neka se slegne. Neka kri- 
vudavi putovi postanu pravi, a neravni neka postanu 
ravni. I svi će ljudi vidjeti spasenje Božje. 

PRIKAZNA Zdravo Marijo, milosti puna, Gospodin 
s tobom; blagoslovljena ti među ženama i blagoslovljen 
plod utrobe tvoje. 

PRIKAZNA Pogledaj, molimo, Gospodine, umilo- 
MOLITVA stivljen na ove žrtvene darove: da budu 
na korist našoj pobožnosti i spasenju. Po Gospodinu... 

HVALOSPJEV kao I nedjelje đošašća. 

PRIČESNA Evo, Djevica će začeti i roditi Sina, i on 
će se zvati Emanuel. 

POPRIČESNA Primivši darove molimo, Gospodine, 
da čestim sudjelovanjem u ovom otajstvu raste djelo 
našega spasenja. Po Gospodinu ... 

BADNJI DAN 

Bogoslužje Badnjeg dana prenosi nas u raspoloženje bi. 
Djevice Marije i sv. Josipa neposredno prije rođenja Isusova. 
Oni su nam uzor priprave za Kristov milosni dolazak k nama. 
Cijeli zemaljski život trebao bi nam biti protkan osjećajima 
Badnjeg dana, osjećajima priprave za nebeski blagdan. Što 
dostojnije proživimo Badnji dan našeg zemaljskog života, to 
ćemo u većem obilju „radosno primiti njegove vječne da¬ 
rove’* (prik. mol.). 

ULAZNA Danas ćete znati da dolazi Gospodin i da 
će nas spasiti, sutra ćete ugledati slavu njegovu, — Ps. 
23. Gospodnja je zemlja i što je god na njoj, vasioni 
svijet i svi koji prebivaju na njemu. — Slava... 
Danas... 

MOLITVA Bože, koji nas svake godine razveseljuješ 
iščekvanjem našeg otkupljenja, podaj da Jedinorođe- 
noga tvoga koga radosno primamo kao Spasitelja, si¬ 
gurni ugledamo i onda kad bude došao kao sudac, Go¬ 
spodin naš, Isus Krist Sin tvoj koji s tobom... 
POSLANICA Čitanje poslanice bi. Pavla apostola 
Rimljanima (1, 1—6). — Pavao, sluga Isusa Krista, 
pozvan za apostola, odijeljen za Božje evanđelje, koje 
je po svojim prorocima obećao prije u svetom Pismu 
o svom Sinu Isusu Kristu Gospodinu našemu koji je 
kao čovjek iz Davidova roda, a u duhu svetosti po 
uskrsnuću od mrtvih preodređen silan Sin Božji. Po 
njemu smo primili milost i apostolstvo da njemu na 
čast prigrle vjeru svi narodi, među kojima ste i vi 
pozvanici Isusa Krista Gospodina našega. 

IZA POSLANICE Danas ćete znati da dolazi Gospo¬ 
din i da će nas spasiti, a sutra ćete ugledati slavu 
njegovu. Čuj, vladaru Izraelov, koji vodiš Josipovo ple¬ 
me kao stado; koji stoluješ nad kerubima, javi se pred 
Efraimom, Benjaminom i Manasijem. 


Došašće 

Kad dođe u nedjelju, doda se još: Aleluja, aleluja. Sutra¬ 
šnji će se dan uništiti bezakonje zemlje i nad nama ce kralje- 
vati Spasitelj svijeta. Aleluja. 

EVANĐELJE kao na blagdan sv. Josipa. 

PRIKAZNA Dignite se i otvorite se širom vrata 
vječna: unići će Kralj slave. 

PRIKAZNA Daj nam, molimo, svemogući Bože, kao 
MOLITVA što sada pretječemo časno rođenje Sina 
tvoga, tako da radosno primimo i vječne darove onoga 
koji s tobom živi i kraljuje ... 

HVALOSPJEV opći, nedjeljom presv. Trojstva. 

PRIČESNA Otkrit će se slava Gospodnja i svaki će 
čovjek vidjeti spasenje Boga našega. 

POPRIČESNA Daj nam, molimo te, Gospodine, da 
radosno svetkujemo spomen rođenja tvoga jedinorođe- 
noga Sina koji nas hrani ovim nebeskim otajstvom. Po 
istom Gospodinu .. . 












ROĐENJE KRISTOVO 
Slika u crkvi sv - Marije u Drigrađu « Istra 


BOŽIĆ 


Povijesno se tri božične Mise tumače rimskim običajem, 
kad je Papa služio ponoćku u najvećoj crkvi sv. Marije, drugu 
pred predstavnicima rimsko-carigradskog dvora (u crkvi sv. 
Anastazije), a treću opet za puk. Neki su u trim Misama gle¬ 
dali proslavu trostrukog Isusova rođenja: od Oca u vječnosti, 
od Marije u Betlehemu, u duši po milosti. — U stvari su sve 
te misli isprepletene u čitanjima, pjesmama i molitvama bo¬ 
žičnih Misa. Sve te sadrže usklik kojim noćas počinje božični 
časoslov: Krist nam se rodio, dođite da mu se poklonimo! Uz 
malo dobre volje i sabranosti svatko može sudjelovanjem kod 
božičnih Misa doživjeti velike činjenice: Bog se rodio kao 
čovjek, rodio se nama i za nas, da ga mi priznavanjem i kla¬ 
njanjem uživamo ovdje i u vječnosti. 


PONOĆKA 

ULAZNA Gospodin mi reče: »Ti si moj Sin, ja te 
danas rodili-«. — Ps. 2. Zašto se bune pogani? I zašto 
narodi snuju isprazne osnove? — Slava Ocu... Go¬ 
spodin mi reče... 

MOLITVA Bože, koji si dao da ova presveta noć 
zasja sjajem pravog svjetla, daj, molimo, da i u nebu 
uživamo radosti onoga čije smo otajstveno svjetlo spoz¬ 
nali na zemlji: Koji s tobom živi... 

POSLANICA Čitanje poslanice bi. Pavla apostola 
Titu (2, 11—15) — Predragi, milost Boga našega Spa¬ 

sitelja objavila se svim ljudima učeći nas, da se ođre- 
čemo bezbožnosti i svjetovnih želja i da živimo na 
ovom svijetu trijezno i pravedno i pobožno, očekujući 
blaženu nadu i slavni dolazak velikoga Boga i našeg 
Spasitelja Isusa Krista. On je samog sebe dao za nas, 
da nas otkupi od svakog bezakonja i da očisti za se 
izabrani narod koji revnu je oko dobrih djela. Ovo go¬ 
vori i potiči u našemu Gospodinu Isusu Kristu! 

IZA POSLANICE U tebe je kraljevska vlast na dan 
tvoje moći; u svetom sjaju prije Danice ja te rodili iz 
svoga krila. Reče Gospodin Gospodinu mojemu: »Sjedi 
o desnu moju, dok ne položim tvoje neprijatelje za 
podnožje tvojim nogama«. 

Aleluja, aleluja. Gospodin mi reče: »Ti si moj Sin, 
ja te danas rođih«. Aleluja. 

EVANĐELJE f Slijedi sveto evanđelje po Luki (2. 
1—14) — U ono vrijeme izda car August naredbu 
da se izvrši popis svega svijeta. Ovaj se prvi popis 
izvršio, kad je Kvirin bio upravitelj Sirije. I svi su išli 
da se prijave, svaki u svoj grad. Tako pođe i Josip 
iz grada Nazareta u Galileji u Judeju, u grad Davidov 
Betlehem, jer je bio iz doma i roda Davidova, da se 
upiše s Marijom, svojom zaručenom ženom, koja je bila 
trudna. Kada su bili ondje, dođe joj vrijeme da rodi. 
I rodi svojega sina prvorođenca, povi ga u pelenice 
i položi u jasle, jer nisu našli mjesta u svratištu. — U 
onom su kraju pastiri noću bdjeli i čuvali svoje stado. 
I Gospodnji anđeo stane do njih i obasja ih Božja 
svjetlost, a oni se vrlo prestraše. Anđeo im reče: »Ne 
bojte se! Evo, javljam vam veliku radost koja će biti 
svemu narodu: Danas vam se u Davidovu gradu rodio 
Spasitelj, to je Krist Gospodin. I evo vam znaka: Naći 
ćete dijete povijeno u pelenice i položeno u jasle«. I na¬ 
jednom se s anđelom nađe mnoštvo nebeske vojske koja 
je hvalila Boga pjesmom: »Slava Bogu na visini, i na 
zemlji mir ljudima dobre volje«. 

PRIKAZNA Neka se raduje nebo i neka kliče zemlja 
pred licem Gospodnjim: jer je došao. 

PRIKAZNA Neka ti bude prijatan, Gospodine, 
MOLITVA žrtveni dar današnje svetkovine, da 
tvojorn milošću po ovoj svetoj izmjeni dobara postane¬ 
mo slični onome u kojem je s tobom naša narav sjedi¬ 
njena: Koji s tobom živi... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože; jer 
je otajstvenim utjelovljenjem Riječi sinula očima naše 
duše nova svjetlost tvoga veličanstva. Boga spoznajemo 
vidljivim načinom, a on u nama rasplamsava ljubav 
prema nevidljivim dobrima. I stoga bez prestanka pje¬ 
vamo s anđelima i arkanđelima, s prijestoljima i go¬ 
spodstvima, i sa svom nebeskom vojskom pjesmu tvojoj 
slavi: 

PRIČESNA U svetom sjaju prije Danice ja te rodih 
iz svoga krila. 


Božić 

POPRIČESNA Daj nam, molimo Gospodine Bože 
naš, da mi, koji ovim tajnama radosno slavimo rođenje 
Gospodina našega Isusa Krista, dostojnim vladanjem 
zaslužimo posve se pridružiti njemu: Koji s tobom 
živi... 


ZORNICA 

ULAZNA Danas zasja nad nama svjetlo, jer nam se 
rodio Gospodin. Ime mu je Divni, Bog, Knez mira, Otac 
budućega vijeka; njegovu kraljevstvu neće biti kraja. 
— Ps. 92. Gospodin kralju je, ogrnuo se veličanstvom; 
^aodio se Gospodin snagom i opasao se. — Slava 
Ocu ... Danas zasja ... 

MOLITVA Obasjani novom svjetlošću utjelovljene 
tvoje Riječi molimo, svemogući Bože, da nam u 
našim djelima odsijeva ona svjetlost koja nam po vjeri 
sja ti duši. Po istom Gospodinu ... 

Spomen sv. Anastazije 

Daj, molimo, svemogući Bože, da mi koji slavimo 
svečanost blažene Anastazije, tvoje mučenice, osjetimo 
njezin zagovor kod tebe. Po Gospodinu ... 

POSLANICA Čitanje poslanice bi. Pavla apostola 
Titu (3, 4—7) — Predragi, objavila se dobrota i čovje¬ 
koljublje Boga našega Spasitelja. On nas je spasio, ali 
ne po našim pravednim djelima nego po svojem milo¬ 
srđu, po kupelji preporoda i obnove Duha Svetoga. 
Njega je na nas obilno izlio po našem Spasitelju Isusu 
Kristu, da njegovom milošću opravdani budemo po 
ufanju baštinici vječnog 1 života u našem Gospodinu 
Isusu Kristu. 

IZA POSLANICE Blagoslovljen koji dolazi u ime 
Gospodnje; Bog je Gospodin i on nas je obasjao. Gospo¬ 
din je to učinio, divan prizor u očima našim! 

Aleluja, aleluja. Gospodin kraljuje, ogrnuo se veli¬ 
čanstvom; zaodio se Gospodin snagom i opasao se ja¬ 
košću. Aleluja. 

EVANĐELJE f Slijedi šveto evanđelje po Luki (2, 
15—20) — U ono vrijeme pozovu pastiri jedan dru¬ 
goga: »Pođimo u Betlehem, da vidimo što se dogodilo, 

kako nam je objavio Gospodin!-« Pođu žurno i nađu 
Mariju i Josipa i dijete položeno u jasle. Kad su vidjeli, 
shvatili su što im je rečeno o tom djetetu. Svi koji su 
čuli, divili su se onome što su im kazivali pastiri. Sve je 
te riječi Marija pamtila razmišljajući u svom srcu. 
A pastiri se vrate slaveći Boga za sve što su čuli i 
vidjeli, kako im je bilo rečeno. 

PRIKAZNA Bog je učvrstio zemaljski krug, koji se 
neće pokolebati. Otada je pripravno prijestolje tvoje. 
Bože; ti si od vijeka. 

PRIKAZNA Naši darovi, molimo, Gospodine, neka 

MOLITVA postanu prikladni današnjem bežičnom 

otajstvu i neka nam vazda ulijevaju mir; kao što je isti 
čovjek koji je rođen zasjao i kao Bog, tako neka nam 
ova zemaljska dobra pribave što je božansko. Po istom 
Gospodinu... 

Primi, molimo, Gospodine, darove tebi na čast pri¬ 
nese.le, i podaj da po zaslugama blažene Anastazije 
budu na pomoć našemu spasenju. Po Gospodinu ... 
HVALOSPJEV kao na ponoćku. 

PRIČESNA Klici, narode sionski, pjevaj, Jeruzale- 

me; evo kralj ti dolazi, svet, Spasitelj svijeta. 

POPRlCESNA Neka nas, Gospodine, uvijek obnavlja 
ovim otajstvom novi rođendan tvojega Sina, jer je 
njegovo jedinstveno rođenje potisnulo ono staro u lju¬ 
dima. Po istom Gospodinu ... 

Nasitio si, Gospodine, svoju obitelj svetim daro¬ 
vima; molimo da nas uvijek krijepiš na zagovor one 
čiju svečanost slavimo. Po Gospodinu ... 

DNEVNA MISA 

ULAZNA Dijete nam se rodilo i Sin nam je daro¬ 
van; znak mu je vlasti na ramenu, a ime mu je Anđeo 
velikoga savjeta. — Ps. 97. Pjevajte Gospodinu novu 
pjesmu, jer učini divna djela. — Slava Ocu... Dijete 
nam se rodilo... 

MOLITVA Podaj, molimo, svemogući Bože, da novo, 
tjelesno rođenje tvoga Jedinorođenca oslobodi nas, koje 
staro sužanjstvo tišti jarmom grijeha. Po istom Go¬ 
spodinu ... 


Božić 

POSLANICA Čitanje poslanice bi. Pavla apostola 
Hebrejima (1, 1—12) — Mnogo je puta i na razne 
načine nekoć govorio Bog očima preko proroka, a ovih 
nam je dana napokon progovorio po Sinu, kojega je 
postavio za baštinika svega i po kojemu je stvorio 
svijet. On sjedi s desne strane Svevišnjega, jer je odsjev 
njegove slave i slika njegova bitka, te sve drži svojom 
snažnom riječi i čisti nas od grijeha. Toliko je on uzvi- 
šeniji od anđela koliko je baštinio slavnije ime od 
njihova. — Zar je ikada rekao kojemu anđelu: »Ti si 
mi Sin, ja te danas rodih«? Ili pak: »Ja ću njemu biti 
Otac, a on meni Sin«? I kad ponovo uvodi svoga Prvo- 
rođenca na svijet, kaže: »Neka mu se poklone svi Božji 
anđeli«. A za anđele veli: »Vjetrove proglašuje svojim 
glasnicima i munje svojim slugama«. Sinu naprotiv: 
»Tvoje prijestolje, Bože, ostaje u vijeke vjekova; žezlo 
tvojega kraljevstva pravedno je žezlo. Ljubiš pravdu, 
a mrziš bezakonje, zato je tebe nad tvojim drugovima 
Bog, tvoj Bog, pomazao uljem radosti«. I opet: »Ti si, 
Gospodine, u početku udario temelje zemlji i nebo je 
djelo tvojih ruku. Ono će proći, a ti ćeš ostati. Sve će 
ostarjeti kao haljina i promijenit ćeš ih kao plašt; i oni 
će se promijeniti. Samo ti ostaješ isti i tvojih godina 
neće nestati«. 

IZA POSLANICE Svi krajevi zemlje vidješe spase¬ 
nje Boga našega. Kličite Bogu, sve zemlje. Gospodin je 
objavio svoje spasenje, otkrio svoju pravdu pred licem 
naroda. 

Aleluja, aleluja. Zasjao nam je posvećeni dan; 
dođite, narodi, i poklonite se Gospodinu, jer je danas 
velika svjetlost sašla na zemlju. Aleluja. 

EVANĐELJE f Početak svetoga evanđelja^ po Ivanu 
(1 ? i—14) — U početku bijaše Riječ i Riječ bijaše u 
Boga i Riječ bijaše Bog. Ova u početku bijaše uJBoga. 
Sve je postalo po njoj, i bez nje nije postalo ništa od 
svega što je postalo. U njoj ie bio život i život je bio 
svjetlo ljudima. Svjetlo u tami svijetli, a tama ga ne 
obuze. — Bog posla čovjeka imenom Ivana, koji dođe 
da svjedoči o svjetlu, da svi vjeruju po njemu. On nije 
bio svjetlo, nego je imao svjedočiti za svjetlo. — Bi¬ 
jaše pravo svjetlo, što obasjava svakog čovjeka koji 
dolazi na ovaj svijet. Bijaše na svijetu i svijet je po 

njemu postao, ali ga nije upoznao. Došao je k svojima, 
ali ga njegovi ne primiše. A svima, koji su ga primili 
dade moć da postanu Božja djeca, onima koji vjeruju 
u njegovo ime. Oni nisu rođeni ni od krvi, ni od tjelesne 
požude, ni od ljudske volje, nego od Boga. I Riječ je 
tijelom postala i prebivala među nama. Vidjeli smo nje¬ 
govu slavu, slavu Očeva Jeđinorođenca, puna milosti 
i istine. 

PRIKAZNA Tvoja su nebesa, tvoja je zemlja; ti si 
stvorio zemaljski krug i sve što je na njemu. Pravda 
i pravo temelji su prijestolja tvoga. 

PRIKAZNA Prinesene darove, Gospodine, posveti 
MOLITVA novim rođenjem svoga Jeđinorođenca, a 

nas od ljaga naših grijeha očisti. Po istom Gospodinu... 
HVALOSPJEV kao na ponoćku. 

PRIČESNA Svi krajevi zemlje vidješe spasenje Boga 
našega. 

POPRIČESNA Podaj, molimo, svemogući Bože: kao 
što je danas rođeni Spasitelj svijeta začetnik našega bo¬ 
žanskoga rođenja, tako da bude i darovatelj besmrtno¬ 
sti: Koji s tobom živi ... 

26. XII Sv. Stjepan 

Bog je došao na svijet da trpi za nas, stoga je pravo da 
mu vratimo ljubav za ljubav, da i mi s njime trpimo. Odane 
u Isusovoj pratnji prvi mučenik koji je Isusovu pojavu do- 
C ^ k f° 1 .,° bllven .? rvlju (posl ” prik - p j*)- Koliko su ljudi oko nas 
zli toliko se vise moramo držati Gospodnjega zakona (ul. pj.), 
a taj se sastoji u mržnji na grijeh i u ljubavi prema grješni- 
eima (mol.). Isusov Duh, kojega je sv. Stjepan bio pun (posl., 
prik. pj.), nek i nas napuni da u svakoj Misi oduševljeno 
klicemo (Ev.): Blagoslovljen koji dolazi u ime Gospodnje. 

ULAZNA Prvaci naroda sjede, vijećaju protiv mene 
i nepravedno me progone; pomozi mi. Gospodine Bože 
moj, jer sluga tvoj izvršuje tvoje naloge. — Ps. 118. 
Blago neokaljanima na životnom putu, koji žive po za¬ 
konu Gospodnjemu. — Slava Ocu... Prvaci naroda .. 

MOLITVA Daj nam, molimo, Gospodine, nasljedo¬ 
vati što častimo, da naučimo ljubiti i neprijatelje, jer 
slavimo dap kad se za nebo rodio onaj koji je znao i za 
progonitelje moliti Gospodina našega Isusa Krista, koji 
s tobom živi... 


Božična osmina 

POSLANICA Čitanje Djela apostolskih ( 6 , 8 —10; 7, 
54—59) — U one dane Stjepan, pun milosti i jakosti, 
činio je u narodu velika čudesa i znakove. Tada se 
počnu prepirati sa Stjepanom neki iz zbornice libertin- 
ske, cirenejske, aleksandrijske, i drugi iz Cilicije i Azije. 
Ali nisu mogli odoljeti mudrosti i Duhu koji je govorio 
iz njega. Kad su ga čuli, kipjeli su od srdžbe u svojim 
srcima i škripali zubima na njega. 

Stjepan, pun Duha Svetoga, zagleda se u nebo i 
vidje Božju slavu i Isusa gdje stoji s desne Bogu, pa 
reče: »Evo vidim otvoreno nebo i Sina čovječjega s de¬ 
sne Bogu«. A oni strašno vičući začepe uši i svi zajedno 
navale na njega. Izbace ga iz grada i kamenuju, a svje¬ 
doci odlože svoje haljine do nogu mladića Savla. I ka¬ 
menuju Stjepana dok je molio: »Gospodine Isuse, primi 
moj duh!« Pade zatim na koljena i snažnim glasom 
povika: »Gospodine, ne uzmi im ovo za grijeh!« I kad 
to reče, usnu u Gospodinu. 

IZA POSLANICE Prvaci naroda sjede, vijećaju pro¬ 
tiv mene i nepravedno me progone. Pomozi mi. Gospo¬ 
dine Bože moj, spasi me radi svoga milosrđa. 

Aleluja, aleluja. Vidim otvoreno nebo i Isusa gdje 
stoji zdesna silnoga Boga. Aleluja. 

EVANĐELJE t Slijedi sveto evanđelje po Mateju (23, 
34— 39 ) — u ono vrijeme reče Isus književnicima i 
larizejima: »Evo, ja vam šaljem proroke, mudrace i 
književnike. Vi ćete jedne od njih ubiti i raspeti, druge 
po svojim zbornicama bičevati i progoniti od grada do 
grada. Zato će na vas pasti sva pravedna krv prolivena 
na zemlji, od krvi pravednog Abela do krvi Barakijina 
sina Zakarije kojega ste ubili između hrama i oltara. 
Zaista vam kažem, sve će se ovo dogoditi već ovom 
naraštaju. — Jeruzaleme, koji ubijaš proroke i ka¬ 
menuješ one koji su ti poslani! Koliko sam puta htio 
skupiti tvoju djecu, kao što kvočka skuplja svoje piliće 
pod krila, ali ti nisi htio! Evo, ostat će vam pusta vaša 
kuća. Jer znajte da me više nećete vidjeti, dok ne 
rečete: »Blagoslovljen koj4 dolazi u ime Gospodnje!« 

PRIKAZNA Izabraše apostoli levita Stjepana puna 
vjere i Duha Svetoga: njega su Židovi kamenovali dok 
je molio i govorio; »Gospodine Isuse, primi moj duh!« 
Aleluja. 

PRIKAZNA Primi, Gospodine, darove u spomen 
MOLITVA tvojih svetaca: kao što je mučenišivo 
njih učinilo slavnima, tako da nas pobožnost učini pra¬ 
vednima. Po Gospodinu ... 

HVALOSPJEV kao na Božić. 

PRIČESNA Vidim otvoreno nebo i Isusa gdje stoji 
zdesna silnoga Boga; Gospodine Isuse, primi moj duh 
i ne uzmi im ovo za grijeh! 

POPRIČESNA Primljena otajstva, Gospodine, bila 
nam na pomoć: i zagovorom blaženoga Stjepana, tvoga 
mučenika, neka nas neprestano štite i jačaju. Po Go¬ 
spodinu ... 

27. XII Sv. Ivan apostol 

ULAZNA Usred Crkve otvorio je Gospodin usta nje¬ 
gova i napunio ga duhom mudrosti i razuma, ogrnuo ga 
odjećom slave. — Ps. 91. Dobro je slaviti Gospodina 
i pjevati imenu tvojem. Višnji! — Slava Ocu... — 
Usred Crkve... 

MOLITVA Crkvu svoju, Gospodine, dobrostivo ra¬ 
svijetli* da prosvijetljena učenjem blaženoga Ivana tvo¬ 
ga apostola i evanđeliste dopre do vječnih darova. Po 
Gospodinu... 

POSLANICA Čitanje knjige Mudrosti (15, 1—6). — 

Tko se boji Boga, činit će dobroga tko se drži pravde, 
postići će je i kao časna majka izaći će ona pred njega. 
Hranit će ga kruhom života i razuma i napajati vodom 
spasonosne mudrosti. U njemu će se utvrditi i neće 
kolebati i uzdržat će ga da se ne smete. Uzvisit će ga 
kod njegovih bližnjih i sred zbora otvorit će mu se 
usta i napunit će ga duhom mudrosti i razuma i odje¬ 
nut će ga haljinom slave. Gospodin Bog naš oboga tit 
će ga milinom i radošću i učinit će, da mu ime ostane 
u trajnoj uspomeni. 

IZA POSLANICE Pronio se glas među braćom da 
onaj učenik neće umrijeti. A Isus mu nije rekao: »Neće 
umrijeti«, nego: »Hoću da on ostane tako dok ne dođem; 
ti me slijedi«. 

Aleluja, aleluja. Ovo je onaj učenik koji svjedoči 
za ovo, i znamo da je istinito svjedočanstvo njegovo. 
Aleluja. 

EVANĐELJE t Slijedi sveto evanđelje po Ivanu (21, 

19 _24). — U ono vrijeme reče Isus Petru: »Idi za 

mnom!« Petar se obazre i ugleda da za njim ide onaj 
učenik kojega je Isus ljubio, i koji je na večeri počinuo 
na njegovim prsima i upitao: »Gospodine, tko je taj, 
koji će te izdati?« Kada, dakle, Petar ovoga vidje, upita 
Isusa: »Gospodine, što će biti s ovim?« Isus mu odgo¬ 
vori: »Hoću da on ostane tako dok ne dođem; što je tebi 
do toga? Ti idi za mnom!« Nasta zatim među braćom 
ta riječ da onaj učenik neće umrijeti. A Isus mu nije 
rekao: »On ne će umrijeti«, nego: »Hoću da or ostane 
tako, dok ne dođem; što je tebi do toga?« To je onaj 
učenik, koji svjedoči za ovo što je napisao; i znamo 
da je istinito svjedočanstvo njegovo. 

PRIKAZNA Pravednik će cvasti poput palme, rasti 
će kao cedar libanski. 

PRIKAZNA Primi, Gospodine, darove što ti ih pri- 
MOLITVA nosimo na blagdan onoga po čijem se 
zagovoru nadamo osloboditi. Po Gospodinu ... 
HVALOSPJEV kao na Božić. 

PRIČESNA Pronio se glas među braćom, da onaj 
učenik neće umrijeti. A Isus mu nije rekao: »Neće 
umrijeti«, nego: »Hoću da on ostane tako dok ne 
dođem«. 

^OPRIČESNA Okrijepljeni nebeskom hranom i pi- 
{■em po.'izno te molimo', Bože naš, da nas zaštite molitve 
onoga o kojega spomenu blagovasmo tvoje tajne. Po 
Gospodinu... 

28. XII Sv. Mladenci 

ULAZNA Iz usta djece i dojenčadi izvodiš Bože, sebi 
hvalu usprkos svojih neprijatelja. — Ps. 8 . Gospodine, 
Gospodine naš, kako li je divno ime tvoje po svoj zem¬ 
lji! — Slava Ocu ... — Iz usta... 

MOLITVA Bože, kojemu na današnji dan nevini 
mučenici priznaše hvalu ne riječima nego smrću, umrtvi 
u nama zla svih mana da vjeru u tebe koju ustima 
priznajemo i život naš vladanjem potvrdi. Po Gospo¬ 
dinu ... 

POSLANICA Čitanje knjige Otkrivenja bi. Ivana 
apostola (14, 1 —5). — U one dane vidio sam Janje 
gdje stoji na gori Sionu i s njim sto četrdeset i četiri 
tisuće koji su imali na svojim čelima napisano njegovo 
ime i ime njegova Oca. I čuo sam glas s neba kao buku 
mnogih voda i kao silnu grmljavinu. A glas koji sam 
čuo bio je glas svirača koji sviraju u svoje citare. I pje¬ 
vali su kao novu pjesmu pred prijestoljem i pred četi¬ 
rima životinjama i pred starješinama. I nitko nije mo¬ 
gao kazati one pjesme osim onih sto četrdeset i četiri 
tisuće koji su otkupljeni sa zemlje. Ovo su oni koji se 
nisu okaljali sa ženama jer su djevice. Ovi idu za Ja- 
njetom kamogod ide. Ovi su odkupljeni između ljudi 
prvenci Bogu i Janjetu. Iz njihovih usta nije izašla laž 
jer su bez mane pred prijestoljem Božjim. 

IZA POSLANICE Duša se naša kao ptica izbavila iz 
lovačke zamke. Zamka se raskide i mi se izbavismo. 
Pomoć je naša u imenu Gospodina koji je stvorio nebo 
i zemlju. 

Aleluja, aleluja. Hvalite, djeco Gospodina, hvalite 
ime Gospodnje! Aleluja. 

EVANĐELJE f Slijedi sveto evanđelje po Mateju (2, 
13—18). — U ono vrijeme anđeo se Gospodnji javi 
Josipu u snu i zapovjedi mu: »Ustani, uzmi dijete i 
njegovu majku i bježi u Egipat i budi ondje dok ti ne 
kažem jer Herod traži da pogubi dijete«. On ustade, 
uze noću dijete i njegovu majku i ode u Egipat. I bio 
je ondje do Herodove smrti, da se ispuni, što je Bog 
rekao po proroku: »Dozvah svoga Sina iz Egipta«. He¬ 
rod videći da su ga mudraci prevarili, silno se rasrdi 
i naredi da se u Betlehemu i svoj njegovoj okolici po¬ 
gube svi dječaci od dvije godine i niže prema vremenu, 
koje je točno ispitano od mudraca. Tada se ispuni što je 
rekao prorok Jeremija: »Ču se u Rami glas, plač i veliki 
jauk: Rahela plače za svojim sinovima i ne može se 
utješiti, jer ih nema!« 

PRIKAZNA Duša se naša kao ptica izbavila iz lo¬ 
vačke zamke; zamka se raskide i mi se izbavismo. 

PRIKAZNA Ne liši nas. Gospodine, milosne molitve 
MOLITVA tvojih svetaca; koja neka ti i naše da¬ 
rove učim ugodnima i vazda nam zadobiva tvoje opro- 
štenje. Po Gospodinu ... 

HVALOSPJEV kao na Božić. 

PRIČESNA Ču se u Rami glas, plač i veliki jauk: 
Rahela plače Za svojim sinovima i ne može se utješiti, 
jer ih nema. 

POPRIČESNA Pošto smo primili, Gospodine, zavjet¬ 
ne darove; podaj, molimo, da nam po molitvama svetih 
pribave pomoć i za sadašnji i za vječni život. Po Go¬ 
spodinu ... 

Nedjelja po Božiću 

„ B ?.?P e među nama, a ne zaboravimo da k nama dolazi 
u šutnji i sabranosti (ul. pj.). Došao je da nam bude kao stariji 
brat, koji nas čini Božjim sinovima i sa sobom baštinicirna 
(posi.). On je sam u sebi sav veličanstven, lijep, snažan i 
vječan (step., prik. pj.), ali želi i treba naše srce. Tko mu ga 
prikaze, tome će Isus biti na uskrsnuće, a inače na propast 
(Ev.). I mi njega uzmimo s oltara u svoje srce, iz kojega nek 
nestane svega što bi moglo ugroziti Božji život u nama (prič 
pj.). I Božić je ništa, ako nema dobrih djela (mol.), ako nema 
prave poboznosti (prik. mol.) i ako se sve više ne čistimo 
od svojih mana (poprič. mol.). Dakle to treba izmoliti! 

ULAZNA Duboka šutnja obuzimaše sve i noć je bila 
u sredini svoga toka, kad je svemoguća tvoja riječ. 
Gospodine, sišla s neba, s kraljevskoga prijestolja. — 
Ps. 92. Gospodin kraljuje, ogrnuo se veličanstvom; za- 
odio se Gospodin snagom i opasao se. — Slava Ocu... 
Duboka šutnja... 

MOLITVA Svemogući vječni Bože, vodi naše čine da 
budu tebi mili, te zavrijeđimo obilovati dobrim djelima 
u imenu ljubljenoga Sina tvoga, koji s tobom živi... 

POSLANICA Čitanje poslanice bi. Pavla apostola 
Galaćanima (4, 1—7) — Braćo, baštinik, dok je dijete, 
ni u čem se ne razlikuje od sluge, iako je g'osnodar 
svega. Nad njim ima vlast skrbnik i upravitelj, sve do 

vremena što ga je odredio otac. Tako i mi, kad smo 
bili maleni, robovali smo načelima svijeta. Ali kad se 
ispunilo vrijeme, Bog je poslao svoga Sina koji se rodio 
od žene i podložio zakonu, da otkupi one pod zakonom 
te budemo posinjeni. Budući da ste sinovi, Bog je u vaša 
srca poslao Duha svojega Sina koji zove: »Abba-Oče!« 
Tako dakle više nisi sluga nego sin. Pa ako si sin i 
Božji si baštinik. 

IZA POSLANICE Najljepši si od sinova ljudskih, 
ljupkost ti je razlivena na usnama. Iz mog srca vinula 
se dobra riječ; svoja djela posvećujem kralju; Jezik 
je moj poput pera pisara. 

Aleluja, aleluja. Gospodin kraljuje, ogrnuo se veli¬ 
čanstvom; zaodio se Gospodin snagom i opasao se 
jakošću. Aleluja. 

EVANĐELJE t Slijedi sveto evanđelje po Luki (2, 
33 —40) — U ono vrijeme čudili su se Josip i Marija, 
Isusova Majka, onome što se govorilo za njega. Šimun 
ih blagoslovi i reče Mariji, njegovoj Majci: »Evo, ovaj 
je postavljen na propast i na uskrsnuće mnogih u 
Izraelu, i kao znak kome će se protiviti. A tebi će 
samoj mač probosti dušu, da se otkriju nakane mnogih 
srdaca«. — Bila je ondje i proročica, Fanuelova kći 
Ana, iz Aserova plemena, udovica, u odmakloj dobi od 
osamdeset i četiri godine, a u braku je od svog djevo- 
jaštva živjela sedam godina. Ona se nije udaljivala od 
hrama i služila je Bogu noć i dan postom i molitvom. 
Tada je i ona došla i slavila Gospodina, te o njemu pri¬ 
povijedala svima koji su očekivali Izraelovo otkuplje¬ 
nje — j kad su izvršili sve propise Gospodnjega za¬ 
kona, vrate se u Galileju, u svoj grad Nazaret. Dijete 
je raslo i jačalo, puno mudrosti, te je na njemu bila 
Božja milost. 

PRIKAZNA Bog je učvrstio zemaljski krug koji se 
neće pokolebati. Otada je pripravno prijestolje tvoje. 
Bože; ti si od vijeka. 

PRIKAZNA Daj, molimo, svemogući Bože, da nam 
MOLITVA dar prinesen pred oči tvoga veličanstva 
postigne milost prave pobožnosti i dobije nagradu bla¬ 
žene vječnosti. Po Gospodinu ... 

HVALOSPJEV kao na Božić. 

PRIČESNA Uzmi dječaka i njegovu Majku i idi u 
izraelsku zemlju; jer su umrli koji su tražili đječakov 
život. 

POPRIČESNA Djelovanjem ovog otajstva, Gospo¬ 
dine neka se očiste naše mane i ispune pravedne želje. 
Po Gospodinu... 

29, 30. i 31. XII Misa kroz osminu Božića 

Sve kao na trećoj Misi na Božić, a poslanica i evanđelje 
kao na drugoj Misi (zornici). 

Nova Godina — Osmina Božića 

Novu građansku godinu Crkva počinje zapovjednim blag¬ 
danom u kojem se isprepliću tri misli. Misne su pjesme i po¬ 
slanica uzete od Božića jer je njegova osmina. U davnini 
je danas bila posebna Misa na čast bi. Dj. Marije kojoj 
dugujemo Isusa, pa su od te Mise ostale tri glavne molitve. 
Evanđelje opisuje što se dogodilo osam dana poslije Isusova 
rođenja: dijete je bilo obrezano i dano mu ime. U to ime i mi 
počnimo novu godinu i provodimo sve njezine dane! 

ULAZNA Dijete nam se rodilo i Sin nam je daro¬ 
van; znak mu je vlasti na ramenu, a ime mu je Anđeo 
velikog savjeta. — Ps. 97. Pjevajte Gospodinu novu 
pjesmu, jer učini divna djela. Slava Ocu... Dijete nam 
se rodilo ... 

MOLITVA Bože, koji si plodnim djevičanstvom bla¬ 
žene Marije darovao ljudskom rodu dobra vječnog spa¬ 
senja, podaj, molimo te, da osjetimo zagovor one po 
kojoj smo zavrijeđili primiti početnika života, Gospo¬ 
dina našega Isusa Krista, Sina tvoga: Koji s tobom 
živi... 

POSLANICA Čitanje poslanice bi. Pavla apostola 
Titu (2, 11-15) — Predragi, milost Boga našega Spasi¬ 
telja objavila se svim ljudima učeći nas, da se odreče- 
mo bezboštva i svjetovnih želja, te na ovom svijetu ži¬ 
vimo trijezno i pravedno i pobožno. Međutim u blaže¬ 
noj nadi očekujemo dolazak slave velikoga Boga i Spa¬ 
sitelja našega Isusa Krista. On se za nas predao, da 
nas otkupi od svakog bezakonja i za sebe očisti iza¬ 
brani narod koji revnuje oko dobrih djela. Ovo govori 
i potiči u našem Gospodinu Isusu Kristu! 

IZA POSLANICE Svi krajevi zemlje vidješe spase¬ 
nje Boga našega. Kličite Bogu, sve zemlje. Gospodin je 
objavio spasenje svoje, otkrio svoju pravdu pred licem 
naroda. 

Aleluja, aleluja. Mnogo je puta nekoć govorio Bog 
očima preko proroka, a ovih nam je dana napokon 
progovorio po Sinu* aleluja. 

EVANĐELJE + Slijedi sveto Evanđelje po Luki 
(2, 21), — U ono vrijeme, kad se navršilo osam dana 
da obrežu dijete, dadu mu ime Isus, kao što ga je anđeo 
bio nazvao prije njegova začeća. 

PRIKAZNA Tvoja su nebesa, tvoja je zemlja; ti si 
stvorio zemaljski krug i sve što je na njemu. Pravda i 
pravo temelji su prijestolja tvoga. 

PRIKAZNA Primi, molimo, Gospodine naše darove 
MOLITVA i molitve te nas nebeskim otajstvima 
očisti i milostivo usliši. Po Gospodinu... 

HVALOSPJEV kao na Božić. 

PRIČESNA -j Svi krajevi zemlje vidješe spasenje Boga 
našega. 

POPRIČESNA Ova pričest, Gospodine, neka:, nas 
očisti od opačina i zagovorom blažene Djevice BogoroT 
diče Marije neka nas učini dionicima nebeskog lijeka. 
Po istom Gospodinu... 

Ime Isusovo 

Ovo se najsvetije ime slavi u nedjelju između Božične 
osmine i Bogojavljenja. Ljudima ime ne znači mnogo i Druk¬ 
čije je shvaćanje Biblije, pogotovo kod imena koje je sam Bog 
nadjenuo. Isusovo ime označuje njegovu zadaću (znači: Bog je 
spasitelj). Svi promjenljivi dijelovi ove Mise imaju riječ „ime . 
a najčešće i „ime Isus“. Pjesme; ga opijevaju, čitanja pokazuju 
njegovo porijeklo (ev.) i moć (posl.), molitv.e nam osiguravaju 
da se na nama izvrši njegovo poslanje i djelovanje. Hvaljen 
Isus * na vijeke! 

ULAZNA Neka se u ime Isusovo pokloni svako ko¬ 
ljeno onih koji su na nebu i na zemlji i pod zemljom, 
i svaki jezik neka prizna da je Gospodin Isus Krist u 

slavi Boga Oca. *— Ps. 8 . Gospodine, Gospođine Bože 
naš, kako je divno ime tvoje po svoj zemlji. Slava Ocu.. 
Neka se .., 

MOLITVA Bože, koji si jedinorođenoga Sina sitoga 
postavio za Spasitelja ljudskom rodu i dao mu ime Isus, 
podaj milostivo da u nebu uživamo gledajući onoga, 
čije sveto ime častimo na zemlji. Po istom;;. . 

POSLANICA Čitanje Djela apostolskih (4, 8—12) 

U one dane Petar, pun Duha Svetoga, progovori: »Prva¬ 
ci narodni i star j ešine, čuj te! Pošto nam danas sudite 
zbog dobra, što smo ga učinili bolesnom čovjeku, znajte 
vi svi i sav izraelski narod, kako je on ozdravio. U ime 
Isusa Krista Nazarećanina, što ste ga vi raspeli, a kojega 
je Bog uskrisio od ‘mrtvih, po njemu ovaj stoji pred 
vama zdrav. To je onaj kamen što ste ga vi graditelji 
odbacili, a koji je postao ugaonim kamenom. I ni u ko¬ 
jem drugom nema spasa, jer je ljudima na žemlji dano 
samo ovo ime po kojem se mogu spasiti«, 

IZA POSLANICE Spasi nas. Gospođine Bože naš, i 
skupi nas iz naroda, tla slavimo ime tvoje i da se pono¬ 
simo slavom t vojom. Ti si. Gospodine, otae naš i otku¬ 
pitelj naš; od vijeka je ime tvoje. 

Aleluja, aleluja. Neka usta moja kazuju hvalu Go¬ 
spodnju, i neka svako tijelo blagosliva sveto ime nje¬ 
govo, aleluja. 

EVANĐELJE f Slijedi sveto evanđelje po Luki (2, 
21 ) . — U ono vrijeme, kad se navršilo osam dana da 
obrežu dijete,, dadu mu ime Isus, kad štb ga je anđeo 
bio nazvao prije njegova začeća. 

■ *** ■; : ii< c■ i 

PRIKAZNA Slavit ću te. Gospodine Bože moj, iz 
svega srca svojega, i yeličat ću ime tvoje u vijeke. Jer 
si ti. Gospodine, blag i krotak i pun milosrđa svima koji 
te zazivaju, aleluja. 

PRIKAZNA Blagoslov tvoj, preblagi Bože, koji daje 
MOLITVA snagu svakome stvoru, neka posveti, 
molimo, ovu žrtvu što ti je prinosimo na slavu imena 
tvojega Sina, Gospodina našega Isusa Krista, da uz¬ 
mogne biti tvomu veličanstvu mila kao pohvala, a nama 
korisna za spasenje. Po istom Gospodinu,. jr: ; 4" 

PRIČESNA Svi narodi, što si ih stvorio, doći će i po¬ 
klonit će se tebi, Gospodine, i slavit će ime tvoje; jer 
ti si velik i činiš čudesa, ti si jedini Bog, aleluja. 

POPRIČESNA Svemogući vječni Bože, koji si nas 
stvorio i otkupio, obazri se milostivo na naše želje te se 
udostoj blaga i dobrostiva lica primiti prinos spasono¬ 
sne žrtve što je tvojemu veličanstvu prikazasmo na čast 
imena tvojega Sina, Gospodina našega Isusa Krista, da 
se, primivši tvoju milost, radujemo što su naša imena 
upisana na nebesima pod slavnim Isusovim imenom, 
koje nam daje pravo na preodređenje za vječnost. Po 
istom Gospodinu ... 

Bogojavljenje 

Novorođeni Isus je pravi Bog, pa dolikuje da dolazak Boga 
proslavimo posebno svečano. Navijestio je taj dolazak vec 
racija (posl.). Mi u mudracima gledamo sebe i s njima se 
klanjamo svome Bogu. Misne su pjesme pune oduševljenja za 
Boga među nama, a molitve ističu našu vjeru, našu nadu 
u vječno gledanje Boga i naše uživanje Kralj a-Boga-čovjeka 
(prik.) Zaista ga već ovdje uživamo kad ga smijemo s mism- 
kom žrtvovati i blagovati. Onda je otajstvo Božjeg dolaska 
očima čiste duše shvatljivo već na zemlji (poprič.), jer čista 
srca gledaju Boga. 

ULAZNA Evo, došao je vladar Gospodin; u njegovoj 
je ruci kraljevstvo i moć i vlast. — Ps. 71. Bože, daj 
Kralju svoju sudačku vlast; i svoju pravdu Kraljevu 
Sinu. Slava Ocu ... Evo, došao je... 

MOLITVA Bože, koji si na današnji dan Jedinom- 
đenca svoga objavio narodima po zvijezdi prethodnici, 
podaj milostivo, da mi koji smo te već upoznali po 
vjeri budemo privedeni do gledanja tvoje uzvišene kra- 
sote. Po istom Gospodinu ... 

POSLANICA Čitanje proroka Izaije (60, ^ 1-6) — 
Ustani, rasvijetli se, Jeruzaleme, jer je došlo tvoje 
svjetlo i obasjala te Gospodnja slava. Gle, zemlju ce 
pokriti tama i narode će obaviti mrak, a nad tobom ce 
zasjali Gospodin i na tebi će se vidjeti njegova slava. 
Narodi će hodati u tvojem svjetlu i kraljevi u sjaju 
tvoga dolaska. — Podigni svoje oči i gledaj: Svi su se 
ovi skupili, dolaze k tebi. Tvoji će sinovi doći izdaleka 
i tvoje kćeri ustat će sa svih strana. Ti ćeš to vidjeti 

i napunit ćeš se miline; divit će se i širiti tvoje srce, 
kad se mnoštvo s mora obrati prema tebi i kad silan 
narod dođe k tebi. Pokrit će te mnoštvo deva, drome- 
dari iz Madijana i Efe. Svi će iz Sabe doći noseći zlato 
i tamjan, i navješćujući Gospodnju slavu. 

IZA FOSLANICE Svi će iz Sabe doći noseći zlato i 
tamjan, i navješćujući Gospodnju slavu. Ustani, rasvi¬ 
jetli se, Jeruzaleme, jer te obasjala Gospodnja slava. 

Aleluja, aleluja. Vidjeli smo njegovu zvijezdu na 
istoku i dođosmo s darovima da se poklonimo Gospo¬ 
dinu. Aleluja. 

EVANĐELJE f Slijedi sveto evanđelje po Mateju 
(2, 1-12) — Kad se Isus rodio u Betlehemu u Judeji 
za Herodova vladanja, dođu mudraci s istoka u Jeru¬ 
zalem i upitaju: »-Gdje je židovski kralj koji se rodio? 
Vidjeli smo naime njegovu zvijezdu na istoku i dođo¬ 
smo da mu se poklonimo«. — Kad je kralj Herod to 
čuo, uznemiri se, a s njim i sav Jeruzalem. I sazove sve 
svećeničke poglavare i narodne pismoznance, te ih pi¬ 
taše gdje Krist treba da se rodi. Oni mu odgovore: 'U 
Betlehemu u Judeji, jer je ovako napisao prorok: I ti, 
Betleheme, Judina zemljo, nipošto nisi najmanji među 
glavnim judejskim gradovima, jer će iz tebe izići vođa 
koji će vladati nad mojim narodom Izraelom«. — 
Tada Herod potajno pozove mudrace i pomnjivo ih 
ispita o vremenu, kada im se pojavila zvijezda. I šaljući 
ih u Betlehem reče im: »Pođite i raspitajte se tačno za 
dijete. Kad ga nađete, javite mi, da i ja pođem te mu 
se poklonim«. — Kad su oni čuli kralja, otiđoše. I 
gle, zvijezda koju su vidjeli na istoku, išla je pred 
njima, sve dok se na svom putu ne zaustavi nad mje¬ 
stom gdje je bilo dijete. I kad ugledaše zvijezdu, vrlo se 
obradovaše. Uđu u kuću, nađu dijete s njegovom maj¬ 
kom Marijom, padnu ničice te mu se poklone. I otvore 
svoje blago i dadu mu darove: zlato, tamjan i miru. 
I opomenuti u snu da se ne vraćaju k Herodu, vrate se 
drugim putem u svoju zemlju. 

PRIKAZNA Kraljevi Tarzisa i otoka prinijet će po¬ 
klone; kraljevi Arabije i Sabe donijet će darove; i po¬ 
klonit će mu se svi zemaljski kraljevi, služit će mu svi 
narodi. 

PRIKAZNA Milostivo pogledaj, molimo, Gospodine; 
MOLITVA darove svoje Crkve kojima ti se više ne 
prikazuje zlato, tamjan i mira, nego ono što še -tim da¬ 
rovima označuje, to se žrtvuje l blaguje: Isus Krist, tvoj 
Sin, naš Gospodin: Koji & tobom živii vi 

HVALOSPJEV Uistinu je dostojno i pravedno, po¬ 
trebno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože; jer 
se tvoj Jedinorođeni pojavio u našem tijelu i-Obnovio 
na$ novim svjetlom svoje besmrtnosti. I stoga bez pre¬ 
stanka pjevamo s anđelima i s arkanđelima, s. prijesto¬ 
ljima i s gospodstvima, i sa svom nebeskom vojskom 
pjesmu tvoje slave: 

PRIČESNA Vidjeli smo njegovu zvijezdu na istoku 
i đođosmo s darovima da se poklonimo Gospodinu. 

POPRIČESNA Podaj,, molimo, svemogući Bože, da 
ono sto svečanom službom slavimo, razumom očišćene 
duše i shvatimo. Po Gospodinu ... 

Sv* Obitelj 

Tko ne bi želio da njegova obitelj što više sliči sv. naza- 
retskoj obitelji? Misa ističe kreposti i zasluge šv, obitelji. Te 
kreposti imaju vladati u svakoj kršćanskoj kući (posl.). Naj¬ 
veći nara je uzor sam Isus pohađanjem hrama, vršenjem 
Očeve volje i poslušnošću ljudima (ev.). Tito ide tim putem, 
taj će iz zemaljskih dvorova (ulaz: i pj. iza posij doći u vječne 
stanove (poprič.). 

ULAZNA Radosno kliče otac pravednik^; neka se 
raduju tvoj otac i majka; nek od veselja kliče ona koja 
te rodi. — Ps. 83. Kako su mili stanovi tvoji, Gospo¬ 
dine vojska! Duša mi gine od čežnje za dvorovima Go¬ 
spodnjim. Slava Ocu... Radosno kliče... 

MOLITVA Gospodine Isuse Kriste, koji si pođlažući 
se Mariji i Josipu posvetio obiteljski život neizrecivim 
krepostima, daj da nam njihovom pomoću bude na 
pouku primjer tvoje svete obitelji, te da se s njom 
združimo u vječnosti. Koji, živiš . . . 

POSLANICA Čitanje poslanice hl. Pavla apostola 
Kolosanima (3, 12-17) — Braćo, kao Božji odabranici, 
sveti i ljubljeni, budite od srca milosrdni, blagi, po- 

nizni, čedni, strpljivi. Podnosite jedan drugoga i opra¬ 
štajte jedan drugome, ako se tko ima potužiti na dru¬ 
goga. Kao što je Gospodin vama oprostio tako i vi opra¬ 
štajte. Nadasve pak imajte ljubav koja je veza savršen¬ 
stva. I Kristov mir, na koji ste pozvani, neka u vašim 
srcima vlada kao u jednom tijelu. — Budite i zahval¬ 
ni! Kristova riječ neka obilno stanuje u vama, u svakoj 
mudrosti. Poučavajte i potičite jedan drugoga psalmi¬ 
ma, himnima, duhovnim pjesmama, na poticaj milosti 
pjevajte Bogu u svojim srcima. Sve, što god govorite 
i činite, neka bude u ime Gospodina Isusa Krista, za¬ 
hvaljujući Bogu Ocu po njemu. 

IZA POSLANICE Jedno samo molim od Gospodina, 
ovo tražim: da stanujem u domu Gospodnjem u sve 
dane svoga života. Blaženi koji stanuju u tvom domu. 
Gospodine; oni će te slaviti u vi jeke vjekova. 

Aleluja, aleluja. Ti si doista sakriveni Kralj, Izra- 
elov Bog, Spasitelj, aleluja. 

EVANĐELJE j* Slijedi sveto evanđelje po Luki (2* 
42-52) — Kad je Isusu bilo dvanaest godina, njegovi 
roditelji podu po blagdanskom običaju u Jeruzalem. 
Kad su prošli blagdani i oni se vraćali, dječak Isus 
ostade u Jeruzalemu, a da njegovi roditelji nisu znali. 
Misleći da je među suputnicima, išli su dan hoda, a 
onda ga stanu tražiti među rođacima i znancima. Ali, 
kako ga ne nađu, vrate se u Jeruzalem da ga traže. — 
Poslije tri dana nađu ga u hramu kako sjedi među uči¬ 
teljima, gdje ih sluša i postavlja pitanja. Svi koji su ga 
slušali, divili su se njegovoj mudrosti i odgovorima. 
Kad ga opaze, vrlo se začude. A majka mu reče: »Sine, 
zašto si nam to učinio? Tvoj otac i ja žalosni smo te 
tražili«. On im odgovori: »Zašto ste me tražili? Zar ni¬ 
ste znali da ja treba da budem u onome što je mog 
Oca?« A oni nisu shvatili njegovih riječi. — On tada 
pođe s njima i dođe u Naz^ret, i bio im je poslušan. 
Njegova je majka sve ovo čuvala u svom srcu. A Isus 
je napredovao u mudrosti, dobi i milosti pred Bogom 
i ljudima. 

PRIKAZNA Doniješe Isusa njegovi roditelji u Jeru¬ 
zalem da ga prikažu Gospodinu. 

PRIKAZNA Prikazujemo ti, Gospodine, žrtvu po- 
MOLITVA mirnicu i ponizno te molimo, da po za¬ 
govoru Djevice Bogorodice i svetoga Josipa učvrstiš 
naše obitelji u miru i u svakoj milosti. Po istom Go¬ 
spodinu ... 

HVALOSPJEV kao na Bogojavljenje. 

PRlCESNA Isus pođe s njima i dođe u Nazaret, i bio 
im je poslušan. 

POPRIČESNA Učini, Gospodine Isuse, da mi, koje 
krijepiš nebeskim otajstvima, neprekidno nasljedujemo 
primjer tvoje svete obitelji, te zavrijedimo da nam u 
času smrti priteče u pomoć slavna Djevica, majka tvo¬ 
ja, sa svetim Josipom, a ti da nas primiš u vječne sta¬ 
nove. Koji živiš ... 

II nedj. po Bogojavljenju 

Crkva se osjeća sretnom što u njoj boravi sam Bog. 
Misnim pjesmama poziva sve stvorove da ga zajedno s njom 
.slave. On u njoj dijeli svoje darove, a najveći su mir (mol.) 
i strpljiva ljubav (posl.). Kako je u Kani pretvorio vodu u vino 
tako sada po misniku pretvara kruh u svoje tijelo i vino 
u svoju krv. To čini da nas hrani i raz veselju je. Neprestano 
krijepljeni božanskim otajstvima idemo ususret vječnim Bož¬ 
jim obećanjima (poprič.). Isus je više puta usporedio nebesKo 
uživanje s pirovanjem. 

ULAZNA Sva zemlja neka ti se, Bože, klanja i neka 
ti pjeva; neka pjeva imenu tvojemu. Višnji. — Ps. 65. 
Kličite Bogu svi narodi, pjevajte psalme njegovu imenu; 
hvalite njegovu slavu. Slava Ocu... Sva zemlja... 

MOLITVA Svemogući vječni Bože, koji upravljaš 
i nebeskim i zemaljskim stvarima, milostivo usliši mol¬ 
be puka svoga i podaj svoj mir u naša vremena. Po 
Gospodinu... 

POSLANICA Čitanje poslanice bi. Pavla apostola 
Rimljanima (12, 6-16) — Braćo, prema danoj nam 
milosti imamo različite darove. Tko ima dar proroštva, 
neka proriče u skladu s vjerovanjem; tko ima dar služ¬ 
be, neka služi; tko ima dar pouke, neka poučava; tko 
ima dar utjehe, neka tješi; tko dijeli, neka dijeli iskre¬ 
no; tko upravlja, neka upravlja brižno; tko iskazuje 
milosrđe, neka to čini radosno. — Ljubav neka bude 

bez pretvaranja. Mrzite zlo, držite se dobra. Ljubite se 
među sobom bratskom ljubavlju, u časti dajite pred¬ 
nost jedan drugomu. U brizi ne budite lijeni; budite 
gorljivi duhom u Gospodnjoj službi. U nadi se radujte, 
budite strpljivi u nevolji, postojani u molitvi. Pomažite 
svetima u potrebama, budite gostoljubivi. Blagoslivljaj¬ 
te one koji vas progone, blagoslivljajte, a nemojte pro¬ 
klinjati. Radujte se s onima koji se raduju, plačite s 
onima koji plaču. Budite jedne misli među sobom. Ne 
težite za visokim stvarima, nego se zadovoljite neznat¬ 
nima. 

IZA POSLANICE Poslao je Gospodin svoju riječ i 
ozdravio ih; i izbavio ih od propasti. Neka slavi Gospo¬ 
dina milosrđe njegovo i njegova čudesa na sinovima 
ljudskim. 

Aleluja, aleluja. Hvalite Gospodina svi anđeli nje¬ 
govi, hvalite ga sve čete njegove, aleluja. 

EVANĐELJE t Slijedi sveto evanđelje po Ivanu (2, 
1-11) — U ono vrijeme bio je u Kani galilejskoj pir, 
a bila je ondje i Isusova majka. A na pir je bio pozvan 
Isus i njegovi učenici. Kad je nestalo vina, reče Isusu 
njegova majka: »Vina nemaju«. A Isus joj reče: »Što 
je meni i tebi, ženo? Još nije došao moj čas«. Tada 
njegova majka reče slugama: »Što god vam rekne, 
učinite«. 

Ondje je bilo šest kamenih posuda, svaka od dvije 
do tri mjere, za pranje Židovima. Isus im reče: »Napu¬ 
nite posude vode«. Oni ih napune do vrha. Tada im 
reče: »Sad zagrabite i odnesite ravnatelju stola«. Oni 
odnesu. Kad ravnatelj stola okusi vodu pretvorenu u 
vino a nije znao odakle je, dok su sluge, koji zagrabiše 
vodu, znali, ravnatelj stola zovne mladoženju i reče mu: 
»Svatko iznosi najprije dobro vino, a kad se gosti po- 
napiju, onda slabije; ti si pak dobro vino čuvao do 
sada«. Tako učini Isus prvo čudo u Kani galilejskoj i 
objavi svoju slavu, te su njegovi učenici vjerovali u 
njega. 

PRIKAZNA Kličite Bogu svi narodi; pjevajte psal¬ 
me njegovu imenu. Dođite i slušajte svi koji se Boga 
bojite, pa ću vam pričati što je sve učinio mojoj duši. 

PRIKAZNA Posveti, Gospodine, prikazane darove, 
MOLITVA a nas od ljage naših grijeha očisti. Po 
Gospodinu... 

HVALOSPJEV presv. Trojstva kao na I nedj. clošašća. 

PRIČESNA Gospodin reče: »Napunite posude i od- 
ncsite ravnatelju stola«. A kad ovaj okusi vodu pre¬ 
tvorenu u vino, reče mladoženji: »Čuvao si dobro vino 
do sada«. To je prvo čudo što ga učini Isus pred svojim 
učenicima. 

POPRIČESNA Umnoži u nama, molimo, Gospodine, 
djelovanje svoje moći da se, okrijepljeni božanskim 
otajstvima, po tvo jem daru pripravimo da primimo ono 
što obećavaju. Po Gospodinu .. . 

III nedj. po Eogojavljenju 

Sin je Božji došao među bolesne ljude. Kako im je za 
zemaljskog života čudesno ozdravljao tjelesa tako nam sada 
po sv. Misi i pričesti liječi duše. Čitanja ističu za to potrebne 
preduvjete: miroljubivost prema ljudima (posl.), pouzdanje i 
poniznost prema Bogu (ev.). Misne pjesme slave Boga među 
nama i njegovu moć, a molitve koje okružuju žrtvu i blago¬ 
vanje žrtve (prik. i poprič.) nastoje pripraviti naša srca da 
prime što obilatije učinke Božjih otajstva. 

ULAZNA Klanjajte se Bogu svi anđeli njegovi! Čuje 
Sion i raduje se, veselo pjevaju sve Juđine kćeri. — 
Ps. 06. Gospodin kraljuje, neka kliče zemlja, neka se 
raduju mnogi otoci. Slava Ocu ... Klanjajte se ... 

MOLITVA Svemogući vječni Bože, milostivo pogle¬ 
daj na našu slabost i pruži desnicu svojega veličanstva 
da nas zaštitiš. Po Gospodinu ... 

POSLANICA Čitanje poslanice bi. Pavla apostola 
Rimljanima (12, 16-21) — Braćo, ne smatrajte sami 
sebe mudrima, ne vraćajte nikome zla za zlo, nastojte 
oko dobra ne samo pred Bogom nego i pred svim lju¬ 
dima. Ako je moguće, budite u miru sa svima koliko 
je do vas. Ne osvećujte se, predragi, nego prepustite to 
Božjoj srdžbi, kao što je pisano: »Moja je osveta, ja ću 
uzvratiti«, kaže Gospodin. Naprotiv, ako je tvoj nepri¬ 
jatelj gladan, nahrani ga; ako je žedan, napoj ga; i či¬ 
neći tako skupit ćeš žeravicu na njegovu glavu. Ne daj 
se nadvladati od zla, nego zlo svladaj dobrom. 

iZA POSLANICE Bojat će se narodi imena tvojega. 
Gospodine; i tvoje slave svi kraljevi zemlje. Jer je Go¬ 
spodin sagradio Sion, i objavit će se u svojem veli¬ 
čanstvu. 

Aleluja, aleluja. Gospodin kraljuje, neka kliče zem¬ 
lja: neka se raduju mnogi otoci, aleluja. 

EVANĐELJE f Slijedi sveto evanđelje po Mateju 
(8, 1-13) — U ono vrijeme kad je Isus sišao s gore, 
išlo je za njim mnogo naroda. I gle, pristupi gubavac 
koji mu se pokloni i reče: »Gospodine, ako hoćeš, možeš 
me očistiti«. Isus pruži ruku, dotakne ga i reče »Hoću. 
Budi čist«. I odmah se očisti od svoje gube. Tada mu 
Isus reče: »Pazi, ne kazuj nikome; nego pođi, pokaži se 
svećeniku i prinesi dar, njima za svjedočanstvo, kako 
je naredio Mojsije«. — Kad je Isus ušao u Kafar- 
naum, pristupi k njemu stotnik, zamoli ga i reče: »Go¬ 
spodine, moj sluga leži kod kuće uzet i teško se muči«. 
Isus mu reče: »Ja ću doći i izliječit ću ga«. A stotnik 
odgovori: »Gospodine, nisam dostojan da uđeš pod krov 
moj, nego samo reci riječ i ozdravit će moj sluga. I ja 
sam čovjek pod vlašću, i imam pod sobom vojnike, pa 
kažem jednomu: Idi, — i on ide; i drugome: Dođi, — 
i on dođe; a svojem sluzi: Učini to, — i on učini« Kad 
je Isus to čuo, zadivi se i reče pratiocima: »Zaista vam 
kažem, u Izraelu nisam našao tolike vjere. Kažem vam 
da će doći mnogi s istoka i sa zapada i sjest će s Abra- 
hamom, Izakom i Jakovom za Stol u nebeskom kraljev¬ 
stvu, a sinovi će kraljevstva biti izbačeni napolje u 
tamu, gdje će biti plač i škripa zubima«. A štetniku 
reče: »Idi i neka ti bude kako si vjerovao«. I u taj čas 
ozdravi sluga. ' 

PRIKAZNA Desnica Gospodnja učini čudo, desnica 
me Gospodnja podiže! Neću umrijeti nego živjeti i na- 
viještati djela Gospodnja. 

PRIKAZNA Molimo, Gospodine, da ovaj prinos iz- 
MOLITVA briše naša zlodjela te da tijelo i dušu 
tvojih podložnika posveti za svetkovanje žrtve. Po Go¬ 
spodinu ... 

HVALOSPJEV presv. Trojstva kao na I nedj. došašea. 

PRIČESNA Svi su se divili riječima koje su izlazile 
iz Božjih usta. 

POPRIČESNA Nama, Gospodine, kojima daješ to¬ 
lika otajstva, udostoj se dati i to da dostojno doista 
primimo njihove učinke. Po Gospodinu... 

IV nedj. po Bogojavljenju 

Krist je došao kao Kralj u svoje kraljevstvo (Crkvu). 
Glavni je zakon njegova kraljevstva ljubav (posl.), a svojstva 
su kralja moć, mudrost i dobrota. Sve to Isus pokazuje u da¬ 
našnjem čudu: moć kojoj se ljudi čude; mudrost kojom dopu¬ 
šta kušnje i pogibelji da ih okrene u pobjede; dobrotu na koju 
su apostoli računali sa sigurnošću. Takav je Isus sada i prema 
nama. Tri nas molitve potiču da se i mi u svim svojim slabo¬ 
stima obraćamo Bogu među nama. 

Ulazna, Iza Poslanice, Prikazna i Pričesna kao prošle ne¬ 
djelje. 

MOLITVA Bože, koji znaš da zbog ljudske slabosti 
ne možemo odolijevati tolikim pogiblima, daj nam 
zdravlje duše i tijela, da ono što trpimo za svoje grijehe 
svladamo uz tvoju pomoć. Po Gospodinu ... 

POSLANICA Čitanje poslanice bi. Pavla apostola 
Rimljanima (13, 8—10) — Braćo, nikome ništa ne du- 
gujte, osim da se ljubite među sobom, jer tko ljubi 
bližnjega ispunio je zakon. Uistinu: Ne učini preljuba, 
ne ubij, ne ukradi, ne svjedoči krivo, ne poželi, i nkc 
ima još koja zapovijed — sve je sadržano u ovoj: »Ljubi 
bližnjega svoga kao samoga sebe«. Ljubav ne čini zla 
bližnjemu. Dakle, ljubav je izvršenje zakona. 

EVANĐELJE t Slijedi sveto evanđelje po Mateju 
<8, 23—27) — U ono vrijeme uđe Isus u lađu, a nje¬ 
govi učenici za njim. I gle, na moru nasta velika oluja, 
tako da su valovi pokrivali lađu. A on je spavao. Tada 
njegovi učenici pristupe k njemu, probude ga i reknu 
mu: »Gospodine, spasi nas, pogibosmo!« Isus im reče: 
»Što se strašite, malovjerni?« Tada ustane, zapovjedi 
vjetrovima i moru, i nasta velika tišina. A ljudi su za¬ 
čuđeno pitali: »Tko je ovaj da ga slušaju vjetrovi i 
more?« 

PRIKAZNA Dopusti, molimo, svemogući Bože, da 
MOLITVA prikazani dar ove žrtve našu krhku na¬ 
rav od svakoga zla vazda čisti i brani. Po Gospodinu. 

POPRIČESNA Neka nas, Bože, tvoji darovi odvra¬ 
ćaju od zemaljskih užitaka i vazda krijepe nebeskom 
hranom. Po Gospodinu ... 

Ako ima više nedjelja po Bogojavljenju, onda se uzme 
Ulazna, Iza Poslanice, Prikazna i Pričesna od III nedj. po 
Bogojavljenju, a ostali dijelovi su vlastiti. 

V nedj. po Bogojavljenju 

Bog nas je pohodio (ul. pj.) i prebiva među nama i u nama. 
pa će svoj puk čuvati neprestanom milošću (mol.). Na temelju 
toga svi tvorimo jedno tijelo i s Isusom imamo Bogu zahvaliti 
i oduševljeno ga slaviti (posl.). Samo to je dobro sjeme, a sve 
drugo je kukolj koji neće proći na Božjem sudu (ev.). Na taj 
nas najbolje sprema pomirna žrtva sv. Mise (prik. mol.) koja 
nam neprestano pruža zalog spasenja (poprič.). Sij, Gospodine, 
po svojoj Crkvi u naša srca svoje sjeme koje da raste i do¬ 
nese plod! 

MOLITVA Čuvaj, molimo, Gospodine, svoju obitelj 
neprestano očinskom dobrotom, da ona, kojoj je jedina 
nada u nebeskoj milosti, uživa vazda tvoju zaštitu. Po 
Gospodinu.... 

POSLANICA kao na blagdan sv. Obitelji. 

EVANĐELJE t Slijedi sveto evanđelje po Mateju 
(13, 24—30) — U ono vrijeme reče Isus narodu ovu 
usporedbu: Kraljevstvo je nebesko kao čovjek koji na 
svojoj njivi posije dobro sjeme. Ali kad su ljudi zaspali, 
dođe njegov neprijatelj, pa među pješnicu posije kukolj 
i otiđe. A kad usjev izraste i učini klas, pokaže se i 
kukolj. I pristupe sluge k domaćinu te mu rekoše: »Go¬ 
spodaru, zar nisi dobro sjeme posijao na svojoj njivi? 
Pa odakle kukolj?« On im odgovori: »To je učinio neki 
neprijatelj«. Sluge mu rekoše: »Hoćeš li da odemo i da 
ga iščupamo?« Odgovori: »Ne, da ne biste čupajući 
kukolj iščupali zajedno i pšenicu. Pustite, nek oboje 
raste do žetve! U vrijeme žetve reći ću žeteocima: Po¬ 
kupite najprije kukolj i svežite ga u snopove, da se 
spali, a pšenicu skupite u moju žitnicu«. 

PRIKAZNA Prinosimo ti, Gospodine, pomirnu žrtvu, 
MOLITVA da nam milosrdno oprostiš grijehe i da 
kolebljiva srca vodiš. Po Gospodinu ... 

POPRIČESNA Molimo, svemogući Bože, da postig¬ 
nemo ono spasenje, kojega smo zalog primili u ovim 
otajstvima. Po Gospodinu... 

VI nedj. po Bogojavljenju 

MOLITVA Podaj, molimo, svemogući Bože, da uvi¬ 
jek pravo mislimo i da ono što je tebi ugodno izvršimo 
riječima i djelima. Po Gospodinu ... 

POSLANICA. Čitanje poslanice bi. Pavla apostola 
Solunjanima (I 1, 2—10) — Braćo, uvijek zahvalju¬ 
jemo Bogu za sve vas, spominjući vas u svojim molit¬ 
vama, sjećajući se bez prestanka vaše djelotvorne vjere 1 , 
i truda i ljubavi i postojane nade u našega Gospodina 
Isusa Krista pred Bogom, našim Ocem, jer znamo, od 
Boga ljubljena braćo, da ste izabrani. Naše evanđelje 
nije došlo k vama samo po propovijedanju, nego po 
snazi odozgo, po djelovanju Duha Svetoga i po potpu¬ 
nom uvjerenju. Znate dobro kakvi smo bili među vama 
radi vas. — Vi ste tako nasljedovali nas i Gospodina, 
pošto ste primili nauku u velikoj nevolji, s radošću 
Duha Svetoga, da ste postali uzorom svim vjernicima 
u Macedoniji i Ahaji, nego se posvuda razglasila vaša 
vjera u Boga u tolikoj mjeri da ne treba da mi što 
govorimo. Drugi sami pričaju kakav smo doček imali 
kod vas i kako ste se od idola obratili k Bogu, da služite 
živome i pravome Bogu, i da s neba očekujete njegova 
Sina Isusa, kojega je uskrisio od mrtvih, i koji nas je 
izbavio od budućega gnjeva. 

EVANĐELJE f Slijedi sveto evanđelje po Mate ju 
(13, 31—35) — U ono vrijeme, reče Isus narodu ovu 
usporedbu: »Nebesko je kraljevstvo kao zrno gorušice 
koje čovjek uzme i posije na svojoj njivi. Ono je do¬ 
duše najmanje od svega sjemenja; ali, kad uzraste, veće 
je od svega povrća te postane stablom tako da dolaze 
ptice nebeske i stanuju na njegovim granama«. — I 
drugu usporedbu reče: »Nebesko je kraljevstvo kao kva¬ 
sac što ga žena uzme i pomiješa s tri mjere brašna, dok 
sve ne uskisne«. Sve je ovo. Isus govorio narodu u uspo¬ 
redbama, i bez usporedaba nije mu govorio, da se ispu¬ 
ni proročanstvo: »Otvorit ću svoja usta u usporedbama 
i objavit ću što je bilo sakriveno od postanka svijeta«. 

PRIKAZNA Ovaj prinos, molimo, Gospodine, neka 
MOLITVA nas očisti, obnovi, vodi i štiti. Po Go¬ 
spodinu ... 


Sedamdesetniea 


145 


POPRIčESNA Nebeskom gozbom nasićeni, molimo, 
Gospodine, da uvijek želimo ono što nam daje pravi 
život. Po Gospodinu ... 

Sedamdesetniea 

Ove nas tri pređkorizmene nedjelje uvode u korizmu. Nji¬ 
hovi su misni obrasci nastali u teško doba seobe naroda kad 
su vjernici vapili Bogu za pomoć (ul. pj. i mol.). Bog će usli¬ 
šati naše molitve ako mi poslušamo njegovu riječ: zove nas na 
ustrajnu borbu protiv zla u nama i oko nas (posl.), te da 
uđemo u vinograd svoje duše gdje nam je raditi do kraja (ev.). 
Samo tako ćemo postići neraspadljivi vijenac vječnoga života 
i nagradu koja neće biti svima jednaka, ali će za sve biti 
preobilata. 

ULAZNA Obuzeše me vapaji smrtni, spopađoše me 
paklene boli; u nevolji svojoj zazvah Gospodina, i usliši 
moj glas iz svetog lirama svojega. — Ps. 17. Ljubit ću 
te. Gospodine, jakosti moja; Gospodin je moja tvrđava, 
moje utočište i moj osloboditelj. Slava Ocu... Obuzeše 
me... 

(SLAVA se ne moli u pređkorizmene i korizmene nedjelje). 

MOLITVA Molitve puka svojega, molimo, Gospodi¬ 
ne, milostivo usliši da mi koji s pravom trpimo zbog 
svojih grijeha, milosrdno budemo spašeni na slavu tvo¬ 
jeg imena. Po Gospodinu ... 

POSLANICA Čitanje poslanice bi. Pavla apostola 
Korinćanima (I 9, 24—27: 10 1— 5) — Braćo, zar ne 
znate da u trkalištu svi trkači trče, ali samo jedan 
dobiva nagradu. Trčite tako da je vi odnesete! Svi se 
natjecatelji uzdržavaju od svega: oni da dobiju raspad- 
ljivi vijenac, a mi neraspadljivi. Ja stoga tako trčim, 
ne kao da nemam cilja; tako dajem udarce, ne kao onaj 
koji mlati vjetar. Naprotiv, krotim svoje tijelo i činim 
ga podložnim da ne bih možda, dok drugima propovi¬ 
jedam, sam bio odbačen. — Htio bih da znate, braćo, 
da su svi naši oci bili pod oblakom; da su svi prešli 
preko mora: da su svi po Mojsiju kršteni u oblaku i u 
moru; da su svi jeli isto duhovno jelo i pili isto du¬ 
hovno piće. Pili su naime od duhovne stijene što ih je 
pratila, a ta je stijena bio Krist. Ipak mnogi od njih 
nisu bili Bogu po volji. 

IZA POSLANICE U pravo vrijeme ti si pomoćnik n 
nevoljir koji te poznaju, uzđaju se u te, jer ne zapuštaš 
onih koji te traže, Gospodine. Neće siromah biti zabo¬ 
ravljen, strpljivost ubogih neće propasti zauvijek. Usta¬ 
ni, Gospodine, da se ne osili čovjek. 

Iz dubine vapijem k tebi. Gospodine; Gospodine, 
usliši moj glas. Neka paze uši tvoje na glas molitve 
moje. Budeš li se grijeha spominjao. Gospodine, — Go¬ 
spodine, tko će opstati? Ali ti daješ pomilovanje, i zbog 
zakona tvojega čekam te. Gospodine. 

EVANĐELJE f Slijedi sveto evanđelje po Mateju 
(20, 1—16) — U ono vrijeme reče Isus svojim učeni¬ 
cima ovu usporedbu: Nebesko je kraljevstvo slično do¬ 
maćinu koji iziđe rano ujutro da najmi radnike za svoj 
vinograd. Kada se s radnicima pogodio po dinar na 
dan, posla ih u svoj vinograd. Iziđe i oko trećeg sata 
i vidi druge gdje besposleni stoje na trgu i reče im: 
»Idite i vi u moj vinograd, i dat ću vam što bude 
pravo«. Pođu i oni. Ponovo iziđe oko šestog i devetog 
sata i učini isto tako. Iziđe i oko jedanaestoga sata i 
nađe druge gdje stoje te ih upita: »Zašto stojite ovdje 
čitav dan bez posla?« Oni odgovore: »Nitko nas nije 
unajmio«. Reče i njima: »Pođite i vi u moj vinograd!« 

Navečer gospodar vinograda reče svome upravite¬ 
lju: »Dozovi radnike i daj im plaću od posljednjih do 
prvih«. Tako pristupe oni od jedanaestog sata i prime 
po dinar. Kad su došli na red prvi, mislili su da će 
dobiti više, ali i oni dobiju po dinar. Kad su primili, 
počnu mrmljati protiv domaćina prigovarajući: »Ovi su 
posljednji radili samo jedan sat, a ti si ih izjednačio 
s nama koji smo podnijeli tegobu dana i žegu«. A on 
odgovori jednomu od njih: »Prijatelju, ne činim ti 
krivo. Zar se nisi pogodio sa mnom po dinar? Uzmi 
svoje i pođi, a ja hoću i ovom posljednjem dati kao i 
tebi. Zar mi nije slobodno s mojim činiti što hoću? Ili 
je tvoje oko zavidno, što sam ja dobar?« Tako će po¬ 
sljednji biti prvi, a prvi posljednji; jer je mnogo zva¬ 
nih, a malo odabranih. 

PRIKAZNA Dobro je slaviti Gospodina i pjevati 
tvojem imenu. Višnji. 


Šezdesetnica 

PRIKAZNA Primi naše darove i molitve, molimo, 
MOLITVA Gospodine, te nas nebeskim otajstvom 
očisti i milostivo usliši. Po Gospodinu ... 

PRIČESNA Neka sine tvoje lice nad slugom tvojim 
i spasi me svojim milosrđem. Ne daj, Gospodine, da 
budem postiđen kad sam zazvao tebe. 

POPRlCESNA Vjernici tvoji, Bože, neka se tvojim 
darovima učvrste, da ih primajući traže i tražeći ih 
uvijek primaju. Po Gospodinu ... 

Šezdesetnica 

Danas su se rimski vjernici sakupljali u crkvi sv. Pavla, 
stoga ga spominjemo u molitvi i o njemu toliko čujemo u 
poslanici. Tako velik junak i od Boga nagrađen bit će i naš 
moćan zagovornik. U pjesmama opet vapijemo za pomoć. Us¬ 
poredba sa sjemenom nastavlja misao evanđelja prošle nedje¬ 
lje. Sjeme je Božja riječ koju slušamo i Božje tijelo koje 
primamo u sv. pričesti. U jednom je i drugom slučaju sjeme 
najšavršenije, ali je ovisno od naše duše koji će plod donrj-eti. 

ULAZNA Ustani, zašto spavaš. Gospodine? Probudi 
se, ne odbaci nas zauvijek! Zašto odvraćaš svoje^ lice, 
zaboravljaš našu nevolju? Za zemlju prianja naše ti¬ 
jelo. Ustani, Gospodine, pomozi nam, izbavi nas. —- 
Ps. 43. Bože, na vlastite smo uši čuli, oci su nam naši 
pripovijedali. Slava Ocu... Ustani... 

MOLITVA Bože, koji vidiš da se ne pouzdajemo ni 
u jedno svoje djelo, podaj milostivo, da nas od svih 
nezgoda brani zaštita učitelja naroda. Po Gospodinu... 

POSLANICA Čitanje poslanice bi. Pavla apostola 
Korinćanima (II 11, 19—33; 12, 1—9) — Braćo, vi rado 
podnosite bezumne budući da ste sami mudri. Da, pod¬ 
nosite ako vas zarobi ju ju, ako vas izjedaju, ako otimaju 
što je vaše, ako s vama postupaju s prezirom, ako vas 
udaraju po obrazu. Moram priznati postiđen, da sam u 
tome i sam bio slab. Međutim, čime se neki ponose 
(kažem kao nepametan) time se ponosim i ja: Jesu li 
oni Židovi? I ja sam. Jesu li Izraelci? I ja sam. Jesu li 
potomci Abrahamovi? I ja sam. Jesu li sluge Kristove? 
(Govorim kao bezuman): Ja sam još više. I to stoga, što 
sa»*i se više trudio, što sam više bio preko mjere bijen, 
što sam često bio u smrtnoj pogibli. Od Židova sam 
primio pet puta po trideset i devet udaraca. Triput sam 








148 


Misal 


šiban, jedanput kamenovan, triput sam doživio brodo¬ 
lom, dan i noć topio sam se na dubokom moru Na pu¬ 
tovanjima bio sam često u pogiblima od rijeka, u po- 
giblima od razbojnika, u pogiblima od sunarodnjaka, u 
pogiblima od pogana, u pogiblima u gradu, u pogiblima 
u pustinji, u pogiblima na moru, u pogiblima od lažne 
brace; u trudu i muci, u čestom nespavanju, u gladi i 
žeđi, u čestom postu, u zimi i golotinji. Pored svih vanj¬ 
skih nevolja tu je svakodnevni posao: briga za sve 
crkve. Tko je slab, a ja da ne trpim? Tko trpi sablazan 
a da mene to ne raspaljuje? — Ako se treba hvaliti, 
nvalit ću se svojim slabostima. Bog i Otac našega Go¬ 
spodina Isusa Krista, koji je blagoslovljen uvijek, zna 
da ne lažem. U Damasku je namjesnik kralja Arete 
stražom čuvao damaščanski grad da me uhvati. I u 
košari me spustiše kroz prozor preko zidina, i tako iz- 
bjegoh iz njegovih ruku. — Ali, ako se treba hvaliti, 
što doduše ne koristi, prijeći ću na Gospodnja ukazanja 
i objave. Poznajem čovjeka u Kristu koji je prije četr¬ 
naest godina bio uznesen do trećega neba (da li u tijelu, 
ne znam, da li izvan tijela, ne znam, — Bog zna). I 
znam da je taj čovjek bio uznesen u raj (da li u tijelu 
ili izvan tijela, ne znam. — Bog zna) i da je čuo otaj- 
stvene riječi koje čovjeku nije dopušteno govoriti. Time 
ću se hvaliti, a neću se hvaliti sobom, osim svojim sla¬ 
bostima. Doista, kad bih se htio hvaliti, ne bih bio bez¬ 
uman, jer bih govorio istinu. Ali ostavljam to, da me 
tko ne bi više cijenio nego što vidi na meni ili čuje od 
mene. Da se pak ne bih uzoholio zbog uzvišenosti ob¬ 
java, postavljen je u moje tijelo žalac, glasnik sotone, 
da me muči. Zato sam triput molio Gospodina da otiđe 
od mene. Ali mi odgovori: »Dovoljna ti je moja milost^ 
jer se jakost savršeno očituje u slabosti« Zato ću se 
vrlo rado hvaliti svojim slabostima, da se u meni na¬ 
stani Kristova jakost. 

IZA POSLANICE Neka znadu narodi da ti je ime 
Bog i da si ti jedini Višnji nad svom zemljom. Bože 
moj, zavitlaj ih u vrtlog, neka budu kao slamka na 
vjetru. 

Potresao si, Gospodine, zemlju, i ona se rastvorila. 
Zacijeli njezine pukotine, jer se ruši. Neka pobjegnu 
tvoji izabranici od strelice i luka, neka se izbave. 

EVANĐELJE f Slijedi sveto evanđelje po Luki (8, 

4—15) — U ono vrijeme, kad se skupilo veliko mno¬ 
štvo svijeta, i kad su došli k Isusu iz gradova, reče im 
u usporedbi: »Iziđe sijač, da sije svoje sjeme. I kad je 
sijao, jedno padne kraj puta, bi pogaženo i nebeske ga 
ptice pozobaše. Drugo padne na kamen, i pošto je niklo, 
osuši se, jer nije imalo vlage. Drugo padne među trnje, 
a trnje, što je raslo skupa s njim, uguši ga. Drugo padne 
na dobru zemlju, iznikne i donese stostruki plod«. Kad 
je to rekao, poviče: »Tko ima uši da čuje, neka čuje!« 
— Nato ga zapitaju njegovi učenici: »Što znači ta 
usporedba?« On im odgovori: »Vama je dano da razu¬ 
mijete tajne Božjega kraljevstva, a drugima se iznose u 
usporedbama, da gledajući ne vide i slušajući ne razu¬ 
miju. Ova usporedba znači: Sjeme je Božja riječ. Sjeme 
koje padne kraj puta, to su oni koji čuju riječ, ali dođe 
đavao i odnese riječ iz njihova srca, da ne vjeruju i da 
se ne spase. Sjeme koje padne na kamen, to su oni koji 
radosno primaju riječ dok je slušaju, ali nemaju kori¬ 
jena, pa neko vrijeme vjeruju, a u vrijeme kušnje ot¬ 
padnu. Sjeme koje padne među trnje, to su oni koji su 
čuli, ali ih guše brige, bogatstvo i naslade života, i oni 
ne donose ploda. A sjeme koje padne na dobru zemlju, 
to su oni koji čuju riječ te je čuvaju u dobru i pleme¬ 
nitu srcu, ustraju i donose plod«. 

PRIKAZNA Da vjerno koračam tvojim stazama, da 
ne posrnem u svojem hodu. Prigni svoje uho i usiiši 
moje riječi. Pokaži divno svoje milosrđe. Gospodine, 
koji spašavaš one što se uzdaju u te. 

PRIKAZNA Žrtva prinesena tebi, Gospodine, neka 
MOLITVA nas vazda oživljuje i brani. Po Gospo¬ 
dinu . .. 

PRIČESNA Pristupit ću k Božjem žrtveniku, k Bogu 
koji razveseljuje moju mladost. 

POPRIČESNA Smjerno te molimo, svemoćni Bože. 
podaj da ti svetim životom služe oni koje krijepiš svo¬ 
jim otajstvima. Po Gospodinu ... 

Pedesetnica 

„Slijepac je rod ljudski koji ne zna za sjaj svjetlosti 
odozgo i tako trpi tamu svoje osude. A kad ga rasvijetli pri¬ 
sutnost njegova Otkupitelja, onda vidi, veseli se nutarnjem 
rasvjetljenju i dobrim djelima upravlja korake na put života” 
(sv. Grgur). Svjesni toga molimo da nas Bog oslobodi grijeha 
(ul. pj., mol., prik. mol.). A i mnoštvo grijeha pokriva prava 
ljubav, pa nam je sv. Pavao toliko hvali i preporučuje (posl.). 
Crkva nam s Isusom (ev.) naviješta Isusovu muku i uskrsnuće. 
On je tim dokazao svoju ljubav prema nama, a mi ćemo na 
nju odvratiti pouzdanom vjerom u nj koja će nas dovesti do 
blagovanja njegova presv. tijela (prič. pj. i popr. mol.). 

ULAZNA Budi mi. Bože, zaštitnik i utočište i spasi 
me; jer ti si moja jakost i moja tvrđa; zbog imena svoga 
vođi me i hrani me. — Ps. 30. U tebe se. Gospodine, 
uzdam ne daj da se razočaram ikada; u svojoj praved¬ 
nosti izbavi me i spasi me. Slava Ocu... Budi mi. •. 

MOLITVA Molitve naše molimo, Gospodine, milosti¬ 
vo usliši i pošto nas odriješiš od grijeha, od svake nas 
nesreće čuvaj. Po Gospodinu ... 

POSLANICA Čitanje poslanice bi. Pavla apostola 
Korinćanima (I 13, 1—13) — Braćo, kad bih govorio 
sve ljudske i anđeoske jezike, a ljubavi ne bih imao, 
bio bih kao trublja ili praporac što zveči. I kad bih 
imao dar proroštva i razumio sve tajne i sve znanosti, 
i kad bih imao jaku vjeru da bih mogao premještati 
brda, a ljubavi ne bih imao, bio bih ništa. I kad bih sav 
svoj imetak razdijelio siromasima i svoje tijelo predao 
da se sažeže, a ljubavi ne bih imao, ništa mi ne bi kori¬ 
stilo. — Ljubav je strpljiva, ljubav je dobrostiva; 
ljubav ne zavidi, ne hvali se, ne uznosi se, ne teži za 
čašću, ne traži svoje, ne uznemiruje se, ne smišlja zla, 
ne veseli se nepravdi, a raduje se istini. Sve podnosi, 
sve vjeruje, svemu se nada, sve trpi. — Ljubav nikad 
ne prestaje, a proroštva će prestati, jezici će umuknuti, 
znanja će nestati. Jer znamo i prorokujemo nepotpuno. 
A kada dođe ono što je savršeno, prestat će ono što je 
nepotpuno. Kad sam bio dijete, govorio sam kao dijete, 
osjećao sam kao dijete, mislio sam kao dijete. A kad 
sam odrastao, odbacio sam ono što je bilo djetinje. Sada 
gledamo kao u ogledalu, nejasno, a tada ćemo gledati 
neposredno. Sada spoznajem nepotpuno, a onda ću spo¬ 
znati kao što sam i spoznat. Sad ostaje ovo troje: vjera, 
ufanje i ljubav, ali najveća je među njima ljubav. 

IZA POSLANICE Ti si Bog i samo ti činiš čudesa; 
objavio si narodima svoju moć. Mišicom svojom izbavio 
si svoj narod, sinove Izraelove i Josipove. 

Kličite Bogu, svi narodi, služite radosno Gospodinu. 
Kličući stupite pred njegovo lice. Znajte, on. Gospodin, 
on je Bog. On nas je stvorio, a ne mi; mi smo njegov 
narod i ovce njegove paše. 

EVANĐELJE + Slijedi sveto evanđelje po Luki (18, 
31—43) — U ono vrijeme uze Isus sa sobom dva¬ 
naestoricu i reče im: »Evo idemo u Jeruzalem, i izvršit 
će se sve što su proroci napisali o Sinu Čovječjemu: Bit 
će predan poganima koji će ga izrugati, bičevati i po- 
pljuvati. A kad ga izbičuju, ubit će ga. Ali će treći dan 
uskrsnuti«. A oni od toga ništa nisu razumjeli. Taj im 
je govor bio neshvatljiv, te nisu razumjeli što im je 
govorio. — Kad je Isus bio blizu Jerihona, sjedio je 
kraj puta neki slijepac i prosio. Kad začuje kako prolazi 
narod, upita: »Što je to?« Odgovore mu da prolazi Isus 
Nazarećanin. On tada počne vikati: »Isuse, sine Davi- 
dov, smiluj mi se!« Oni koji su išli sprijeda, opominjali 
su ga neka šuti. Ali je on još jače vikao: »Sine Davidov, 
smiluj mi se!« Isus se zaustavi, zapovjedi da dovedu 
slijepca; i kad mu se približio, upita ga Isus: »Što hoćeš 
da ti učinim?« On odgovori: »Gospodine, da progle- 
dam«. Isus mu reče: »Progledaj, vjera te je tvoja, spa¬ 
sila«. On odmah progleda i pođe za njim veličajući 
Boga. I videći to sav je narod hvalio Boga. 

PRIKAZNA Blagoslovljen si, Gospodine, nauči me 
svojim naredbama; svojim usnama naviještam sve od¬ 
luke tvojih usta. 

PRIKAZNA Molimo, Gospodine, da ovaj žrtveni dar 
MOLITVA izbriše naša zlodjela te da dušu i tijelo 
tvojih podložnika posveti za svetkovanje žrtve. Po Go¬ 
spodinu ... 

FRIČESNA Jeli su i obilno se nasitili, njihovu je 
želju ispunio Gospodin; nisu se razočarali u svojoj 
čežnji. 

POPRIČESNA Molimo, svemogući Bože, da nas ne¬ 
beska hrana koju smo primili utvrdi protiv svih nesre¬ 
ća. Po Gospodinu... 

Pepelnica 

Dobro započeti znači obaviti pola posla. Nađi, kršćanine 
jutros ili večeras vremena da stupiš u crkvu, uvrstiš se među 
pokornike i sveto započneš korizmu. Doći će smrt, ne znamo 
kada, ali sigurno. Tko bi htio da ga zateče u grijehu? Koliko 
nam smetaju naši grijesi toliko veće neka bude naše pouz¬ 
danje u Božje milosrđe. Jedno i drugo raspoloženje izražavaju 
promjenljivi dijelovi današnje Mise. 

Usliši nas Gospodine, jer je blago milosrđe tvoje: 
po velikom smilovanju svojem pogledaj na nas, Gospo¬ 
de. — Ps. 68. Spasi me. Gospodine: jer dođoše vode 
sve do duše moje. Slava Ocu... Usliši nas Gospodine ... 

Gospodin s vama. — I s duhom tvojim. 

Pomolimo se. Svemogući vječni Bože, oprosti poka- 
janim, smiluj se onima, koji te zazivlju: i dostoj se po¬ 
slati svetog Anđela svoga s nebesa, koji da blagoslovi 
i posveti ovaj popeo, da bude lijek spasonosan svima, 
koji ponizno zazivlju Ime sveto tvoje i koji priznava¬ 
jući svoje opačine, sebe okrivljuju, i pred licem tvoje 
božanstvene blagosti svoja zlodjela oplakuju, ili prose 
smjerno i postojano pravednu milost tvoju: i podaj po 
zazivanju presvetog Imena tvoga: da koji god njime 
budu posuti, prime to na oproštenje svojih grijeha, na 
zdravlje tijela, i obranu duše. Po Kristu Gospodinu na¬ 
šemu. Amen. 

Kada misnik stavlja pepeo na glavu govori: 

Spomeni se, čovječe, da si prah, i da ćeš se u prah 
obratiti. 

Dok misnik pepelaje, pjeva se: 

ANTIFONA 

Promjenimo življenje, u pepelu i kostrijeti: postimo 
i plačimo pred Gospodinom: jer je milostiv veoma, te 
će nam otpustiti grijehe naše Bog naš. 

ANTIFONA 

Između trijema i oltara neka plaču svećenici, služ¬ 
benici Gospodnji, i neka govore: Prosti, Gospodine, pro¬ 
sti puku svome: i ne zatvaraj usta onih, koji ti pjevaju. 
Gospodine. 

ODGOVOR 

Ispravimo u bolje, što u neznanju sagriješismo: da 
ne bi nenadno zatečeni danom smrti tražili vremena 
pokori, i ne našli ga. Pogledaj, Gospodine i smiluj se: 

jer sagriješismo tebi. — Pš. 78. Pomozi nam, Bože, 
spasu naš: i radi slave Imena svoga, Gospodine, izbavi 
nas. — Pogledaj, Gospodine, i smiluj «e, jer sagriješi¬ 
smo tebi. Slava Ocu.-, pogledaj..- , 

Završi se molitvom: 

Gospodin š vama. — I s duhom tvojim. 

Pomolimo se. Dopusti naiti, Gospodine, da kršćan¬ 
sko vojevanje započnemo svetim postom; da se mi, koji 
se imamo boriti protiv duhovnim zloćama, oboružamo 
oružjem uzdržanja. Po Kristu ‘Gospodinu našemu 
Amen. 

SVETA MISA 

ULAZNA Svima se smiluješ, Gospodine, i ne mrziš 
ni jedan svoj stvor; ne gledaš na grijehe ljudi, ako čine 
pokoru, i praštaš im, jer si ti Gospodin Bog naš. — 
Ps. 56. Smiluj mi se, Bože, smiluj mi se; u te se ufa 
moja duša. Slava Ocu.. . Svima se smiluješ ... 

MOLITVA Podaj, Gospodine, svojim vjernicima da 
časne svetkovine posta i započnu prikladnom pobožno- 
šću i da ih s postojanom odanošću dovrše. Po Gospo¬ 
dinu . . v . ; : • ■ • 

POSLANICA Čitanja proroka Joela (2, 12—19) — 

Ovo govori Gospodin: Obratite se k meni svim svojim 
srcem, u postu, plaču i tuzi. Razderite svbja srca, a ha 
svoje haljine i obratite se Bogu, svojem Gospodinu, jer 
je on dobrostiv, milosrdan, ustrpljiv, bogat milosrđem 
i oprašta zloće. Tko zna, neće li se obratiti i oprostiti, 
pa će za sobom ostaviti blagoslov za žrtvu i prinos 
Eogu, vašem Gospodinu. — Trubljom sa Siona ogla¬ 
site, odredite post, skupite narod, posvetite skup, sabo¬ 
ri te starce, pozovite djecu i đojenčad; neka zaručnik 
iziđe iz svoje sobe i zaručnica iz svoje odaje. Svećenici 
i Gospodnje sluge neka između žrtvenika i trijema pla¬ 
ču i zazivaju: »Oprosti, Gospođine, .oprosti svojemu na¬ 
rodu i ne dopusti da se tvojemu nasljedstvu izrugavaju 
i da nad njim vladaju nevjernici! Zašto da bezbošci 
govore: »Pa gdje je njihov Bog?« Gospodin je revnovao 
za svoju zemlju i oprostio svojem narodu. I Gospodin je 
rekao svojem narodu: »Evo. poslat ću vam žita i vina 
i ulja, i bit ćete siti, a vas samih neću predati nevjer¬ 
nicima da vas sramote«, to tvrđi: svemogući Gospodin. 

IZA POSLANICE Smiluj mi se. Bože, smiluj mi se; 
u te se ufa moja duša. Poslao je pomoć s neba i spasio 
me; osramotio je one koji me gaze. 

Gospodine, ne uzvrati nam prema našim grijesima 
koje smo učinili, niti prema našim krivicama. Gospo¬ 
dine, ne sjećaj se naših starih zloća, brzo neka nam 
dođe ususret tvoje milosrđe, jer postadosmo vrlo bijed¬ 
ni. Pomozi nam. Bože, Spasitelju naš, i radi slave svojeg 
imena izbavi nas. Gospodine; imaj samilosti s našim 
grijesima radi imena svojega. 

EVANĐELJE t Slijedi sveto evanđelje po Mateju 
(6. 16—21) — U ono vrijeme reče Isus svojim učeni' 
cima: »Kad postite, nemojte biti žalosni kao licemjeri 
koji nagrđuju svoje obraze, da se pokažu pred ljudima 
kako poste. Zaista vam kažem, da su oni već primili 
svoju plaću. A ti, kad postiš, namaži svoju glavu i operi 
svoje lice da te ljudi ne vide kako postiš, nego Otac 
tvoj koji je nevidljiv. I nagradit će te tvoj Otac koji 
vidi i sakrivene stvari. 

Ne skupljajte blaga na zemlji, gdje izgriza moljac 
i rđa, i gdje potkopavaju lopovi. Nego sabirajte blago 
na nebu, gdje ne izgriza ni rđa ni moljac, i gdje lopovi 
ne potkopavaju niti kradu. Gdje je naime tvoje blago, 
ondje je i tvoje srce«. 

PRIKAZNA Slavit ću te. Gospođine, jer si me uzeo 
k sebi; nisi dao da neprijatelj slavi pobjedu nada mnom. 
Gospodine, zavapio sam k tebi i ozdravio si me. 

PRIKAZNA Daj, molimo, Gospodine, da se dostojno 
MOLITVA pripravimo za prinos ovih darova koji¬ 
ma slavimo početak ovog otajstvenog vremena. Po Go¬ 
spodinu ... 

HVALOSPJEV kao na I neđj. Korizme, str. 157. 

PRIČESNA Tko razmatra danju i noću o Gospod¬ 
njem zakonu, taj će plod svoj dati u pravo vrijeme. 

POPRICESNA Primljena otajstva, Gospodine, neka 
nam budu na pomoć, da naš post bude drag tebi, a 
nama da posluži za lijek. Po Gospodinu... 

MOLITVA Prignite pred Bogom svoje giave! 

NAD PUKOM Pogledaj, Gospodine, milostivo one 
koji se prigibaju pred tvojim veličanstvom, da ih okri¬ 
jepljene božanskim darom uvijek hrani pomoć nebeska. 
Po Gospodinu ... 


I nedj. Korizme 

Doba korizme znači u prvom redu doba obraćenja. A to 
nije moguće bez teške borbe. Stoga je danas u Misi toliko 
upotrebljen Ps. 90. koji govori o našoj borbi i o Božjoj zaštiti. 
To je i predmet poslanice, a pogotovo evanđelja. Kad je 
Krist, naša Glava, pobijedio sotonu za sebe, treba da jos 
izvojšti pobjedu u svojim udovima, u meni. Samo onda cu 
imati dio u tajni spasenja (poprič.). Ako sveto korizmeno 
vrijeme dobro počnem, trebat će dosta napora da ustrajem. 
A što ako bezbrižno počnem? 

ULAZNA Zazvat će me i ja ću ga uslišiti; izbavit 
ću ga i proslaviti; dat ću mu da dugo živi. — Ps. 90. 
Tko stanuje pod okriljem Svevišnjega, prebivat će pod 
zaštitom Boga nebeskoga. Slava Ocu... Zazvat će me.. 

(SLAVA se u korizmenim nedjeljama ne govori). 

MOLITVA Bože, koji svake godine čistiš svoju 
Crkvu četrdesetdnevnim postom, podaj svojoj obitelji 
da izvršuje dobrim djelima ono što nastoji od tebe do¬ 
biti odricanjem. Po Gospodinu ... 

POSLANICA Čitanje poslanice bi. Pavla apostola 
Korinćani na (II 6, 1—10) — Braćo, opominjemo vas 

da ne primate uzalud Božje milosti. Jer on govori: 
»Uslišio sam te u pravo vrijeme i pomogao ti u dan 
spasenja«. Evo, sad je pravo vrijeme, sad je dan spa¬ 
senja! — Nikomu ni u čemu ne davajmo sablazni da 
se ne bi kudila naša služba, nego se u svemu vladajmo 
kao Božje sluge: s mnogo strpljivosti u nevoljama, u 
tjeskobama, pod udarcima, u tamnicanu^ u bunama, u 
naporima, u bdjenjima, u postovima; čistoćom, zna¬ 
njem, velikodušnošću, blagošću, Duhom Svetim, iskre¬ 
nom ljubavlju, riječju istine, Božjom silom, oružjem 
pravde za napad i obranu; u slavi i sramoti, na zlu i 
dobru glasu. — Drže nas za zavodnike, a mi smo 
ljubitelji istine; za nepoznate, a poznaju nas; kao da 
umiremo, a mi evo živimo; za kažnjene, a ipak nismo 

predani smrti; za tužne, a mi smo uvijek veseli; za 
siromahe,, a mi obogaćujemo mnoge; za ljude bez iedie 
ičega, a mi imamo sve. 

^^^LANICE Svojim je anđelima zapovjedio za 
tebe da te čuvaju na svim tvojim putovima; oni će te 
nositi na rukama da ne udariš o kamen svojom nogom. 

^ stanu je pod okriljem Svevišnjega, prebivat će 

pod zaštjtom Boga nebeskoga. Kazat će Gospodinu: »Ti 
si mi zaštitnik i utočište, moj Bog u kojega se uzđam«. 
Jer me je on izbavio od zamke lovaca i od oštre riječi. 
Svojim će te plećima zakloniti, pod njegovim ćeš kri¬ 
lima naći utočište. Kao štitom okružit će te njegova 
vjernost, nećeš se bojati noćnoga straha. Ni strijele koja 
leti danju, ni nezgode koja ide po mraku, ni nasrtaja 
neprijatelja usred dana. Kraj tebe će pasti tisuća, i de¬ 
set tisuća s tvoje desne, ali se tebi neće približiti. Jer 
je svojim anđelima zapovjedio za tebe da te čuvaju na 
svim tvojim putovima. Na rukama će te nositi da ne 
udariš o kamen svojom nogom, ttođat ćeš po zmiji i 
poskoku, i zgazit ćeš lava i zmaja. »Jer se u mene 
uzdao, oslobodit ću ga; zaklonit ću ga, jer je poznao 
moje ime. Zazvat će me i ja ću ga ušlišiti; bit ću uz 
njega u pevolji. Izbavit ću ga i proslaviti; dat ću mu da 
dugo živi i pokazat ću mu svoje spasenje««. 

EVANĐELJE f Slijedi sveto evanđelje po Mateju 
< 4 : V -44 ) r U ono vrijeme Duh odvede Isusa u pu¬ 
stinju, da ga iskuša đavao. I kad je postio četrdeset 
dana i četrdeset noći, napokon ogladnje. Tada mu pri¬ 
stupi napasnik i reče: »Ako si Božji Sin, reci da ovo 
kamenje postane kruh«. On odgovori: »Pisano je: Ne 
živi čovjek samo d kruhu, nego o svakoj riječi koja 
izlazi iz Božjih usta-«. — Zatim ga đavao odvede u 
s\ eti grad i postavi ga na vrh hrama i'reče mu: »Ako 
si Božji Sin, baci se dolje, jer je’ pišano: Svojim je 
anđelima zapovjedio za tebe da te nose na svojim ru¬ 
kama, da ne udariš o kamen svojom nogom-«. Isus mu 
leče. »Ali je također, pisano: Ne kušaj Gospodina, svoga 
Boga««, Još ga odvede đavao na vrlo visoku goru. 
odakle mu pokaže sva kraljevstva svijeta i njihovu sla¬ 
vu pa mu; reče: »Sve ću ti ovo dati, ako padneš nieice 
i meni se pokloniš-«; Tada mu reče Isus: »Odlazi, sotono! 

Pisano je: Klanjaj se Gospodinu, svomu Bogu, i. njemu 
jedinome služi-«. Tada ga ostavi đavao, I gle, došli su 
anđeli te mu služahu. 

PRIKAZNA Gospodin će te zakloniti svojim pleći¬ 
ma, i pod njegovim ćeš krilima naći utočište; kao štitom 
okružit će te njegova vjernost. 

PRIKAZNA Svečano ti, Gospodine, prinosimo žrtvu 
MOLITVA korizmenog početka i molimo te da se 
ustezanjem od tjelesne hrane uzdržimo i od štetnih na¬ 
slada. Po Gospodinu ... 

HVALOSPJEV Uistinu je dostojno i pravedno, pri¬ 
kladno i spasonosno, da vazda i svugdje zahvaljujemo 
tebi, Gospodine, sveti Oče, svemogući vječni Bože; jer 
ti nam tjelesnim postom obuzdavaš mane, podižeš duh, 
daješ krepost i nagrade, po Kristu našem Gospodinu. 
Po njemu tvoje veličanstvo hvale anđeli, klanjaju ti se 
gospodstva, dršćući podlažu ti se vlasti. S njima zajedno 
slave te nebesa, nebeske sile i blaženi serafi. Daj, mo¬ 
limo, da se njima pridruže i naši glasovi, dok te smjer¬ 
no slave riječima: 

PRIČESNA Gospodin će te zakloniti svojim plećima, 
i pod njegovim ćeš krilima naći utočište; kao štitom 
okružit će te njegova vjernost. 

POPRIČESNA Sveto žrtvovanje tvojeg otajstva, Go¬ 
spodine, neka nas obnovi, i da očišćeni od starih mana 
zavrijedimo dobiti dio u tajni spasenja. Po Gospodinu.. 

II nedj. Korizme 

Crkva je mudra učiteljica: odmah iza naviještaja korizmene 
borbe pokazuje nam danas njezin cilj, a taj se sastoji u našem 
vječnom preobraženju i uživanju. Kamo Glava (ev.) tamo i 
udovi! A Boga će gledati samo čista srca (posl.). Tako koriz¬ 
meni post daje krepost i nagradu (hval.). Koliko nas to sve 
privlači toliko osjećamo svoju slabost koju izrazujemo svim 
pjesmama i molitvama današnje Mise. I Bog nas zaista krijepi 
svojim otajstvima (poprič.) da možemo sveto živjeti kako je 
Božja volja (posl.). Samo svetošt koristi za zemlju i za nebo. 

ULAZNA Spomeni se. Gospodine, svojih smilovanja 
i svoga milosrđa koje je ođvijeka; da nikad ne zavla¬ 
daju nad nama naši neprijatelji. Bože Izraelov, izbavi 

svoj narod od svih njegovih nevolja. — Ps. 24. K tebi 
Gospodine uzdižem svoju dušu, u tebe se uzdam; ne daj 
da se postidim. Slava Ocu *.. Spomeni se... 

MOLITVA Bože, koji vidiš da nas izdaju sve sile, 
štiti nas iznutra i izvana, da se očuvamo od svake tje¬ 
lesne nezgode i od zlih misli očistimo. Po Gospodinu... 

POSLANICA Čitanje poslanice bi. Pavla apostola 
Solunjanima (I 4, 1—7) — Braćo, molimo vas i zakli- 
njemo u Gospodinu Isusu, da živite kao što ste naučili 
od nas kako treba živjeti i ugađati Bogu, da biste bolje 
napredovali. Vi dobro znate koje sam vam zapovijedi 
dao u Gospodinu Isusu. — Božja je volja vaše posve¬ 
ćenje: naime, da se čuvate nečistoće, da se svatko od 
vas zna služiti svojim tijelom u svetosti i časti, a ne 
da se prepušta požudama kao što čine pogani koji ne 
poznaju Boga. Da nitko u tome ne vrijeđa i ne vara 
svojega brata, jer je osvetnik za sve ovo Gospodin, kao 
što smo vam već naglasili i posvjedočili. Bog nas nije 
pozvao na nečistoću, nego na svetost, u našem Gospo¬ 
dinu Isusu Kristu. 

IZA POSLANICE Množile su se nevolje mog srca; iz 
mojih me tjeskoba izbavi. Gospođine. Pogledaj moju 
bijedu i moju muku, i oprosti sve moje prestupke. — 
Hvalite Gospodina jer je dobar, jer je vječno milosrđe 
njegovo. Tko može iskazati moć Gospodnju, razglasiti 
svu hvalu njegovu? Blago onima koji žive pravo, koji 
u svako vrijeme čine što je pravedno. Sjeti se nas. Go¬ 
spodine, u blagostanju narGda tvojega, pohodi nas spa¬ 
senjem svojim. 

EVANĐELJE t Slijedi sveto evanđelje po Maleju 
(17, 1—9) U ono vrijeme uze Isus sa sobom Petra, 
Jakova i njegova brata Ivana, i povede ih nasamo na 
visoku goru te se preobrazi pred njima. Njegovo lice 
zasja kao^ sunce, a haljine mu pobijeliše kao snijeg. 
I gle, ukažu im se Mojsije i Ilija razgovarajući s njim. 
Tada Petar reče Isusu: »Gospodine, dobro nam je ovdje. 
Ako hoćeš, ovdje ćemo podići tri sjenice: jednu tebi, 
jednu Mojsiju, jednu Iliji-«. Dok je on još govorio, pre¬ 
krije ih svijetao oblak. I gle, iz oblaka se čuo glas: 

»Ovo je moj ljubljeni Sin koji mi je po volji, njega 
slušajte!« — Kad su to učenici čuli, padnu ničice sil¬ 
no prestrašeni. Isus im pristupi, dotače^ ih se i reče: 
»Ustanite i ne bojte se!« Oni podignu oči i ne vidješe 
nikoga, osim Isusa. I dok su silazili s gore, Isus im 
naloži: »Ne govorite nikome o viđenju, dok Sin Čovječji 
ne uskrsne od mrtvih«. 

PRIKAZNA Razmišljat ću o tvojim zapovijedima 
koje veoma ljubim; i svoje ću ruke uzdići k tvojim za¬ 
povijedima koje volim. 

PRIKAZNA Pogledaj milostivo, molimo, Gospodine, 
MOLITVA na ovu žrtvu, da bude na korist i našoj 
vjernosti i našem spasenju. Po Gospodinu... 

PRTCESNA Cuj moj vapaj, pripazi na glas moje mo¬ 
litve, Kralju moj i Bože moj; jer se tebi molim. Go¬ 
spodine. 

POPRlCESNA Smjerno te molimo, svemogući Bože, 
podaj da ti svetim životom služe oni koje krijepiš svo¬ 
jim otajstvima. Po Gospodinu ... 

III nedj. Korizme 

Nalazimo se usred borbe, korizmene i životne. Krštenjem 
ie iz nas istjeran sotona, nastanio se u nama Bog, ali uza sve 
to zao se duh nije nas odrekao niti će se odreci do odlučnog 
trenutka naše smrti. Jao onome u koga on ponovo^ uđe i 
zavlada (ev.). I ove nas nedjelje Crkva opominje da se čuvamo 
nečistoće (posl.). To je za premnoge zamka iz koje izbavlja 
samo pogled i srce upravljeno k Bogu (ul. pj.; iza posl.) koji 
rado pruža svoju desnicu (mol.) da nas očuva od blata ili 
digne iz njega i nosi u svoje gnijezdo (pric.). Čovjek je ili 
hram Božji ili smetište grijeha. 

ULAZNA Moje su oči uvijek upravljene prema Go¬ 
spodinu, jer on izbavlja moje noge iz zamke.. Pogledaj 
na me i smiluj mi se, jer sam osamljen i bijedan. 

Ps. 24. K tebi. Gospodine, uzdižem svoju dušu, u tebe se 
uzdam: ne daj da se postidim. Slava Ocu... Moje 
su oči... 

MOLITVA Pogledaj, molimo, svemogući Bože, na 
molitve poniznih, i u našu obranu pruži desnicu svojeg 
veličanstva. Po Gospodinu ... 








160 


Misal 


POSLANICA Čitanje poslanice bi. Pavla apostola 
Efežanima ;(5, 1—9) — Braćo, nasljeđujte Boga kao 
predraga djeca i ljubite se kao što je Krist ljubio nas 
i za nas se predao kao prinos i miomirisna žrtva Bogu. 
A bludnost ili kakva: druga nečistoća i škrtost neka se 
među vama i ne spominje, kao što dolikuje svetima. 
Teiko ni bestidnost ili besmislen govor ili nepristojne 
šale, što sve nije na mjestu, nego radije zahvaljivanje. 
Znajte ovo i dobro zapamtite: Nijedan bludnik ili nečist 
čovjek ili škrtac, jer su to idolopoklonici, neće imati 
baštine u Kristovu i Božjem kraljevstvu. Da vas ne bi 
tko zavarao ispraznim riječima, jer zbog toga dolazi 
Božja srdžba na nepokornu djecu. Dakle, ne budite nji¬ 
hovi sudrugovi! Nekada ste bili tama, ali sada ste 
svjetlo u Gospodinu. Živite kao djeca svjetla, jer plod 
je svjetla dobrota, pravda, istina. 

IZA POSLANICE listani. Gospodine, da se ne osili 
čovjek! Neka narodi budu suđeni pred tvojim licem. 
Nagnao si moje neprijatelje u bijeg, te klonuše i izgi- 
boše pred tvojim licem. 

Podižem svoje oči k tebi koji stanuješ na nebesima. 
Gle, kao što su oči slugu uprte u ruke njihovih gospo¬ 
dara, kao što su oči sluškinje uprte u ruke njezine go¬ 
spodarice, tako su naše oči uprte u Gospodina, Boga 
našega, dok nam se ne smiluje. Smiluj nam se. Gospo¬ 
dine, smiluj nam se! 

EVANĐELJE t Slijedi sveto evanđelje po Luki (11, 
14—28) — U ono vrijeme Isus je izgonio đavla iz čo¬ 
vjeka koji je bio nijem. I kad je istjerao đavla, nijemi 
progovori, i mnoštvo se ljudi divilo. Ali neki rekoše: 
»On izgoni đavla pomoću Beelzebuba, poglavice đavo¬ 
la«. Drugi pak iskušavajući ga zatraže od njega znak 
s neba. — Isus razumije njihove misli i reče: »Svako 
kraljevstvo u sebi nesložno opustjet će, i srušit će se 
kuća na kuću. Tako, ako je i đavao zavađen u sebi, kako 
će se održati njegovo kraljevstvo? Kažete naime da ja 
izgonim đavla pomoću Beelzebuba. Ako ja izgonim 
đavla pomoću Beelzebuba, čijom ih moću izgone vaši 
sinovi? Zato će vam oni biti suci. Ali, ako đavla izgonim 
Božjom silom, doista je Božje kraljevstvo došlo k vama. 
Kada jak i dobro naoružan čovjek čuva svoj dom, u 

miru je sve što ima. Ali, kad dođe jači od njega i svlada 
ga, uzme mu oružje u koje se pouzdavao i razdijeli što 
zaplijeni. Tko nije sa mnom, protiv mene je, i tko ne 
sabire sa mnom, rasipa. Kad nečisti duh izađe iz čo¬ 
vjeka, luta po pustim mjestima tražeći pokoja. Ali, kad 
ga ne nađe, reče: »Povratit ću se u svoju kuću iz koje 
sam izišao. I kad se povrati, nađe je pometenu i ure¬ 
šenu. Zatim otiđe, uzme sa sobom sedam drugih duhova 
gorih od sebe, i s njima uniđe i nastani se ondje. Tako 
posljednje stanje onog čovjeka bude gore od pređa- 
šnjeg«. — Kad je on to rekao, neka žena iz naroda 
poviče: »Blago utrobi koja te nosila i prsima koje su te 
dojile!« A on odgovori: »Još više blago onima koji slu¬ 
šaju Božju riječ i po njoj žive«. 

PRI KAZNA Gospodnji su sudovi pravedni, razvese- 
ljuju srca; i odluke su njegove slađe od meda i saća, 
jer ih sluga tvoj izvršuje. 

PRIKAZNA Molimo, Gospodine, da ovaj prinos iz- 
MOLITVA briše naša zlodjela i da tijela i duše tvo¬ 
jih podložnika posveti za prikazivanje žrtve. Po Go¬ 
spodinu . .. 

PRIČESNA Vrabac nalazi sebi dom i grlica gnijez¬ 
do, gdje da stavi svoje mlađe. Tako ja nalazim tvoje 
oltare, Gospodine nad vojskama. Kralju moj i Bože 
moj! Blaženi koji stanuju u tvojem domu, Gospodine; 
oni će te vječno slaviti. 

POPRIČESNA Od svih krivica i pogibli milostivo, 
oslobodi, molimo, Gospodine, nas kojima daješ da bu¬ 
demo dionici ovog velikog otajstva. Po Gospodinu... 

IV nedj. Korizme 

Evanđelje prvotno ne znači knjigu nego „veselu vijest” 
koju je Bog donio na zemlju. Kršćanstvo je vjera veselja, pa 
duhovno veselje spada i u korizmu. To veselje izrazu ju pjesme 
današnje Mise, da tako u trpljenju i borbi odahnemo (mol.). 
Temelj je našeg veselja što smo odabrani od Boga za slobodu 
njegove djece (posl.), a izvor je našeg veselja sv. pričest (ev.). 
Isus je u sv. pričesti predmet našega štovanja i naša nepre¬ 
stana hrana (popr.). Nema govora o pravom kršćanskom ži¬ 
votu dok se ne budemo često i dobro pričešćivali. 

ULAZNA Veseli se, Jeruzaleme! Okupite se svi koji 
ga ljubite; radujte se u njegovu veselju svi koji ste s 
njim bili žalosni. Kličite od radosti i nasitite se svoje 
utjehe. — Ps. 121. Obradovao sam se kad mi rekoše: 
»Idemo u dom Gospodnji«. Slava Ocu ... Veseli se... 

MOLITVA Podaj, molimo, svemogući Bože, da mi 
koji zasluženo trpimo zbog svojih djela, odahnemo utje- 
šeni tvojom milošću. Po Gospodinu ... 

POSLANICA Čitanje poslanice bi. Pavla apostola 
Galaćanima (4, 22—31) — Braćo, pisano je da je 
Abraham imao dva sina: jednoga od ropkinje, a drugo¬ 
ga od slobodne. Onaj od ropkinje rođen je po tijelu, a 
onaj od slobodne po obećanju. To je u slici rečeno. Te 
dvije žene znače dva zavjeta: jedan, onaj s gore Sinaja, 
rađa robove — to je Agara (jer je gora Sinaj u Arabiji) 
i odgovara današnjem Jeruzalemu koji robuje zajedno 
sa svojom djecom. A nebeski Jeruzalem slobodan je, i 
on je naša majka. Pisano je naime: »Veseli se, neplod- 
nice, koja ne rađaš; kliči i viči, koja ne znaš za poro¬ 
đajne bolove, jer napuštena žena ima mnogo više djece 
nego ona koja ima muža«. A mi smo, braćo, kao Izak 
djeca obećanja. Ali, kao što je onda onaj rođeni po 
tijelu progonio rođenoga po duhu, tako je i sada. Me¬ 
đutim, što zapovijeda Pismo? »Istjeraj ropkinju i nje¬ 
zina sina, jer sin ropkinje neće dijeliti baštine sa sinom 
slobodne«. Tako, braćo, mi nismo djeca ropkinje, nego 
slobodne; a tu nam je slobodu Krist darovao. 

IZA POSLANICE Obradovao sam se kad mi rekoše: 
»Idemo u dom Gospodnji«. Neka bude mir u tvojim 
tvrđavama, sigurnost u tvojim kulama. 

Koji se uzdaju u Gospodina, oni su kao gora Sion 
koja ostaje dovijeka. Tko stanuje u Jeruzalemu, neće 
se pokolebati; jer kao što gore štite Jeruzalem tako 
Gospodin okružuje svoj narod i sada i dovijeka. 

EVANĐELJE t Slijedi sveto evanđelje po Ivanu (6, 
1—15) — U ono vrijeme prijeđe Isus na drugu stranu 
Galilejskog ili Tiberijadskog mora. Za njim je išlo ve¬ 
liko mnoštvo naroda, jer su vidjeli čudesa što ih je činio 
na bolesnicima. Isus se popne na goru i sjede ondje sa 
svojim učenicima. A bio je blizu Vazam, židovski blag¬ 

dan. — Isus podigne oči i vidi da k njemu dolazi sil¬ 
no mnoštvo naroda, pa upita Filipa: »Gdje ćemo kupiti 
kruha da ovi jedu?« Ovo reče, da bi ga kušao, jer je 
znao što će učiniti. Filip mu odgovori: »Dvjesta dinara 
kruha nije dosta, da svaki malo dobije«. Jedan od nje¬ 
govih učenika, Andrija, brat Šimuna Petra, reče: »Je¬ 
dan je dječak ovdje koji ima pet ječmenih hljebova i 
dvije ribe. Ali, što je to za toliki svijet!« — Isus im 
zapovjedi: »Recite ljudima da sjednu«. A bilo je ondje 
mnogo trave. I posjedalo je oko pet tisuća ljudi. Isus 
tada uze kruh, zahvali (Bogu) i razdijeli prisutnima. 
Tako i od rita, koliko su htjeli. Kad su se nasitili, reče 
svojim učenicima: »Skupite komade što su pretekli, da 
ne propadnu!« I skupe ih, i napune dvanaest košara 
komada što su pretekli onima koji su jeli od pet ječme¬ 
nih hljebova. Kad ljudi vidješe čudo koje učini Isus, 
rekoše: »Ovo je zaista prorok koji ima doći na svijet«. 
A kad je Isus razumio da namjeravaju doći, da ga 
uhvate i proglase kraljem, ponovno otiđe sam u goru. 

PRIKAZNA Hvalite Gospodina, jer je dobar; pje¬ 
vajte njegovu imenu, jer je ljubak; sve što hoće, čini 
na nebu i na zemlji. 

PRIKAZNA Pogledaj milostivo, molimo, Gospodine, 
MOLITVA na ovu žrtvu, da bude na korist i našoj 
vjernosti i spasenju. Po Gospodinu ... 

PRIČESNA Jeruzalem je sagrađen kao grad sav u 
jednom sklopu; onamo uzlaze plemena, Gospodnja ple¬ 
mena, da slave tvoje ime, Gospodine. 

POPRIČESNA Daj nam, molimo, milosrdni Bože, da 
sveta otajstva, kojima se neprestano hranimo, iskreno 
poštujemo i uvijek ih vjerna srca primamo. Po Gospo¬ 
dinu ... 

I nedj. Muke (Glušnica) 

Na stablu u raju zemaljskom sotona je prevario i pobijedio 
čovjeka, a na drvetu je križa Krist svladao sotonu i nas 
spasio (uv. hval.). Sveti i vječni Bog (ev.) postao je čovjekom 
i za nas se žrtvovao, da nam kao naš veliki svećenik otvori 
svojom krvlju nebesko svetište (posl.). Za njim moramo ići 
i mi, njemu se priključiti i uvijek iznova tražiti vezu s njime 

(ul,, iza posj,). V- tu nam je svrhu ostavio samog sebe za našu 
žrtvu i hranu (prič.), da nas zbilja neprestano krijepi i štiti 
(poprič.). Kristov je put u muku i uskrsnuće 1 i naš kraljevski 
put. • f ' 

ULAZNA Sudi mi. Bože, i vodi moju parnicu protiv 
bezbožna svijeta; oslobodi me od zlobna i nepravedna 
čovjeka; jer si ti Bog moj i moja jakost. — Ps. 42. 
Pošalji svoje svjetlo i svoju istinu da me vode na tvoju 
svetu goru i u tvoje šatore. 

Ne govori se: Slava Ocu. — Sudi mi . . . 

MOLITVA ; Molimo, svemogući Bože, pomozi milo¬ 
stivo svojoj obitelji da nas tvoja darežljivost upravlja 
tjelesno, a tvoja zaštita sačuva duševno. Po Gospo¬ 
dinu ... 

POSLANICA Čitanje poslanice bi. Pavia apostola 
Hebrejima (9, 11—15) — Braćo, Krist, veliki svećenik 

budućih dobara, nakon što je prošao kroz veći i savrše¬ 
niji šator, koji nije učinjen rukama, to jest ne pripada 
ovom svijetu, ušao je, jednom zauvijek, u vječno sveti¬ 
šte, ne krvlju jaraca ili junaca, nego vlastitom krvlju, 
pošto nam je stekao vječni otkup. Ako krv jaraca i vo¬ 
lova i posipan je pepelom junice posvećuje okaljane da¬ 
jući njihovu tijelu zakonsku čistoću, koliko će više krv 
Krista, koji samoga sebe neokaljana Bogu prinese po 
Svetom Duhu, očistiti našu savjest od mrtvih djela, da 
služimo živome Bogu? On je zato posrednik novoga za¬ 
vjeta, da po smrti, koju je podnio za otkup počinjenih 
prestupaka u prvom zavjetu, svi izabranici prime obe¬ 
ćanu vječnu baštinu u našem Gospodinu Isusu Kristu. 

JZA POSLANICE Izbavi me. Gospodine, od mojih 
neprijatelja; uči me vršiti tvoju volju. Gospodine, moj 
spasitelju od ljutih neprijatelja; ti ćeš me podignuti nad 
one koji su ustali na mene; obranit ćeš me od opaka 
čovjeka. 

iVinogo su me napadali od moje mladosti; neka sada 
rekne Izrael: Mnogo su me napadali od moje mladosti. 
Ipak me nisu pobijedili; po mojim su leđima lupali grje- 
šnici, dugo su činili svoja zlodjela. Pravedni je Gospo¬ 
din polomio šije bezbožnika. 

EVANĐELJE t Slijedi sveto evanđelje po Ivanu (8, 
46—59) — U ono vrijeme reče Isus žiđovskome na¬ 
rodu: »Tko će me od vas okriviti za grijeh? Ako vam 

govorim istinu, zašto mi ne vjerujete? Tko je od Boga, 
sluša Božje riječi. Vi ne slušate zato, jer niste od Boga«. 
Židovi mu odvrate: »Ne kažemo li mi pravo da si ti 
Samari tanac i da je đavao u tebi?« Isus odgovori: »U 
meni nije đavao, nego poštujem svojeg Oca, a vi me 
grdite. Ja ne tražim svoju slavu, jer ima tko traži i sudi. 
Zaista, zaista vam kažem: Tko drži moju riječ, neće 
nikada umrijeti«. — Židovi mu reknu: »Sada znamo 
da je davao u tebi. Umro je Abraham, i proroci su 
umrli, a ti kažeš: Tko drži moju riječ, neće nikada 
umrijeti. Zar si ti veći od našeg oca Abrahama koji je 
umro? I proroci su umrli; Za koga ti sebe smatraš? Isus 
odgovori: »Ako ja sam sebe slavim, moja je;slava ništa. 
Ali mene slavi moj Otac, a vi za njega kažete da je vaš 
Bog. Vi ga ne poznajete, a ja ga poznam. Stoga, kad bih 
rekao da ga ne znam, bio bih lažac kao i vi; Ali ja ga 
znam i držim njegovu riječ. Vaš je otac Abraham klik- 
tao od želje da vidi moj dan; vidio je i obradovao se«. 
Židovi mu tada rekoše: »Još nemaš ni pedeset godina, 
a da si vidio Abrahama!« Isus im odgovori: »Zaista, 
zaista vam kažem: Prije nego je Abraham postao, ja 
jesam«. Tada pograbe kamenje, da ga bace na njega, 
ali se Isus sakrije te izađe iz hrama. 

PRIKAZNA Hvalit ću te, Gospodine, iz svega srca; 
učini milost svojemu sluzi. Oživi me, da čuvam tvoje 
riječi; oživi me po svojoj riječi, Gospodine. 

PRIKAZNA Ovaj prinos, molimo, Gospodine, neka 
MOLITVA razriješi okove naše zloće i neka nam 
pribavi darove tvojeg milosrđa. Po Gospodinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože; jer 
ti si spasenje ljudskoga roda stavio na drvo križa; da se 
život rodi ondje gdje je nikla smrt, i tko je na drvetu 
pobijedio da bude na drvetu i pobijeđen, po Kristu Go¬ 
spodinu našemu. Po njemu tvoje veličanstvo hvale an¬ 
đeli, klanjaju mu se gospodstva, časte vlasti. S njima 
zajedno slave ga nebesa, nebeske sile i blaženi serafi. 
Daj, molimo, da se njima pridruže i naši glasovi, dok 
te smjerno slave riječima: 

PRIČESNA »-Ovo je moje tijelo koje će se za vas 
predati; ovo je kalež Novoga zavjeta u mojoj krvi«, 
govori Gospodin. »Ovo činite na moju uspomenu, kad 
god budete blagovali«. 

POPRICESNA Pomozi nam, Gospodine Bože naš, i 
nas koje si okrijepio svojim otajstvima štiti nepresta¬ 
nom pomoću. Po Gospodinu ... 

II nedj. Muke (Cvjetnica) 

Najveći i najsvetiji tjedan liturgijske godine počinje vrlo 
svečano. Crkva hoće da što više vjernika sudjeluje svečanoj 
procesiji s palmama na čast Krista Kralja. Svi mu imamo 
javno iskazati svoju odanost i zahvalnost. Dakako, pravi su 
njegovi sljedbenici oni koji ovih dana očiste svoju dušu i u 
svom srcu nose svoga Boga. Samo oni će shvatiti njegovo 
poniženje za nas (posl.) i njegovu muku (ev.). Ti će s njim 
trpjeti i s njim uskrsnuti (mol.). 

BLAGOSLOV GRANA 

ANTIFONA 

Hosana Davidovu sinu; blagoslovljen koji dolazi u 
ime Gospodnje. Izraelov Kralju! Hosana u visini! 

Gospodin s vama. 

I s duhom tvojim. 

MOLITVA Blagoslovi, molimo te, Gospodine, ove 
grane palama (ili maslina ili drugog drveća): i podaj, 
da ono, što danas tvoj puk tebi na čast čini tjelesno, to 
duhovno s najvećom pobožnosti izvrši pobjeđujući ne¬ 
prijatelja i ljubeći iznad svega djelo milosrđa. Po 
Kristu... 

DIJELJENJE GRANA 

Kad misnik počne dijeliti blagoslovljene grane, pjevaju se 
slijedeće pjesme: 

1 Židovska su djeca, s granama maslina u ruci, do¬ 
šla ususret Gospodu i klicala u sav glas: »Hosana u 
visini!« 

Ps. 23. Gospodinova je zemlja i sve što je na njoj, 
* krug zemaljski i koji prebivaju na njemu. 

Jer ga je on osnovao na morima * i utvrdio ga na 
rijekama. 

Poslije svaka dva retka svi ponavljaju: 

Židovska su djeca... 

Uzdignite, vrata, vrhove svoje, i uzdignite se, staro¬ 
drevna vrata, * da uđe kralj slave! 

»Tko je taj kralj slave?« * »Gospodin jaki i silni. 
Gospodin silan u boju«. 

Židovska su djeca... 

Uzdignite, vrata, vrhove svoje, i uzdignite se, staro¬ 
drevna vrata, * da uđe kralj slave! 

»Tko je taj kralj slave?« * »Gospodin nad vojskama, 
on je kralj slave.« 

Židovska su djeca... 

Slava Ocu, i Sinu * i Duhu Svetomu. 

Kako bijaše na početku, tako i sada, i vazda, * i u 
vijeke vjekova. Amen. 

Židovska su djeca... 

2 Židovska su djeca prostirala haljine svoje po 
putu, i klicala govoreći: »Hosana Davidovu Sinu; blago¬ 
slovljen, koji dolazi u ime Gospodina.« 

Ps. 46. Svi narodi, plješćite rukama, * kličite Bogu 
glasom radosnim. 

Jer Gospodin je uzvišen, strašan; * kralj veliki nad 
svom zemljom! 

Svi ponavljaju: 

Židovska su djeca prostirala... 

Podvrgava nam narode * i plemena pod noge naše. 

Izabire nam za baštinu našu * slavu Jakova, kojega 
ljubi. 

Židovska su djeca prostirala... 

Ulazi Bog uz klicanje, * Gospodin uz glas trublje, 

Pjevajte Bogu, pjevajte! * Pjevajte kralju našemu, 
pjevajte! 

Židovska su djeca prostirala... 

Jer Bog je kralj sve zemlje, * pjevajte hvalospjev: 

Bog vlada nad narodima, * Bog sjedi na svetom 
prijestolju svome. 

Židovska su djeca prostirala... 

Knezovi su narodu združeni * s narodom Boga 
Abrahamova. 

Jer Bogu pripadaju prvaci zemaljski: * on je uzvi¬ 
šen veoma. 

Židovska su djeca prostirala... 

Slava Ocu, i Sinu * i Duhu Svetomu. 

Kako bijaše na početku, tako i sada, i vazda, * i u 
vi jeke vjekova. Amen. 

Židovska su djeca prostirala ... 

ČITANJE EVANĐELJA 

t Slijedi sveto Evanđelje po Mateju (21, 1—9). U 
ono vrijeme, kad se Isus približio Jeruzalemu i došao 
u Betfage kraj Maslinske gore, posla dvojicu učenika 
svojih govoreći im: »Idite u selo, što je pred vama. i 
odmah ćete naći privezanu magaricu i s njom mlado 
magare. Odriješite ih i dovedite k meni, I ako vam tko 
štogod rekne, kažite, da ih Gospodin treba, i odmah će 
ih pustiti.« A ovo se sve dogodilo, da se ispuni, što je 
prorok rekao: »Kažite kćeri sionskoj: Evo Kralj tvoj 
dolazi k tebi krotak, sjedeći na magarici i na mladom 
one koja se upreže.« Učenici otidoše i učiniše kako im 
je zapovjedio Isus. I dovedoše magaricu i mlado ma¬ 
gare, pa staviše na njih haljine svoje, i posade ga gore. 
A veliko' je mnoštvo naroda prostrlo haljine svoje po 
putu, dok su drugi lomili grane s drveća i sterali ih po 
putu. A narod, koji je išao pred njim i za njim, klicao 
je: »Hosana sinu Davidovu! Blagoslovljen, koji dolazi u 
ime Gospodinovo!« 

PROCESIJA S BLAGOSLOVLJENIM GRANAMA 

Poslije toga misnik rekne: 

Pođimo u miru! 

Svi odgovore: 

U ime Kristovo. Amen. 

Kad počne procesija, mogu se pjevati slijedeće pjesme, 
ili sve ili samo neke, već prema prilikama. 

1 Ususret ide mnoštvo s cvijećem i palmama Otku¬ 
pitelju i pobjednika slavnoga dostojno počašćuje; Sina 
Božjega ustima slave narodi, i u slavu Kristovu grme 
kroz oblake glasovi: Hosana! 

2 S anđelima i djecom mi ostanimo vjerni, slavnom 
dobitniku smrti kličimo: »Hosana u visini!« 

3 Mnoštvo veliko, koje se skupi u dan svečani, kli- 
caše Gospodinu: »Blagoslovljen, koji dolazi u ime Go¬ 
spodnje! Hosana u visini!« 

4 Sve mnoštvo, koje je silazilo, u sav glas je počelo 
radosno hvaliti Boga za sva čudesa, koja je vidjelo, go¬ 
voreći: »Blagoslovljen Kralj, koji dolazi u ime Gospo¬ 
dinovo; mir na zemlji i slava na visini!« 

Himan Kristu Kralju 
(Zbor:) Slava, čast i hvala ti. Spasitelju, Kralju 
Kriste, 

Kom Hosana klicahu mala usta djece čiste. 

(Svi:) Slava, čast i hvala ti. Spasitelju, Kralju 
Kriste, 

Kom Hosana klicahu mala usta djece čiste. 

(Zbor:) Izraelov Kralj si ti, Davidov o svijetli sine. 
Sto u ime Gospodnje dolaziš nam pun miline. 

(Svi:) Slava, čast... 

(Zbor:) Zborovi te hvale svi u nebeskim dvorovima, 
Smrtan čovjek ujedno, i stvorenja, što ih ima. 

(Svi:) Slava, čast... 

(Zbor:) Puk židovski nekada s palmama je tebe 
sreto, 

5 pjesmom, željom, molitvom dolazimo mi ti eto. 

(Svi:) Slava, čast... 

(Zbor:) Oni te veličahu još u smrtnom tijelu tvomu. 
Mi ti sada pjevamo kao Kralju preslavnomu. 

(Svi:) Slava, čast... 

(Zbor:) Milo njih si primio i naš poklon primi tako, 
Kralju dobar, milostiv, koji ljubiš dobro svako. 
(Svi:) Slava, čast i hvala ti. Spasitelju, Kralju 
Kriste, 

Kom Hosana klicahu mala usta djece čiste. 

5 Ime svi hvale tvoje i govore: »Blagoslovljen, koji 
dolazi u ime Gospodnje! Hosana u visini!« 

Ps. 147. kao na Jutarnju Velikog Petka. 

I ponovi se: 

Ime svi hvale ... 

6 U sjaju palma padamo ničice pred Gospodinom, 
koji dolazi. Svi mu pohitimo u susret sa himnima i pje¬ 
smama, slaveći njega i govoreći: »Blagoslovljen Go¬ 
spodin!« 

7 Zdravo, Kralju naš, Davidov Sine, Otkupitelju 
svijeta, za kog su proroci prorekli da će doći kao Spasi¬ 
telj domu Izraelovu. Tebe je naime za spasonosnu žrtvu 
Otac poslao na svijet, tebe su očekivali svi sveti od 
postanka svijeta, i sada: »Hosana Davidovu Sinu. Bla¬ 
goslovljen, koji dolazi u ime Gospodnje. Hosana u 
visini!« 

Kad procesija ulazi u crkvu, dok misnik prolazi kroz 
crkvena vrata, počinje se posljednja pjesma. 

8 Kada je ono Gospodin ulazio u sveti grad, djeca 
židovska oglašivahu uskrsnuće Života, 

S granama palminim: »Hosana«, vikahu, »u visini!« 

Kada je čuo narod, da Isus dolazi u Jeruzalem, izi¬ 
đoše mu ususret. 

S granama palminim: »Hosana«, vikahu, »u visini!« 

Kad misnik dođe do oltara, pjeva zaključnu molitvu 
procesije: 

Gospodin s vama. 

I s duhom tvojim. 

Pomolimo se. Gospodine Isusp Kriste, Kralju i Ot¬ 
kupitelju naš, kojemu u čast noseći ove grane otpjeva¬ 
smo svečane pohvale: podaj milostivo, da tamo siđe mi¬ 
lost tvoga blagoslova, kamo god se odnesu ove grane, 
pa da, otjeravši svaku đavolsku zlobu i obmanu, tvoja 
desnica zaštiti one, koje je otkupila. Koji živiš i kra- 
l juješ... 

Nakon molitve misnik odloži crveno ruho i uzme za misu 
ljubičasto. 


SVETA MISA 

ULAZNA Gospodine, neka tvoja pomoć ne bude da¬ 
leko od mene, pogledaj na me i obrani me; spasi me 
bijednika od ralja lavljih i od rogova bivoljih. — Ps. 
21. Bože, Bože moj, pogledaj na me; zašto si me zapu¬ 
stio? Daleko su od spasenja moga optužbe grijeha mo¬ 
jih. — Gospodine... 

MOLITVA Svemogući vječni Bože, po čijoj se volji 
naš Spasitelj utjelovio i podnio smrt na križu, da bi 
ljudski rod slijedio uzor njegove poniznosti, podaj milo¬ 
stivo da budemo vrijedni ugledati se u njegovu strplji¬ 
vost i pridružiti mu se u uskrsnuću. Po istom Gospo¬ 
dinu ... 

POSLANICA Čitanje poslanice bi. Pavla apostola 
Filipljanima (2, 5—11) — Braćo, imajte u sebi ono 
isto mišljenje koje je u Kristu Isusu; koji, budući da je 
imao narav Božju, nije držao za otimačinu, da bude 
jednak Bogu. Ali je sebe poništio uzevši narav sluge, 
postao je sličan ljudima i vladao se kao čovjek. Ponizio 
je sam sebe postavši poslušan sve do smrti, i to do smrti 
na križu. A zato Bog njega uzvisi i darova mu ime koje 
je nad svakim imenom, da se u ime Isusovo pokloni 
svako koljeno onih koji su na nebu, na zemlji i pod 
zemljom; i svaki jezik da prizna, da je Gospodin Isus 
Krist u slavi Boga Oca. 

IZA POSLANICE Ti si me držao za desnu ruku, 
vodio me po svojoj volji i primio me s počastima. Kako 
je dobar Bog za Izraela, za sve one koji su pravedna 
srca. A meni se noge malne spotakoše, malne pokliznuše 
koraci moji; jer sam bio kivan na grješnike, videći grje- 
šnike u miru. 

Bože, Bože moj, pogledaj na me; zašto si me za¬ 
pustio? Daleko su od spasenja moga optužbe grijeha 
mojih. Bože moj, vičem obdan, a ti me ne slušaš; i ob¬ 
noć, ali mi nema pokoja. A ti ipak prebivaš u svetištu, 
diko Izraelova! U tebe su se uzdali oci naši, uzdali su 
se i ti si ih izbavljao. K tebi su vapili i Spašavali se, 
u tebe su se uzdali i nisu bili postiđeni. A ja sam crv, 
a ne čovjek; ljudima ruglo, narodu prezir. Svi koji me 
vide, rugaju mi se; razvaljuju usta i mašu glavom. 
»Uzdao se u Gospodina, neka ga sad izbavi; neka ga 
spasi, kad mu je drag«. Oni bulje i promatraju me; 
među se dijele haljine moje i za odjeću moju bacaju 
kocku. Spasi me bijednika od ralja lavljih i od rogova 
bivoljih. Koji se bojite Gospodina, hvalite ga; svi po¬ 
tomci Jakovljevi, veličajte ga! Naviještat će Gospodina 
budući naraštaj; nebesa će javljati njegovu pravdu na¬ 
rodu budućnosti, koji će stvoriti Gospodin. 

MUKA Gospodina našega Isusa Krista po Mateiu 
(26, 36—75; 37, 1—60). 

U ono vrijeme: Dođe Isus sa svojim učenicima u 
zaselak, koji se zove Getsemani, i reče učenicima svo¬ 
jim: f Sjedite tu, dok ja odem onamo i pomolim se. K 
I uzevši Petra i oba sina^ Zebedejeva, poče se žalostiti 
i plašiti. Tada im reče: t Žalosna je duša moja do smrti. 
Ostanite ovdje i bdijte sa mnom. K I otišavši malo 
dalje, pade na lice svoje moleći i govoreći: t Oče moi, 
ako je moguće, neka me mimoiđe čaša ova. Ali ne kako 
;a hoću, nego kako ti. K I dođe k učenicima svojim i 
nađe ih gdje spavaju, pa reče Petru: + Zar niste mogli 
jednu uru probdjeti sa mnom? Bdijte i molite, da ne 
padnete u napast. Duh je, istina, spreman, ali je tijelo 
slabo. K Opet po drugi put otiđe i pomoli se govoreći: 
t Oče moj, ako me ne može mimoići ova čaša, a da je 
ne pijem, neka bude volja tvoja. K I dođe opet i nađe 
ih gdje spavaju, jer su im oči bile otežale. I ostavivši 
ih, opet otiđe i pomoli se po treći put govoreći iste 
riječi. Tada dođe k učenicima svojim i reče im: f Spa¬ 
vajte samo i počivajte. Evo se približio čas, i Sin čovječ¬ 
ji bit će predan u ruke grješnicima. Ustanite! hajdemo! 
Evo se prbližio moj izdajnik. — K Dok je on još go¬ 
vorio, evo dođe Juda, jedan od dvanaestorice, i s njim 
velika četa s mačevima i toljagama, poslani od glavara 
svećeničkih i starješina narodnih. A izdajnik njegov bio 
im je dao znak govoreći: S Koga ja poljubim, taj je. 
držite ga! K I odmah, pristupivši k Isusu, reče: S Zdra¬ 
vo, Učitelju! K I poljubi ga. A Isus mu reče: f Prija¬ 
telju, zašto si došao? K Tada pristupiše, staviše ruke na 
Isusa i uhvatiše ga. A jedan od onih, koji su bili s Isu¬ 
som, maši se rukom za mač, trgnu ga i udari slugu veli - 
koga svećenika i odsiječe mu uho. Tada mu reče Isus: 
i Vrati svoj mač na njegovo mjesto, jer svi, koji se 
mača hvataju, od mača će i poginuti. Zar misliš, da ne 
mogu zamoliti Oca svojega, pa će mi poslati u pomoć 
više od dvanaest legija anđela? Kako bi se dakle ispu¬ 
nilo Pismo da tako mora da bude? — K U onaj čas 
reče Isus mnoštvu: + Kao na razbojnika izišli ste s ma¬ 
čevima i toljagama, da me uhvatite. Svaki sam dan 
sjedio kod vas u hramu i učio, i niste me uhvatili. K Ali 
se sve ovo dogodi, da se ispune Pisma proroka. Tada 
ga ostaviše svi učenici i pobjegoše. — A oni, koji su 

uhvatili Isusa, ođvedoše ga velikom svećeniku Kalfi, 
gdje su se bili sabrali književnici i starješine. A Petar 
je išao za njim izdaleka sve do dvorišta velikoga sveće¬ 
nika. I ušavši unutra, sjedaše sa slugama, da vidi svr¬ 
šetak. A glavari svećenički i sve vijeće tražili su lažno 
svjedočanstvo proti Isusu, da bi ga ubili. I ne nađoše, 
premda su pristupili mnogi lažni svjedoci. Najposlije 
dođoše još dva lažna svjedoka i rekoše: S Ovaj je rekao: 
Ja mogu razvaliti hram Božji i u tri ga dana^opet sa¬ 
graditi. K Tada se diže veliki svećenik i reče mu: S Ni¬ 
šta ne odgovaraš na to, što ovi svjedoče proti tebi! K A 
Isus je šutio. Tada mu reče veliki svećenik: S Zaklinjem 
te Bogom živim, da nam kažeš, jesi li ti Krist, Sin 
Božji? K Veli mu Isus: t Ti si rekao. Ali vam kažem: 
Odsad ćete vidjeti Sina čovječjega gdje sjedi s desne 
sile Božje i dolazi na oblacima nebeskim. K Tada veliki 
svećenik razdere haljine svoje i reče: S Pohulio je na 
Boga. Čemu trebamo još svjedoke? Evo sad ste čuli 
hulu na Boga. Sto vam se čini? K Oni odgovoriše: S Za¬ 
služio je smrt! — K Tada su mu pljuvali u lice i uda¬ 
rali ga šakama, a drugi su ga opet udarali pesnicama 
po licu i govorili: S Pogodi, Kriste, tko te je udario! K 
A Petar je sjedio vani u dvorištu. I pristupi k njemu 
jedna sluškinja i reče mu: S I ti si bio s Isusom Gali- 
lejcern. K A on to zaniječe pred svima govoreći: S Ne 
znam, što govoriš. K A kad je izlazio na vrata, ugleda 
ga druga sluškinja i reče onima, koji su bili ondje: S 
I ovaj je bio s Isusom Nazarećaninom. K A on opet 
zaniječe uz zakletvu, da ne poznaje toga čovjeka. I malo 
poslije pristupiše k Petru oni, koji su tu stajali, i re¬ 
koše: S Doista, i ti si jedan od njih, jer te i govor tvoj 
odaje. K Tada se poče kleti i preklinjati, da ne poznaje 
toga čovjeka. I odmah zapjeva pijetao. I Petar se sjeti 
riječi, koju mu je bio rekao Isus: Prije nego zapjeva 
pijetao, tri ćeš me puta zatajiti. Pa izišavši napolje, za- 
plaka gorko. — Kad je jutro svanulo, zaključiše svi 
glavari svećenički i starješine narodne da ubiju Isusa. 
I odvedoše ga svezana i predadoše upravitelju Ponciju 
Pilatu. Kad vidje Juda, koji ga bijaše izdao, da ga osu- 
diše, pokaja se i odnese natrag trideset srebrnika gla¬ 
varima svećeničkim i starješnama govoreći: S Sagriješio 
sam izdavši krv pravednu. K A oni rekoše: S Što se to 
nas tiče? To je tvoja stvar. K A on, bacivši srebrnike 

u hram, iziđe te otide i objesi se užetom. Glavari pak 
svećenički uzeše srebrnike i rekoše: S Ne smiju se sta¬ 
viti u hramsku blagajnu, jer su krvarina. A I dogovo¬ 
rivši se, kupiše za njih lončarevu njivu za groblje stran¬ 
cima. Zato se ona njiva zove do dana današnjega Hacel- 
dama, to jest krvna njiva. Tada se ispuni, što je rekao 
prorok Jeremija: I uzeše trideset srebrnika, cijenu pro¬ 
cijenjenoga, kojega procijeniše sinovi Izraelovi, i dadoše 
ih za njivu lončarevu, kako mi je naredio Gospodin. — 
A Isus stade pred upravitelja. I zapita ga upravitelj: 
S Jesi li ti kralj židovski? K Reče mu Isus: t Ti kažeš. 
K I kad su ga tužili glavari svećenički i starješine, ništa 
ne odgovori. Tada mu reče Pilat: S Ne čuješ li, što sve 
proti tebi svjedoče? K I ne odgovori mu ni na jednu 
riječ, tako da se upravitelj silno čudio. A o blagdanu 
običavao je upravitelj pustiti narodu jednog utamniče- 
nika, kojega bi oni htjeli. A imao je tada zloglasnog 
utamničenika, po imenu Barabu. Kad se dakle oni sa- 
braše, reče Pilat: S Koga da vam pustim? Barabu ili 
Isusa, koji se zove Krist? K Znao je, naime, da su ga 
predali iz zavisti. Dok je on sjedio u sudu, poruči mu 
njegova žena govoreći: S Nemoj se ti ništa miješati u 
stvar toga pravednika, jer sam danas u snu mnogo pre¬ 
trpjela zbog njega. K Ali glavari svećenički i starješine 
nagovoriše narod, da traži Barabu, a Isusa da pogube. 
Tada ih upravitelj upita: S Koga hoćete od ove dvojice 
da vam pustim? K Oni odgovore: S Barabu. K Reče im 
Pilat: S Sto ću dakle učiniti s Isusom, koji se zove 
Krist? K Svi odgovoriše: S Neka se razapne! K Reče im 
upravitelj: S A kakvo je zlo učinio? K A oni još jače 
vikahu: S Neka se razapne! K Videći Pilat, da ništa ne 
postiže, nego da buka postaje sve veća, uze vode i opra 
ruke svoje pred narodom govoreći: S Ja sam nedužan 
u krvi ovoga pravednika. Vi ćete odgovarati. K I odgo¬ 
vori sav narod: S Krv njegova na nas i na djecu našu! 
K Tada im pusti Barabu, a Isusa dade bičevati, pa im 
ga predade, da ga razapnu. — Tada upraviteljevi voj¬ 
nici odvedoše Isusa u sudnicu i skupiše oko^ njega cijelu 
četu, svukoše ga te ogrnuše skrletnim plaštem. I sple- 
tcše vijenac od trn ja, pa mu ga staviše na glavu i da¬ 
doše mu trstiku u desnicu. I prigibajući pred njim ko¬ 
ljeno, rugahu mu se govoreći: S Zdravo, kralju židovski! 
K I pljujući na njega, uzimahu trstiku i udarahu ga 

po glavi. I pošto mu se narugaše, skidoše s njega plašt 
i obukoše ga u njegove haljine i povedoše, da ga razap¬ 
nu. — A kad su izlazili, namjeriše se na čovjeka Ci- 
renca, po imenu Šimuna. Njega natjeraše, da mu ponese 
križ. I dođoše na mjesto, koje se zove Golgota, što će 
reći Kalvarija. I dadoše mu piti vino pomiješano sa 
žuči. Kad je okusio, nije htio piti. A pošto ga razapeše, 
razdijeliše njegove haljine bacivši kocku, da se ispuni, 
što je rekao prorok: Razdijeliše među sobom haljine 
moje, i za odjeću moju baciše kocku. I sjedeći čuvahu 
ga. I staviše mu više glave natpis: Ovo je Isus, kralj 
židovski. — Tada su s njim razapeli dva razbojnika: 
jednoga s desne, a drugoga s lijeve strane. A koji su 
prolazili, hulili su na nj, mahali glavom svojom i go¬ 
vorili: S Ti, koji razvaljuješ hram Božji i u tri ga dana 
opet sagrađuješ, spasi samoga sebe. Ako si Sin Božji, 
siđi s križa. K Isto tako rugali su se i glavari svećenički 
s književnicima i starješinama govoreći: S Druge je spa¬ 
sio, samoga sebe ne može spasiti. Ako je kralj izraelski, 
neka sad siđe s križa, pa ćemo mu vjerovati. On se 
uzdao u Boga, neka ga sad izbavi, ako mu je po volji, 
jer je govorio: Ja sam Sin Božji. K Tako su mu se isto 
rugali i razbojnici, koji su bili s njim razapeti. — A 
od šeste do devete ure nastala je tama po svoj zemlji. 
Oko devete ure povika Isus jakim glasom govoreći: 
t Eli, Eli, lamma sabakthani?K To jest t Bože moj, 
Bože moj, zašto si me ostavio? K Neki od onih, koji su 
stajali ondje i čuli to, rekoše: S Ovaj zove Iliju. K I od¬ 
mah jedan od njih otrča, uze spužvu i napuni je octa, 
natače na trstiku i dade mu da pije. A ostali su govorili: 
S Stani da vidimo, hoće li doći Ilija da ga spasi. K A 
Isus opet povika jakim glasom i ispusti duh. (Ovdje se 
klekne i malo se stane). — I, gle, zastor hrama razde¬ 
re se na dvoje odozgo do dolje, zemlja se potrese, a 
stijene se raspukoše i grobovi se otvoriše, i mnoga tje- 
lesa svetih, koji su bili preminuli, uskrsnuše. I izišavši 
iz grobova po uskrsnuću njegovu, dođoše u sveti grad 
i pokazaše se mnogima. A stotnik i koji su s njim čuvali 
Isusa, kad vidješe, da se zemlja trese, i ono što se do¬ 
gađa, prepadoše se vrlo i rekoše: S Ovaj je zaista Sin 
Božji; K A bile su ondje malo podalje neke žene, koje 
su pratile Isusa iz Galileje i služile mu. Među njima se 
nalazila Marija Magdalena, i Marija majka Jakovljeva 

i Josipova, i majka sinova Zebedejevih. — A kad bi 
uveče, dođe neki bogati čovjek iz Arimateje, po imenu 
Josip, koji je također bio učenik Isusov. On pristupi k 
Pilatu i zamoli za tijelo Isusovo. Tada Pilat zapovjedi, 
da mu dadu tijelo. I uzevši Josip tijelo, zavi ga u čisto 
platno. I položi ga u svoj novi grob, što ga je bio usje¬ 
kao u stijeni. Na ulaz u grob navali veliki kamen i otidc. 

(Poslije pjevanja ili čitanja povijesti muke Isusove misnik 
ne ljubi knjige. To isto vrijedi i 7a utorak, srijedu i petak, 
kad se pjeva ili čita povijest muke Gospodnje.) 

PRIKAZNA Moje srce očekuje sramotu i bijedu; če¬ 
kam hoće li se itko sažaliti nada mnom, ali toga nema. 
Tražim hoće li me tko utješiti, ali ga ne nalazim. 1 sta- 
više žuč u jelo moje i u žeđi me napajaju octom. 

PRIKAZNA Podaj, molimo, Gospodine, da nam dar 
MOLITVA prinesen očima tvoga veličanstva pri¬ 
bavi milost pobožnosti i steče blaženu vječnost. Po Go¬ 
spodinu ... 

HVALOSPJEV kao na I nedjelju muke. 

PRIČESNA Oče moj, ako me ne može mimoići ova 
čaša, a da je ne pijem, neka bude volja tvoja. 

POPRIČESNA Djelovanjem ovoga otajstva, Gospo¬ 
dine, neka se očiste naše opačine, a ispune pravedne 
želje. Po Gospodinu ... 

Veliki ponedjeljak 

ULAZNA Sudi, Gospodine, one što mi sude, udari 
one koji udaraju na me. Uzmi oružje i štit i digni se 
meni u pomoć, Gospodine, snago spasenja mojega. — 
Ps. 34. Potegni koplje i presjeci put onima koji me gone, 
reci mojoj duši: »Ja sam tvoje spasenje«. — Sudi Go¬ 
spodine ... 

MOLITVA Daj, molimo, svemogući Bože, da mi koji 
zbog svoje nejakosti u tolikim suprotivštinama iznema- 
žemo, odahnemo posredovanjem muke Jedinorođenoga 
tvoga: Koji s tobom živi... 

POSLANICA Čitanje Izaije proroka (50, 5—10). — 
U one dane reče 15lija: »Gospodin Bog otvori mi uho 
a ja se ne protivih niti odstupih natrag. Tijelo svoje 

predadoh onima koji biju i obraze svoje onima koji 
tuku, ne odvratih svojega lica od onih koji me ruže 
i pljuvaju na me. Gospodin je Bog pomoćnik moj, zaoi 
se nisam smeo; i zato stavih svoje lice kao pretvrdi 
kamen i znam da se neću smesti. Blizu je onaj koji me 
opravdava, tko će mi se protiviti? Neka pristupi k meni. 
Gle! Gospodin je Bog pomoćnik moj: tko je da me 
osudi? Gle, svi će se kao odjeća odrijeti, grižnja će ih 
izgristi. Tko se među vama boji Gospodina, i sluša glas 
njegova sluge? Tko ide po mraku i nema svjetla, neka 
se uzda u ime Gospodnje, i neka se oslanja na Boga 
svojega«. 

IZA POSLANICE Ustani Gospodine i pripazi na moj 
sud. Bože moj i Gospodine moj, na moju parnicu. Po¬ 
tegni koplje i presjeci put onima koji me gone. 

ZAVLAKA Gospodine . . . str. 154. 

EVANĐELJE f Slijedi sveto Evanđelje po Ivanu (12, 

1—g). — šest dana prije Pashe dođe Isus u Betaniju, 
gdje je bio Lazar što je umro, i koga Isus oživio od 
mrtvih. A ondje mu zgotoviše večeru, i Marta je služila 
a Lazar je bio jedan od onih što su sjedili s njime za 
stolom. Tada Marija uze litru prave nardove dragocjene 
pomasti i pomaza Isusove noge i otare svojom kosom 
njegove noge; i kuća se napunila mirisa od pomasti. 
Tada kaže jedan od učenika njegovih. Juda Iškariotski 
koji ga je imao izdati: »Zašto se ova pomast nije pro¬ 
dala za trista dinara, i zašto se nije dala siromasima?« 
A ovo ne reče što bi se brinuo za siromahe, nego što je 
bio tat i što je imao kesu i nosio što se u nju metalo. 
Ali Isus reče: »Ostavi je da to čini za dan moga ukopa! 
Jer siromaha imadete svagda za sobom, a mene nemate 
svagda«. Dozna pak vrlo mnogo židovskoga svijeta da 
je ondje i dođoše ne samo poradi Isusa, nego da vide 
i Lazara koga je uskrisio od mrtvih. 

PRIKAZNA Izbavi me, Gospodine, od mojih nepri¬ 
jatelja: k tebi se utječem; nauči me vršiti tvoju volju, 
jer si ti Bog moj. 

PRIKAZNA Ove žrtve, svemogući Bože, neka učine 
MOLITVA da, moćnom krepošću očišćeni, čišći do¬ 
đemo k njihovom početniku, Gospodinu našemu... 

HVALOSPJEV kao na I nedjelju Muke. 

PRIČESNA Neka se postide i posrame zajedno koji 
se raduju radi moje nesreće; neka se ogrnu stidom i 
sramotom koji zlo govore na me. 

POPRIČESNA Napunila nas, Gospodine, tvoja sveta 
otajstva božanskim žarom, pa da uzmognemo uživati i u 
njihovu vršenju i učinku. Po Gospodinu našemu... 

MOLITVA Prignite pred Bogom svoje glave! — 
NAD PUKOM Pomozi nam, Bože, spasitelju naš, i po¬ 
daj da se radosno spominjemo tvojih đobročinstava ko¬ 
jima si nas se udostojio preporoditi. Po Gospodinu na¬ 
šemu ... 

Veliki utorak 

ULAZNA kao na Veliki četvrtak, str. 191. 

MOLITVA Svemogući, vječni Bože, daj nam sveto- 
tajstva muke Gospodnje tako vršiti da zavrijedimo pri¬ 
miti oproštenje. Po istom Gospodinu ... 

POSLANICA Čitanje proroka Jeremije (11, 18—20). 
— U one dane reče Jeremija: »Ti si, Gospodine, meni 
objavio i znam, otkrio si mi njihove nakane. A ja kao 
krotko janje koje se vodi na klanje nisam znao da su 
se protiv mene dogovorili: Pomiješajmo mu drvo u kruh 
i iskorijenimo ga sa zemlje živih da nestane uspomene 
na njega. Nego, Gospodine Sabaot, koji pravedno sudiš 
i poznaš misli i nakane, daj da nad njima vidim tvoju 
osvetu jer sam povjerio svoju pravdu tebi, Gospodine, 
Bože naš«. 

IZA POSLANICE Kad mi dosađivahu, oblačih se u 
kostrijet i ponizivah u postu svoju dušu i molitva se 
moja vraćala prsima mojim. Sudi, Gospođine, onima 
koji mi škode, udari na one koji udaraju na me, pri¬ 
hvati oružje i štit i ustani meni u pomoć. 

MUKA Gospodina našega Isusa Krista po Marku (14, 
32—72, 15, 1—46). — U ono vrijeme dođe Isus sa svo¬ 
jim učenicima u Getsemani i reče im: t Sjedite ovdje 
dok se pomolim. K I uze sa sobom Petra i Jakova i Iva¬ 
na i poče drhtati i žalostiti se. Tada im reče: f Moja je 
duša žalosna do smrti; ostanite ovdje i bdijte! K I malo 

se udalji, pade na zemlju i molio je da bi ga, ako je 
moguće, mimoišao čas. I reče: + Abba, Oče, tebi je sve 
moguće. Uzmi od mene ovaj kalež! Ali ne kako ja hoću, 
nego kako hoćeš ti, K I dođe te ih nađe gdje spavaju. 

I reče Petru: + Simune, spavaš? Zar nisi mogao jedan 
čas probdjeti sa mnom? Bdijte i molite da ne padnete 
u napast! Duh je, zaista, pripravan, ali tijelo je slabo. 
K Pođe opet i molio je govoreći iste riječi. I vrativši se 
nađe ih opet gdje spavaju (jer su im se sklapale oči), 
i nisu znali što bi mu odgovorili. I dođe treći put i reče 
im: f Spavajte samo i počivajte! Dosta je, dođe čas. Evo, 
Sin Čovječji bit će predan grješnicima u ruke. Ustanite, 
idemo! Evo, stigao je moj izdajica. K Dok je on još 
govorio, dođe Juda Iskariotski, jedan od dvanaestorice, 
i s njim velika četa s mačevima i toljagama, poslana od 
svećeničkih poglavara i književnika i narodnih starje¬ 
šina. Njegov im je izdajica dao znak. S Onaj je kojega 
ja poljubim. Uhvatite ga i vodite oprezno! K I pristupi 
odmah k njemu, reče: S Zdravo, Učitelju! K On ga po¬ 
ljubi, a oni na njega metnu ruke i uhvate ga. A jedan 
od onih što su stajali ondje trže mač udari slugu velikog 
svećenika i odsječe mu uho. Tada im Isus reče: t nie 
uhvatite izišli ste s mačevima i toljagama kao na raz¬ 
bojnika. Svaki sam dan bio kod vas u hramu i učio 
i niste me uhvatili; ali da se ispune Pisma. K Tada ga 
ostave svi i pobjegnu. Neki je mladić ogrnut samo plah¬ 
tom išao za njim, ali ga oni uhvate. A on im pobjegne 
gol ostavivši plahtu. I dovedu Isusa velikom svećeniku 
gdje su se sastali svećenički poglavari i književnici i 
starješine. A Petar je izdaleka išao za njim do dvora 
velikog svećenika, sjedio je sa slugama uz vatru i grijao 
se. A svećenički poglavari i cijelo vijeće tražili su svje¬ 
dočanstvo protiv Isusa da ga osude na smrt, ali ga nisu 
našli. Mnogi su lažno svjedočili protiv njega, ali im se 
nisu slagala svjedočanstva. Neki su ustali i lažno protiv 
njega svjedočili govoreći: S Mi smo ga čuli da govori: 
Ja ću razvaliti ovaj hram koji je učinjen rukama i za 
tri ću dana sagraditi drugi koji nije učinjen rukama. K 
Ali se nije slagalo ni njihovo svjedočanstvo. Tada stupi 
na sredi.ru veliki svećenik i upita Isusa: S Zar ništa ne 
odgovaraš na to što ovi svjedoče protiv tebe? KA on je 
šutio i ne odgovori ništa. Veliki ga svećenik opet upita: 
S Jesi li ti Krist, Sin blagoslovljenoga Boga? K Isus mu 

odgovori: f Da, jesam, i vidjet ćete Sina čovječjega gdje 
sjedi s desne strane svemogućega i dolazi na oblacima 
nebeskim. K Tada veliki svećenik razdere svoje haljine 
t, reče: S Sto nam više treba svjedoka? Ćuli ste hulu! 
Sto vam se čini? K A oni ga svi osudiše da je zaslužio 
smrt. Tada su neki pljuvali na njega, pokrivali mu lice, 
cuškali ga i govorili: S Proreci! K I sluge su ga tukle. A 
kad je Petar bio u dvorištu, dođe jedna od sluškinja 
velikog svećenika koja vidje Petra gdje se grije, upre 
u njega pogled i reče mu: S I ti si bio s Isusom Nazare- 
caninom! K A on zataji: S Ne znam i ne razumijem što 
govoriš! K I iziđe pred dvor i zapjeva pijetao. A kad ga 
opet vidje sluškinja, reče prisutnima: S I ovaj je od njih. 
K A on opet zataji. Malo kasnije su prisutni rekli Pe¬ 
tru: S Zaista si od njih, jer si Galilejac! K Tada poče 
proklinjati i zaklinjati se: S Ne poznam toga čovjeka o 
komu govorite. K I odmah pijetao zapjeva po drugi put. 
A Petar se sjeti Isusovih riječi: Prije nego zapjeva 
pijetao dvaput, ti ćeš me zatajiti triput. I udari u plac. 
A čim je svanulo, vijećali su svećenički poglavari sa 
starješinama i književnicima i sa cijelim zborom, a Isu¬ 
sa vezana^ odvedu i predadu Pilatu. I upita ga Pilat: S 
Jesi li ti židovski kralj? K On mu odgovori: f Da, je¬ 
sam! K Svećenički su ga poglavari optuživali za mnoge 
stvari, a Pilat ga opet upita: Zar ništa ne odgovaraš? 
Pazi, za kolike te stvari optužuju. Isus ne odgovori ništa, 
tako da se Pilat čudio. A o blagdanu običavao bi im 
pustiti jednoga od utamničenika kojega su tražili. Bio 
je s drugim buntovnicima zatvoren i neki Baraba, koji 
je u buni počinio ubojstvo. I narod, kad se sabrao, počeo 
je tražiti da im učini što im je činio uvijek. A Pilat 
upita: S Hoćete da vam pustim židovskog kralja? K On 
je znao da su ga svećenički poglavari predali iz zavisti. 
Ali svećenički su poglavari nagovorili narod da im ra¬ 
dije pusti Barabu. Pilat ih opet upita: S A što hoćete da 
učinim sa židovskim kraljem? K Oni opet zavikaše: S 
Raspni ga! K Tada im Pilat reče: S A što je zla učinio? 
K. Oni su još više vikali: S Raspni ga! K Tada Pilat da 
ugodi narodu, pusti im Barabu, a Isusa dade bičevati, 
zatim im ga preda da ga razapnu. I vojnici ga odvedu 
u suđnički dvor, okupe cijelu četu, obuku mu skrletni 
plašt, ispletu vijenac od trnja, metnu na njega i po¬ 
zdravljali su ga: Zdravo, židovski kralju! I tukli su ga 

trstikom po glavi, pljuvali su na njega, prigibali pred 
njim koljena i klanjali mu se. I kad su mu se narugali, 
skinu s njega skrletni plašt, obuku ga u njegove haljine 
i povedu da ga razapnu. A Šimuna Cirenca, Aleksand¬ 
rova i Rufova oca, koji se vraćao s polja prisile da mu 
ponese križ. I dovedu ga na Golgotu, što znači Kalvari¬ 
ja. i davali su mu piti pomiješano vino s mirom, ali on 
ne uze. I dok su ga razapinjali, razdijeliše njegove ha¬ 
ljine bace za njih kocke, tko će što uzeti. Kad su ga 
razapeli bila je treća ura. A natpis o njegovoj krivici je 
glasio: Židovski kralj. I razapnu s njim dva razbojnika, 
jednoga s njegove desne, a drugoga s lijeve strane. I 
ispuni se Pismo koje kaže: I bio je ubrojen među zlo 
čince. A prolaznici su ga psovali, mahali su svojim gla¬ 
vama i govorili: S Ti, koji razvaljuješ Božji hram i za 
tri ga dana opet sagrađuješ, pomozi sebi i siđi s križa! 
K Tada su mu se rugali i svećenički poglavari s knji¬ 
ževnicima i govorili su jedan drugomu: S Drugima je 
pomagao, a sebi ne može pomoći. Krist, Izraelski krali, 
neka sada siđe s križa da vidimo i vjerujemo. K A ru¬ 
gali su mu se i oni koji su bili razapeti s njime. I o še¬ 
stoj uri nas ta tama po svoj zemlji sve do devete ure, 
A oko devete ure povika Isus jakim glasom: t Eloi, Eloi, 
lama sabaktani! K Što znači: t Bože moj, Bože moj, za¬ 
što si me ostavio? K Neki su od onih koji su ondje sta¬ 
jali, kad su to čuli, govorili: S Eno zove Iliju! K I jedan 
potrči, napuni spužvu s octom, natakne na trsku, pruži 
mu da pije govoreći: S Pustite da vidimo, hoće li doći 
Ilija da ga skine. K A Isus povika jakim glasom i iz- 
dahnu. (Ovdje se poklekne i malo se stane). J zastor Se 
u hramu razdere na dvoje od vrha do dna. A stotnik 
koji je stajao prema njemu, kad je vidio da je izdahnuo 
s takvim poklikom, reče: S Zaista je taj čovjek bio Sin 
Eožji! K Izdaleka gledajući bile su ondje i neke žene, 
među njima Marija Magdalena i Marija, majka Jakova 
mlađega i Josipova i Saloma. One su išle za njim i slu¬ 
žile su mu dok je još bio u Galileji. I mnoge druge koje 
su zajedno s njim došle u Jeruzalem. I kad je već bila 
večer (jer je bila Priprava, to jest pred subotu), ugledan 
vijećnik, Josip iz Arimateje koji je i sam očekivao kra¬ 
ljevstvo Božje, dođe i odvažno uđe k Pilatu i zamoli ga 
za Isusovo tijelo. A Pilat se začudi da je već umro. 
I pozove stotnika i upita, je li već umro. I kad je od 

stotnika doznao darovao je tijelo Josipu. A Josip kupi 
platno, skine ga, zamota u platno i položi u grob koji je 
bio isklesan u stijeni i navali kamen na vrata od groba. 

PRIKAZNA Čuvaj me. Gospodine, od ruke grješni- 
ka i od opakih ljudi spasi me. Gospodine. 

PRIKAZNA Molimo, Gospodine, da nas ove žrtve 
MOLITVA blagohotnije obnove, jer ih podupiru 
ljekoviti poslovi. Po Gospodinu našemu ... 

HVALOSPJEV kao na I nedjelju Muke. 

PRIČESNA Protiv mene govore oni koji sjede na 
vratima; meni se rugaju pijući vino; ali ja uzdižem svo¬ 
ju molitvu k tebi. Gospodine! Vrijeme je evo za milost. 
Bože, po mnoštvu milosrđa tvoga. 

POPRIČESNA Posvećenjima tvojim, svemogući Bo¬ 
že, i opačine se naše izliječile, i lijekovi nam vječni 
dolazili. Po Gospodinu našemu ... 

MOLITVA Prignite pred Bogom svoje glave! Tvo- 
NAD PUKOM je nas milosrđe, Gospodine, očistilo od 
svih ostataka starine i učinilo podesnima za svetu no¬ 
vinu. Po Gospodinu našemu ... 

Velika srijeda 

ULAZNA U ime Isusovo neka se pokloni svako kolje¬ 
no, onih, koji su na nebu, na zemlji, i pod zemljom, jer 
Gospodin posta poslušan do smrti, smrti na križu; zato 
je Gospodin Isus Krist u slavi Boga Oca. — Ps. 101. 
Gospodine, usliši molitvu moju i vapaj moj k tebi da 
dođe! — U ime Isusovo ... 

MOLITVA Prignimo koljena. — Ustanite. — Podaj, 
molimo, svemogući Bože, da nas koji se neprestano mu¬ 
čimo radi svojih prestupaka oslobodi muka jedinorođe- 
noga Sina Tvoga; Koji s tobom živi... 

ČITANJE proroka Izaije (62, 11, 63, 1—7) — Ovo 
govori Gospodin Bog: Recite Sionskoj kćeri: »Evo, do¬ 
lazi tvoj Spasitelj i s njim njegova nagrada!« Tko je, 
što dolazi od Edoma u bojadisanim haljinama iz Bosre? 
Taj krasni u svojoj haljini što stupa u svojoj velikoj 

jakosti? »Ja koji govorim po pravdi i branim da spa¬ 
sim«. »A zašto je crveno tvoje odijelo i tvoje haljine 
kao onih koji gaze u tijesku?« »Ja sam gazio u tijesku, 
i nije sa mnom bio nitko od neznabožaca. Gazio sam ih 
u svojoj srdžbi, i njihova je krv poprskala moje haljine 
da sam okaljao cijelo svoje odijelo. U mojemu je srcu 
dan osvete, došla je godina mojega otkupa. Obazirao 
sam se i nije bilo pomoćnika, tražio sam, i nije biio 
nikoga koji bi pomogao; spasila me je moja mišica i po¬ 
mogla mi je samo moja srdžba. Zgazio sam neznabošce 
u svom gnjevu, opojio sam ih u svojoj srdžbi i oborio 
na zemlju njihovu silu«. Sjećat ću se Gospodnjih milo¬ 
srđa i hvalit ću Gospodina za sve što nam je učinio 
Gospodin Bog naš. 

IZA ČITANJA Ne odvrati svoga lica od svog sluge; 
u nevolji sam, brzo me usliši. Spasi me. Bože, jer do¬ 
đoše vode sve do moje duše, ogrezoh u dubokom glibu 
i nema uporišta. 

MOLITVA Bože, koji si htio da Sin tvoj za nas pod¬ 
nese muku na križu, da otjeraš od nas neprijateljevu 
oblast, podaj nama, svojim slugama, da dosegnemo sla¬ 
vu uskrsnuća. Po istom Gospodinu našemu ... 

POSLANICA Čitanje proroka Izaije (53, 1—12) — 
U one dane reče Izaija: »Gospodine, tko vjeruje onomu, 
što čuje od nas? I komu je objavljena Gospodnja sila? 
I uzrasti će pred njim kao mladica i kao korijen iz žed¬ 
ne zemlje. On nema izgleda ni ljepote, vidjeli smo ga, 
ali nije imao izgleda da bi čeznuli za njim prezrenim 
i zadnjim od ljudi, čovjekom boli, koji zna za slabost. 
Njegovo je lice zastrto i odvratno, zato ga nismo cijenili. 
On je uzeo naše slabosti i sam nosio naše boli, i držali 
smo da je gubav, kažnjen od Boga i ponižen. A on je 
ranjen radi naših bezakonja, satrven radi naših zločin¬ 
stava. On je kažnjen radi našeg mira, a mi smo ozdra¬ 
vili po njegovoj modrici. Svi smo mi zalutali kao ovce, 
svaki je zašao svojim putem, a Gospodin je na njega 
svalio sva naša bezakonja. Bio je žrtvovan jer je sam 
htio, a nije ni otvorio svojih usta; vodili su ga kao ovcu 
na klanje i kao janje pred onim koji ga striže, šutio je 
i nije otvorio svojih usta. Umro je od tjeskobe i osude. 
Tko će govoriti o njegovu rodu? Jer otkinut je sa zemlje 

živih. Udario sam ga radi zločina svoga naroda. Ukop 
mu je bio među zločincima, ali je u svojoj smrti bio 
bogat, jei niti je učinio nepravde, niti je izišla prevara 
iz njegovih usta. A htio ga je Gospodin satrti u slabosti. 
I jer je svoj život položio radi grijeha, vidjet će dugo- 
tiajno potomstvo i po njegovoj će se moći upravljati 
volja Božja. Jer mu je duša trpjela, zato će vidjeti j 
nasitit će se. Pravedni moj sluga će svojom naukom 
mnoge opravdati i sam će nositi njihove nepravde. Imat 
će baštinu od mnogih i dijelit će plijen jakih, jer je svoj 
život žrtvovao i bio je ubrojen među zločince, a sam je 
nosio grijehe mnogih i molio je za prestupnike«. 

ZAVLAKA Gospodine, usliši molitvu moju, i vapaj 
moj k Tebi da dođe. Ne odvrati lica svojega od mene; 
u koji me god dan snađe nevolja, prigni k meni uho 
svoje. U koji Te god dan zazovem, brzo me usliši. Jer 
prolaze kao dim dani moji i kosti se moje osušiše kao 
suvarak. Pokošen sam kao sijeno, usahlo je srce moje, 
jer sam zaboravio jesti kruh svoj. Ti ćeš, Gospodine, 
ustati i smilovat ćeš se Sionu, jer dođe vrijeme da mu 
se smiluješ. 

MUKA Gospodina našega Isusa Krista po Luki (22, 
39—71, 23, 1—53). — U ono vrijeme izišavši Isus po 
običaju otiđe u Maslinsku goru, i s njim su pošli njegovi 
učenici. A kad je došao na mjesto, reče im: f Moliie da 
ne padnete u napast. K I udalji se od njih koliko da bi 
se dobacio kamenom, kleknuo je i molio: f Oče, ako 
hoćeš, uzmi od mene ovaj kalež. Ali neka ne bude moja 
volja, nego tvoja. K I s neba mu se ukaže anđeo koji ga 
je krijepio. A jer je bio u smrtnoj borbi, molio je gor¬ 
ljivije. I znoj mu je bio kao kaplje krvi što su tekle na 
zemlju. I kad je ustao od molitve, dođe k svojim učeni¬ 
cima koje nađe da spavaju od žalosti i reče im: f Što 
spavate? Ustanite i molite da ne padnete u napast! K 
Dok je on još govorio, dođe četa, pred kojom je išao 
Juda, jedan od dvanaestorice koji se približi Isusu, da 
ga poljubi. A Isus mu reče: f Juda, zar poljupcem iz- 
claješ Sina Čovječjega? K Kad su oni oko njega vidjeli 
što će biti, upitaju ga: S Gospodine, da udarimo mačem? 
K I jedan od njih udari slugu velikoga svećenika i ođ- 
sieče mu desno uho. Ali Isus reče: + Prestanite, ne više! 

K I kad se dotače njegova uha, ozdravi ga. A svećenič¬ 
kim poglavarima, nadstojnicima hrama i starješinama 
koji su došli na njega, reče Isus: f Izišli ste s mačevima 
i batinama kao na razbojnika. Niste digli na me kad 
sam svaki dan bio s vama u hramu. Ali ovo je vaš čas 
i moć tame! K Kad ga uhvatiše, odvedoše ga u kuću 
velikoga svećenika. A Petar je za njim išao izdaleka. 

I kad su u dvorištu naložili vatru i sjedili naokolo, bio 
je među njima i Petar. Kad ga je jedna sluškinja opa¬ 
zila gdje sjedi kraj vatre, promotri ga i reče: S I ovaj je 
bio s njim. K A on ga zataji i reče: S Ženo, ne poznam 
ga! K Malo ga zatim vidje neki drugi i reče: S Ženo, ne 
poznam ga! K Malo ga zatim vidje neki drugi i reče: S 
I ti si od njih. K A Petar odgovori: S čovječe, nisam! K 
I po prilici iza jedne ure neki je drugi tvrdio: S Zaista 
je i ovaj bio s njim jer je Galilejac. K A Petar reče: S 
Čovječe, ne razumijem što govoriš! K I odmah, dok je 
on još govorio, zapjevao pijetao. Gospodin se obazre i 
pogleda na Petra. I sjeti se Petar Isusovih riječi kako 
mu je rekao: Prije nego zapjeva pijetao zatajit ćeš me 
triout. I izađe van i udari u plač. A muževi koji su 
držali Isusa rugali su mu se i tukli su ga. Pokrivali su 
mu oči i tukli su ga po obrazu govoreći: S Proreci tko 
je taj koji te je udario? K Govorili su protiv njega i 
mnogo drugih psovka. A kad je svanulo, saberu se na¬ 
rodne starješine i svećenički poglavari i književnici i 
odvedu ga pred vijeće govoreći: S Reci nam, ako si Ti 
Krist! K On im reče: f Ako vam rečem, nećete mi vje¬ 
rovati. ako i upitam, nećete mi odgovoriti niti me pu¬ 
stiti. Ali odsad će Sin čovječiji sjediti s desne strane 
Božje. K Svi tada reknu: S Ti si dakle Sin Božji? K On 
im odgovori: f Da, vi kažete, ja jesam! K A oni reknu: 
S Što nam više treba svjedočanstva? Sami smo čuli s 
njegovih usta. K I ustane sav narod i odvedu ga k Pila¬ 
tu. I počeše ga optuživati govoreći: S Ovoga smo našli 
da buni naš narod, zabranjuje caru plaćati porez izgo¬ 
vori da je on Krist kralj. K. Pilat ga upita: S Jesi ii ti 
židovski kralj? A on odgovori: t Da, jesam! K Tada Pi¬ 
lat reče svećeničkim poglavarima i narodu: S Ja na 
ovom čovjeku ne nalazim krivice! K Ali oni su nava¬ 
ljivali govoreći: S Buni narod učeći po svoj Judeji po¬ 
čevši od Galileje. K Kad je Pilat čuo za Galileju, upita 
da li je on Galilejac. I kad je saznao da je Herodov 

podanik, posla ga k Herodu koji je onih dana bio u 
Jeruzalemu. A kad je Herod vidio Isusa, obradovao se 
jer ga je odavno želio vidjeti, to više što je o njemu čuo 
mnogo i nadao se da će od njega vidjeti kakvo čudo. 
I mnogim ga je riječima pitao, ali mu nije odgovorio 
ništa. A bili su ondje svećenički poglavari koji su ga 
uporno optuživali. Herod ga prezre sa svojom vojskom 
i da mu se naruga dade ga obući u bijelu haljinu i posla 
ga natrag k Pilatu. I sprijateljiše se onog dana Herod 
i Pilat jer su prije bili neprijatelji jedan drugome. Tada 
Pilat sazove svećeničke poglavare i starješine i narod 
i reče im: S Doveli ste mi ovoga čovjeka kao buntov¬ 
nika, a evo, ja sam ga ispitao pred vama, i u tom zašto 
ga optužujete nisam našao nikakve krivice na ovom čo¬ 
vjeku. Tako ni Herod jer sam vas poslao k njemu. Dakle 
nije ništa učinio zašto bi zaslužio smrt. Dat ću ga biče- 
vati i otpustit ću ga. K A trebalo je da pusti jednoga o 
blagdanu. Ali vikao je zajedno sav narod: S Ovoga ubij, 
a pusti nam Barabu! K Onaj je bio bačen u tamnicu 
radi neke bune u gradu i radi ubojstva. A Pilat, jer je 
htio pustiti Isusa, opet im je govorio. Ali oni su još jače 
vikali. S Razapni ga, razapni! K A on im po treći put 
reče: S Kakvo je zlo on učinio? Ja na njemu ne nalazim 
ništa, zašto bi zaslužio smrt. Kaznit ću ga i otpustiti. K 
Ali oni su s velikom vikom navaljivali i tražili, da se 
razapne; i njihova je vika bivala sve jača. Tada Pilat 
izreče osudu, neka bude kako to oni traže. I pusti im 
onoga, kojega su tražili, koji je bio bačen u tamnicu 
radi bune i ubojstva, a Isusa izruči njihovoj volji. I kad 
su ga vodili, uhvate nekoga Šimuna Cirenca koji je do¬ 
lazio iz polja i postave ha njega križ da ga nosi za Isu¬ 
som. A išlo je za njim vrlo mnogo naroda i žena koje 
su plakale i naricale za njim. Isus se na njih obazre i 
reče: + Jeruzalemske kćeri, nemojte plakati nada mnom, 
nego plačite nad samima sobom i nad svojom djecom. 
Jer dolaze dani kad će se govoriti: Blago nerotkinjama 
i onima koje nisu rodile i prsima koja nisu dojila. Tada 
ce govoriti gorama: Padnite na nas! A bregovima: Po¬ 
krijte nas! Jer kad rade ovako sa zelenim drvom, što će 
biti sa suhim? K A vodili su s njim da ih pogube i dru- 
ga dva zločinca. A kad dođoše na mjesto Kalvariju, ra- 
zapeše ondje njega i zločince, jednoga s desne, a dru¬ 
goga s lijeve. A Isus je molio: f Oče, oprosti im jer ne 

znaju što čine! K Dijeleći njegove haljine baciše kocke. 
Narod je gledao a poglavari su se s njim rugali i govo¬ 
rili: S Drugima je pomogao! Ako je on Krist, Božji oda- 
branik, neka pomogne sebi. K A rugali su mu se i voj¬ 
nici, koji su pristupali, davali mu octa i govorili: S Ako 
si ti židovski kralj, pomozi sam sebi! K A nad njim je 
bilo i napisano grčkim i latinskim i hebrejskim slovima: 
Ovo je židovski kralj. Jedan je od obješenih razbojnika 
na njega hulio govoreći: S Ako si ti Krist, pomozi sebi 
i nama! K A drugi mu uzvrati koreći ga: S Zar se ne 
bojiš Boga ni ti koji podnosiš istu kaznu. Za nas je to 
pravda jer primamo kako smo zaslužili po svojim dje¬ 
lima, a ovaj nije učinio nikakva zla. K I reče Isusu. S 
Gospodine, sjeti se mene, kad dođeš u svoje kraljev¬ 
stvo! K A Isus mu reče: t Zaista ti kažem: Danas ćeš 
biti sa mnom u raju! K A bilo je oko šeste ure i nastala 
je tama po cijeloj zemlji sve do devete ure. I sunce po- 
mrča, a zastor se u hramu razdere na dvoje. I velikim 
glasom poviče Isus: t Oče, u tvoje ruke predajem svoj 
duh. K Kad to reče, izdahnu. (Ovdje se poklekne i malo 
se stane), stotnik, kad vidje što se dogodilo, slavio je 
Boga govoreći: S Zaista je ovaj čovjek bio pravedan! K 
I sav narod koji se skupio i vidio što se dogodilo, vraćao 
se bijući se u prsa. A njegovi su znanci svi stajali izda¬ 
leka. Ovo su gledale i žene koje su za njim išle iz Gali¬ 
leje. A dobri i pravedni Josip, vjećnik iz židovskog gra¬ 
da Ar imate je, koji je i sam čekao kraljevstvo Božje, 
nije odobrio odluke ni njihova djela. Tada on pristupi 
Pilatu i zatraži Isusovo tijelo. I skine ga, omota u platno 
i položi u grob, u stijeni isklesan, u kojem nije još nitko 
bio položen. 

PRIKAZNA Gospodine, usliši molitvu moju i vapaj 
moj k tebi da dođe; ne odvrati lica svojega od mene. 

PRIKAZNA Primi, molimo, Gospodine, prikazani 
MOIITVA dar i dostoj se u nama djelovati da po¬ 
božnim čuvstvima dostignemo što izvršujemo otajstvo 
muke Sina Tvojega, Gospodina našega. Po istom Gospo¬ 
dinu našem... 

HVALOSPJEV kao na I nedjelju Muke. 

PRIČESNA Piće svoje miješam sa suzama, jer si me 
podigao i bacio, a ja kao sijeno usahnuh; a ti ,Gospo- 

dine, ostaješ do vijeka. Ti ćeš ustati i smilovati se Sionu, 
jer dođe vrijeme da mu se smiluješ. 

POPR1ČESNA Daruj dušama našim, svemogući Bo¬ 
že, pouzdanje da ćeš nam dati vječni život vremenitom 
smrću Srna svoga koju spominjemo u časnim tajnama. 
Po istom Gospodinu našemu ... 

MOLITVA Prignite pred Bogom svoje glave! Po- 
NAD PUKOM gledaj, molimo, Gospodine, na ovu svo¬ 
ju obitelj za koju se Gospodin naš Isus Krist predao u 
ruke grješnika i podnio muku križa; Koji s tobom... 

Veliki četvrtak 

Pred nama su najveći spomen-dani iz povijesti čovječan¬ 
stva. kad je naš Spasitelj otkupio svijet. Pred nama su, jer se 
ti događaji obnavljaju euharistijskom žrtvom i prićešću. Stoga 
ce . svaki vjernik na Veliki četvrtak uvečer prisustvovati sv. 
Misi da čuje što je Gospodin učinio za nas, i svakako će 
nastojati da primi što pobožnije sv. pričest. Poslije sv. pričesti 
treba da se. što duže klanjamo Gospodinu u presv. sakramentu 
\ da mu zahvaljujemo za sakramente presv. Euharistije i sve¬ 
ćeničkog reda od kojih Crkva živi. 

MISA KRIZME 

ULAZNA Pripravi ulje za pomazanje i reci sinovima 
izraelovim: Ovo ulje neka bude meni posvećeno u svim 
pokoljenjima vašim. — Ps. 88. O milostima Gospod¬ 
njim uvijek ću pjevati; kroz sva pokoljenja naviještat 
ću vjernost tvoju. — Pripravi... 

MOLII VA Gospodine Bože, koji po svećeničkoj služ¬ 
bi preporađaš svoj puk; daj da ti u skladu s tvojom 
voljom ustrajno služimo, da se po daru tvoje milosti 
umnoži u naše dane i zaslugama i brojem tebi posve¬ 
ćeni narod. Po Gospodinu .,. 

POSLANICA Čitanje proroka Izaije (61, 1—4, 6, 
^ ^)* Duh je Gospodnji na meni. Zato me i po- 

maza Gospodin. Poslao me da naviještam radosnu vijest 
siromasima, da liječim klonula srca, da propovijedam 
zarobljenima otkup, vezanima oslobođenje; da oglasim 
milosnu godinu Gospodnju i dan osvete Boga našega, 
da utješim sve potištene, da žalosnima na Sionu dadem 
na glavu nakit mjesto pepela, ulje radosti mjesto tuge, 
odjeću hvalospjeva mjesto jađikovanja: i oni će se zvati 

►-hrastovi pravednosti, nasad Gospodnji za slavu nje¬ 
govu«. Oni će sazidati prastara razorena mjesta, podig¬ 
nut ee opet što je bilo opustošeno u vrijeme praotaca. 
Obnovit će gradove puste što su ležali razvaljeni kroz 
mnoga pokoljenja. — A vi ćete se zvati »svećenici 
Gospodnji«, nazivat će vas »sluge Boga našega«. Uživat 
ćete bogatstvo naroda i ponosit ćete se slavom njiho¬ 
vom. Jer ja Gospodin ljubim pravicu, a mrzim na odu¬ 
zimanje od žrtve paljenice. Vjerno ću ih nagraditi i 
sklopit ću s njima zavjet vječni. Potomstvo njihovo bit 
će poznato među neznabošcima i naraštaj njihov među 
narodima. Tko god ih vidi prepoznat će ih: jer su oni 
pokoljenje što ga je blagoslovio Gospodin. 

IZA POSLANICE U Boga se pouzdalo srce moje, i on 
mi je pomogao. Zato srce moje kliče od radosti i hvalim 
ga pjesmom svojom. Gospodin je snaga naroda svoga 
i zaštita spasenja pomazanika svoga. 

EVANĐELJE t Slijedi sveto evanđelje po Luki (4, 

lb_21). — U ono vrijeme dođe Isus u Nazaret, gdje 

je odrastao. I uđe po svom običaju u subotu u zbornicu 
te ustade da čita. I dadoše mu knjigu proroka Izaije. 
I kad otvori knjigu, nađe mjesto gdje je napisano: »Duh 
je Gospodnji na meni. Zato me pomaza. Poslao me da 
naviještam evanđelje siromasima, da liječim klonula 
srca, da propovijedam zarobljenima otkup i slijepima 
vid:’da oslobodim potlačene, da oglasim milosnu godinu 
Gospodnju i dan naplaćivanja«. I zatvorivši knjigu, 
dade je natrag sluzi pa sjedne. Svi u zbornici uprijese 
oči u njega, a on im poče govoriti: »Danas ste vi svje¬ 
doci da se ispuni ovo Pismo«. 

PRIKAZNA Spase svijeta, primi pjesmu kojom tebe 
slavimo! 

Ponavlja se poslije svake kitice. 

Stablo koje svjetlom rađa 
daje ovaj sveti plod. 

Crkva naša smjerno ti ga 
Spase svijeta prinosi. 

Ti se dostoj snagu dati, 

Kralju vječnih dvorova, 
ovom ulju, živom znaku, 
da odagna đavole. 

Ti obnovi svakog od nas 
svetim uljem krizmenim 
da se spasi dostojanstvo 
naše slave propale. 

Sveti krst nam pere dušu 
goneć iz nje zloću svu, 
kad se čelo uljem maže. 

Božji dar se ul’jeva. 

Iz božanskog srca rođen 
i iz krila Djevice, 
daj nam svjetla, smrt odagnaj 
od svih što su krizmani! 

Ovaj dan nek bude blagdan 
u sve vjeke vjekova, 
neka bude hvale vrijedan, 
nikad da ne zastari! 

PRIKAZNA Molimo, Gospodine, da moć ove žrtve 
MOLITVA blago odstrani ono što je ostarjelo u na¬ 
ma, a poveća nam novi život i spasenje. Po Gospodinu 

HVALOSPJEV Uistinu je dostojno i pravedno, pri¬ 
kladno i spasonosno smjerno moliti blagost tvoju da za 
one koji se imaju obnoviti u spasonosnoj kupelji kršte- 
nja potvrdiš stvorenje krizme za otajstvo savršenog spa¬ 
senja i života; da po svetom mazanju nestane onoga što 
je pokvareno u prvom rođenju pa da posvećeni hram 
svakog pojedinca zamiriše mirisom prijatnog života, 
tako da budu uzdignuti u kraljevskoj svećeničkoj i pro¬ 
ročkoj časti, te da po tvojoj otajstvenoj odredbi obuku 
odjeću nepropadljive službe: Po Kristu Gospodinu na¬ 
šemu. Po njemu tvoje veličanstvo hvale anđeli, klanjaju 
ti se gospodstva, dršćući podlažu ti se vlasti. S njima 
zajedno slave te nebesa, nebeske sile i blaženi serafi. 
Daj, molimo, da se njima pridruže i naši glasovi, dok te 
smjerno slave riječima: 

PRICESNA Ti ljubiš pravdu a mrziš nepravdu; radi 
toga te je pomazao Bog, Bog tvoj, uljem radosti. 

POPRIČESNA Daj, molimo. Gospodine, kao što od 
starog prelazimo na novo; da se tako, odbacivši što je 
staro, obnovimo posvećenim duhom. Po Gospodinu... 

191 


SVEČANA VEČERNJA MISA 
ULAZNA Mi treba da se dičimo križem Gospodina 
našega Isusa Krista: u njemu je naše spasenje, život i 
uskrsnuće; po njemu smo spašeni i izbavijeni. — Ps. 
66. Nek nam se smiluje Bog i neka nas blagoslovi! Neka 
nas obasja svojim licem i nek nam se smiluje! — Mi 
treba da se... 

SLAVA se danas pjeva i zvone sva zvona, a onda zašute 
do Uskrsnog bdjenja. 

MOLITVA Bože, od kojega je Juda dobio kaznu za 
svoj zločin i razbojnik nagradu za svoje priznanje, po¬ 
daj nam plod svoga pomilovanja: kao što je Isus Krist, 
Gospodin naš, u svojoj muci obojici različito po zasluzi 
naplatio, tako nek i nama, uklonivši staru zabludu, udi¬ 
jeli milost svoga uskrsnuća. Koji s tobom živi... 

POSLANICA Čitanje poslanice bi. apostola Pavla 
Korinćanima (I 11, 20—32) — Braćo: Kad se sastajete 
zajedno, to nije više blagovanje Gospodinove večere. 
Svaki, naime, najprije jede svoju večeru, pa tako jedan 
gladuje, a drugi se opija. Zar nemate kuća, da jedete 
i pijete? Ili prezirete crkvu Božju i posramljujete one, 
koji nemaju? Sto da vam kažem? Da vas pohvalim? U 
tome vas ne hvalim. Jer ja sam primio od Gospodina, 
što sam vam i predao, da Gospodin Isus one noći, u ko¬ 
joj je bio izdan, uze kruh, pa zahvalivši prelomi i reče: 
»Uzmite i jedite, ovo je tijelo moje, koje će se za vas 
predati; ovo činite na moju uspomenu.« A tako i čašu 
po večeri, govoreći: »Ova je čaša novi zavjet u mojoj 
krvi; ovo činite, kad god pijete, na moju uspomenu.« 
Kad god naime budete ovaj kruh jeli i čašu pili, na- 
vješćivat ćete smrt Gospodinovu, dok on dođe. Stoga, 
tko god bude nedostojno jeo ovaj kruh ili pio čašu Go¬ 
spodinovu, bit će krivac tijelu i krvi Gospodinovoj. 
Neka dakle čovjek ispita sam sebe, pa onda neka od 
onoga kruha jede i od čaše pije. Jer tko jede i pije ne¬ 
dostojno, osudu sebi jede i pije, ne razlikujući tijela 
Gospodinova. Zato su među vama mnogi slabi i bole¬ 
sni, i preminuše mnogi. Jer kad bismo sami sebe pre¬ 
suđivali, sigurno ne bismo bili osuđeni. Ali, kad nam 
se sudi, Gospodin nas kažnjava, da ne budemo osuđeni 
s ovim svijetom. 

IZA POSLANICE Krist je postao za nas poslušan 
sve do smrti, i to do smrti na križu. A zato Bog njega 
iizvisi i darova mu ime, koje je nad svakim imenom. 

EVANĐELJE t Slijedi sveto evanđelje po Ivanu (13, 
l .— 15 > 7~ Pred blagdan Vazma, znajući Isus, da je 
došao njegov cas, da pođe s ovoga svijeta k Ocu, jer je 
ljubio svoje, koji bijahu na svijetu, do kraja ih je lju- 
bio. Pa poslije večere, kad je đavao već bio stavio u 
si ce Jude, sina Simuna Iskariota, da ga izda, znajući da 
mu je Otac sve dao u ruke, i da je od Boga izišao, i da 
icie k Boa'u, ustade od večere, skine svoju haljinu pa 
lue ručni k i opasa se. Zatim ulije vode u umivaonik 
i poče prati noge učenicima i otirati ručnikom, kojim 
je bio opasan. Kad je došao k Šimunu Petru, reče mu 
Petar: »Gospodine, zar da mi ti pereš noge?« Isus mu 
odgovori: »Sto ja činim, ti ne znaš sada, ali ćeš znati 
poslije.« Veli mu Petar: »Nikad ti meni ne ćeš prati 
nogu.« Odgovori mu Isus: »Ako te ne operem, ne ćeš 
imati dijela sa mnom. Reče mu Simun Petar: »Gospo- 
cune, ne samo moje noge, nego i ruke i glavu.« Veli mu 
Isus: »Tko je opran, ne treba nego da samo noge opere, 
pa je sav čist. I vi ste čisti, ali ne svi.« Jer je znao, tko 
će ga izdati, zato je rekao: »Niste svi čisti«. A, pošto im 
je oprao noge i uzeo svoju haljinu, sjede ponovo za stol 
pa im reče: »Znate li, što sam vam učinio?. Vi zovete 
mene Učiteljem i Gospodinom, i dobro govorite, jer to 
jesam. Kad sam vam dakle ja ? Gospodin i Učitelj, oprao 
noge i vi morate jedan drugome prati noge. Jer vam 
dadoh primjer, da i vi tako činite, kao što ja učinih 
vama.« 

PRANJE NOGU 

Poslije homilije, gdje to pastoralni razlozi savjetuju, 
obavlja se pranje; nogu. 

Dvanaestorica odabranih ljudi poklone se oltaru i misniku 
koji sjedi u svetištu, i smjeste se na sjedala. 

1 »Novu zapovijed dajem vama, da ljubite jedan 
drugoga kao što sam ja ljubio vas«, govori Gospodin. 
7" Ps. 118. Blago onima, koji su neporočna života: koji 
žive po zakonu Gospodinovu. 

2 Kad je Gospodin ustao od večere, ulio je vode u 
umivaonik i počeo prati noge učenicima. Ovaj im je 

primjer ostavio. — Ps. 47. Velik je Gospodin i veoma 
dostojan hvale: u gradu Boga našega, na svetoj gori 
njegovoj. — Kad je Gospodin ustao ... 

3 Kad je Gospodin Isus večerao sa svojim učenici¬ 
ma, oprao im je noge i rekao im: »Znate li, što sam vam 
učinio ja, Gospodin i Učitelj? Dao sam vam primjer, 
da i vi tako činite!« — Ps. 84. Blagoslovio si. Gospo¬ 
đine, zemlju svoju; odvratio si ropstvo od Jakova. — 
Kad je Gospodin Isus... 

4 »Gospodine, zar da mi ti pereš noge?« Odgovori 
mu Isus: »Ako ti ne operem nogu, ne ćeš imati dijela 
sa mnom.« — Kad je dakle došao k Šimunu Petru, 
reče mu Petar. 

»Gospodine...« 

»Što ja činim, ti ne znaš sada, ali ćeš znati poslije.« 

»Gospodine...« 

5 »Kad sam vam ja, Gospodin i Učitelj vaš, oprao 
noge, koliko više morate vi jedan drugome prati noge?« 
— Ps. 48. Čujte ovo, svi narodi; poslušajte svi, koji sta¬ 
nujete na zemlji. — »Kad sam vam ja, Gospodin«... 

6 »Po tome će svi poznati, da ste moji učenici, ako 
budete ljubili jedan drugoga.« — Reče Isus učenicima 
svojim: — »Po tome će svi poznati...« 

7 Neka ostanu u vama vjera, ufanje, ljubav, ovo 
troje; najveća je među njima ljubav. — Sada pak 
ostaju vjera, ufanje, ljubav, ovo troje; najveća je među 
njima ljubav. — Neka ostanu u vama... 

8. Ova se pjesma sa svojim retcima nikad ne izostavlja. 
A počinje se pjevati pod konac pranja nogu, izostavivši, ako je 
potrebno, prethodne. 

Gdje je ljubav, dobrotvornost, ondje je i Bog. 

Nas je skupila u jedno Ljubav Krista. 

Kličimo mu, radujmo se svi u Njemu. 

Ljubimo u svetom strahu živog Boga. 

I nek vjerna ljubav veže naša srca. 

Gdje je ljubav, dobrotvornost, ondje je i Bog. 
Zato kad se sakupismo svi u jedno 
Čuvajmo se, da se duhom ne dijelimo. 

Nek prestanu zlobne svađe, ružne kavge 
I Gospodin Krist nek bude među nama. 

Gdje je ljubav, dobrotvornost, ondje je i Bog. 
Kriste Bože, daj nam gledat u Tvom nebu 
Proslavljeno Tvoje lice, puno milja, 

U radosti neizmjernoj, čistoj, svetoj 
S blaženima bez prestanka u sve vijeke. Amen. 

Poslije pranja nogu misnik opere i obriše ruke, pa se 
vrati u sredinu pred oltar, gdje govori: 

Oče naš (tiho). 

I ne uvedi nas u napast. 

Nego izbavi nas od zla. 

Ti si, Gospodine, zapovjedio. 

Da tvoje zapovijedi vjerno obdržavamo. 

Ti si oprao noge učenicima svojim. 

Ne prezri djela ruku svojih. 

Gospodine, usliši molitvu moju. 

I vapaj moj k tebi da dođe. 

Gospodin s vama. 

I s duhom tvojim. 

Pomolimo se. 

Budi uz nas, molimo te, Gospodine, pri našoj poniz¬ 
noj službi, pa jer si se ti udostojao oprati noge učenici¬ 
ma svojim, nemoj prezreti djela ruku svojih, koja si i 
nama zapovjedio, da ih obdržavamo, pa kao što se ovdje 
nama i po nama peru vanjske nečistoće, tako da se po 
tebi svima nama operu nutarnji grijesi. To se udostoj 
udijeliti ti, koji živiš i kraljuješ Bog po sve vijeke vje¬ 
kova. Amen. 

PRIKAZNA Desnica je Gospodnja izvela junačko 
djelo, desnica me Gospodnja podigla. Neću umrijeti 
nego ću živjeti i naviještati djela Gospodnja. 

PRIKAZNA Našu žrtvu, molimo, Gospodine, sveti 
MOLITVA Oče, svemogući vječni Bože, neka učini 
tebi ugodnom sam onaj koji je na današnji dan ovo 
naredio i poučio svoje učenike da se to čini njemu na 
spomen, Isus Krist, Sin tvoj, Gospodin naš, koji s tobom 
živi.... 

HVALOSPJEV kao na I nedj. muke. 

Danas se prije pričesti sva tri puta kaže: Jaganjče Božji . . . 
smiluj nam se. 

PRIČESNA Kad je Gospodin Isus večerao sa svojim 
učenicima, oprao im je noge i rekao: »Znate li, što sam 
vam učinio ja. Gospodin i Učitelj? Dao sam vam pri¬ 
mjer, da i vi tako činite!-« 

Prema broju pričesnika mogu se dodati slijedeći psalmi uz 
ponavljanje pjesme: Kad je Gospodin Isus . . . 

Ps. 22. Gospodin je pastir moj, ničim ne oskudije¬ 
vam, * na zelenim pašnjacima on me odmara. 

Vodi me pravim stazama * poradi imena svoga. 

Vodi me na vode, gdje ću počinuti; * krijepi dušu 
moju. 

Da pođem i mračnom dolinom, * neću se bojati zla, 
jer si ti sa mnom. 

Palica tvoja i štap tvoj * oni me tješe. 

Prostireš mi stol * pred očima protivnika mojih. 

Mažeš uljem glavu moju; * čaša je moja prepuna. 

Dobrota i milost pratit će me * sve dane života 
moga. 

I stanovat ću u domu Gospodinovu * za duga i duga 
vremena. 

Ponovi se: Kad je Gospodin Isus. 

Ps. 150. Hvalite Gospodina u svetištu njegovu. 

Vidi na svršetku mise Velike subote. I nakon toga psalma 
ponovi se: Kad je Gospodin Isus. 

POPRIČESNA Okrijepljeni životvornom hranom 
molimo, Gospodine, Bože naš, da ono što svetkujemo za 
svoga smrtnog života postignemo darom tvoje besmrt¬ 
nosti. Po Gospodinu... 

SVEČANI PRIJENOS I POHRANA SVETOTAJSTVA 

Cim se svrši misa, odmah se svečano prenosi i pohranjuje 
Svetotajstvo, koje se čuva u čestičnjaku za sutrašnju pričest. 

Za vrijeme procesije pjeva se himan: 

Usta moja, uzdižite 
K preslavnom Tijelu glas. 

I Krv dragu proslavite, 

Što je proli za sve nas. 

Čedo majke plemenite, 

Ljudskog roda Kralj i Spas. 

Dan je svima smrtnicima. 

Djeva nam ga porodi, 

I on prođe sijuć tlima 
Zrnje riječi Božijih, 

A na kraju vjernicima 
Divan spomen ostavi. 

Kad je s braćom večerao 
Spas na gozbi posljednjoj, 

Sav je zakon obđržao 
On u hrani vazmenoj 
I ko hranu tad je dao 
Sama sebe družbi svoj. 

Gospod zbori i kruh biva 
Svetim tijelom Njegovim, 

Likom vina krv se skriva, 

Okom toga ne vidim, 

Ali sama vjera živa 
Kazuje bezazlenim. 

Divnoj dakle Tajni ovoj 
Klanjajmo se smjerno mi, 

Stari zakon žrtvi novoj 
Nek se sada ukloni, 

Vjera duši čovjekovoj 
Nek spoznan je dopuni. 

Bogu Ocu, Bogu Sinu 
Hvala s pjesmom radosnom, 

Slavimo im veličinu, 

Častimo ih dušom svom, 

K Duhu Svetom nek se vinu 
Glasi s dikom jednakom. Amen. 

OTKRIVANJE OLTARA 

Svećenik reče antifonu i započne psalam koga zbor 
nastavi. 

ANTIFONA 

Dijele među se haljine moje i za odjeću moju ba¬ 
caju kocke. 

PSALAM 21 

Bože, Bože moj, pogledaj na me, zašto me ostavljaš? 
* Uzdišem i daleko je od mene spasenje moje. 

Bože moj, vapijem danju, i ne slušaš, * i noću, i ne¬ 
mam počinka. 

Pa ipak ti prebivaš u svetištu, * slavo Izraelova. 

U tebe su se uzdali oci naši, * uzdali su se i ti si ih 
izbavi jao. 

Tebe su prizivali i spašavali su se, * u tebe su se 
uzdali i nisu se postidjeli. 

A ja sam crv a ne čovjek, * ruglo ljudima i prezir 
narodu. 

Svi koji me vide, rugaju mi se, * razvaljuju usta 
i mašu glavom: 

»Uzdao se u Gospodina, neka ga izbavi, * neka ga 
spasi kad mu je drag«. 

A ti si onaj koji me je izveo iz utrobe, * i nada 
moja od prsiju majke moje. Tebi sam predan od rođenja. 

Od utrobe majke moje ti si Bog moj, * ne udaljuj 
se od mene, 

Jer je nevolja blizu, * a nema tko da pomogne. 

Okružuju me junci mnogi, * tusti bikovi opko- 
ijuju me. 

Razvaljuju na me usta svoja, * kao lav koji grabi 
i riče. 

Kao voda razlijevam se, * i rastavljaju se sve kosti 
moje. 

Srce mi postaje kao vosak * i topi se u meni. 

Osušila se kao crijep snaga moja i jezik mi se pri¬ 
lijepio za nepce moje: * dovodiš me do praha smrtnoga. 

Opkoljuju me psi mnogi, * četa zlikovaca okru¬ 
žuje me. 

Probadaju ruke moje i noge moje, * broje sve kosti 
moje. 

Zure i promatraju me: * dijele među se haljine 
moje i za odjeću moju bacaju kocke. 

No ti, Gospodine, ne udal ju j pomoći svoje od mene, 
* pohiti mi na obranu, 

Izbavi od mača, Bože, dušu moju, * i od sile pasje 
jedinicu moju. 

Spasi me od usta lavovskih * i od rogova bivoljskih 
mene nevoljnika, 

Da kazujem ime tvoje braći svojoj, * usred skup¬ 
štine da te hvalim. 

Koji se bojite Gospodina, hvalite ga, * svi potomci 
Jakovljevi, slavite ga. 

Neka ga se boje svi potomci Izraelovi, * jer ne 
prezire i ne odbija molitve ubogoga. 

I ne odvraća lica svojega od mene, * kad ga zazi¬ 
vam, sluša me. 

Tebe hvalim u skupštini velikoj, * zavjete svoje 
vršim pred onima, koji ga se boje. 

Neka blaguju ubogi i nasite se, i neka hvale Go¬ 
spodina, koji ga traže, * neka žive srca njihova dovijeka. 

Neka se opomenu Gospodina i obrate se k njemu 
* svi kraljevi zemaljski. 

I neka se poklone pred njim * sva plemena naroda. 

Jer je Gospodnje kraljevstvo, * i on vlada nad 
narodima. 

Blagovat će i poklonit će se svi mogućnici zemalj¬ 
ski, * pred njim će pasti svi koji silaze u prah, 

A duša će moja njemu živjeti, * moji će mu po¬ 
tomci služiti. 

Naviještat će Gospodina budući naraštaj, * nebesa 
ćc javljati njegovu pravdu narodu budućnosti, kojega 
će stvoriti Gospodin. 

Ponovi se antifona Dijele ... 

Poslije završenih obreda Crkva preporuča klanjanje Sve- 
totajstvu sve do ponoći. 


BfČEVANJE 

Buvinova vrata, detalj — Split 

Obred Muke i Smrti Kristove 


Veliki Petak 

prvi dio: Čitanja 

Kad je sve pripravljeno, počinje u šutnji procesija kroz 
crkvu do oltara. 

Klerici, službenici, ili podvornici, i misnik, kada dođu do 
oltara, poklone mu se. Zatim misnik, đakon i podđakon, ali 
ne podvornici, legnu licem prema zemlji, a ostali idu u svoje 
klupe i tamo ostanu klečeći i duboko naklonjeni. I svi u šutn ji 
neko vrijeme mole. 

Na dani znak svi se usprave, ali ostanu klečeći. Jedino 
misnik stojeći pred stepenicama oltara moli. 

MOLITVA Bože, koji si po muci Krista tvoga, Go¬ 
spodina našega, dokinuo smrt staroga grijeha, koju je 
čitavo potomstvo u baštinu naslijedilo: daj da mi, po¬ 
stavši slični njemu, tako nosimo po posvećenju sliku ne¬ 
beske milosti, kao što smo po nuždi nosili sliku zemalj¬ 
ske naravi. Po istom Kristu Gospodinu našemu. Amen. 

Prvo čitanje (Oz 6, 1—6) 

Ovako govori Gospodin: U svojoj nevolji rano će 
pohititi k meni: Dođite i vratimo se Gospodinu. On nas 
je kaznio, pa će nas i ozdraviti. Udarit će nas i izliječit 
će nas. Oživjet će nas poslije dva dana i treći će nas 
dan uskrsnuti, pa ćemo živjeti pred licem njegovim. 
Opametit ćemo se i nastojati, da spoznamo Gospodina 
On će izići kao zora, doći će nam kao rana i kasna kiša 
zemlji. Što da učinim s tobom, Efraime? Sto da učinim 
s tobom, Juda? Vaše je milosrđe kao jutarnji oblak i 
kao rosa, koja rano iščezava. Zato sam ih kažnjavao 
preko proroka, ubijao riječima usta svojih. I osuda tvoja 
zasjat će kao svjetlost. Jer sam milosrđe htio, a ne 
žrtvu, i poznavanje Boga više nego žrtve paljenice. 

Odgovor 

Gospodine, čuo sam glas tvoj i pobojah se, proma¬ 
trao sam djela tvoja i prestrašili se. Između dvije živo¬ 
tinje, objavit ćeš se. Kad se približe godine, bit ćeš upo¬ 
znat. Kad nadođe vrijeme, pokazat ćeš se. Kad bude 
potresena duša moja od srdžbe tvoje, sjeti se milosrđa. 
Bog će doći s Libana i Sveti s gore sjenovite i obrasle. 
Veličanstvo njegovo pokrilo je nebesa i hvale njegove 
puna je zemlja. 

Pomolimo se. — Prigrlimo koljena. — Ustanite. 

Bože, od koga je Juda dobio kaznu za svoj zločin 
i razbojnik nagradu za svoje priznanje, podaj nam plod 

svoga pomilovanja: kao što je Isus Krist, Gospodin naš, 
u svojoj muci obojici različito po zasluzi naplatio, tako 
nek i nama, uklonivši staru zabludu, udijeli milost svo¬ 
ga uskrsnuća. Koji s tobom živi i kralj uje ... 

Drugo čitanje (Izl 12, 1—11) 

U one dane: Reče Gospodin Mojsiju i Aronu u zem¬ 
lji egipatskoj: »Ovaj mjesec neka vam bude početak 
r jesecima: prvi mjesec u godini. Govorite svemu zboru 
sinova Izraelovih i recite im: Desetoga dana ovoga mje¬ 
seca neka svatko uzme janje za obitelj i za kuću svoju. 
Ako ih je pak manje nego što je dovoljno, da bi mogli 
pojesti janje, neka uzme svoga susjeda, koji je odmah 
uz njegovu kuću, da bude toliki broj duša, koliko će ih 
biti dovoljno, da pojedu janje. A janje neka bude bez 
mane, muško, od godine dana. Po ovome propisu smijete 
uzeti i kozle. I čuvajte ga do četrnaestog dana ovoga 
mjeseca. I neka ga zakolje sve mnoštvo sinova Izraelo¬ 
vih pod večer. I neka uzmu njegove krvi i poškrope oba 
dovratka i gornji prag kuća, u kojima će ga jesti. I neka 
te noći jedu meso pečeno na vatri i beskvasni kruh s 
gorkim zeljem. Ne jedite od njega ništa sirovo, niti u 
vodi kuhano, nego samo na vatri pečeno. Pojedite i gla¬ 
vu s nogama i utrobom. I ništa od njega neka ne ostane 
do jutra Ako bi što preostalo, spalite na vatri. A jedite 
ga ovako: Opašite svoje bokove, a obuću imajte na 
nogama i štap u rukama, pa jedite brzo, jer je Faze, to 
jest prolazak Gospodinov«. 

Odgovor 

Izbavi me, Gospodine, od zla čovjeka, od muža opa¬ 
ka oslobodi mene. Koji pomišljaju zlo u srcu, svaki dan 
zameću kavgu. Zaoštravaju jezike svoje kao zmije; 
otrov je ljutice u ustima njihovim. Sačuvaj me, Gospo¬ 
dine, od grješnikove ruke, i izbavi me od ljudi opakih. 
Koji namisliše zaplesti korake moje, nasilnici postaviše 
mi zamke. I užeta razapeše za zamku nogama mojim, 
pokraj puta postaviše mi prepreku. Rekoh Gospodinu: 
Ti si Bog moj, usliši, Gospodine, glas molitve moje. Go¬ 
spodine, Gospodine, moćna obrano moja, zakloni glavu 
moju u dan rata. Ne predaj me protiv moje želje grje- 
šniku; snuju zlo proti meni, ne ostavi me, da se ne bi 
nikad uzoholili. Glavu onih, koji me opkoliše, neka pre¬ 
krije zloba usta njihovih. A pravednici će slaviti ime 
tvoje, i pošteni će boraviti pred licem tvojim. 

MUKA Gospodina našega Isusa Krista po Ivanu (18, 
1—40; 19, 1—42). — U ono vrijeme: Iziđe Isus s uče¬ 
nicima svojim preko potoka Cedrona, gdje je bio vrt, 
u koji uđe on i učenici njegovi. A znao je i Juda, koji 
ga je izdao, ono mjesto, jer je Isus često zalazio onamo 
s učenicima svojim. Kad je dakle Juda uzeo četu vojni¬ 
ka, i sluge od velikih svećenika i farizeja, dođe onamo 
sa svjetiljkama, i s bakljama, i s oružjem. A Isus, zna¬ 
jući sve, što će se s njim dogoditi, stupi naprijed i reče 
im: f Koga tražite? K Odgovoriše mu: S Isusa Nazare- 
ćanina. K Isus im reče: t Ja sam. K A s njima je stajao 
i Juda, koji ga je izdao. Kad im dakle reče: Ja sam, uz- 
makoše natrag i padoše na zemlju. Onda ih opet zapita: 
t Koga tražite? K A oni rekoše: S Isusa Nazarećanina. 
K Odgovori Isus- f Rekoh vam, da sam ja. Ako dakle 
mene tražite, pustite ove neka idu. K Da se ispuni riječ, 
koju reče: Nisam izgubio nijednoga od onih, koje si mi 
dao. — A Šimun Petar je imao mač, pa ga izvadi i 
udari slugu velikoga svećenika i odsiječe mu desno uho. 
A slugi je bilo ime Malko. Reče dakle Isus Petru: f Sta¬ 
vi mač svoj u korice. Zar da ne pijem čašu, što mi je 
dade Otac? K A četa, zapovjednik i sluge židovske 
uhvatiše Isusa pa ga svezaše. — I odvedoše ga naj¬ 
prije k Ani, jer je bio tast Kaifi, koji je bio veliki sve¬ 
ćenik one godine. A Kaifa je bio onaj, koji je dao savjet 
Židovima, da je bolje da jedan čovjek umre za narod. 
Za Isusom je pak išao Šimun Petar i drugi učenik. A 
taj je učenik bio poznat velikom svećeniku, pa uđe s 
Isusom u dvorište velikoga svećenika. — A Petar je 
stajao napolju kod vrata. Onda iziđe drugi učenik, koji 
je bio poznat velikomu svećeniku, i reče vratarici. I u- 
vede Petra. Onda reče sluškinja vratarica Petru: S Nisi 
li i ti od učenika ovoga čovjeka? K On reče: S Nisam. 
Iv A sluge su i podvornici stajali kod žerave, jer je bila 
zima, i grijali se. I Petar je stajao s njima i grijao se. 
— A veliki svećenik zapita Isusa za učenike njegove 
i za njegovu nauku. Isus mu odgovori f Ja sam javno 
govorio svijetu. Ja sam uvijek učio u zbornici i u hramu 
gdje se svi Židovi skupljaju, i ništa nisam govorio u 
potaji. Što pitaš mene? Pitaj one, koji su slušali, što 
sam im govorio. Evo ovi znadu, što sam ja govorio K A 
kad ovo reče, jedan od prisutnih slugu udari Isusa po 
obrazu govoreći: S Zar tako odgovaraš velikomu sveće- 

r.iku? K Odgovori mu Isus: + Ako sam zlo govorio, do¬ 
kaži, da je zlo; ako li dobro, što me biješ? — Kl Ana 
ga posla svezana velikomu svećeniku Kaifi. A Šimun 
Petar stajao je i grijao se. Tada rekoše: S Nisi li i ti 
od učenika njegovih? K On zaniječe i reče: S Nisam. K 
Jedan od slugu velikog svećenika, rođak onome, kojemu 
je Petar odsjekao uho, reče mu: S Zar te ja nisam vidio 
u vrtu s njim? K I Petar ponovo zaniječe, i odmah 
pijetao zapjeva. — Dovedoše dakle Isusa od Kaife u 
sudnicu. A bilo je jutro. I oni ne uđoše u sudnicu, da 
se ne bi onečistili, nego da bi mogli jesti Vazam. Tada 
iziđe Pilat k njima napolje i reče: S Kakvu tužbu izno¬ 
site na ovoga čovjeka? K Oni mu odgovoriše: S Kad on 
ne bi bio zločinac, ne bismo ga bili predali tebi. K A 
Pilat im reče: S Uzmite ga vi i sudite mu po svom za¬ 
konu. K Židovi mu pak rekoše: S Mi ne smijemo nikoga 
pogubiti. K Da se ispuni Isusova riječ, koju reče ozna¬ 
čujući, kakvom će smrću umrijeti. — Tada uđe Pilat 
opet u sudnicu i dozva Isusa pa mu reče: S Jesi li ti 
Kralj židovski? K Isus odgovori: t Govoriš li to sam 
od sebe ili ti drugi rekoše za mene? K Pilat odgovori: 
S Zar sam ja Židov? Narod tvoj i poglavari svećenički 
predadoše te meni. Što si učinio? K Isus odgovori: t 
Kraljevstvo moje nije od ovoga svijeta. Kad bi bilo od 
ovoga svijeta kraljevstvo moje, onda bi se sluge moje 
borile, da ne budem predan Židovima. Ali kraljevstvo 
moje nije odavle. K Onda mu reče Pilat: S Dakle si ti 
Kralj? K Isus odgovori: t Ti kažeš, da sam ja Kralj. Ja 
sam se zato rodio i zato sam došao na svijet, da svjedo¬ 
čim za istinu. Svaki, koji je od istine, sluša glas moj. 
K Reče mu Pilat: S Što je istina? K I kad je ovo rekao, 
iziđe opet k Židovima i reče im: S Ja nikakve krivice 
ne nalazim na njemu. A u vas je običaj, da vam pustim 
jednoga na Vazam. Hoćete li dakle, da vam pustim 
kralja židovskoga? K Onda opet svi povikaše: S Ne 
ovoga, nego Barabu! K A Baraba je bio razbojnik. — 
Tada dakle Pilat uze Isusa i dade ga bičevati. A vojnici 
spletoše vijenac od trn ja, staviše mu na glavu i ogrnuše 
ga skrletnom haljinom. Pa pristupahu k njemu i govo- 
rahu: S Zdravo, Kralju židovski! K I udarahu ga po 
obrazu. — Tada Pilat opet iziđe van i reče im: S Evo 
vam ga izvodim napolje, da vidite, da na njemu ne na- 

Iazirn krivnje. K Iziđe dakle Isus pođ trnovim vijencem 
i u skrletnoj haljini. I reče im: S Evo čovjeka! K A kad 
ga vidješe glavari svećenički i sluge, povikaše: S Hazap- 
m ga! razapni! K Reče im Pilat: S Uzmite ga vi i ra- 
zapnite, jer ja ne nalazim na njemu krivnje! K Odgo- 
voriše mu Židovi: S Mi imamo zakon i po zakonu mora 
umrijeti, jer se je pravio Sinom Božjim. K Kad je Pilat 
čuo ovu riječ, još se više poboja. — I uđe opet u sud¬ 
nicu i reče Isusu: S Odakle si ti? K A Isus mu ne da 
odgovor. Tada mu reče Pilat: S Meni ne odgovaraš? Ne 
zaaš Ii, da imam vlast da te razapnem, i vlast da te 
pustim? K Odgovori Isus: f Ne bi imao nikakve vlasti 
nada mnom, da ti nije dano odozgo. Zato ima veći 
grijeh onaj, koji me je predao tebi. K I otada je Pilat 
nastojao da ga pusti. Ali su Židovi vikali: S Ako ovoga 
pustiš, nisi prijatelj caru. Jer svaki koji sebe pravi kra¬ 
ljem, protivi se caru. K A kad je Pilat čuo ove riječi, 
izvede Isusa napolje, i sjede na sudačku stolicu na mje¬ 
stu, koje se zove Lithostrotos, a židovski Gabata. A bila 
ie Priprava vazma, oko šeste ure, i reče Židovima: S 
Evo vašega Kralja! K A oni povikaše: S Smakni! smak¬ 
ni! razapni ga! K Reče im Pilat: S Kralja vašega da 
razapnem? K Odgovoriše glavari svećenički: S Mi ne* 
mamo kralja osim cara. K Tada im ga predade, da ga 
razapnu. — A oni uzeše Isusa i izvedoše. I on, noseći 
svoj križ, izide na mjesto, koje se zove Kalvarija, a ži¬ 
dovski Golgota. Ondje ga razapeše. I s njim drugu dvo¬ 
jicu, s jedne i s druge strane, a Isusa u sredini. — A 
Pilat napisa i natpis i stavi ga na križ. A bilo je napi¬ 
sano: Isus Nazarećanin, Kralj židovski. I ovaj su natpis 
čitali mnogi Židovi, jer je mjesto, gdje je Isus bio raza¬ 
pet, bilo blizu grada. A bilo je napisano židovski, grčki 
i latinski. A židovski glavari svećenički govorahu Pi¬ 
latu: S Nemoj pisati: Kralj židovski, nego da je rekao: 
Kralj sam židovski! K Odgovori Pilat: S Što napisah, 
pisah. — K Kad su ga vojnici razapeli, uzeše njegove 
haljine i načiniše četiri dijela: svakom vojniku po dio, 
i donju haljinu. A donja haljina nije bila šivena, nego 
izatkana sva s vrha do dna. Rekoše dakle među sobom: 
S Ne derimo je, nego bacimo kocku za nju, čija će biti. 
K Da se ispuni Pismo, koje kaže: Razdijeliše među so¬ 
bom haljine moje, i za odjeću moju baciše kocku. I voj¬ 
nici upravo tako učiniše. — A stajale su kod križa 

Isusova njegova Majka, i sestre Majke njegove, Marija 
Kleofina i Marija Magdalena. Kada dakle vidje Isus 
Majku i učenika, koga ljubljaše, gdje stoji, reče svojoj 
Majci: t Ženo, evo ti sina. K Zatim reče učeniku: + Evo 
ti majke. K I od onoga časa uze je učenik k sebi. — 
Zatim, znajući Isus, da se već sve svršilo, da bi se ispu¬ 
nilo Pismo, reče: f Žedan sam. K Ondje je stajala po¬ 
suda puna octa. I oni, nataknuvši spužvu punu octa na 
stabljiku od isopa, prinesoše k ustima njegovim. A kad 
je Isus okusio ocat, reče: t Svršeno je. K I naklonivši 
glavu, predade duh. (Ovdje se klekne i malo se stane.) 
— Budući da je bila Priprava, da ne bi tjelesa ostala 
na križu u subotu, a ona je subota bila veliki dan, Ži¬ 
dovi zamoliše Pilata, da im se prebiju noge i da se 
skinu. Dođoše dakle vojnici, i prvome prebiše noge, i 
drugome, koji je bio s njim razapet. A kada dođoše do 
Isusa i vidješe, da je već umro, ne prebiše mu noge, 
nego mu jedan od vojnika kopljem otvori bok, i odmah 
poteče krv i voda. I onaj, koji je vidio, posvjedočio je, 
i njegovo je svjedočanstvo istinito. I on zna, da govori 
istinu, da i vi vjerujete. Jer se ovo dogodilo, da bi se 
ispunilo Pismo: Nijednu kost ne ćete mu slomiti. I opet 
drugo Pismo kaže: Vidjet će, koga su proboli. — A 
poslije toga Josip iz Arimateje, koji je bio učenik Isu¬ 
sov, ali potajno od straha pred Židovima, zamoli Pilata, 
da smije uzeti tijelo Isusovo. I Pilat dopusti. Dođe dakle 
i uze tijelo Isusovo. A dođe i Nikodem, koji je prije bio 
došao k Isusu po noći, i donese smjese od mirhe i aloja 
oko sto libara. Uzeše dakle tijelo Isusovo i obaviše ga 
platnom s mirisima, kao što je običaj u Židova da po¬ 
kapaju. A bio je na mjestu, gdje je bio razapet, vrt i u 
vrtu novi grob, u koji još nitko nije bio položen. Ondje 
dakle zbog Priprave židovske, jer je grob bio blizu, 
položiše Isusa. 

DRUGI DIO: SVEČANE MOLITVE 

1. ZA SVETU CRKVU 

Molimo, predragi, za svetu Crkvu Božju: da se Bog 
i Gospodin naš udostoji njoj mir udijeliti, nju ujediniti 
i štititi po cijelom krugu zemaljskom: i da nam dade 
da, provodeći spokojan i miran život, slavimo svemo¬ 
gućega Boga Oca. 

Pomolimo se. Prignimo koljena! Ustanite! 

Iza ,,Prignimo koljena” neko se vrijeme u tišini moli. Tako 
isto i kod slijedećih molitava. 

Svemogući vječni Bože, koji si u Kristu objavio sla¬ 
vu svoju svim narodima: čuvaj djela milosrđa svoga: 
da Crkva tvoja, po svem svijetu raširena, ustraje posto¬ 
janom vjerom u ispovijedanju imena tvoga. Po istom 
Gospodinu.... 

2. ZA PAPU 

Molimo i za preblaženoga Papu našega I..., da ga 
Bog i Gospodin naš, koji ga je odabrao u redu biskup- 
stva, čuva zdrava i nepovrijedena svojoj svetoj Crkvi, 
da vlada pukom svetim Božjim. 

Pomolimo se. Prignimo koljena! Ustanite' 

Svemogući vječni Bože, na čijoj se zamisli sve te¬ 
melji, pogledaj milostivo na naše molbe i odabranoga 
nam Natpastira svojom blagošću sačuvaj, da kršćanski 
puk, kojim se po tvojoj volji upravlja, pod takvim Ve¬ 
likim Svećenikom uznapreduje po zaslugama svoga vje¬ 
rovanja Po Gospodinu ... 

3. ZA SVE REDOVE I STALEŽE VJERNIKA 

Molimo i za sve biskupe, svećenike, đakone, pod- 
đakone, svjećonoše, zaklinjače, čitače, vratare, priznava- 
cce, djevice, udovice i za sav puk sveti Božji. 

Pomolimo se. Prignimo koljena! Ustanite! 

Svemogući vječni Bože, čiji duh posvećuje i uprav¬ 
lja cijelo tijelo Crkve, usliši nas, koji za sve redove 
ponizno molimo, da po daru tvoje milosti svi staleži tebi 
vjerno služe. Po Gospodinu ... 

4. ZA UPRAVITELJE DRŽAVA 

Molimo i za sve upravitelje država, i za njihova 
poglavarstva i oblasti: da Bog i Gospodin naš upravi 
njihov duh i srce prema svojoj volji, nama za trajni mir. 

Pomolimo se. Prignimo koljena! Ustanite! 

Svemogući vječni Bože, u čijoj su ruci sve vlasti i 
prava svih naroda: pogledaj milostivo na one, koji po 
vlasti nad nama vladaju, da se na cijeloj zemlji pod za¬ 
štitom tvoje desnice trajno ustali i cjelovitost vjere i si¬ 
gurnost domovine. Po Gospodinu ... 

5. ZA KATEHUMENE 

Molimo i za katehumene naše: da Bog i Gospodin 
naš otvori uši njihova srca i vrata milosrđa, da po 
kupelji preporađanja zadobiju oproštenje svih grijeha, 
te se i oni nađu u Kristu Isusu našemu Gospodinu. 

Pomolimo se. Prignimo koljena! Ustanite! 

Svemogući vječni Bože, koji svoju Crkvu uvijek no¬ 
vim potomstvom oplođuješ: umnoži vjeru i razumije¬ 
vanje našim katehumenima, da se, preporođeni na 
krsnom zdencu, pridruže djeci tvoga posinovljenja. Po 
Gospodinu... 

6. ZA POTREBE VJERNIKA 

Molimo, predragi, svemogućega Boga Oca, da očisti 
svijet od svih zabluda: bolesti ukloni, glad odagna, tam¬ 
nice otvori, okove razriješi: putnicima povratak, bole¬ 
snicima zdravlje, pomorcima luku spasenja podari. 

Pomolimo se. Prignimo koljena! Ustanite! 

Svemogući vječni Bože, utjeho žalosnih, jakosti pat¬ 
nika: neka dopru do tebe molitve onih, koji u bilo 
kakvoj nevolji vapiju, da se svi obraduju, što im je u 
njihovim potrebama bilo u pomoći tvoje milosrđe. Po 
Gospodinu... 

7. ZA CRKVENO JEDINSTVO 

Molimo za svu braću, koja vjeruju u Krista: Gospo¬ 
dine, Bože naš, udijeli nam da oni, slijedeći istinu, uje¬ 
dine se i okupe u jedinoj tvojoj Crkvi. 

Pomolimo se. Prignimo koljena! Ustanite! 

Svemogući, vječni Bože, koji okupljaš raspršene, 
pogledaj na ovce svoga stada, da se oni, koji su posve¬ 
ćeni jednim istim krštenjem, sjedine vezom ljubavi i u 
cjelovitosti vjere. Po Gospodinu ... 

8. ZA OBRAĆENJE ŽIDOVA 

Molimo za Židove: Gospodine, Bože naš, udostoj se 
obasjati ih sjajem lica svoga da i oni upoznaju Spasite¬ 
lja sviju, Gospodina našega Isusa Krista. 

Pomolimo se. Prignimo koljena! Ustanite! 

Svemogući, vječni Bože, koji si dao svoja obećanja 
Abrahamu i njegovu potomstvu, dobrostivo usliši mo* 

litvu svoje Crkve, da oni, koji su jednom bili Tvoj iza¬ 
brani narod, uzmognu dospjeti k punini otkupljenja. Po 
Gospodinu... 

9. ZA ONE, KOJI JOŠ NE VJERUJU U KRISTA 

Molimo za one koji još ne vjeruju u Krista, da na¬ 
punjeni svjetlošću Duha Svetoga uzmognu i oni stupiti 
na put spasenja. 

Pomolimo se. Prignimo koljena! Ustanite! 

Svemogući, vječni Bože, koji si svome premilom 
Sinu predao sve narode, pridruži svojoj Crkvi zajednice 
svih naroda, da tražeći svjetlo istine, uzmognu dospjeti 
k Tebi, jedinom i pravom Bogu. Po Gospodinu ... 

TREĆI DIO: 

SVEČANO KLANJANJE SVETOM KRIŽU 

Dok se otkriva Križ, pjeva se tri puta: 

Evo drvo Križa, na kom Spas je svijeta visio. 

Dođite, da se poklonimo! 

Kad su se svetom Križu poklonili misnik, đakon, pođ- 
đ&kon te svećenstvo i podvornici, dva svjećonoše, ili podvor- 
nika, u pratnji još dvojice svjećonoša, ili podvornika, s upa¬ 
ljenim svijećama, odnose sveti Križ k pričesnoj ogradi i tu ga 
pridržavaju, tako da mogu vjernici, najprije muškarci, a onda 
ženske, proći ispred Križa kao u procesiji te, prethodno po¬ 
kleknu vši na jedno koljeno, pobožno poljubiti noge Raspetoga. 

I 

1 i 2 Puče moj, što učinih tebi ili u čem ožalostih 
tebe? Odgovori meni! Jer te izvedoh iz zemlje Egipta, 
ti pripravi križ svome Spasitelju. 

1 Hagios o Theos. 

2 Sveti Bože. 

1 Hagios Ischyros. 

2 Sveti Jaki. 

1 Hagios Athanatos, eleison hymas. 

2 Sveti Besmrtni, smiluj nam se. 

1 i 2 Jer te vodih kroz pustinju četrdeset godina, 
i manom te hranih, i uveđoh te u zemlju dosta dobru: 
ti pripravi križ svome Spasitelju. 

1 Hagios o Theos. 

2 Sveti Bože. 


Klanjanje Križu 


209 


1 Hagios Ischyros. 

2 Sveti Jaki. 

1 Hagios Athanatos, eleison hymas. 

2 Sveti Besmrtni, smiluj nam se. 

1 i 2 Što još morađoh učiniti tebi, a ne učinih? Ja 
eto zasađih tebe kao izabrani prekrasni vinograd svoj, 
a ti meni postade odviše gorak, jer žeđu moju napoji 
octom i kopljem probode bok svome Spasitelju. 

1 Hagios o Theos. 

2 Sveti Bože. 

1 Hagios Ischyros. 

2 Sveti Jaki. 

1 Hagios Athanatos, eleison hymas. 

2 Sveti Besmrtni, smiluj nam se. 

II 

1 Ja radi tebe bičevima udarih Egipat s prvorođen- 
cima njegovim, a ti mene predade da me bičuju. 

2 Puče moj, što učinih tebi ili u čem ožalostih tebe? 
Odgovori meni! (Ponavlja se iza svakog retka) 

1 Ja izvedoh tebe iz Egipta potopivši Faraona u 
Crveno More, a ti mene predade glavarima svećeničkim. 

1 Ja pred tobom otvorih more, a ti otvori kopljem 
bok moj. 

1 Ja pred tobom idoh u stupu oblaka, a ti mene 
odvede u sudnicu Pilata. 

1 Ja hranih tebe u pustinji manom, a ti mene udari 
zaušnicama i bičevima. 

1 Ja tebe napojih vodom spasenja iz stijene, a ti 
mene napoji žuči i octom. 

1 Ja radi tebe potukoh kraljeve kananejske, a ti si 

tukao trstikom glavu moju. 

1 Ja dadoh tebi žezlo kraljevsko, a ti dade glavi 

mojoj trnovi vijenac. . 

1 Ja uzvisih tebe velikom moći, a ti mene objesi 

na drvo križa. 

III 

1 i 2 Tvome Križu klanjamo se, Gospodine, te hva¬ 
limo i slavimo sveto uskrsnuće tvoje, jer evo drveta 
radi nastade radost u cijelome svijetu. 

1 Bog nam se smilovao i blagoslovio nas. 

2 Rasvijetlio lice svoje nad nama i smilovao se 
nama! 

1 i 2 Tvome Križu ... 

IV 

1 i 2 Križu sveti, stablo svako zavidi ti čarni sjaj; 
S takvim lišćem, cvijetom, plodom nema ga ni koji 

gaj. 

Slatko drvo, slatki čavli nose teret slatki taj. 

1 Himan: Usta moja, opjevajte sretno svršen slavni 

boj. 

Znamen Križa proslavljate uzdižući jasni poj. 
Kako Isus žrtvova se, žrtvom spasi narod svoj. 

2 Križu sveti... 

1 Višnji Stvorac žaleć bijedu Adama zavedenog. 
Kada taj se usmrtio voćem s drva zlokobnog. 

Nađe drvo, što će platit silnu štetu drva tog. 

2 Slatko drvo, slatki čavli nose teret slatki taj. 

1 Trebalo je prema redu postavljenom za naš spas 
Da ome te mudrost varku, koju spređe zmijin glas, 

1 da otud lijek nam kane, otkle đušman rani nas. 

2 Križu sveti... 

1 Kada vrijeme napuni se, da ta miso bude čin. 
Krenu s grada Oca svoga Stvorac svijeta, Božji Sin, 

1 u tijelu pojavi se kao sinak Djevičin. 

2 Slatko drvo, slatki čavli nose teret slatki taj. 

1 Plače Dijete položeno posred tijesnih jaslica. 
Povojima povija mu tijelo Majka Djevica, 

Ruke, noge Svevišnjemu usko steže vezica. 

2 Križu sveti... 

1 Trideset kad minu ljeta, te mu kraju dođe put, 
Dragovoljno Spas dobrostiv ispit htjede čemer ljut, 
Pa ko janje na Križ kruti bi za žrtvu uzdignut 

2 Slatko drvo, slatki čavli nose teret slatki taj. 

1 Žuč mu daju i on gine, nježan lik mu presveti 
Bodu trnje, čavli, koplje, krv i voda s boka vri, 

O gle vrela, koje pere zemlju i svijet čitavi! 

2 Križu sveti... 

1 Savij grane, stablo silno, mekšaj jezgru drvu 
svom. 

Neka mine sva tvrdoća prirođena biću tvom. 

Tijelu Kralja Svevišnjega bude mekšom posteljom. 

2 Slatko drvo, slatki čavli nose teret slatki taj. 

1 Samo ti si bilo vrijedno žrtvu svijeta nositi. 

Postat lađom, što će k luci potopljene voziti. 

Koju svu će Jaganjčeva sveta Krv orositi. 

2 Križu sveti... 

{Zaključak se nikad ne ispušta) 

1 U sve vijeke budi slava Trojici božanstvenoj, 

Ocu, Sinu, Duhu Svetom, koji tješi narod svoj, 

Nek se ime višnjeg Boga pjeva po vasionoj. Amen. 

2 Slatko drvo, slatki čavli nose teret slatki taj. 

ČETVRTI DIO: PRIČEST 

Nad Svetotajstvom nosi se „umbela”, svjećonoše idu sa 
strana i nose upaljene svijeće, a svi kleknu. Međutim zbor 
pjeva: 

1 Klanjamo ti se Kriste, i blagosivamo Te, jer si po 
svojem Križu svijet otkupio. 

2 Po drvu postadosmo robovi, a po svetom Križu mi 
smo oslobođeni. Plod nas je drveta zaveo. Sin nas je 
Božji otkupio. 

3 Spasitelju svijeta, spasi nas! Koji si nas po Križu 
i Krvi svojoj otkupio, pomozi nam, molimo te, Bože naš! 

Misnik, sklopljenih ruku, govori sam: 

Pomolimo se. Spasonosnim zapovijedima potaknuti 
i božanskom naukom poučeni usuđujemo se govoriti: 

(Nastavljaju misnik, jednako sklopljenih ruku, i svi 
prisutni): 

Oče naš, koji jesi na nebesima, Sveti se ime tvoje. 
Dođi kraljevstvo tvoje. Budi volja tvoja kako na nebu 
tako i na zemlji. Kruh naš svagdanji daj nam danas. 
I otpusti nam duge naše, kako i mi otpuštamo dužni¬ 
cima našim. I ne uvedi nas u napast, nego izbavi nas 
od zla. 

Nastavi sam misnik: 

Izbavi nas, molimo, Gospodine, od svih zala, pro¬ 
šlih, sadašnjih i budućih i na zagovor blažene i slavne 
vazda Djevice Bogorodice Marije, blaženih tvojih apo¬ 
stola Petra i Pavla i Andrije te sviju svetih, podaj mi¬ 
lostivo mir u naše dane, da pomoću tvoga milosrđa 
budemo svagda slobodni od grijeha i sigurni od sviju 

nereda. Po istom Gospodinu našemu Isusu Kristu, Sinu 
tvome, koji s tobom živi i kraljuje u jedinstvu Duha 
Svetoga Bog po sve vi jeke vjekova. Amen. 

Nakon što se misnik pričesti moli se: Ispovijedam se. 
Smilovao, Oproštenje, Evo Jaganjac . . . 

Dok se dijeli sveta pričest, može se pjevati psalam 21. Bože 
moj, Bože moj; ili koji od Odgovora iz Noćnice ovog petka. 

Pomolimo se. Neka siđe, molimo, Gospodine, na puk 
tvoj, koji je pobožno razmišljao muku i smrt Sina tvoga, 
obilan blagoslov, neka mu se udijeli oproštenje, podari 
utjeha, umnoži sveta vjera, osigura vječno otkupljenje. 
Po istom Kristu Gospodinu našemu. Amen. 

Pomolimo se. Svemogući i milosrdni Bože, koji si 
nas obnovio po blaženoj muci i smrti Krista tvoga: 
sačuvaj u nama djelo svoga milosrđa, da po učešću u 
ovom otajstvu uvijek pobožno živimo. Po istom Kristu 
Gospodinu našemu. Amen. 

Pomolimo se. Spomeni se, Gospodine, smiiovanja 
svojih i vječnom zaštitom posvećuj sluge svoje, za koje 
je Krist, Sin tvoj, po svojoj krvi ustanovio uskrsno otaj¬ 
stvo. Po istom Kristu Gospodinu našemu. Amen. 

Velika subota — 1 Uskrsno Bdjenje 

Ove presvete noći svakako nastojmo s Crkvom bdjeti, jer 
je ova noć Isusovim uskrsnućem rasvijetlila sve dane’ našega 
života i sam dan vječnosti. Obred se sastoji od sedam dijelova: 
1. Blagoslov novoga ognja i uskrsne svijeće pred crkvom; 2. 
Svečani ulaz u praznu crkvu i hvalospjev uskrsnoj svijeći, koji 
svi zaključimo s: Amen; 3. Čitanje iz Starog zavjeta kao pri¬ 
prava na krštenje i prvi dio litanija na koje svi odgovarajmo; 
4. Blagoslov krsne vode za cijelu godinu; 5. Obnova krsnog 
zavjeta složnim odgovaranjem: Odričemo, Vjerujemo; 6. Drugi 
dio litanija na koje opet treba odgovarati; 7. Sv. Misa sa sv. 
pričešću i s jutarnjim pohvalama uskrslom Spasitelju. 

BLAGOSLOV NOVOG OGNJA 

Gospodin s vama. 

I s duhom tvojim. 

Pomolimo se. Bože, koji si po svojem Sinu, ugao¬ 
nom kamenu, dao vjernicima oganj svoga sjaja, po t 
sveti ovaj novi oganj iskresan iz kremena u korist na¬ 
ših potreba: i podaj, da ovi uskrsni blagdani tako u 
nama raspale nebeske želje, da uzmognemo čiste duše 
stići na blagdane vječne slave. Po istom Kristu Gospo¬ 
dinu našemu. Amen. 

BLAGOSLOV USKRSNE SVIJEĆE 

Dok urezuje znakove u uskrsnu svijeću misnik govori: 

(1) Krist jučer i danas (ureže okomitu crtu). 

(2) Početak i Svršetak (ureže vodoravnu crtu), 

(3) Alfa (ureže nad okomitom crtom slovo A), 

(4) i Omega (ureže ispod okomite crte slovo O), 

(5) Njegova SU vremena (ureže prvi broj tekuće 
godine), 

(6) i v jekovi (ureže drugi broj tekuće godine), 

(7) Njemu slava i vlast (ureže treći broj tekuće 
godine), 

(8) po sve vjekove vječnosti. Amen. (ureže četvrti 
broj tekuće godine), 

(1) Po svojim svetim ranama 
1 (2) slavnim 

4 2 5 (3) čuvao 

3 (4) i sačuvao nas 

(5) Krist Gospodin. Amen. 

Tada đakon, ili jedan od podvornika. pruži misniku svje¬ 
ćicu, upaljenu na novom ognju, i on s njome upali svijeću 
govoreći: 

Svjetlo slavno uskrslog Krista 

Raspršilo tmine pameti i srca. 

Zatim misnik blagoslovi upaljenu svijeću govoreći: 

Gospodin s vama. 

I s duhom tvojim. 

Pomolimo se. Neka se, molimo, svemogući Bože, iz¬ 
lije na ovu upaljenu svijeću obilan tvoj blago f slov: i 
ti, nevidljivi preporoditelju, pogledaj ovo noćno svjetlo; 
da tvojom tajanstvenom svjetlosti ne samo zasja žrtva 
u ovoj noći prinesena, nego daj, da na svakom mjestu, 
kamo se donese nešto od otajstva ovoga posvećenja, 
bude otjerana zloba đavolske obmane, a pristupi moć 
tvoga veličanstva. Po Kristu Gospodinu našemu. Amen. 

U međuvremenu se pogase sva svjetla u crkvi. 

SVEČANA PROCESIJA 

Tada svećenik skine ljubičasto ruho, obuče stolu i dalma- 
tiku bijele boje, ponovo stavi tamjana u kadionicu, poslije toga 
uzme upaljenu uskrsnu svijeću, pa se ureda procesija: prvi 
stupa kadioničar. za njim križonoša, odmah iza njega svećenik 
s upaljenom svijećom, pa onda ostali podvcrnici i puk. 

Kad svećenik uđe u crkvu, pjeva sam stojeći: Svjetlo Kri¬ 
stovo, a svi drugi, osim križonoše i kadioničara, pokleknuvši 
prema blagoslovljenoj svijeći, odgovaraju: Bogu hvala. Tada 
jedan, podvornik na blagoslovljenoj svijeći upali svijeću za 
svećenika. 

Došavši do sredine crkve, tu svećenik na isti način, samo 
visim glasom, pjeva: Svjetlo Kristovo, a svi mu, kao gore. 
pokleknuvši, odgovaraju: Bogu hvala, i podvornici upale svoje 
svijeće na blagoslovljenoj svijeći. 

Došavši pred oltar, svećenik u sredini svetišta po treći put 
pjeva još višim glasom: Svjetlo Kristovo, i po treći put mu 
svi, kao gore, pokleknuvši, odgovaraju: Bogu hvala. I upale se 
svijeće puka i svjetla u crkvi na blagoslovljenoj svijeći. 

Zatim svećenik ide do stalka za čitanje, koji je pokriven 
bijelim pokrivačem, stavi na nj knjigu te pokadi. zatim obilazi 
i kadi uskrsnu svijeću. 

Tada svi ustanu i stoje kao na evanđelje, a svećenik pjeva 
ili čita Uskrsni hvalospjev, imajući uskrsnu svijeću pred so¬ 
bom. 


USKRSNI HVALOSPJEV 

Nek usklikne sad nebesko mnoštvo Anđela, nek 
uskliknu božanska otajstva, i za tolikog Kralja pobjedu 
neka jekne trublja spasenja! Nek se raduje i zemlja 
tolikim obasjana blijeskom, i rasvijetljena sjajem vječ¬ 
noga Kralja neka osjeti, da je nestalo po čitavome svi¬ 
jetu mraka! Nek se veseli i majka Crkva urešena blije¬ 
skom tolikoga svjetla, i silnim poklicima naroda nek 
ova odjekne dvorana. I vas molim zato, predraga braćo, 
okupljene oko tako divnoga svjetla, sa mnom zajedno 
da zazovete milosrđe svemogućega Boga. Da on, koji se 
udostojao, i bez mojih zasluga, ubrojiti me među svoje 
levite, ulije mi jasnoću svoje svjetlosti, i pomogne da 
otpjevam hvalospjev ovoj svijeći. Po Gospodinu naše¬ 
mu Isusu Kristu Sinu svojem, koji s njim živi i kraljuje 
u jedinstvu Svetoga Duha Bog. Po sve vijeke vjekova. 
Amen. 

Gospodin s vama. 

I s duhom tvojim. 

Gore srca! 

Imamo kod Gospodina. 

Hvale dajmo Gospodinu Bogu našemu! 

Dostojno je i pravedno. 

Uistinu je dostojno i pravedno nevidljivomu Bogu 
Ocu svemogućem, i Sinu njegovu jedinorođenomu Go¬ 
spodinu našemu Isusu Kristu svim zanosom srca i duše 
i službom svega glasa slavu pjevati. On je za nas vječ¬ 
nome Ocu Adamov dug isplatio i zadužnicu stare kri- 

viče izbrisao svetom krvi. Ovo su naime vazmeni blag¬ 
dani, u kojima se onaj pravi Jaganjac ubija, čijom se 
krvi posvećuju pragovi vjernika. Ovo je noć, u kojoj si 
najprije učinio da naši oci, sinovi Izraelovi, izvedeni iz 
Egipta, More Crveno neovlaženim prijeđu stopama. Ovo 
je, dakle, noć, koja je svjetlošću stupa raspršila tmine 
grijeha. Ovo je noć, koja danas po svem svijetu one, 
što u Krista vjeruju, od tmine grijeha i od opačina 
svijeta otima, vraća milosti, i pridružuje svetosti. Ovo 
je noć, u kojoj je Krist raskinuo okove smrti i kao po¬ 
bjednik od mrtvih ustao. Jer ništa nam ne bi koristilo 
što smo se rodili, da nismo imali sreću zadobiti otkup¬ 
ljenje. O, divne li dobrote tvojega milosrđa prema 
nama! O nedokučiva li zanosa ljubavi: da roba otkupiš, 
Sina si predao! O, zaista potrebna Adamova grijeha, 
što Kristovom smrti bi uništen! O, sretne li krivice, 
koja je zavrijedila takvoga i tolikog Otkupitelja imati! 
O zaista blažene noći, koja je jedina bila dostojna znati 
vrijeme i čas, u koji je Krist uskrsnuo od mrtvih! Ovo 
je noć, o kojoj je pisano: i noć će biti rasvijetljena kao 
dan, i noć mi je u radostima mojim rasvjeta. Svetost 
dakle ove noći goni zločine, pere krivice i nevinost vra¬ 
ća palima, a radost tužnima. Goni mržnje, uspostavlja 
slogu, i sagiba vlasti. — U milosnoj, dakle, ovoj noći 
primi, sveti Oče, večernju žrtvu ovog izgaranja, koju Ti 
u ovom svečanom prinošenju svijeće, po rukama službe¬ 
nika, od pčelinjega rada, prinosi Crkva presveta. No mi 
već znamo pohvalu ovog stupa, što ga na čast Božju 
užiže žarki oganj. Koji, premda je razdijeljen na dijelo¬ 
ve, ipak ne poznaje gubitka svjetlosti, što ju je pozaj¬ 
mio. Jer se hrani rastopljenim voskom, što ga je za tvar 
ove dragocjene svijeće mati pčela izvela. O, zaista bla¬ 
žene noći, koja Egipćane oplijeni, a obogati Židove! Noć, 
u kojoj se nebesko sa zemaljskim, božansko s ljudskim 
povezuje. — Molimo Te, dakle Gospodine, da ova 
svijeća posvećena na čast Tvoga imena, neoslabljena 
ostane, da razgoni tamu ove noći, i primljena na ugod¬ 
ni miris, svjetlima nebeskim neka se pridruži! Plamen 
njezin jutarnja zatekla Danica! Ona, velim, Danica, 
koja ne zna zalaza. Ona, koja se povrati od mrtvih i 
vedro zasinu ljudskome rodu. Molimo Te, dakle, Gospo¬ 
dine, da se dostojiš nas sluge svoje i sav kler te puk 
pobožni, zajedno s preblaženim Papom našim I. i bisku- 






216 


Uskrsno Bdjenje 


pom našim I. obdariti mirnim vremenima u ovim uskr¬ 
snim radostima i neprestanom zaštitom nas ravnati, u- 
pravljati i sačuvati. I na one pogledaj, koji po vlasti 
nad nama vladaju, i neizrecivim darom svoga smilova- 
nja i dobrote upućuj njihove misli na pravdu i mir, da 
po djelovanju zemaljskom stignu u domovinu nebesku 
s cijelim pukom Tvojim. Po istom Gospodinu našem 
Isusu Kristu, Sinu Tvome, koji s Tobom živi i kralj uje 
u jedinstvu Svetoga Duha Bog po sve vijeke vjekova. 
Amen. 

Čitanja 

Prvo čitanje (Post 1, 1—31; 2, 1—2) 

U početku stvori Bog nebo i zemlju. Zemlja je bila 
pusta i prazna, i tama je ležala nad bezdanom, a Duh 
je Božji lebdio nad vodama. I reče Bog: »Neka bude 
svjetlost«. I bi svjetlost. I vidje Bog, da je svjetlost 
dobra, i rastavi svjetlost od tame. I svjetlost nazva dan, 
a tamu noć, i bi večer i jutro, prvi dan. Opet reče Bog: 
»Neka bude svod pored voda, i neka dijeli vodu od 
vode.« I načini Bog svod i rastavi vode, koje su bile pod 
svodom, od onih, koje su bile nad svodom. I bi tako. 
I svod nazva Bog nebo, i bi večer i jutro, drugi dan. 
Zatim reče Bog: »Neka se vode, što su pod nebom, sku¬ 
pe na jedno mjesto, i neka se pokaže suho.« I bi tako. 
I suho nazva Bog zemlja, a skup voda nazva more. 
I vidje Bog, da je dobro. I reče: »Neka iz zemlje nikrte 
zelena trava, koja daje sjeme, i plodonosno drveće, koje 
prema svojoj vrsti daje plod, što u samom sebi neka 
ima svoje sjeme na zemlji.« I bi tako. I zemlja pusti iz 
sebe zelenu travu, koja prema svojoj vrsti daje sjeme, 
i drveće, koje nosi plod, i svako prema svojoj vrsti ima 
u sebi sjeme. I vidje Bog, da je dobro. I bi večer i jutro, 
treći dan. Tada reče Bog: »Neka budu svjetlila na svodu 
nebeskom, i neka dijele dan od noći i budu znacima 
vremena, dana i godina, da svijetle na svodu nebeskom 
i da rasvjetljuju zemlju.« I bi tako. I stvori Bog dva 
velika svjetlila: veće svjetlilo, da upravlja danom, i 
manje svjetlilo, da upravlja noću, i zvijezde. I postavi 
ih na nebeskom svodu, da rasvjetljuju zemlju i da 
upravljaju danom i noću te dijele svjetlo od tame. 
I vidje Bog, da je dobro. I bi večer i jutro, četvrti dan. 
Tada reče Bog: »Neka vode proizvedu životinje, koje se 

gibaju po vodi, i ptice, koje lete nad zemljom, pod svo¬ 
dom nebeskim.« I stvori Bog ogromne morske ribe i 
svako živo biće, koje se giba i koje je proizvela voda 
po njihovim vrstama, i sve ptice po njihovoj vrsti. 

I vidje Bog, da je dobro. I blagoslovi ih govoreći: »Ra- 
stite, i množite se i napunite morske vode, i ptice neka 
se množe na zemlji.« I bi večer i jutro, peti dan. I reče 
Bog: »Neka proizvede zemlja živa bića po njihovu rodu: 
stoku i gmizavce i zemaljske zvijeri po njihovim vrsta¬ 
ma.« I bi tako I stvori Bog zemaljske zvijeri po njiho¬ 
vim vrstama, i stoku i sve gmizavce po njihovom rodu. 

I vidje Bog, da je dobro, pa reče: »Načinimo čovjeka na 
sliku i priliku svoju, i neka vlada nad ribama morskim, 
i pticama nebeskim, i zvijerima, i cijelom zemljom, i 
svim gmizavcima, što se miču po zemlji.« I stvori Bog 
čovjeka na sliku svoju, stvori ga na Božju sliku, stvori 
ih muško i žensko. I blagoslovi ih Bog i reče: »Rastite, 
i množite se, i napunite zemlju, i podložite je, i vladajte 
nad ribama morskim, i pticama nebeskim, i svima živo¬ 
tinjama, koje se miču po zemlji.« I reče Bog: »Eto, dao 
sam vam sve bilje na zemlji, što nosi sjeme, i sve drve¬ 
će, koje u sebi ima sjeme prema svom rodu, da bude 
vama za hranu, i svim životinjama zemaljskim, i svakoj 
ptici nebeskoj, i svemu, što se po zemlji miče i u čemu 
ima daha života, da imaju za hranu.« I bi tako. I vidje 
Bog sve, što je stvorio, i bilo je vrlo dobro. I bi večer 
i jutro, šesti dan. Tako je dovršeno nebo i zemlja i sav 
njihov ukras. I sedmi dan Bog je dovršio djelo svoje, 
što ga bijaše stvorio, i on počinu sedmi dan od svega 
djela, što ga je bio učinio. 

Pomolimo se. — Prignimo koljena. — Ustanite. 

Bože, koji si čovjeka čudesno stvorio, a još čude¬ 
snije otkupio, daj nam, molimo, da se razboritošću duha 
opiremo nasladama grijeha te da zaslužimo doći u vječ¬ 
nu radost. Po Gospodinu ... 

Drugo čitanje (Izl 14, 24—31; 15, 1) 

U one dane: U doba straže jutarnje pogleda Go¬ 
spodin iz stupa od ognja i oblaka na egipatski tabor, 
pobije njihovu vojsku i prevrne točkove kola, i padoše 
u dubinu. Tada rekoše Egipćani: »Bježimo od Izraela, 
jer se Gospodin bori za njih protiv nas.« I Gospodin reče 
Mojsiju: »Pruži ruku svoju nad more, da se vode natrag 

vmte na Egipćane, na kola i konjanike njihove.« I kad 
Mojsije pruži ruku nad more, ono se rano u osvit vrati 
na prijašnje mjesto, a Egipćane, koji su bježali, zahvate 
\ ode i Gospodin ih potopi valovima. I povratiše se vode 
tc pokriše kola i konjanike cjelokupne vojske Faraono- 
\e, koji idući za njima bijahu zašli u more, nijedan od 
rnih nije ostao. A sinovi Izraelovi išli su po suhu posred 
mora, a vode su im bile kao zid s desne i s lijeve stra¬ 
ne. I oslobodi Gospodin u onaj dan Izraela iz ruku 
Egipćana. I vidješe mrtve Egipćane na obali morskoj 
i jaku ruku, koju je Gospodin podigao na njih. I narod 
se poboja Gospodina i povjerova Gospodinu i njegovu 
slugi Mojsiju. Tada zapjeva Mojsije i sinovi Izraelovi 
ovu pjesmu Gospodinu govoreći: 

PJESMA 

Pjevajmo Gospodinu, jer se slavno proslavio. Konja 
i konjanika je u more bacio, pomoćnik i zaštitnik je 
postao meni za spasenje. Ovo je Bog moj i slavit ću ga. 
Bog oca mojega i uzvisivat ću ga. Gospodin, koji zatire 
ratove. Gospodin je njegovo ime. 

Pomolimo se. — Prignimo koljena. — Ustanite. 

Bože, i u naše doba mi osjećamo sjaj tvojih davnih 
čudesa: jer ono, što si^ moćnom desnicom jednomu na¬ 
rodu udijelio, izbavivši ga od egipatskoga progonstva, 
to isto ostvaruješ i sada po vodi preporađanja na spa¬ 
senje svih naroda: daj da savkoliki svijet postane dje¬ 
com Abrahamovom i bude uzdignut na dostojanstvo iz¬ 
raelskoga naroda. Po Gospodinu našem ... 

Treće čitanje (Iz 4. 2—6) 

U onaj dan bit će mladica Gospodinova u veličan¬ 
stvu i slavi, i plod će zemlje biti uzvišen, i veselje 
onima, koji od Izraela budu spašeni. Svaki, koji ostane 
u Sionu i bude još u Jeruzalemu, zvat će se svet, svaki 
koji bude upisan za život u Jeruzalemu. Tada će Go¬ 
spodin oprati nečistoću kćeri sionskih i očistiti krv po¬ 
sred Jeruzalema u duhu suda i u duhu revnosti. I stvo¬ 
rit će Gospodin na svakom mjestu gore Siona, i gdje 
bude zazvan, oblak obdan, a dim i sjaj plamenoga 
ognja obnoć, jer će zaštita biti nad svom slavom. I šator 
će biti, da hladom štiti po danu od žege, te da bude 
utočište i sklonište od oluje i kiše. 

PJESMA 

Moj je ljubljeni imao vinograd na uzvisini, na plod¬ 
nom mjestu. On podigne ogradu oko njega i uskopa ga 
i zasadi u njemu lozu Sorek. pa usred njega sagradi 
kulu. I iskopa u njemu tijesak, jer dom je Izraelov 
vinograd Gospodina nad vojskama. 

Pomolimo se. — Prignimo koljena. — Ustanite. 

Bože, koji si riječju svojih svetih proroka objavio, 
da si ti u svoj djeci tvoje Crkve, na svakom mjestu 
tvoje vlasti, sijač dobroga sjemena i uzgojitelj izabrane 
loze: daj svojim narodima, koje ti nazivaš vinogradima 
i usjevima, da, istrijebivši nečistoću trnja i korova, do¬ 
nesu obilan i dostojan plod. Po Gospodinu ... 

Četvrto čitanje (Ponov. Zak. 31, 22—30) 

U one dane: Napisa Mojsije pjesmu i nauči sinove 
Izraelove. I zapovjedi Gospodin Jozui, sinu Nunovu, i 
reče: »Budi jak i hrabar, jer ti ćeš uvesti sinove Iz¬ 
raelove u zemlju, koju sam obećao, i ja ću biti s to¬ 
bom.« Kad je dakle Mojsije napisao riječi ovoga zakona 
u knjigu sve do kraja, zapovjedi levitima, koji su nosili 
kovčeg zavjeta Gospodinova, govoreći: »Uzmite ovu 
knjigu i stavite je pokraj kovčega zavjeta Gospodina 
Boga vašega, da bude tamo svjedočanstvo proti tebi. 
Jer poznajem prkos tvoj i odveć tvrdi vrat tvoj. Dok 
sam još živ i dok hodam s vama, uvijek ste prkosno 
radili proti Gospodinu. Koliko ćete više, kad ja umrem! 
Skupite k meni sve starješine plemena svojih i učitelje, 
da im kažem, neka čuju ove riječi, i da pozovem kao 
svjedoke proti njima nebo i zemlju. Jer znam, da ćete 
poslije moje smrti raditi zlo i da ćete brzo saći s puta, 
koji sam vam propisao. Zato će vas u posljednje vri¬ 
jeme zadesiti nevolja, kad budete činili zlo pred Gospo¬ 
dinom, da ga izazivate djelima ruku svojih.« Sav je 
izraelski narod slušao, dok je Mojsije do kraja izgovorio 
riječi ove pjesme. 

PJESMA 

Nebesa, slušajte i govorit ću. I neka zemlja čuje 
riječi iz usta mojih. Neka se očekuje govor moj kao 
kiša i neka panu kao rosa riječi moje. Kao kiša na 
travu i kao snijeg na sijeno, jer ću priznati ime Go¬ 
spodinovo. Veličajte Boga našega. Istinita su djela Bož- 









220 


Uskrsno Bdjenje 


ja i svi putovi njegovi pravedni. Bog je vjeran, u njemu 
nema nepravde: pravedan i svet Gospodin. 

Pomolimo se. — Prignimo koljena. — Ustanite. 

Bože, uzvišenje poniznih i jakosti pravednih, koji si 
preko svetoga sluge svoga Moj šija htio tako poučiti na¬ 
rod svoj pjevanjem pjesme tvoje, da to ponavljanje 
zakona bude također i nama uputa: uzdigni svoju moć 
nad svimkolikim narodima, koje si pravednima učinio, 
i daj^ radost, a ublaži strah, da se po tvom oprošten ju 
izbrišu grijesi svih, te se naviještene kazne okrenu na 
spasenje. Po Gospodinu ... 


PRVI DIO LITANIJA 


Kad se ovo dovrši, dvojica pjevača, ili, ako njih nema, 
sam svećenik klečeći na donjoj stepenici oltara na strani 
poslanice, pjeva litanije svih svetih (ali bez ponavljanja) sve 
cio zaziva Milostiv budi, a svi kleče i odgovaraju. 


Gospodine, smiluj se 
Kriste, smiluj se 
Gospodine, smiluj se 
Kriste, čuj nas 
Kriste, usliši nas 


Oče nebeski Bože, smiluj se nama 

Sine, Otkupitelju svijeta, Bože, smiluj se nama 

Duše Sveti, Bože, smiluj se nama 

Sveto Trojstvo, jedan Bože, smiluj se nama 

Sveta Marijo, moli za nas 

Sveta Bogorodice, moli 

Sveta Djevo djevica, moli 

Sveti Mihovile, moli 

Sveti Gabrijele, moli 

Sveti Rafaele, moli 

Svi sveti anđeli i arkanđeli, molite za nas 

Svi sveti redovi blaženih duhova, molite 

Sveti Ivane Krstitelju, moli 

Sveti Josipe, moli 

Svi sveti patrijarsi i proroci, molite 

Sveti Petre, moli 

Sveti Pavle, moli 

Sveti Andrija, moli 

Sveti Ivane, moli 

Svi sveti apostoli i evanđelisti molite 

Svi sveti učenici Gospodnji, 

molite 

Sveti Stjepane, 

moli 

Sveti Lovro, 

moli 

Sveti Vinko, 

moli 

Svi sveti mučenici, 

molite 

Sveti Silvestre, 

moli 

Sveti Grgure, 

moli 

Sveti Augustine, 

moli 

Svi sveti biskupi i ispovjednici, 

molite 

Svi sveti naučitelji, 

molite 

Sveti Benedikte, 

moli 

Sveti Dominiče, 

moli 

Sveti Franjo, 

moli 

Svi sveti svećenici i leviti, 

molite 

Svi sveti redovnici i pustinjaci, 

molite 

Sveta Marijo Magdaleno, 

moli 

Sveta Janjo, 

moli 

Sveta Cecilijo, 

moli 

Sveta Aga to, 

moli 

Sveta Anastazijo, 

moli 

Sve svete djevice i udovice, 

molite 

Svi sveci i svetice Božje, 

zagovara 


BLAGOSLOV KRSNE VODE 

Svećenik okrenut licem prema narodu pjeva jednostavnim 
tonom: 

Gospodin s vama. 

I s duhom tvojim. 

Pomolimo se. Svemogući vječni Bože, prisustvuj 
otajstvima velike tvoje dobrote, prisustvuj sakramen¬ 
tima: i pošalji duha posinovljenja, da iznova stvori nove 
narode, koje ti rađa krsni zdenac; da se ono, što ćemo 
mi sada obaviti poniznom službom, napuni tvojom dje¬ 
lotvornom moći. Po Gospodinu našem Isusu Kristu, 
Sinu tvome, koji s tobom živi i kraljuje u jedinstvu 
Duha Svetoga Bog: Po sve vijeke vjekova. Amen. 

Gospodin s vama. 

I s duhom tvojim. 

Gore srca! 

Imamo kod Gospodina. 

Hvalu dajmo Gospodinu Bogu našemu! 

Dostojno je i pravedno. 

Uistinu je dostojno i pravedno, pravo i spasonosno, 
da mi uvijek i svagdje zahvaljujemo tebi, Gospodine, 
sveti Oče, svemogući vječni Bože: koji nevidljivom moći 
čudesno izvodiš učinak sakramenata svojih: I premda 
smo mi nedostojni da izvršujemo tolika otajstva, ti ipak, 
ne napuštajući darove svoje milosti, također našim mol¬ 
bama svoje uši milostivo priklanjaš. Bože, čiji je Duh 
lebdio nad vodama u samome početku svijeta, da bi već 
tada narav vode zadobila moć posvećivanja; Bože, koji 
si vodom oprao zlodjela opakoga svijeta i tako samim 
izlijevanjem potopa označio sliku preporađanja, da bude 
u otajstvu jednoga te istoga počela i konac grijesima 
i krepostima početak. Gospodine, pogledaj na lice 
Crkve svoje, i u njoj umnoži svoja preporođen ja. Ti. 
koji bujicom svoje milosti svoj grad razveseljuješ, i 
krsni zdenac otvaraš, da se obnove narodi cijeloga svi¬ 
jeta, da na zapovijed Tvoga Veličanstva primi milost 
Jedinorođenoga Sina Tvoga po Svetom Duhu. — On 
neka ovu vodu, pripravljenu za preporađanje ljudi, ta¬ 
janstvenom primjenom svoga božanstva oplodi, da iz 
neokaljanoga krila božanskoga studenca posvećenjem 
začet, u novo stvorenje preporođen izroni nebeski nara¬ 
štaj. I sve, koji se razlikuju bilo po tjelesnom spolu, bilo 
po vremenskoj dobi, neka majka milost rodi na jedno 
djetinjstvo. Neka stoga na Tvoju zapovijed, Gospodine, 
daleko odavle odstupi svaki duh nečisti; daleko neka 
se odstrani sva zloća đavolske obmane! Tu ne bilo ni¬ 
kakva mjesta primjesi dušmanske sile! Neka zasjednički 
ne oblijeće, neka se kriomice ne ušulja, neka okužujući 
ne pokvari! 

Neka ovo sveto i nevino stvorenje od svakoga na¬ 
srtaja napadača bude slobodno i očišćeno odstupom 
svake pakosti! Neka bude živi zdenac, voda preporađa- 
nja, val očišćenja, da svi koji se u ovoj spasonosnoj 
kupelji budu prali, djelovanjem u njima Svetoga Duha 
postignu milost potpunoga očišćenja! — Blagosivam 
stoga tebe, stvore vode, Bogom f živim, Bogom + pra¬ 
vim, Bogom t svetim, Bogom, koji te u početku riječju 
odijeli od suha, čiji je Duh nad tobom lebdio. — Koji 
je učinio, da protečeš iz rajskog vrela zapovjedivši da 
u četiri rijeke natapaš cijelu zemlju. Koji ti je u pusti¬ 
nji, gdje si bila gorka, slatkoću umetnuo i pitkom učinio 
i koji te je žednom narodu iz stijene; izveo. Blago f si- 

vam te i Isusom Kristom, Sinom njegovim jedinim, Go¬ 
spodinom našim, koji te je u Kani Galilejskoj divnim 
čudom po svojoj moći pretvorio u vino. On je po tebi 
hodao i u Jordanu od Ivana u tebi kršten bio. On te 
je zajedno s krvlju iz svoga boka izveo i učenicima 
svojim naredio, da one, koji uzvjeruju, u tebi krste, kad 
im je rekao: »Iđite, naučavajte sve narode krsteći ih u 
ime Oca, i Sina, i Duha Svetoga.-« — Nas, koji ove na¬ 
loge vršimo, ti, svemogući Bože, milostivo pomozi, do¬ 
brostivo podupri. — Ti ovu običnu vodu blagoslovi 
svojim ustima, da pored naravnoga čišćenja, što ga 
može pribaviti tjelesima, kad se peru, bude također dje¬ 
lotvorna za čišćenje duša. 

Spusti malo svijeću u vodu i govori: 

Nek siđe u puninu ovoga zdenca moć Svetoga Duha! 

Zatim izvadi svijeću, pa je ponovo dublje uroni, ponav¬ 
ljajući malo višim glasom: Nek siđe, (kao gore). Onda ponovo 
vadi svijeću iz vode i uroni je po treći put sve do dna. 
ponavljajući još višim glasom: Nek siđe, (kao gore). Zatim tri 
puta dahne u vodu prema ovome znaku +, i nastavi: 

I neka sve bistvo ove vode oplodi krepošću prepo¬ 
rađanja! 

Nek se ovdje brišu sve ljage grijeha; nek se ovdje 
narav, stvorena na tvoju sliku i u svoju prvotnu čast 
vraćena, od svih starih očisti nečistoća, da se svaki 
čovjek, koji uđe u ovaj sakramenat preporađanja, na 
novo djetnjstvo prave nevinosti iznova rodi. 

Nastavak govori čitajući: 

Po Gospodinu našem Isusu Kristu. Sinu tvojem, 
koji će doći suditi žive i mrtve, i svijet ognjem. Amen. 

Ulijeva katekumenskog ulja u vodu govoreći: 

Neka se ovaj zdenac posveti i oplodi Uljem spase¬ 
nja za one, koji se iz njega ponovo rađaju na život 
vječni: Amen. 

Zatim na isti način ulijeva i Krizme govoreći: 

Ulijevanje Krizme Gospodina našega Isusa Krista 
i Duha Svetoga Tješitelja neka bude u ime Svetoga 
Trojstva. Amen. 

Ulijeva zajedno katekumenskog ulja i krizme govoreći: 

Miješanje Krizme posvećenja i Ulja pomazanja i 
vode krštenja jednako neka bude u ime O f ca, i Si + na, 
i Duha t Svetoga. Amen. 

Kad blagoslov bude gotov, nosi se krsna voda u procesiji 
do krsnog zdenca: a međutim se pjeva: 

PJESMA 

Kao što čezne jelen za izvorima vode, tako čezne 
duša moja za tobom. Bože. Žeđa duša moja živoga Boga. 
Kad ću doći i pokazati se pred licem Božjim? Suze su 
mi moje bile kruh danju i noću, kad mi se govori svaki 
dan: Gdje je Bog tvoj? 

Gospodin s vama. 

I s duhom tvojim. 

Pomolimo se. Svemogući vječni Bože, pogledaj mi¬ 
lostivo na pobožnost puka, koji se preporađa i koji kao 
jelen čezne za izvorom tvojih voda: te podaj milostivo, 
da žeđa njegove vjere po krsnom otajstvu posveti dušu 
i tijelo. Po Gospodinu ... 

OBNOVA KRSNIH OBEĆANJA 
Misnik odloži ljubičasto ruho pa uzme stolu i plašt, bijale 
boje. Zatim stavi tamjana u kadionicu, pokadi svijeću, stojeći 
pokraj nje te okrenut prema puku, ili sa propovjedaonice, 
počne ovako: 

Predraga braćo! Ove presvete noći, sjećajući se 
smrti i pokopa našega Gospodina Isusa Krista, sveta 
majka Crkva bdije, uzvraćajući mu tako ljubav, te sla¬ 
veći njegovo slavno uskrsnuće sva se sretna raduje. — 
No budući da smo mi, kako uči Apostol, po krštenju 
pokopani s Kristom u smrt, zato treba da i mi, kao što 
je Krist uskrsnuo od mrtvih, živimo novim životom, 
znajući, da je naš stari čovjek razapet zajedno s Kri¬ 
stom, da ne bismo više robovali grijehu. Smatrajmo 
dakle sebe, da smo umrli grijehu te da živimo Bogu u 
Kristu Isusu Gospodinu našemu. — Stoga, predraga 
braćo, po završetku korizmene pokore, obnovimo obe¬ 
ćanja dana na svetom krštenju, kojima smo se nekoć 
odrekli sotone i njegovih djela, kao i svijeta, koji je 
neprijatelj Božji, a obećali, da ćemo vjerno služiti Bogu 
u svetoj Katoličkoj Crkvi. 

Dakle: 

Odričete li se sotone? — Odričemo. 

I svih djela njegovih? — Odričemo. 

I svega sjaja njegova? — Odričemo. 

Vjerujete li u Boga, Oca svemogućega, Stvoritelja 
neba i zemlje? — Vjerujemo. 

Vjerujete li u Isusa Krista, Sina njegova jedinoga, 
Gospodina našega, rođena i mučena? — Vjerujemo. 

Vjerujete li i u Duha Svetoga, svetu Crkvu kato¬ 
ličku, općinstvo svetih, oproštenje grijeha, uskrsnuće 
tijela i život vječni? — Vjerujemo. 

A sada svi zajedno pomolimo se Bogu, kako nas je 
Gospodin naš Isus Krist učio moliti: — Oče naš... 

A svemogući Bog, Otac Gospodina našega Isusa 
Krista, koji nas je preporodio vodom i Duhom Svetim, 
i koji nam je dao oproštenje grijeha, neka nas čuva 
svojom milosti u istome Kristu Gospodinu našem za 
život vječni. — Amen. 


DRUGI DIO LITANIJA 


Milostiv budi, oprosti nam, Gospodine. 

Milostiv budi, usliši nas, Gospodine. 

Od svakog zla, oslobodi nas. Gospodine. 

Od svakog grijeha, oslobodi 
Po otajstvu svetog utjelovljenja svoga, 

oslobodi 

Po došašću svojem, oslobodi 

Po rođenju svojem, oslobodi 

Po krštenju i svetom postu svojem, 


Po križu i muci svojoj, 

Po smrti i ukopu svojem, 

Po svetom uskrsnuću svojem, 

Po čudesnom uzašašću svojem, 

Po dolasku Duha Svetoga Utješitelja, 


oslobodi 

oslobodi 

oslobodi 

oslobodi 

oslobodi 


oslobodi 

U dan sudnji, oslobodi 

Grešnici, tebe molimo, usliši nas. 

Da nam oprostiš, tebe molimo 

Da se dostojiš svoju svetu Crkvu ravnati i uzdržati, 

tebe molimo 

Da se dostojiš poglavicu apostolskoga i sve crkvene 
redove u svetoj vjeri uzdržati, tebe molimo 
Da se dostojiš neprijatelje 
svete Crkve obratiti, tebe molimo 

Da se dostojiš kraljima i vladarima kršćanskim 
mir i pravu slogu darovati, tebe molimo 
Da se dostojiš nas same u svetoj službi svojoj 
potkrijepiti i uzdržati, tebe molimo 

Uskrsno Bdjenje 


Da sve dobrotvore naše vječnim 
dobrim naplatiš, tebe molimo 

Da se dostojiš plodove zemlji dati i uzdržati, 

tebe molimo 

Da se dostojiš svim vjernim mrtvima 
pokoj vječni darovati, tebe molimo 

Da se dostojiš uslišiti nas, tebe molimo 

Jaganjče Božji, koji odnimaš grijehe svijeta, 

oprosti nam. Gospodine. 

Jaganjče Božji, koji odnimaš grijehe svijeta, 

usliši nas, Gospodine. 

Jaganjče Božji, koji odnimaš grijehe svijeta, 

smiluj se nama. 

Kriste, euj nas. 

Kriste, usliši nas. 

SVEČANA MISA USKRSNOG BDJENJA 
Nema ulazne pjesme, a ima Gospodine smiluj se i Slava. 

MOLITVA Bože, koji ovu presvetu noć proslaviju- 
ješ uskrsnućem Gospodnjim, uzdrži u novom naraštaju 
svoje obitelji duh posinaštva koji si im dao, da obnov¬ 
ljeni u tijelu i duši iskazuju tebi čistu slavu. Po istom 
Gospodinu... 

POSLANICA Čitanje poslanice bi. Pavla apostola 
Kološanima (3, 1—4) — Braćo, ako ste uskrsnuli s 

Kristom, tražite ono, što je gore, gdje Krist sjedi s desne 
strane Bogu; težite za onim, što je gore, a ne što je 
na zemlji. Jer ste umrli, i vaš je život sakriven s Kri¬ 
stom u Bogu. Kad se pojavi Krist, život vaš, tada ćete 
se i vi pojaviti s njim u slavi. 

Puk odgovara svećeniku tri puta: Aleluja. 

IZA POSLANICE Slavite Gospodina, jer je dobar; 
jer je do vijeka milosrđe njegovo. 

Hvalite Gospodina, sva plemena; hvalite ga svi na¬ 
rodi. Jer je silno nad nama milosrđe njegovo; i istina 
Gospodnja ostaje dovijeka. 

EVANĐELJE f Slijedi sv. Evanđelje po Mateju (28, 
1—7). — Poslije subote, u osvit prvoga dana po su¬ 
boti, dođe Marija Magdalena i druga Marija, da po¬ 
gledaju grob. I, gle, zemlja se silno potrese. Jer je 

Anđeo Gospodinov sišao s neba, a pristupivši odvalio 
kamen, i sjedio na njemu. Lice je njegovo bilo kao 
munja, a odijelo njegovo kao snijeg. I od straha pred 
njim stražari se preplašiše i postadoše kao mrtvi. Tada 
Anđeo progovori ženama: »Nemojte se vi bojati: jer 
znam,- da tražite Isusa, koji je razapet. Nema ga ovdje, 
jei je uskrsnuo, kao što je rekao. Dođite i vidite mjesto, 
gdje je Gospodin bio položen. I idite brzo pa recite nje¬ 
govim učenicima, cla je uskrsnuo. I eto ide pred vama 
u Galiiejii; ondje ćete ga vidjeti. Eto, rekao sam vam 
unaprijed.« 

Nema .Vjerovanja, ni prikazne pjesme, ni Jaganjče Božji. 

PRIKAZNA MOLITVA i HVALOSPJEV kao ha dan Uskrsa. 

Poslije pričesti svećenika i vjernika pjeva se USKRSNA 
JUTARNJA: 

Aleluja, * aleluja, aleluja. 

Ps. 150. Hvalite Gospodina u svetištu njegovu. * hva¬ 
lite ga na uzvišenom svodu njegovu. 

Hvalite ga radi velikih djela njegovih, * hvalite ga 
radi svesilnog veličanstva njegova. 

Hvalite ga uz glas trublje, * hvalite ga uz psaltir 
i citaru.; 

Hvalite ga uz bubanj i u zboru, * hvalite ga uz žice 
i uz sviralu. ;,A 

Hvalite ga uz zvučne cimbale, hvalite ga uz zveket 
cimbala, * sve, što diše, neka hvali Gospodina! 

Slava Ocu, i Sinu, * i Duhu Svetomu, 

Kako bijaše na početku, tako i sada, i vazda, * i u 
vijeke vjekova. Amen. 

Aleluja, aleluja, aleluja. 

ANTIFONA ZA BLAGOSLOVLJEN 

I vrlo rano * prvi dan po suboti, dođoše ka grobu, 
po izlasku sunca, aleluja. 

Blagoslovljen Gospodin, Bog Izraelov . . . kao na Jutarnji. 

I vrlo rano ... 

POPRlCESNA i završetak kao na dan Uskrsa. 






USKRSNUĆE KRISTOVO 
Minijatura iz čazmanskog. misala 




Uskrs 

Uskrs znači novi život u Kristu, 4 novi život s njime pret¬ 
postavlja da smo umrli starom životu grijeha. Kako su Židovi 
blagovali vazmemo janje s beskvasnim kruhom tako i mi 
trebamo blagovati Božje Janje beskvasnim, tj. čistim i svetim 
životom (posl. i prič.). Sva je današnja Misa puna uskrsnog 
veselja, kao da anđeo i nama govori: ..Nemojte se bojati!” 
(ev.). Apostoli su vidjeli Uskrsloga u Galileji, mi ćemo ga u 
nebu, kamo je otišao pred nama da nam pripravi mjesto i da 
odonuđ dođe po nas. „Ovo je dan što ga učini Gospodin, kli- 
čimo i radujmo se danas!” 

ULAZNA Uskrsnuh i stalno sam s tobom, a leluja; 
stavio si na me svoju ruku, aleluja; divno se pokazala 
tvoja mudrost, aleluja, aleluja. — Ps. 138. Gospodine, 
ti si me kušao i spoznao; tebi je poznat moj počinak i 
moje uskrsnuće. Slava Ocu... Uskrsnuh i stalno sam .. 

MOLITVA Bože. koji si na današnji dan po svojemu 
Jedinorođencu pobijedio smrt i ponovo nam otvorio 
vrata vječnosti, prati svojom pomoću želje koje nam. 
prethodno nadahnjuješ. Po Gospodinu ... 

POSLANICA Čitanje poslanice bi. Pavla apostola 
Korinćanima (I 5, 7 — 8). — Braćo, očistite stari kva¬ 
sac, da, kad ste već beskvasai, postanete novo tijesto, 
jer je žrtvovan Krist, naše vazmeno janje. Zato svet- 
kujmo blagdan, ali ne sa starim kvascem, s kvascem 
zlobe i grijeha, nego s beskvasnim kruhom iskrenosti i 
istine. 

IZA POSLANICE Ovo je đ&n što ga učini Gospodin, 
Mičimo i radujmo se danas! — Hvalite Gospodina, 
jer je dobar; jer je dovijeka njegovo milosrđe. 

Aleluja, aleluja. Žrtvovan je Krist, naše vazmeno 
janje. 

POSLJEDNICA 

Svetoj Žrtvi uskrsnici — dajte slavu krštenici! 

Janje ovce oslobodi, — Krist nas grješne preporodi. 

Sa životom smrt se sasta — i čudesna borba nasta: 

Vođa živih pade tada — i živ živcat opet viada. 

Marija, o reci, što je? — Sto ti oko vidjelo je? 

»Grob ja vidjeh Krista Boga, — svijetlu slavu 
uskrsloga. 

Misal 


Anđele i platno bijelo — u kom bješe sveto tijelo. 
Ufanje mi uskrslo je, — Krist, moj Gospod i sve 
moje; 

Pred vama će tamo, gdje je — cvjetna strana 
Galileje«. 

Znamo da si doistine — uskrsnuo Božji sine; 
Pobjednice, Kralju divan, — budi nama milostiva*!’ 
Amen, aleluja. 

EVANĐELJE t Slijedi sveto evanđelje po Marku (16. 
1—7). — U ono vrijeme Marija Magdalena i Marija 

Jakovljeva majka, i Saloma kupe pomasti i pođu cla 
pomažu Isusa. I prvoga dana po suboti, vrlo rano, kad 
;,e sunce izlazilo, dođu na grob. Među sobom su govorili: 
»Tko će nam odvalit kamen s ulaza groba?« Pogledaju 
i vide da je već odvaljen kamen koji je bio vrlo velik. 
Uđu u grob, opaze mladića obučena u bijelu haljinu 
gdje sjedi s desne strane i uplaše se. On im reče: »Ne¬ 
mojte se bojati! Vi tražite Isusa Nazarećanina raspeto¬ 
ga. Uskrsnuo je, nema ga ovdje. Evo mjesta gdje je bio 
položen. Nego idite, recite njegovim učenicima, posebno 
Petru, da odlazi pred vama u Galileju. Ondje ćete ga 
vidjeti, kako vam je rekao«. 

PRIKAZNA Zemlja se potrese i smiri, kad ustade 
Bog da sudi, aleluja. 

PRIKAZNiV Sa žrtvenim prinosima, primi, molimo, 
MOLITVA Gospodine, i molitve svoga puka, da po¬ 
svećene uskrsnim otajstvima, po tvojem djelovanju 
budu nama na pomoć za vječnost. Po Gospodinu. . . 

HVALOSPJEV Uistinu je dostojno i pravedno, pri¬ 
kladno i spasonosno da tebe, Gospodine, u svako doba. 
a osobito danas (u ovo), svečanije slavimo, kad je žrtvo¬ 
van Krist, naše vazmeno janje. On je naime pravo 
janje koje uze na se grijehe svijeta. On je svojom smrću 
uništio našu smrt i svojim uskrsnućem obnovio naš ži¬ 
vot. I stoga bez prestanka pjevamo s anđelima i arkan- 
đelima, s prijestoljima i s gospodstvima, i sa svom ne¬ 
beskom vojskom pjesmu tvojoj slavi: 

Kroz uskrsno vrijeme, izvan uskrsne osmine, mjesto rijeci 
,,đanas“ u hvalospjevu reče se „u ovo«. 

PRIČESNA Žrtvovan je Krist, naše vazmeno janje, 
aleluja. Zato svetkujmo blagdan s beskvasnim kruhom 
iskrenosti i istine, aleluja, aleluja, aleluja. 

POPRIČESNA Ulij nam, Gospodine, duh ljubavi 
svoje i složi svojom blagošću one koje si nasitio uskr¬ 
snim tajnama. Po Gospodinu ... 

Idite u miru, aleluja, aleluja. 

Bogu hvala, aleluja, aleluja. 


Uskrsni ponedjeljak 

ULAZNA Uveo vas je Gospodin u zemlju kojom 
teče mlijeko i med, aleluja, da zakon njegov uvijek bude 
u ustima vašim, aleluja, aleluja. — Ps. 104. Slavite 
Gospodina i zazivajte ime njegovo, naviještajte među 
narodima djela njegova, — Slava Ocu... — Uveo 
vas je... 

MOLITVA Bože, koji si vazmenom svečanošću okri¬ 
jepio svijet, proslijedi, molimo, darivati puku svome ne¬ 
beske darove da zasluži dostići potpunu slobodu i unići 
u vječni život. Po Gospodinu našemu ... 

POSLANICA Čitanje Djela apostolskih (10, 37—43). 
— U one je dane Petar stajao među narodom i go ve¬ 
ri 0 -* »Ljudi, braćo! Vi znate što se dogodilo po svoj Jude¬ 
ji: Počevši ođ Galileje poslije krsta koji je propovijedao 
Ivan, kako je Bog Duhom Svetim i silom pomazao Isusa 
iz Nazareta koji je prolazio naokolo čineći dobro i lije- 
čeći sve opsjednute od đavla jer je Bog bio s njim. A mi 
smo svjedoci svega što je učinio u židovskoj zemlji i 
Jeruzalemu. Njega su ubili razapevši ga na križ. Ali 
Bog ga uskrisi treći dan i dade mu da se pokaže, ali ne 
svemu svijetu, nego nama. odabranim od Boga svjeđo- 
C’.ma kaj i smo s njim jeli i pili kad je uskrsnuo od 
mrtvih. I zapovjedio nam je da propovijedamo narodu 
i svjedočimo da je on od Boga postavljen sucem živih 
i mrtvih. Za njega svjedoče svi proroci da svi koji vje¬ 
ruju u njega u njegovo ime primaju oprost od grijeha«. 

Misal 


IZA POSLANICE Ovo je dan što ga učini Gospodin, 
kl i cimo i radujmo se danas. Neka reče Izrael: on je 
dobar, dovijeka je milosrđe njegovo! 

Aleluja, aleluja. Anđeo je Gospodnji sišao s neba 
i odvalivši kamen, sjedaše nad njim. 

POSLJEDNICA kao na Uskrs. 

EVANĐELJE f Slijedi sveto Evanđelje po Luki (24, 
13—-35). — U ono vrijeme dva su Isusova učenika išla 
onaj isti dan u selo Emaus, udaljeno od Jeruzalema 
šezdeset stadija. Oni su se među sobom razgovarali o 
svemu što se dogodilo. I dok su se razgovarali i međa 
sobom raspravljali, približi im se Isus i išao je s njima. 
Ali njihove su oči bile zapriječene da ga nisu prepo¬ 
znali. I upita ih: »Kakve to razgovore vodite među so¬ 
bom na putu i zašto ste žalosni?« A Kleofa, jedan oa 
dvojice, odgovori mu: »Zar si ti jedini stranac u Jeru¬ 
zalemu i ne znaš što se u njemu dogodilo ovih dana«. 
A on ih zapita: »Sto?« Kažu mu: »O Isusu Nazareca- 
ninu koji je bio prorok, silan na djelu i riječi pred Bo¬ 
gom i svim narodom, i kako su ga svećenički poglavari 
i naši knezovi predali da bude osuđen na smrt i kako 
su ga razapeli. A mi smo se nadali da će on osloboditi 
Izraela. I sada je poslije svega toga već treći dan, otkad 
se to dogodilo. A uplašile su nas neke žene od našin 
koje su prije zore bile kod groba, i jer nisu našle nje¬ 
gova tijela, došle su nam kazati da su im se ukazali 
i anđeli koji kažu da je on živ. I otišli su neki od naših 
do groba i našli su kako su rekle žene a njega nisu 
našli«. Na to im on reče: »O bezumni i spora srca da 
vjerujete sve, što su govorili proroci! Zar nije trebalo 
da Krist to pretrpi i tako uđe u svoju slavu?« I počevši 
od Mojsija i svih proroka tumačio im je što ima o nje¬ 
mu u svim Pismima. I približe se selu u koje su isu, 
a on se pričini kao da ide dalje. I ustavljali su ga silom 
govoreći: »Ostani s nama jer je blizu večer i vec se 
mrači«. I uđe s njima. I kad je bio s njima za stolom, 
uze kruh, blagoslovi, prelomi i dade im. I otvoriše im se 
oči te ga poznaše, a njega nestade ispred njihovih očiju. 
I rekoše jedan drugomu: »Nije li gorjelo naše srce ^u 
nama kad nam je na putu govorio i tumačio Pisma?« 
I ustavši isti čas vratiše se u Jeruzalem gdje su našli 
sakupljenu jedanaestoricu i one koji su bili s njima. 

Ovi su govorili: »Zaista je Gospodin uskrsnuo i ukazao 
se Šimunu«. A oni su pripovijedali što se dogodilo na 
putu i kako su ga poznali kad je lomio kruh. 

PRIKAZNA Anđeo je Gospodnji sišao s neba i reče 
ženama: Uskrsnuo je onaj koga tražite kako je rekao, 
aleluja. 

PRIKAZNA MOLITVA i POPRIĆESNA kao na Uskrs. 
HVALOSPJEV kao na Uskrs. 

PRIČESNA Uskrsnu Gospodin i pokaza se Petru, 
aleluja. 

Uskrsni utorak 

ULAZNA Vodom ih je mudrosti napojio, aleluja; o- 
jačat će ih da se ne slome, aleluja; uzvisit će ih za¬ 
uvijek, aleluja, aleluja. — Ps. 104. Slavite Gospodina 
i zazivajte ime njegovo, naviještajte među narodima 
cjela njegova. —■ Slava Ocu ... — Vodom ... 

MOLITVA Bože, koji Crkvu svoju umnažaš uvijek 
novim potomstvom, dopusti da službenici tvoji životom 
svjedoče tajnu koju su vjerom primili. Po Gospodinu 
našemu ... 

POSLANICA Čitanje Djela Apostolskih (13, 16, 

26—33). — U onim danima ustade Pavao i mahnuvši 
rrkom reče: »Ljudi, braćo, sinovi roda Abrahamova, i 
koji se među vama boje Boga! Nama je poslana riječ 
spasenja ovoga. Jer oni što stanuju u Jeruzalemu i gla¬ 
vari njihovi nisu poznali onoga i osudivši ga ispunili su 
riječi proroka koji se čitaju svake subote; i premda nisu 
našli nijedne krivice na njemu koja bi zaslužila smrt, 
zahtjevali su od Pilata da ga pogubi. I kad su sve svršili 
što je pisano za njega, skinu ga s križa i polože u grob. 
Ali Bog ga je oživio od mrtvih. I on se više dana poka¬ 
zivao onima što siđoše s njime iz Galileje u Jeruzalem 
koji su sada svjedoci njegovi pred narodom. I mi vam 
propovijedamo da je Bog ono obećanje koje je dao oči¬ 
ma našim ispunio djeci našoj uskrsnuvši Isusa Gospo¬ 
dina našega«. 

IZA POSLANICE Ovo je dan što ga učini Gospodin, 
kličimo i radujmo se danas. Tako neka govore oni koje 
je otkupio Gospodin, koje je izbavio iz ruke neprijatelja 
i sakupio iz svih zemalja. 

Misal 


Aleluja, alcluja. Uskrsnuo je iz groba Gospođin koji 
je za nas visio na križu. 

POSLJEDNICA kao na Uskrs. 

EVANĐELJE f Slijedi sveto Evanđelje po Luki (24, 
36—47). — U ono vrijeme stade Isus među svoje apo¬ 
stole i reče im: »Mir vama«. A oni su zastrašeni i popla¬ 
vni mislili da vide duha. I reče im: »Što se plašite, 
i zašto takve misli ulaze u vaša srca? Pogledajte ruke 
moje i noge! Ja sam. ja glavom: opipajte me i uvjerite 
se jer duh nema mesa i kosti kao što vidite da ja imam« 
I ovo rekavši pokaza im ruke i noge. Budući da oni još 
nisu vjerovali od radosti i čudili se, reče im: »Imate Ii 
ovdje što za jelo?« A oni mu dadoše komad pečene ribe 
i meda u saću. On uze i jede pred njima. I reče im: 
»Ovo su riječi koje vam rekoh dok sam još bio s vama 
da se ima sve ispuniti što je za mene pisano u zakonu 
Mojsijevu i u prorocima i u psalmima«. Tada im otvori 
razum da razumiju Pisma. I reče im: »Tako je pisano: 
Krist treba da trpi i uskrsne od mrtvih treći dan, i da 
se propovijeda u ime njegovo pokora za oprošten je gri¬ 
jeha po svim narodima«. 

PRIKAZNA S neba je zagrmio Gospođin. Višnji je 
dao glas svoj, i pojaviše se izvori vođa, aleluja. 

PRIKAZNA Primi, molimo, Gospodine, molitve puka 
MOLITVA svoga koji ti prinosi ove žrtve da po 
ovoj službi svete pobožnosti prijeđemo u nebesku slavu. 
Po Gospodinu našemu ... 

HVALOSPJEV kao na Uskrs 

PRlCESNA Ako ste uskrsli s Kristom, tražite ono što 
je gore, gdje Krist sjedi s desne strane Božje, aleluja; 
težite za onim što je gore, aleluja. 

FOPR1ČESNA Dopusti, molimo, svemogući Bože, da 
uskrsne tajne što ih primismo djeluju u nama trajnim 
učinkom. Po Gospodinu našemu ... 


Uskrsna srijeda 

ULAZNA Dođite, blagoslovljeni Oca mojega, i pri¬ 
mite kraljevstvo, aleluja, koje vam je pripravljeno od 

početka svijeta, aleluja, aleluja, aleluja. — Ps 95. Pje¬ 
vajte Gospođinu pjesmu novu, pjevaj Gospođinu sva 
zemljo! — Slava Ocu... — Dođite... 

MOLITVA Bože, koji nas svake godine razveseljuješ 
svetkovinom Gospodnjeg uskrsnuća, dopusti milostivo, 
da vršeći ove vremenite svečanosti zaslužimo doći u 
vječne radosti. Po Gospodinu našemu . . . 

POSLANICA Čitanje Djela apostolskih (3, 13—15; 
17—19). — U onim danima otvorivši Petar usta svoja 
reče: »Ljudi Izraelci i koji štujete Boga, čujte! Bog je 
Abrahamov, i Izakov, i Jakovljev, Bog je Otaca naših 
proslavio Sina svoga Isusa koga vi pređadoste i koga se 
vi odrekoste pred Pilatom kad je o.i odlučio da ga pusti. 
Vi se Svetoga i Pravednoga odrekoste i zaprosiste da 
am se ubojica pokloni: a ubiste početnika života koga 
Bog oživio od mrtvih, čemu smo mi svjedoci. I sada, 
braćo, znadem da ste to učinili iz neznanja kao što i 
glavari vaši. Ali Bog je, što je unaprijed javio ustima 
sviju proroka da će trpjeti Krist njegov, tako izvršio. 
Fokajte se dakle i obratite da se unište grijesi vaši«. 

IZA POSLANICE Ovo je dan što ga učini Gospodin, 
kiieimo i radujmo se danas. Desnica je Gospodnja po¬ 
kazala moć, desnica me Gospodnja uzdigla. 

Aleluja, aleluja. Doista je uskrsnuo Gospođin i po¬ 
kazao se Petru. 

POSLJEDNICA kao na Uskrs. 

EVANĐELJE f Slijedi sveto Evanđelje po Ivanu (21, 

1—14). — U ono vrijeme: Objavi se Isus opet učeni¬ 
cima svojim kraj mora Tiberijadskog. A objavi se ova¬ 
ko: Bijahu zajedno Simun Petar i Toma, koji se zove 
Blizanac, i Natanael, koji bijaše iz Kane Galilejske, i si¬ 
novi Zehedejevi, i druga dvojica od učenika njegovih. 
Reče im Simun Petar: »Idem loviti ribe«. Rekoše mu: 

Idemo i mi s tobom«. I iziđoše, i uđoše u lađu: ali onu 
noć ništa ne uhvatiše. A kad bi jutro, stade Isus na oba¬ 
lu: ali učenici ne poznaše da je Isus. Reče im dakle Isus: 
-Djeco, imate li što za jelo?« Ođgovoriše mu: »Nema¬ 
rno«. Reče im: »Bacite mrežu s desne lađi, i naći ćete«. 
Baciše dakle, i već je nemogahu istegnuti od mnoštva 

ribe. Tada učenik onaj koga je ljubio Isus reče Petru: 
»To je Gospođin«. Šimun Petar čuvši da je to Gospodin, 
prebaci na se haljinu (jer bijaše gol), i skoči u more; 
a drugi učenici dođoše u lađama (jer ne bijahu daleko 
cd kraja nego oko dvjesta lakata) potežući mrežu s n- 
bom. Kad dakle siđoše na kraj, vidješe žeravu priprav¬ 
ljenu i ribu na njoj i kruha. Reče im Isus: »Donesite od 
ribe što ste sad uhvatili«. Otide Šimun Petar i uzvuće 
na kraj mrežu, punu velikih riba, sto i pedeset i tri. 

I premda ih toliko bijaše, ne razdrije se mreža. Reče im 
Isus: »Dođite, ručajte«. Nitko od onih što bijahu kod 
jela ne usudi se pitati ga: »Tko si ti?« znajući da je 
Gospodin. A Isus dođe i uze kruh i dade im, tako i ribu. 
Ovo se treći put objavi Isus učenicima svojim pošto us¬ 
krsnu od mrtvih. 

PRIKAZNA Gospodin je otvorio nebeska vrata i dao 
je da pada mana poput kiše da jedu; dao im je kruh 
s nebesa, čovjek je blagovao anđeoski kruh, aleluja. 

PRIKAZNA Obuzeti vazmenim veseljem, pri kazuj e- 
MOLITVA mo ti, Gospodine, žrtve kojima svoju 
Crkvu divotnim načinom upravljaš i hraniš. Po Gospo¬ 
dinu našemu .. . 

HVALOSPJEV kao na Uskrs. 

PRIČESNA Krist uskrsnuvši od mrtvih više 110 umi¬ 
re, aleluja; smrt više ne vlada njime, aleluja, aleluja. 

POPRIČESNA Molimo, Gospodine, da nas časno pri¬ 
manje tvoje tajne očisti od svake starine i da nas pre¬ 
tvori u novo stvorenje. Po Gospodinu našemu... 

Uskrsni četvrtak 

ULAZNA Pobjednicu ruku tvoju skupno su hvalili, 
Gospodine, aleluja; jer je mudrost otvorila usta nijemi¬ 
ma i učinila da govore i dječja usta, aleluja, aleluja. — 
Ps. 91. Pjevajte Gospodinu pjesmu novu, jer je učinio 
čudesne stvari. — Slava Ocu... — Pobjednicu... 

MOLITVA Bože, koji si različite narode sjedinio u 
pnznanju svoga imena, podaj da svi koji su preporo¬ 
đeni 11 a zdencu krštenja isto vjeruju u duši i čine u svo¬ 
jim djelima. Po Gospođinu našemu ... 

POSLANICA Čitanje Djela Apostolskih (8, 26—40). 
— U onim danima anđeo Gospodnji reče Filipu: »U- 
stani i idi prema jugu na put koji vodi od Jeruzalema 
u Gazu; on je pust.« I ustade te pođe. I eto, Etiopijanin, 
dvoranin, mogućnik Kandake, kraljice Etiopske koji bi¬ 
jaše nad svim riznicama njezinim došao je u Jeruzalem 
da se pokloni. Sad se vraćao kući, sjedio na kolima svo¬ 
jim i čitao Izaiju proroka. Duh reče Filipu: »Idi i pri¬ 
stupi k ovim kolima!« Kad Filip pritrči i ču gdje čita 
Izaiju proroka upita ga: »Razumiješ li što čitaš?« On 
odgovori: »Kako bi mogao, ako me tko ne uputi?« I za¬ 
moli Filipa da se popne i sjede s njime. A mjesto iz 
Pisma, koje je čitao, bijaše ovo: »Vodi se kao janje na 
klanje. I ne otvara svojih usta kao ovca što je nijema 
pred onima koji je strigu. Izuzet je od zaštite i prava. 
I tko razmišlja o njegovu rodu? Jer je uklonjen od 
zemlje živih«. Dvoranin pita Filipa: »Molim te, za koga 
ovo govori prorok? Za sebe ili za koga drugoga?« A Fi ¬ 
lip otvorivši usta svoja i počevši od ovoga mjesta Pisma 
propovijedi mu evanđelje o Isusu. Kad su išli putem, 
dođoše do nekakve vode i reče dvoranin: »Evo vode, što 
brani meni da se krstim?« Filip reče: »Ako vjeruješ od 
svega srca, možeš«. On odgovori: »Vjerujem da je Isus 
Krist Sin Božji«. I zapovjedi da stanu kola, i siđoše oba 
11 a vodu, Filip i dvoranin, i krsti ga. A kad iziđoše iz 
vode, Duh Gospodnji uze Filipa i više ga ne vidje dvo¬ 
ranin; nego radujući se otide putem svojim. A Filip se 
nađe u Azotu i prolazeći propovijedao je ime Gospodina 
našega Isusa Krista svim gradovima dok ne dođe u Ce- 
zareju. 


IZA POSLANICE Ovo je dan što ga učini Gospođin, 
kličimo i rađujmo se danas. Kamen koji odbaciše zidari 
posta glava od ugla: to je učinio Gospodin i divno je u 
očima našim. 

iUeluja, aleluja. Uskrsnuo je Krist koji je sve stvo¬ 
rio i smilovao se ljudskom rodu. 

POSLJEDNJU A kao na Uskrs. 

EVANĐELJE f Slijedi sveto Evanđelje po Ivanu (20, 
11—18). — U ono je vrijeme Marija Magdalena sta¬ 
jala na polju kod groba i plakala. Dok je dakle plakala, 
sagnu se prema grobu i vidje dva anđela gdje sjede u 

bijelim haljinama, jedan povrh glave a drugi podno 
nogu gdje je ležalo tijelo Isusovo. Oni joj kažu: »Ženo, 
što plačeš?« Kaže im: »Uzeše Gospodina mcjega i ne 
znam kamo ga položiše«. Rekavši ovo, obazre se natrag 
i vidi Isusa gdje stoji a nije znala da je Isus. Kaže joj 
Isus: »Ženo, što plačeš? koga tražiš?« Ona misleći da je 
vrtlar kaže mu: »Gospodine, ako si ga ti uzeo, kaži mi 
gdje si ga metnuo, i ja ću ga uzeti«. Kaže joj Isus: 
»Marijo!« A ona obazrevši se kaže mu hebrejski: »Rab- 
boni« (to znači: »Učitelju moj!«). Kaže joj Isus: »Ne 
drži me jer još nisam uzašao k Ocu svome, nego idi 
k mojoj braći i reci im: Uzlazim k Ocu svome i k Ocu 
vašemu« I otide Marija Magdalena i javi učenicima: 
»Vidjela sam Gospodina i ovo mi je rekao«. 

PRI KAZNA U dan svečani, veli Gospodin: uvest ću 
vas u zemlju kojom teče mlijeko i med, aleluja. 

PRIKAZNA Primi milostivo, molimo. Gospodine, đa- 
MOLITVA rove svojih naroda da obnovljeni pri¬ 
znanjem tvoga imena i krštenjem dostignu vječno bla¬ 
ženstvo. Po Gospodinu našemu... 

HVALOSPJEV kao na Uskrs. 

PRIČESNA Puče stečeni, naviještajte kreposti onoga, 
aleluja, koji vas pozva iz tame k divnom svjetlu svo¬ 
jemu, aleluja. 

POPRIČESNA Usliši, Gospodine, naše molitve, da 
nam presveti darovi našeg otkupljenja pruže pomoć za 
sadašnji život i uvedu nas u vječne radosti. Po Gospo¬ 
dinu našemu... 


Uskrsni petak 

ULAZNA Sigurno ih je vodio Gospodin, aleluja, a 
eprijatelje je njihove pokrilo more, aleluja, aleluja, 
aleluja. — Ps, 77. Pazi, puče moj, na zakon moj, čuj 
riječ usta mojih. — Slava Ocu ... — Sigurno ... 

MOLITVA Svemogući, vječni Bože, koji si ustanovio 
vazmene tajne za pomirenje ljudskoga roda, daj duša¬ 
ma našim da izvršujemo činom što priznavanjem svet¬ 
kujemo. Po Gospodinu našemu ... 

POSLANICA Čitanje poslanice bi. Petra apostola (I, 
3. 18 22). — Predragi! Krist je jedanput za grijehe 
naše umro, pravedan za nepravedne da nas privede 
Bogu, ubijen doduše tijelom, ali oživljen Duhom. U nje¬ 
mu je sišao i propovijedao dušama koje bijahu u tam¬ 
nici. One nekada nisu vjerovale kad ih je iščekivala 
Božja strpljivost u vrijeme Noino, kad se gradio kovčeg 
u kojem se malo to jest osam duša spasilo vodom. Slič¬ 
no i vas sada spasava krštenje koje nije pranje neči¬ 
stoće tjelesne, nego zavjet dobre savjesti Bogu uskrsnu¬ 
ćem Isusa Krista koji je s desne strane Bogu. 

IZA POSLANICE Ovo je dan što ga učini Gospodin, 
kličimo i rađujmo se danas. Blagoslovljen koji dolazi u 
ime Gospodnje, Bog je Gospodin, on nas je obasjao. 

Aleluja, aleluja. Recite narodima da Gospodin kra- 
Ijuje s đrveta. 

POSLJEDNICA kao na Uskrs. 

EVANĐELJE t Slijedi sveto evanđelje po Mateju 
(28, 16—20). — U ono vrijeme pođe jedanaestorica 
učenika u Galileju na goru kamo im zapovjedi Isus. 
I^kađ ga vidješe, pokloniše mu se, a jedni posumnjaše. 
Tada pristupi Isus i reče: »Dana mi je sva vlast na nebu 
i na zemlji. Idite dakle i naučavajte sve narode krsteći 
ih u ime Oca i Sina i Duha Svetoga; učeći ih da drže 
sve što sam vam zapovjedio. I evo ja sam s vama u sve 
dane do svršetka svijeta«. 

PRIKAZNA Bit će vam ovaj dan za spomen, aleluja; 
da svetkujete svečani dan. posvećen Gospodinu, od ko¬ 
ljena do koljena, dan svečani dovijeka, aleluja, aleluja. 
aleluja. 


PRIKAZNA Primi, Gospodine, umilostivljen žrtve 
MOLITVA koje ti prinosimo i za okajanje grijeha 
preporođenih i za ubrzanje nebeske pomoći. Po Gospo¬ 
dinu našemu... 

HVALOSPJEV kao na Uskrs. 

PRIČESNA Dana mi je sva vlast na nebu i na zem¬ 
lji, aleluja; idite i naučavajte sve narode krsteći ih u 
ime Oca i Sina i Duha Svetoga, aleluja, aleluja. 

POPRIČESNA Pogledaj, molimo, Gospodine, na puk 
s/oj i milostivo ga odriješi od vremenitih krivica, jer si 
ga se dostojao obnoviti vječnim tajnama. Po Gospodinu 
našemu... 


Bijela subota 

ULAZNA Izveo je Gospodin puk svoj u klicanju, ale- 
luja, i izabrane svoje u radosti, aleluja, aleluja. — Ps. 
104. Slavite Gospodina i zazivajte ime njegovo, navje- 
štajte među narodima djela njegova. — Slava Ocu ... 
— Izveo je ... 

MOLITVA Dopusti, molimo, svemogući Bože, da mi 
koji smo časno sproveli uskrsne svetkovine po njima 
zaslužimo doći do vječnih radosti. Po Gospodinu na¬ 
šemu ... 

POSLANICA Čitanje poslanice bi. Petra apostola (I, 
2, 1—10). — Predragi! Odbacite svaku zlobu, i svaku 
lukavštinu, i himbu, i. zavist i svako klevetanje. Želite 
kao novorođena djeca duhovnoga i čistoga mlijeka da 
u njem uzrastete za spasenje, ako li ste okusili, kako 
je blag Gospodin. Pristupite dakle k njemu kamenu 
živome koji je doduše od ljudi odbačen, ali je od Boga 
izabran i predragocjen. I sami kao živo kamenje uzi¬ 
dajte se kao kuća duhovna i svećenstvo sveto da pri¬ 
nosite žrtve duhovne, predrage Bogu po Isusu Kristu. 
Zato stoji u Pismu: »Evo stavljam na Sionu kamen u- 
gaoni, izabrani, dragocjeni, i koji vjeruje u njega, neće 
se posramiti«. Vama je dakle, vjernicima, Gospoctin na 
čast, a nevjernicima kamen koji odbaciše graditelji i taj 
posta glava od ugla, i kamen spoticaja, i pećina sablaz¬ 
ni na koji se spotiču koji ne vjeruju riječi na što su 
i određeni. Ali vi ste rod izabranih, kraljevsko svećen¬ 
stvo, sveti narod, puk stečeni, da proglasite kreposti o- 
noga koji vas pozva iz tame k divnom svjetlu svome: 
koji nekad ne bijaste puk, a sada ste puk Božji, koji ne 
bijaste pomilovani, a sad ste pomilovani. 

IZA POSLANICE Aleluja, aleluja. Ovo je dan što ga 
učini Gospodin, kličimo i rađujino se danas! Aleluja. 
Hvalite, djeco, Gospodina, hvalite ime Gospodnje. 

POSLJEDNtCA kao na Uskrs. 

EVANĐELJE + Slijedi sveto evanđelje po Ivanu (20, 

1—9). — U ono vrijeme, u prvi dan sedmice, dođe 

Marija Magdalena na grob rano, dok je još bila tama, 
i vidi da je kamen odvaljen od groba. Onda potrči i 
dođe k Šimunu Petru i k drugome učeniku koga je Isus 
ljubio i kaže im: »Uzeše Gospodina iz groba i ne znamo 
gdje ga metnuše«. Iziđe dakle i Petar i drugi učenik 
i pođoše ka grobu. A trčali su oba zajedno, i drugi je 
učenik trkao brže od Petra i došao prije ka grobu. I 
sagnuvši se vidi platno gdje leži, ali ne uđe. Dođe dakle 
i Šimun Petar idući za njim i uđe u grob, i vidi platno 
gdje leži, i ručnik koji je bio na glavi njegovoj, gdje ne 
leži s drugim platnom, nego napose savit na jednom 
mjestu. Tada dakle uđe i drugi učenik koji dođe prvi ka 
grobu i vidje i vjerova jer još nisu razumjeli Pisma da 
mu je trebalo uskrsnuti od mrtvih. 

PRIKAZNA Blagoslovljen koji dolazi u ime Gospod¬ 
nje; blagosivamo vas iz doma Gospodnjega, Bog je Go¬ 
spodin, on nas je obasjao, aleluja, aleluja. 

PRIKAZNA Dopusti, molimo. Gospodine, da se uvi- 
MOLITVA jek ponosimo ovim vazmenim tajnama 
te nam neprestano djelovanje našeg otkupljenja bude 
uzrokom vječnog veselja. Po Gospodinu našemu... 

HVALOSPJEV kao na Uskrs. 

PRIČESNA Svi koji ste se u Kristu krstili, Krista ste 
obukli, aleluja. 

POPRIČESNA Nahranjeni darom našeg otkupljenja, 
molimo, Gospodine, da se ovom pomoću vječnoga spa¬ 
senja uvijek hrani živa vjera. Po Gospodinu našemu... 

Bijela nedjelja — Osmina Uskrsa 

Novokrštenici i kršćani svi tražimo Uskrsloga. pravu hranu 
naših duša (ul.). Naša veza s njim je vjera u njegovo božan¬ 
stvo. Kod krštenja u Jordanu (voda) posvjedočio je Otac bo¬ 
žanstvo svog Sina; kad je Krist visio na križu (krv) sam .ie 
o sebi posvjedočio da je Bog, jer je i slavno uskrsnuo. Ta 
vjera je naša pobjeda (posl.), njom možemo zaslužiti da nas 
Gospođin proglasi blaženima (ev.). Vjera nam je osobito po¬ 
trebita. da znamo kako nam Isus po svojim namjesnicima 
oprašta grijehe i da u sv. hostiji gledamo Boga (pnc.). Go¬ 
spodine moj i Bože moji 

ULAZNA Kao novorođena djeca, aleluja, ceznite za 
čistim duhovnim mlijekom, aleluja, aleluja, aleluja. — 
Ps. 80. Kličite Bogu. pomoćniku našemu; veličajte Boga 
Jakovljeva. — Slavna Ocu .. „ Kao novorođena ... 

MOLITVA Podaj, molimo, svemogući Bože, da uskr¬ 
sne svečanosti koje proslavismo, po tvojoj darežljivosti 
zadržimo u vladanju i životu. Po Gospodinu... 

POSLANICA Čitanje poslanice bi. Ivana apostola 
(I, 5, 4—10). — Predragi, sve što je rođeno od Boga. 
pobjeđuje svijet. A ovo je pobjeda koja pobjeđuje svi¬ 
jet: naša vjera. Jer tko zapravo pobjeđuje svijet, ako ne 
onaj koji vjeruje da je Isus Sin Božji. Isus Krist je 
došao u vodi i u krvi, ne samo u vodi nego i u krvi. 
Ali svjedoči i Duh da je Krist istina. Jer trojica svje¬ 
doče na nebu: Otac i Riječ i Duh Sveti, i ova trojica su 
jedno. I troje svjedoči na zemlji: Duh i voda i krv/i ovo 
je troje jedno. Ako prihvaćamo svjedočanstvo ljudi. 
Božje je svjedočanstvo veće; jer ovo je Božje svjedočan¬ 
stvo, koje je veće, što je svjedočio za svog Sina. Tko 
vjeruje u Sina Božjega, ima u sebi Božje svjedočanstvo. 

IZA POSLANICE Aleluja, aleluja. Na dan svoga us¬ 
krsnuća kaže Gospođin: »Ići ću pred vama u Galileju«, 
aleluja. Nakon osam dana, dok su vrata bila zatvorena, 
dođe Isus među svoje učenike i reče: »Mir vama!«, ale¬ 
luja. 

EVANĐELJE f Slijedi sveto evanđelje po Ivanu (20. 
19—31). — U ono vrijeme, uvečer prvoga dana po su¬ 
boti, dok su bila zatvorena vrata gdje se bijahu sakupili 
učenici zbog straha od Židova, dođe Isus, stade usred 
Bih i reče im: »Mir vama!« I kad to reče, pokaza im 
ruke i bok. Učenici se obraduju videći Gospodina. On 
ponovi: »Mir vama! Kao što je Otac poslao mene, tako 
i ja šaljem vas«. Kad to reče, dahnu u njih i reče im: 
"Primite Duha Svetoga. Kojima grijehe oprostite bit će 
oprošteni, a kojima zadržite bit će im zadržani«. — 
Toma, zvani Blizanac, jedan od dvanaestorice, nije bio s 
njima kad je došao Isus, Stoga mu ostali učenici rekoše: 

• Vidjeli smo Gospodina!« A on im odgovori: »Dok ne 
vidim na njegovim rukama rana od čavala i ne stavim 

svoj prst u mjesto od čavala, i ne metnem svoju ruku 
u njegov bok, neću vjerovati« — Poslije osam dana 
bili su ponovno njegovi učenici unutra, a s njima i 
Toma. Isus dođe, dok su vrata bila zatvorena, stade u- 
sred njih i reče: »Mir vama!« Zatim reče Tomi: »Stavi 
ovamo svoj prst i vidi moje ruke; pruži svoju ruku i 
metni u moj bok; i ne budi nevjeran, nego vjeran«. 
Toma odgovori: »Gospodin moj i Bog moj!« Isus mu 
reče: »Toma, povjerovao si, jer si me vidio; blago oni¬ 
ma koji ne vide, a vjeruju«. — Isus je pred svojim 
učenicima učinio još mnogo čudesa koja nisu zapisana 
u ovoj knjizi. Ova su zapisana, da vjerujete da je Isus 
Krist Sin Božji i da vjerujući imate život u ime njegovo. 

PRIKAZNA Anđeo Gospodnji siđe s neba i reče že¬ 
nama: »Onaj kojega tražite uskrsnuo je, kako je rekao«, 
aleluja. 

PRIKAZNA Primi, molimo, Gospodine, darove Cr- 
MOLITVA kve koja klikće od radosti te daruj plod 
vječnoga veselja njoj kojoj si dao izvor tolike radosti 
Po Gospodinu... 

PRIčESNA Pruži svoju ruku i upoznaj mjesto ča¬ 
vala, aleluja; i ne budi nevjeran, nego vjeran, aleluja, 
aleluja. 

POPRIČESNA Molimo, Gospodine Bože naš, da nam 
ova sveta otajstva koja si nam udijelio da osiguraš naš 
preporod, budu sada i u buduće za lijek. Po Gospo¬ 
dinu . .. 

II ned j. po Uskrsu 

Krist, je dobar Pastir koji je za nas, svoje zalutale ovce 
(posl.) dao svoj život (ev.). Kad je uskrsnuo i kad k nama 
uvijek iznova dolazi po sv. Misi i pričesti, pravo je da ga i mi 
poznamo (pj. iza posl., prič.) i slijedimo. Slijede ga oni koji 
su umrli grijehu i ne kuju osvete (posl.). Samo tako se dolazi 
do trajnog veselja (mol.). Okupljajmo se dakle oko božanskog 
■°astira duša, sakrivenog u Euharistiji, čiji su namjesnici papa. 
biskup, svećenik. 

ULAZNA Milosrđa je Gospodnjega puna zemlja, ale¬ 
luja; riječju su Gospodnjom utvrđena nebesa, aleluja. 
aleluja. — Ps. 32. Radujte se, pravednici, u Gospođi¬ 
nu; dobrima dolikuje đa ga hvale. — Slava Otu ... 
Milosrđa je Gospodnjega ... 

MOLITVA Bože, koji si poniženjem svoga Sina po¬ 
digao oboreno čovječanstvo, daj svojim vjernicima da 
se uvijek raduju, tako da onima koje si izbavio od vječ¬ 
ne propasti dadeš uživati vječno veselje. Po istom Go¬ 
spodinu ... 

POSLANICA Čitanje poslanice bi. Petra apostola 
(I 2, 21—25) — Predragi, Krist je trpio za nas i osta¬ 
vio vam primjer, da idete njegovim stopama. On ne 
učini grijeha, i u njegovim se ustima ne nađe prijevare. 
Kad su ga grdili, nije uzvraćao grdnjom; kad je trpio, 
nije prijetio, nego se prepustio onome koji jedini sudi 
pravedno. On je na svom vlastitom tijelu ponio naše 
grijehe na križ, da mi, umrvši grijehu, živimo za prav¬ 
du. Izliječili ste se njegovim ranama. Bili ste kao zalu¬ 
tale ovce, ali ste se sada obratili k pastiru i čuvaru 
vaših duša. 

IZA POSLANICE Aleluja, aleluja. Učenici su prepo¬ 
znali Gospodina Isusa po lomljenju kruha, aleluja. Ja 
sam dobri pastir i poznajem svoje ovce, a moje ovce 
poznaju mene, aleluja. 

EVANĐELJE t Sljiedi sveto evanđelje po Ivanu (10, 
11—18). — U ono vrijeme reče Isus farizejima: »Ja 
sam dobri pastir. Dobar pastir daje svoj život za svoje 
ovce, a najamnik, koji nije pastir i nije vlasnik ovaca, 
kad vidi da dolazi vuk, ostavi ovce i bježi, pa vuk grabi 
i razgoni ovce. Najamnik bježi, jer je najamnik i nije 
mu stalo do ovaca. Ja sam dobri pastir i poznajem svoje 
ovce, a moje ovce poznaju mene, kao što Otac poznaje 
mene i kao što ja poznajem Oca. I ja dajem svoj život 
za svoje ovce. Imam i drugih ovaca, koje nisu iz ovog 
ovčinjaka. I njih mi treba dovesti, i čut će moj glas, 
i bit će jedno stado i jedan pastir«. 

PRIKAZNA Bože, Bože moj, pred tobom bdim od 
svanuća; i u tvoje ću ime dizati svoje ruke, aleluja. 

PRIKAZNA Sveti prinos, Gospodine, neka nam uvi- 
MOLITVA jek donese spasonosni blagoslov, da svo¬ 
jom snagom dovrši ono što otajstveno predstavlja. Po 
Gospodinu . . . 

PRIčESNA Ja sam dobri pastir i poznam svoje ovce, 
a moje ovce poznaju mene, aleluja, aleluja. 

POPRIČESNA Podaj nam, molimo, svemogući Bože, 
da se uvijek dičimo tvojim darom mi, koji smo primili 
tvoju milost novog života. Po Gospodinu . . . 

III nedj. po Uskrsu 

Misni se obrazac ove nedjelje razlikuje od prvih dviju 
nedjelja po Uskrsu- U njima posve prevladava veselje, ovdje 
se čuje i drugi ton. Krist je uskrsnuo i stoga pjesme na 
početku, iza poslanice i na prikazanju odjekuju radošću. Ali 
mi se još nalazimo u smrtnom tijelu i u opakom svijetu. 
Kao što je Kristova muka trajala ,.malo” tako se i naša može 
označiti s drugim ,,malo“. A kako se treba vladati kroz ovo 
malo naših dana, govore nam danas molitva i poslanica. Kad 
..plačemo-, dok se mnogi oko nas smiju, nije lako, ali će 
trajati ,,malo ; ‘. Preokret će nastati, kad Gospodin dođe po nas, 
kako već sada dolazi u sv. pričesti (prič.). da nas hrani i po¬ 
maže (popriča. Misa i pričest je put do one radosti koju nitko 
neće uzeti od nas. 

ULAZNA Kličite Bogu, sve zemlje, aleluja; pjevajte 
pjesmu imenu njegovu, aleluja; proglasite njegovu sla¬ 
vu, aleluja, aleluja, aleluja. — Ps. 65. Recite Bogu: 
Kako su sil:ia tvoja djela, Gospodine; zbog mnoštva 
tvoje snage laskaju ti neprijatelji tvoji. Slava Ocu,.. 
Kličite Bogu ... 

MOLITVA Bože, koji zalutalima pokazuješ svjetlo 
svoje istine da se mogu vratiti na put pravednosti, daj 
svima koji ispovijedaju kršćansku vjeru, da odbace ono 
što se protivi ovome imenu, a da teže za onim što mu 
dolikuje. Po Gospodinu .. . 

POSLANICA Čitanje poslanice bi. Petra apostola 
(I 2, 11—19) — Predragi, molim vas da se kao stranci 

i putnici uzdržavate od tjelesnih požuda koje vojuju 
protiv duše. Vaše vladanje među nevjernicima neka 
bude dolično, da bi po onome zbog čega vas kleveću 
kao zločince, motreći vaša dobra djela, slavili Boga u 
dan pohođenja. — Stoga, pokoravajte se radi Boga 
svakoj ljudskoj uredbi: bilo vladaru kao najodličnije- 
mu, bilo upraviteljima koje on šalje, da kazni zle, a za¬ 
štiti dobre. To je naime volja Božja, da neznanje be- 
zumnika ušutkate dobrim djelima. Vladajte se kao slo¬ 
bodni, ali ne kao oni koji slobodom prikrivaju zloću, 
nego kao sluge Božje! — Poštujte svakoga, ljubite 
braću, Boga se bojte, poštujte vladara! Sluge, s dužnim 

poštovanjem pokoravajte se ne samo dobrim i blagim 
gospodarima, nego i zločestima. Ovo je naime milost 
u Gospodinu našem Isusu Kristu. 

IZA POSLANICE Aleluja, aleluja. Otkupljenje posla 
Gospodin narodu svome, aleluja. Trebalo je da Krist 
trpi i uskrsne od mrtvih; i da tako uđe u svoju slavu 
aleluja. 

EVANĐELJE + Slijedi sveto evanđelje po Ivanu (16. 
16 22). — U ono vrijeme reče Isus svojim učenicima: 
>vJos malo i više me nećete vidjeti, i opet malo, pa ćete 
me vidjeti, jer idem Ocu.« A neki od učenika rekoše 
među sobom: »Što je to što nam kaže: Još malo i više 
me nećete vidjeti, i opet malo, pa ćete me vidjeti, jer 
idem Ocu?« Pitali su: »Što znači to što kaže: Još malo? 
Ne znamo što time hoće da kaže«. — Isus je znao da 
su ga ntjeli pitati, pa im reče: »Pitate se među sobom 
za ono što sam rekao: Još malo i nećete me vidjeti, i 
opet malo, pa ćete me vidjeti. Zaista vam kažem, da 
ćete vi plakati i tugovati, a svijet će se radovati. Vi ćete 
se žalostiti, ali će se vaša žalost pretvoriti u radost 
Žena je, kad rađa, žalosna, jer joj je došao čas, ali kad 
rodi dijete, od radosti, što se čovjek rodio na svijet, 
više se ne sjeća muke. Tako ste i vi sada žalosni, ali ću 
vas opet vidjeti, pa će se radovati vaše srce, i vaše 
radosti nitko vam neće oduzeti«. 

PRIKAZNA Hvali, dušo moja, Gospodina; hvalit- ću 
Gospodina za života svojega; pjevat ću Bogu svojemu 
dok me bude, aleluja. 

PRIKAZNA Po ovim nam otajstvima. Gospodine, 
MOLITVA podaj da krotimo zemaljske želje i na¬ 
učimo ljubiti nebesko. Po Gospodinu.... 

PRIĆESNA Još malo i više me nećete vidjeti, i opet 
malo, pa ćete me vidjeti, jer idem Ocu, aleluja, aleluja. 

POPRICESNA Otajstva koja primismo, molimo. Go¬ 
spodine, okrijepila nas duhovnom hranom i bila nam 
na tjelesnu pomoć. Po Gospođinu... 

IV neđj. pa Uskrsu 

Ovo se nedjelje nastavlja uskrsno klicanje (ul.) i pouka 
Kako nam se je pripravljati na naše uskrsnuće (molitva, posl.). 
Ta priprava nije samo naš posao već i Isusov. Nije nas on 

samo otkupio, nego nam i neprestano daje sve zasluge svog 
otkupljenja. To je „dobar dar, savršen poklon 4 * (dosI.). A naj¬ 
veći je dar što nam daje svoj Duh, da od njega živimo pobje¬ 
đujući svijet i sotonu (ev.). Da je Isus ostao na zemlji, tražili 
bismo njegova čudesa za svoje zemaljske potrebe, a daleko je 
važnije da nam pošalje svoj Duh. Dao nam ga je u krstu i 
potvrdi, a daje nam ga i u pričesti (prič.). Mi Isusu dadosmo 
svoju narav i Bogu se prikazujemo po kruhu i vinu (prik. 
mol.), a on nama daje svoj Duh. Koliko je učinio duši mojoj! 

ULAZNA Pjevajte Gospodinu novu pjesmu, aleluja; 
jer Gospodin učini čudesa, aleluja; pred licem naroda 
otkri svoju pravdu, aleluja, aleluja, aleluja. — Ps. 97. 
Pobjedu mu pribavi desnica njegova, i sveta njegova 
raka. — Slava Ocu ... Pjevajte Gospodinu ... 

MOLITVA Bože. koji činiš da duše vjernika budu 
jedne volje, daj svojim narodima da ljube što zapovje- 
daš i žele što obećavaš, te u nestalnosti svijeta naša srca 
budu postojano ondje gdje su prave radosti. Po Gospo¬ 
dinu ... 

POSLANICA Čitanje poslanice bi. Jakova apostola 
(1, 17—21) — Predragi, svaki dobar dar i svaki savr¬ 
šen poklon odozgor je, naime silazi od Oca svjetlosti, u 
kojega nema mijene ni sjene promjene. On nas je do¬ 
brovoljno rodio riječju istine, da budemo prvenci nje¬ 
govih stvorova. Znajte, moja predraga braćo, svatko 
mora biti brz na slušanje, a spor na govor i spor na 
srdžbu, jer u srdžbi čovjek ne čini što je pravedno pred 
Bogom. Zato odbacite svaku nečistoću i ostatak zlobe, 
te ponizno prihvatite posijanu riječ koja može spasiti 
vaše duše. 

IZA POSLANICE Aleluja, aleluja. Desnica je Go¬ 
spodnja izvela junačko djelo, desnica me Gospodnja po 
digla, aleluja. Krist uskrsnuvši od mrtvih više ne umi¬ 
re; smrt neće više vladati nad njim, aleluja. 

EVANĐELJE t Slijedi sveto evanđelje po Ivanu (16, 
3—14) — U ono vrijeme reče Isus svojim učenicima: 

Idem onome koji me je poslao, a nitko me od vas ne 
pita: »Kamo ideš«. Budući da sam vam ovo rekao, vaše 
se srce napunilo žalosti. Ali vam kažem istinu: Za vas 
je bolje da odem, jer, ako ne odem, neće k vama doći 
Tješitelj; a ako otidem, poslat ću ga k vama. — Kadi 
on dođe, prekorit će svijet zbog grijeha zbog pravde 

i zbog osude. Zbog grijeha, jer nisu vjerovali u mene; 
zbog pravde, jer idem Ocu i više me nećete vidjeti: 
zbog osude, jer je poglavica ovoga svijeta već osuđen. 
Imao bih vam kazati još mnogo toga, ali sada ne možete 
podnijeti. No kad dođe on. Duh istine, poučit će vas svu 
istinu, jer neće govoriti od sebe, nego će vam govoriti 
ono što čuje i objavit će vam buduće stvari. On će mene 
proslaviti, jer će uzeti od mojega i to vama objaviti«. 

PRIKAZNA Kličite Bogu, sve zemlje, pjevajte pje¬ 
smu imenu njegovu. Dođite, svi koji se bojite Boga, 
slušajte i pripovijeđat ću vam koliko je učinio Gospo¬ 
đin duši mojoj, aleluja. 

PRIKAZNA Bože, koji si nas po časnoj zamjeni u 
MOLITVA ovoj žrtvi učinio dionicima naravi jedi¬ 
noga Svevišnjeg božanstva, podaj, molimo, da kao što 
tvoju istinu upoznajemo tako je dostojnim životom sli¬ 
jedimo. Po Gospodinu. 

PRIČESNA Kad dođe Tješitelj, Duh istine, on će 
prekoriti svijet zbog grijeha, zbog pravde i zbog osude, 
aleluja. 

POPRIČESNA Pomozi nam, Gospodine Bože, da se 
po ovom što u vjeri primismo, od opačina očistimo i od 
svih pogibli izbavimo. Po Gospodinu .. . 

V nedj. po Uskrsu 

Crkva je Isusov, duboki govor na zadnjoj večeri razdijelila 
na ove nedjelje po Uskrsu. U njemu je najviše istaknuta naša 
veza s Kristom. Opet se radujemo njegovom uskrsnuću (misne 
pjesme) i čujemo kako imamo živjeti da i mi isto doživimo 
(posl.). Sami to ne možemo postići, već treba neprestano biti 
u vezi s Bogom, treba ga moliti. Isus odlazi Ocu, da za nas 
moli i da po njemu mi molimo. Samo tako ćemo biti uslišani, 
pa nas Crkva na kraju svake svoje molitve povezuje s_ Kri¬ 
stom. Vjerom u Krista i ljubeći Krista zaslužujemo da i nas 
Otac ljubi (ev.). Svaka je Misa i pričest najveći dokaz Boz]e 
ljubavi prema nama. 

ULAZNA Navijestite radosnu riječ da se čuje, ale¬ 
luja; navijestite do kraja zemlje: Oslobodio je Bog svoj 
narod, aleluja, aleluja. — Ps. 65. Kličite Bogu, sve 
zemlje; pjevajte pjesmu imenu njegovu. — Slava 
Ocu... Navijestite ... 

MOLITVA Bože, od koga proizlaze sva dobra, podaj 
nama, koji ti se molimo, da po tvojem nadahnuću mi¬ 
slimo što je pravo, i pod tvojim vodstvom da to činimo. 
Po Gospodinu ... 

POSLANICA Čitanje poslanice bi. Jakova apostola 
(1, 22—27) — Predragi, budite izvršioci riječi, a ne 
samo slušaoci koji varaju sami sebe. Jer ako tko sluša 
riječ, a ne živi po njoj, sličan je čovjeku koji sebe pro¬ 
matra u ogledalu: kad se pogledao, otide i odmah za¬ 
boravi. kakav je. Tko temeljito promatra savršeni zakon 
slobode i ustraje u njemu, te ne bude zaboravljiv slu- 
šalac nego izvršitelj djela: taj će biti blažen u svojem 
djelu. — Ako tko misli da je pobožan, a ne obuzdava 
svoga jezika, nego zavarava sebe, njegova je pobožnost 
isprazna. Ovo je čista i neokaljana pobožnost pred Bo¬ 
gom i Ocem: brinuti se za sirote i udovice u njihovo,] 
nevolji i čuvati se neokaljanim od ovoga svijeta. 

IZA POSLANICE Aleluja, aleluja. Krist je uskrsnuo 
i prosvijetlio nas koje je otkupio svojom krvlju, aleluja. 
Izišao sam od Oca i došao na svijet: sad opet ostavljam 
svijet i idem Ocu, aleluja. 

EVANĐELJE t Slijedi sveto evanđelje po Ivanu (16. 
23 —30) — U ono vrijeme reče Isus svojim učenicima: 
»Zaista, zaista vam kažem: ako što zatražite od Oca u 
moje ime, dat će vam; dosada ništa niste molili u moje 
ime. Molite i primit ćete, i vaša će radost biti potpuna. 
Ovo sam vam govorio u slikama, ali će doći vrijeme,, 
kada vam neću više govoriti u slikama, nego ću vam 
otvoreno kazati o Ocu. Onda ćete moliti u moje ime 
Ne kažem vam da ću ja moliti Oca za vas, jer sam Otac 
vas ljubi, stoga što ste vi mene ljubili i što ste vjerovali, 
da sam izišao od Boga. Izišao sam od Oca i došao na 
svijet; sad opet ostavljam svijet i vraćam se Ocu«. Re¬ 
koše mu njegovi učenici: »Eto, sad otvoreno govoriš i ne 
upotrebljavaš nikakve slike. Sada znamo da sve znaš. 
i ne treba da te tko pita. Zato vjerujemo da si izišao 
od Boga«. 

PRIKAZNA Blagoslivljajte, narodi, Gospodina na¬ 
šega Boga i navješćujte njegovu hvalu, jer on je dao* 
život mojoj duši i nije dopustio, da mi se spotakne noga. 
Blagoslovljen Bog, koji nije odbio moje molitve, niti 
odvratio svoga milosrđa od mene, aleluja. 

PRIKAZNA Sa žrtvenim prinosima primi, Gospodi ¬ 
ne, i molitve svojih vjernika, da po ovoj službi pobožna 
odanosti prijeđemo u nebesku slavu. Po Gospodinu 

PRIĆESNA^ Pjevajte Gospođinu, aleluja, pjevajte 
Gospođmu i blagoslivljajte njegovo ime, aleluja: navi- 
jestajte iz dana u dan njegovo spasenje, aleluja. 

POPRIČESNA Udijeli, Gospodine, nama koji smo 
nasiceni snagom s nebeskog stola, da težimo za onim 
što je pravo, i da postignemo ono za čim težimo Po 
Gospodinu .. . 


Prosili dani 

ULAZNA Uslišao je iz svoga svetoga hrama glas 
mo j, aleluja; i vapaj je moj dopro do uha njegova, ale¬ 
luja, aleluja. — Ps. 17. Ljubit ću te. Gospodine, jako¬ 
sti moja; Gospodin je moja tvrđa, moje utočište i moj 
osloboditelj. — Slava Ocu... — Uslišao je ... 

MOLITVA Podaj, molimo, svemogući Bože, da se u 
s\ojoj tjeskobi uzđamo u tvoju blagost, te nas tvoja 
zaštita uvijek obrani od svih protivnosti. Po Gospo¬ 
dinu .. . 

POSLANICA Čitanje poslanice bi. Jakova apostola 
(5, 16—20). — Predragi! Ispovjeclajte svoje grijehe je¬ 
dan drugomu molite jedan za drugoga, da se spasite, 
jer mnogo može ustrajna molitva pravednika. Ilija je 
bio čovjek iste naravi kao i mi, i vruće je molio da ne 
pada kiša. I nije padala na zemlju kiša tri godine i šest 
mjeseci. I opet je molio Boga, i nebo je dalo kišu, a 
zemlja je dala svoj plod. Braćo! Ako tko među vama 
zastrani s pravog puta i netko ga obrati neka zna, da 
koji obrati grješmka s njegova krivoga puta, taj će spa¬ 
siti njegovu dušu od smrti i pokriti množinu grijeha. 

IZA POSLANICE Aleluja. Hvalite Gospodina, jer je 
dobar, jer je dovijeka njegovo milosrđe. 

EVAjMĐELJE f Slijedi sveto evanđelje po Luki (11, 
5 *3) — U ono vrijeme reče Isus svojim učenicima: 

^Tko od vas ima prijatelja i pođe k njemu u ponoći 

i reče mu: »Prijatelju, uzajmi mi tri kruha, jer mi je 
prijatelj došao s puta i nemam, što da metnem pred 
njega, a on da iznutra odgovori: Ne dosađuj mi: vrata 
su već zatvorena, moja su djeca sa mnom u sobi, ne 
mogu ustati da ti dam. Ali ako on ustraje kucati, kažem 
vam, ako i ne ustane da mu dade zato što mu je pri¬ 
jatelj, ustat će radi njegova navaljivanja i dat će mu. 
koliko god treba. I ja vama kažem: Molite, i dat će vam 
se, tražite, i naći ćete, kucajte i otvorit će vam se. Jer 
svaki koji moli dobiva, koji traži nalazi, i koji kuca 
otvara mu se. Ako tko od vas zamoli oca kruha, zar će 
mu dati kamen? Ili ribu, zar će mu mjesto ribe dati 
zmiju? Ili zamoli jaje, zar će mu dati štipavca? Kad 
dakle vi, koji ste zli, znate svoju djecu obdariti dobrim 
darovima, koliko će više dobra duha dati vaš nebeski 
Otac onima koji ga mole«. 

FRIKAZNA Mnogo ću hvaliti Gospodina ustima svo¬ 
jim i usred mnoštva slavit ću ga, jer stade s desne stra¬ 
ne ubogomu, da bi spasio dušu moju od onih koji js 
progone, aleluja. 

PRIKAZNA Ovi prinosi, Gospodine, razriješili okove 
MOLITVA naše zlobe i donijeli nam darove tvojega 
milosrđa. Po Gospodinu .. . 

HVALOSPJEV kao na Uskrs. 

PRIČESNA Molite i dat će vam se; tražite i naći 
ćete, kucajte i otvorit će vam se; jer svaki koji moli 
prima, i koji traži nalazi: i koji kuca otvara mu se, 
aleluja. 

POPRIČESNA Molimo te, Gospodine, prati naše za 
vjete milom prijaznošću, da porasteme u tvojoj ljubavi 
dok u nevolji primamo tvoje darove. Po Gospodinu ... 

Uzašašće 

Danas se poslije evanđelja gasi uskrsna svijeća, jer je Isus 
otišao, kad je posve dovršio djelo našega spasenja (Spasovo). 
Otkupio nas je svojom smrću i uskrsnućem. Kad je kroz 
četrdeset dana učvrstio svoje kraljevstvo na zemlji, vraća se 
Ocu, da i svojom ljudskom naravi primi nagradu. Sve su te 
činjenice jedno otajstvo: Krist je došao na zemlju da mi za 

njim idemo u nebo. Stoga toliko radosnih usklika u pjesmama 
današnje Mise. Pobjednik vodi sa sobom spašeno roblje (pj. 
iza posl.), pravednike Staroga zavjeta. U molitvama želimo bo¬ 
raviti u nebu zasad duhom, a jednom posve. Isus se i uzdigao 
na nebo, ,,đa nas učini dionicima svoga božanstva” (hval.). 
Gore srca! 

ULAZNA Ljudi Galilejei, što se čudite gledajući na 
nebo, aleluja? Kao što ste vidjeli da on uzlazi na nebo, 
tako će i doći, aleluja, aleluja, aleluja. — Ps. 46. Svi 
narodi plješćite rukama, kličite Bogu radosnim glasom. 
— Slava Ocu ... Ljudi Galilejei... 

MOLITVA Podaj, molimo, svemogući Bože, da mi 
koji vjerujemo da je tvoj Jeđinorođenac, naš Otkupi¬ 
telj, na današnji dan uzašao na nebesa, i sami budemo 
duhom uvijek u nebeskim stvarima. Po istom Gospo¬ 
dinu ... 

POSLANICA Čitanje Djela apostolskih (1, 1—II) — 
Prvu sam knjigu, o Teofile, napisao o svemu što je Isus 
činio i učio, od početka pa sve do onog dana, kad je 
uzašao na nebo, pošto je apostolima, koje je izabrao po 
Duhu Svetom, dao zapovijedi. On se poslije svoje muke 
pokazivao živ apostolima dajući im brojne dokaze, 
javljao im se četrdeset dana i govorio im o Božjem 
kraljevstvu. — Kad je s njima jeo, rekao im je da 
ne odlaze iz Jeruzalema, nego da čekaju Očevo obeća¬ 
nje, »obećanje za koje ste, reče, čuli od mene: Ivan je 
krstio vodom, a vi ćete nedugo poslije ovih dana biti 
kršteni Duhom Svetim«. Tada ga prisutni upitaju: »Ho- 
ćeš li, Gospodine, sada obnoviti Izraelsko kraljevstvo?« 
A on im odgovori: »Nije vam potrebno znati vrijeme 
i prigodu, što ih je Otac zadržao u svojoj vlasti. Nego 
ćete primiti silu Duha Svetoga i za mene ćete svjedočiti 
u Jeruzalemu, u čitavoj Judeji i Samariji, i sve do kraja 
zemlje«. — I kad to reče, uzdigne se pred njima, a 
oblak ga zastre njihovim očima. A dok su oni proma¬ 
trali, kako se uzdiže k nebu, stanu do njih dvojica 
obučena u bjelinu. Ovi im rekoše: »Ljudi Galilejei, što 
stojite i gledate u nebo? Ovaj Isus, koji je pred vašim 
očima uznesen na nebo, isto će tako sići kao što ste 
vidjeli da uzlazi na nebo«. 


Uzašašće 

IZA POSLANICE Aleluja, aleluja. Uziđe Bog uz kli¬ 
canje, i Gospodin uz glas trublje, aleluja. Gospodin sa 
Sinaja dolazi u svetište, uzlazi uvis i vodi sa sobom 
roblje, aleluja. 

EVANĐELJE f Slijedi sveto evanđelje po Marku (16, 
34 —20) — U ono vrijeme kad su jedanaestorica sje¬ 

dila za stolom, ukaže im se Isus te ih prekori s njihove 
nevjere i tvrda srca, jer nisu vjerovali onima koji su ga 
vidjeli poslije uskrsnuća. — Zatim im reče: »Pođite 
po svemu svijetu i propovijedajte evanđelje svim stvo¬ 
rovima. Tko bude vjerovao i krsti se, spasit će se, a tko 
ne bude vjerovao, bit će osuđen. One koji budu vjero¬ 
vali pratit će ova čudesa: U moje će ime izgoniti đavle; 
govorit će nove jezike; hvatat će zmije; ako popiju što 
smrtonosno, neće im naškoditi; na bolesnike će polagati 
ruke, i bolesnici će ozdravljati«. — I Gospodin Isus, 
poslije govora s apostolima, uznese se na nebo i sjede 
s desne Bogu. Oni su otišli i svuda su propovijedali, a 
pomagao im je Gospodin i njihovu je riječ potvrđivao 
čudesima koja su slijedila. 

PRIKAZNA Uzlazi Bog uz klicanje, i Gospodin uz 
glas trubije, aleluja. 

PRIKAZNA Primi, Gospodine, darove koje prino- 
MOLITVA simo o slavnom uzašašću tvojega Sina, 
i podaj milostivo, da se izbavimo od sadašnjih pogibli 
i prispijemo u vječni život. Po istom Gospodinu... 

HVALOSPJEV Uistinu je dostojno i pravedno, po¬ 
trebno i spasonosno, da vazda i svugdje zahvaljujemo 
tebi, Gospodine, sveti Oče, svemogući vječni Bože, po 
Kristu Gospodinu našemu. On se poslije svojeg uskr¬ 
snuća javno ukazao svojim učenicima i pred njihovim 
se očima uzdigao na nebo, da nas učini dionicima svoga 
božanstva. I stoga bez prestanka pjevamo s anđelima 
i arkanđelima, s prijestoljima i gospodstvima, i sa svom 
nebeskom vojskom pjesmu tvojoj slavi: 

PRIČESNA Pjevajte psalme Gospodinu koji uzlazi 
na najviša nebesa prema istoku, aleluja. 

POPRIČESNA Podaj nam, molimo svemogući i mi¬ 
losrdni Bože. da ono što si nam pod vidljivim otajstvi¬ 
ma dao za hranu, postignemo nevidljivim učinkom. Po 
Gospodinu... 


Nedjelja po Uzašašću 

Pjesma se između poslanice i evanđelja više puta odnosi 
na jedno i drugo čitanje. Danas povezuje Spasovo i Duhove, 
a tako i čitava ova Misa. Isus je otišao na nebo, pa njegova 
Zaručnica Crkva čezne za njim (ul. pj.). I druge današnje pje¬ 
sme opijevaju Isusa u slavi. Njegov nas namjesnik uči (posl.), 
kako možemo na zemlji zaslužiti nebo i tako doći k Isusu. 
Sav se naš kršćanski život sastoji u svjedočenju za Krista, 
a to možemo snagom Duha Svetoga (ev.). On je Tješite!) u 
mukama ovog svijeta, on je Branitelj od svakoga zla. S Isuso¬ 
vim smo Duhom Isusovi, koga da se bojimo? 

ULAZNA Usliši, Gospodine, moj glas kojim vapijem 
k tebi, aleluja. Tebi govori moje srce; tražim lice tvoje. 
Gospodine, tvoje lice tražim. Ne skrivaj lica svojega od 
mene, aleluja, aleluja. — Ps. 26. Gospodin mi je svje¬ 
tlo i spas, koga da se bojim? Slava Ocu... Usliši Go¬ 
spodine „.. 

MOLITVA Svemogući vječni Bože, daj da ti uvijek 
budemo odani voljom i tvojemu veličanstvu služimo 
iskrena srca. Po Gospodinu ... 

FOSLANICA Čitanje poslanice bi. Petra apostola 
(I 4, 7—11) — Predragi, budite mudri i budni u mo¬ 
litvama. Prije svega pak trajno se ljubite međusobno, 
jer ljubav oprašta mnoge grijehe. Bez prigovora budile 
gostoljubivi jedan prema drugome. Kao dobri djelitelji 
mnogovrsne Božje milosti dajte jedan drugome ono što 
je tko primio na dar. Ako je tko primio dar govora, 
neka ga predaje kao riječ Božju. Ako je tko pozvan da 
poslužuje, neka to radi onom moću koju daje Bog, da 
se u svemu slavi Bog po našem Gospodinu Isusu Kristu. 

IZA POSLANICE Aleluja. aleluja. Gospodin je za¬ 
vladao svim narodima, Bog sjedi na svome svetom pri¬ 
jestolju, aleluja. Neću vas ostaviti kao sirote; idem, ali 
ću opet doći k vama, i radovat će se vaše srce, aleluja. 


Vigilija Duhova 


2b«> 

EVANĐELJE f Slijedi sveto evanđelje po Ivanu (15. 
26—27; 16, 1—1). — U ono vrijeme reče Isus svojim 

učenicima: »Kad dođe Tješitelj, kojega ću vam ja po¬ 
slati od Oca, Duh istine, koji izlazi od Oca, on će svje¬ 
dočiti o meni. I vi ćete svjedočiti, jer ste od početka sa 
mnom. Ovo sam vam rekao, da se ne smutite. Tjerat će 
v ss iz zbornica; dapače dolazi vrijeme, kad će svaki 
Koji vas ubije misliti da služi Bogu. To će vam činiti, 
jer ne poznaju ni Oca ni mene. Ovo sam vam iznio 
zato, da se, kad dođe to vrijeme, sjetite da sam vam 
rekao«. 

I RIKAZNA Uzlazi Bog uz klicanje, i Gospodin uz 
glas trublje, aleluja. 

PRIKAZNA Neokaljane žrtve, Gospodine, neka nas 
MOLITVA očiste i dadu našim dušama snagu višnje 
milosti. Po Gospodinu.. . 

HVALOSPJEV kao na Uzašašće. 

PRIČESNA Oče, dok sam bio s njima, ja sam čuvao 
one koje si mi dao, aleluja. Sada dolazim k tebi; ne 
molim te da ih uzmeš sa svijeta, nego da ih čuvaš od 
zla, aleluja, aleluja. 

POPRIČESNA Podaj, molimo, Gospodine, da ti uvi¬ 
jek budemo zahvalni mi koji se nasitismo svetih da¬ 
rova. Po Gospodinu ... 


Vigilija Duhova 

ULAZNA Kada me budete častili, skupit ću vas iz 
svih zemalja i izlit ću na vas čistu vodu i očistit ćete se 
od svih svojih zloća; i dat ću vam duh novi, aleluja, ale¬ 
luja. — Ps. 33. Blagosivam Gospodina u svako vrije¬ 
me, uvijek je njegova hvala u mojim ustima. — Slava 
Ocu ... — Kada me budete ... 

MOLITVA Podaj, molimo, svemogući Bože, da nad 
nama zasja sjaj tvoje jasnoće i da svjetlo tvoje svjet¬ 
losti rasvjetljenjem Duha Svetoga učvrsti srca onih, koji 
su tvojom milošću preporođeni. Po Gospodinu našemu.. 
u jedinstvu istoga Duha .. . 

POSLANICA Čitanje Djela Apostolskih (19, 1—3). 
— U one dane, dok je Apolon bio u Korintu, Pavao je 
obišao gornje krajeve i dođe u Efez gdje nađe neke uče¬ 
nike i upita ih: »Kada ste postali vjernici, jeste li pri¬ 
mili Duha Svetoga?« Ali mu oni odgovore: »Nismo ni 
•čuli da postoji Duh Sveti«. On ih upita: »Kakav ste 
dakle krst primili?« Odgovore: »Ivanov krst«. Pavao na 
to reče: »Ivan je dijelio krst pokore govoreći narodu, 
neka vjeruju u onoga koji dolazi za njim, to jest, u 
Isusa«. Kad su to čuli, bili su kršteni u ime Gospodina 
Isusa. I kad je Pavao na njih položio ruke, siđe na njih 
Duh Sveti i govorili su jezike i proricali. Bilo je svih 
oko dvanaest ljudi. A kad je ušao u zbornicu, tri je 
mjeseca slobodno govorio, učio i uvjeravao o Božjem 
kraljevstvu. 

Iza poslanice jedanput Aleluja, a zatim Slavite . . . kao na 
Uskrsno Bdjenje, str. 226. 

EVANĐELJE t Slijedi sveto evanđelje po Ivanu (14, 
15—21). — U ono vrijeme reče Isus svojim učenicima: 

► Ako me ljubite, držite moje zapovijedi. A Ja ču moliti 
Oca koji će vam dati drugoga tješitelja da ostane s vama 
zauvijek, Duha istine kojega svijet ne može primiti jer 
niti ga vidi niti ga pozna. Ali vi ćete ga poznati jer će 
kod vas ostati i bit će u vama. Neću vas ostaviti siro¬ 
tama: doći ću k vama. Još malo i svijet me više neće 
vidjeti. Ali vi ćete me vidjeti jer ja živim i vi ćete 
živjeti. Onog ćete dana upoznati da sam ja u svom Ocu. 
a vi u meni i ja u vama. Tko ima moje zapovijedi i drži 
ih, taj je koji me ljubi. A tko mene ljubi, bit će ljubljen 
od moga Oca, ja ću ga ljubiti i njemu ću se objaviti«. 

PRIKAZNA Pošalji Duha svojega i postat će novi 
svijet i obnovit ćeš lice zemlje; neka je dovijeka slava 
Gospodnja, aleluja. 

PRIKAZNA MOLITVA, HVALOSPJEV i POPRlCESNA kao 
na Duhove. 

PRIČESNA U posljednji veliki dan blagdana govo¬ 
raše Isus: »Tko vjeruje u me. rijeke će žive vode pro¬ 
teći iz njega«. A ovo reče za Duha kojega su imali pri¬ 
miti oni koji vjeruju u njega, aleluja, aleluja. 



DUHOVI 

Minijatura iz čazmansko& misala 
























Duhovi 

Iza kako je završen Isusov vidljiv boravak na zemlji zapo¬ 
činje kraljevanje njegova Duha u Crkvi. Duh Sveti je duša 
Crkve i svakog vjernika koji je njegov hram. To je Isus 
obećao prije svoje muke (ev.), to je izvršio pedeset dana 
poslije uskrsnuća (posl.). Čudesan oganj, dar govora i obra¬ 
ćenje mnogih popratilo je prvi dolazak Duha Sv. Sada se taj 
dolazak vrši otajstveno, pa i po Misi i pričesti primamo Isusov 
Duh. Uza sve veselje Crkve (ul., hval.) jaka je i njezina maj¬ 
činska zabrinutost za nas jesu li naša srca pripravna za darove 
Duha Sv. Stoga danas toliko molitava i vapaja upravljenih 
Duhu Sv. Našu dušu i čitav svijet može obnoviti samo Duh 
Sveti. 

ULAZNA Duh Gospodnji napuni svemir, aleluja; on 
koji sve obuhvaća, poznaje svaki govor, aleluja, aleluja, 
aleluja. — Ps. 67. Nek ustane Bog i neka se rasprše 
njegovi neprijatelji; i neka bježe od njegova lica svi 
koji ga mrze. Slava Ocu... Duh Gospodnji... 

MOLITVA Bože, koji si današnji dan svjetlošću 
Duha Svetoga poučio srca vjernih, daj, da u tom istom 
Duhu što je pravo spoznamo i njegovoj se utjehi vazda 
radujemo. Po Gospodinu... u jedinstvu s istim Du¬ 
hom ... 

POSLANICA Čitanje Djela apostolskih (2, 1—11) — 
Kad su se navršili dani Peiesetnice, svi su učenici bili 
zajedno na istome mjestu. I ujedanput ču se buka s 
neba, kao kad puše silan vjetar, te ispuni svu kuću 
gdje su bili. I ukazu im se odijeljeni ognjeni jezici i 
spusti se po jedan na svakoga od njih. Svi se napune 
Duha Svetoga i počnu govoriti različitim jezicima, kako 
im je Duh Sveti davao da govore. — U Jeruzalemu 
je tada bilo pobožnih Židova iz svih naroda pod nebom. 
1 kad se proču ta huka, skupi se mnogo ljudi i zapanje 
se, jer ih je svaki pojedinac čuo gdje govore njegovim 
jezikom. Iznenađeni i začuđeni, svi su pitali: »Nisu li svi 
ovi što govore Galilejci? Pa kako da svaki od nas čuje 
svoj materinski jezik? Parti i Međani, Elamljani i sta¬ 
novnici Mezopotamije, Judeje i Kapadocije, Ponta i Azi¬ 
je, Frigije i Pamfilije, Egipta i libijskih krajeva oko 
Cirene, pridošlice Rimljani, Židovi i obraćenici, Krećani 
i Arapi, svi ih čujemo kako našim jezicima veličaju 
djela Božja«. 


Duhovi 

IZA POSLANICE Aleluja, aleluja. Pošalji Duha svo- 
jega i postat cc novi svijet, i obnovit ćeš lice zemlje 
aleluja. (Ovdje se poklekne,. Dođi, Duše Sveti> napi £l 

srca svojih vjernika i razezi u njima oganj svoje ljubavi. 

POSLJEDNICA 

Dođi, Duše presveti. 

Sa neba nas posjeti 
Zrakom svoje milosti. 

Dođi, Oče ubogih. 

Djelitelju dara svih. 

Dođi, srca svjetlosti. 

Tješitelju tako blag. 

Ti nebeski Goste drag, 

Pun miline hlade tih. 


Umornima odmore, 

U vrućini lahore. 

Razgovore žalosnih. 

Sjaju svjetla blaženog. 

Sjaj u srcu puka svog. 

Napuni nam dušu svu. 

Bez božanstva tvojega 
Svi smo mi bez ičega, 

Tonemo u crnom zlu. 

Nečiste nas umivaj. 

Suha srca zalivaj. 

Viđaj rane ranjenim. 

Mekšaj ćudi kamene, 

Zagrij grudi ledene. 

Ne daj nama putem zlim. 

Svim što vjeru imaju, 

Što se u te ufaju. 

Sedam svojih dara daj. 

Daj nam krepost zasluženu, 

I smrt lijepu, blaženu, 

Đaj v jeko vit svima raj. Amen, aleluja. 


1 r.™ ĐELJE t Sli ieđi sveto evanđelje po Ivanu (14 
1 T- 5 °no vrijeme reče Isus svojim učenicima: 
' i ko me ljubi, slijedit ce moju riječ. I njega će moj 

Otac ljubiti i k njemu ćemo doći i kod njega se na¬ 
staniti. Tko mene ne ljubi, ne slijedi moje riječi. A riječ 
koju ste čuli nije moja, nego Oca koji me je poslao. 
Ovo sam vam govorio dok sam bio s vama. A Tješitelj 
Duh Sveti, kojega će vam Otac poslati u moje ime, 
poučit će vas u svemu i napomenut će vam sve što sam 
vam govorio. — Mir vam ostavljam, mir svoj vam 
dajem, ali ga ne dajem onako kako svijet daje. Neka se 
ne uznemiruje i ne boji vaše srce! Čuli ste da sam vam 
rekao: Idem, ali ću vam opet doći. Da me ljubite, vi 
biste se radovali što idem Ocu, jer je Otac veći od 
mene. Kazao sam vam prije nego se to dogodi, da vje¬ 
rujete kad se dogodi. Neću više s vama mnogo govorili, 
jer dolazi poglavica ovoga svijeta, ali sa mnom on 
nema ništa. Neka svijet spozna da ljubim Oca i da 
radim kako mi je zapovjedio Otac«. 

PRIKAZNA Utvrdi ovo, Bože, što si učinio u nama; 
u svetom hramu tvojem, koji je u Jeruzalemu, kraljevi 
će ti donositi darove, aleluja. 

PRIKAZNA Posveti, molimo, Gospodine, prinesene 
MOLITVA darove, a naša srca očisti svjetlošću 
Duha Svetoga. Po Gospodinu... u jedinstvu s istim... 

HVALOSPJEV Uistinu je dostojno i pravedno, po¬ 
trebno i spasonosno, da vazda i svugdje zahvaljujemo 
tebi, Gospodine, sveti Oče, svemogući vječni Bože, po 
Kristu Gospodinu našemu. On je uzašao nad sva nebesa, 
sjeo zdesna tebi i na današnji dan izlio obećanog Sve¬ 
tog Duha na posinovljenu djecu. Stoga se sav svijet na 
zemaljskom krugu raduje preobilnim veseljem; a i vi¬ 
šnje moći i anđeoske vlasti pjevaju pjesmu na tvoju 
slavu govoreći bez prestanka: 

PRIČESNA U jedanput ču se buka s neba, kao kad 
puše silan vjetar, gdje su bili, aleluja. I svi se napune 
Duha Svetoga i stadoše veličati djela Božja, aleluja, 
aleluja. 

POPRIČESNA Srca naša, Gospodine, očistio dolazak 
Duha Svetoga i oplodio ih svojom nutarnjom rosom. 
Po Gospodinu ... u jedinstvu s istim ... 


Duhovska osmina 


261 


Duhovski ponedjeljak 

ULAZNA kao na Ti jelovo. 

MOLITVA Bože, koji si svojim apostolima dao Duha 
Svetoga, dopusti puku svomu, da postigne što pobožno 
moli te daruj mir onima kojima si dao da vjeruju. Po 
Gospodinu našemu... u jedinstvu istoga Duha . 

POSLANICA Čitanje Djela Apostolskih (10, 42—48). 
— U one dane progovori Petar: »Ljudi, braćo! Gospo¬ 
din nam je zapovjedio da narodu propovijedamo i svje¬ 
dočimo da je on postavljen od Boga za suca živima i 
mrtvima, Svi proroci svjedoče za njega, da svi, koji vje¬ 
ruju u njega, dobivaju po njemu oprost od grijeha. Dok 
ie još Petar govorio ove riječi, side Duh Sveti na sve 
koji su slušali govor. I vjernici od obrezanika koji su 
došli s Petrom začudiše se što se i na neznabošce izlila 
milost Duha Svetoga, jer su ih čuli gdje govore jezicima 
i veličaju Boga. Tada Petar reče: Može li tko uskratiti 
vodu da se ne krste ovi koji su primili Duha Svetoga 
kao i mi?« I zapovjedi da budu kršteni u ime Gospodina 
Isusa Krista. 

IZA POSLANICE Aleluja, aleluja. Stadoše apostoli 
govoriti tuđim jezicima o divnim djelima Božjim, ale¬ 
luja. Dođi, Duše Sveti, napuni srca svojih vjernih i za¬ 
pali u njima oganj ljubavi svoje. 

POSLJEDNICA kao na Duhove. 

EVANĐELJE f Slijedi sveto evanđelje po Ivanu (3, 
16—21). — U ono vrijeme reče Isus Nikodemu: »Bog 
je tako ljubio svijet da je dao svoga Jeđinorođenca, da 
ne pogine ni jedan koji vjeruje u njega, nego da ima 
život vječni. Jer Bog nije poslao svoga Sina na svijet 
da sudi svijetu, nego da se svijet spasi po njemu. Tko u 
njega vjeruje, ne sudi mu se, a tko ne vjeruje, več je 
osuđen jer ne vjeruje u Božjega Jeđinorođenca. A to je 
osuda što je svjetlost došla na svijet, ali ljudi su ljubili 
više tamu nego svjetlost jer su bila opaka njihova dje¬ 
la. Svaki koji Čini zlo mrzi svjetlost i ne ide na. svjet¬ 
lost da se ne pokažu njegova djela. A onaj koji živi po 
istini, dolazi na svjetlost da se očituju njegova djela 
jer su učinjena u Bogu«. 

PRIKAZNA Zagrmio je s neba Gospodin i Višnji je 
dao glas svoj i pokazaše se žive vode, aleluja. 

PRIKAZNA Molimo, Gospodine, posveti milostivo 
MOLITVA ove darove i primivši prikazanje duhov¬ 
ne žrtve učini i nas same sebi vječnim darom. Po Go¬ 
spodinu našemu... 

HVALOSPJEV kao na Duhove. 

PRIČESNA Duh će vas Sveti poučiti, aleluja, u sve¬ 
mu što vam kažem, aleluja« aleluja. 

POPRIČESNA Bliz budi, molimo, Gospodine, puku 
svomu i brani od neprijateljskog bijesa one koje si na¬ 
punio nebeskim tajnama. Po Gospodinu našemu ... 

Duhovski utorak 

ULAZNA Primite radost svoje slave, aleluja, aleluja; 
zahvaljujući Bogu, aleluja, koji vas je pozvao u nebesko 
kraljevstvo, aleluja, aleluja, aleluja. — Ps. 77. Pripa¬ 
zi, puče moj, na zakon moj i prikloni svoje uho riječima 
usta mojih. — Slava Ocu... — Primite... 

MOLITVA Molimo, Gospodine, da nam pomogne 
krepost Duha Svetoga čisteći blagostivo naša srca i bra¬ 
neći nas od svih protivština. Po Gospodinu našemu... 
u jedinstvu istoga Duha ... 

POSLANICA Čitanje Djela apostolskih (8, 14—17). 
— U one dane, kad su čuli apostoli, koji su bili u Jeru¬ 
zalemu, kako je Samari ja primila Božju riječ, poslali su 
lc njima Petra i Ivana. I kad su oni došli, molili su za 
njih da bi primili Duha Svetoga jer na njih još nije bio 
došao, nego su samo bili kršteni u ime Gospodina Isusa. 
Tada su na njih polagali ruke i primali su Duha Sve¬ 
toga. 

IZA POSLANICE Aleluja, aleluja. Duh će vas Sveti 
poučiti u svemu što vam kažem, aleluja. Dođi, Duše Sve¬ 
ti, napuni srca svojih vjernih i zapali u njima oganj 
svoje ljubavi. 

POSLJEDNICA kao na Duhove. 

EVANĐELJE f Slijedi sveto evanđelje po Ivanu (10, 
1 10). — U ono vrijeme reče Isus farizejima: »Zaista! 
zaista vam kažem: Tko ne ulazi u ovčinjak na vrata, 
nego đrugđa, taj je tat i razbojnik. A tko ulazi na vrata! 
pastir je ovaca. Njemu vratar otvara i ovce slušaju nje¬ 
gov glas. On zove svoje ovce po imenu i izvodi ih. Kad 
izvede svoje ovce, on ide pred njima, a ovce za njim jer 
poznaju njegov glas, a za tuđincem ne idu. nego od 
njega bježe jer ne poznaju tuđinčeva glasa«. Isus im je 
rekao ovu prispodobu, ali oni nisu razumili što im je 
govorio. Zato im Isus reče: »Zaista, zaista vam kažem: 
Ja sam vrata za ovce. Svi koji god su došli bili su tatovi 
i razbojnici, i ovce ih nisu slušale. Ja sam vrata; koji 
bude po meni ulazio, spasit će se: taj će ulaziti i izlaziti 
i nalaziti pašu. Tat ne dolazi, nego da krade i ubija 
i razgoni. Ja sam došao da imaju život i da ga uživaju 
obilno«. 

PRIKAZNA kao na Uskrsnu srijedu. 

FRIKAZNA Molimo, Gospodine, da nas prikazanje 
MOLITVA ovoga dara očisti i učini dostojnima sve¬ 
tog zajedništva. Po Gospodinu našemu ... 

HVALOSPJEV kao na Duhove. 

PRIČESNA Duh koji proizlazi od Oca aleluja, pro¬ 
slavit će me, aleluja, aleluja. 

POPRIČESNA Molimo, Gospodine, da Duh Sveti ob¬ 
novi naše duše božanskim tajnama jer on je oproštenje 
grijeha. Po Gospodinu našemu... u jedinstvu istoga 

Kvatrena duhovska srijeda 
Ij LAŽNA Bože, kad si išao pred svojim narodom, 
kad si išao preko pustinje, aleluja, zemlja se tresla i 
nebo se rastapalo, aleluja, aleluja. — Ps. 67. Nek u- 
stane Bog i nek se rasprše neprijatelji njegovi i neka 
pobjegnu od njegova lica koji mrze na nj. — Slava 
Ocu... — Bože... 

Iza Gospodine smiluj se slijedi Pomolimo se, bez Prignimo 
koljena. 

MOLITVA Molimo, Gospodine, da Utješitelj koji od 
Tebe izlazi prosvijetli naše duše i uvede nas u svaku 

istinu kako je to obećao Tvoj Sin: Koji s Tobom... u 
jedinstvu istoga Duha ... 

ČITANJE Djela apostolskih (2, 14—21). — U one 
dane stade Petar s jedanaestoricom i podiže glas svoj 
i reče: »Židovi i vi svi koji stanujete u Jeruzalemu! 
Ovo neka vam bude na znanje i poslušajte pozorno ri¬ 
ječi moje! Nisu ovi pijani, kako vi mislite, jer je istom 
treća ura dana; nego je ovo što je kazao prorok Joel: 

I bit će u posljednje dane, govori Gospodin: Izlit ću od 
Duha svoga na svako tijelo, i prorokovat će sinovi vaši 
i kćeri vaše, i mladići će vaši vidjeti viđenje, i starci će 
vaši sanjati sne. Pače: na sluge ću svoje i na službenice 
svoje u one dane izliti Duha svoga i prorokovat će. I dat 
ču čudesa gore na nebu i znakove dolje na zemlji: krv 
1 oganj i oblake dima. Sunce će se pretvoriti u tamu i 
mjesec u krv, prije nego dođe dan Gospodnji veliki i 
slavni. I svaki će se spasiti koji prizove ime Gospodnje-. 

IZA ČITANJA Aleluja. Riječju su Gospodnjom utvr¬ 
đena nebesa i Duhom usta njegovih sav ukras njihov. 

Iza Slava: 

MOLITVA Podaj, molimo, svemogući milosrdni 
Bože, da se Duh Sveti k nama dolazeći dostoji od nas 
po svojem stanovanju učiniti hram slave svoje. Po Go¬ 
spodinu našemu ... u jedinstvu istoga ... 

POSLANICA Čitanje Djela apostolskih (5, 12—16). 
— U one su dane apostoli činili mnoge znakove i ču¬ 
desa među narodom. I bijahu jednodušno svi u trijemu 
Salamonovu. A od ostalih se nije nitko usudio pridružiti 
k njima, samo ih je narod veličao. I sve se više umno¬ 
žavalo društvo muževa i žena koji su vjerovali u Go¬ 
spodina, tako te su na ulice iznosili bolesnike i stavljali 
ih na postelje i nosila da bi, kad Petar dođe, barem sje¬ 
na njegova osjenila koga od njih. A skupljalo se mnoštvo 
iz okolnih gradova u Jeruzalem donoseći bolesnike i op¬ 
sjednute od nečistih duhova i svi su ozdravili. 

IZA POSLANICE Aleluja, aleluja. Dođi Duše Sveti 
i napuni srca svojih vjernih i zapali u njima oganj svoje 
ljubavi. 

POSLJEDNICA kao na Duhove. 

EVANĐELJE + Slijedi sveto evanđelje po Ivanu (6, 
44—52). — U ono vrijeme reče Isus mnoštvu židov¬ 
skomu: »Nitko ne može doći k meni, ako ga Otac, koji 
me je poslao, ne povuče; i ja ću ga uskrsnuli na sudnji 
dan. U prorocima stoji pisano: I bit će svi poučeni od 
Boga. Svaki koji je čuo Oca i naučio, dolazi k meni. 
Nitko nije vidio Oca, osim onoga koji je kod Boga, on 
je vidio Oca. Zaista, zaista vam kažem: Tko vjeruje u 
mene, ima život vječni. Ja sam kruh života. Oci su vaši 
jeli manu u pustinji i pomrli su. Ovo je kruh koji s neba 
silazi da tko od njega jede ne umre. Ja sam kruh živi 
koji sam s neba sišao. Ako tko jede od ovoga kruha, 
živjet će dovijeka; i kruh, koji ću ja dati, tijelo je moje 
za život svijeta«. 

PRIKAZNA Razmišljam o tvojim zapovijedima koje 
veoma ljubim i uzdižem ruke svoje k Tvojim zapovije¬ 
dima koje ljubim, aleluja. 

PRIKAZNA Primi, molimo, Gospodine, prikazani 
MOLITVA dar i dopusti, da svetkujemo učinke o~ 
noga, što pobožnom tajnom činimo. Po Gospodinu na¬ 
šemu ... 

HVALOSPJEV kao na Duhove. 

PRIČESNA Mir vam ostavljam, aleluja, mir svoj da¬ 
jem vama, aleluja, aleluja. 

POPRIČESNA Primivši, Gospodine, nebeske tajne, 
molimo Tvoju dobrotu da vječnom radošću dostignemo 
ono što u vremenu činimo. Po Gospodinu našemu... 

Duhovski četvrtak 

Misa kao na Duhove, osim: 

POSLANICA Čitanje Djela apostolskih (8, 5—9). — 
U one dane Filip siđe u grad Samariju i stade im pro¬ 
povijedati Krista. Narod je pazio jednodušno na ono što 
je govorio Filip, slušajući i gledajući znakove što ih je 
činio; jer su nečisti duhovi izlazili s velikom vikom iz 
mnogih opsjednutih. I mnogi uzeti i hromi ozdraviše. 
1 posta velika radost u gradu onome. 

EVANĐELJE + Slijedi sveto evanđelje po Luki (9, 
1—6). — U ono vrijeme sazvavši Isus dvanaestoricu 
dade im silu i vlast nad svim đavlima i da liječe bolest. 

I posla ih da propovijedaju kraljevstvo Božje i da iscje- 
ljuju bolesnike. I reče im: »Ništa ne uzimajte na put, 
ni štapa ni torbe, ni kruha, ni novaca, niti imajte po 
dvije haljine. I u koju god kuću uđete, ondje ostanite 
i odanle ne izlazite. I gdje vas ne prime, izlazeći iz ono¬ 
ga grada, otresite prah sa svojih nogu za svjedočanstvo 
protiv njih«. Izišli su i prolazili po selima propovijeda¬ 
jući Evanđelje i svuda liječeći. 

Kvatreni duhovski petak 
ULAZNA Neka se napune usta moja hvalom tvojom, 
aleluja, da mogu pjevati, aleluja; kliktat će od radosti 
usta moja dok ti budem pjevao, aleluja, aleluja. — 
Ps. 70. U te se. Gospodine, uzdam, neću se postidjeli 
dovijeka; u pravdi me svojoj oslobodi i izbavi! — Sla¬ 
va Ocu... — Neka se... 

MOLITVA Podaj, molimo, milosrdni Bože, da nikak¬ 
va neprijateljska navala ne smete tvoju Crkvu sakup¬ 
ljenu Duhom Svetim. Po Gospodinu našemu... u jedin ¬ 
stvu istoga Duha ... 

POSLANICA Čitanje Joela proroka (2, 23—27). — 
Ovo govori Gospodin Bog: »Radujte se, sinovi Sionski, 
i veselite se u Gospodinu Bogu svojemu: Jer vam dade 
naučitelja pravde i spustit će vam dažd rani i kasni kao 
u početku. I gumna će se napuniti žita, a ti ješci vaši 
prelijevat će se vinom i uljem. I jesti ćete izobilja i na- 
sitit ćete se i hvalit ćete ime Gospodina Boga svojega 
koji je učinio za vas divnih stvari: i puk moj neće se 
smesti dovijeka. I poznat ćete da sam ja usred Izraela: 
i da sam ja Gospodin Bog vaš i da nema drugoga: i puk 
n.oj neće se smesti dovijeka«; govori Gospodin sve¬ 
mogući. 

IZA POSLANICE Aleluja, aleluja. O, kako je dobar 
i sladak. Gospodine, Duh Tvoj u nama, aleluja. Dođi, 
Duše Sveti, napuni srca svojih vjernih i zapali u njima 
oganj svoje ljubavi. 

POSLJEDNICA kao na Duhove. 

EVANĐELJE f Slijedi sveto evanđelje po Luki (5, 
17—26). — U ono vrijeme, kad je Isus jedan dan učio, 
sjedili su farizeji i književnici koji su došli iz svih sela 

galilejskih i judejskih i iz Jeruzalema i sila Gospodnja 
bila je u njemu da liječi. I gle, ljudi donesoše na po¬ 
stelji čovjeka koji je bio uzet i tražili su da ga unesu 
i postave pred njega. I ne našavši kuda će ga unijeti 
cd naroda, popeše se na krov i kroz otvor od ploča spu¬ 
stiše ga s posteljom na sredinu kod Isusa. Kad je Isus 
vidio njihovu vjeru, reče: »Čovječe, oprošteni su ti tvoji 
grijesi«. Tada počeše pomišljati književnici i farizeji 
govoreći: »Tko je ovaj, što huli na Boga?« A kad Isus 
razabra njihove misli reče im: »Sto razmišljate u svo¬ 
jim srcima? Sto je lakše reći: Oprošteni su ti tvoji gri¬ 
jesi, ili reći: Ustani i hodi? Nego da znate, da Sin čo¬ 
vječji ima vlast na zemlji opraštati grijehe«, reče uze¬ 
tome: »Tebi govorim, ustani, uzmi svoju postelju, i idi 
kući svojoj!« I odmah ustavši pred njima uze postelju 
na kojoj je ležao i otide svojoj kući slaveći Boga. I sve 
obuze uđivljenje i stanu slaviti Boga i napunivši se stra¬ 
ha stanu govoriti: »Danas se nagledasmo čuda!« 

PRIKAZNA Hvali, dušo moja, Gospodina, hvalit ću 
Gospodina za svojega života, psalme ću pjevati Bogu 
svojemu dok ne bude, aleluja. 

PRIKAZNA Prožeo, Gospodine, ove žrtve, Tebi pri- 
MOLITVA kazane, onaj božanski oganj koji je po 
Duhu S/etom zapalio srca učenika Krista, Sina Tvoga: 
Koji s tobom živi i kraljuje u jedinstvu istoga Duha... 

HVALOSPJEV kao na Duhove. 

PRICESNA Neću vas ostaviti sirote, opet ću doći k 
vama, aleluja, i radovat će se srce vaše, aleluja. 

POPRICESNA Primivši, Gospodine, darove svetih 
tajna, ponizno te molimo, da nam bude na korist za 
okrepu u našoj nemoći što si zapovjedio da činimo Tebi 
u spomen: Koji živiš i kraljuješ ... 

Kvatrena duhovska subota 

ULAZNA Ljubav se Božja izlila u našim srcima, ale¬ 
luja, po Duhu Svetom, koji stanuje u nama, aleluja, ale¬ 
luja. — Ps. 102. Blagosivaj, dušo moja. Gospodina, i 
sve što je u meni sveto ime njegovo. — Slava Ocu,.. 
— Ljubav... 

Iza Gospođine smiluj se reče se Pomolimo se, bez Prig- 
nimo ... 

MOLITVA Ulij, molimo, Gospodine, blagoslov Duha 
Svetoga u naše duše, da nas njegov promisao upravlja, 
kao što nas je njegova mudrost stvorila. Po Gospodinu 
našemu ... u jedinstvu istoga ... 

ČITANJE Joela proroka (2, 28—32). — Ovo govori 
Gospodin Bog: »Izlit ću Duh svoj na svako tijelo i pro¬ 
rokova! će vaši sinovi i vaše kćeri; starci će vaši us niti 
ske i mladići će vaši vidjeti viđenja. U one ću dane 
izliti Duh svoj na svoje sluge i službenice. I dat ću zna¬ 
kove na nebu i na zemlji, krv i plamen i dim, što se 
puši. Sunce će se pretvoriti u tamu i mjesec u krv prije 
nego dođe dan Gospodnji veliki i strašni. I zbit će se: 
svaki koji zazove ime Gospodnje, spasit će se«. 

IZA ČITANJA Aleluja. Duh je onaj koji oživljuje, 
tijelo ne koristi ništa. 

Iza Slava: 

MOLITVA Molimo, Gospodine, raspalio nas Duh 
Sveti onim ognjem, koji je Gospodin naš, Isus Krist, 
poslao na zemlju želeći da se ražeže. Koji s tobom... 
u jedinstvu istoga Duha ... 

POSLANICA Čitanje poslanice bi. Pavla apostola 
Rimljanima (5, 1—5). — Braćo! opravdani vjerom, 
imamo mir s Bogom po Gospodinu našemu Isusu Kristu, 
po kom smo vjerom pristupili k ovoj milosti; u kojoj 
stojimo i ponosimo se nadom u slavu djece Božje. Ne 
samo to, nego se ponosimo i nevoljama znajući da ne¬ 
volja gradi ustrajnost, a ustrajnost prokušanu vrlinu, a 
prokušana vrlina nadu, a nada ne sramoti, jer se ljubav 
Božja izlila u srcima našima Duhom Svetim koji nam 
je dan. 

ZAVLAKA Hvalite Gospođina sva plemena, hvalite 
ga svi narodi. Jer je silno nad nama milosrđe njegovo 
i istina Gospodnja ostaje dovijeka. 

POSLJEDNICA kao na Duhove. 

EVANĐELJE f Slijedi sveto evanđelje po Luki (4, 
38-^44). — U ono vrijeme ustavši Isus iz zbornice, 
uđe u kuću Šimunovu, a Simunovu punicu je uhvatila 

velika groznica i stanu ga moliti za nju. I stavši više nje 
zapovjedi groznici i pusti je. I odmah ustade i služaše 
im. A kad sunce zađe, svi koji su imali bolesnike od 
različitih bolesti, dovedoše ih k njemu. A on stavljajući 
ruke na svakoga od njih stane ih iscjelivati. I đavli su 
izlazili iz mnogih vičući i govoreći: »Ti si Sin Božji«. 
Ali on im je branio i ne dade im govoriti jer su znali 
da je on Krist. Kad nastade dan, izađe i otide u pusto 
mjesto, i narod ga je tražio, i dođe k njemu te su ga 
ustavljali da ne ide od njih. A on im reče: »I drugim 
gradovima treba mi navijestiti kraljevstvo Božje; jer 
sam za to poslan«. I propovijedao je po zbornicama Ga¬ 
lilejskim. 

PRIKAZNA Gospodine, Bože spasenja mojega, danju 
i noću vapijem pred tobom; vinula se moja molitva 
pred tvoje lice, aleluja! 

PRIKAZNA Da ti budu prijatni naši postovi, podaj 
MOLITVA nam, molimo, Gospodine, da ti prinese- 
rno naša srca očišćena darom ovog otajstva. 

HVALOSPJEV kao na Duhove. 

PRIČESNA Duh duše gdje hoće i čuješ njegov glas, 
aleluja, aleluja, ali ne znaš otkud dolazi ni kamo ide, 
aleluja, aleluja. 

POPRIČESNA Napunila nas, Gospodine, tvoja sveta 
otajstva božanskim žarom, te uživali i u njihovu vrše¬ 
nju i plodu. Po Gospodinu našemu... 


Presv. Trojstvo 

Izlijevanjem Duha Sv. u naša srca postali smo dionici vječ¬ 
noga života triju božanskih osoba. Pravo je da posebnim 
blagdanom proslavimo Božje Jedinstvo u trim osobama i Božje 
Trojstvo u jednoj naravi. Svi su promjenljivi dijelovi današnje 
Mise isprepleteni slavljenjem Božjeg Jedinstva i Trojstva. A 
slično je i s mnogim stalnim dijelovima sv. Mise, pa nas svaka 
Misa diže k presv. Trojstvu. Sve je od Oca po Sinu i Duhu 
Svetom (posl.), pa njemu, trojednom Bogu slava u vijeke! 
Kako počimamo svaku molitvu u ime presv. Trojstva tako je 
redovito i završavamo slavljenjem Oca i Sina i Duha Sv. Ovdje 
milosrđe tro jednoga Boga tvori naš život, a njegovo će slav¬ 
ljenje tvoriti našu vječnost. 

ULAZNA Blagoslovljeno budi sveto Trojstvo i ne¬ 
razdjeljivo jedinstvo. Hvalimo ga, jer nam iskaza svoje 
milosrđe. — Ps. 8. Gospodine, Gospodine naš, što je 
divno tvoje ime po svoj zemlji! Slava Ocu... Blagoslov¬ 
ljeno budi... 

MOLITVA Svemogući vječni Bože, koji si svojim 
slugama dao da u ispovijedanju prave vjere spoznaju 
slavu vječnoga Trojstva i da se u silnom veličanstvu 
poklone jedinstvu, molimo da se po čvrstoći iste vjere 
cd svih nezgoda uvijek obranimo. Po Gospodinu... 

POSLANICA Čitanje poslanice bi. Pavla apostola 
Rimljanima (11, 33—36) — O dubino bogatstva, mu¬ 
drosti i znanja Božjega! Kako su nedokučivi njegovi 
sudovi i neistraživi putovi! Jer, tko zna misao Gospod¬ 
nju? Ili, tko mu je bio savjetnik? Ili, tko je njemu prije 
što dao da bi trebalo da mu uzvrati? Sve je od njega i 
po njemu i u njemu. Njemu slava u vi jeke. Amen. 

IZA POSLANICE Blagoslovljen si, Gospodine, koji 
motriš bezdane i stoluješ nad kerubima. Blagoslovljen 
si. Gospodine, na svodu nebeskom i vrijedan hvale u 
vijeke. 

Aleluja, aleluja. Blagoslovljen si. Gospodaru naših 
otaca, i vrijedan hvale u vijeke, aleluja. 

EVANĐELJE t Slijedi sveto evanđelje po Mateju 
(28, 18—20) — U ono vrijeme reče Isus svojim uče¬ 
nicima: »Dana mi je sva vlast na nebu i na zemlji 
Pođite stoga i učite sve narode; krštavajte ih u ime 
Oca i Sina i Duha Svetoga. Učite ih da vrše sve zapo¬ 
vijedi koje sam vam dao. I evo, ja sam s vama u sve 
dane, do svršetka svijeta«. 

PRIKAZNA Blagoslovljen Bog Otac i jedinorođeni 
Božji Sin, i Duh Sveti, jer nam iskaza svoje milo¬ 
srđe. 

PRIKAZNA Posveti, molimo, Gospodine Bože naš, 
MOLITVA po zazivanju tvojega svetog imena ovaj 
žrtveni dar, a po njemu i nas učini tebi vječnim prino¬ 
som. Po Gospodinu ... 

HVALOSPJEV kao na I nedj. došašća. 

PRIČESNA Blagoslivljamo Boga nebeskoga i slavi¬ 
mo ga pred svim živim bićima, jer nam iskaza svoje 
milosrđe. 

POPRlCESNA Bilo nam na spas tijela i duše, Go¬ 
spodine Bože naš, primanje ovog otajstva i ispovijeda¬ 
nje vječnoga svetog Trojstva i njegova nedjeljivog je¬ 
dinstva. Po Gospodinu... 

Tijelovo 

Presv. Euharistija je trajna veza trojednog Boga s nama. 
Kako se po njoj dižemo k Bogu tako se po njoj Bog spušta 
k nama, hrani nas, daje nam život (ev.). Otac daje život Sinu, 
a Sin ga daje nama. To središnje otajstvo, izvor svega života 
Crkve, slavimo posebnim blagdanom: Misom, pričešću i pro¬ 
cesijom. Promjenljivi su dijelovi Mise puni ushita ljubavi i za¬ 
hvalnosti, ali Crkva ne zaboravlja ni našu veliku odgovornost 
da se pričešćujemo bez teškog grijeha (posl., prič.). Živi i živo- 
tvorni kruh isključuje smrt duše. Mnoga zrna pšenice u kruhu 
i mnoga zrna grožđa u vinu označuju jedinstvo Crkve (prik. 
mol.) koje nam mora biti najviše na srcu, da nam blagovanje 
s braćom bude zalog vječne slave (poprič.). Divnoj dakle tajni 
ovoj klanjajmo se! 

ULAZNA Nahranio ih je najboljom pšenicom, ale¬ 
luja, i nasitio ih je međom iz pećine, aleluja, aleluja. 
— Ps. 80. Kličite Bogu, našem pomagaču; veličajte 
Boga Jakovljeva. Slava Ocu... Nahranio ih je ... 

MOLITVA Bože, koji si nam u divnom sakramenta 
ostavio uspomenu svoje muke, podaj nam, molimo, tako 
častiti sveta otajstva tvojega tijela i krvi, da vazda 
osjećamo u sebi plod tvojeg otkupljenja. Koji živiš... 

POSLANICA Čitanje poslanice bi. Pavla apostola 
Korinćanima (I 11, 23—29) — Braćo, ja sam od Go¬ 
spodina primio što sam predao vama: Gospodin Isus 
one noći, kad je bio izdan, uze kruh, zahvali, prelomi 
i reče: »Uzmite i jedite: Ovo je moje tijelo koje će se 
za vas predati. Ovo činite na moju uspomenu!« Tako 
i poslije večere uze čašu i reče: »Ova je čaša novi zavjet 
u mojoj krvi; kada god budete pili, činite to na moju 
uspomenu!« Tako svaki put, kad jedete ovaj kruh i pi¬ 
jete iz ove čaše, navješćujte smrt Gospodnju, dok on 
ne dođe. — Zato će svaki koji bude nedostojno jeo 
ovaj kruh ili pio iz Gospodnje čaše biti krivac tijela 
i krvi Gospodnje. Stoga neka svatko ispita samog sebe 

i onda istom neka jede od kruha i pije iz čaše. Tko 
nedostojno jede i pije, na svoju osudu jede i pije, što ne 
razlikuje tijela Gospodnjega. 


IZA POSLANICE Oči sviju uzdaju se u tebe. Gospo¬ 
dine, i ti im daješ hranu u pravo vrijeme. Otvaraš svoju 
ruku i napunjaš blagoslovom sve što živi. 

Aleluja, aleluja. Moje je tijelo zaista jelo i moja je 
krv zaista piće. Tko jede moje tijelo i pije moju krv, 
ostaje u meni i ja u njemu. 


POSLJEDNICA 

Hvali, Sion, Spasitelja, 

Vođu svog i Učitelja 
Pjesmama i popijevkom. 

Uzdiži ga iznad svega. 

Nećeš preveć hvalit njega 
Niti kojom pohvalom. 

Slava evo velika je: 

Živi kruh što život daje 
Castit nam je ovaj dan. 

Kruh što bi kod svetog stola 
Među dvanaest apostola 
Podijeljen i blagovan. 
Pojmo punom, jasnom riječi. 

Neka milo klikće, ječi 
Srdaca nam skladan glas. 

Blagdan slavni svetkujemo. 
Ustanovu spominjemo 
Gozbe što je dade Spas. 
Novog Kralja stol je ovo. 

Na njem evo Janje novo. 

Starom Vazmu dođe kraj. 

Nesta slika toga trena, 
Ispred zbilje minu sjena. 
Tminu progna sunčev sjaj. 
Sto sam stvori ono veče, 

Krist to isto tvorit reče. 

Dovijeka na spomen svoj. 

Poučeni kako treba 
Prinosimo dare neba 
U žrtvi spasonosnoj. 

Nauke nam svete glase: 

Kruh u tijelo pretvara se. 

Vino u Krv Gospodnju. 

Ne shvaćamo, ne gledamo, 
A1 po jakoj vjeri znamo 
Što van reda biva tu. 

U dva lika tu se taje 
Silne stvari kojima je 
Tek vanjština razlikom. 

Tijelo hrana, krv je piće, 
Kristovo je ipak biće 
Sve pod svakom prilikom. 
Kad ga primaš, nije dio. 

Nije kriška nego cio 
Ljudima se predaje. 

Jeo jedan, jelo trista. 

Svaki prima svega Krista, 
Nit ga jelom nestaje. 

Dobar, opak, blaguju ga. 

Kob je ipak svakom druga: 

Život ili smrtni mrak. 

Smrt je zlima, dobrim žiće. 
Gledaj: isti kruh i piće. 
Plod toliko nejednak. 

Kad je tajna razlomljena. 

Znaj da čest joj odijeljena 
Ko cjelina vrijedi njena. 

Jer u svakoj sav je dar. 

Nit se mijenja što pri tome 
Stas ili stanje sakritome: 
Prilike se samo lome 
Ne trga se sama stvar. 
Anđeoske eto hrane, 

Putnici se njome hrane: 

To je kruh za odabrane. 

Ne daje se svijetu zlom. 

Davno mu je spominjanje 
Izakovo žrtvovanje, 
Izraelskog Vazma janje. 
Mana, hrana pustinjom. 

Dobar pastir, pravo jelo, 

Smiluj nam se. Janje bijelo. 

Daj nam hranu, svoje Tijelo, 

Brani, vodi stado cijelo 
K strani žica blaženog. 

Silni Bože, što nam jesti 
Na zemaljskoj daješ cesti 
Daj nam ondje s tobom sjesti. 

Među svece ti nas smjesti 
U nebu kod stola svog. Amen, aleluja. 

EVANĐELJE f Slijedi sveto evanđelje po Ivanu (6, 
56—59) — U ono vrijeme reče Isus mnoštvu Židova: 
»Moje je tijelo zaista jelo i moja krv zaista piće. Tko 
jede moje tijelo i pije moju krv, ostaje u meni i ja 
u njemu. Kao što je mene poslao živi Otac te ja živim 
od Oca, tako i tko jede mene, živjet će od mene. Ovo je 
kruh koji je sišao s neba. Nije on kao mana koju su 
jeli vaši oci, pa su isto umrli. Tko jede ovaj kruh, živjet 
će uvijek«. 

FRIKAZNA Svećenici Gospodnji prinose Bogu tam¬ 
jan i kruh; i zato će biti sveti Bogu svojemu i neće 
oskrvnuti njegovo ime, aleluja. 

FRIKAZNA Molimo, Gospodine, umilostivljen podaj 
MOLITVA svojoj Crkvi darove jedinstva i mira 
koje prikazani prinosi otajstveno označuju. Po Gospo¬ 
dinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože, po 
Kristu Gospodinu našemu. Po njemu tvoje veličanstvo 
hvale anđeli, klanjaju ti se gospodstva, dršćući podlažu 
se vlasti. S njima zajedno slave te nebesa, nebeske sile 
i blaženi serafini. Daj, molimo, da se njima pridruže 
i naši glasovi, dok te smjerno slavimo riječima: 

PRIČESNA Svaki put, kad jedete ovaj kruh i pijete 
iz ove čaše, navješćujete smrt Gospodnju, dok on ne 
dođe. Zato će svaki koji bude nedostojno jeo ovaj kruh 
ili pio iz Gospodnje čaše, biti krivac tijela i krvi Go¬ 
spodnje, aleluja. 

POPRIČESNA Daj, molimo, Gospodine, da nas vječ¬ 
no zasiti uživanje tvojega božanstva, koje nam se pre¬ 
dočuje vremenitim primanjem tvog dragocjenoga tijela 
i krvi. Koji živiš ... 

II nedj. po Duhovima 

Evo nas u obično doba preko godine. Misa se ove nedjelje 
može lijepo povezati s Ti jelovom, ali je sastavljena mnogo 
prije nego je uveden blagdan Tijelova. Dok je božični i uskr¬ 
sni ciklus iznio što je Bog učinio za nas (posl., prič.), sada 
nam je u svagdanjem životu primijeniti njegove darove i od 
njih živjeti. Na Božji se poziv moramo uvijek iznova odazivati 
(ev.), djelom ljubiti njega i u njemu svakoga svoga bližnjega 
(posl.). Nego i uz najbolju volju ostajemo bijedni, pa stoga 
danas ponavljamo toliko vapaja da nam Gospodin pomogne. 
Miša je jakost Bog među nama u presv. Euharistiji. Neka .če¬ 
stim primanjem otajstva poraste plod našega spasenja” (po- 
prič.). 

ULAZNA Gospodin mi je postao obrana, on me je 
izveo na široko polje; spasio me, jer me je ljubio. — 
Ps. 17. Ljubim te, Gospodine, jakosti moja; Gospodin je 
stijena moja, tvrđava moja, osloboditelj moj. Slava 
Ocu ... Gospodin mi je ... 

MOLITVA Daj, Gospodine, da tvoje sveto ime uvi¬ 
jek štujemo i ujedno ga trajno ljubimo, jer nikada ne 
prestaješ upravljati onima koje u svojoj ljubavi utvr¬ 
đuješ. Po Gospodinu ... 

POSLANICA Čitanje poslanice bi. Ivana apostola 
(I 3, 13—18) — Predragi, nemojte se čuditi, ako vas 
svijet mrzi. Mi znamo da smo iz smrti prešli u život, 
jer ljubimo braću. Tko ne ljubi, ostaje u smrti. Tko 
mrzi svojega brata, ubojica je; a znate da nijedan ubo¬ 
jica nema u sebi vječnoga života. Ljubav smo Božju 
upoznali po tome, što je Bog dao svoj život za nas. 
Tako smo i mi dužni dati svoj život za braću. Ako 
netko ima dobara ovoga svijeta i vidi svoga brata u 
nevolji, pa mu zatvori svoje srce, kako da u njemu 
ostane Božja ljubav? Dječice moja, ne ljubimo riječju 
i jezikom, nego djelom i istinom. 

IZA POSLANICE U tjeskobi sam svojoj zazvao Go¬ 
spodina, i uslišio me. Gospodine, oslobodi me od zlobnih 
usta i himbena jezika. 

Aleluja, aleluja. Gospodine Bože moj, u tebe se uz¬ 
dah; spasi me od svih koji me progone i oslobodi me 
aleluja. 

EVANĐELJE f Slijedi sveto evanđelje po Luki (14 
16—24) — U ono vrijeme reče Isus farizejima ovu 
poredbu: -Neki čovjek zgotovi veliku večeru i pozva 
mnoge. Kad je bilo vrijeme večeri, pošalje svojega slu¬ 
gu, da lekne uzvanicima neka dođu, jer je sve sprem¬ 
ljeno. Ali se svi redom počnu ispričavati. Prvi mu reče: 
»Kupio sam zaselak, moram poći da ga vidim; molim 
te, ispričaj me«. Drugi reče: »Kupio sam pet jarama 
volova, idem da ih okušam; molim te, ispričaj me«. 
Treći reče: »Oženio sam se, i zato ne mogu doći«. — 
Sluga se vrati i javi to svojemu gospodaru. Tada se 
domaćin rasrdi i naloži svojemu slugi: »Idi brzo na 
trgove i gradske ulice i dovedi ovamo siromahe, sakate, 
slijepe i hrome«. I sluga javi: »Gospodaru, učinjeno je 
kako si zapovjedio, ali još ima mjesta« Gospodar reče 
slugi: »Izađi na putove i među ograde, pa natjeraj ljude 
da dođu, da mi se napuni kuća«. A kažem vam da ni 
jedan od onih, koji su bili pozvani, neće okusiti moje 
večere«. 

PRIKAZNA Obazri se, Gospodine i izbavi moju 
dušu; spasi me poradi milosrđa svoga. 

PRIKAZNA Prinos koji ćemo imenu tvojem prika- 
MOLITVA zati, Gospodine, neka nas očisti i neka 
nas potiče iz dana u dan da provodimo nebeski život. 
Po Gospodinu... 

PRIČESNA Pjevat ću Gospodinu koji me je obdario 
dobrima; klicat ću imenu tvojemu, Svevišnji. 

POPRIČESNA Pošto smo primili svete darove, mo¬ 
limo, Gospodine, da čestim primanjem otajstva poraste 
plod našega spasenja. Po Gospodinu ... 

Presv. Srce Isusovo 

Pobožnost nam presv. Srcu Isusovu doziva u pamet svu 
ljubav koju nam je Isus iskazao i iskazuje (ul., posl., ev.). iz 
njegova je Srca potekla Crkva, a i za svaku dušu jedino 
spasonosni sakramenti: krst i presv. Euharistija. S naše strane 
ta pobožnost traži da mu uzvratimo ljubav, a to činimo osobito 

zadovoljštinom za grijehe svoje i drugih (mol., prik.). Ne treba 
imati mnogo ljubavi da se uvidi kolikim se pravom Isus tuži 
na ljudsku nezahvalnost. Ova je dužnost zadovoljštine posebno 
još istaknuta u pomiraoj molitvi Pija XI koja se danas moli 
po svemu svijetu. Blago duši koja se u Misi i pričesti veliko¬ 
dušno združuje s Kristom-Žrtvom i tako podnosi sve životne 
muke. Isuse, učini moje srce po Srcu svome! 

ULAZNA Misli su Srca njegova usmjerene od poko¬ 
ljenja na pokoljenje; da im izbavi duše od smrti i da 
ih gladne nahrani. — Ps. 32. Radujte se pravednici u 
Gospodinu; pravednima dolikuje da ga hvale. —Slava 
Ocu... Misli su Srca... 

MOLITVA Bože, koji se dostojiš milosrdno nam da¬ 
rivati beskrajno blago ljubavi u Srcu svoga Sina, ra¬ 
njenom našim grijesima, podaj, molimo, da mu mi, koji 
ga častimo svojom odanom pobožnošću, dademo i dolič¬ 
nu zadovoljštinu. Po istom Gospodinu ... 

POSLANICA Čitanje poslanice bi. Pavla apostola 
Efežanima (3, 8—19) — Braćo, meni, najmanjemu od 

svih svetih, dana je milost da poganima navijestim ne¬ 
dokučivo bogatstvo Kristovo i da svima protumačim, 
kako se ostvarilo otajstvo oduvijek skriveno u Bogu 
koji je sve stvorio; da nebeska poglavarstva i vlasti do¬ 
znaju po Crkvi za mnogovrsnu mudrost Božju, koju je 
po vječnoj odluci izveo u Kristu Isusu, našem Gospodi¬ 
nu. U njemu imamo pouzdanje i slobodan pristup Bogu 
po vjeri u njega. — Zato prigibam svoja koljena pred 
Ocem Gospodina našega Isusa Krista, od koga potječe 
svako očinstvo na nebu i na zemlji, da vam po svoj 
obilnoj slavi dade, te njegovim Duhom ojačate za unu¬ 
trašnjeg čovjeka, da po vjeri Krist stanuje u vašim srci¬ 
ma; da, u ljubavi ukorijenjeni i utvrđeni, možete sa 
svim svetima razumjeti širinu i dužinu i visinu i dubi¬ 
nu, i spoznati Kristovu ljubav, koja nadilazi svaku spo¬ 
znaju, da se napunite svakom puninom Božjom. 

IZA POSLANICE Dobar je i pravedan Gospodin, 
stoga će dati zakon onima koji su zalutali na putu. On 
vodi krotke u pravdi, blage uči svojim putovima. 

Aleluja, aleluja. Uzmite jaram moj na sebe i učite 
se od mene, jer sam blaga i ponizna Srca, i naći ćete 
mir svojim dušama, aleluja. 

EVANĐELJE f Slijedi sveto evanđelje po Ivanu (19, 
31—37) — U ono vrijeme, budući da je bio dan pri¬ 
prave i da tjelesa ne bi ostala na križu u subotu (jer je 
one subote bio velik blagdan), Židovi zamole Pilata da 
im se prebiju golijeni pa da se skinu. Vojnici dođu i pre¬ 
biju golijeni obojici raspetih s Isusom. Ali, kad su došli 
do Isusa i vidjeli da je već umro ; ne prebiju mu golijeni, 
nego jedan vojnik kopljem otvori njegova rebra, i od¬ 
mah poteče krv i voda. — Onaj koji je to vidio, svje¬ 
doči, i njegovo je svjedočanstvo istinito. On zna da go¬ 
vori istinu, da i vi vjerujete. Ovo se dogodilo, da se 
ispuni Pismo: »Neće prebiti ni jednu njegovu kosL<. 
Kao i drugo Pismo koje kaže: »Vidjet će koga su pro- 
boli«. 

PR1KAZNA Moje je Srce očekivalo porugu i nevo¬ 
lju. Čekao sam hoće li se tko sažaliti nada mnom, a nije 
ga bilo; tražio sam hoće li me tko utješiti, a nisam ga 
našao. 

PRIKAZNA Pogledaj, molimo, Gospodine, na neiz- 
MOLITVA recivu ljubav Srca svog ljubljenog Sina, 

da ono što prinosimo bude tebi mio dar, a za naše gri¬ 
jehe pomirba. Po istom Gospodinu ... 

HVALOSPJEV Uistinu je dostojno i pravedno, po¬ 
trebno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože. Po 
tvojoj je volji tvoj Jedinorođenac na križu proboden 
vojničkim kopljem, da bi otvoreno Srce, svetište Božje 
darežljivosti izlijevalo na nas potoke milosrđa i milosti; 
i da ono, koje nikad ne prestaje plamtjeti ljubavlju 
prema nama, bude pobožnima mir, a raskajanima spa¬ 
sonosno utočište. I stoga bez prestanka pjevamo s anđe¬ 
lima i s arkanđelima, s prijestoljima i s gospodstvima, 
i sa svom nebeskom vojskom pjesmu tvoje slave: 

PRIČESNA Jedan vojnik kopljem otvori njegova 
rebra, i odmah poteče krv i voda. 

POPRIČESNA Napunila nas, Gospodine Isuse, tvoja 
sveta otajstva božanskim žarom, da po njemu, okusivši 
milinu tvoga slatkoga Srca, naučimo prezirati zemaljsko 
a ljubiti nebesko. Koji živiš ... 

III nedj. po Duhovima 

Ova se Misa zgodno nadovezuje na blagdan presv. Srca 
Isusova, ali i bez toga nas vodi k dobrom Pastiru (ev.). Starim 
je kršćanima ta evanđeoska slika Kristova bila neprestano 
pred očima. U njoj je izraženo sve Božje milosrđe prema 
nama. Današnja se Misa mnogo zaustavlja na neprilike i štete 
kojima su izloženi ljudi prikazani u izgubljenoj ovci: postaju 
plijenom đavla (posl.). Prije nego se to kome dogodi u vječnoj 
smrti treba vapiti kako nas danas uči Crkva (ul., mol., iza 
posl.). A Bog nam je uvijek blizu da nas čuje i usliši. Kad 
i osjetimo na sebi jaku Božju ruku, on nema druge namjere 
nego da nas uzdigne u dan pohođenja (posl.). To će konačno 
biti kada dođe u slavi, ali već nas i sada pohađa u svakoj 
Misi i pričesti, koja anđele veseli i nas oživljuje. 

ULAZNA Pogledaj na me i smiluj mi se. Gospodine, 
jer sam osamljen i bijedan; pogledaj moju bijedu i 
muku, i oprosti sve moje prestupke, Bože moj. — Fs. 
24. K tebi, Gospodine, uzdižem svoju dušu; Bože moj, 
u tebe se uzdam, ne daj da se postiđim. Slava Ocu... 
Pogledaj na me... 

MOLITVA Bože, zaštitniče onih koji se u te ufaju 
i bez kojega ništa nije jako, ništa sveto, obaspi nas 
svojim milosrđem, da pod tvojim vodstvom i ravna¬ 
ni em tako upotrebljavamo vremenita dobra da ne izgu¬ 
bimo vječnih. Po Gospodinu ... 

POSLANICA čitanje poslanice bi. Petra apostola 
(I 5, 6—11) — Predragi, ponizite se pod jakom Bož¬ 
jom rukom, da vas uzdigne u vrijeme pohođenja. Svu 
svoju brigu prepustite njemu, jer se on brine za vas. 
Budite trijezni i bdijte, jer vaš protivnik đavao obilazi 
kao ričući lav i traži koga da proždre. Oduprite se jaki 
u vjeri znajući da i vaša braća u svijetu podnose iste 
patnje. A Bog svake milosti, koji nas je pozvao u svoju 
vječnu slavu u Kristu Isusu, poslije kratka trpljenja 
usavršit će nas, ojačati i utvrditi. Njemu slava i vlast 
u vi jeke vjekova. Amen. 

IZA POSLANICE Prebaci na Gospodina svoju brigu 
i on će te braniti. Kad sam zazivao Gospodina, uslišio 
je moj glas protiv onih koji mi se neprijateljski pribli- 
žu ju. 

Aleluja, aleluja. Bog je pravedan sudac, jak i ustrp- 
Ijiv; zar će se gnjeviti u sve dane? Aleluja. 

EVANĐELJE f Slijedi sveto evanđelje po Luki (15, 
1—10) — U ono vrijeme približe se Isusu carinici i 
grješnici, da ga čuju. A farizeji su i književnici mrmljali 
i govorili: »Ovaj prima grješnike i jede s njima«. Zato 
im Isus reče ovu poredbu: »Tko od vas, ako ima sto 
ovaca pa izgubi jednu od njih, ne ostavi devedeset i 
devet u pustinji i ne ide tražiti izgubljenu, dok je ne 
nađe? A kad je nađe, radujući se digne je na svoja 
ramena; kada pak dođe kući, pozove svoje prijatelje 
i susjede te im reče: »Radujte se sa mnom, jer sam 
našao svoju ovcu koja se bila izgubila«. Kažem vam, 
da će tako biti na nebu veća radost zbog obraćenja 
jednoga grješnika, nego zbog devedeset i devet praved¬ 
nika kojima obraćenja ne treba. — Ili koja žena, ako 
ima deset drahma pa izgubi jednu, ne užeže svjetiljku, 
ne pomete kuću i ne traži pomnjivo, dok je ne nađe? 
A kad je nađe, pozove prijateljice i susjede i reče im: 
»Radujte se sa mnom, jer sam našla izgubljenu đrah- 
mu«. Kažem vam, da će takva radost biti pred Božjim 
anđelima zbog jednoga grješnika koji se obrati«. 

PRIKAZNA Nek se ufaju u tebe svi koji poznaju 
ime tvoje, Gospodine; jer ne ostavljaš one koji te traže; 
pjevajte Gospodinu na Sionu, jer nije zaboravio vapaj 
siromaha. 

PRIKAZNA Pogledaj, Gospodine, na darove Crkve 
MOLITVA koja se moli, i podaj da ih vjernici pri¬ 
me na trajno posvećenje. Po Gospodinu ,.. 

PRIČESNA Kažem vam: Anđeli se Božji raduju nad 
jednim grešnikom koji se obrati. 

POPRIčESNA Tvoja nam sveta otajstva koja pri- 
mismo, Gospodine, dala život i očišćene pripravila na 
neprestano milosrđe. Po Gospodinu ... 


IV nedj. po Duhovima 

Misao koja provejava današnje bogoslužje je nepokoleb¬ 
ljivo pouzdanje u Boga usred bojeva i trpljenja ovoga života. 
Crkva želi da „uživa u nesmetanoj svetoj službi” (mol.), ali 
treba joj uzdisati čekajući oslobođenje (posl.). Ona nam stoga 
stavlja na usta vapaje današnjih misnih pjesama, ali i uvje¬ 
renje da je s nama Bog pomoćnik i zaštitnik (prič. i poprič.) 

kad ga primimo u sv. pričesti. Ta je pomoć čudesna, iako ne 
uvijek vidljiva kao kod obilnog ribolova. Ovo nam evanđelje 
govori o vjekovnim uspjesima Petrove Crkve i o sreći svih 
ljudi koji se nalaze u njoj. Jesmo grešnici i naša se volja 
uvijek iznova protivi dobru (prik., mol.), ali želimo biti usmje¬ 
reni k Bogu i za njega još druge „loviti”. 

ULAZNA Gospodin mi je svjetlo i spas, koga da se 
bojim? Gospodin je branilac moga života, pred kim da 
strepim? Dušmani koji me muče smalaksali su i klonuli. 
— Ps. 26. Da se protiv mene i vojska utabori, neće se 
bojati moje srce. — Slava Ocu... Gospodin mi je... 

MOLITVA Daj nam, molimo, Gospodine, i da se 
prema tvojoj naredbi tok svijeta upravlja za naš mir i 
da tvoja Crkva uživa u nesmetanoj svetoj službi. Po 
Gospodinu... 

POSLANICA Čitanje poslanice bi. Pavla apostola 
Rimljanima (8, 18—23) — Braćo, držim da se patnje 
sadašnjega vremena ne mogu usporediti s budućom 
slavom koja će se objaviti u nama. I stvorovi željno 
očekuju objavljenje sinova Božjih. Stvorovi su podvrg¬ 
nuti ispraznosti, ne po svojoj volji, nego po volji onoga 
koji ih je podvrgao, ali u nadi da će biti oslobođeni od 
raspadljivosti, da postignu slavnu slobodu djece Božje. 
Znamo da svi stvorovi uzdišu i da se nalaze u porođaj¬ 
nim bolovima sve dosada. Ali ne samo oni, nego i mi 
koji imamo prvine Duha, i mi uzđišemo u sebi i očeku¬ 
jemo Božje posinaštvo, otkupljenje našega tijela u Go¬ 
spodinu našem Isusu Kristu. 

IZA POSLANICE Budi milostiv, Gospodine, grijesi¬ 
ma našim. Zašto da govore narodi: Gdje je Bog njihov? 
Pomozi nam, Bože spasitelju naš, i radi slave imena 
svoga izbavi nas, Gospodine. 

Aleluja, aleluja. Bože, koji sjediš na prijestolju i 
sudiš pravo, budi utočište siromahu u nevolji, aleluja. 

EVANĐELJE f Slijedi sveto evanđelje po Luki (5, 
1 — 11 ) — U ono vrijeme, kad je narod hrlio k Isusu, 
da čuje Božju riječ, on je stajao na obali Genezaret- 
skoga jezera. I ugleda uz obalu dvije lađe, iz kojih su 
ribari bili izašli te su prali mreže. On uđe u jednu od 
tih lađa, koja je bila Šimunova, pa ga zamoli, da malo 

otisne od kraja. Tada sjede i poče iz lađe učiti narod. 
~ Kad je prestao govoriti, reče Petru: »Povezi na pu¬ 
činu i bacite mreže za ulov!« Odgovori mu Šiinun: »Uči¬ 
telju, mučili smo se svu noć i ništa nismo uloviii Ali 
na tvoju riječ bacit ću mrežu«. Učine tako i zapašu 
mnogo riba, da im je mreža pucala. I pozovu ribare iz 
druge lađe, da dođu i da im pomognu. I dođu. i napune 
se obje lađe, tako da su gotovo tonule. — Kad to 
vidje Simun Petar, padne na koljena pred Isusom i reče: 
»Otiđi od mene, Gospođine, jer ja sam grješan čovjek'« 
Strah je bio obuzeo njega i sve njegove drugove zbog 
riba koje su ulovili. Isto tako i Zebedejeve sinove, Ja- 
kova i Ivana, koji su bili Šimunovi drugovi. Tad Isus 
reče Simunu: »Nemoj se bojati, odsad ćeš loviti ljude!« 
Oni izvuku lađe na kraj, ostave sve i pođu za njim. 

PRIKAZNA Prosvijetli oči moje đa nikad ne zaspim 
na smrt; da ne kaže neprijatelj moj: Nadvladao sam ga. 

PRIKAZNA Primi naše prinose, molimo, Gospodine, 
MOLITVA kao pomirbeni dar, pa i naše buntovne 
volje usmjeri k sebi. Po Gospodinu ... 

PRIČESNA Gospodin je stijena moja, tvrđava moja, 
osloboditelj moj; Bog moj, pomagač moj. 

POPRIČESNA Primljena otajstva, molimo, Gospo¬ 
dine, neka nas očiste i svojom snagom neka nas štite 
Po Gospodinu ... 

V nedj. po Duhovima 

. Počinje ljetna vrućina, a s njom još veća sklonost na raz- 
crazljivost i srdžbu. Crkva svakog dana oko podne moli Boga* 
..dgasi plamen razdora, utišaj vatru požuda, pokloni zdravlje 
tjelesno i pravi pokoj srdaca”. Srdžba dovodi i do osvetljivo- 
sti, pa nas od nje hoće da sačuva današnja Misa. Sv. Petar 
uci nas sto je sam naučio od Gospodina, a Isus nam ozbiljno 
govori (ev.), kako nam ni sv. Misa ne koristi ako nismo u 
miru s bližnjim. Tko bratu ne oprosti, neka ne čeka da će 
njemu Bog oprostiti: kažemo to Bogu sami svakog dana. 

ULAZNA ^ Čuj, Gospodine, moj glas kojim vapijem 
k tebi; budi moj pomoćnik ne zapusti me i ne prezri 
me, Bože spasenja mojega. — Ps. 26. Gospođin je 
prosvjetljenje moje i spasenje moje, koga da se bojim? 
Slava Ocu... Čuj, Gospođine ... 

MOLITVA Bože, koji si pripravio nevidljiva dobra 
onima koji te ljube, ulij u naše srce duh svoje ljubavi 
da ljubeći tebe u svemu i nada sve, postignemo tvoja 
obećanja što nadilaze svaku želju. Po Gospodinu... 

POSLANICA Čitanje poslanice bi. Petra apostola 
(I 3, 8—15) — Predragi, budite jednodušni u molitvi, 

milostivi, puni bratske ljubavi, milosrdni, čedni, poniz¬ 
ni. Ne vraćajte zla za zlo ni uvrede za uvredu, nego 
naprotiv blagoslivljajte, — pozvani ste naime na ovo: 
da baštinite blagoslov. Tko rado živi i želi doživjeti 
dobre dane, neka obuzda svoj jezik od zla, njegova 
usta da ne izgovaraju prevare; neka se kloni zla, a čini 
dobro; neka traži mir i ide za njim, jer Gospodin milo 
gleda pravednike i sluša njihove molitve, a svoje lice 
odvraća od onih koji čine zlo. I tko da vam naškodi, 
ako se natječete oko dobra? Blago vama, ako što i pre- 
trpite zbog pravde. Nemojte se bojati njihova zastra¬ 
šivanja i ne plašite se, nego u svojim srcima slavite 
Gospodina Krista. 

IZA POSLANICE Branitelju naš, pogledaj, Bože, i 
vidi sluge svoje. Gospodine Bože vojska, čuj molitve 
slugu svojih. 

Aleluja, aleluja. Gospodine, s tvoje se jakosti ra¬ 
duje kralj, i živo kliče zbog spasenja od tebe, aleluja. 

EVANĐELJE + Slijedi sveto evanđelje po Mateju (5, 
20—24) — U ono vrijeme, reče Isus svojim učenicima: 
»Ako ne budete pravedniji od književnika i farizeja, 
nećete ući u nebesko kraljevstvo. Čuli ste da je rečeno 
starima: Ne ubij! Jer, tko ubije bit će osuđen kao 
krivac. A ja vam kažem: Bit će osuđen kao krivac 
svatko tko se srdi na svoga brata. A tko reče svome 
bratu raka, osudit će ga Veliko vijeće. A tko ga nazove 
luđakom, bit će osuđen na oganj u paklu. Ako dakle, 
doneseš svoj dar na žrtvenik, i sjetiš se, da tvoj brat 
ima nešto protiv tebe, ostavi ondje pred žrtvenikom 
svoj dar, pođi, najprije se izmiri sa svojim bratom te 
se onda vrati i prinesi svoj dar«. 

PRIKAZNA Blagoslivljam Gospodina što mi je dao 
razum; uvijek imam Boga pred očima. On mi je s desne 
strane, neću se pokolebati. 

PRIKAZNA Budi milostiv, Gospodine, na naše mol- 
MOL.IT VA be, i ove žrtvene darove svojih slugu i 

službenica milostivo primi, da ono, što na čast tvojeg 
imena prinesoše pojedini, koristi na spasenje svima. Po 
Gospodinu... 

PRIČESNA Jedno molim u Gospodina, ovo tražim: 
da stanujem u domu Gospodnjem sve dane života svoga. 

POPRIČESNA Pošto si nas, Gospodine, nasitio ne¬ 
beskih darova, molimo te, podaj da se od svojih tajnih 
grijeha očistimo i od zasjeda neprijatelja oslobodimo. 
Po Gospodinu... 

VI nedj. po Duhovima 

Crkva je sva prožeta uskrsnim otajstvima: krstom i presv. 
Euharistijom. Na njih nas sjeća i sada poslije Duhova, kad 
nam je paziti da opet ne padnemo u grijeh. Ne smijemo zabo¬ 
raviti da smo po krstu i krsnoj obnovi umrli grijehu (posl.) 
i da u sv. pričesti dobivamo hranu za svoju dušu (ev.j. a s 
njom i jakost (poč. pj.) da živimo Kristovim životom i u 
njemu napredujemo (mol.). Da nam Isus nije ostavio samog 
sebe za hranu, umirali bismo od duhovne gladi. Kad ipak 
mnogi umiru i duhovno su mrtvi, tko je kriv? Primajmo često 
i sveto Božje darove, ,,da se njihovim djelovanjem očistimo, 
a njihovom pomoću okrijepimo” (poprič.). 

ULAZNA Gospodin je jakost svojega naroda i za¬ 
štita spasenja svojemu pomazaniku. Spasi svoj narod. 
Gospodine, i blagoslovi svoju djecu i upravljaj njima 
sve do vijeka. — Ps. 27. K tebi vapijem, Gospodine 
Bože moj, ne ogluši se meni: da ne bih, ako me ne 
uslišaš, bio sličan onima koji silaze u jamu. — Slava 
Ocu... Gospodin je jakost... 

MOLITVA Jaki Bože, čije je sve što je dobro, usadi 
u naše grudi ljubav k tvojemu imenu i daj da u nama 
poraste bogoljubnost, pa što je dobro da njeguješ, a što 
je po pobožnom nastojanju poraslo, da očuvaš. Po Go¬ 
spodinu ... 

POSLANICA Čitanje poslanice bi. Pavla apostola 
Rimljanima (6, 3—11) — Braćo, svi, koji smo kršteni 
u Isusu Kristu, kršteni smo u njegovu smrt, jer smo 
po krstu kao ukopani s njim u smrt, da i mi, kao što je 
Krist po očevoj slavi uskrsnuo od mrtvih, živimo novim 
životom. Ako smo naime s njim sjedinjeni smrću slič- 

nom njegovoj smrti, bit ćemo također i uskrsnućem. 
Znamo da je naš stari čovjek raspet s njim, da se uništi 
tijelo grijeha, da više ne robujemo grijehu, jer tko je 
umro, slobodan je od grijeha. Ali, ako smo umrli s Kri¬ 
stom, vjerujemo da ćemo i živjeti s Kristom, znajući da 
Krist, jer je uskrsnuo od mrtvih, više ne umire i smrt 
neće više vladati njime. Njegova je smrt zadala smrt 
grijehu jedanput zauvijek, a njegov je život život za 
Boga. Tako i vi smatrajte sebe mrtvima grijehu, a živi¬ 
ma za Boga u našem Gospodinu Isusu. 

IZA POSLANICE Okreni se k nama, Gospodine, mi¬ 
lostiv budi svojim slugama. Gospodine, ti si nam bio 
utočište od koljena do koljena. 

Aleluja, aleluja. U tebe sam se, Gospodine, uzdao, 
ne daj da se smet em do vijeka; u svojoj me praved¬ 
nosti oslobodi; prikloni svoje ulio, pohiti da me izbaviš, 
aleluja. 

EVANĐELJE f Slijedi sveto evanđelje po Marku (8, 

1—9) — U ono vrijeme, kad je s Isusom bilo mnogo 
naroda i kad nisu imali što jesti, dozove svoje učenike 
i reče im: »Žao mi je naroda. Već su tri dana sa mnom, 
a nemaju što jesti. Ako ih pustim gladne njihovim ku¬ 
ćama, klonut će na putu, jer su neki od njih došli iz¬ 
daleka«. Njegovi mu učenici rekoše: »Otkuda bi ih 
netko mogao nasititi kruha ovdje u pustinji?« On ih 
upita: »Koliko hljebova imate?« Odgovore: »Sedam«. 
I zapovjedi ljudima da posjeduju na zemlju. — Tada 
uze sedam hljebova, zahvali, prelomi i dade svojim 
učenicima, da razdijele. I oni postave pred ljude. A 
imali su i nešto malo ribica, blagoslovi i njih, i zapo¬ 
vjedi, da ih razdijele. I jeli su i nasitili se, i od pre¬ 
ostalih komada nakupe sedam košara. A onih, koji su 
jeli, bilo je oko četiri tisuće. Tada ih otpusti. 

PRIKAZNA Učvrsti moje korake na tvojim staza¬ 
ma, da u svome hodu ne posrnem. Prigni svoje uho k 
meni i usliši moje riječi. Pokaži svoje divno milosrđe, 
ti koji spašavaš one koji se uzda ju u tebe. 

PRIKAZNA Milostiv budi, Gospodine, našim mol- 
MOLITVA bama i primi dobrostivo ove prinose tvo¬ 
ga puka, te podaj da ničija želja ne ostane prazna, ni- 

čija prošnja uzaludna, da ono što vjerno molimo uspje¬ 
šno postignemo. Po Gospodinu... 

PRIČESNA Prikazat ću u njegovu šatoru radosnu 
žrtvu okolo hođeći, pjevat ću i slavit ću Gospodina. 

POPRIČESNA Nasićeni smo, Gospodine, tvojih da¬ 
rova; molimo te, podaj da se njihovim djelovanjem oči¬ 
stimo, a njihovom pomoću okrijepimo. Po Gospodinu... 

VII nedj. po Duhovima 

Sv. Pavao nastavlja pouku od prošle nedjelje. Ako krst 
znaci razapeti starog čovjeka, onda to vrijedi u prvom redu 
za tijelo i za njegove nedozvoljene prohtjeve (posl.). Ne smij^ 
odlučivati ugodnost djela nego njegov plod za pojedinca, obi¬ 
telj, Crkvu (ev.). U tu nam je svrhu prijeko potreban dar 
straha Božjega (pj. iza posl.) koji nas čuva od grijeha i njego¬ 
vih posljedica, a vodi k pravoj mudrosti. Isus, naša mudrost, 
u nama stalno djeluje, da ,,nas izbavi od naših opačina i pri¬ 
vede k onomu što je pravedno” (poprič.), pa ga neprestano 
molimo (prič.): Pohiti da me izbaviš! 

ULAZNA Svi narodi, plješćite rukama, kličite Bogu 
radosnim glasom. — Ps. 46. Jer je Gospodin uzvišen 
i strašan, kralj nad svom zemljom. Slava Ocu... Svi 
narodi... 

MOLITVA Bože, čija je providnost u svojim odred¬ 
bama pouzdana, tebe ponizno molimo da ukloniš što 
nam je štetno, a daš sve što nam je na korist. Po Go¬ 
spodinu ... 

POSLANICA Čitanje poslanice bi. Pavla apostola 
Rimljanima (6, 19—23) — Braćo, govorim vam ljud¬ 
skim načinom zbog slabosti vašega tijela. Kao što ste 
nekoć svoje udove dali da služe nečistoći i nepravdi da 
udovoljite požudi, tako sada predajte svoje udove da 
služe pravdi na vaše posvećenje. Dok ste robovali gri¬ 
jehu, bili ste daleko od pravde. Pa kakav ste plod imali 
od onoga čega se sada stidite? Svršetak je toga smrt. 
Sada, slobodni od grijeha, postali ste Božjim slugama 
te imate kao svoj plod posvećenje, a kao svršetak vječni 
život- Plaća je za grijeh smrt, a dar je milosti Božje 
Vječni život, u našem Gospodinu Isusu Kristu. 

IZA POSLANICE Dođite, sinovi, čujte me: naučit ću 
vas strahu Gospodnjemu. Pristupite k njemu, da se raz¬ 
veselite, i da se vaša lica ne zacrvene. 

Aleluja, aleluja. Svi narodi, plješćite rukama, kličite 
Bogu radosnim glasom, aleluja. 

EVANĐELJE t Slijedi sveto evanđelje po Mateju (7, 
15—21) — U ono vrijeme, reče Isus svojim učenicima: 
»Čuvajte se lažnih proroka koji k vama dolaze u ovčjem 
runu, a unutra su grabežljivi vuci. Prepoznat ćete ih po 
njihovim plodovima. Zar se grožđe bere s trn ja ili smo¬ 
kve s drače? Tako, svako dobro stablo rađa dobrim 
plodom, a loše stablo slabim plodom. Ne može dobro 
stablo rađati loših plodova ni slabo stablo dobrih plo¬ 
dova. Svako stablo, koje ne rađa dobra ploda, siječe se 
i baca u oganj. Dakle, prepoznat ćete ih po njihovim 
plodovima. U nebesko kraljevstvo neće ući svaki onaj 
koji mi govori: Gospodine, Gospodine!, nego će u nebe¬ 
sko kraljevstvo ući onaj koji vrši volju mojeg nebeskog 
Oca«. 

PRIKAZNA Kao kad bismo prinijeli žrtve paljenice 
ovnova i bikova, i tisuće pretilih jaganjaca, tako neka 
se svidi tvojemu pogledu naša žrtva; jer se neće po¬ 
sramiti oni koji se uzdaju u tebe. Gospođine. 

PRIKAZNA Bože, koji si raznovrsne starozavjetne 
MOLITVA žrtve potvrdio po savršenstvu jedine 
žrtve, primi žrtvu od odanih ti slugu i posveti je istim 
blagoslovom kao žrtvu Abelovu, da bude na spasenje 
svima ono što pojedinci prikazaše na čast tvojega veli¬ 
čanstva. Po Gospodinu ... 

PRIČESNA Prikloni .svoje uho, pohiti da me izbaviš. 

POPRIČESNA Tvoje spasonosno djelovanje, Gospo¬ 
dine, neka nas dobrostivo izbavi od naših opačina i pri¬ 
vede k onomu što je pravedno. Po Gospodinu... 

VIII nedj. po Duhovima 

Ne može se reći da je svaka nedjelja po Duhovima u vezi 
s tim blagdanom, ali nas Crkva često podsjeća da molimo za 
pravi duh (mol.). Koga vodi Božji Duh, on je Božje dijete 
i smije ponavljati: Oče naš! (posl.). Takva djeca svjetlosti 
znaju upotrebljavati i zemaljska dobra da po njima dođu 
u vječne stanove (ev.). Sveta Isusova otajstva, Misa i pričest, 

najljepše po,vezu j u sadašnji život s vječnom radosti (prik. 

/ 1, SU p R ces . nu Pjesmu ponavljali kršćani prvih 
^ svake Pričesti. Da bismo se često i zanosno odaz¬ 

vali tom glasu prvih Isusovih sljedbenika! 

ULAZNA Primili smo. Bože, tvoju milost usred tvo¬ 
jeg hrama. Kao što je tvoje ime, Bože, tako neka bude 
i tvoja hvala do kraja zemlje; pravde je puna tvoja de¬ 
snica. Ps. 47. Velik je Gospodin i veoma dostojan 
hvale, u gradu Boga našega, na svetoj gori njegovoj. 
Slava Ocu... Primili smo ... 

MOLITVA Obdari nas milostivo, molimo Gospodine, 
duhom da uvijek nastojimo i radimo što je pravedno, 
da tako mi, koji bez tebe ne možemo opstojati, možemo 
živjeti po tvojoj volji. Po Gospodinu ... 

POSLANICA Čitanje poslanice bi. Pavla apostola 
Rimljanima (8, 12—17) — Braćo, nismo dužnici tijelu, 
da bismo živjeli po tijelu. Ako budete živjeli po tijelu, 
doista ćete umrijeti, ako pak budete mrtvili tjelesna 
djela, živjet ćete. Božja su djeca oni, koje vodi Božji 
Duh. A vi niste primili duha ropstva da se i nadalje 
bojite, nego ste primili duh posinaštva, po kojem zazi¬ 
vamo: Abba, Oče! Taj Duh svjedoči našem duhu, da 
smo Božja djeca. Ako smo djeca, onda smo i baštinici, 
baštinici Božji i subaštinici Kristovi. 

IZA ^POSLANICE Budi mi Bog, branitelj i mjesto 
utočišta da me izbaviš. Bože, u tebe se uzdam, neću se 
smesti do vijeka. 

Aleluja, aleluja. Velik je Gospodin i veoma dosto¬ 
jan hvale, u gradu Boga našega, na svetoj gori njegovoj, 
aleluja. 

EVANĐELJE f Slijedi sveto evanđelje po Luki (16, 

I—9) — U ono vrijeme, reče Isus svojim učenicima 
ovu usporedbu: »Neki je bogataš imao upravitelja koje¬ 
ga su optužili da rasipa dobra njegova. On ga dozva 
i reče mu: Što to čujem o tebi? Položi račun o svom 
upravljanju, jer više ne možeš biti upraviteljem. — 
Tada je upravitelj smišljao u sebi: Što da učinim, jer 
mi gospodar oduzima upravu. Kopati ne mogu, prosja¬ 
čki se stidim. Ali znam što ću učiniti, da me netko 
Primi k sebi, kad me uklone s uprave. I pozove k sebi 

dužnike svoga gospodara, pa upita prvoga: Koliko ti 
duguješ mojem gospodaru? On odgovori: Sto bačava 
ulja. Reče mu: Uzmi svoju obveznicu, odmah sjedi i na¬ 
piši: pedeset. Onda upita drugoga: A ti, koliko duguješ? 
Ovaj odgovori: Sto mjera pšenice. Reče mu: Uzmi svoju 
zadužnicu i napiši: osamdeset. — I gospodar istakne, 
da je nevjerni upravitelj mudro postupio. Doista, djeca 
su ovoga svijeta dovitljivi ja od djece svjetlosti. I ja 
vama kažem: Stičite sebi prijatelje prolaznim bogat¬ 
stvom, da vas, kad umrete, prime u svoje vječne sta¬ 
nove«. 

PRIKAZNA Ti spašavaš ponizan puk. Gospodine, a 
ponizuješ oči oholih; jer tko je Bog osim tebe. Gospo¬ 
dine? 

PRIKAZNA Primi, molimo, Gospodine, darove što ti 
MOLITVA ih prinosimo od tvoje darežljivosti, da 
nas ova sveta otajstva snagom svoje milosti posvećuju 
u sadašnjem životu i privedu u vječne radosti. Po Go¬ 
spodinu ... 

PRIČESNA Kušajte i vidite kako je ugodan Gospo¬ 
din, blago čovjeku koji se uzda u njega. 

POPRIČESNA Bilo nam nebesko otajstvo, Gospodi¬ 
ne, na obnovu duše i tijela, da osjetimo učinak onoga 
što štujemo. Po Gospodinu... 

IX nedj. po Duhovima 

Naš je spas u Bogu, koji nam pomaže protiv svih vanjskih 
i nutarnjih neprijatelja, samo ako se njemu utječemo. On ne 
dopušta na nas veće kušnje negoli je možemo s njegovom 
pomoću podnijeti (posl.). Ali jao onome, koji neće da primi 
milost B^žju. Onda propadaju pojedinci i narodi (ev.). Nama 
je kuca Božja kuća molitve. To je čas osobita Božjeg poho- 
đenja. Po sv. pričesti ostaje on u nama, a mi u njemu (prič.). 
Onda ne treba da se bojimo da ćemo se rastaviti od Boga, 
ni sada ni u vječnosti. Neće Isus plakati nad nama. 

ULAZNA Evo Bog mi pomaže, Gospođin uzdržava 
moj život; okreni zlo na moje protivnike i radi svoje 
vjernosti uništi ih, zaštitniče moj, Gospodine. — Ps. 
54. Bože, po svojem imenu spasi me, i svojom me moću 
izbavi. Slava Ocu ... Evo Bog mi... 

MOLITVA Uši milosrđa tvoga, Gospodine, neka 
budu otvorene molbama onih, koji ti se mole, i daj da 
od tebe ištu ono, što je tebi ugodno, da bi im željama 
udovoljio. Po Gospodinu ... 

POSLANICA Čitanje poslanice bi. Pavla apostola 
K.orinćanima (I 10, 6—13) — Braćo, ne želimo zla kao 
što su oni željeli. Ne budite idolopoklonici kao neki od 
njih, kao što je pisano: Narod sjede, da jede i pije, pa 
ustaše da igraju. Ne griješimo bludno kao što su grije¬ 
šili neki od njih, i pade ih u jedan dan dvadeset i tri 
tisuće. Ne iskušavajmo Krista kao što su ga iskušavali 
neki od njih, te su izginuli od zmija. Ne mrmljajte kao 
što su mrmljali neki od njih, te su poginuli cd zatiračri. 
— Ovo se sve dogodilo njima kao slika, napisano je 
pak za opomenu nama, koji smo doživjeli posljednja 
vremena. Tko misli da stoji, neka pazi da ne padne. 
Zahvatila nas je samo ljudska kušnja, jer Bog je vje¬ 
ran, i ne dopušta da budete kušani više nego što možete; 
a da biste mogli podnijeti, učinit će kušnji kraj. 

IZA POSLANICE Gospodine, Gospodine naš, kako 
je divno ime tvoje po svoj zemlji. Veličanstvo je tvoje 
uzdignuto nad nebesa. 

Aleluja, aleluja. Izbavi me od neprijatelja mojih, 
Bože moj; i od onih, koji ustaju na me oslobodi me, 
aleluja. 

EVANĐELJE f Slijedi sveto evanđelje po Luki (19, 
41—47) — U ono vrijeme, kad se Isus približio Jeru¬ 
zalemu, ugleda grad i zaplaka nad njim govoreći: »O, 
kad bi i ti znao, i to u ovaj dan, što ti donosi mnđ Ali 
je sada sakriveno tvojim očima. Doći će dani, kada će te 
tvoji neprijatelji okružiti opkopom, opkolit će te i priti¬ 
snuti sa svih strana. Satrt će tebe i tvoju djecu u tebi, 
i neće u tebi ostaviti ni kamena na kamenu, jer nisi 
spoznao vremena svojega pohoda«. A kad uđe u hram, 
stade izgoniti iz hrama prodavače i kupce, i reče im: 
»Pisano je: Moj dom, dom je molitve, a vi ste ga pre¬ 
tvorili u razbojničku spilju«. I svaki je dan naučavao 
u hramu. 

PRIKAZNA Naredbe su Gospodnje ispravne, one 
raz veselju ju srca; i sudovi su njegovi slađi od meda i 
saća, pa sluga tvoj pazi na njih. 

PRIKAZNA Podaj nam, molimo, Gospodine, da đo- 
MOLITVA stoj no pribivamo ovim otajstvima, jer 

se vrši djelo našeg otkupljenja kad god se slavi spomen 
ove žrtve. Po Gospodinu ... 

PRIČESNA »Tko jede moje tijelo i pije moju krv, 
ostaje u meni i ja u njemu«, kaže Gospodin. 

POPRIČESNA Sjedinjenje u tvojem otajstvu, moli¬ 
mo, Gospodine, da nas očisti i poda nam jedinstvo. Po 
Gospodinu... 

X nedj. po Duhovima 

Ova nas nedjelja uči poniznosti. Ta se sastoji u istini i u 
priznanju istine: sve, što je u nama dobro, nije naše nego 
od Boga (posl.). Stoga se nikad ne smijemo uspoređivati s bliž¬ 
njim, jer mi ne možemo tačno vidjeti koliko je kome Bog dao 
darova, a još manje se smijemo nad bližnjim uzvisivati (ev.). 
Nad svima nama Gospodin pokazuje svoje svemogućstvo pra- 
štanjem (mol.). Oholost je najveći neprijatelj Boga i duša. 

ULAZNA Dok sam zazivao Gospodina, uslišio je moj 
glas protiv onih, koji mi se približuju, i ponizio ih je on, 
koji je prije vjekova i ostaje u vi jeke. Baci na Gospo¬ 
dina svoju brigu i on će te ishraniti. — Ps. 67. Usliši, 
Bože, molitvu moju i ne prezri prošnju moju; pogledaj 
na me i usliši me. Slava Ocu... Dok sam zazivao... 

MOLITVA Bože, koji svoju svemoć očituješ ponaj¬ 
više u praštanju i milosrđu, prospi na nas svoje milo¬ 
srđe, da one, koji hite k tvojim obećanjima, učiniš dio¬ 
nicima nebeskih dobara. Po Gospodinu... 

POSLANICA Čitanje poslanice bi. Pavla apostola 
Korinćanima (I 12, 2—11) — Braćo, znate, dok ste bili 
nevjernici, da ste išli, kako su vas vodili, k nijemim 
idolima. Zato vam kažem, da nitko tko govori u Božjem 
Duhu, ne kaže: »Prokletstvo Isusu!« I nitko ne može 
priznavati Isusa Gospodinom nego u Duhu Svetom. — 
Različiti su darovi, ali je isti Duh; i službe su različite, 
ali je Gospodin isti; i djela su različita, ali jedan te isti 
Bog djeluje u svima. Svakomu se daje objava Duha na 
korist sviju. Jednome se po Duhu daje mudrost, drugo¬ 
me po istom Duhu znanje; jednome po, istom Duhu živa 
vjera, drugome u istom Duhu milost liječenja; jednome 

moć čudesa, drugome dar proricanja; jednome da raz¬ 
likuje duhove, drugome da govori različitim jezicima, 
trećemu da tumači govore. Sve to čini jedan te isti Duh, 
koji svakome dijeli kako hoće. 

IZA POSLANICE Čuvaj me. Gospodine, kao zjenicu 
oka; sakrij me pod sjenu svojih krila. Od tvojega lica 
nek izađe moj sud; tvoje oči vide što je pravo. 

Aleluja, aleluja. Tebi, Gospodine, dolikuje hvalo¬ 
spjev na Sionu; tebi neka se izvrši zavjet u Jeruzalemu, 
aleluja. 

EVANĐELJE t Slijedi sveto evanđelje po Luki (18, 
9 — 14 ) — u ono vrijeme, reče Isus onima, koji su sebe 
držali pravednicima, a druge su prezirali, ovu uspored¬ 
bu: Dva čovjeka pođu u hram na molitvu. Jedan je od 
njih bio farizej, a drugi carinik. Farizej^ je, stojeći, ova¬ 
ko molio u sebi: »Bože zahvaljujem ti, što ja nisam kao 
ostali ljudi: razbojnici, nepravednici, preljubnici, ili kao 
ovaj carinik. Postim dva puta u sedmici i dajem dese¬ 
tinu od svakog prihoda«. A carinik je stajao podalje 
i nije se usudio ni očiju podignuti k nebu, nego se 
udarao u prsa moleći: »Bože, budi milostiv meni gr je¬ 
sni ku!« Kažem vam: ovaj se vratio opravdan svojoj 
kući, a ne onaj. Jer: svatko, tko sam sebe uzvisuje, po- 
nizit će se, a tko se ponizuje, uzvisit će se. 

PRIKAZNA K tebi. Gospodine, uzdižem svoju dušu, 
u tebe se uzdam; ne daj da se postidim. Neka mi se ne 
rugaju neprjatelji; jer se neće smesti nitko od onih, 
koji tebe čekaju. 

PRIKAZNA Neka budu posvećeni tebi, Gospodine, 
MOLITVA darovi, koje si dao, da se tako prinose 

na čast tvojem imenu, da nama budu na lijek. Po Go¬ 
spodinu ... 

PRIČESNA Primat ćeš prave žrtve, prinose i palje¬ 
nice na oltar svoj. Gospodine. 

POPRIčESNA Molimo, Gospodine Bože naš, da u 
svojoj dobroti ne lišiš pomoći one, koje neprestano ob¬ 
navljaš božanskim otajstvima. Po Gospodinu ... 

XI nedj. po Duhovima 

Današnja Misa podsjeća nas na temelje našega sjedinjenja 
s Bogom. Za nas je on umro i uskrsnuo (posl.) i svaka je 
nedjelja kao ,anali Uskrs”. Mi smo s Isusom umrli i uskrsnuli 
po sv. krštenju. Čudo, što ga je Gospodin učinio na gluhoni¬ 
jemome (ev.), ponavlja se u svakom krštenju, kako i svećenik 
ponavlja Isusove riječi: otvaraju nam se uši i usta naše duše. 
Da li često upotrebljavam te uši za slušanje Božjih rijeci i na¬ 
dahnuća? Koliko i kako srdačno govorim sa svojim Bogom? 

ULAZNA Bog je u svojem svetom mjestu. Bog, koji 
čini da jednodušni stanuju u kući, dat će snagu i jakost 
svojemu puku. — Ps. 67. Neka ustane Bog i razaspu 
se njegovi neprijatelji! Neka bježe svi, koji ga mrze, od 
njegova lica. — Slava Ocu... Bog je u svojem... 

MOLITVA Svemogući vječni Bože, koji obiljem svo¬ 
je dobrote nadilaziš i zasluge i molitve onih, koji ti se 
mole, izlij na nas svoje milosrđe, te oprosti ono, što tišti 
savjest, a dodaj i ono, što se ne usuđujemo moliti. Po 
Gospodinu... 

POSLANICA Čitanje poslanice bi. Pavla apostola 
Korinćanima (I 15, 1 —10) — Braćo, podsjećam vas na 

evanđelje, koje sam vam propovijedao, i koje ste vi 
spremno primili, i u kojem ste dosada postojani. Po 
njemu ćete se spasiti, ako živite onako kao što sam vam 
propovijedao, osim da ste povjerovali lakomisleno. A 
predao sam vam prije svega ono, što sam i primio: Da 
je, prema proroštvima u Pismima, Krist umro za naše 
grijehe; da su ga, jednako prema Pismima, pokopali, i 
da je treći dan uskrsnuo; da se je ukazao najprije Kefi 
i onda jedanaestorici. — Poslije toga ukazao se braći, 
kojih je bilo zajedno više od pet stotina, od kojih su 
neki usnuli, a mnogi žive još i danas. Potom se ukazao 
Jakovu, pa svim apostolima. Najposlije, ukazao se i 
meni, nedonoščetu. Uistinu ja sam najmanji među apo¬ 
stolima a nisam ni dostojan zvati se apostolom, jer sam 
progonio Crkvu Božju. Ali Božjom milošću jesam što 
jesam, i njegova milost nije u meni besplodna. 

IZA POSLANICE U Boga se pouzdalo moje srce, i 
pomogao mi je; i pomladilo se moje tijelo, zato ću ga 
rado slaviti. Vapijem, Gospodine, k tebi; Bože moj, ne¬ 
moj mi se oglušiti. 

Aleluja, aleluja. Klici te Bogu, našemu pomoćniku! 
Veličajte Boga Jakovljeva; uzmite milozvučnu citaru s 
harfom, aleluja. 

EVANĐELJE + Slijedi sveto evanđelje po Marku (7, 
31—37) — U ono vrijeme, uputi se Isus iz predjela 
oko Tira te preko Sidona dođe do Galilejskoga mora, 
posred Deseterogradskih krajeva. I dovedu k njemu 
gluha i nijema čovjeka i zamole ga. da stavi na njega 
luku. On ga uze nasamo od naroda, metnu svoj prst u 
njegove uši, pijunu, dotakne se njegova jezika, pogleda 
u nebo, uzdahne i reče mu: »Efeta«! — to jest: »Otvori 
se!« I odmah mu se otvore uši i odriješi sapeti jezik, 
i progovori pravilno. I zabrani im, da to nikome ne ka¬ 
zuju. Ali, što im je on više zabranjivao, oni su sve više 
pripovijedali. I sve se više divili i govorili: »Sve je 
dobro učinio! I gluhima je vratio sluh, a nijemima 
govor«. 

PRIKAZNA Slavit ću te. Gospođine, jer si me oslo¬ 
bodio i nisi dao, da se moji neprijatelji raduju nada 
mnom; Gospodine Bože moj, vapio sam k tebi i ozdra¬ 
vio si me. 

PRIKAZNA Pogledaj, molimo, Gospodine, milostivo 
MOLITVA našu službu, da ono, što ti prinosimo, 
bude tebi mio dar, a našoj slabosti pomoć. Po Gospo¬ 
dinu ... 

PRIČESNA Daj čast Gospodinu od svojega posjeda i 
od prvina svojih plodova; i tvoje će se žitnice napuniti 
obilja, a vino će se prelijevati iz tvojih sudova. 

FOPRIČESNA Molimo, Gospodine, da po primanju 
tvojeg otajstva osjetimo pomoć duši i tijelu, te se, 
ozdravijeni u oboiemu, možemo radovati što smo pri¬ 
mili puninu nebeskoga lijeka. Po Gospodinu ... 

XII nedj. po Duhovima 

Isusova priča o milosrdnom Samaritancu (ev.) prešla je 
u poslovicu o „milosrdnom Samaritancu” kao primjeru prave 
ljubavi prema bližnjemu. Uz to moramo gledati i dublje: Kirsl 
je milosrdni Samaritanac, koji je po službi Duha pomogao 
svijetu gdje nije mogla pomoći služba smrti (posl.). Za sve se 
pobrinuo svojim sakramentima u svojoj Crkvi. Ako se Bog 

udobrostivio Mojsijevom molitvom (prik. pj.), koliko će više 
Kristovom molitvom i žrtvom? Misnim je molitvama i pje¬ 
smama učinimo svojom. 

ULAZNA Bože, u pomoć mi priteci. Gospodine, po¬ 
hiti da mi pomogneš. Neka se smetu i postiđe, koji traže 
;noju dušu. — Ps. 69. Još jednom neka odstupe i za¬ 
srame se, koji mi hoće zlo. Slava Ocu... Bože, u po¬ 
moć ... 

MOLITVA Svemogući i milosrdni Bože, po čijem 
daru dolazi da vjernici tebi dostojno i pohvalno služe, 
podaj nam, molimo, da bez spoticanja hrlimo k tvojim 
obećanjima. Po Gospodinu ... 

POSLANICA Čitanje poslanice bi. Pavla apostola 
Korinćanima (II 3, 4—9) — Braćo, takvo pouzdanje 
imamo po Kristu u Boga. Ali to ne znači kao da bismo 
mogli što misliti sami po sebi, nego je naša sposobnost 
od Boga, koji nas učini sposobnim slugama Novoga za¬ 
vjeta; ne po slovu nego po Duhu, jer slovo ubija, a Duh 
daje život. Kad je služba smrti, slovima urezana u ka¬ 
menu, bila tako sjajna, da Izraelovi sinovi nisu mogli 
gledati Moj sijeva lica zbog prolaznog odsjeva njegova 
obličja, kako da ne bude slavnija služba Duha? Kad je 
slavna služba osude, neuporedivo je slavnija služba 
pravde. 

IZA POSLANICE Blagoslivljat ću Gospodina u sva¬ 
ko doba; njegova je hvala uvijek na mojim ustima. U 
Gospodinu neka se hvali moja duša, neka čuju ponizni 
i razvesele se. 

Aleluja, aleluja. Gospodine, Bože spasenja mojega, 
danju i noću vapijem pred tobom, aleluja. 

EVANĐELJE + Slijedi sveto evanđelje po Luki (10, 
23—37) — U ono vrijeme, reče Isus svojim učenicima: 

31ago očima, koje vide što vi vidite, jer, kažem vam, 
mnogi su proroci i kraljevi željeli vidjeti što vi vidite, 
i nisu vidjeli, i čuti što vi čujete, i nisu čuli«. Tada 
pristupi neki učitelj Zakona, pa ga upita, s nakanom da 
ga kuša: »Učitelju, što treba da činim, da zaslužim vječ¬ 
ni život?« Isus upita njega: »Što je pisano u Zakonu? 
kako čitaš?« Onaj odgovori: »Ljubi Gospodina svojega 
Boga svim svojim srcem, svom svojom dušom, svom 
svojom snagom i svim svojim umom, a svojega bližnje- 

ga kao samoga sebe-«. I reče mu: »Pravo si odgovorio, 
čini to i živjet ćeš!« Ali on hoteći se opravdati upita 
Isusa: »A tko je moj bližnji?« — Tada Isus reče: 
>*Neki je čovjek putovao iz Jeruzalema u Jeriho i upad¬ 
ne u ruke razbojnika, koji ga svuku, izrane, ostave na¬ 
pola mrtva pa otiđu. Dogodi se, da je onim putem pro¬ 
lazio svećenik; on ga opazi i prođe dalje. Isto tako i 
levit, kad je bio kraj toga mjesta, opazi ga i prođe. A 
neki Samaritanac putujući dođe do njega; kad ga vidje, 
sažali mu se, i pristupi k njemu, opere mu rane uljem 
i vinom, pa ih zavije. Onda ga posadi na svoje živinče, 
dovede ga u gostionicu i pobrinu se za njega. Sutradan 
izvadi dva dinara, dade ih gostioničaru i reče: Brini se 
za njega. I što potrošiš više, kada se vratim, ja ću ti 
platiti. Što ti se čini: Koji je od ove trojice bio bližnji 
onome, koji je upao među razbojnike?« Zakonoznanae 
odgovori: »Onaj, koji mu iskaza milosrđe«. Isus mu 
reče: »Idi i čini i ti tako!« 

PRIKAZNA Molio se Mojsije pred licem svoga Boga 
i rekao: »Zašto se. Gospodine, srdiš na svoj narod? Od¬ 
vrati se od svoga gnjeva. Sjeti se Abrahama, Izaka i 
Jakova, kojima si se zakleo, da ćeš im dati zemlju, u 
kojoj teče mlijeko i med«. I sažali se Gospodinu te ne 
učini zlo, koje je smislio učiniti svome narodu. 

PRIKAZNA Žrtvene darove, što ti ih na svetim ol- 
MOLITVA tarima prinosimo, molimo, Gospodine, 
primi dobrostivo, da djelujući nama na oprošten je dadu 
čast tvojem imenu. Po Gospodinu ... 

PRIČESNA Plodom se tvojih djela. Gospodine, siti 
zemlja; izvodiš kruh iz zemlje i vino, da razveseli srce 
čovjeku; od ulja se svijetli lice, i kruh krijepi srce 
čovjeku. 

POPRIČESNA Neka nam, molimo, Gospodine, sudje¬ 
lovanje u ovome svetom otajstvu dade život i da nam 
bude na pomirbu i zaštitu. Po Gospodinu ... 

XIII nedj. po Duhovima 

Čovjek je bijednik, a Bog je svemoguć. Ima li među njima 
veze? Da, čak i ugovor (ul. pj.). Prvi ugovor, sklopljen samo 
s jednim narodom, prestao je, jer je Bog po svome Sinu sklo¬ 
pio novi (po'sl.) i svim ljudima obećao neizmjerno više nego 

im je davao u Starom zavjetu. Na Spasiteljeva se riječ svi 
čistimo (ev.), svi primamo tri bogoslovske kreposti (mol.) i svi 
možemo blagovati nebeski kruh (prič. pj.). To nam je donijelo 
otkupljenje, to nam donosi svaka sv. Misa. 

UL AZNA Pogledaj, Gospodine, na svoj zavjet, i duše 
siromaha svojih ne zaboravi dokraja. Ustani, Gospodine, 
brani stvar svoju, ne ogluši se na glasove onih koji te 
traže. — Ps. 73. Zašto si nas. Bože, odbacio za vazda? 
Zašto se raspaiio tvoj gnjev na ovce paše tvoje? Slava 
Ocu... Pogledaj, Gospodine ... 

MOLITVA Svemogući vječni Bože, daj da nam po¬ 
raste vjera, ufanje i ljubav, te učini da ljubimo što 
zapovijedaš, da bismo postigli što obećavaš. Po Gospo¬ 
dinu ... 

POSLANICA Čitanje poslanice bi. Pavla apostola 
Galaćanima (3, 16—22). — Braćo, Abrahamu i njego¬ 
vu potomku bila su zadana obećanja. Ne kaže: »i po¬ 
tomcima« kao mnogima, nego kao jednome: I tvojem 
potomku, koji je Krist. A kažem ovo: Zakon, koji je 
nastao poslije četiri stotine i trideset godina, ne ukida 
zavjeta, koji je potvrđen od Boga, da bi tako poništio 
obećanje. Ako je nasljedstvo po zakonu, onda nije po 
obećanju, a Bog je Abrahamu dao po obećanju. — 
Čemu dakle zakon? Zakon, objavljen od anđela preko 
posrednka, dan je, da se jače vide prestupci dok ne dođe 
potomak za kojega su dana obećanja. Posrednika nema, 
ako postoji samo jedna strana; a Bog je jedan. Je li 
dakle zakon protivan Božjim obećanjima? Nipošto. Do¬ 
ista, da je dan zakon, koji bi mogao davati život, pravda 
bi ovisila o zakonu. Ali, prema Pismu, sve je podložno 
grijehu, da se vjernicima obećanje ostvari po vjeri u 
Isusa Krista. 

IZA POSLANICE Pogledaj, Gospodine, na svoj za¬ 
vjet, i duše siromaha svojih ne zaboravi dokraja. Usta¬ 
ni, Gospodine, brani stvar svoju; spomeni se sramote 
slugu svojih. 

Aleluja, aleluja. Bože, ti si nam bio utočište od 
koljena do koljena, aleluja. 

EVANĐELJE *f* Slijedi sveto evanđelje po Luki (17, 
11—19) — U ono vrijeme, Isus, idući prema Jeruzale¬ 
mu, prolazio je između Samarije i Galileje. Kad je ula¬ 
zio u neko selo, dočeka ga deset gubavaca; oni su sta- 

jali podalje i vapili: »Isuse, učitelju, smiluj se nama!« 
Isus ih opazi i reče im: »Idite, pokažite se svećenicima«, 

I dok su išli, očiste se od gube. Tada jedan od njih, 
čim vidje da je ozdravio, vrati se glasno slaveći Boga, 
i padne ničice pred njega i zahvali mu. I taj je bio 
Samari tanac. Tada Isus upita: »Zar ih se nije očistilo 
deset? Gdje je ostalih devet? Nitko se ne vrati, da poda 
slavu Bogu, osim ovoga tuđinca!« Onda mu reče: »Usta¬ 
ni, idi, tvoja te je vjera spasila«. 

PRIKAZNA Ja se uzdam u tebe, Gospodine; govo¬ 
rim: Ti si Bog moj, u tvojim je rukama sudbina moja. 

PRIKAZNA Budi, Gospodine, milostiv svome naro- 
MOLITVA du; pogledaj milostivo ove darove i pri¬ 
mi ih kao pomirbeni dar te nam daj oproštenje i udijeli 
što molimo. Po Gospodinu... 

PRIČESNA Kruh s neba dao si nam. Gospodine, 
koji u sebi ima svaku slast i svu ugodnost. 

POPRlCESNA Molimo. Gospodine, da po primljenim 
nebeskim otajstvima sve više napredujemo k vječnom 
otkupljenju. Po Gospodinu... 

XIV nedj. po Duhovima 

Naša je zadaća da na svijetu neprestano težimo za Božjim 
kraljevstvom (ev., prič.), a Gospodin će se pobrinuti za sve 
druge naše potrebe. Njegovo kraljevstvo nije daleko, u nama 
je, ako misna žrtva i pričest potvrde Kristovo ustoličenje u 
našem srcu. 

ULAZNA Bože, štite naš, pogledaj i vidi lice poma- 
zanika svojega. Zaista, bolji je jedan dan u tvojim dvo¬ 
rovima nego tisuću drugih. — Ps. 83. Kako su mili 
stanovi tvoji. Gospodine vojska; duša moja čezne i gine\ 
od žudnje za dvorima Gospodnjim. — Slava Ocu... 
Bože, štite naš... 

MOLITVA Čuvaj, molimo. Gospodine, svoju Crkvu 
neprestanom milošću, i daj da se smrtni čovjek, nemo¬ 
ćan bez tebe, s tvojom pomoći vazda odvraća od onoga 
što je štetno, a usmjeri k onome što je spasonosno. Po 
Gospodinu... 

POSLANICA Čitanje poslanice bi. Pavla apostola 
Galaćanima (5, 16—24) — Braćo, živite po Duhu, pa 
nećete udovoljavati požudama tijela, jer tijelo žudi pro- 

tiv duha, a duh protiv tijela. Da, oni se protive jedan 
drugome, da ne činite onoga što hoćete. Ako vas vodi 
Duh, niste pod zakonom. Poznata su djela tijela, a to su 
bludnost, nečistoća, bestidnost, raspuštenost, iđolopo- 
klonstvo, vraćanje, neprijateljstvo, svađe, prepirke, 
srdžba, spletke, razdor, sljedbe, zavist, ubojstva, pijan¬ 
stvo, razuzdane gozbe i ovome slično. S obzirom na ova 
djela tijela unaprijed vam kažem, kao što sam već re¬ 
kao: Oni, koji čine takva djela, neće biti baštinici Bož¬ 
jega kraljevstva. — Ovo su pak plodovi duha: ljubav, 
radost, mir, strpljivost, blagost, dobrota, dugotrpnost, 
krotkost, vjernost, čednost, suzdržijivost, čistoća. Protiv 
takvih nema zakona. Oni, koji su Kristovi, raspeli su 
svoje tijelo s manama i požudama. 

IZA POSLANICE Bolje se je utjecati Gospodinu ne¬ 
go se pouzdavati u čovjeka. Bolje se je utjecati Gospo¬ 
dinu nego se pouzdavati u knezove. 

Aleluja, aleluja. Dođite, zapjevajmo Gospodinu, kli- 
čimo Bogu spasitelju našemu, aleluja. 

EVANĐELJE + Slijedi sveto evanđelje po Mateju (6, 
24—23) — U ono vrijeme reče Isus svojim učenicima: 
»Nitko ne može služiti dvama gospodarima, jer: ili će 
jednoga mrziti, a drugoga ljubiti, ili će pristajati uz 
jednoga, a prezirati drugoga. Ne možete služiti Bogu i 
bogatstvu! Zato vam kažem: Ne brinite se toliko za svoj 
život što ćete jesti, ni za svoje tijelo što ćete obući. Zar 
ži\ ot ne vrijedi više nego jelo, i tijelo više nego odijelo? 
Pogledajte ptice: niti siju niti žanju niti sabiru u žitni¬ 
ce, a hrani ih vaš nebeski Otac. Niste li vi daleko vred¬ 
niji od njih? — A tko od vas može svojom brigom 
dodati svojem rastu i jedan lakat? I za odijelo što vas 
toliko mori briga? Gledajte kako rastu ljiljani u polju: 
niti se trude niti predu, a kažem vam, da se ni Salamon 
u svojem punom sjaju nije odijevao kao jedan od njih. 
Pa ako Bog tako odijeva poljsku travu koja danas jest, 
a već se sutra baca u peć, koliko će više vas, maio- 
vjerni? Ne brinite se dakle toliko i ne govorite: što 
ćemo jesti, ili u što ćemo se obući? Sve to traže nevjer¬ 
nici. Vaš nebeski Otac zna da vam sve to treba. Tražite 
prije svega Božje kraljevstvo i njegovu pravdu, a sve 
će vam se ostalo dati. 

PRIKAZNA Anđeo će Gospodnji saći među one, koji 
ga se boje, te će ih izbaviti. Kušajte i vidite, kako je 
dobar Gospodin. 

PRIKAZNA Podaj, molimo. Gospodine, da nam ova 
MOLITVA spasonosna žrtva bude na očišćenje od 
grijeha i da nam umilostivi tvoje veličanstvo. Po Go¬ 
spodinu ... 

PRIČESNA »Tražite prije svega Božje kraljevstvo i 
njegovu pravdu, a sve će vam se ostalo dati«, kaže 
Gospodin. 

PO PRIČESNA Tvoja otajstva, Gospodine, neka nas 
uvijek čiste i utvrđuju, i vode k vječnome spasenju. Po 
Gospodinu... 

XV nedj. po Duhovima 

Isusova se čudesa iz Evanđelja ponavljaju sada u Crkvi, 
ne na jednome nego na mnogima, ne na tijelu nego na duši. 
Sv. Augustin tumači današnje evanđelje i djelovanje svetih 
sakramenata: „Nad onim se uskrslim mladićem razveselila 
majka udovica; nad ljudima svakog dana u duhu uskrslima 
veseli se majka Crkva. Onaj je bio mrtav tijelom, ovi dušom. 
Vidljiva je smrt onoga bila vidljivo oplakivana, a nevidljiva se 
smrt ovih ne može ni ustanoviti ni vidjeti. Samo jedan zna te 
mrtve, koji te mrtve može i uskrsnuti.” 

ULAZNA Prikloni, Gospodine, svoje uho i usliši me; 
spasi slugu svojega, koji se uzda u te. Bože moj; smiluj 
mi se, Gospodine, jer neprestano vapijem k tebi. — 
Ps. 85. Obraduj dušu sluge svojega, jer k tebi. Gospo¬ 
dine, uzdižem dušu svoju. Slava Ocu... Prikloni, Go¬ 
spodine ... 

MOLITVA Crkvu tvoju, Gospodine, neprekidno mi¬ 
losrđe neka čisti i brani, i jer bez tebe ne može ustra¬ 
jati na putu spasenja, svojom je pomoću vazda uprav¬ 
ljaj. Po Gospodinu ... 

POSLANICA Čitanje poslanice bi. Pavla apostola 
Galaćanima (5, 25—26; 6, 1—10) — Braćo, ako živimo 
po duhu i ravnajmo se po duhu! Ne težimo za taštom 
slavom, da ne izazivamo jedan drugoga i da ne zavidi¬ 
mo jedan drugome. Braćo, ako koji i upadne u kakav 
grijeh, vi, koji ste duhovni, takvoga obzirno poučite, 
pazeći da ne biste i sami upali u kušnju. Nosite breme 

jedan drugoga i tako ćete ispuniti Kristov zakon. Ako 
netko pomišlja, da je nešto, a stvarno nije ništa, vara 
sam sebe. Neka svatko ispita svoja djela, pa će tada 
samo u sebi imati razlog slave, a ne u drugome, jer će 
svatko sam nositi svoje breme. — Koji se poučava u 
nauci, neka sva svoja dobra dijeli sa svojim učiteljem. 
Ne zavaravajte se: Bog se ne da ismjehivati! Što tko 
sije, to će i žeti. Tko sije za svoje tijelo, od tijela će 
žeti prolaznost, a tko sije za duh, od duha će žeti vječni 
život. Ne sustajmo činiti dobro, jer, ako ne klonemo, žet 
ćemo u svoje vrijeme. Dakle, dok imamo vremena, či¬ 
nimo dobro, posebno svojima po vjeri. 

IZA POSLANICE Dobro je slaviti Gospodina i pje¬ 
vati imenu tvojemu, Svevišnji. Jutrom navješćivati tvo¬ 
je milosrđe i noću tvoju vjernost. 

Aleluja, aleluja. Veliki je Bog Gospodin, i kralj 
velik nad svom zemljom, aleluja. 

EVANĐELJE f Slijedi sveto evanđelje po Luki (7, 
11—16) — U ono vrijeme, išao je Isus u grad Naim. 
A za niim su išli njegovi učenici i mnogo naroda. Kad 
se približio vratima grada, gle! iznosili su mrtva jedin¬ 
ca majke udovice, i s njom je iz grada izlazilo mnoštvo 
svijeta. Kad je Isus vidi, sažali mu se te joj reče: »Ne¬ 
moj plakati!« I nosioci stanu, a on pristupi bliže, do¬ 
takne se nosila i reče: »Mladiću, tebi govorim, ustani!« 
Tada mrtvi mladić sjedne i stade govoriti. I dade ga 
Isus njegovoj majci. Strah obuze sve prisutne te su sla¬ 
vili Boga govoreći: »Velik je prorok ustao među nama, 
i Bog je pohodio svoj narod!« 

PRIKAZNA Željno sam očekivao Gospodina, i po¬ 
gledao je na me; uslišio je moju molivu, i metnuo je u 
moja usta pjesmu novu, pjesmu Bogu našemu. 

PRIKAZNA Tvoja otajstva, Gospodine, neka nas 
MOLITVA čuvaju i od nasrtaja đavla vazda štite 
Po Gospodinu ... 

PRIČESNA Kruh, koji ću ja dati, tijelo je moje za 
život svijeta. 

POPR1ČESNA Molimo, Gospodine, da nam djelova¬ 
nje tvoga nebeskog dara prožme dušu i tijelo, da u 

nama ne prevladaju sjetila, nego uvijek djelovanje 
ovog otajstva. Po Gospodinu ... 

XVI nedj. po Duhovima 

Božje milosrđe ima pripravljene bogate darove za one. koji 
ga zovu (ul. pj.). Ponizno priznajmo svoju slabost pa ćemo 
se osvjedočiti kako je Bog dobar i ljubezan. Želimo li već na 
ovom svijetu spoznati kakva je sreća i odlika pripadati iza¬ 
branima, povjerimo Kristu vjerno srce i ukorijenimo ga u 
ljubavi (posl.). Samo se ponizni mogu ufati u Božje milosrđe, 
jer Bog njih uzvisuje, a ohole ponizuje (ev.) i prepušta ih 
samima sebi. To je najteža kazna ovdje i u vječnosti. 

ULAZNA Smiluj mi se. Gospodine, jer neprestano 
vapijem k tebi; ti si. Gospodine, dobrostiv i blag, pun 
milosrđa za sve, koji te zazivlju. — Ps. 85. Prikloni, 
Gospodine, uho svoje i usliši me, jer sam bijedan i siro¬ 
mašan. Slava Ocu... Smiluj mi se ... 

MOLITVA Tvoja milost, molimo, Gospodine, neka 
nas uvijek pretječe i prati te neprestano potiče na dob¬ 
ra djela. Po Gospodinu ... 

POSLANICA Čitanje poslanice bi. Pavla apostola 
Efežanima (3, 13—21) — Braćo, molim vas da ne klo- 
nete zbog' mojih nevolja, što ih trpim za vas. One su 
vaša slava. Prigibam svoja koljena pred Ocem našega 
Gospodina Isusa Krista, od koga potječe svako očinstvo 
na nebu i na zemlji, sa svrhom, da vam po svojoj obil¬ 
noj slavi dade, da se njegovim Duhom ojačate za unu¬ 
trašnjeg čovjeka; da po vjeri Krist stanuje u vašim 
srcima; da možete, u ljubavi ukorijenjeni i utvrđeni, sa 
svim svetima razumjeti širinu i dužinu i visinu i du¬ 
binu (ljubavi Kristove) i spoznati ljubav Kristovu koja 
nadilazi svaku spoznaju, da se napunite svake punine 
Božje. Onome, koji snagom, što djeluje u nama, mdže 
učiniti neizmjerno više nego što mi molimo ili razumi¬ 
jemo — njemu slava u Crkvi i u Isusu Kristu od svih 
pokoljenja u vi jeke vjekova. Amen. 

IZA POSLANICE Narodi će se bojati imena tvojega 
Gospodine, i svi kraljevi zemaljski slave tvoje. Jer je 
Gospodin sagradio Sion i javio se u slavi svojoj. 

Aleluja, aleluja. Pjevajte Gospođinu pjesmu novu, 
jer učini čudesa, aleluja. 

EVANĐELJE f Slijedi sveto evanđelje po Luki (14, 
1—11) — U ono vrijeme, vrebali su na Isusa, kad 
jedne subote dođe u kuću nekoga farizejskog poglavice, 
da blaguje. I gle! pred njm je stajao neki čovjek, koji 
je imao vodenu bolest. Isus upita zakonoznance i fari¬ 
zeje: »Je li dopušteno ozdravljati u subotu?« Oni su 
šutjeli. Tada se Isus rukom dotakne bolesnika, izliječi 
ga i otpusti. Onda njima reče: »Koji od vas ne bi u 
subotnji dan izvukao svojega magarca ili vola, kada bi 
mu pao u zdenac?« Na to mu nisu mogli ništa odgo¬ 
voriti. — K tome, kad je vidio kako uzvanici biraju 
prva mjesta, reče usporedbu: »Kad te tko pozove na 
svadbu, ne sjedaj na prvo mjesto, da ne bi među uzva¬ 
nicima bio koji časniji od tebe, pa da ne bi došao onaj 
koji je pozvao tebe i njega i rekao ti: Daj mjesto ovo¬ 
me! Tada bi postiđen morao sjesti na posljednje mjesto. 
.Nego, kada te tko pozove, pođi i sjedni na posljednje 
mjesto, da ti onaj, koji te je pozvao, kada dođe, reče: 
Prijatelju, pomakni se naviše! To će ti tada biti na čast 
pred svim uzvanicima. Kažem vam: svaki, koji se uzvi¬ 
suje, ponizit će se, a koji se ponizuje, uzvisit će se«. 

PRIKAZNA Gospodine, pohiti da mi pomogneš; 
neka se smetu i postide svi koji traže dušu moju da je 
pogube. Gospodine, pohiti da mi pomogneš. 

PRIKAZNA Očisti nas, molimo, Gospodine, snagom 
MOLITVA ove žrtve, i milostivo djeluj u nama 
tako da budemo vrijedni biti joj dionicima. Po Gospo¬ 
dinu ... 

PRIČESNA Gospodine, slavit ću samo tvoju pravdu; 
Bože, ti si me učio od mladosti moje, pa sve do duboke 
starosti ne zapusti me, Bože. 

POPRIČESNA Duše naše, molimo, Gospodine, milo¬ 
stivo očisti i obnovi nebeskim otajstvima, da tako pri¬ 
mimo sadašnju pomoć za tijelo kao i buduću. Po Go¬ 
spodinu ... 

XVII nedj. po Duhovima 

U svojoj velikoj tjeskobi tražimo Božje milosrđe (ul. i 
poprič. pj.). Ako se oslobodimo đavolskog upliva, težit ćemo 
samo Bogu (mol.). K Bogu nas vodi jedinstvo duha i veza 
mira (posl.), a sasvim konkretno najveća zapovijed dvostruke 

ljubavi (ev.). Već sada vidimo kako se u milosti pojavljuje 
među nama Gospodin čijega se dolaska boje zemaljski kne¬ 
zovi (prič.). Isuse, budi nam svima ne sudac, već Spasitelj! 

ULAZNA Pravedan si, Gospodine, i pravedne su tvo¬ 
je odluke; učini svojemu slugi po milosrđu svojemu. — 
Ps. 118. Blago onima koji idu neokaljanim putem, koji 
žive po zakonu Gospodnjemu. Slava Ocu... Pravedan 
si... 

MOLITVA Daj, molimo, Gospodine, tvojemu puku 
da izbjegne pogubnom utjecaju đavla i da čiste duše 
teži k tebi, jedinomu Bogu. Po Gospodinu ... 

POSLANICA Čitanje poslanice bi. Pavla apostola 
Efežanima (4, 1—6). — Braćo, ja Gospodnji sužanj 

molim vas, da živite dostojno zvanja u kojemu ste po¬ 
zvani, sa svom poniznosti, krotkosti i strpljivosti, pod¬ 
noseći jedan drugoga u ljubavi. Nastojte sačuvati jedin¬ 
stvo Duha povezani mirom. Jedno tijelo i jedan Duh, 
kao što ste pozivom pozvani k jednoj nadi. Jedan Go¬ 
spodin, jedna vjera, jedan krst, jedan Bog i Otac sviju, 
koji je nad svima i za sve i u nama, koji je blagoslov¬ 
ljen u vi jeke vjekova, amen. 

IZA POSLANICE Blago narodu kojemu je Bog Go¬ 
spodin, puku koji on izabra sebi za baštinu! Riječju su 
Gospodnjom stvorena nebesa; i dahom njegovih usta 
sva vojska njihova. 

Aieluja, aleluja. Gospodine, usliši molitvu moju, i 
vapaj moj k tebi da dođe, aleluja. 

EVANĐELJE t Slijedi sveto evanđelje po Mate ju 
(22, 34—46) — U ono vrijeme pristupe k Isusu farizeji 
i između njih neki pismoznanac koji kušajući Isusa upi¬ 
ta ga: »-Učitelju, koja je najveća zapovijed u zakonu?« 
Isus mu odgovori: »Ljubi Gospodina Boga svoga svim 
srcem svojim, svom dušom svojom i svom pameti svo¬ 
jom! Ovo je najveća i prva zapovijed. Druga je ovoj 
slična: Ljubi bližnjega svoga kao samoga sebe! U ovim 
d\jema zapovijedima je sav zakon i proroci«. — A 
kada se skupe farizeji, upita ih Isus: »Sto vi mislite o 
Kristu? Čiji je on Sin?« Odgovore mu: »Davidov«. Reče 
im: »Kako ga onda David, potaknut od Duha, naziva 
Gospodinom, kad kaže: Reče Gospodin Gospodinu mo¬ 

jemu: Sjedi mi s desne strane, dok ne položim tvoje ne¬ 
prijatelje pod tvoje noge? Pa ako ga David naziva Go¬ 
spodinom, kako mu može biti sin?« I nitko mu nije 
mogao odgovoriti ni riječi, niti ga se tko od toga dana 
usudi više pitati. 

PRIKAZNA Molio sam se Bogu svome ja Danijel 
govoreći: Usliši, Gospodine, molitve sluge svoga; obasjaj 
licem svojim svetište svoje; milostivo pogledaj ovaj na¬ 
rod nad kojim je zazvano sveto ime tvoje. Bože. 

PRIKAZNA Veličanstvo tvoje, Gospodine, smjerno 
MOLITVA molimo da nas od prošlih i budućih 
prestupaka oslobodi ovo sveto djelo što ga izvršujemo. 
Po Gospodinu .. . 

PRIČESNA Zavjetujte se i izvršite zavjete Gospodi¬ 
nu Bogu svojemu; svi oko njega neka prinesu darove 
strašnome; njemu koji kroti duh knezova, koji je stra¬ 
šan kraljevima zemlje. 

POPRIČESNA Svemoćni Bože, neka nas tvoja po- 
svetna otajstva iscijele od opačina i neka nam budu na 
vječnu pomoć. Po Gospodinu ... 


XVIII nedj. po Duhovima 

Od ove nedjelje počinje crkvena jesen. Naše se misli sada 
ponajviše okreću prema svršetku, prema odlasku u vječnost 
(ul., pj. iza posl.). Konačnu objavu g. n. Isusa Krista i „dan 
njegova dolaska” spominje i poslanicama njegova riječ „Pođi 
svojoj kući!“ (ev.) vrijedi i nama. Oslobođeni od grijeha (mol.) 
ulazimo u vječnu kuću svog nebeskog Oca. Na to imamo pra¬ 
vo, jer smo već ovdje po sv. Misi i pričesti dionici božanstva 
(prik. mol. i poprič.). Radi se samo o tome da smo, kako ističu 
obje molitve, svojim životom toga „dostojni”. 

ULAZNA Daj mir, Gospodine, onima, koji te čekaju, 
da se tvoji proroci pokažu pouzdani; usliši molbe svoga 
sluge i puka svoga Izraela. — Ps. 121. Obradovah se 
kad mi rekoše: Idemo u dom Gospodnji. Slava Ocu... 
Daj mir. Gospodine... 

MOLITVA Našim srcima, molimo, Gospodine, neka 
upravlja djelovanje tvoga milosrđa, jer se tebi bez tebe 
ne možemo svidjeti. Po Gospodinu ... 

POSLANICA Čitanje poslanice bi. Pavla apostola 
Korinćanima (I 1, 4—8). — Braćo, neprestano za vas 
zahvaljujem svojem Bogu na njegovoj milosti, koja vam 
je dana u Kristu Isusu. Po njemu ste bogati u svemu, 
u svakoj riječi i u svakom znanju. Odkad se među 
vama učvrstilo propovijedanje Kristova evanđelja, ima¬ 
te sve milosti. I čekate, da se pojavi naš Gospodin Isus 
Krist, koji će vas učiniti postojanima do kraja, da bu¬ 
dete bez krivice na dan dolaska našega Gospodina Isusa 
Krista. 

IZA POSLANICE Obrađovah se kad mi rekoše: Ide¬ 
mo u dom Gospodnji. Neka bude mir u zidinama tvo¬ 
jim, sigurnost u palačama tvojim. 

Aleluja, aleluja. Narodi će se bojati imena tvojega. 
Gospodine: i svi zemaljski kraljevi slave tvoje, aleluja. 

EVANĐELJE f Slijedi sveto evanđelje po Mateju (9, 
1—8). — U ono vrijeme, uđe Isus u lađu, preplovi 
jezero i dođe u svoj grad. I gle, donesu pred njega uze¬ 
toga, koji je ležao na postelji. Kad je Isus vidio njihovu 
vjeru, reče uzetomu: »Uzđaj se. sinko, opraštaju ti se 
Tvoji grijesi!« Neki od književnika pomisle u sebi: 
Ovaj huli.« A Isus, znajući njihove misli, reče im: »-Za¬ 
što mislite zlo u svojim srcima? Što je lakše reći: »O- 
praštaju ti se tvoji grijesi«, ili: »Ustani i hodi?« A da 
znate, da Sin Čovječji ima vlast na zemlji opraštati 
grijehe«, reče uzetomu: »Ustani, uzmi svoju postelju i 
pođi svojoj kući!« I on ustade i pođe svojoj\kući. Kad 
su ljudi to vidjeli, pobojali su se i slavili su Boga, koji 
je dao takvu moć ljudima. 

PRIKAZNA Posvetio je Mojsije žrtvenik Gospođinu 
prinijevši na njemu paljenice i žrtvujući žrtve; prika¬ 
zao je večernju žrtvu kao ugodni miris Gospođinu na¬ 
očigled sinova Izraelovih. 

PRIKAZNA Bože, koji nas po časnoj zamjeni u ovoj 
MOLITVA žrtvi činiš dionicima višnje naravi jedi¬ 
noga Boga, podai. molimo, kao što upoznajemo tvoju 
istinu da je tako i postignemo dostojnim djelima. Po 
Gospodinu... 

PRIČESNA Prinesite žrtve i uđite u dvore njegove; 
klanjajte se Gospodinu u svetom hramu njegovu. 

POPRIČESNA Okrijepljeni svetim darom zahvalju¬ 
jemo ti, Gospodine, i molimo tvoje milosrđe, da nas uči¬ 
niš dostojnima toga dara'. Po Gospodinu. 

XIX nedj. po Duhovima 

Život je na zemlji progonstvo, pa današnje misne pjesme 
govore o oslobođenju koje će Bog izvršiti kad nas zauvijek 
uzme k sebi. Moramo se osloboditi svih zapreka duše i tijela 
(mol.) i živjeti kao novi ljudi (posij. Treba sačuvati bijelu 
krsnu haljinu (ev.), a, jer to nije lako. Bog nam je propisao 
spasonosni lijek (poprič.). On sam nas hrani svojim tijelom 
i krvlju, da budemo zaista slobodni i samo njemu privrženi. 

ULAZNA Ja sam spasenje naroda, kaže Gospodin; 
ja ću ih uslišiti, iz kakve god nevolje zavapili k meni, 
i bit ću njihov Gospodin do vijeka. — Ps. 77. Čuj, 
puče moj, zakon moj; prigni uho svoje k riječima usta 
mojih. Slava Ocu... Ja sam spasenje... 

MOLITVA Svemogući i milosrdni Bože, udalji milo¬ 
stivo od nas sve, što nam priječi, da bez zapreke u duši 
i tijelu slobodno izvršujemo tvoju službu. Po Gospo¬ 
dinu ... 

POSLANICA Čitanje poslanice bi. Pavla apostola 
Efežanima (4, 23—28) — Braćo, obnovite se u srcu i 
umu, i obucite novoga čovjeka stvorena na Božju sliku 
u stvarnoj pravdi i svetosti. Zato, odbacite laž i govo¬ 
rite istinu svaki sa svojim bližnjim, jer smo udovi jedan 
drugomu. Srdite se, ali ne grešno: neka sunce ne zađe 
nad vašom srdžbom. Ne dajte mjesta đavlu! Tko je 
krao, neka više ne krade; mjesto toga neka pošteno radi 
svojim rukama, da bi imao od čega dati potrebnima. 

IZA POSLANICE Neka se vine molitva moja k tebi 
kao tamjan; dizanje ruku mojih kao večernja žrtva. 

Aleluja, aleluja. Hvalite Gospođina i prizivajte ime 
njegovo; navješćujte među narodima djela njegova, 
aleluja. 

EVANĐELJE t Slijedi sveto evanđelje po Mateju 
(22, 1—14) — U ono vrijeme, govoraše Isus svećenič¬ 
kim prvacima i farizejima u poredbama: »Nebesko je 
kraljevstvo slično vladaru, koji priredi svadbu svojemu 
sinu, pa posla svoje sluge, da pozovu uzvanike na svad¬ 
bu. Ali uzvanici nisu htjeli doći. Tada posla druge sluge 

i reče im: »Kažite uzvanicima: Pripravio sam gozbu, 
moji su junci i utovljenici zaklani, i sve je pripravlje¬ 
no; dođite na svadbu«. Ali oni nisu marili za to, nego 
odoše — netko u svoje polje, netko u svoju trgovinu; 
ostali pak uhvatiše njegove sluge pa ih pogrdiše i ubiše. 
Kad to ču vladar, rasrdi se; onda pošalje svoju vojsku 
te pogubi one ubojice, a grad njihov spali. — Tada 
reče svojim slugama: »Gozba je doista pripremljena, 
ali nje pozvani nisu bili dostojni. Pođite zato na raskr¬ 
šća putova i pozovite na svadbu koga god nađete«. Nje¬ 
gove sluge iziđoše na putove te dovedoše sve koje na¬ 
đoše — zle i dobre. I svadbena se dvorana napuni go¬ 
stiju. — Ali, kad uđe vladar da vidi goste, ugleda 
ondje jednoga, koji nije bio obučen u svadbeno ruho. 
Vladar ga upita: »Prijatelju, kako si amo ušao bez svad¬ 
benoga ruha?« A on ušuti. Tada vladar zapovjedi slu¬ 
gama: »Svežite mu ruke i noge i bacite ga van, u tamu: 
ondje će biti plač i škrgut zuba. Mnogo je zvanih, ali 
je malo izabranih«. 

PRIKAZNA Ako se nađem usred nevolje, čuvaš me 
živa; protiv srdžbe neprijatelja mojih pružaš svoju 
ruku, spasava me desnica tvoja. 

PRIKAZNA Podaj, molimo, Gospodine, da nam 
MOLITVA budu na spas ovi darovi što ih prinosi¬ 
mo očima tvojega veličanstva. Po Gospodinu V.. 

PRIČESNA Ti si zapovjedio da se tvoje zapovijedi 
dobro čuvaju; o da bi moji putovi bili upravljeni da 
čuvam naloge tvoje. 

POPRIČESNA Tvoje spasonosno djelovanje, Gospo¬ 
dine, neka nas milostivo oslobodi od naših opačina i 
dade da uvijek budemo privrženi tvojim zapovijedima. 
Po Gospodinu ... 

XX nedj. po Duhovima 

Na zemlji su dani zli, pa treba da .»iskoristimo vrijeme” 
(posl.). Vrlo je kratko doba kušnje, pa ne gubimo ni malo vre¬ 
mena. Vrijeme najbolje upotrebljavamo, kad Boga hvalimo 
i slavimo, što ćemo činiti svu vječnost. A za sva poniženja 
i bolesti (ev.) imamo nebeski lijek (prik. mol.). Ako nam je na 
zemlji i plakati, neka to bude u prvom redu zbog naših grijeha 
(ul. pj.) i iz čežnje za nebeskom domovinom (prik. pj.). Sta¬ 
novnici smo neba, zasad na zemlji. 

ULAZNA Imao si pravo, Gospodine, sa svim, što si 
nam učinio, jer smo sagriješili tebi i tvojim se zapovi¬ 
jedima nismo pokorili; ali proslavi ime svoje i učini s 
nama po mnoštvu smilovanja svoga. — Ps. 118. Blago 
onima, koji idu neokaljanim putem, koji žive po za¬ 
konu Gospodnjemu. Slava Ocu... Imao si pravo... 

MOLITVA Udijeli, molimo, Gospodine, umilostiv- 
Ijen svojim vjernicima oprošten je i mir, da se očiste od 
svih grijeha i da ti bez straha služe. Po Gospodinu... 

POSLANICA čitanje poslanice bi. Pavla apostola 
Efežanima (5, 15—21) — Braćo, dobro pazite kako ži¬ 
vite. Iskoristite vrijeme, ne kao ludi nego kao mudri, 
jer su dani zli. Zato nemojte biti nerazumni, nego shva¬ 
tite što je volja Božja. Ne opijajte se vinom, jer se u 
njemu nalazi razuzdanost, nego se napunite Duha Sve¬ 
toga. Molite zajedno psalme, himne i duhovne pjesme; 
pjevajte i slavite Gospodina u svojim srcima. Na svemu 
uvijek zahvaljujte, u ime Gospodina našega Isusa Kri¬ 
sta, Bogu i Ocu. Pokoravajte se jedan drugome u strahu 
Kristovu. 

IZA POSLANICE Oči sviju uzdaju se u tebe. Gospo¬ 
dine, i ti im daješ hranu u pravo vrijeme. Ti otvaraš 
svoju ruku i puniš blagoslovom sve što živi. 

A leluja, aleluja. Spremno je srce moje, Bože, sprem¬ 
no je srce moje; pjevat ću i pripijevat ću psalme slavi 
tvojoj, aleluja. 

EVANĐELJE t Slijedi sveto evanđelje po Ivanu (4, 
46—53) — U ono vrijeme, bolovao je u Kafarnaumu 
sin nekoga kraljevskog činovnika. Kad je ovaj čuo, da 
je Isus došao iz Judeje u Galileju, pođe k njemu i za¬ 
moli ga, da dođe i da mu ozdravi sina, koji bijaše na 
umoru. Isus mu reče: »Ako ne vidite znakova i čudesa, 
ne vjerujete«. Kraljevski činovnik ponovi: »Gospodine, 
dođi prije nego umre moj sin!« Isus mu reče: »Pođi! 
tvoj sin živi.« Čovjek povjerova Isusovoj riječi i pođe. 
— Kad se on vraćao kući, dođu mu ususret sluge, koji 
mu jave: »Sin je Tvoj ozdravio«. On ih upita za vrijeme, 
kad mu je bilo bolje. Sluge mu odgovore: »Jučer oko 
sedam sati pusti ga groznica«. Tad otac upozna, da je 
io bilo u onaj sat. kad mu Isus reče: Tvoj sin živi, 
I primi vjeru on i sav njegov dom. 

PRIKAZNA Na babilonskim rijekama sjedili smo I 
plakali sjećajući se tebe, Sione. 

Bila nam, molimo, Gospodine, ova otaj- 
MOLITVA stva nebeski lijek; i neka opačine na¬ 
šega srca očiste. Po Gospodinu ... 

PRIčESNA Spomeni se svoje riječi slugi svojemu, 
Gospodine, po kojoj mi ulijevaš pouzdanje; u mojoj me 
nevolji to tješi. 

POPRIČESNA Da bismo postali dostojni svetih da¬ 
rova, Gospodine, podaj, molimo, da budemo vazda po¬ 
slušni tvojim zapovijedima. Po Gospodinu ... 

XXI nedj. po Duhovima 

Sve bliži svršetak našega života na zemlji otvara nam širi 
i taćniji pogled na sve što Bog čini (ul. pj.). Iskustvo nas uči 
da boj između duha i tijela traje na zemlji do smrti, pa nam 
se uvijek iznova obući u opremu Božjih bojovnika i nepre¬ 
stano upotrebljavati to oružje (posl.). Stvar je ozbiljna, od nje 
je ovisna vječnost, a obračun ćemo položiti potanko (ev.). 
Dugovi nam neće biti oprošteni, ako ih i mi ne oprostimo 
svojem bližnjemu (ev.). Pomirimo se sa svakim dok smo na 
putu, u dobi milosti! 

ULAZNA Sve je u tvojoj vlasti. Gospodine; i nema 
tko bi se mogao oprijeti tvojoj volji. Ti si naime stvorio 
sve, nebo i zemlju i sve što je pod nebom; ti si gospodar 
svega. — Ps. 118. Blago onima koji idu neokaljanim 
putem, koji žive po zakonu Gospodnjemu. Slava Ocu... 
Sve je... 

MOLITVA Obitelj svoju, molimo, Gospodine, čuvaj 
neprestanom dobrotom, da po tvojoj zaštiti bude rije¬ 
šena od svih zapreka i u dobrim djelima odana tvojem 
imenu. Po Gospodinu ... 

POSLANICA Čitanje poslanice bi, Pavla apostola 
Efežanima (6, 10—17) — Braćo, jačajte se u Gospo¬ 
đinu. i u sili njegove jakosti. Obucite Božje oružje, da 
se možete suprotstaviti đavolskim zasjedama. Jer naša 
borba nije protiv tijela i krvi, nego protiv knezova i vla¬ 
sti, protiv svjetskih upravitelja ove tame, protiv zlih 
duhova u zraku. Zato uzmite Božje oružje, da se možete 
oduprijeti u zli dan, sve svladati i održati se na bojištu. 

Budite dakle jaki! Opašite svoje bokove istinom, obucite 
oklop pravde, obujte noge spremnošću na evanđelje 
mira. U svemu se služite štitom vjere, kojim ćete ugasiti 
sve goruće strijele nečastivoga, i spasonosnu kacigu i 
duhovni mač koji je riječ Božja. 

IZA POSLANICE Ti si nam bio utočište od koljena 
do koljena. Prije nego postadoše gore i nastadoše zem¬ 
lja i svijet, od vijeka do vijeka si ti. Bože! 

Aleluja, aleluja. Kad je Izrael izlazio iz Egipta, 
kuća Jako vi je va iz naroda tuđega, aleluja. 

EVANĐELJE f Slijedi sveto evanđelje po Mateju 
(18, 23—35) — U ono vrijeme reče Isus svojim učeni¬ 
cima ovu usporedbu: Nebesko je kraljevstvo kao vladar 
koji odluči urediti račune sa svojim slugama. I kad je 
počeo obračunavati, dovedu mu jednoga koji je dugovao 
deset tisuća talenata A jer nije imao odakle bi vratio, 
gospodar naredi da prodadu njega, njegovu ženu i sve 
što ima, da se podmiri dug. Tada sluga pade pred njega 
ričice te ga zamoli: »Ustrpljenje imaj sa mnom i sve ću 
ti vratiti!« I gospodar se smilova tome slugi pa ga ot¬ 
pusti i oprosti mu dug. — Kada izađe taj sluga, nađe 
jednoga od svojih drugova koji mu je dugovao stotinu 
dinara. Uhvati ga, poče ga daviti i govoriti mu: »Vrati 
što si dužan!« Tada pred njega pade njegov drug i za¬ 
moli ga: »Ustrpljenje imaj sa mnom i sve ću ti vratiti!« 
Ali ovaj ne htjede, nego ode i baci ga u tamnicu, dok 
ne vrati dug. — Kad njegovi drugovi vidješe što se 
dogodi, vrlo se ražalostiše, pa pođu i jave svcjem go¬ 
spodaru što se dogodilo. Gospodar ga dozove k sebi i 
reče mu: »Zli slugo, jer si me molio, oprostio sam ti sav 
dug. Zar nije trebalo da se i ti smiluješ svome drugu 
kako sam se i ja tebi smilovao?« Tada ga njegov go¬ 
spodar, pun gnjeva, predade mučiteljima, dok ne vrati 
sav dug. Tako će i moj nebeski Otac učiniti vama, ako 
od sveg srca ne oprostite jedan drugome. 

PRIKAZNA Bio je čovjek u zemlji Hus, imenom 
Job, priprost i pravedan i bogobojazan. Sotona je tražila 
da ga kuša i Gospodin mu je dao vlast nad njegovim 
imanjem i tijelom. I ovaj je uništio sve njegovo imanje 
i djecu, a tijelo mu je udario strašnom ranom. 

PRIKAZNA Primi, Gospodine, dobrostivo žrtvene 
MOLITVA darove koje si naredio da budu tebi na 
pomirbu, a nama da svemogućom dobrotom povrate 
spasenje. Po Gospodinu ... 

PRIČESNA Duša moja čezne za spasenjem tvojim, i 
u riječ se tvoju čvrsto uzdam. Kada ćeš izreći osudu 
nad onima koji me progone? Zlikovci me progone; po- 
mozi mi. Gospodine Bože moj. 

POPRIČESNA Primivši hranu besmrtnosti molimo, 
Gospodine, da čista srea držimo ono što ustima primi- 
smo Po Gospodinu ... 


XXII nedj. po Duhovima 

Dani su sve kraći, zima sve bliže, pa se sjećamo svršetka. 
Svjesni svojih krivica i slabosti (prik. i poprič.) vapijemo 
k Božjem milosrđu, k Bogu početniku dobrote (mol.). Samo se 
tako usuđujemo misliti na konačni ,,Kristov dan” (posl.) i za 
njim čeznuti. Ususret tom danu ne idemn sami, nego u zajed¬ 
nici s Crkvom (pj. iza posl.), koja nastoji vršiti svoje dužnosti 
prema Bogu i prema ljudima (ev.). Na taj ćemo način biti 
.,puni plodova pravde” (posl.). Sam nam Krist stavlja u usta 
prave riječi (prik. pj.) koje će se svidjeti Bogu. 

ULAZNA Ako se budeš spominjao prestupaka, Go¬ 
spodine, — Gospodine, tko će opstati? Ali je u tebe smi- 
lovanje. Bože Izraelov. — Ps. 129. Iz dubine vapijem 
k tebi. Gospodine; Gospodine, usliši moj glas. Slava 
Ocu ... Ako se budeš... 

MOLITVA Bože, snago i utočište naše, ti koji si sam 
početnik dobrote, pokaži se milostiv molitvama svoje 
Crkve te podaj da uspješno postignemo ono što s pouz¬ 
danjem molimo. Po Gospodinu ... 

POSLANICA Čitanje poslanice bi. Pavla apostola 
Filipljanima (1, 6—11) — Braćo, uzdam se u Gospo¬ 
dina da će onaj, koji je u vama započeo dobro djelo i 
dovršiti ga do dana Isusa Krista. Pravo je da ovako 
mislim o svima vama, jer sam duboko uvjeren, da ste 
vi svi sudionici moje radosti, kao što u mojim okovima 
tako i u obrani i potvrdi evanđelja. Bog mi je svjedok, 
kako za vama čeznem ljubavlju Isusa Krista. I ovo mo¬ 
lim: da vaša ljubav sve više i više đbiluje znanjem 

i osjećanjem da odaberete što je bolje, da budete iskre¬ 
ni i besprijekorni za Kristov dan, puni plodova pravde 
po Isusu Kristu, na Božju slavu i hvalu. 

IZA POSLANICE Gle kako je dobro i ugodno da 
braća stanuju zajedno! Kao najbolje ulje što teče na 
bradu Aronovu. 

Aleluja, aleluja. Koji se boje Gospodina, neka se 
uzda ju u njega; on je njihov pomoćnik i štit, aleluja. 

EVANĐELJE f Slijedi sveto evanđelje po Mate ju 
(22, 15—21) — U ono vrijeme, farizeji održaše vijeće 
te se dogovoriše, kako da uhvate Isusa u riječi. Zato 
pošalju k njemu svoje učenike s herodovcima, i oni mu 
postave pitanje: »Učitelju, znamo da si istinit i da doista 
naučavaš Božju nauku bez obzira na ikoga, jer ne gle¬ 
daš tko je tko. Reci nam dakle, što ti misliš: je li dopu¬ 
šteno plaćati caru porez ili nije?« Isus shvati njihovu 
zlobu te im reče: »Licemjeri, što me kušate? Pokažite 
mi porezni novac«. Oni mu pruže dinar. Nato ih Isus 
upita: »Čija je ovo slika i natpis?« Oni mu odgovore: 
»Careva«. Tada im reče: »Dajte caru carevo, a Bogu 
Božje!« 

PRIKAZNA Sjeti se mene, Gospodine, koji vladaš 
svakom vlašću, i daj mi u usta pravi govor, da se knezu 
svide moje riječi. 

PRIKAZNA Podaj, milosrdni Bože, da nas ovaj spa- 
MOLITVA sonosni prinos oslobodi od naših krivica 
i od svih nesreća brani. Po Gospodinu ... 

PRIČESNA Ja vičem, a ti me čuješ. Bože; prigni 
svoje uho k meni i usliši moje riječi. 

POPRIČESNA Primivši, darove svetog otajstva, 
smjerno te molimo da bude na pomoć našoj slabosti ono 
što si zapovjedio da činimo tebi na spomen. Po Gospo¬ 
dinu ... 

XXIII nedj. po Duhovima 

Sto je bliži završetak putovanja to je i veći strah zbog 
obračuna. Opet se u molitvama spominju naša zla djela, veze 
grijeha, ne vrijednosti i zemaljske pogibli. Tima odgovaraju i 
vapaji u misnim pjesmama. Radi se o odlučnoj činjenici: 
hoćemo li se naći među onima, kojima je svršetak propast, ili 
među onima, kojima su imena upisana u knjizi života (posl.). 

Odlučit će naša pouzdana molitva (prič. pj.) i euharistijiska 
povezanost s liječnikom naših duša, koji može i duhom mrtve 
uškrsnuti (ev.). Vapijmo iz dubina. 

ULAZNA Govori Gospodin: Ja mislim misli mira, a 
ne ugnjetavanja; zazvat ćete me i ja ću vas uslišiti, i 
izbavit ću vas robove iz svih krajeva. — Ps. 84. Bla¬ 
goslovio si. Gospodine, svoju zemlju, na dobro si okre¬ 
nuo Jakovljevu sudbinu. Slava Ocu... Govori Gospo¬ 
din ... 

MOLITVA Oprosti, molimo, Gospodine, zla djela 
svojim ljudima, da se od veza grijeha, u koje smo upali 
po svojoj slabosti, oslobodimo tvojom blagošću. Po Go¬ 
spodinu .... 

POSLANICA Čitanje poslanice bi. Pavla apostola 
Filipljanima (3, 17—21; 4, 1—3) — Braćo, ugledajte se 
u mene i vladajte se prema onima koji žive po primje¬ 
ru, koji vam mi dajemo. Mnogi, o kojima sam vam često 
govorio, a sada plačući ponavljam, žive kao neprijatelji 
Kristova križa. Njihov će svršetak biti propast, jer im 
je bog trbuh i ponose se svojom sramotom. Oni teže 
samo za zemaljskim stvarima. Naša je, međutim, domo¬ 
vima na nebu, odakle očekujemo i Spasitelja, Gospodina 
Isusa Krista, koji će silom, kojom može sve podložiti 
sebi, preobraziti naše bijedno tijelo i učiniti ga jedna¬ 
kim svome slavnom tijelu. — Zato, moja draga i že¬ 
ljena braćo, radosti moja i kruno moja, ustrajte, pre¬ 
dragi, u Gospodinu! Žarko molim Evodiju i Sintihu, da 
isto misle u Gospodinu. A molim i tebe, vjerni druže, 
da im pomogneš, jer su mi one pomagale u širenju 
evanđelja, zajedno s Klementom i s drugim mojim su¬ 
radnicima, kojih su imena upisana u knjizi života. 

IZA POSLANICE Spasio si nas. Gospodine, od naših 
protivnika, i smeo si naše mrzitelje. U Bogu je naša 
slava u svako doba, i uvijek hvalimo ime tvoje. 

Aleluja, aleluja. Iz dubine vapijem k tebi. Gospo¬ 
dine; Gospođine, usliši moj glas, aleluja. 

EVANĐELJE f Slijedi sveto evanđelje po Mateju (9, 
18—26) — U ono vrijeme, dok je Isus govorio narodu, 
pristupi neki poglavar, padne pred njega ničice i reče: 
»Gospodine, kći je moja malo prije umrla; dođi, položi 
svoju ruku na nju, i ona će oživjeti«. Isus ustade i pođe 

za njim, a s Isusom pođu i njegovi učenici. — Ali, 
gle! neka žena, koja je dvanaest godina bolovala od 
krvarenja, približi se straga i dotakne se njegove halji¬ 
ne. Ona je vjerovala u sebi: »Ako se samo dotaknem 
njegove haljine, ozdravit ću!« Isus se okrene, pogleda 
je te joj reče: »Uzđaj se, kćeri, vjera te je tvoja ozdra¬ 
vila!« I žena ozdravi toga časa. — Kad je Isus stigao 
u kuću poglavara, vidi svirače i uzbuđeni narod, pa 
reče: »Odmaknite se, jer djevojka nije umrla, nego spa¬ 
va«. A ljudi se rugahu njegovoj tvrdnji-Ali Isus, 

pošto udalji narod, uđe u sobu, primi za ruku djevojku, 
i ona ustade. I glas se o tome raširi po svom onom 
kraju. 

PRIKAZNA Iz dubine vapijem k tebi. Gospodine; 
Gospodine, usliši moj glas, aleluja. 

PRIKAZNA Prinosimo ti, Gospodine, žrtvu hvale za 
MOLITVA uspjeh naše službe: da ono što si povje¬ 
rio nama nevrijednima da činimo, ti milostivo dovršiš. 
Po Gospodinu ... 

PRIčESNA Zaista vam kažem: Što god moleći za- 
ištete, vjerujte da ćete dobiti, i bit će vam. 

POPRIČESNA Molimo, svemogući Bože, ne dopusti 
da nas svladaju zemaljske pogibli, kad si nam dao 
radost da budemo dionici božanskih otajstava. Po Go¬ 
spodinu ... 

Ako ima više od 24. nedjelje po Duhovima, Ulazna, Iza po¬ 
slanice, Prikazna i Pričesna su od 23. nedjelje a ostali dijelovi 
od nedjelja što su pretekle po Bogojavljenju. 

Posljednja nedj. po Duhovima 

Crkva svakog dana sv. Misom i pričešću obnavlja Kristovo 
otkupiteljsko djelo. U tome nema završetka, pa zapravo ne 
možemo govoriti ni o svršetku crkvene godine. To je samo 
krug u spiralnom uzdizanju naših duša, novi god na životnom 
stablu sv. Crkve. Stoga je evanđelje ove i slijedeće nedjelje 
isto (samo uzeto od raznih evanđelista), o sudnjemu danu. 
prema kojemu teku svi naši dani i godine. Misne su pjesme 
u ovom raspoloženju iste kao i prošle nedjelje, pa nam je naj¬ 
veća želja (mol.), da plod božanskog djela (žrtve) revni je tra¬ 
žimo nego dosada, a uvijek će nas pratiti pomoć Božje dobrote. 

MOLITVA Potakni, molimo, Gospodine, volju svojih 
vjernika, da oni, koji plod božanskoga djela revnije 
traže, veću pomoć tvoje dobrote prime. Po Gospođinu.. 

POSLANICA Čitanje poslanice bi. Pavla apostola 
Kološanima (1, 9—14) — Braćo, ne prestajemo za vas 
moliti i prositi, da potpuno spoznate Božju volju sa 
svom mudrošću i duhovnim razumijevanjem; da živite 
dostojno Gospodina Boga ugađajući mu u svemu; da 
budete plodni svakim dobrim djelom i da napredujete 
u spoznaji Boga; da, ojačani u svakoj kreposti njegovom 
slavom i moći, podnosite sve potpuno strpljivo, veliko¬ 
dušno i radosno; da zahvaljujete Bogu Ocu koji nas 
učini dostojnima, da budemo subaštinici svetaca u svjet¬ 
losti. On nas izbavi od vlasti tame i prenese u kraljev¬ 
stvo svojega ljubljenog Sina, u kojem po njegovoj krvi 
imamo otkup i oprost grijeha. 

EVANĐELJE f Slijedi sveto evanđelje po Mateju 
(24, 15—35) — U ono vrijeme, reče Isus svojim učeni¬ 
cima: »Kad vidite na svetome mjestu groznu pustoš o 
kojoj govori prorok Danijel (koji čita neka razumije), 
tada oni, koji su u Judeji, neka bježe u gore, oni, koji 
su na krovu, neka ne silaze da što uzmu iz svoje kuće, 
oni, koji su na polju, neka se ne vraćaju da uzmu svoje 
haljine. A teško trudnicama i dojiljama u one dane! 
Molite da vaš bijeg ne bude zimi ili u subotu, jer će 
tada biti velika nevolja kakve nije bilo od postanka 
svijeta sve dosada, niti će je biti. I kad se ne bi skratili 
oni dani, nitko se ne bi spasio. Ali radi izabranih skra¬ 
tit će se oni dani. — Ako vam tko reče: »Evo, Krist 
je ovdje«, ili: »Krist je ondje«, nemojte vjerovati. Jer 
ustat će lažni kristi i lažni proroci, koji će činiti velike 
znakove i čudesa, da bi, ako je moguće, zaveli i izabra¬ 
ne. Eto, kazao sam vam unaprijed! Ako vam dakle 
reknu: »Eno ga u pustinji!«, nemojte izlaziti! »Eno ga 
u tajnim odajama!«, nemojte vjerovati. Kao što munja 
izlazi od istoka i vidi se sve do zapada, tako će biti i 
dolazak Sina Čovječjega. Gdje god bude strvina, tamo 
će se i orlovi skupljati. Odmah poslije nevolje onih dana 
sunce će pomrčati, mjesec neće dati svoje svjetlosti, 
zvijezde će pasti s neba i pokrenut će se nebeske sile. 
I tada će se na nebu pokazati znak Sina Čovječjega. Na 
zemlji će proplakati sva plemena, kad ugledaju Sina 
Čovječjega gdje dolazi s neba na oblacima u veličanstvu 
i velikoj moći. I poslat će svoje anđele, koji će jakim 
glasom trublje skupiti sve njegove izabranike sa četiri 

sirane svijeta, od jednoga do drugoga kraja neba. — 
Poukom neka vam bude primjer smokve: Kad se nje¬ 
zine grane pomlade i prolistaju, znate da je blizu ljeto. 
Tako i vi, kad sve to vidite, znajte da je blizu pred 
‘/ratima. Zaista vam kažem: Ovaj naraštaj neće proći 
dok se sve ovo ne ispuni. Nebo će i zemlja proći, ali 
riječi moje neće proći«. 

PRIKAZNA Milostiv budi, Gospodine, našim molba- 
MOLITVA ma; primi darove i molitve svoga puka 
i svima nam srca obrati k sebi, da oslobođeni od ze¬ 
maljskih požuda prijeđemo na nebeske želje. Po Go- 
podinu.... 

POPRIČESNA Podaj nam, molimo, Gospodine, da 
ova otajstva, što ih primismo, po svojem spasonosnom 
daru iscijele što je god nevaljalo u našoj duši. Po Go¬ 
spodinu ... 

BLAGDANI KALENDARSKIM REDOM 
30. XI Sv. Andrija 

ULAZNA Nada sve častim tvoje prijatelje, Bože, jer 
je velika uloga vlasti njihove. — Ps. 138. Gospodine, 
ti si me kušao i spoznao, tebi je poznat moj počinak i 
moje uskrsnuće. — Slava Ocu... — Nada sve... 

MOLITVA Smjerno molimo tvoje veličanstvo, Go¬ 
spodine, kao što je blaženi Andrija apostol Crkvi tvojoj 
bio propovijednik i upravitelj, tako da nam kod tebe 
uvijek bude zagovornik. Po Gospodinu našemu ... 

POSLANICA Čitanje poslanice bi. Pavla apostola 
Rimljanima (10, 10—18). — Braćo! Srcem se vjeruje 
za opravdanje, a ustima se ispovijeda vjera za spas. Jer 
Pismo kaže: »Neće se postidjeti nijedan, koji vjeruje u 
Njega«. A nema razlike među Židovom i Grkom, jer je 
isti Gospodin svih bogat za sve koji ga prizivaju. A spa¬ 
sit će se svaki koji god bude prizivao Gospodina. Nego, 
kako će prizivati onog u koga nisu vjerovali? Ili kako 
ćc vjerovati u onoga o kojemu nisu čuli govoriti? Kako 
će čuti bez propovjednika? Kako će propovijedati ako 
r isu poslani? Kao što je pisano: »Kako su krasne noge 
onih, koji navješćuju mir, koji navješćuju dobro!« Ali 
se svi ne pokoravaju evanđelju kako kaže Izaija: »Go- 

spođine, tko vjeruje našemu propovijedanju?« Dakle, 
vjera je od propovijedanja, a propovijeda se po Kristo¬ 
voj zapovijedi. Nego pitam vas: Zar nisu čuli? Ta po 
svoj se zemlji razliježe njihov glas i njihove riječi do 
na kraj svijeta. 

IZA POSLANICE Postavit ćeš ih za knezove nad 
svom zemljom, spominjat će tvoje ime. Gospodine! Mje¬ 
sto tvojih otaca rodit će ti se sinovi, zato će te narodi 
slaviti. 

Aleluja, aleluja. Ljubio je Gospodin Andriju kao 
ugodni miris, aleluja. 

EVANĐELJE t Slijedi sveto evanđelje po Mateju (4, 
18—22). — U ono vrijeme, kad je Isus hodao uz obalu 

Genezaretskoga mora, vidje dva brata Šimuna koji se 
zove Petar i njegova brata Andriju gdje bacaju u more 
rnreže (jer su bili ribari). I pozove ih: »Dođite za mnom 
i učinit ću vas ribarima ljudi!« Oni odmah ostave mre¬ 
že i pođu za njim. I kad je pošao dalje, vidio je druga 
dva brata Jakova Zebedejeva i brata mu Ivana, gdje 
u lađi sa svojim ocem popravljaju svoje mreže, i po¬ 
zove ih. I oni odmah ostave mreže i oca i pođu za njim. 

PRIKAZNA Nada sve častim tvoje prijatelje. Bože, 
jer je velika uloga vlasti njihove. 

PRIKAZNA Neka ti, Gospodine, budu ugodne naše 
MOLITVA žrtve po zagovoru svetog Andrije apo¬ 

stola da ti se svide po zaslugama onih, kojima ih na čast 
svečano prinosimo. Po Gospodinu ... 

HVALOSPJEV o svetim apostolima. 29. VI. 

PRIČESNA Pođite za mnom, učinit ću vas ribarima 
ljudi; a oni ostave mreže i lađu, te pođu odmah za Go¬ 
spodinom. 

POPRIČESNA Primismo, Gospodine, božanstvene 
tajne veseleći se blagdanu svetog Andrije; daj da budu 
nama na oproštenje, kao što su na čast tvojim svecima. 
Po Gospodinu našemu ... 

8. XII Bezgrjesno Začeće BI. Dj. Marije 

Majka je Marija uzor i put po kojemu se imamo pripraviti 
na Božić. Usklicima se Izaije (ul. pj.), Židova (pj. iza Posla¬ 
nice), anđela (prik. pj.) i Crkve (prič. pj.) veselimo njezinoj 
izvanrednoj povlastici. Poslanica na nju primjenjuje staro¬ 

zavjetne riječi o Božjoj mudrosti, jer je ona „prijestolje 
mudrosti”. Ev. ističe da je milosti puna, dakle od prvog po¬ 
četka pomilovana, da je Bog s njom na sasvim poseban način, 
jer je ona jedina među svim ženama odabrana za Majku 
Božju. Sve tri molitve žele nama isprositi milosti po kojima 
ćemo joj biti što sličniji. To se pristoji djeci takve Majke! 

ULAZNA Kličem od radosti u Gospodinu i duša se 
moja veseli u Bogu mojemu, jer me je odjenuo u haljine 
spasenja i ogrnuo me plaštem svetosti, kao zaručnicu 
urešenu biserima. — Ps. 29. Veličat ću te, Gospodine, 
jer si me odabrao; nisi dao da se moji neprijatelji 
raduju nada mnom. — Slava Ocu... Kličem od ra¬ 
dosti ... 


MOLITVA Bože, koji si bezgrješnim začećem Djevice 
pripravio dostojno prebivalište svojemu Sinu, molimo 
da ti, koji si je očuvao od svake ljage, predvidjevši 
smrt istoga svoga Sina, podaš da i mi njezinim zagovo¬ 
rom dođemo k tebi čisti. Po istom Gospodinu ... 

POSLANICA Čitanje knjige Mudrosti (Prič. 8, 
22—35). — Gospodin me je imao u početku svojih 
putova, prije nego je išta učinio. Bila sam oduvijek 
određena, prije postanka zemlje. Još nije bilo bezdana, 
a ja sam već bila začeta. Izvori voda još nisu bili pro¬ 
valili, planine nisu postojale, rodila sam se prije bre¬ 
gova. Još nije bio stvorio ni zemlju ni rijeke niti 
postavio zemaljske stožere, a ja sam postojala. 
— Kad je pripremao svod, kad je stalnim zakonom 
postavljao međaše bezdanima, kad je gore učvršćivao 
zrak i dolje pokretao izvore voda, kad je unaokolo 
udarao granice moru i postavljao zakone vodama da se 
ne prelijevaju izvan svojih korita, kad je stavljao 
osnove zemlji, bila sam s njime i svime upravljala. 
Radovala sam se svakog dana, igrala sam pred njim 
čitavo vrijeme, igrala sam po zemaljskom krugu, i 
užitak mi je biti s ljudima. — Zato me, djeco, čujte! 
Blago onima koji idu mojim putovima. Slušajte nauku, 
budite mudri, nemojte je odbaciti. Blago čovjeku koji 
mene sluša i koji svaki dan bdije uz moja vrata i čuva 
ulaze u moj dom. Tko mene nađe naći će život i primit 
će spasenje od Gospodina. 

IZA POSLANICE Blagoslovljena si, Djevo Marijo, od 
Gospodina Boga svevišenjega nad sve žene na zemlji. 
Ti si slava Jeruzalema, ti radost Izraela, ti dika puka 
našega. 

Aleluja, aleluja. Sva si lijepa, o Marijo, i ljage 
istočne nema na tebi. Aleluja. 

EVANĐELJE Slijedi sveto evanđelje po Luki (1, 
26—28). — U ono vrijeme posla Bog anđela Gabrijela 
u galilejski grad Nazaret k djevici Mariji, koja je bila 
zaručena s Davidovim potomkom Josipom. Anđeo uđe 
k njoj i reče: »Zdravo, milosti puna, Gospodin s to¬ 
bom, blagoslovljena ti među ženama !« 

PRIKAZNA Zdravo, Marijo, milosti puna. Gospodin 
s tobom, blagoslovljena ti među ženama, aleluja. 

PRIKAZNA Primi, Gospodine, spasonosnu žrtvu, 
MOLITVA koju ti prinosimo o svetkovini Bezgrje¬ 
snog začeća blažene djevice Marije, i podaj da se nje¬ 
zinim zagovorom onako izbavimo od svojih krivica kako 
priznajemo da je ona tvojom milošću od svake ljage 
unaprijed bila sačuvana. Po Gospodinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože. I da 
te o Bezgr jesnom začeću blažene Marije vazda djevice 
hvalimo, blagoslivljamo i slavimo. Ona je djelovanjem 
Duha Svetoga začela jedinorođenoga Sina tvoga i sa¬ 
čuvavši slavu djevičanstva rodila svijetu vječno svjetlo, 
Isusa Krista, Gospodina našega. Po njemu tvoje veli¬ 
čanstvo hvale anđeli, klanjaju ti se gospodstva, dršćući 
podlažu se vlasti. S njima zajedno slave te nebesa, 
nebeske sile i blaženi serafi. Daj, molimo, da se njima 
pridruže i naši glasovi, dok te smjerno slavimo riječima: 

Na druge svetkovine bi. Dj. Marije riječi ,,o Bezgrješnom 
začeću 44 promijene se prema nazivu svetkovine. 

PRIČESNA Veličanstveno je što je rečeno o tebi, 
Marijo; jer ti je svemogući učinio velike stvari. 

POPRIČESNA Otajstva koja primismo, Gospodine 
Bože naš, iscijelila u nama rane onoga grijeha od kojega 
si divno očuvao bezgrješno začeće blažene Marije. Po 
Gospodinu... 


Blagdani prosinca ggj 


21. XII Sv. Toma 

ULAZNA kao na sv. Andriju, 30. XI. 

MOLITVA Daj nam, molimo. Gospodine, da dostoj¬ 
no slavimo svetkovinu blaženoga tvoga apostola Tome, 
te nas i njegova zaštita vazda uzdizala, i mi nasljedovali 
njegovu vjeru prikladnom pobožnošću. Po Gospodinu 

POSLANICA Čitanje poslanice blaženoga Pavla apo¬ 
stola Efežanima (2, 19—22). — Braćo! Više niste 
stranci ni pridošlice, nego ste sugrađani svetaca i Božji 
ukućani, Nazidani ste na temelj apostola i proroka a 
ugaoni je kamen sam Isus Krist. Sva zgrada sazidana 
na njemu diže se za sveti hram u Gospodinu. Na njega 
se i vi nazidajte u Duhu za stan Božji. 

IZA POSLANICE Nada sve častim tvoje prijatelje, 
Boze, jer je velika uloga vlasti njihove. Da ih brojim, 
ima ih više nego pijeska. 

Aleluja, aleluja. Radujte se pravednici u Gospodinu, 
pravednima dolikuje pohvala. Aleluja. 

EVANĐELJE f Slijedi sveto evanđelje po Ivanu (20, 
24—29). — U ono vrijeme Toma Blizanac, jedan od 
dvanaestorice, nije bio s njima kad je došao Isus. Drugi 
mu učenici reknu: »Vidjesmo Gospođina«. A on im od¬ 
govori: »Neću vjerovati dok ne vidim na njegovim ru¬ 
kama rana od čavala i ne metnem svoga prsta u mjesto 
od čavala i ne metnem svoje ruke u njegov bok«. I po¬ 
slije osam dana bili su opet njegovi učenici unutra i s 
njima Toma. Isus dođe, dok su vrata bila zatvorena, 
stade u sredinu i reče: »Mir vama!« Zatim kaže Tomi: 
»Metni ovamo svoj prst, i vidi moje ruke, i pruži svoju 
ruku i metni u moj bok, i ne budi nevjeran, nego vje¬ 
ran«. Toma odgovori: »Gospodine moj i Bože moj!« Isus 
mu reče: »Povjerovao si kad si me vidio. Blago onima 
koji ne vide a vjeruju!« 

PRIKAZNA Po svoj zemlji iziđe njihov glas i do na 
kraj svijeta nauka njihova. 

PRIKAZNA Donosimo ti, Gospodine, dugovanje svo- 
MOLITVA je službe smjerno te moleći da u nama 
sačuvaš svoje darove po zagovoru blaženoga apostola 

Tome, a radi njegovog časnog priznanja prinosimo Ti 
žrtve zahvalnice. Po Gospodinu... 

HVALOSPJEV o svetim apostolima, 29. VI. 

PRIČESNA Pruži ruku svoju i upoznaj mjesto ča¬ 
vala, i ne budi nevjeran nego vjeran. 

POPRIČESNA Priteci nam u pomoć, milostivi Bože, 
i po zagovoru blaženoga Tome apostola čuvaj milostivo 
u nama Svoje darove. Po Gospodinu našemu- 

31. I Sv. Ivan Bosko 

ULAZNA Dao mu je Gospodin veliku mudrost i raz- , 
boritost i dobrohotnost poput pijeska na obali morskoj. 
— Ps. 112. Hvalite, djeco, Gospodina, hvalite ime Go¬ 
spodnje. — Slava Ocu... — Dao mu je Gospodin... 

MOLITVA Bože, koji si svetog Ivana, svoga prizna- 
vaoca, potaknuo da bude otac i učitelj mladeži i da uz 
pomoć Djevice Marije osnuje nove družbe u tvojoj 
Crkvi; dopusti, molimo, da užareni istim ognjem ljubavi 
uzmognemo tražiti duše i tebi samom služiti. Po Go¬ 
spodinu ... 

POSLANICA Čitanje poslanice bi. Pavla apostola 
Filipijanima (4, 4—9). — Braćo! Radujte se uvijek u 

Gospodinu, opet kažem: Radujte se! Vaša smjer;iost 
neka bude poznata svim ljudima! Gospodin je blizu. 
Ništa se ne uznemirujte, nego sve svoje molbe očitu jte 
pred Bogom po milosti i prošnji sa zahvalom. I mir 
Božji, koji nadvisuje svaki um, neka čuva vaša srca i 
vaše misli u Isusu Kristu. Uostalom, braćo, pazite sve 
što je iskreno i pošteno, pravedno, sveto, ljubežljivo, 
dobra glasa, što je uopće kreposno i pohvalno u vršenju 
dužnosti. Radite kako ste naučili i primili, čuli i vidjeli 
od mene, i Bog će mira biti s vama. 

IZA POSLANICE Uzđaj se u Gospodina i čini dobro 
dok stanuješ na zemlji i uživat ćeš dobra zemaljska. 
Služi Gospodinu i dat će ti što ti srce želi; otkrij Go¬ 
spodinu svoje puteve i uzdaj se u njega, a on će ti 
pomoći. 

Aleluja, aleluja. Siromah će i ubog hvaliti tvoje 
ime. Aleluja. 


Blagdani veljače 

Iza Sedamdesetnice mjesto retka Aleluja: 
a A VLAK A Ti si. Gospodine, moja nada i moja tvr¬ 

đava pred licem neprijatelja. Stanovat ću u tvojemu 
domu dovijeka, štitit će me sjena tvojih krila. Jer ti si. 
Bože, uslišio moju molitvu i dao si baštinu onima koji 
časte tvoje ime. 

EVANĐELJE f Slijedi sveto evanđelje po Mateju (18 
1- 7 5 )- — u or ? a; L čas Pristupiše k Isusu učenici i upi¬ 
taše ga: »Sto misliš, tko je najveći u kraljevstvu nebe¬ 
skom?« Isus tada pozove dijete, postavi ga pred njih 
i odgovori. »Zaista vam kažem: Ako se ne obratite i ne 
postanete kao djeca, nećete ući u kraljevstvo nebesko. 
Koji postane malen kao ovo dijete, taj je najveći u kra¬ 
ljevstvu nebeskom. I koji primi radi mene jedno takvo 
dijete, meng prima«. 

PRIKAZNA Dođite, sinovi, slušajte me, učit ću vas 
strahu Gospodnjem. 

Prin ?h Gospodine, čisti prinos spasono- 
MOLITVA sne žrtve i podaj da te u svemu i nada 
sve ljubimo i da zaslužimo živjeti na čast tvoje slave 
Po Gospodinu... f 

PROCESNA Protiv nade vjerovao je i nadao se da će 
biti otac mnogih naroda kao što mu je bilo rečeno. 

I OPRI^ESNA Dopusti, molimo, Gospodine, da na- 
manjeni tajnom tijela i krvi tvoje, po zagovoru svetog 
Ivana, tvoga priznavaoca, uvijek ostanemo u zahvalii- 
van ju. Koji živiš ... 

2. II Svijećnica 

^• r ^ va . smatra današnju svetkovinu Gospodnjim blagda¬ 
nom, bolje, njegovim i našim. Isus donesen u hram i prikazan 
Ocu nastavlja svoje djelo utjelovljenja. Bog je došao k nama 
P m Ve f e Sa Sobom (uL Pi* 1 ™1., Posu. Krist je došao 

slivli^iu 1 naSU i amu (ev ‘ ) sto § a se dana « blago- 
svuece, a od toga i naš naziv: Svijećnica. 
Lusa je u hram donijela majka Marija, ona ga i nama daie 
u sv. pričesti pa molimo (poprič.) da nam to bude na spasenje. 

Gospodin s vama. -— I s duhom tvojim. 

Pomolimo se! Gospodine Isuse Kriste, svjetlosti 
piava, sto prosvjetljuješ svakoga čovjeka koji dolazi na 
ovaj svijet: izlij svoj blagoslov na ove svijeće i posveti 

ih svjetlom milosti svoje i dopusti milostiv: da kao što 
ove voštanice užežene vidljivim ognjem razgone noćne 
tmine tako i srca naša, rasvijetljena nevidljivim og¬ 
njem, to jest sjajem Duha Svetoga budu lišena od 
sljepila svake mane; da možemo očišćenim okom pa¬ 
meti gledati ono što je tebi ugodno a našem spasenju 
korisno, da tako poslije mračnih pogibli ovoga vijeka 
zaslužimo doprijeti do svjetlosti neugasive. Po tebi. 
Kriste Isuse, Spasitelju svijeta, koji u savršenom Troj¬ 
stvu živiš i vladaš Bog po sve vi jeke vjekova. Amen. 

Dok se dijele svijeće pjeva se: 

ANTIFONA: 

Svjetlo na prosvijetljenje naroda, i na slavu puka 
tvoga izraelskoga. 

Simunov kantik Sad otpusti . . . kao na Povečerju. 

Antifona se ponavlja iza svakog retka. 

Iza dijeljenja: 

Pomolimo se! Usliši molimo, Gospodine, puk svoj: 
i što podavaš da se izvana svake godine pobožno štuje, 
dopusti, da se unutra postigne svjetlošću tvoje milosti. 
Po Kristu Gospodinu našemu. — Amen. 

Uputimo se u miru! — U ime Kristovo. Amen. 

Za vrijeme ophoda se pjeva: 

Nakiti ložnicu svoju, Sione, i primi Kralja Krista, 
zagrli Mariju koja je dver nebeska, jer ona nosi slav¬ 
noga Kralja nove svjetlosti. Popostaje Djevica noseć na 
rukama Sina prije Danice: koga primi Simeon u na¬ 
ručje svoje i objavi narodima da je on Gospodar života 
i smrti i Spasitelj svijeta. 

Odgovor dobi Simeon od Svetoga Duha da neće vid¬ 
jeti smrti dok ne vidi Krista Gospodnjega. I kad une- 
soše dječaka u hram, primi ga u naručaj svoj i bla¬ 
goslovi Boga i reče: Sad otpuštaš, Gospodine, slugu 
svoga u miru. 

Prikazaše za njega dvije grlice i dva mlada golu¬ 
bića, kao što je pisano u zakonu Gospodnjem. A kad se 
navršiše dani očišćenja Marijina po zakonu Mojsijevu, 
poniješe Isusa u Jeruzalem da ga prinesu Gospodinu, 
kao što je pisano u zakonu Gospodnjem. Slava Ocu... 
Kao što je pisano u zakonu Gospodnjem. 


Blagdani veljače 

SVETA MISA 

ULAZNA Primili smo. Bože, tvoje milosrđe usred 
tvoga lirama; kao što tvoje ime, Bože, tako i tvoja slava 
dopire do krajeva zemlje; pravde je puna tvoja desnica. 

— Ps. 47. Velik je Gospođin i veoma dostojan hvale, 
u gradu našega Boga, na njegovoj svetoj gori. Slava 
Ocu... Primili smo ... 

MOLITVA Svemogući vječni Bože, ponizno molimo 
tvoje veličanstvo, podaj, kao što je tvoj jeđinorođeni 
Sin u naravi ljudskog tijela na današnji dan bio pri¬ 
kazan u hramu, da tako i mi budemo očišćena srca 
prikazani tebi. Po istom Gospodinu ... 

POSLANICA Čitanje proroka Malahije (3, 1—4) — 
Ovo govori Gospodin Bog: »Evo, ja šaljem svojega gla¬ 
snika koji će pripremiti put preda mnom. I Gospodin, 
kojega vi tražite, i anđeo zavjeta, kojega vi želite, doći 
će u svoj hram. Evo dolazi!-« govori Gospodin vojska. 

— »A tko može misliti na dan njegova dolaska, i tko 
će se održati, kad se on javi? On će biti kao oganj koji 
rastapa i kao trava za bijeljenje; i sjedit će kao onaj 
koji tali i čisti srebro, i očistit će Levijeve sinove i pre- 
tc-pit će ih kao zlato i srebro i oni će prinositi Gospo¬ 
dinu žrtve u pravednosti. A žrtva Jude i Jeruzalema bit 
će Bogu ugodna kao u prošle vjekove i u davne go¬ 
dine«, govori svemogući Bog. 

•ZA POSLANICE Primili smo, Bože, tvoje milo¬ 
srđe usred tvoga hrama; kao što tvoje ime. Bože, tako 
i tvoja slava dopire do krajeva zemlje. Što smo čuli, 
to i vidimo u gradu Boga našega, na njegovoj svetoj 
gori. 

Aleluja, aleluja. Starac je nosio Dijete, a Dijete je 
upravljalo starcem, aleluja. 

Poslije Sedamdesetnice izostavi se redak Aleluja, aleluja. 
Starac .. ., a mjesto toga se reče: 

Sad otpusti. Gospodine, svoga slugu po riječi svojoj 
u miru. Jer vidješe oči moje spasenje tvoje, koje si pri¬ 
pravio pred licem sviju naroda. Svjetlo na prosvijetlje¬ 
nje naroda i na slavu puka tvoga izraelskoga. 

EVANĐELJE f Slijedi sveto evanđelje po Luki (2, 
22-—32) -T- U ono vrijeme kad su se navršili dani Ma¬ 
rijina očišćenja prema Mojsijevu zakonu, donesu Isusa 
u Jeruzalem da ga prikažu Gospodinu kako je pisano 
u Gospodnjem zakonu: »Svaki muški prvorođenac neka 
bude posvećen Gospodinu«; i da prinesu žrtvu kako je 
rečeno u Gospodnjem zakonu: »Par grlica ili dva golu¬ 
bića«. — A u Jeruzalemu je živio pravedan i bogo¬ 
bojazan čovjek po imenu Šimun. On je čekao Izraelovu 
utjehu, i Duh je Sveti bio ii njemu. I Duh mu Sveti 
objavi da neće umrijeti dok ne vidi Krista Gospodnje¬ 
ga. I po nadahnuću dođe u hram. A kad su roditelji 
donijeli dijete Isusa da za njega izvrše po propisu za¬ 
kona, on ga uze u naručje, zahvali Bogu i reče: »Sad 
otpusti, Gospodine, svoga slugu da prema tvojoj riječi 
ide u miru; jer su moje oči vidjele tvoje spasenje što si 
ga pripravio svim narodima: Svjetlo da rasvijetli po¬ 
gane i na slavu svojem narodu Izraelu«. 

PRIKAZNA Razlita je milost na tvojim usnama, 
zbog toga te Bog blagoslovi u vijeke, i u vijeke vjekova. 

PRIKAZNA Usliši, Gospodine, naše molitve, i udi- 
MOLITVA jeli nam pomoć svoje dobrote da daro¬ 
vi, koje prinosimo očima tvoga veličanstva, budu do¬ 
stojni. Po Gospodinu ... 

HVALOSPJEV kao na Božić. 

PRIČESNA Odgovor primi Šimun od Duha Svetoga 
da neće umrijeti, dok ne vidi Krista Gospodnjega. 

POPRIČESNA Molimo, Gospodine Bože naš, daj da 
nam sveta otajstva, koja si ustanovio za naše spasenje, 
budu po zagovoru blažene Marije vazda Djevice, lijek 
i sada i ubuduće. Po Gospodinu ... 

11. II Gospa Lurdska 

ULAZNA Vidio sam sveti grad, novi Jeruzalem gdje 
silazi od Boga s neba, pripravljen kao zaručnica ukra¬ 
šena svojemu mužu. — Ps. 44. Iz srca mi navire ra¬ 
dosna riječ: pripovijedam djela svoja Kralju. — Slava 
Ocu... —- Vidio sam ... 


Blagdani veljače 

MOLITVA Bože, koji si bezgrješnim začećem Djevice 
pripravio dostojno prebivalište svojemu Sinu, molimo 
te, da slaveći ukazanje iste Djevice postignemo spasenje 
duše i tijela. Po istom Gospodinu ... 

POSLANICA Čitanje knjige Otkrivenja bi. Ivana a- 
postola (11, 19; 12, 1, 10). — Otvorio se na nebu Božji 
hram, i u njegovu sam hramu vidio kovčeg njegova za¬ 
vjeta, i nastao je bljesak i grmljavina i potresi i velika 
tuča. Na nebu se ukazao velik znak: Žena obučena u 
sunce, i mjesec pod njezinim nogama, a na glavi joj 
vijenac od dvanaest zvijezda. I čuo sam, gdje na nebu 
govori jaki glas: »Došao je čas spasenja i pobjede i 
kraljevstva našega Boga i vlasti njegova Pomazanika«. 

IZA POSLANICE Cvijeće se pokazalo u zemlji našoj, 
vrijeme je rezanja došlo, glas se grlice čuo u zemlji 
našoj. Ustani, prijateljice moja, ljepa moja, i dođi. Go¬ 
lubice moja u pukotinama kamenim, u zaklonu vrlet- 
nom. 

Aleluja, aleluja. Pokaži mi svoje lice, neka odjekne 
tvoj glas u mojim ušima, jer je glas tvoj sladak i tvoje 
lice krasno. Aleluja. 

Iza sedamdesetnice mjesto retka Aleluja: 

ZAVLAKA Ti si slava Jeruzalema, ti si radost Iz¬ 
raela, ti si dika našega naroda. Sva si lijepa, Marijo, 
i istočne ljage nema na tebi. Blažena si, sveta Djevo 
Marijo, i svake hvale predostojna, jer si djevičanskom 
nogom satrla zmijinu glavu. 

EVANĐELJE kao na Blagovijest. 25. III, do riječi: i dat ćeš 

mu ime Isus. 

PRIKAZNA Zdravo, milosti puna. Gospodin s tobom, 
blagoslovljena ti među ženama. 

PRIKAZNA Bila ti, Gospodine, ova žrtva hvale, što 
MOLITVA je tebi prinosimo zaslugama slavne i 

bezgrješne Djevice, ugodna poput miomirisa, a nama u- 
dijelila željeno zdravlje duše i tijela. Po Gospodinu... 
HVALOSPJEV kao na Bezgrjesno Začeće, 8. XII. 

PRIČESNA Pohađaš zemlju i napajaš je, puniš je 
bogatstvom. 

POPRIČESNA Desnica tvoje bezgrješne Majke tješila 
one, Gospodine, koje si nahranio nebeskom hranom; da 
njezinom pomoću zavrijedimo doći u vječnu domovinu: 
Koji živiš ... 

24. II Sv. Matija 

ULAZNA kao na sv. Andriju, 30. XI. 

MOLITVA Bože, koji si blaženoga Matiju pridružio 
zboru svojih apostola, daj, molimo, da po njegovu za¬ 
govoru uvijek osjećamo na sebi tvoju ljubav, punu smi- 
lovanja. Po Gospođinu... 

POSLANICA Čitanje Djela apostolskih (1, 15—26). 
— U one dane ustade Petar među braćom (a bilo ih je 
na okupu oko stodvadeset ljudi) i reče: »Treba, ljudi 
braćo, da se ispuni Pismo kako po Davidu proreče Duh 
Sveti o Judi, vođi onih koji su uhvatili Isusa. On je bio 
u našem broju i zapade ga dio ove službe, a njivu steče 
kao plaću za zločin. Objesi se, puče po sredini i prosu 
mu se sva utroba. I saznali su za to svi stanovnici Jeru¬ 
zalema, tako da se ta njiva naziva njihovim jezikom 
Hakeldama, to jest njiva krvi. Jer je pisano u knjizi 
Psalama: Pust bio njihov stan i ne našao se nitko, koji 
bi u njemu stanovao, a njegovu službu neka uzme drugi! 
Zato treba da jedan od ovih ljudi koji su bili s nama 
sve vrijeme što je Gospodin Isus boravio među nama, 
od kada je od Ivanova krsta počeo, sve do dana kada se 
uzeo od nas, bude s nama svjedokom njegova uskrsnu¬ 
ća«. I postaviše dvojicu: Josipa, koji se zvao Barsaba. 
s prezimenom Justo, i Matiju. I molili su: »Ti Gospo¬ 
dine, koji poznaješ srca svih, pokaži kojega si izabrao 
od ove dvojice da preuzme mjesto ove službe i apostol- 
stva, o koje se ogriješio Juda, da otiđe na svoje mjesto«. 
I birali su ih kockama, i pade kocka na Matiju koji je 
bio pribrojen jedanaestorici apostola. 

IZA POSLANICE kao na sv. Tomu, 30. XI. 

Mjesto retka Aleluja .. 

ZA VLAK A Ti si mu ispunio želju njegova srca i nisi 
mu uskratio molbe njegovih usana. Pretekao si ga slat¬ 
kim blagoslovom. Postavio si mu na glavu vijenac od 
dragog kamenja. 


Blagdani ožujka 

EVANĐELJE f Slijedi sveto evanđelje po Mateju 
(U, 25 30). — U ono vrijeme reče Isus: »Zahvaljujem 
ti, Oće, Gospodaru neba i zemlje jer si ovo sakrio mu¬ 
drima i razumnima, a objavio malenima. Da, Oče jer 
ii se svidjelo tako! Moj je Otac predao meni sve. i nitko 
ne pozna Sina nego Otac, niti tko pozna Oca nego Sin 
i komu Sin hoće da objavi. Dođite k meni svi koji ste 
umorni i opterećeni i ja ću vas okrijepiti. Uzmite na 
sebe moj jaram i učite se od mene jer sam ja krotak 
i ponizan u srcu i naći ćete pokoj svojim dušama. Jer 
je moj jaram sladak i moje breme lako«. 

PRIKAZNA kao na sv. Petra i Pavla, 29. VI. 

PRIKAZNA Pratila, Gospodine, molitva svetog Ma- 
MOLITVA tije, apostola tvoga, žrtve, koje ti prino¬ 
simo, te učini da se po njima oslobodimo i obranimo 
HVALOSPJEV o svetim apostolima, 29. VI. 

PRIČESNA Vi, koji ste pošli za mnom, sjedit ćete 
na prijestoljima i suditi dvanaest plemena Izraelovih. 

POPRIČESNA Podaj, molimo, svemogući Bože, da 
zagovorom tvoga svetog apostola Matije po primljenim 
svetim otajstvima zadobijemo oproštenje i mir. Po Go¬ 
spodinu ... 

19. III Sv. Josip 

U korizmenom nastojanju oko kreposti evo nam uzora 
i pomoćnika. Sveti Josip nam pokazuje put pravednosti 
(ev., hvai.), a ta je skup svih kreposti, jer daje Bogu i ljudima 
sto koga ide. Po tom ćemo primjeru i mi biti dragi Bogu 
i ljudima (posl.). U svim trima molitvama tražimo zagovor 
moćnog sv. Josipa. On poput oca i sada mnogo može kod 
Eozjeg Sina. Rado nas prati na svim putovima, a osobito k sv. 
Misi i pričesti. ' 

ULAZNA Kao palma cvjeta i kao libanski cedar ra¬ 
ste pravednik zasađen u Gospodnjemu domu, u trijemo- 
vima hrama Boga našega. — Ps. 91. Dobro je slaviti 
Gospodina; i pjevati tvojem imenu, Svevišnji. — Slava 
Ocu... Kao palma... 

MOLITVA Molimo, Gospodine, da nam pomognu 
zasluge zaručnika presvete tvoje Majke, te njegovinTza- 
govorom zadobijemo što ne možemo postići svojom sla- 
boćom. Koji živiš... 

POSLANICA Čitanje knjige Mudrosti (Crkv. 45, 

1—6) — Bogu je i ljudima drag, njegova je uspome¬ 
na blagoslovljena. Gospodin mu je udijelio slavu kao 
svetima, i dao mu moć, da ga se boje neprijatelji. Na 
njegovu riječ prestaju strahote. Proslavio ga je pred 
vladarima, dao mu je zapovijedi pred narodom i po¬ 
kazao mu svoju slavu. Posvetio ga je poradi njegove 
vjernosti i krotkosti, izabrao ga između svih ljudi. Čuo 
je njegov glas, i uveo ga u oblak. On mu je sam dao 
zapovijedi, zakon života i mudrosti. 

IZA POSLANICE Gospodine, pretekao si ga obilnim 
blagoslovima, na glavu si mu stavio krunu od dragog 
kamenja. U tebe je tražio života, i ti si mu dao dug 
život u vijeke vjekova. 

Blago čovjeku koji se boji Gospodina, i koji uživa u 
njegovim zapovijedima. Silno će biti na zemlji njegovo 
potomstvo, rod će pravednika biti blagoslovljen. I) nje¬ 
govu je domu slava i bogatstvo, i njegova pravednost 
ostaje u vijeke vjekova. 

EVANĐELJE t Slijedi sveto evanđelje po Luki (1, 
18—21) — Kad je Isusova majka Marija bila zaru¬ 
čena s Josipom, prije nego se nastaniše zajedno, nađe se 
da je začela po Duhu Svetomu. Njezin muž Josip, jer je 
bio pravedan te nije htio da je javno osramoti, bavio 
se mišlju da je potajno otpusti. Ali, dok je on to raz¬ 
mišljao, ukaza mu se u snu anđeo i reče: »Josipe, Da- 
vidov sine, nemoj se bojati uzeti k sebi svoju ženu Ma¬ 
riju, jer je ono, što je u njoj začeto, od Duha Svetoga. 
Ona će roditi Sina, i nadjeni mu ime Isus, jer će on 
spasiti svoj narod od njegovih grijeha«. 

PRIKAZNA Moja će vjernost i moje milosrđe biti s 
njime, i svojim ću imenom uzdići njegovu moć. 

PRIKAZNA Izvršujući, Gospodine, dužnost naše 
MOLITVA službe ponizno te molimo, da u nama 
čuvaš svoje darove zagovorom blaženoga Josipa, zaruč¬ 
nika majke tvoga Sina Isusa Krista, našega Gospodina, 
na čiju časnu svetkovinu prinosimo tebi žrtvu hvale. 
Po istom Gospodinu... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože; i da 

te o svetkovini blaženoga Josipa doličnim pohvalama 
veličamo, blagoslivljamo i slavimo. On je pravedni čo¬ 
vjek kojega si dao za zaručnika Djevici Bogorodici; on 
je vjerni i mudri sluga kojega si postavio nad svojom 
obitelju da kao otac čuva tvoga Jedinorođenca, začeta 
po Duhu Svetom, Isusa Krista, Gospodina našega. Po 
njemu tvoje veličanstvo hvale anđeli, klanjaju ti se go¬ 
spodstva, dršćući podlažu ti se vlasti. S njima zajedno 
slave te nebesa, nebeske sile i blaženi serafi. Daj, mo¬ 
limo, da se njima pridruže i naši glasovi, dok te smjer¬ 
no slave riječima: 

PRIČESNA Josipe, Davidov sine, nemoj se bojati 
uzeti k sebi svoju ženu Mariju, jer je ono, što je u njoj 
začeto, od Duha Svetoga. 

POPRIČESNA Budi s nama, molimo, milosrdni Bože, 
i na pomirni zagovor blaženoga Josipa, priznavaoca, ču¬ 
vaj u nama svoje darove. Po Gospodinu... 

25. III Blagovijest 

Blagdan je Božjeg utjelovljenja priprava na njegovo otku- 
piteljsko djelo. ,,Bog s nama” je naviješten od proroka (posl.) 
i oci anđela (ev.). Za to je čudo Božjeg svemogućstva i milo¬ 
srđa jos bio potrebit pristanak nazaretske Djevice. Stoga su 
Ganas sve pjesme i molitve njoj upravljene, da zagovara za 
nas. Čistoj ce poniznoj Majci biti uslišana svaka molba. Oso- 
oito je važna ta, da se ovih svetih dana pripravimo na Kri- 
* svoje uskrsnuće (poprič. mol.). Zaista, BI. 
Dj. Manju nećemo nikada dovoljno hvaliti i moliti. 

ULAZNA Za pogledom tvojeg lica vapit će svi veli¬ 
kani. Za njom će poći pred Kralja djevice; drugarice će 
njezine poći k tebi u radosti i veselju. — Ps. 44. Iz 
srca mi navire radosna riječ; pripovijedam svoja djela 
Kralju. Slava Ocu... Za pogledom... 

MOLIi'VA Bože, koji si htio da po anđelovu navje- 
štenju tvoja Riječ uzme tijelo u krilu blažene Djevice 
Marije, daj, smjerno te molimo, da mi koji je priznaje¬ 
mo Bogorodicom, po njezinu zagovoru nađemo pomoć u 
tebe. Po istom Gospodinu ... 

POSLANICA Čitanje proroka Izaije (7, 10—15) — 
U one dane reče Gospodin Ahazu: »Traži od Gospodina, 
s\ojega Boga, znak dolje u dubini ili gore u visini«. 

Ahaz odgovori; »Neću tražiti i neću iskušavati Gospo¬ 
dina«. Tada reče (Izaija): »Čujte sada, dome Daviđov: 
Zar vam je malo, što ste teški ljudima, pa još odbijate 
i mojega Boga? Zato će vam sam Gospodin dati znak: 
Evo, djevica će Začeti i i'oditi sina i dat će mu ime 
Emanuel. On će se hraniti medom i mlijekom, dok ne 
sazna odbacivati zlo, a odabirati dobro«. 

IZA POSLANICE Milina se razlila na ^vojim usna¬ 
ma, stoga te je Bog blagoslovio u vijekc. Zbog vjernosti, 
blagosti i pravednosti divno će te voditi tvoja desnica. 

Čuj, kćeri, i pogledaj, i prikloni svoje uho, jer je 
Kralj zavolio tvoju ljepotu. Za pogledom tvojeg lica va- 
pit će svi velikani; kraljevske će ti kćeri biti u pratnji. 
Za njom će poći pred Kralja djevice, drugarice će nje¬ 
zine poći k tebi. Poći će u radosti i veselju, poći će u 
hram Kraljev. 

EVANĐELJE t Slijedi sveto evanđelje po Luki (1, 
26—38) — U ono vrijeme posla Bog anđela Gabrijela 
u galilejski grad Nazaret k djevici Mariji, koja je bila 
zaručena s Davidovim potomkom Josipom. Anđeo uđe 
k njoj i reče: »Zdravo, milosti puna, Gospodin s tobom, 
blagoslovljena ti među ženama!« Kad je ona to čula, 
uplaši se, i razmišljala je što taj pozdrav znači. — 
Anđeo joj reče: »Nemoj se bojati, Marijo, jer si našla 
milost u Boga: Evo, začet ćeš i roditi sina i dat ćeš mu 
ime Isus. On će biti velik i zvat će se Sin Svevišnjega. 
Gospodin će mu dati prijestolje njegova oca Davida, i 
vladat će Jakovljevom kućom dovijeka, i njegovu kra¬ 
ljevstvu neće biti svršetka«. Marija reče anđelu: »Kako 
će to biti kad ne poznam muža?« Anđeo joj odgovori: 
»Duh će Sveti sići na te, i sila će te Svevišnjega osjeniti; 
zato će se ono Sveto, što ćeš ti roditi, zvati Sin Božji. 
A eto, i Elizabeta, tvoja rođakinja, i ona je začela sina 
u svojoj starosti, i njoj, koju zovu nerotkinjom, ovo je 
šesti mjesec; jer u Boga nije ništa nemoguće«. Marija 
na to reče: »Evo službenice Gospodnje, neka mi bude 
po riječi tvojoj«. 

PRIKAZNA Zdravo, Marijo, milosti puna. Gospodin 
s tobom, blagoslovljena ti među ženama i blagoslovljen 
plod utrobe tvoje. 

A M° lir no, Gospodine, učvrsti u našim đu- 
MOLITVA ^ šama tajnu prave vjere, i daj nama, koji 
oci Djevice Začetoga priznajemo pravim Bogom i čovje- 
kom, da snagom njegova uskrsnuća zaslužimo doći u 
vječno veselje. Po istom Gospodinu... 

Uistinu je dostojno i pravedno, pri¬ 
kladno i spasonosno da vazda i svugdje zanvaijujemo 
tebi, Gospodine, sveti Bože. I da te u Navještenju bla¬ 
žene Marije vazda djevice hvalimo, blagoslivljamo i sla¬ 
vimo. Ona je djelovanjem Duha Svetoga začela jeđino- 
rođenoga Sina tvojega te je, sačuvavši slavu đjevičan- 
stva,. rodila svijetu vječno svjetlo, Isusa Krista, Gospo¬ 
dina našega. Po njemu tvoje veličanstvo hvale anđeli, 
klanjaju ti se gospodstva, dršćući podlažu ti se vlasti’ 
S njima zajedno slave te nebesa, nebeske sile i blaženi 
serafi. Daj, molimo, da se njima pridruže i naši glasovi, 
dok te smjerno slavimo riječima.: 

FRIČESNA Evo, djevica će začeti i roditi sina i dat 
će mu ime Emanuel. 

POPRIĆESNA Milost svoju, molimo, Gospodine, ulij 
MOLITVA u naše duše, da mi, koji smo po anđe- 
lovu navještenju spoznali utjelovljenje Krista Sina tvor 
ga, po njegovoj muci i križu budemo privedeni k slav¬ 
nom uskrsnuću. Po istom Gospodinu.; 

23. IV Sv. Jure 

osim^SA k ao na dane mučenika kroz uskrsno vrijeme, 390—391; 

MOLITVA Bože, koji nas razveseljuješ zaslugama i 
zagovorom bi. Jure, svoga mučenika, dopusti milostivo, 
da tvoja dobročinstva, što ih po njemu molimo, darom 
tvoje milosti postignemo. Po Gospodinu . 

POSLANICA kao na dane jednog mučenika, str. 387. 

PRIKAZNA Posveti, Gospodine, darove, što ti ih 
MOLITVA prinosimo i zagovorom blaženoga Jure, 
tvoga mučenika, po njima nas očisti od ljaga naših 
grijeha. Po Gospodinu ... 

POPRIČESNA Ponizno te molimo, svemogući Bože, 
da onima koje krijepiš svojim tajnama zagovorom bla¬ 
ženoga Jure, tvoga mučenika, podaš milost da ti služe 
doličnim vladanjem. Po Gospodinu ... 

25. IV Sveti Marko 

ULAZNA, IZA POSLANICE, PRIKAZNA i PRlCESNA kao 
rta dane mučenika kroz uskrsno vrijeme, str. 390—391. 

MOLITVA Bože, koji si blaženoga Marka, svoga 
evanđelistu, uzvisio milošću evanđeoskog propovijeda¬ 
nja; podaj, molimo, da nam njegovo znanje koristi i nje¬ 
gova nas molitva brani. Po Gospodinu... 

POSLANICA Čitanje proroka Ezekijela (1, 10—14). 
— Evo prilike lica četiriju životinja: lice čovjeka i lice 
lava s desne strane u sve četiri, lice vola s desne strane 
u sve četiri, i lice orla odozgo u sve četiri. Njihova lica 
kao i njihova krila bila su upravljena prema gore. Po 
dva njihova krila združila su se, a dva su im pokrivala 
tijelo i svaka je životinja stupala ravno. Išle su kamo 
ih je vodio duh, i nisu se vraćale dok su polazile. I lica 
su životinja slična usijanoj žeravi i gorućoj zublji. Vi¬ 
djelo se, da među životinjama prolazi sjaj ognja, a iz 
ognja sijeva munja. I životinje su išle naprijed i natrag 
kao kad sijeva munja. 

EVANĐELJE + Slijedi sveto evanđelje po Luki (10, 
1—9). — U ono vrijeme odredi Gospodin i drugu se¬ 
damdeset i dvojicu i posla ih dva po dva pred sobom 
u svaki grad i mjesto kamo je sam kanio doći. I govorio 
im je: »Žetva je velika, a radnika je malo. Zato molite 
gospodara žetve da pošalje radnike u svoju žetvu. Idite: 
Evo, ja vas šaljem kao janjce među vukove. Ne nosite 
ni kese ni torbe ni obuće i nikoga ne pozdravljajte na 
putu. U kojugod kuću uđete, kažite najprije: Mir ovoj 
kući! I ako tko ondje bude dostojan mira, ostat će na 
njemu vaš mir, ako ne bude, vratit će se k vama. Osta¬ 
nite u onoj kući, jedite i pijte što imaju jer radnik 
zaslužuje svoju plaću. Ne prelazite iz kuće u kuću. I u 
kojigod grad uđete i prime vas, jedite, što postave pred 
vas. I liječite bolesne koji su u njemu, i kažite im: 
Približilo vam se kraljevstvo Božje!« 

PRIKAZNA Prinoseći ti darove na blagdan blaže- 
MOLITVA noga Marka, tvoga evanđeliste, molimo 
te, Gospodine, kao što je njega proslavilo evanđeosko 
propovijedanje, tako da njegov zagovor učini da ti budu 
ugodne naše riječi i djela. Po Gospodinu ... 

HVALOSPJEV o svetim apostolima, 29. VI. 

POPRiČESNA Neka nam, Gospodine, tvoja sveta 
otajstva podadu neprekidnu obranu i molitvama blaže¬ 
noga evanđeliste Marka neka nas vazda štite od svih 
protivnosti. Po Gospodinu ... 


1. V Sv. Josip Radnik 

Najnoviji francuski „Misal kršć. zajednice” ima za ova< 
blagdan slijedeću „molitvu vjernika": 

Za svetu Crkvu Božju, da svijetu sada donese dobru vijest 
spasenja — molimo te. Gospodine. 

Za vjernike koji za te vojuju, da u krugove gdje rade 
unesu svjedočanstvo žive vjere — molimo te, Gospodine 

Za one koji trpe na tijelu, da Bog njihove muke rada. 
nezgoda i nezaposlenosti sjedini s otkupiteljskom mukom 
kriza — molimo te. Gospodine. 

Za znanost i tehniku, da ljepši svijet koji one pripravljaju 
bude prema slici nebeskog kraljevstva - molimo te. Gospodine 
Za ovdje sakupljene kršćane, da Bog primi prikazanje plo¬ 
dova njihovog rada i da se sjedine s prikazanjem njegova Sina 
— molimo te, Gospodine. 

ULAZNA Mudrost je dala pravednima plaću za nji¬ 
hov trud i vodila ih je čudesnim putem; danju im je bila 
zaklon, a noću zvjezdano nebo, aleluja, aleluja. — Ps. 
126. Ako Gospodin ne zida kuće, uzalud se trudi koji je 
zida. Slava Ocu... Mudrost... 

MOLITVA Stvoritelju svih stvari. Bože, koji si ljud¬ 
skome rodu odredio zakon rada, podaj milostivo, da po 
primjeru i zagovoru svetog' Josipa obavljamo djela koja 
nalažeš te postignemo nagradu koju obećavaš. Po Go¬ 
spodinu ... 

POSLANICA Čitanje poslanice bi. Pavla apostola 
Kološanima (3, 14, 15, 17, 23—24) — Braćo, gajite lju¬ 
bav koja je veza savršenstva, da u vašim srcima vlada 
Kristov mir, na koji ste i pozvani u jednome tijelu. 
Budite zahvalni, pa sve što god govorite ili činite, neka 
bude u ime našega Gospodina Isusa Krista, da po njem 
zahvaljujete Bogu i Ocu. Što god činite, činite sa svom 
dušom kao Gospodinu, a ne ljudima, svjesni da ćete od 
Gospodina baštiniti nagradu. Služite Kristu Gospodinu! 

IZA POSLANICE Aleluja, aleluja. Iz koje me god 
nevolje zazovu, uslišat ću ih i bit ću uvijek njihov za¬ 
štitnik, aleluja. — Daj nam, Josipe, da provodimo ne- 

škodljiv život, neka uvijek bude tvojom zaštitom sigu¬ 
ran, aleluja. 

EVANĐELJE f Slijedi sveto evanđelje po Mateju 
(13. 54—58) — U ono vrijeme dođe Isus u svoj zavi¬ 
čaj, gdje je poučavao u zbornici da su ljudi začuđeni 
ispitivali: »Otkuda ovome tolika mudrost i moć? Zar 
nije on tesarov sin? Zar mu se majka ne zove Marija, 
a njegovi bratići Jakov, Josip. Šimun i Juda Taaej, a 
njegove sestrične nisu li sve kod nas? Otkuda dakle 
njemu sve to?« Tako on postade kamen spoticaja za 
njih. Ali im Isus reče: »Prorok je štovan svagdje osiin 
u svojem kraju i u svojem domu«. I zbog njihove ne¬ 
vjere ondje nije učinio mnogo čudesa. 

PRIKAZNA Dobrota Gospodina Boga našega neka 
bude nad nama, i učini da nam djela ruku naših budu 
sretna, i učini da djela ruku naših budu sretna, aleluja. 

PRIKAZNA Žrtvene darove, Gospodine, koje ti pri- 
MOLITVA nosimo od djela naših ruku, učini nam 
na zagovor blaženoga Josipa zalogom jedinstva i mira. 
Po Gospodinu... 

HVALOSPJEV kao na sv. Josipa, str. 330. 

PRIČESNA Otkuda ovome tolika mudrost i moć? 
Zar nije ovo tesarov sin? Zar mu se majka ne zove 
Marija? Aleluja. 

POPRIČESNA Ovi sveti darovi koje primismo, Go¬ 
spodine, neka po zagovoru blaženoga Josipa usavrše 
naše djelovanje i osiguraju nam obećanu nagradu. Po 
Gospodinu... 

7. V Sv. Duje 

ULAZNA Radujmo se svi u Gospodinu slaveći blag¬ 
dan na čast blaženoga Duje mučenika, čijoj se svetko¬ 
vini raduju anđeli i slave Sina Božjega, aleluja. aleluja. 
— Ps. 32. Radujte se, pravednici, u Gospodinu; praved¬ 
nima dolikuje pohvala. —Slava Ocu... — Radujmo 
se. 

MOLITVA Svemogući, vječni Bože, pristani milosti¬ 
vo na želje svoje Crkve; da nas pomognu molitve blaže¬ 
nog Duje, tvoga biskupa i mučenika, čiji rođendan za 
nebo slavimo. Po Gospodinu... 

POSLANICA kao niže na Misi sv. Filipa i Jakova. 

IZA POSLANICE Aleluja, aleluja. Zdravo, blaženi 
Dujo, čvrsta nado svoga naroda! Zdravo, biskupe i apo¬ 
stole naše vjere! Zdravo, ogledalo svetosti i pravde! 
Aleluja. Po tebi smo uzvjerovali u Krista, po tebi ćemo 
se spasiti u Kristu. Moli za puk, zauzmi se za kler da 
nitko od onih koji su tvoji ne bude plijen neprijatelja. 
Aleluja. 

EVANĐELJE kao na sv. Marka, 25. IV. 

PRIKAZNA Zdravo, blaženi Dujo, čvrsta nado Spli¬ 
ta grada! Zdravo, dragulju vjere naše! Zdravo svjetlo 
Dalmacije! Moli za nas Krista u sve vrijeme, aleluja. 

PRIKAZNA Primi, Gospodine, blagostivo žrtve što 
MOLITVA ti ih prinosimo zaslugama blaženog 
Duje, tvoga biskupa i mučenika; i podaj da nam izmole 
neprestanu tvoju pomoć. Po Gospodinu ... 

PRIČESNA Veliki biskupe, molimo te srcem i usti¬ 
ma da nas smjernom molbom preporučiš sucu koji će 
doći, aleluja. 

POPRIČESNA Pouzdavajući se u molitve blaženoga 
Duje, tvoga biskupa i mučenika, molimo te, Gospodine; 
daj da u ovim tajnama koje smo primili osjetimo pomoć 
za vječnost. Po Gospođinu ... 

«* 

11. V Sv. Filip i Jakov 

ULAZNA Zavapiše k tebi. Gospodine, u vrijeme svo¬ 
je nevolje i ti si ih s nebesa uslišio, aleluja, aleluja. — 
Ps. 32. Radujte se, pravednici, u Gospodinu, pravednima 
dolikuje pohvala! — Slava Ocu... — Zavapiše... 

MOLITVA Bože, koji nas razveseljuješ godišnjom 
svetkovinom svojih apostola Filipa i Jakova: podaj, 
molimo, da nas pouči primjer onih čijim se zaslugama 
radujemo. Po Gospodinu ... 

POSLANICA Čitanje knjige Mudrosti (5, 1—5). — 
Pravednici će se junački održati protiv onih koji su ih 
tlačili i oteli plodove njihova truda. Kad ih bezbožnici 
vide smesti će se od užasnog straha i čudit će se neoče- 

kivanom njihovu spasu. Mislit će u sebi raskajani i je¬ 
cajući od duševne boli: To su oni kojima smo se mi 
nekada rugali i koje smo grdili. Mi lude! Držali smo 
njihov život ludošću i njihov svršetak nečasnim. A evo, 
kako su pribrojeni djeci Božjoj i njihova je baština 
među svetima. 

IZA POSLANICE Aleluja, aleluja. Nebesa slave tvo¬ 
ja čudesa, Gospodine, a zbor svetih tvoju vjernost, ale- 
luja. Toliko sam vremena s vama, pa me ne poznate? 
Filipe, tko vidi mene, vidi i Oca moga, aleluja. 

EVANĐELJE + Slijedi sveto evanđelje po Ivanu (14, 
1—13). — U ono vrijeme reče Isus svojim učenicima: 
»Neka se ne straši vaše srce. Ako vjerujete u Boga, 
vjerujte i u mene. U kući mojega Oca ima mnogo sta¬ 
nova. A bio bih vam kazao da nije tako. Idem da vam 
pripravim mjesto. I kad odem i pripravim mjesto, opet 
ću doći i uzet ću vas k sebi da budete i vi tamo gdje 
sam ja. A kamo ja idem, znate, i put znate«. Toma mu 
reče: »Gospodine, ne znamo kamo ideš i kako možemo 
znati put?« Isus mu odgovori: »Ja sam put, istina i 
život! Nitko ne dolazi k Ocu nego po meni. Kad bi vi 
poznali mene, poznali bi i moga Oca. I odsada ćete ga 
poznavati i vidjeli ste ga«. Reče mu Filip: »Gospodine, 
pokaži nam Oca i dosta nam je!« Isus mu reče: »Toliko 
sam vremena s vama, pa me niste upoznali? Filipe, koji 
vidi mene, vidi i Oca. Kako ti kažeš: Pokaži nam Oca? 
Zar ne vjerujete da sam ja u Ocu a Otac u meni? Riječi, 
koje vam govorim, ne govorim vam sam od sebe, nego 
Otac, koji je u meni on čini djela. Zar ne vjerujete da 
sam ja u Ocu, a Otac u meni? Ako ne, tada vjerujte 
radi samih djela. Zaista, zaista vam kažem, koji vjeruje 
u me, činit će i sam djela koja ja činim a činit će još 
veća od ovih jer ja idem k Ocu. I štogod zamolite Oca 
u moje ime, to ću učiniti«. 

PRIKAZNA Nebesa slave tvoja čudesa, Gospodine, 
a zbor svetih tvoju vjernost, aleluja, aleluja. 

PRIKAZNA Primi, Gospodine, milostivo darove što 
MOLITVA ti ih prinosimo o blagdanu tvojih svetih 
apostola Filipa i Jakova i odvrati od nas sva zla što ih 
zaslužujemo. Po Gospodinu ... 

HVALOSPJEV o svetim apostolima, str. 344. 

PRIČESNA Toliko sam vremena s vama, pa me ne 
poznate? Filipe, tko vidi mene, vidi i Oca moga, aleluja; 
zar ne vjeruješ da sam ja u Ocu a Otac u meni. ale- 
iuja, aleluja. 

POPRIČESNA Okrijepljeni spasonosnim tajnama, 
molimo te, Gospodine, da nam pomognu molitve onih 
čiji blagdan slavimo. Po Gospodinu ... 

13. VI Sv. Ante Padovanski 

ULAZNA kao na sv. Ivana ap., 27. XII. 

MOLITVA Neka veseli tvoju Crkvu, Bože, zavjetni 
blagdan blaženog Ante, tvoga priznavaoca i naučitelja, 
da je vazda štite duhovne pomoći i da zavrijedi uživati 
vječne radosti. Po Gospodinu ... 

POSLANICA Čitanje knjige Mudrosti (7, 7—14). — 
Zaželjeh i bi mi dan razum, zavapih i dođe u me duh 
mudrosti; i cijenih je više nego kraljevstva i prijestolja 
i bogatstvo sam držao za ništa prema njoj. Nisam us¬ 
poredio s njom dragi kamen, jer sve zlato, kad se s 
njom usporedi, jest kao sitni pijesak, a srebro se pored 
nje smatra za blato. Zaljubih se u nju više nego u 
zdravlje i ljepotu i odlučih da je držim za svjetlost, 
jer je njezino svjetlo neugasivo. Svako mi je dobro do¬ 
šlo s njom i neizmjerno bogatstvo preko ruku njezinih. 
I u svemu sam se uzradovao jer me je ova mudrost vo¬ 
dila, a nisam znao da je ona mati svega ovoga. Nju sam 
naučio bez pretvaranja i dijelim je bez zavisti, a ne 
krijem bogatstvo njezino. Ona je neizmjerno blago lju¬ 
dima, a koji se njom posluže postaju dionici prijatelj¬ 
stva Božjega, dostojni pohvale zbog darova nauke. A 
meni je Bog dao da mudro govorim i da dostojno cije¬ 
nim udijeljene mi darove; jer je on vođa mudrosti i 
ravnatelj mudrih. 

IZA POSLANICE Uzvisivat će ga posred naroda nje¬ 
gova i đivit će mu se u svetom mnoštvu. Hvalit će ga 
u mnoštvu odabranih i blagosivat će ga među blago¬ 
slovljenima. 

Aleluja, aleluja. Za života svoga činio je znamenja 
i poslije smrti čudesno djelovao. Aleluja. 

EVANĐELJE f Slijedi sveto evanđelje po Mateju (5, 
13—19). — U ono vrijeme reče Isus svojim učenicima: 
»Vi ste sol zemlje. Ako sol izvjetri, čim će se soliti? 
Za ništa više ne vrijedi, nego da se izbaci i da je po¬ 
gaze ljudi. Vi ste svjetlo svijeta. Ne može se sakriti 
grad sazidan na gori. Niti se upaljuje svijeća i postavlja 
pod varićak, nego na svjećnjak da svijetli svima koji 
su u kući. Tako neka svijetli vaše svjetlo pred ljudima 
da vide vaša dobra djela i slave vašeg nebeskog Oca. 
Nemojte misliti da sam došao ukinuti zakon ili proroke! 
Nisam došao ukinuti nego dopuniti. Zaista vam kažem, 
dok stoji nebo i zemlja, neće od zakona nestati ni jed¬ 
nog slova niti jednog znaka dok se sve ne ispuni. Tko, 
dakle, dokine jednu od ovih najmanjih zapovijedi i tako 
nauči ljude, bit će najmanji u kraljevstvu nebeskom* 
a tko bude vršio i naučavao, taj će biti velik u kraljev¬ 
stvu nebeskom«. 

PRIKAZNA Uspomena na njega je kao sklad mio¬ 
mirisa; u svačijim ustima slatka je kao med uspomena 
njegova. 

PRIKAZNA Prikazujemo ti, Gospodine, žrtve na 
MOLITVA blagdan blaženog Ante, priznavaoca 
tvoga i naučitelja; i smjerno molimo da, kao što si 
njega obasuo nebeskim darovima, učiniš da tako i mi 
budemo vatreni u tvojoj ljubavi. Po Gospodinu... 

PRIČESNA Gospodin mi je dao jezik kao nagradu; 
stoga ću ga njime hvaliti. 

POPRIČESNA Nahranjeni, Gospodine, božanstvenim 
darovima, molimo, da slavnim zaslugama blaženog 
Ante, tvoga priznavaoca i naučitelja, osjetimo djelova¬ 
nje spasonosne žrtve. Po Gospodinu . 

24. VI Sv. Ivan Krstitelj 

Svetkovina se svetaca slavi redovito samo jedna u godini. 
Kod zadnje su reforme ukinute .neke dvojnosti, ali su ostale 
dvije svjetkovine sv. Ivana: blagdan rođenja (24. VI) i smrti 
(29. VIII). Osim Isusu i Mariji rođenje se slavi još sv. Ivanu, 
jer je bio prije rođenja od Boga posvećen. Velik je sv, Ivan 

kao pokornik koji je pokoru ne samo naviještao snažno već 
je tako i vršio. Velik kao neposredni preteča i krstitelj Isusov, 
on jedini. Velik kao prorok, najbliži cilju i predmetu svib 
proroka* Isusu. Sve te uloge, kreposti i milosti sv. Ivana dolaze 
do izražaja u ovom misnom obrascu. Svi trebamo u sebi i oko 
sebe pripravljati putove Gospodinu. 

ULAZNA Iz utrobe moje majke pozvao me je Go¬ 
spodin po imenu; učinio je moja usta kao ošar mač; 
zaštitio me je okriljem svoje ruke i učinio me je izabra¬ 
nom strijelom. — Ps. 91. Dobro je slaviti Gospodina, 
i pjevati imenu tvo jemu, Svevišnji. Slava Ocu... Iz 
utrobe... 

MOLITVA Bože, koji si nam današnji dan učinio 
časnim po rođenju blaženoga Ivana, daj svome puku 
milost duhovnih radosti, a duše svih vjernika upravljaj 
na put vječnoga spasenja. Po Gospodinu... 

POSLANICA Čitanje Izaije proroka (49, 1—3, 5—7) 
— Čujte, morem opkoljeni krajevi, poslušajte vi, da¬ 
leki narodi: Iz utrobe moje majke pozvao me je Gospo¬ 
din po imenu; učinio je moja usta kao oštar mač, štitio 
me je svojom rukom, izgladio me kao strelicu i sakrio 
me u svoj tobolac. I reče mi: »Ti si, Izraele, moj sluga, 
i po tebi ću se proslaviti«. I Gospodin, koji me iz krila 
majke uze za svojega slugu, govori mi sada: »Eto, po¬ 
stavio sam te za svjetlo narodima, da naviještaš moj 
spas do nakraj zemlje. Kraljevi će vidjeti, knezovi će 
ustati, da se poklone Gospodinu i Svecu Izraelovu, koji 
te je izabrao«. 

IZA POSLANICE Prije nego sam te oblikovao u 
majčinoj utrobi, poznao sam te, i prije nego si izašao iz 
krila, posvetio sam te. Gospodin je pružio svoju ruku, 
dotakao se mojih usta i govorio je meni. 

Aleluja, aleluja. Ti, dijete, zvat ćeš se prorok Sve¬ 
višnjega; ići ćeš pred Gospodinom da mu pripraviš pu- 
teve, aleluja. 

EVANĐELJE f Slijedi sveto evanđelje po Luki (1, 
57—68) — Elizabeti se navrši vrijeme i rodi sina. Kad 
njezini susjedi i rodbina doznaše, da joj je Gospodin 
iskazao veliko milosrđe, radovahu se s njom. Osmoga 
dana dođu da obrežu dijete i htjeli su ga nazvati ime¬ 
nom njegova oca Zaharije. Ali njegova majka reče: »Ne 

tako, nego zvat će se Ivan!« Odvrate joj: »Nitko se od 
tvojega roda ne zove tako«. — Znakovima upitaju 
njegova oca, kako bi on htio da se zove. On zatraži plo¬ 
čicu i napisa: »Ivan mu je ime«. Svi se začude tome, a 
njemu se istog časa otvore usta i razriješi jezik, te’je 
govorio i hvalio Boga. Nato sve susjede spopađne strah, 
i ovo se razglasi po svim judejskim gorama. Svi koji su 
<o čuli, pohranjivali su u svom srcu i govorili: »Što 
misliš, što će biti ovo dijete?« I ruka je Gospodnja bila 
s njime. A njegov otac Zaharija napuni se Duha Svetoga 
i prorokova: »Blagoslovljen Gospodin Bog Izraelov, jer 
pohodi i otkupi narod svoj!« 

PRIKAZNA Pravednik cvate poput palme, širi se 
kao cedar na Libanu. 

FRIKAZNA Tvoje žrtvenike, Gospodine, napunjamo 
MOLITVA žrtvenim darovima slaveći zasluženom 

čašću rođenje onoga koji je i predskazao i pokazao Spa¬ 
sitelja svijeta, Gospodina našega Isusa Krista, Sina tvo¬ 
jega, koji s tobom ... 

HVALOSPJEV kao na Tijelovo. 

PRIČESNA Ti, dijete, zvat ćeš se prorok Svevišnje¬ 
ga; ići ćeš pred Gospođinom da mu pripraviš putove. 

POPRIČESNA Neka se tvoja Crkva, Gospodine, raz¬ 
veseli o rođenju blaženog Ivana Krstitelja, po kojem je 
upoznala začetnika svoga preporođen ja, Gospodina na¬ 
šega Isusa Krista, Sina tvojega, koji... 


29. VI Sv. Petar i Pavao 

Sva se Crkva veseli, jer je Bog ».današnji dan posvetio 
mučeništvom svojih apostola Petra i Pavla u (mol.). Oni su ne- 
razdruživi, u temeljima Crkve i u njenom bogoslužju. Nekada 
je u Rimu na ovaj dan papa služio dvije Mise u njihovim veli¬ 
čanstvenim bazilikama, ali kad se zbog njihove udaljenosti 
odustalo od toga, ova Misa ističe sv. Petra, a sutrašnja sv. 
Pavla. Kristov namjesnik — u tome je veličina sv. Petra i 
njegovih nasljednika na rimskoj stolici. Veličina, ali i sudbina 
povezana s Kristom: kao što su Židovi odbacili Krista tako su 
i Petra (ul. posl.). Ali taj uvijek progonjeni Petar ostaje stijena 
Crkve, a u njegovoj ruci ključevi kraljevstva nebeskoga. U 
svakoj Misi molimo za „papu našega”. 

ULAZNA Sada sigurno znadem da je Gospodin po¬ 
slao svoga anđela i izbavio me iz Herodove ruke i od 
svega što je očekivao židovski narod. — Ps. 138. Go¬ 
spodine, ti si me kušao i spoznao; tebi je poznat moj 
počinak i moje ustajanje. Slava Ocu ... Sada sigurno ... 

MOLITVA Bože, koji si mučeništvom svojih aposto¬ 
la Petra i Pavla posvetio današnji dan, daj Crkvi tvojoj, 
da u svemu slijedi nauku onih po kojima je primila 
početak vjere. Po Gospodinu ... 

POSLANICA Čitanje Djela apostolskih (12. 1—11) 
— U one dane kralj Herod započe zlostavljali neke 
članove Crkve. Mačem pogubi Ivanova brata Jakova. 
Videći da se to sviđa Židovima, dade uhvatiti i Petra, 
u dane beskvasnih hljebova. Kad ga uhvati, baci ga u 
tamnicu i preda da ga čuvaju četiri straže, svaka po 
četiri vojnika. Htio ga je izvesti pred narod poslije Vaz- 
ma. I dok su Petra čuvali u tamnici, Crkva se za njega 
bez prestanka molila Bogu. — One noći prije nego 
ga je Herod namjeravao izvesti, Petar je okovan dvo¬ 
strukim lancima spavao među dvojicom vojnika, a stra- 
žari su pred vratima čuvali tamnicu. I gle, pojavi se 
anđeo Gospodnji, a svjetlo obasja sobu. Anđeo kucne 
Petra po rebrima, probudi ga i reče: »Ustaj brzo!« I lan¬ 
ci mu spadoše s ruku. Anđeo reče: »Pripaši se i obuj 
svoju obuću!« On to učini. I zapovjedi mu anđeo: »Obu¬ 
ci haljinu i pođi za mnom!« — Kad je izišao, hodao 
je za njim i nije znao da je to svarnost što čini anđeo, 
jer je držao da je to priviđenje. Prođu prvu i drugu 
stražu i dođu do željeznih vrata što vode u grad, i ona 
im se sama otvore. Kad su izašli, prođu jednu ulicu i 
anđeo iščezne. A Petar dođe k sebi i reče: »Sada sigur¬ 
no znadem da je Gospodin poslao svog anđela i izbavio 
me iz Herodove ruke i od svega što je očekivao židov¬ 
ski narod«. 

IZA POSLANICE Postavit ćeš ih za knezove nad 
svom zemljom; spominjat će tvoje ime, Gospodine. Mje¬ 
sto tvojih otaca rodit će ti se sinovi, zato će te narodi 
slaviti. 

Aleluja, aleluja. Ti si Petar-stijena, i na toj sti¬ 
jeni sazidat ću svoju Crkvu, aleluja. 

EVANĐELJE + Slijedi sveto evanđelje po Mateju 
(L6, 13—19) — U ono vrijeme dođe Isus u okolicu Ce- 
zareje Filipove i upita svoje učenike: »Sto kažu ljudi, 
tko je Sin čovječji?« Oni odgovore: »Jedni kažu da je 
i.van Krstitelj, drugi da je Ilija, treči da je Jeremija 
ili jedan od proroka«. Isus upita njih: »A što kažete vi? 
Tko sam ja?« Šimun Petar odgovori: »Ti si Krist, Sin 
Loga živoga!« Nato mu Isus reče: »Blago tebi, Šimune, 
sine Jonin. jer ti to nije objavilo tijelo ni krv, nego 
moj Otac nebeski. A ja tebi kažem: Ti si Petar - stijena, 
toj ću stijeni sazidati svoju Crkvu, i vrata je pa¬ 
klena neće nadvladati. Tebi ću dati ključeve nebeskoga 
kraljevstva, pa što god svežeš na zemlji, bit će svezano 
i na nebu, a što god razriješiš na zemlji, bit će razri¬ 
ješeno i na nebu«. 

PRIKAZNA Postavit ćeš ih za knezove nad svom 
zemljom; spominjat će tvoje ime. Gospodine, u svakom 
pokoljenju i naraštaju. 

PRIKAZNA Darove, koje prinosimo na posvetu 
MOLITVA imenu tvome, Gospodine, neka prati 

molitva apostola i ona neka nas očisti od grijeha i ob¬ 
rani. Po Gospodinu... 

HVALOSPJEV Uistinu je dostojno i pravedno, po¬ 
trebno i spasonosno tebe, Gospodine, Pastiru vječni 
smjerno moliti da stado svoje ne ostaviš, nego da ga 
po svojim blaženim apostolima neprestano čuvaš i štitiš, 
tako da ga vode iste vođe, koje si kao namjesnike u 
svom djelu dao da mu budu pastiri. I stoga bez pre¬ 
stanka pjevamo s anđelima i s arkanđelima, s prijesto¬ 
ljima i s gospodstvima i sa svom nebeskom vojskom 
pjesmu tvoje slave: 

PRIČESNA Ti si Petar - stijena i na toj ću stijeni 
sazidati Crkvu svoju. 

POPRIČESNA Po zagovoru apostola čuvaj, Gospo¬ 
dine, od svake protivnosti one koje si nasitio nebeskom 
hranom. Po Gospodinu, .. 

1. VII Predragocjena Krv Kristova 

Sve pjesme, molitve i čitanja imaju danas za predmet krv 
Isusovu, prolivenu na križu i za nas na oltaru posvećenu. ,.Zar 
nije blagoslovljeni kalež, koji blagoslivamo, zajednica krvi Kri¬ 

stove?” (prik. pj.). Ona je na križu bila cijena našeg spasenja, 
a iva oltaru je sredstvo našeg pomirenja i života. Sadržana je 
1 pod posvećenim prilikama kruha, ali kod pričesti pod obje 
prilike više dolazi do izražaja sakramentalno Kristovo žrtvo¬ 
vanje i naše sjedinjenje s njegovom žrtvom. Zdravo, krvi 
Isusova! 

ULAZNA Otkupio si nas. Gospodine, svojom krvi od 
svakog plemena i jezika, od svakog puka i naroda; i uči¬ 
nio si nas kraljevstvom za Boga našega. — Ps. 88. Mi¬ 
losrdna ću djela gospodnja pjevati u vi jeke; svojim ću 
ustima navješćivati tvoju vjernost kroz sve naraštaje. 
Slava Ocu... Otkupio si... 

MOLITVA Svemogući vječni Bože, koji si jedinoro- 
đenoga Sina svoga postavio za Spasitelja svijeta i od¬ 
redio da ti njegova Krv bude na pomirbu, podaj, moli¬ 
mo, da cijenu našega spasenja svečanom službom tako 
šiujemo i da nas njezina moć tako štiti od zla u ovom 
životu, da joj vječni plod uživamo na nebu. Po istom... 

POSLANICA kao na I nedjelju Muke. 

IZA POSLANICE Ovaj je došao u vodi i u krvi, ne 
samo u vodi nego u vodi i u krvi. Trojica svjedoče na 
nebu: Otac i Riječ i Duh Sveti, i ova trojica su jedno. 
I troje svjedoči na zemlji: Duh i voda i krv, i ovo je 
troje jedno. 

Aleluja, aleluja. Ako prihvaćamo svjedočanstvo 
ljudi. Božje je svjedočanstvo veće, aleluja. 

EVANĐELJE t Slijedi sveto evanđelje po Ivanu (19, 
30—35) — U ono vrijeme, kad je Isus okusio ocat, 
reče: »Svršeno je!« I nakloni glavu i predade duh. Bu¬ 
dući da je bio dan priprave i da tjelesa ne bi ostala na 
križu u subotu (jer je one subote bio veliki blagdan), 
Židovi zamole Pilata da im se prebiju golijeni pa da se 
skinu. Vojnici dođu i prebiju golijeni obojici raspetih 
s Isusom. Ali, kad su došli do Isusa i vidjeli da je već 
umro, ne prebiju mu golijeni, nego jedan vojnik kop¬ 
ljem otvori njegova rebra, i odmah poteče krv i voda. 
Onaj koji je to vidio, svjedoči, i njegovo je svjedočan¬ 
stvo istinito. 

PRIKAZNA Zar nije blagoslovljeni kalež, koji bla¬ 
goslivamo, zajednica krvi Kristove? Zar nije kruh, koji 
lomimo, zajednica tijela Kristova? 

PRIKAZNA Po ovim božanskim otajstvima, molimo, 
MOLITVA da pristupimo k Isusu, posredniku no¬ 
voga Zavjeta, i da na tvojim oltarima, Bože svake moći, 
ponovno poteče krv koja zaziva rječitije nego Abelova. 
Po istom Gospodinu ... 

HVALOSPJEV kao na I nedjelju Muke. 

PRIČESNA Krist se žrtvovao jedanput, da uzme gri¬ 
jehe svih; drugi će se put pokazati bez grijeha onima 
koji ga iščekuju za spasenje. 

POPRIČESNA Pripušteni k svetom stolu, Gospodine, 
u radosti smo crpili vodu iz vrela Spasiteljeva; njegova 
krv neka nam bude, molimo, vrelo vode koje ključa a 
vječni život. Koji s tobom ... 

7. VII Sv. Ciril i Metod 

Zahvalimo Bogu što je u susjednom narodu našao tako 
vrijedne i požrtvovne svoje glasnike koji su nam se posve 
prilagodili^ i našim nas jezikom učili Božje istine i obavljali 
službu Božju. A to nas još više obavezuje da po njihovu nauku 
i primjeru ostanemo vjerni Bogu i Crkvi, pa da se zauvijek 
pribrojimo njihovu društvu (mol.). ,,U ovčarnici Kristovoj nek 
stan se nade braći svoj, da sveđ u vjeri rastue tu s pređima 
se natječu’ 7 . 

ULAZNA Neka se tvoji svećenici, Gospodine, zaod-* 
jenu pravdom, a tvoji vjernici neka se vesele. Zbog svo¬ 
jega sluge Davida ne odvrati lice od svoga pomazanika. 
— Ps. 131. Spomeni se. Gospodine, Davida i sve nje¬ 
gove blagosti. — Slava Ocu ... Neka se tvoji sveće¬ 
nici ... 

MOLITVA Svemogući vječni Bože, koji si nas po 
djelovanju blaženih priznavalaca tvojih i biskupa Čiriia 
i Metoda priveo k poznavanju svojeg' imena, podaj da 
se pribrojimo društvu onih kojima slavimo blagdan. Po 
Gospodinu... 

POSLANICA Čitanje poslanice bi. Pavla apostola 
Hebrejima (7, 23—27) — Braćo, bilo je mnogo sveće¬ 
nika, jer je došla smrt i nisu mogli ostati, a Isus ima 
vječno svećeništvo, jer ostaje zauvijek. Zato i može Spa¬ 
šavati one koji po njemu dolaze k Bogu, jer je trajno 
naš zagovornik. Trebao nam je upravo takav veliki sve¬ 
ćenik: svet, nedužan, neokaljan, odijeljen od grješnika, 
uzvišeniji od neba. On ne treba kao drugi svećenici sva¬ 

koga dana prinositi žrtve najprije za svoje grijehe, a 
onda za grijehe naroda, jer je to učinio jedanput, kad 
je samog sebe prikazao naš Gospodin Isus Krist. 

IZA POSLANICE Neka se tvoji svećenici zaodjenu 
pravdom, a tvoji vjernici neka se vesele. Ondje ću po¬ 
dići moć Davidu, pripraviti svjetiljku pomazanika 
svojemu. 

Aleluja, aleluja. Zakle se Gospodin i neće se poka- 
jati: Ti si svećenik dovijeka po redu Melkisedekovu, 
aleluja. 

EVANĐELJE f Slijedi sveto evanđelje po Luki (10. 
1—9) — U ono vrijeme izabra Gospodin drugih se¬ 
damdeset i dva i posla ih dva po dva pred sobom u 
svaki grad i mjesto, kamo je sam kanio poći. I govoraše 
im: »žetva je velika, a radnika ima malo. Zato molite 
gospodara žetve, da pošalje radnike u svoju žetvu. Po¬ 
đite! Evo, ja vas šaljem kao janjce među vukove. Ne 
nosite ni kese ni torbe ni obuće, i nikoga ne pozdrav¬ 
ljajte na putu. U koju god kuću uđete, najprije recite: 
Mir ovoj kući! Ako ondje bude tko dostojan mira, ostat 
će na njemu vaš mir; ako ne bude, vratit će se k vama. 
Ostanite u onoj kući, jedite i pijte što imaju, jer radnik 
zaslužuje svoju plaću. Ne prelazite iz kuće u kuću. I u 
koji god grad uđete i prime vas, jedite što postave pred 
vas. Ozdravljajte bolesnike u njemu i kažite im: Pribli¬ 
žilo vam se Božje kraljevstvo«. 

PRIKAZNA Divan je Bog u svojim svecima. Bog Iz- 
raelov daje moć i jakost svojemu narodu. Blagoslovljen 
Bog! 

PRIKAZNA Molbe naše i prinos tvojih vjernika, 
MOLITVA molimo, Gospodine, pogledaj, da ti budu 
mili o blagdanu tvojih svetaca, a nama da prizovu po¬ 
moć tvoga milosrđa. Po Gospodinu ... 

PRIČESNA Što vam kažem u tami, recite na svjetlu 
— veli Gospodin — i što čujete na uho, propovijedajte 
na krovovima. 

POPRIČESNA Molimo, svemogući Bože, da ti, koji 
se udostoja dati nam nebeske darove, dadeš po zago¬ 
voru svetih svojih Čirila i Metoda da preziremo zemalj¬ 
ske. Po Gospodinu ... 

11. VII Sv. Benedikt 

MISA kao na dane svetih opata, str. 396. 


15. VII Presveti Otkupitelj 

ULAZNA Kličem od radosti u Gospodinu, i duša se 
moja veseli u Bogu mojemu; jer me je odjenuo u halji¬ 
ne spasenja i ogrnuo me odjećom svetosti. — Ps. 88. 
Milosrđe ću Gospodnje u vijeke pjevati, od pokoljenja 
do pokoljenja. — Slava Ocu... — Kličem .... 

MOLITVA Bože, koji si Jedinorođenoga svoga po¬ 
stavio za Otkupitelja svijeta i, uništivši po njemu smrt, 
milostivo nam povratio život; daj da, dok štujemo ova 
dobročinstva, povežemo se s tobom po trajnoj ljubavi 
i zavrijedimo primiti plod tvoga otkupljenja. Po istom 
Gospodinu...;,. 

POSLANICA Čitanje poslanice bi. Pavla apostola 
Efežanima (1, 3—9). — Blagoslovljen Bog i Otac Go¬ 

spodina našega Isusa Krista koji nas je blagoslovio sva¬ 
kim duhovnim i nebeskim blagoslovom u Kristu, kao 
što nas je odabrao u njemu prije postanka svijeta; da 
budemo sveti i čisti pred licem njegovim u ljubavi. On 
nas je unaprijed odredio za posinovljenje po Isusu Kri¬ 
stu odlukom svoje volje, na hvalu i slavu svoje milosti 
kojom nas je nadario po preljubijenom Sinu svojemu. 
U njemu imamo otkupljenje po njegovoj krvi, oprošte- 
nje grijeha po bogatstvu milosti njegove koja se pre¬ 
obilno izlila na nas u svakoj mudrosti i razboritosti: 
da u nama objavi otajstvo svoje volje, kako mu se 
svidjelo i kako je unaprijed sam odredio. 

IZA POSLANICE Svi narodi, koje si stvorio, doći će 
i pokloniti se pred tobom. Gospodine, i slavit će ime 
tvoje. Jer si ti velik i činiš čudesa, ti si jedini Bog. 

Aleluja, aleluja. Bog je kralj naš od vijeka, izvršio 
je spasenje na zemlji. Aleluja. 

EVANĐELJE f Slijedi sveto evanđelje po Ivanu (3, 
13—18). — U ono vrijeme reče Isus Nikodemu: »Nitko 
ne uzlazi na nebo nego onaj koji je sišao s neba, Sin 
Čovječanski, koji je na nebu. I kao što je Mojsije uz- 

visio zmiju u pustinji, tako treba da bude uzvišen Sin 
Čovječanski; da nitko koji u njega vjeruje ne pogine, 
nego da ima život vječni. Jer Bog nije poslao Sina svo¬ 
jega na svijet da sudi svijet, nego da se svijet spasi po 
njemp. Tko vjeruje u njega ne biva suđen, a tko ne 
vjeruje već je osuđen, jer ne vjeruje u ime jedinorođe¬ 
noga Sina Božjega«. 

PRIKAZNA Ja sam spasenje naroda, kaže Gospodin. 
Us lišit ću ih iz kakve god nevolje zavapili k meni, i bit 
ću Bog njihov do vijeka, aleluja. 

PRIKAZNA Primi, molimo, Gospodine, otajstvo 
MOLITVA vječnog otkupljenja i podaj da nas po 
slavnim zaslugama jedinorođenoga Sina tvoga uvijek 
oživljuje i štiti. Po istom Gospodinu ... 

HVALOSPJEV sv. Križa, kao na I nedj. Muke. 

PRIČESNA Neka hvale Gospodina radi milosrđa nje¬ 
gova i radi divnih djela njegovih sinovima ljudskim, 
aleluja. 

POPRIČESNA Pošto smo postali dionici svetog tijela 
tvojega i dragocjene krvi kojom smo otkupljeni, molimo 
te, Gospodine Isuse Kriste, da u nama čuvaš svoje da¬ 
rove i da nas izbaviš od zala sadašnjeg života te nas 
priveđeš k vječnim dobrima: Koji živiš ... 

19. VII Sv- Vinko Paulski 

MISA kao na dane svetih priznavaoea, str. 395. 

MOLITVA Bože, koji si blaženoga Vinka oboružao 
apostolskom krepošću da propovijeda siromasima i pro¬ 
miče dostojanstvo crkvenog staleža; podaj, molimo, da 
nas pouče kreposni primjeri onoga kojega zasluge štu¬ 
jemo. Po Gospodinu ... 

EVANĐELJE kao na blagdan Sv. Cirila i Metoda, str. 347. 

25. VII Sv. Jakov 

ULAZNA kao na sv. Andriju, 30. XI. 

MOLITVA Posvećuj, Gospodine, i čuvaj svoj puk da 
zaštićen pomoću tvoga apostola Jakova, i življenjem 
tebi ugodi i pouzdanom dušom služi. Po Gospodinu... 

POSLANICA Čitanje poslanice blaženoga Pavla apo¬ 
stola Korinćanima (I, 4, 9—15). — Braćo! Svijet i 
anđeli i ljudi upiru u nas pogled. Mi smo kao ludi radi 
Krista, a vi mudri u Kristu; mi smo slabi, a vi jaki; 
vi plemeniti, a mi prezreni. Sve do sada, i gladujemo, 
i žeđamo, i goli smo, i ćuškaju nas, i nemamo trajna 
boravišta i mučimo se radom svojih ruku. Psuju nas, 
a mi blagoslivljamo, progone nas, a mi trpimo, kleveću 
nas, a mi molimo, postali smo kao smeće ovoga svijeta, 
kao izmet svih sve do sada. Ovoga ne pišem zato da vas 
postidfm, nego da vas opomenem kao svoju predragu 
djecu. Da imate i deset tisuća učitelja u Kristu, ne¬ 
mate mnogo otaca, jer sam vas po evanđelju rodio ja u 
Isusu Kristu. 

IZA POSLANICE Postavit ćeš ih . .. kao na sv. Petra i 
Pavla, str. 343. 

Aleluja, aleluja. Ja sam vas izabrao od svijeta da 
idete i plod donesete i plod vaš da ostane. Aleluja. 

EVANĐELJE f Slijedi sveto evanđelje po Mate ju 
(20, 20—23). — U ono vrijeme majka Zebedejevih si¬ 
nova pristupi k Isusu sa svojim sinovima, pokloni mu 
se i zaište nešto od njega. On je upita: »Što hoćeš?« 
Odgovori mu: »Zapovjedi da ova moja dva sina sjede 
u tvojemu kraljevstvu jedan s tvoje desne a drugi s 
lijeve«. Isus odgovori: »Ne znate što ištete. Možete li 
piti čašu, koju ću ja piti?« Odgovore mu: »Možemo«, 
Reče im: »Da, čašu moju ćete piti, ali sjediti s moje 
desne ili lijeve ne mogu ja dati vama, nego kojima je 
pripravio moj Otac«. 

PRIKAZNA Po svoj zemlji .. . kao na sv. Tomu, str. 321. 
PRIKAZNA Molimo, Gospodine, da blaženo muče- 
MOLITVA ništvo i zagovor blaženoga apostola Ja¬ 
kova učini tebi ugodnima prinose tvoga naroda, premda 
radi naših zasluga nismo zavri jedili da ih prinosimo. 
Po Gospodinu ... 

HVALOSPJEV o svetim apostolima, 29. <VI. 

PRICESNA kao na sv. Matiju, 24. II. 

POPRIČESNA Pomoži nam, molimo, Gospodine, po 
zagovoru blaženoga apostola svoga Jakova, na čiji 
blagdan s veseljem primismo tvoja sveta otajstva. Po 
Gospodinu ... 

31. VII Sv. Ignacije Lojola 

ULAZNA U ime Isusovo neka se pokloni svako ko¬ 
ljeno na nebu, na zemlji i pod zemljom, i svaki jezik 
neka prizna da je Gospodin Isus Krist u slavi Boga Oca. 

— Ps. 5. Dičit će se tobom svi koji ljube tvoje ime jer 
ti blagosivaš pravednika. — Slava Ocu... — U ime... 

MOLITVA Bože, koji si za raširenje veće slave svoga 
imena po blaženom Ignaciju svoju Crkvu ojačao novom 
pomoću; daj. da njegovim zagovorom i po njegovu pri¬ 
mjeru boreći se ovdje na zemlji zaslužimo s njime biti 
ovjenčani na nebesima. Po Gospodinu ... 

POSLANICA kao na dane jednog mučenika, str. 387. 

IZA POSLANICE Pravednik cvate poput palme i ra¬ 
ste poput libanskog cedra u domu Gospodnjem; da na¬ 
vi ješta rano svoje milosrđe i tvoju istinu noću. 

Aleluja, aleluja. Blago čovjeku, koji podnese napast, 
jer će poslije kušnje primit: vijenac života. Aleluja. 
EVANĐELJE kao na sv. Marka, 25. IV. ■ 

PRIKAZNA kao na sv. Josipa, 19. III. 

PRIKAZNA Pridružio se našim prinosima, Gospo- 
MOLITVA dine, dobrostivi zagovor svetog Ignacija; 
da presveta otajstva u koje si postavio izvor svake sve¬ 
tosti i nas uistinu posvete. Po Gospodinu ... 

PRIČE3NA Oganj dođoh donijeti na svijet, i što bih 
drugo htio nego da se zapali? 

POPRIČESNA Žrtva hvale, Gospodine, što je prine- 
sosmo kao zahvalu o blagdanu svetog Ignacija, dovela 
nas po njegovu zagovoru onamo gdje ćemo vječno hva¬ 
liti tvoje veličanstvo. Po Gospodinu ... 

2. VIII Posvećenje Crkve sv. Marije Anđeoske 

ULAZNA Blago čovjeku koji me sluša i koji bdije 
pred vratima mojim svaki dan i čeka na pragu vrata 
mojih; tko mene nađe naći će život i crpst će spasenje 
od Gospodina. — Ps. 44. Iz srca mi navire radosna 
riječ, pripovijedam svoja djela Kralju. — Slava Ocu... 

— Blago... 

MOLITVA Bože, koji si htio dijeliti ljudima sva 
dobra po presvetoj Majci svojoj uzvišenoj nad anđeoske 
kore; daj po njoj nama, koji svetkujemo spomendan 
njezine crkve što je tebi posvećena, da u sadašnjosti is¬ 
prosimo oproštenje grijeha i obilje milosti, te konačno 
dođemo u društvo blaženih duhova i radost nebeskog 
stana: Koji živiš ... 

POSLANICA Čitanje knjige Mudrosti (Crkv 24, 
21—-31). — Ja sam kao pravi tamjan ispunila mirisom 
svoj stan, a moj je miris kao miris nepomiješanog bal- 
zama. Ja sam kao terebint raširila grane svoje, a grane 
su moje grane časti i miline. Kao loza dala sam ugodan 
miris, a cvijeće moje rod je slavan i častan. Ja sam 
majka lijepe ljubavi, straha, znanja i svetoga ufanja. 
U meni je sva milina življenja i istine, u meni je sva 
nada života i kreposti. Dođite k meni svi koji me želite 
i nasitite se plodova mojih. Jer je duh moj slađi od 
meda i nasljedstvo je moje slađe od medenoga saća. 
Uspomena je moja trajna kroz naraštaje. Koji mene bla¬ 
guju još će gladovati i koji mene piju još će žeđati. Tko 
mene sluša neće se postidjeti, i koji rade po meni neće 
griješiti. Koji mene slave imat će život vječni. 

IZA POSLANICE Ja idem po pravednim putovima, 
posred sigurnih staza; da obogatim one koji me ljube, 
da umnožim blago njihovo. Učvrsti! ću ih i umnožiti, 
moje će svetište biti kod njih dovijeka i šator moj među 
njima. 

Aleluja, aleluja. Ti ćeš se veseliti svojoj djeci, jer 
će svi biti blagoslovljeni i sakupit će se kod Gospodina. 
Aleluja. 

EVANĐELJE kao na Blago vijest, 25. III. 

PRIKAZNA Blagoslovljena ti od Boga tvojega u sva¬ 
kom šatoru Jakovljevu, jer će svaki narod koji čuje za 
ime tvoje veličati radi tebe Boga Izraelova. 

PRIKAZNA Darovi naše pobožnosti, koje ti radosno 
MOLITVA prikazujemo svetkujući spomendan cr¬ 
kve blažene Djevice Marije što je tebi posvećena, neka 
nam po zaslugama iste Djevice odvrate neugodnosti 
naše slabosti i isprose obilnije darove tvoje jakosti. Po 
Gospodinu... 


Blagdani kolovoza 


353 


HVALOSPJEV kao na Bezgrjesno Začeće, 8. XII. 

PRIČESNA Zdravo, Marijo, milosti puna. Gospodin 
s tobom, blagoslovljena ti među ženama, aleluja. 

POPRIČESNA Neka, Gospodine, ova sveta Gozba 
donese spasenje nama, koji svetkujemo spomendan tebi 
posvećene crkve blažene Marije Djevice; da pomoću 
iste Djevice dostojnije slavimo beskrajno milosrđe Sina 
tvoga prema nama i gojimo neprestanu ljubav prema 
njemu: Koji s tobom ... 

3. VIII BI. Augustin Kažotić 

MISA kao na dane svetih biskupa, str. 392, osim: 
MOLITVA Bože, koji si se dostojao u blaženom Au~ 
gustinu, priznavaocu i biskupu, pobrinuti za primjer 
dobrog pastira u svojoj Crkvi, dopusti milostivo, da 
njegovim zagovorom zaslužimo doći u mjesto tvoje vječ¬ 
ne slave Po Gospodinu ... 

4. VIII Sv. Dominik 

ULAZNA, POSLANICA, EVANĐELJE i PRIČESNA kao na 
dane svetih naučitelja, str. 393, a Prikazna kao na dane svetih 
opata, str. 397. 

MOLITVA Bože, koji si se udostojao svoju Crkvu 
prosvijetliti zaslugama i naukama blaženoga Dominika, 
tvoga priznavaoca, našega Oca, daj da njegovim zago¬ 
vorom ne bude lišena vremenite pomoći i da svagda 
raste duhovnim napretkom. Po Gospodinu ... 

IZA POSLANICE Pravednikova usta govore mu¬ 
drost I njegov jezik kazuje pravdu. Zakon je Božji u 
njegovu srcu i njegove noge neće posrnuli* 

Aleluja, aleluja. Sjećaj se svoje ustanove, mili oče 
Borni niče; kod višnjega Suca zagovaraj obitelj svojih 
siromaha. % 

POSLJEDNICA 

Zapjevajte, rajski kori, 

Nek se nova pjesma ori 
Novim pjevom, radosno. 

Sa pjesmama nebesnika 
Proslavimo Dominika 
I mi rado, ponosno. 

Iz »Egipta^ pustih strana 
Zove muža odabrana 
Tvorac svijeta ovoga. 

On u lađi siromaštva 
Prijeđe rijeku svijeta tašta 
Za spas ljudstva grješnoga. 
Kroz lik pseta maloga 
Govornika slavnoga 
Majka u snu gleda: 

Noseć zublju plamenu 
Svetu ljubav vatrenu 
Cijelom svijetu preda. 

Gle. zakone đava nove. 

Ko Ilija narod zove, 

Da se zloći ukloni. 

Samsonove tjera lije, 
Gedeonskom trubljom bije. 
Protivnika izgoni. 

Mrtvo dijete iz sna budi, 
Uskrsnuto majci nudi, 

-Pok je ovdje živio. 

Na znak križa kiša stane, 

A na stolu kruh osvane 
Što ga on izmolio. 

Crkva slavom njegovom 
Sebe krijepi obnovom, 

Snagom vjere prave. 

Braću svijetom razasu: 
Njega Nebo obasu 
Darom vječne slave. 

Sniv& zrno sakriveno, 

Zvijezde svjetlo zasjenjeno, 

Kad odjeknu zvonca glas: 

Nek iz zrna stablo lista, 

A iz zvijezde sjaj zablista 
Narodima svim na spas. 
Djevičanstvo tvoje, Svece, 

Miris ljepši neg sve cvijeće 
S groba tvog pokazuje. 

Bolesnike snagom krijepi, 

Ozdravljaju hromi: slijepi: 

Svetost se dokazuje. . , ;u 

Slavnom Svecu hvalu dajmo, 

Iz sveg srca zapjevajmo 
Dominiku. 

Braćo, Oca zazivajmo. 

Njegov uzor nasljeđujmo: 

Svoju diku. 

A ti, Oče, dobri, blagi 
Naš pastiru, vođo dragi, 

Brani sve nas rječito. 

I na vječnog Kralja dvoru: 

Po svom moćnom zagovoru 
Djecu štiti vječito. 

Amen. Aleluja. 

EVANĐELJE str. 340. 

PRIKAZNA Posveti, Gospodine, darove tebi prika- 
MOLITVA zane; da nam po zagovoru blaženoga 
oca našeg Dominika, tvoga priznavaoca, budu okrepa 
za dušu. Po Gospodinu ... 

HVALOSPJEV' Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože. Ti 
si po blaženom Patrijarhu Dominiku obnovio apostolski 
način života na ures i obranu svoje svete Crkve. On 
naime, podržavan trajnom pomoću Majke tvoga Sina, 
svojim propovijedanjem svlada, krivovjerja, podiže po¬ 
bornike vjere za spas naroda te nebrojene duše privede 
Kristu. Q njegovoj mudrosti govore narodi, a Crkva 
oaviješta njegovu slavu. I stoga bez prestanka pjevamo 
s anđelima i arkanđelima, s prijestoljima i s gospod¬ 
stvima, i sa svom nebeskom vojskom pjesmu tvojoj 
slavi: 

POPRIČESNA Dopusti, molimo, svemogući Bože; da 
zaštita blaženoga oca našega Dominika, tvoga prizna¬ 
vaoca, oslobodi nas koje tišti breme naših grijeha. Po 
Gospođinu ... 

6. VIII Preobraženje Kristovo 

Naš je oltar danas i uvijek nania Tabor (ul. pj.}, gdje se 
pojavljuje, iako sakrivena, slava Gospodnja kao na Sinaju. 
Očevidac* događaja, sv. Petar, iznosi činjenicu Isusova preobra- 
ženja kao jamstvo drugog njegova dolaska i naše proslave 
(posl.). Očev glas i nama označuje put kako ćemo mu u Isusu 
postati mili te po njemu i mi biti proslavljeni: Njega slušajte! 
<ev.). Ovaj blagdan vremenom i značenjem stoji između Uskrsa 
i Đošašća. Pokazuje nam Isusa kako i sa svojom ljudskom na¬ 
ravi uživa nebesku slavu i kako će s njom doći na svršetku 
svijeta. Još je samo od nas ovisno da budemo sudionici Isu¬ 
sove slave. 

ULAZNA Tvoje su munje rasvijetlile zemaljski 
krug; potresla se je i uzđrhtala zemlja. — Ps. 33. 
Kako su mili stanovi tvoji. Gospodine vojska! Duša 
moja čezne i gine za dvorovima Gospodnjim. Slava 
Ocu ... Tvoje su ... 

MOLITVA Bože, koji si pri slavnom preobražen.ju 
svoga Jedinorođenca otajstva vjere potvrdio po svjedo¬ 
čanstvu otaca i divno unaprijed označio savršeno posi 
novljenje glasom iz svijetla oblika, podaj milostivo da 
nas učiniš subaštinicima istoga Kralja slave i dadeš da 
budemo sudionici iste slave. Po istom Gospodinu... 

POSLANICA čitanje poslanice bi. Petra apostola (II 
1, 16—19) — Predragi, objavili smo vam silu i dolazak 
našega Gospodina Isusa Krista, ne kao da smo zavedeni 
izmišljenim bajkama, nego jer smo sami bili očevici 
njegova veličanstva. On je primio čast i slavu od Boga 
Oca, kad mu je od one uzvišene slave došao ovaj glas: 
»Ovo je moj ljubljeni Sin koji mi je po volji, slušajte 
ga!« I taj glas, što dođe s neba, mi smo čuli, kad smo 
bili s njim na svetoj gori. Tako imamo još više potvrđe¬ 
no proroštvo, i dobro činite što se ravnate po njemu 
kao po svjetiljci koja svijetli u tamnome mjestu, dok 
ne osvane dan, i dok se ne pomoli đanica u vašim 
srcima. 

IZA POSLANICE Ljepši si od svih sinova ljudskih, 
milina je razlivena na tvojim usnama. Moje srce izlijeva 
dobru riječ, pjevam svoju pjesmu Kralju. 

Aleluja, aieluja. Ođsjev je vječnog svjetla, zrcalo 
bez ljage, slika njegove dobrote, aleluja. 

."EVANĐELJE kao na II nedjelju Korizme. 

PRIKAZNA Slava i bogatstvo bit će u domu nje¬ 
govu, njegova će pravda trajati u vi jeke, aleluja. 

PRIKAZNA Ponesene darove, molimo. Gospodine, 
MOLITVA posveti slavnim preobraženjem svoga Je¬ 
dinorođenca, a nas od ljage grijeha očisti sjajem nje¬ 
gova svjetla. Po istom Gospodinu ... 

HVALOSPJEV kao na Tijeiovo. 

PRIČESNA Ne govorite nikome o viđenju, dok Sin 
čovječji ne uskrsne od mrtvih. 

POPRIČESNA Podaj, molimo, svemogući Bože, da 
očišćene duše shvatimo otajstvo preobraženja tvoga 
Sina, koje slavimo svečanom službom. Po istom Gospo¬ 
dinu ... 

14. VIII Vigiiija Velike Gospe 

ulazna kao na BI ago vi jest, str. 331. 

MOLITVA Bože, koji si djevičansko krilo blažene 
Marije odabrao da se u njemu, nastaniš; zaštiti nas, mo¬ 
limo te, njezinom obranom i daj nam da radosno doži¬ 
vimo njezinu svetkovinu. Koji živiš ... 

POSLANICA kao na 2. VIII, str. 352, počinje od riječi 

Kao loza ... 

IZA POSLANICE (bez retka Aleluja), EVANĐELJE i PRI- 
CESNA kao na dane bi. Dj. Marije str. 403—404. 

PRIKAZNA kao na Malu Gospu, str. 362. 

PRIKAZNA Neka naše darove tvojoj dobroti, Go~ 
MOLITVA spodine, preporuči molitva Bogorodice, 
koju si zato premjestio s ovoga svijeta da kod tebe nas 
grješnike pouzdano zagovara. Po istom Gospodinu... 

POPRIČESNA Podaj milosrdni Bože, zaštitu našoj 
slaboći, da mi koji pretječemo svetkovinu svete Bogo¬ 
rodice, uz pomoć njezina zagovora uskrsnemo od naših 
bezakonja. Po istom Gospodinu ... 




UZNESENJE MARIJINO 

15. VIII Velika Gospa 

Prastara istina, da je Majka Božja š j dušom; 1 tijelom 
uznesena na nebo, dobila je u naše dane novu potvrdu i po¬ 
sebnu zadaću. Značajno je, da se odmah lia« početku Mise na 
Mariju primjenjuje pjesma, koja opijeva majku otkupljenih: 
Crkvu. Marija je prva i najsavršenije otkupljena, jer je Majka 
Bpzja i naša. Stoga je, njezina potpuna pobjeda -i, nama puto¬ 
kaz. I u; naše materijalističko doba treba da živimo tako, da 
i naše tijelo uzmogne jedanput biti s Majkom proslavljeno. 
A sjeme je besmrtnosti sv. Misa i pričest. 

ULAZNA Veliki se znak pokaza na nebu: žena obu¬ 
čena u sunce, mjesec pod njezinim nogama, a na glavi 
joj vijenac od dvanaest zvijezda. — Ps. 97. Pjevajte 
Gospodinu novu pjesmu, jer je učinio divote. Slava 
Ocu ... Veliki se znak... 

MOLITVA Svemogući vječni Bože, koji si Majku 
tvojega Jeđinorođenca, neoskrvnjenu Djevicu Mariju, s 
tijelom i dušom uznio u nebesku slavu, podaj, moli¬ 
mo, da uvijek upravljeni k nebeskomu, zavrijedimo biti 
dionicima njezine slave. Po Gospodinu ... 

POSLANICA Čitanje knjige Judite (13, 22-—25; 15, 
10) — Gospodin te obdario svojom snagom, i po tebi 

je uništio naše neprijatelje. Ti si, kćeri, blagoslovljena 
od Gospodina, Svevišnjega Boga, više nego sve druge 
žene na zemlji. Blagoslovljen Gospodin, koji je stvorio 
nebo i zemlju, koji je upravljao tobom, da najvepem 
našem neprijatelju odrubiš glavu. On je danas tako uz- 
veličao tvoje ime, da ti pohvale neće prestati pjevati 
ljudi, koji će se vjekovima sjećati Božje moći. Za njih, 
zbog tjeskobe i nevolje svojega naroda, ti nisi štediela 
sebe nego si spriječila propast pred našim Bogom. Ti si 
slava Jeruzalema, ti veselje Izraela, ti dika roda našega! 

IZA POSLANICE Čuj, kćeri, i vidi i prigni svoje 
uho, kralj će zavoljeti tvoju ljepotu. Kraljeva kći ulazi 
sva krasna, njezino je odijelo izvezeno zlatom. 

Alelu ja, aleluja. Uznesena je Marija na nebo, ra¬ 
duje se vojska anđela, aleluja. 

EVANĐELJE f Slijedi sveto evanđelje po Luki (Ijj 
41—50) — U ono vrijeme, Elizabeta nadahnuta Du¬ 
hom Svetim klikne jakim glasom: »Blagoslovljena ti 
među ženama i blagoslovljen plod utrobe tvoje! Tko 
sam ja, da majka mojega Gospodina dolazi k meni? I 
eto. čim sam čula tvoj pozdrav* od radosti dijete zaigra 

u meni. Blago tebi, koja si vjerovala, da će se ispuniti 
što ti je rekao Gospodin«. — Marija tada reče: »Ve¬ 
liča moja duša Gospodina, i moj se duh raduje u Bogu, 
mojem Spasitelju. On je pogledao na poniznost svoje 
službenice, i gle! odsad će me zvati blaženom sva poko¬ 
ljenja. Velika dobročinstva iskazao mi je Svemogući, i 
sveto je ime njegovo. I njegovo ie milosrđe uvijek nad 
onima, koji ga se boje!« 

PRIKAZNA Postavit ću neprijateljstvo između tebe 
i žene, između tvojega i njezina potomstva. 

PRIKAZNA Uzašao k tebi, Gospodine, prinos naše 
MOLITVA odanosti, i na zagovor blažene Djevice 
Marije na nebo uznesene naša srca, rasplamćena ognjem 
ljubavi, neka uvijek k tebi teže. Po Gospodinu.. . 
HVALOSPJEV kao na Bezgrješno Začeće, 3. XH. 
FRIČESNA Svi ee me naraštaji zvati blaženom, jer 
mi je velika dobročinstva iskazao onaj, koji je silan. 

POPRIČESNA Podaj, molimo, Gospodine, da mi, koji 
smo primili otajstva spasenja, po zagovoru i zaslugama 
blažene Djevice Marije na nebo uznesene budemo pri¬ 
vedeni k slavi uskrsnuća. Po Gospođinu ... 

24. VIII Sv. Bartul 

ULAZNA kao na sv. Andriju, 30. XI. 

MOLITVA Svemogući, vječni Bože, koji si dao časno 
i sveto veselje ovoga dana u svetkovini tvoga blaženoga 
apostola Bartola; udijeli svojoj Crkvi, molimo te, da 
ljubi što je on vjerovao i propovijeda što je učio. Po 
Gospodinu... 

POSLANICA Čitanje poslanice bi. Pavla apostola 
Korinćanima (I 12, 27—31). — Braco! vi ste Kristovo 
tijelo i među sobom združeni udovi. Tako je Bog u 
Crkvi postavio prvo apostole, drugo proroke, treće uči¬ 
telje, zatim moći, onda one, koji liječe, koji pomažu, 
koji upravljaju, koji govore različite jezike i tumače 
navike. Zar su svi apostoli? Svi proroci? Svi učitelji? 
Svi moći? Zar imaju svi dar liječenja? Govore li svi 
jezike? Zar svi tumače? Težite da postignete uzvišenije 
duhovne darove! 

IZA POSLANICE Postavit ćeš ih... kao na sv. Petra i 
PdVm, str. 343, si mjesto retka Aleluja ...: 

Aleluja, aleluja. Tebe, Gospođine, hvali slavni apo¬ 
stola zbor. Aleluja. 

EVANĐELJE t Slijedi sveto evanđelje po Luki (6, 
12—19). — U ono vrijeme uzađe Isus na goru da moli 
i prenoćio je u molitvi. A kad se razdani, pozva svoje 
učenike, te između njih izabra dvanaestoricu koje pro¬ 
zove apostolima: Šimuna, kojega je nazvao Petar i nje¬ 
gova brata Andriju, Jakova i Ivana, Filipa i Bartolo- 
meja, Mateja i Tomu. Jakova Alfejeva i Simuna Revni- 
telja i Judu Jakovljeva i Judu Iškariota koji je bio iz¬ 
dajica. I siđe s njima i ustavi se u dolini i s njim četa 
njegovih učenika i vrlo mnogo naroda iz sve Judeje 
i Jeruzalema i primorja lirskoga i siđonskoga, koji su 
došli da ga čuju i da se izliječe od svojih bolesti. I oz¬ 
dravljali su svi koje su mučili nečisti duhovi. I sav je 
narod nastojao da ga se dotakne jer je iz njega izlazila 
moć i liječio je sve. 

PFIKAZNA kao na sv. Andriju, 30. XI. 

PRIKAZNA Slaveći blagdan tvoga blaženoga apo- 
MOLITVA stola Bartola, dok ti prinosimo žrtvu 
hvale molimo te, Gospodine, da s njegovom pomoću pri¬ 
mimo tvoja dobročinstva. Po Gospodinu... 

HVALOSPJEV o svetim apostolima. 29. VI. 

PRIČESNA Vi koji ste pošii za mnom sjedit čete na 
prijestoljima i suditi dvanaest plemena Izraelovih, go¬ 
vori Gospođin. 

POPRIČESNA Primljeni zalog vječnog otkupljenja 
bio nam, Gospodine, po zagovoru tvoga blaženog apo¬ 
stola Bartola pomoć za sadašnji i za budući život. Po 
Gospodinu... 

8. IX Mala Gospa 

MISA kao na dane bi. Dj. Marije, str. 403, osim: 

MOLITVA Udijeli, Gospodine, svojim slugama dar 
nebeske milosti; da zavjetni blagdan rođenja blažene 
Djevice dade porast mira onima kojima je njezino ro¬ 
đenje postalo početkom spasenja. Po Gospodinu ... 

POSLANICA kao 8. XII, str. 319. 

IZA POSLANICE Blagoslovljena , si , str. 403, a mjesto 
retka Aleluja: 

Alelnja, aleluja. Blažena si, sveta Djevice Marijo, 
i predostojna svake hvale, jer si rodila sunce pravde, 
Krista Boga našega, Aleluja. 

EVANĐELJE f Početak svetoga evanđelja po Mateju 
Cl, i—16). — Knjiga rođenja Isusa Krista, sina Da- 
vidova, sina Abrahamova. Abraham je imao sina Izaka, 
Izak je imao sina Jakova, Jakov je imao sina Judu i 
njegovu braću. Juda je imao sina Faresa i Žaru od 
Tamare, Fares je imao sina Ezrona, Ezron je imao sina 
Arama, Aram je imao sina Aminadaba, Aminadab je 
imao sina Nasona. Nason je imao sina Salmona, Salmon 
je imao sina Boza od Rahabe, Boz je imao sina Obeđa 
od Rute, Obed je imao sina Jeseja, Jesej je imao sina 
kralja Davida. Kralj David je imao sina Saiamona s 
Urijinom ženom, Salamon je imao sina Roboama, Ro- 
boam je imao sina Abiju Abija je imao sina Asu, Asa 
je imao sina Jozafata, Jozafat je imao sina Jorama, 
Joram je imao sina Oziju, Ozija je imao sina Joatama, 
Joatam je imao sina Ahaza. Ahaz je imao sina Ezekiju, 
Ezekija je imao sina Manasiju, Manašija je imao sina 
Amona, Amon je imao sina Joziju, Jozija je imao sina 
Jehoniju i njegovu braću u vrijeme seobe u Babilon. 
A poslije seobe u Babilon Jehonija je imao sina Sala- 
tijela, Salatije! je imao sina Zorobabela, Zorobabel je 
Imao sina Abijuda, Abijud je imao sina Elijacima, Eli- 
jacim je imao sina Azora, Azor je imao sina Sadoka, 
Sadok je imao sina Ahima, Ahim je imao sina Eli juda. 
Elijud je imao sina Eleazara, Eleazar je imao sina Ma- 
lana, Matan je imao sina Jakova, Jakov je imao sina 
Josipa, muža Marijina, od koje se rodio Isus, koji se 
zove Krist. 

FRIKAZNA Blažena si, Djevice Marijo, koja si no¬ 
sila Stvoritelja svega • porodila si onoga koji te je stvo¬ 
rio i dovijeka oslaješ Djevica. 

PRIKAZNA Pomoglo nam, Gospodine, čovječanstvo 
MOLITVA tvojega Jedinorođenoga, koji rodivši se 
od Djevice materinog djevičanstva nije umanjio, nego 
ga je posvetio; da nas o blagdanu njezina rođenja oslo¬ 
bodi od naših krivica i naš prinos učini tebi prijatnim. 
Isus Krist, Gospodin naš: Koji s tobom živi... 
HVALOSPJEV kao 8. XII. 

POPRICESNA Primivši, Gospođine, zavjetna otaj¬ 
stva i godišnje svečanosti, molimo te, đa nam udijele 
okrepu i za vremeniti i za vječni život. Po Gospođinu 

14. IX Uzvišen je sv. Križa 

Nekada znak sramote slavimo danas kao znak triumfa. 
Crkva pred nas podiže sveti križ, pobjedno sredstvo našeg spa¬ 
senja, đa ga hvalimo i častimo te da se ponosimo našim raspe¬ 
tim Kraljem, Došao je u poniznosti i trpio, đa nas oslobodi od 
niskosti grijeha. Stoga je bio uzvišen i sjedi s desne Ceu kao 
kralj svega svijeta (posl.). Njemu sp.danas klanjamo i, molimo 
ga, da rhoć njegbva križa djeluje i u nama te da naš trplje¬ 
njem ii ovozemnom životu dovede ii našu slavu s njime. Mi¬ 
slimo na to kod svakog križanja i kod molitve anđeoskog 
pozdrava ujutro, u podne i večer. Zdravo, križu, nado sva! 

ULAZNA Treba da se hvalimo križem Gospođina 
našega Isusa Krista, u kome je spas, i uskrsnuće naše; 
po kome smo spašeni i oslobođeni. — Ps. 66. Bog nam 
se smilovao i blagoslovio nas, pokazao nam svijetlo lice 
svoje i smilovao se nama! Slava Ocu ... Treba đa se... 

MOLITVA Bože, koji nas današnji dan razveseijuješ 
godišnjom svetkovinom uzvišenja svetoga Križa, podaj 
molimo, da u nebu zadobijemo nagradu otkupljenja 
onoga, kojega smo otajstvo upoznali na zemlji. Po istom 
Gospodinu... 

POSLANICA kao na II nedjelju Muke. 

IZA POSLANICE Krist je postao za nas poslušan 
sve đo smrti, i to đo smrti na križu. Zato Bog njega 
uzvisi i darova mu ime koje je nad svakim imenom. 

Aleluja, aleluja. Slatko drvo, slatki čavli nose teret 
slatki taj. Samo ti si bilo dostojno nositi nebeskoga 
Kralja i Gospodina, aleluja. 

EVANĐELJE + Slijedi sveto evanđelje po Ivanu (12, 
'■'l —36) — U ono vrijeme reče Isus židovskome naro¬ 
du^ »Sada je sud svijetu, sad će knez ovoga svijeta biti 
bačen van. A ja, kad budem podignut sa zemlje, sve ću 
privući k sebi«. Ovo reče, đa najavi kakvom će smrću 
umrijeti. Narod mu odgovori: ; »Čuli smo ii zakonu, da 
Krist ostaje zauvijek. Kako ti kažeš, da Sin čovječji tre¬ 
ba da bude podignut? Tko je taj Sin covječji?« ! Išus im 
odgovori: »Još je malo vremehđ 1 svjetlo među vama. 

Hodajte dok imate svjetlo, da vas ne bi osvojila tama! 
Tko hoda u tami, ne zna kamo ide. Dok imate svjetlo, 
vjerujte u svjetlo, da postanete sinovi svjetla!« 

PRIKAZNA Štiti. Gospodine, znakom svetoga križa 
puk svoj od zasjeda svih neprijatelja, da ti ugodno slu¬ 
žimo i da ti bude prijatna naša žrtva, aleluja. 

PRIKAZNA Prije nego se nahranimo Tijelom i Krvi 
MOLITVA Isusa Krista Gospodina našega po ko¬ 

jem je posvećen stijeg križa, molimo, Gopodine Bože 
naš, da kao što smo bili vrijedni častiti križ, tako da 
zauvijek primimo djelo njegove spasonosne slave. Po 
istom Gospodinu ... 

HVALOSPJEV kao na I nedjelju Muke. 

PRIĆESNA Znakom križa oslobodi nas od neprija¬ 
telja naših. Bože naš! 

POPRIČESNA Pomozi nam. Gospodine Bože naš, i 
one koje razveseljuješ čašću svetoga križa, daj i brani 
njegovom neprestanom pomoću. Po Gospodinu ... 

21. IX Sv. Matej 

ULAZNA Pravednikova usta . .. kao na dane svetih opata, 
str. 396. 

MOLITVA Pomogle nam, Gospodine, molitve blaže¬ 
nog apostola i evanđeliste Mate ja, da po njegovu zago¬ 
voru postignemo, što ne možemo sami po sebi. Po Go¬ 
spodinu ... 

POSLANICA kao na sv. Marka. 23. IV. 

IZA POSLANICE Blago čovjeku, koji se boji Gospo¬ 
dina, kome su veoma omiljele njegove zapovijedi. Silno 
će biti na zemlji njegovo potomstvo, rod pravednih bit 
će blagoslovljen. 

Aleluja, aleluja. Tebe, Gospodine, hvali slavnih a- 
postola zbor. Aleluja. 

EVANĐELJE t Slijedi sveto evanđelje^ po Matej u 
(9, 9—13). — U ono vrijeme ugleda Isus čovjeka koji 
se zvao Matej gdje sjedi kod carine i reče mu: »Pođi 
za mnom!« On ustade i pođe za njim. I kad je sjedio 
za stolom u njegovoj kući, došli su mnogi carinici i gre- 
šnici i sjedoše za stolom s Isusom i s njegovim učeni¬ 

cima. Kad su to vidjeli farizeji, pitali su njegove uče¬ 
nike: »Zašto vaš učitelj jede s carinicima i grešnicima?« 
Kad je to čuo Isus, odgovori: »Zdravima ne treba liječ¬ 
nika nego bolesnima. Iđite dakle i razumijte što znači: 
Hoću milosrđe a ne žrtve! Jer nisam došao zvati pra¬ 
vednike, nego grešnike«. 

PRIKAZNA Postavio si. Gospodine, na njegovu gla¬ 
vu vijenac od dragoga kamenja; život je tražio od tebe 
i dao si mu, aleluja. 

PRIKAZNA Preporučile ti, molimo, Gospodine, mo- 
MOLITVA litve blaženoga apostola i evanđeliste 
Matej a prinos tvoje Crkve, koju poučava njegovo div¬ 
no propovijedanje. Po Gospodinu ... 

HVALOSPJEV o svetim apostolima, 29. VI. 

PRIČESNA Velika je njegova slava u tvojem u spa¬ 
senju; slavom i velikom ljepotom ukrasio si ga. Go¬ 
spodine. 

POPRIČESNA Primivši, Gospodine, sveta otajstva, 
molimo po zagovoru tvoga blaženog apostola i evanđe¬ 
liste Mateja, da nam bude na spasenje, što smo pro¬ 
slavili njemu u čast. Po Gospodinu... 


29. IX Sv. Mihovil 

Anđeli su veliki u Božjim očima, a oni su i naši veliki 
prijatelji i pomoćnici. Samo trojici znamo ime, pa je pravo da 
barem poglavicu svih anđela štujemo posebnim blagdanom. 
Anđeli nas prate u sv. Misi kako su Isusa pratili na zemlji. 
I Isusovo je uskrsnuće i njima donijelo veliko veselje, jer se 
opet otvorilo nebo, i tako su nadomješteni gubici nastali u nji¬ 
hovim redovima (sv. Grgur). Sv. Mihovile, vodi i čuvaj Crkvu! 

ULAZNA Blagoslivajte Gospodina svi anđeli nje¬ 
govi, silni krepošću koji izvršujete riječ njegovu sluša¬ 
jući glas besjeda njegovih. — Ps. 102. Blagoslivaj, 
dušo moja, Gospodina, i sve što je u meni njegovo sveto 
ime. Slava Ocu... Blagoslivajte... 

MOLITVA Bože, koji divnim redom, dijeliš službe 
anđela i ljudi, podaj milostivo da nam čuvaju život na 
zemlji oni koji te vazda dvore na nebu. Po Gospo¬ 
dinu ... 

POSLANICA Čitanje: knjige Otkrivenja bi. Ivana 
apostola. —i :U one dane, Bog je označio što 

se-ijma skoro, dogoditi, i po svojem anđelu objavi svo¬ 
jemu slugi Jvanu, koji je. posvjedočio što. je vidio o 
Božjoj riječki o Isusu Kristu. Blago onome, koji čita i 
sluša riječi ovoga proročanstva, i drži se onoga, što je 
napisano u njemu, jer je vrijeme blizu. Ivan sedmorim 
crkvama u Aziji: Milost vam i mir od onoga, koji jest, 
koji je bio i koji će doći, i od sedam duhova, koji su 
pred njegovim prijestoljem, i od Isusa Krista, koji ie 
vjeran svjedok* prvorođenac od mrtvih i vladar zemalj¬ 
skih krkljeVa, kpji nas ljubi i koji nas je svojom krvlju 
oprao od naših gnjeha. 

IZA POSLANICE Blagoslivajte Gospodina svi anđeli 
njegovi, silni krepošću koji izvršujete riječ njegovu. 
Blagoslivaj, dušo moja, Gospodina i sve što je u meni 
njegovo sveto ime. ž 

* Alelu ja, aleluja. Sveti arkanđele Mihovile, brani 
nas u boju, ne daj da propadnemo na strašnom sudu, 
aleluja. 

EVANĐELJE : rj: Slijedi sveto evanđelje po Mateju 
(18, 1—10). :— U ono vrijeme, pristupe učenici k Isusu 
i upitaju ga: »Što misliš, tko je najveći u nebeskom 
kraljevstvu?« Isus nato pozva jedno malo dijete, postavi 
ga pred njih i reče: »Zaista vam kažem: ako se ne 
obratite i ne postanete kao djeca, nećete uči u nebesko 
kraljevstvo. Dakle, tko se ponizi kao ovo dijete, taj je 
najveći u nebeskom kraljevstvu. I još vam kažem: tko 
radk mene primi jedno dijete kao što je ovo, mene 
prima. A tko sablazni ,jednoga od ovih malenih, koji 
vjeruju u mene, bilo bi mu bolje, da mu se oko vrata 
objesi mlinski kamen i da potone u morskoj dubini. 
Jao svijetu od sablazni! Sablazni treba da dođu, ali jao 
onome po kojem dolazi sablazan! Ako ti je na sablazan 
tvoja ruka ili tybja noga, odsijeci je i odbaci, jer ti je 
bolje đa uđeš u život kljast ili hrom nego da imaš obje 
ruke ili obje noge i da te bace u vječni oganj. I ako ti 
je na sablazan tvoje oko, iskopaj ga, jer ti je bolje da 
s jednim okom uđeš u život nego da imaš oba oka i 
baca te u ognjeni pakao. Pazite da ne prezirete ni jed¬ 
noga, od ovih malenih, jer vam kažem, da njihovi anđeli 
na nebu uvijek gledaju lice mojega nebeskog Oca«. 

PRIKAZNA Stade anđeo uz žrtvenik hrama držeći 
zlatnu kadionicu u svojoj ruci, i dadoše mu mnogo 
tamjana, i uziđe dim od mirisa pred lice Božje, aleluja. 

PRIKAZNA Prikazujemo ti. Gospodine, žrtve hvale 
MOLITVA smjerno moleći, da ih na zagovor anđela 
i milostivo primiš i podaš da nam budu korisne za naše 
spasenje. Po Gospodinu ... \l 

PRIČESNA Blagoslivajte Gospodina, svi anđeli Go¬ 
spodnji, pjevajte pjesmu i uzvisujte ga u vijeke. 

POPRIČESNA Oslonivši se na zagovor tvoga svetog 
arkanđela Mihovila smjerno te. Gospodine, molimo da 
i dušom obuhvatimo što ustima primamo. Po Gospo¬ 
dinu 

30. IX Sv. Jeronim 

ULAZNA Radujmo se i kličimo u Gospodinu slaveći 
blagdan na čast blaženoga Jeronima, priznavaoca i naj¬ 
većeg naučitelja, jer ga je zaogrnuo Gospodin odjećom 
nauke i postavio mu je na glavu vijenac vječne časti 
— Ps. 46. Svi narodi, plješćite rukama, kličite Bogu 
glasom radosnim. — Slava Ocu... — Radu jmo se,,. 

MOLITVA Bože, koji si se dostojao svojoj Crkvi dati 
blaženoga Jeronima, priznavaoca svoga, kao najvećeg 
naučitelja u tumačenju Svetoga pisma; daj nam posre¬ 
dovanjem njegovih zasluga da tvojom pomoću možemo 
vršiti ono što je on učio riječima i djelima. Po Gospo¬ 
đinu ... 

POSLANICA Čitanje knjige Mudrosti (Crkv 30, 

1 11)- — Evo Naučitelj najveći koji je za života svo- 

ga podupro dom Božji i u danima svojim učvrstio hram. 
Za njegova života provriješe izvori voda i kao more 
nabujali su preko mjere. On se brinuo za svoj narod 
i izbavio ga je od propasti. Njemu uspije proširiti grad 
i proslavio se u zajedničkom životu s pukom; on proširi 
ulazak u hram i trijem. Kao što sjaje zvijezda Danica 
posred magle, i kao pun mjesec u svoje vrijeme, i kao 
žarko sunce: tako on zasja u Božjem hramu. Kao što 
ođsjeva duga između sjajnih oblaka, i kao ružin cvijet 
u doba proljeća, i kao ljiljani koji rastu pokraj voda, 
i kao mirisavo stablo u ljetno doba; kao žarki oganj, 
i kao tamjan što izgara na ognju; kao sud od čistoga 

zlata iskićen svakim dragim kamenjem. Kao maslina 
koja se zeleni i kao čempres koji se uvis diže. Takav je 
on kad stavlja na se plašt slave i odijeva se puninom 
kreposti, Mnogi će hvaliti mudrost njegovu i dovijeka 
se neće zaboraviti. Neće nestati uspomene njegove i ime 
če se njegovo spominjati od koljena do koljena. O mu¬ 
drosti će njegovoj pripovijedati narodi, a hvalu će mu 
Crkva razglasi vat i. 

IZA POSLANICE Hvalimo slavnog čovjeka i oca na¬ 
šega u njegovu naraštaju. Vodom spasonosne mudrosti 
pojio ga je Gospodin i dao mu je v ječno ime. 

Aleluja, aleluja. O predobri naučitelju, svjetlo svete 
Crkve, blaženi Jeronime, ljubitelju božanskog zakona* 
moli za nas Sina Božjega. Aleluja. 

EVANĐELJE str. 340. 

FRIKAZNA Slušajte, sinci, nauku oca i nastojte da 
shvatite razboritost. On će vam pokazati put mudrosti 
f vodit će vas stazama pravde. 

PRIKAZNA i POPRICESNA MOLITVA kao na dane svetih 
naučitelja, str. 394. i 395. 

PRIČESNA Usred Crkve otvorio je Gospodin nje¬ 
gova usta i napunio ga duhom mudrosti i razuma. Po¬ 
znavao je nauku Svevišnjega i naučio pjesmu Go¬ 
spodnju. 

4. X Sv. Franjo Asiški 

ULAZNA Radujmo se svi u Gospodinu slaveći blag¬ 
dan na čast blaženoga Franje, čijoj se svetkovini raduju 
anđeli i hvale Sina Božjega. — Ps. 32. Radujte se pra¬ 
vedni u Gospodinu, pravednima dolikuje pohvala. — 
Slava Ocu ... — Radujmo se... 

MOLITVA Bože, koji Crkvu svoju zaslugama blaže¬ 
noga Oca našega Franje umnažaš novim potomstvom: 
udijeli nam da po njegovu primjeru zemaljsko prezi- 
remo i vazda se radujemo što smo dionici nebeskih da¬ 
rova. Po Gospodinu ... 

POSLANICA Čitanje poslanice bi. Pavia apostola 
Galaćanima (6, 14—18). — Braćo, daleko od mene, da 

bih se drugim hvalio osim križem Gospodina našega 
Isusa Krista, po kojemu je meni svijet razapet a ja svi¬ 

jetu. Zato jer u Isusu Kristu niti što vrijedi obrezanje 
niti ne obrezanje, nego novi stvor. Koji god budu živjeli 
po ovom pravilu, bit će nad njima i nad Božjim Izrae¬ 
lom mir i milosrđe. U buduće neka mi nitko ne dodi¬ 
ja va, jer ja na svom tijelu nosim znakove rana Gospo¬ 
dina Isusa. Milost Gospodina našega Isusa Krista s va¬ 
šim duhom, braćo! Amen. 

IZA POSLANICE Kao što zvijezda jutarnja u magli 
i kao što pun mjesec u dane svoje svijetli i kao sjajno 
sunce, tako je on zasjao u hramu Božjem. 

Aleluja, aleluja. O Franjo, patrijarhu siromaha, u- 
množi svojim molitvama broj svojih u ljubavi Kristo¬ 
voj koje si blagoslovio prekrštenih ruku i slijep kao 
umirući Jakov. 

POSL JEDNICA 

Svetosti gle novi znaci. 

Kao divni svijetli traci 
Sto ih Franjo zemljom baci 
I za uzor pođaje. 

Stade Franje žarom novim 
Zakonom se Isusovim 
Veže; te pred nikakovim 
Naporom ne sustaje. 

Taj red novi, žiće novo: 

Svijet ne vidje jošte ovo, 

Evanđelje Isusovo 
Životom propovijeda. 

Gledeć uzor samog Krista: 

Apostola četa ista 
I njihova svuda čista 
Obnova se provađa. 

Grubu halju uže paše 
Noge bose. Živjet stase 
Poput ptica. Brige naše 
Za jelo ne poznaju. 

Tek uboštvo Franjo pazi. 

Tijelo ni u čem ne mazi, 

Prost po žica hoda stazi 
Bez novca o pojasu. 






....... Misal 

Za samoćom, srce teži 
Ličeni proš-trf ! iia.tlu ; ’leži ! . 

Zali vrijeme, što tak’ bježi, 

Cas u svijetu izgubljen. 
t:C. Spiljom se od svijeta dijeli, 
Oplakavši život cijeli 
Razvedri se i usmjelj 
Ostav dalje zaklonje i. 

Tako skriven od pećina 
Uzdigne se do visina 
Nadzemaljskih, sva nizina 
Osta zavijbk prezrena. 

Tijelo svoje postom pati 
Već o zemlji neće znati 
Riječ tek Božju uživati 
Duša želi presretna. 

Iz visina Kerub tada 
Svetom Patrijarhu pada 
Propeti sam Krist se sada 
Bliža do prestravljenog. 

Dok promatra muku Krista 
Zraka svijetlih pet zablista 
Uresi mu tijelo ista 
Slika Krista propetog. 

Franjo dobi svete rane 
Ruku, nogu, desne strane, 

Krv mu topla teći stane : 
Propetoga primi lik. 

Vidi stvari neviđene.. 

Čuje riječi nečuvene, 

Tajne svete otkrivene 
Gleda evo samrtnik. 

Pokažu še čavli pravi. 

Što Bog sam ih ovdje stavi, 

Teška s njima bol se javi 
Kao da je razapet. 

Ljudski razum ovdje staje, 
Odgovora tu ne daje: 

Moć to Božja izvela je 
Ne priroda ili svijet. 

Križ, ti resi biče djelo, 

Slavno po nijem svrši cljeiui 
Pobijedivši svijet i tijelo 
Pobjedom preodličnorm 

Neka, Franjo, znak taj sveti 
I nam hrabrost čuva, njeti 
Te dovede pravoj meti 
I cilju nas konačnom. 

Oče sveti, Oče mili, 

Sav kršćanski puk zakrili, 

Neka svi bi zadobili ; v 

Stan u nebu pređi vnorn. 

O izmoli svojoj braći ' 1 ln 

Vjerni svojoj da zadaći 
Svi se jednom mogu naći 
U tvom društvu blaženom 

Amen. Aleluja. 

LVAN.ĐELJE ... kao na sv. Matiju, 24. II. . . . . . / 

PRIKAZNA Proslavit će še Krist u tijelu mojemu 
bilo po životu, bilo po smrti, jer je meni život Krist, 
a smrt dobitak. 

PRIKAZNA Posveti, Gospodine, darove tebi namije- 
MOLITVA njene i po zagovoru blaženoga našeg 
Oca Franje od svake nas ljage grijeha očisti. Po Go¬ 
spodinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine sveti, Oče svemogući, vječni Bože; koji 
si u svojoj Svevišnjoj dobroti i blagosti časnoga pri- 
znavaoca, slugu svoga, blaženoga Franju uzvisio zaslu¬ 
gama i krepostima svojih svetaca, dok je dušu njegovu 
djelovanjem Duha Svetoga ona serafska ljubav velikim 
žarom upalila iznutra, a izvana mu je tijelo označila 
svetim ranama, znakom raspetoga Isusa Krista. Gospo¬ 
dina našega. Po njemu tvoje veličanstvo hvale anđeli, 
klanjaju ti se gospodstva, dršćući podlažu ti se vlasti. 
Nebesa i nebeske sile i blaženi serafini slave te kličući 
u zajedničkoj radosti. Daj, molimo, da se njima pri¬ 
druže i naši glasovi dok te smjerno slave riječima: 

PRIČBSN A Stradanja sadašnjega vremena nisu ništa 

prema slavi koja se ima otkriti na nama. 

POPRIČESNA Molimo. Gospodine, da nebeska mi¬ 
lost raširi tvoju Crkvu, koju si se udostojao prosvijetliti 
slavnim zaslugama i primjerima blaženoga našeg Oca 
Franje, svojega ispovijeđaoca. Po Gospodinu... 


7. X Gospa od Ružarija 

Vanjska svečanost se u mnogim krajevima drži na prvu 
nedjelju listopada. 

ULAZNA Radujmo se svi u Gospodinu slaveći blag¬ 
dan na čast blažene Djevice Marije, čijoj se svetkovini 
raduju anđeli i hvale Sina Božjega. — Ps. 44. Iz srca 
mi navire radosna riječ: pripovijedam djela svoja Kra¬ 
lju. — Slava Ocu ... — Radujmo se... 

MOLITVA Bože, kojega je jedinorođeni Sin svojim 
životom, smrću i uskrsnućem dare nam pripravio vječ¬ 
noga spasenja, podaj, molimo, da mi, koji ova otajstva 
svetim Ružarijem blažene Djevice Marije razmišljamo, 
ugledamo se u ono što sadržavaju, a postignemo ono što 
obećavaju. Po istom Gospođinu ... 

POSLANICA Čitanje knjige Mudrosti (Posl 8, 22—24, 
32—35). — Gospodin me je imao u početku svojih 
putova, prije nego je išta učinio na početku. Bila sam 
određena od vijeka i od davnina prije nego je postala 
zemlja. Još nije bilo bezdana, a ja sam već bila začeta. 
Zato me, djeco, poslušajte! Blago onima koji idu mojim 
putovima! Slušajte nauku i budite mudri i nemojte je 
odbaciti. Blago čovjeku koji me sluša i koji svaki dan 
bdije uz moja vrata i čuva ulaze u moju kuću. Tko 
nađe mene, naći će život i primit će spasenje od Go¬ 
spodina. 

IZA POSLANICE Radi istine i krotkosti i pravde 
vodit ee te divno tvoja desnica. Čuj, kćeri, i pogledaj, 
i prikloni svoje uho, jer se Kralju omilje tvoja ljepota. 

Aieluja, aleluja. Svečanost slavne Djevice Marije, 
Iz potomstva Abrahamova, rođene iz plemena Juđina, iz 
slavnog roda Davidova. Aleluja. 

EVANĐELJE kao na Blago vijest, 25. III. 

PRIKAZNA U meni je sva milost puta i istine, u 
meni je sva nada života i kreposti; izrasla sam kao ruža 
zasađena uz potoke voda. 

PRIKAZNA Daj, Gospodine, da na dostojan način 
MOLITVA postanemo prikladni za prinošenje ovih 

darova i da se otajstvima ružarija tako spominjemo 
života, smrti i slave tvoga Jedinorođenoga te postanemo 
vrijedni njegovih obećanja: Koji s tobom živi... 

HVALOSPJEV kao na Bezgrješno Začeće, 8. Xir. 

PRIČESNA Cvati, cvijeće, kao ljiljan i daj miris, ze¬ 
leni se miljem, pjevaj pjesmu hvale i blagosivljaj Go¬ 
spodina u njegovim djelima. 

POPRIČESNA Molimo, Gospodine, da nađemo po¬ 
moć po zagovoru tvoje svete Majke, čiju svetkovinu ru¬ 
žarija slavimo te budemo dionici kreposti otajstva što 
ih razmatramo i dostignemo plod svetih tajna što ih 
primamo: Koji živiš... 


18. X Sv. Luka 

ULAZNA kao na sv. Andriju, 30. XI. 

MOLITVA Zagovarao nas, molimo, Gospodine, tvoj 
sveti evanđelista Luka, koji je mrtvljenje križa vazda 
nosio na svom tijelu na čast tvoga imena. Po Gospo¬ 
dinu ... 

POSLANICA Čitanje poslanice bi. Pavla apostola 
Korinćanima (II, 8, 16—24). — Braćo! Zahvaljujem 
Bogu koji je istu revnost za vas postavio u Titovo srce. 
Ja sam ga doista zamolio, ali jer je nastojao i sam, 
otputovao je svojevoljno k vama. Poslali smo s njim 
i brata, kojega radi evanđelja slave sve Crkve. Ali ne 
samo to, nego su Crkve izabrale da bude naš pratilac 
u ovom djelu ljubavi koje mi vršimo da slavimo Boga 
i posvjedočimo našu dobru volju. Tim i sebe zaštiću¬ 
jemo da nas ne bi tko kudio radi obilnih prinosa koje 
dijelimo. Brinemo se za dobro ne samo pred Gospodi¬ 
nom, nego i pred ljudima. S njim smo poslali i našega 

brata, čiju smo revnost iskusili u mnogim stvarima a 
sada je on još revniji radi velikoga pouzdanja koie eon 
prema vama. Ili radi Tita koji je moj drug i pomoćnik 
među vama, ili radi braće koji su apostoli Crkava i 
siava Kristova. Pokažite pred Crkvom svoju ljubav radi 
koje se mi dieirrfo vama. 

IZA POSLANICE Po svoj zemlji iziđe njihov glas, 
i eto na kraj svijeta njihova nauka. Nebesa propovije- 
daju slavu Božju i svod nebeski naviješta djelo njego¬ 
vih ruku. * 

. A leluja, aleiuja. Ja sam vas izabrao od s\ T ijeta da 

idete i plod donesete i plod vaš da oš?ane. Aleiuja. 

EVANĐELJE kao na sv. Marka. 25. IV. 

PRIKAZNA kao na sv. Andriju. 30. XI. 

PRIKAZNA Ovim nebeskim darovima daj nam, Go~ 
MOLITVA spodine, da ti slobodnom dušom siužr- 
mo; te nam prinosi, što ih prikazujemo, zagovorom bla¬ 
ženog Luke, tvoga evanđelista, isprose tvoju pomoć i 
slavu. Po Gospodinu... 

HVALOSPJEV o svetim apostolima. 29. VI. 

PRICESNA kao na sv. Matiju, 24. II. 

POPRIČESISiA Podaj, molimo, svemogući Bože da 
molitve blaženoga tvoga evanđeliste Luke isprose po¬ 
svećenje naših duša po svetinjama što ih prinosimo sa 
tvoga svetog oltara da tako uzinognemo biti sigurni. Po 
Gospodinu... 

Zadnja nedjelja listopada Krist Kralj 

;• blagdan lijepo odgovara crkvenoj jeseni i blagdanu 

bvin svetio prije kojega se uvijek slavi. Misne piesme izraža- 
vaju uvjerenje Crkve u istinu, koju proglašava sv. Pavao 
(ppsl.) i sam Isus (ev.): Krist je Kralj. U njegovo „kralievstvo 
kreposti, istine i života, svetosti i milosti, pravde, ljubavi i 
mira (uv. ftval.) spadamo koji sv. Misom molimo svoga Krali a 
da nam udijeli te svoje darove (prik. mol.), i tako plime 
neprestano kraljujemo (poprič.). 

L ! LAŽNA Dostojno je Janje, koje je zaklano, da pri¬ 

mi moć i božanstvo i mudrost i snagu i čast. Njemu 
i :: kr^|eystvb u vi jeke Vjekova. — Ps. 71. Bože, 
o&j svoje suđenje kralju, i svoju pravdu šinu kraljevu. 
Slava Oeu... Dostojno je... 

MOLITVA Svemogući vjekovječni Bože, koji si po 
svojem ljubljenom Sinu, Kralju vasione, htio sve obno¬ 
viti, dopusti milostivo, <ja se sve obitelji naroda, razje 
dinjene ranom grijeha, podlože njegovoj preblagoj vla¬ 
sti, koji s tobom živi... 

POSLANICA Čitanje poslanice bi. Pavla apostola 
Kološanima (1, 12—20). — Braćo, zahvaljujemo Bogu 
Ocu, koji nas učini dostojnim subaštinicima svetaca u 
svjetlosti. On nas izbavi od vlasti thme i prenese u kra¬ 
ljevstvo svojega ljubljenog Sina, u kojem po njegovoj 
krvi imamo otkup i oprost grijeha! On je slika nevid¬ 
ljivoga Boga, rođen prije Svih stvorova, jer je u njemu 
stvoreno sve, što je na nebu i na zemlji, vidljivo i ne¬ 
vidljivo, prijestolja, gospodstva, poglavarstva, vlasti. 
Sve je stvoreno po njemu i za njega. On je prije svega 
i sve postoji po njemu. On je glava tijela, Crkve; on je 
početak, prvenac uskrsnuća od mrtvih, da u svemu bude 
prvi. Svidjelo se (Bogu), da u njemu stanuje sva punina 
i da njegovim posredovanjem, uspostavivši mir krvlju 
njegova križa, pomiri sa sobom sve, što je na zemlji ili 
na nebu, u Kristu Isusu našem Gospodinu. 

IZA POSLANICE Vladat će od mora do mora, i od 
rijeke do kraja zemlje. I njemu ee se klanjati svi ze¬ 
maljski kraljevi, svi će inu narodi služiti. 

Aleiuja. aleiuja. Njegova je vlast vječna, i neće mu 
se oduzeti; i njegovo se kraljevstvo neće srušiti. Aleiuja, 

EVANĐELJE t Slijedi sveto evanđelje po Ivanu (18, 
33—37) — U ono vrijeme, upita Pilat Isusa: »Jesi li ti 
kralj židovski?« Isus odgovori: »Govoriš li to sam od 
sebe ili su ti drugi to rekli za mene?« Pilat odgovori: 
»Zar sam ja Židov? Tvoj narod i svećenički poglavari 
predali su te meni. Što si učinio?« Isus odgovori: »Moje 
kraljevstvo nije od ovoga svijeta. Kada bi moje kra¬ 
ljevstvo bilo od ovoga svijeta, moji bi se sluge borili, 
da ne budem predan Židovima. Ali moje kraljevstvo 
nije odavde«. Tada mu reče Pilat: »Dakle, ti si kralj?« 
Isus odgovori: »Pravo kažeš, ja sam Kralj. Ja sam se 
rodio i došao na svijet zato, da svjedočim za istinu. 
Svatko, tko je od istine, sluša moj glas«. 

PRIKAZNA Traži od mene i dat ću ti narode u na¬ 
sljedstvo i krajeve zemlje u posjed. 

PRIKAZNA Gospodine, prinosimo ti žrtvu pomire- 
MOLITVA nja ljudskog roda moleći te, da onaj, 
kojega ti u ovoj žrtvi prikazujemo, podijeli svim naro¬ 
dima darove jedinstva i mira, Isus Krist Sin tvoj, Go¬ 
spodin naš, koji s tobom živi... 

HVALOSPJEV Uistinu je dostojno i pravedno, pri¬ 
kladno i spasonosno, da vazda i svugdje zahvaljujemo 
tebi. Gospodine, sveti Oče, svemogući vječni Bože; koji 
si svoga jeđinorođenoga Sina, našega Gospodina Isusa 
Krista pomazao uljem radosti za vječnoga Svećenika i 
Kralja vasione; da prikazavši samoga sebe na žrtveniku 
križa kao neokaljanu i pomirnu žrtvu izvrši otajstvo 
ljudskog otkupljenja, i podloživši sva stvorenja svojoj 
vlasti preda tvojemu veličanstvu vječno i sveopće kra ¬ 
ljevstvo, kraljevstvo istine i života, kraljevstvo svetosti 
i milosti, kraljevstvo pravde, ljubavi i mira. I stoga bez 
prestanka pjevamo s anđelima i s arkanđelirna, s prije¬ 
stoljima i s gospodstvima, i sa svom nebeskom vojskom 
pjesmu tvoje slave: 

PRIČESNA Stolova! će Gospodin Kralj u vi jeke; 
Gospodin će blagosloviti svoj puk u miru. 

POPRIčESNA Primivši hranu neumrlosti molimo, 
Gospodine, da mi, koji se ponosimo, što vojujemo pod 
barjakom Krista Kralja, u nebeskim dvorima uzmogne- 
mo neprestano kraljevati s njime, koji s tobom... 

28. X Sv. Šimun i Juda 

ULAZNA str. 317. 

MOLITVA Bože, koji si nam dao da po blaženim 
Tvojim apostolima Šimunu i Judi dođemo do spoznaje 
tvoga imena; daj nam, da napredujući u dobru slavimo 
njihovu vječnu slavu i slaveći ih da u dobru napre¬ 
dujemo. Po Gospodinu .. . 

POSLANICA Čitanje poslanice blaženoga Pavlaa- 
postola Efežanima (4, 7—13). — Braćo! Svakom je od 
nas dana milost po mjeri Kristova dara. Zato kaže 
Pismo: Uzašao je na visinu, za sobom je poveo plijen 
i ljudima je razdijelio darove. Ali što znači da je uza¬ 
šao. nego da je najprije sišao u donje dijelove zemlje? 

Koji je sišao, onaj je isti koji je i uzašao nad sve nebo 
da ispuni sve. I on postavi da jedni budu apostoli, drugi 
proroci, jedni evanđelisti, drugi pastiri i učitelji; da se 
sveti usavrše za djelo službe, na saziđanje tijela Kri¬ 
stova, dok svi ne dođemo đo jedinstva vjere i spoznaje 
Sina Božjega, do savršenoga čovjeka, do mjere dobe 
punine Kristove. 

IZA POSLANICE Postavit ćeš za knezove nad svom 
zemljom, spominjat će tvoje ime Gospodine. Mjesto tvo¬ 
jih otaca rodit će ti se sinovi, zato će te narodi slaviti. 

Aleluja, aleluja. Veoma častim tvoje prijatelje, 
Bože. silno je utvrđeno gospodstvo njihovo. Aleluja. 

EVANĐELJE f Slijedi sveto evanđelje po Ivanu (15, 
17—25). — U ono vrijeme reče Isus svojim učenicima: 
»Zapovjedam vam, đa se ljubite među sobom. Ako 
vas svijet mrzi, znajte da je mene mrzio prije nego vas. 
Kad biste bili od ovoga svijeta, ljubio bi svijet svoje. 
A jer niste od svijeta, nego sam vas ja odijelio od 
svijeta, zato vas svijet mrzi. Sjetite se što sam vam 
rekao: Nije sluga veći od gospodara. Ako su progbnili 
mene progonit će i vas, ako su održavali moju riječ 
održavat će i vašu. A sve će vam ovo činiti radi mene. 
jer ne poznaju onoga koji je mene poslao. Kad ne bih 
bio došao i govorio im, ne bi imali grijeha. Ali sada 
nemaju izgovora radi svoga grijeha. Tko mrzi mene 
mrzi i mojega Oca. Da pred njima nisam činio djela, 
kojih nitko drugi ne čini, ne bi imali grijeha. Sada su 
vidjeli, a ipak mrze i mene i mojega Oca. Ali treba da 
se ispuni riječ koja je napisana u njihovu zakonu: 
Mrzili su me bez uzroka«. 

PRIKAZNA kao na sv. Tomu, 30. XI. 

PRIKAZNA Časteći, Gospodine, vječnu slavu tvojih 
MOLITVA svetih apostola Šimuna i Jude molimo; 
da je očišćeni svetim tajnama još dostojnije slavimo. 
Po Gospodinu ... 

HVALOSPJEV o svetim apostolima, 29. VI. 

PRIČESNA lcao na sv. Matiju, 24. n. 

POPRIČESNA Primivši sveta otajstva smjerno mo¬ 
limo, Gospodine, po zagovoru tvojih svetih apostola Si- 
muna i Jude, da nama koristi za spasenje, što vršimo 
na spomen njihove časne muke. Po Gospodinu.... 





1. XI Svi sveti 

■ Ldje je kralj lu su i njegovi podanici, gdje je glava tu .su 
i njezini udovi. Pri koncu crkvene godine sve više mislimo na 
to slavno kraljevstvo, na otajstveno tijelo Kristovo. Poslije 
Kralja slavimo heroje koji su se s njime i za njega boriti 
i pobijedili. Svi dijelovi današnje Mise. govore o toj slavi, a 
evanđelje stavlja pred pas program po kojemu je i nam > 
živjeti da đostignemo slavu svih svetih. Da zajednica bude 
potpuna. Crkva onima koji uživaju ili se još bđre odmah 
dodaje spomen onih koji se u trpljenju još. ciste, r ; 

ULAZNA Radujmo se svi u Gospodinu slaveći blag¬ 
dan na čast svih svetili, kojih se svetkovini raduju an¬ 
đeli i slave Sina Božjega. — Ps. 32. Radujte se, pra¬ 
vednici, u Gospodinu; pravednima dolikuje pohvala. 
Slava Ocu ... Radujmo se ... 

MOLITVA Svemogući v jeko vječni Bože, koji si nam 
dao da jednom svetkovinom slavimo zasluge svih tvojih 
svetih, molimo da nam zbog umnoženih zagovornika, 
podijeliš željeno obilje svoga smilo van ja. Po Gospo¬ 
dinu ... 

POSLANICA Čitanje knjige Otkrivenja bi. Ivana 
apostola (7, 2—12) — U one dane, vidio sam ja Ivan 
drugog anđela koji je dolazio i s ; istoka i nosio znak 
živoga Boga. On jakim glasom ppviče četvorici anđela, 
kojima je bilo dano da opus tošgj.zemlju i more: ^Ne¬ 
mojte pustošiti ni zemlje ni mora, dok ne obilježimo 

sluge našega Boga na njihovim čelima«. I čujem broi 
obilježenih, 144.000, od svih plemena Izraelovih sinova: 
od plemena Judina dvanaest tisuća obilježenih, od ple¬ 
mena Bubenova dvanaest tisuća obilježenih, od pleme¬ 
na Gadova dvanaest tisuća obilježenih, od plemena Ase- 
rova dvanaest tisuća obilježenih, od plemena ManasL 
jina dvanaest tisuća obilježenih, od plemena Šimunova 
dvanaest tisuća obilježenih, od plemena Levijeva dva¬ 
naest tisuća obilježenih, od plemena Isaharova dvana¬ 
est tisuća obilježenih, od plemena Zabuionova dvanaest 
tisuća obilježenih, od plemena Josipova dvanaest tisuća 
obilježenih, od plemena Benjaminova dvanaest tisuća 
obilježenih. — Potom vidjeh veliko mnoštvo, kojega 
nitko nije mogao prebrojiti, od svakog naroda i pleme¬ 
na, puka i jezika. Oni su stajali pred prijestoljem i pred 
Janjetom, obučeni u bijele haljine, s palmama u svojim 
rukama; klicali su jakim glasom: »Spasenje je djelo 
našega Boga, koji sjedi na prijestolju, i Janjeta!« I svi 
anđeli, koji su stajali oko prijestolja, Staraca i četiriju 
Bića, padoše ničice pred prijestoljem, pokloniše se Bogu 
govoreći: »Amen, hvala, slava, mudrost, zahvala, čast, 
sila i jakost našem Bogu u vijeke vjekova! Amen!« ; 

IZA POSLANICE Bojte se Gospodina svi sveli nje¬ 
govi, jer ništa ne manjka onima koji ga se boje. Onima 
koji traže Gospodina neće se uskratiti nijedno dobro. 

Aleluja, aleluja. Dođite k meni svi koji ste umorni 
i opterećeni, i ja ću vas okrijepiti, aleluja. 

EVANĐELJE t Slijedi sveto evanđelje po Mateju. (5, 
1.—12) — U ono vrijeme, kad vidje Isus mnoštvo na¬ 
roda, uspne se na goru; i kad sjedne, približiše mu se 
njegovi učenici. Tada otvori svoja usta i poče ih učiti: 
»Blago siromasima u duhu, jer je njihovo nebesko kra¬ 
ljevstvo! Blago krotkima, jer će baštiniti zemlju! Blago 
žalosnima, jer će se utješiti! Blago gladnima i žednima 
pravde, jer će se nasititi! Blago milosrdnima, jer će 
postići milosrđe! Blago onima, koji su čista srca. jer će 
gledati Boga! Blago mirotvorcima, jer će se zvati sino¬ 
vi Božji! Blago progonjenima zbog pravde, jer je nji¬ 
hovo nebesko kraljevstvo! Blago vama, kad vas budu 
zlostavljali i progonili, i zbog mene lažno govorili svako 
zlo protiv vas! Radujte se i od radosti klici te. jer vas 
čeka velika nagrada na nebu!« 

PRIKAZNA Duše su pravednika u Božjoj ruci. i neće 
ih se đotaći muka zlobnika; očima se luđaka činilo da 
umiru, a oni su u miru, aleluja. 

PRIKAZNA Prinosimo ti, Gospodine, darove naše o- 
MOLITVA danosti, koji neka ti budu ugodni zbog 
rasti svih pravednika, a nama neka budu spasonosni 
zbog tvojega milosrđa. Po Gospodinu ... 

HVALOSPJEV Uistinu je dostojno i pravedno, pri¬ 
kladno i spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože, po 
Kristu Gospodinu našemu. Po njemu tvoje veličanstvo 
hvale anđeli, klanjaju ti se gospodstva, dršćući podlažu 
ti se vlasti. S njima zajedno slave te nebesa, nebeske 
sile i blaženi serafi. Daj, molimo, da se njima pridruže 
i naši glasovi, dok te smjerno slavimo riječima: 

PRIČESNA Blago onima, koji su čista srca, jer će 
gledati Boga! Blago mirotvorcima, jer će se zvati sinovi 
Božji! Blago progonjenima zbog pravde, jer je njihovo 
nebesko kraljevstvo! 

POPRIČESNA Podaj, molimo. Gospodine, da se tvoj 
vjerni puk vazda veseli štujući sve svete, i da ga štiti 
njihov neprestani zagovor. Po Gospodinu... 


2. XI Mrtvi dan 


ULAZNA Pokoj vječni đaruj im Gospodine, i svjet¬ 
lost vječna svijetlila njima. — Ps. 64. Tebi, Bože, pri* 
pada pjesma na Sionu, i tebi se izvršuje zavjet u Jeru¬ 
zalemu; usliši moju molitvu, k tebi dolazi svako tijelo. 
Pokoj vječni... 

MOLITVA Bože, stvoritelju i otkupitelju svih vjer¬ 
nika, dušama slugu i službenica svojih podaj oprošten je 
svih grijeha, da pobožnim molitvama postignu pomilo¬ 
vanje, koje su uvijek željele. Koji živiš ... 

POSLANICA Čitanje poslanice bi. Pavla apostola 
Korinćanima (I 15, 51—57) — Braćo, evo vam otkri- 
■ am tajnu: Svi ćemo zaista uskrsnu ti, ali se svi nećemo 
promijeniti. U jedan hip, u tren oka, na glas posljednje 
trublje: Zatrubit će trublja i mrtvi će uskrsnuti neras¬ 
padljivi, a mi ćemo se promijeniti. Jer ovo raspađljivo 
tijelo treba da se obuče u neraspadljivost, i ovo smrtno 
tijelo da se obuče u besmrtnost. Kad se ovo smrtno 
tijelo obuče u besmrtnost, tada će se ispuniti riječ što 
je napisana: »Poražena je smrt pobjedom. Gdje je, 
smrti, tvoja pobjeda? Gdje je, smrti, tvoj žalac?« Žalac 
je smrti grijeh, a snaga je grijeha u zakonu. Ali hvala 
Bogu, koji nam dade pobjedu po našem Gospodinu 
Isusu Kristu. 

IZA POSLANICE Pokoj vječni đaruj im. Gospodine, 
i svjetlost vječna svijetlila njima. Pravednik će živjeti 
ti vječnoj uspomeni, i neće se bojati zla glasa. 

Odriješi, Gospodine, duše svih vjernih mrtvih od 
svake veze grijeha. I daj da pomoću tvojega milosrđa 
zavrijede izmaći sudu osvete i uživati blaženstvo vječ¬ 
noga svjetla. 


POSLJEDNICA 

U dan onaj, u dan gnjeva 
Ognjem svijet će sav da sijeva — 

Sa Sibilom David pjeva. 

Kolik strah će na sve pasti. 
Kada Sudac s višnjom vlasti, 
Dođe pretresi ljudske strasti! 
S trublje čudan zvuk rornoni, 

U sva groblja buđeć roni 
I pred prijesto mrtve goni. 

Smrt i narav zadivljene 
Motre ljude oživljene 
Na suđ Božji sakupljene. 


Otvara se knjiga jada. 

Knjiga ljudskog grešnog rađa, 
Sto će vagnut biti sada. 

Kada Sudac sudit stane. 
Sve će tajne biti znane, 
Sve grehote pokarane. 

Što ću jadan tada zborit? 

Komu ću se zagovorit? 

Gdje i dobre strah će morit? 
Kralju strašne veličine, 
Dajuć spas ko dar s visine 
Spasi mene pun miline! 

Sjeti se, o Spase mio. 

Da si za me putnik bio. 

Ne daj mi u paklu dio. 

Istući me trudan hoda, 
Spasenje mi križem poda, 
Zar da bude to bez ploda? 

Višnji Suce, pravdo stroga, 

Sagr jesen ja prosti mnoga • 

Prije dana osvetnoga. 

TJzdišem ko krivac hiiđi, 

Grijeh mi stidom lice rudi, 
Dršćuć prosim: ne osudi! 
Mariju si opravdao, , ; ? 

Raj zločincu obećao 
Pa i meni nadu dao. 

Molitva mi nema moći, 

AV ti blag si, ne daj poći 
V plam vječni mojoj zloći. 

K ovcama me svojim kreni. 

Među jarad ne daj meni, 

S desne strane mene đjeni. 

Kad potreseš grešnim svijetom. 
Plamenu ga predaš kletom, 
Zovni mene s vojskom svetom. 
Molim u svoj sniženosti. 

Srca puna skrušenosti: 

Daj mi umrijet u milosti. 

Avaj dana suza, straha, 

Kada grešni stvor iz praha 
Pođe k sudu posljednjemu! 
Slatki Spase, prosti njemu, 

Milo duše pogledaj, 

Pokoj vječni njima daj! — Amen. 


EVANĐELJE + Slijedi sveto evanđelje po Ivanu (5, 
25—29) — U ono vrijeme, reče Isus mnoštvu Židova: 
"Zaista, zaista vam kažem, dolazi čas i već je tu, kad 
će mrtvi čuti glas Sina Božjega, i koji ga budu čuli, 
zavjet će. Kao što ima Otac život u sebi, tako je i Sinu 
dao da ima život u sebi. Dao mu je i vlast da sudi, jer 
;e Sin Čovječji. Ne čudite se tomu, jer dolazi čas, kada 
će svi, koji su u grobovima, čuti glas Sina Božjega; i 
oni, koji su činili dobro, uskrsnut će na uskrsnuće ži- 
ota, a koji su činili zlo na uskrsnuće osuđenja. 

PRIKAZNA Gospodine Isuse Kriste, kralju slave, iz¬ 
bavi duše svih vjernih mrtvih od paklenih kazni i iz 
dubokoga bezđna; Izbavi ih od usta lava da ih ne pro- 
ždre pakao, da ne upadnu u tamu, nego da ih zastavo- 

jsoša sveti Mihovil povede ti svetu svjetlost koju si ne¬ 
koć obećao Abrahamu i njegovu potomstvu. — Pri¬ 
nosimo ii. Gospodine, žrtve i molitve hvale; primi ih za 
one duše kojih se danas spominjemo; učini, Gospodine, 
da iz smrti prijeđu u život, što si ga nekoć obećao 
Abrahamu i njegovu potomstvu. 

PRIKAZNA Milostivo pogledaj, molimo, Gospodine, 
MOLITVA na žrtve što ti ih prinosimo za duše tvo¬ 
jih slugu i službenica, da onima kojima si dao zaslugu 
kršćanske vjere đaruješ i nagradu. Po Gospodinu ... 

HVALOSPJEV Uistinu je dostojno i pravedno, pri¬ 
kladno : spasonosno da vazda i svugdje zahvaljujemo 
tebi, Gospodine, sveti Oče, svemogući vječni Bože, po 
Kristu Gospodinu našemu U njemu nam zasja nada 
uskrsnuća u blaženstvo, da one koje rastužuje neizbjež¬ 
nost smrti tješi obećanje buduće besmrtnosti. Tvojim se 
naime vjernima, Gospodine, život zamjenjuje, a ne odu¬ 
zima; i dok se raspada dom ovozemnoga života, stječe 
se vječni stan na nebesima. I stoga bez prestanka pje¬ 
vamo s anđelima i s arkanđelima, s prijestoljima i s go¬ 
spodstvima i sa svom nebeskom vojskom pjesmu tvoje 
slave: 

PRIČESNA Svjetlost vječna svijetlila im. Gospodine, 
s tvojim svetima u vijeke, jer ti si milosrdan. Pokoj 
vječni đaruj im. Gospodine, i svjetlost vječna svijetlila 
njima, s tvojim svetima u vijeke, jer ti si milosrdan. 

POPRIČESNA Molimo, Gospodine, da naše ponizne 
molitve pomognu dušama tvojih slugu i službenica, te 
da ih očistiš od svih grijeha i učiniš dionicima tvoga 
otkupljenja. Koji živiš ... 

9. XI Posvećenje crkve presv. Spasitelja 

luteranska je crkva .posvećena Spasitelju (a zove se i po 
sv. Ivanu Krstitelju). Zapravo je to papina katedrala (godina 
se papina vladanja broji od ustoličenja u njoj) i kao takva 
,,majka i glava svih crkava”. Uz to svake godine slavimo i 
blagdan posvećenja katedrale svoje biskupije i svoje župske 
crkve. O godišnjici se njihova posvećenja slavi ista sv. Misa 
kao i na velik dan, kad je svaka od njih, sagrađena s toliko 
ljubavi i žrtava, bila svečano posvećena. Sa svetim straho- 
počitanjem opet ulazimo u istu crkvu (ul. pj.) s nadom da 
ćemo tu biti uslišani u svim svojim potrebama i molbama 

(mol.). Svaka je crkva slika nebeskog Jeruzalema fposl.), pa ie 
čitava ova Misa slavi kao vrata neba, prebivalište Božje među 
ljudima, mjesto gdje anđeli slave Gospodina i mi s njima 
Isusovim dolaskom na oltar i u naša srca dolazi „danas spa¬ 
senje u ovu kuću” (ev.). y 

MISA kao na dane posvećenja crkve, str. 401. 

14. XI BI. Nikola Tavelić 

MISA kao na dane jednog mučenika, str. 387, osim: 

MOLITVA Bože, koji si blaženog Nikolu proslavio 
revnošću. za širenje vjere i palmom mučeništva, podaj, 
molimo, da po njegovu primjeru i zagovoru slijedimo 
put tvojih zapovjedi i tako zaslužimo primiti nagradu 
vječnoga života. Po Gospodinu ... 

PRIKAZNA Prožmi ove darove, preblagi Bože, svo- 
MOLITVA jim blagoslovom, a nas utvrdi u onoj 
vjeri, koju je ispovijedao blaženi Nikola, tvoj mučenik, 
prolivši za nju svoju krv. Po Gospođinu ... 

POPRIČESNA Daj, Gospodine, da se možemo oslo¬ 
niti na trajnu pomoć tvoje milosti; da se nasljedujući 
bi. Nikolu, tvoga mučenika, naučimo iz ljubavi prema 
tebi prezirati sve zemaljsko a za nebeskim čeznuti. Po 
Gospodinu... 

ZAJEDNIČKE MISE 

Na dane jednoga ili više svetih papa 

ULAZNA Ako me ljubiš, Šimune Petre, pasi janjce 
moje, pasi ovce moje. — Ps. 29. Veličat ću te, Gospo¬ 
dine, jer si me odabrao; i nisi dao da se moji neprija¬ 
telji raduju nada mnom. — Slava Ocu ... — Ako me... 

MOLITVA Vječni Pastiru, milosno pazi svoje stado; 
i čuvaj vječnom zaštitom po blaženom I. (mučeniku svo¬ 
me i) vrhovnom svećeniku koga si postavio za pastira 
čitave Crkve. Po Gospodinu ... 

Za više svetih papa ista molitva u množini. 

POSLANICA Čitanje poslanice bi. Petra apostola 
(I 5, 1—4, 10—11). — Predragi, Starješine među vama 

opominjem ja koji sam i sam starješina i svjedok Kri¬ 
stovih muka, a koji sam i dionik slave koja se ima 
u buduće otkriti: Pasite stado Božje koje vam je povje¬ 
reno i nadgledajte ga ne silom, nego dragovoljno, kako 
Bog hoće; niti radi niskog dobitka, nego iz dobra srca: 
Piti kao da gospodujete općinama, nego kao oni koji su 
izgled stadu od srca. I kad se javi Vrhovni pastir, prj~ 
mit ćete neuveli vijenac slave. A Bog svake milosti koji 
vas pozva na vječnu svoju slavu u Kristu Isusu, on će 
vas, iza malo muke, usavršiti, okrijepiti i utvrditi. Nje¬ 
mu slava i vlast u vijeke vjekova. Amen. 

IZA POSLANICE Neka ga slave u zboru naroda i 
hvale u vijeću starješina. Neka zahvaljuju Gospodinu 
radi milosrđa njegova i radi čudesa njegovih koja je 
učinio sinovima ljudskim. 

Aleluja, aleluja. Ti si Petar-stijena, i na toj ću sti¬ 
jeni sazidati Crkvu svoju, aleluja. 

Iza Sedamdesetnice mjesto retka Aleluja . . 

ZAVLAKA Navješćujem pravdu tvoju u crkvi veli¬ 
koj, usta svojih ne zatvaram, Gospodine, ti znaš. Pravde 
tvoje ne krijem u srcu svome, istinu tvoju i spasenje 
tvoje kazujem. Ne tajim milosrđa tvoga i istine tvoje 
od zbora velikog. 

Kroz uskrsno vrijeme: Aleluja, aleluja. Ti si . . . kao gore, 
a zatim. 

Postavit ćeš ih za knezove nad svom zemljom; spo¬ 
minjat će tvoje ime. Gospodine. Aleluja. 

EVANĐELJE kao na sv. Petra i Pavla, 29. VI. 

PRIKAZNA Eto sam stavio riječi svoje na usta tvo¬ 
ja, eto sam te danas postavio nad narodima i nad kra¬ 
ljevstvima da trijebiš i obaraš, gradiš i sadiš. * 

PRIKAZNA Po prikazanim darovima, molimo, Go- 
MOLITVA spodine, dobrostivo rasvijetli svoju 

Crkvu; da i stado tvoje sve više i više napreduje, i da 
ti ugode pastiri koje si ti postavio. Po Gospodinu... 

PRIČESNA Ti si Petar-stijena, i na toj ču stijeni 
sazidati Crkvu svoju. 

i ,o/i<đii£fid i t vrA? omob si U7’J 

POPRIČESNA Vladaj molimo. Gospodine, svojom 
Crkvom koja je nahranjena na svetoj gozbi; da po tvo¬ 
me snažnom ravnanju zadobije porast slobode i ustraje 
u savršenom bogoštovlju. Po Gospodinu ... 

Na dane jednog mučenika izvan 
uskrsnog vremena 

VLAŽNA Raduje se pravednik u Gospodinu i uzda 
se u njega i vesele se svi koji imaju dobro srce. — Ps. 
6S. Usliši, Bože, moju molitvu, jer se tebi molim, spasi 
me od straha neprijatelja. — Slava Ocu... — Raduje 

m ... 

MOLITVA Daj, molimo, svemogući Bože, da zagovor 
blaženoga I. tvoga mučenika, oslobodi naše tijelo od 
svih protivština i učini da naš duh misli na ono što je 
dobro. Po Gospodinu ... > 

POSLANICA Čitanje poslanice bi. Pavla apostola 
Timoteju (II, 2, 8—10: 3, 10—12). — Predragi! Sjeti 
se da je Gospodin Isus Krist, koji je od Davidova roda, 
uskrsnuo od mrtvih po momu evanđelju za koje kao 
zločinac trpim sve do okova. Ali riječ Božja nije okova¬ 
na. Zato sve podnosim radi izabranih da i oni s nebe¬ 
skom slavom postignu spas u Isusu Kristu, A ti si primio 

moju nauku, način života, odluku, vjeru, ustrajnost, lju¬ 
bav, strpljivost, progonstvo, trpljenja što su me zadesila 
u Antiohiji, Ikoniju i Listri; kakve sam podnio progone 
i od svih me izbavio Gospodin. A bit će progonjeni svi 
koji hoće da pobožno žive u Isusu Kristu. 

IZA POSLANICE Da i posrne pravednik, to mu neće 
naškoditi, jer ga Gospodin drži svojom rukom. Milo¬ 
srdan je bio uvijek i darežljiv; zato je njegovo potom¬ 
stvo blagoslovljeno. 

Aleluja, aleluja. Tko mene slijedi ne ide u tami, 
nego će imati svjetlo vječnoga života. Aleluja. 

Iza Sedamdesetnice mjesto retka Aleluja . . 

ZA VLAK A Blago čovjeku koji se boji Gospodina, i 
koji uživa u njegovim zapovijedima. Silno će biti na 
zemlji njegovo potomstvo, rod će pravednika biti bla¬ 
goslovljen. U njegovu je domu slava i bogatstvo, i nje¬ 
gova pravednost ostaje u vijeke vjekova. 

EVANĐELJE f Slijedi sveto evanđelje po Mateju 
(10, 26—32). — U ono vrijeme reče Isus svojim uče¬ 

nicima: »Ništa nema sakrivena, što se neće otkriti, ni 
tajna što se neće saznati. Što vam kažem u tami, govo¬ 
rite na svjetlu, i što čujete na uho, propovijedajte na 
krovovima. Ne bojte se onih koji ubijaju tijelo, ali ne 
mogu ubiti duše, nego se više bojte onoga koji može i 
dušu i tijelo baciti i kazniti u paklu. Ne prodaju 
li se dva vrabca za jedan novčić? I nijedan od 
njih neće pasti na zemlju bez vašega Oca. A vaše su 
vlasi na glavi sve izbrojene. Ne bojte se dakle: Vi ste 
vrjedniji nego mnogo vrabaca. A svakoga koji mene 
prizna pred ljudima, priznat ću i ja pred svojim nebe¬ 
skim Ocem-« 

PRIKAZNA Okrunio si. Gospodine, njegovu glavu 
krunom dragoga kamenja; molio je život i ti si mu 
ga dao. 

PRIKAZNA Neka bude prijatna naša pobožnost 
MOLITVA pred tvojim licem, Gospodine, i neka 

nam donese spas zagovorom onoga na čiju svetkovinu 
ti je prinosimo. Po Gospodinu... 

PRIČESNA Tko mene služi neka me slijedi i gdje 
sam ja ondje će biti i moj sluga. 

POPRIČESNA Okrijepljeni sudjelovanjem u svetom 
prinosu, molimo te, Gospodine, Bože naš, da osjetimo 
djelovanje svetog bogoslužja koje vršimo, po zagovoru 
blaženoga I., mučenika tvoga. Po Gospodinu... 

Na dane više mučenika izvan uskrsnog vremena 

ULAZNA Neka izađu pred lice tvoje, Gospodine, uz¬ 
dasi sužanjski; sedmerostruko vrati susjedima našim u 
krilo njihovo; osveti prolivenu krv slugu svojih. — Ps. 
78. Bože, narodi prodiru u nasljedstvo tvoje, skrvne sve¬ 
ti hram tvoj, pretvaraju Jeruzalem u razvaline. — Slava 
Ocu... — Neka izađu... 

MOLITVA Molimo, Gospodine, da nam svetkovina 
blaženih mučenika (i biskupa) I. i I. bude zaštita, i da 
nas kod tebe preporuči njihova časna molitva. Po Go¬ 
spodinu .... 

POSLANICA Čitanje knjige Mudrosti (3, 1—8). — 

Duše su pravednika u Božjoj ruci i neće ih dotaknuti 
smrtna muka. U očima nerazumnih izgledalo je kao da 
su mrtvi; njihovu smrt smatrali su kao nesreću i njihov 
rastanak kao propast; ali oni su u pokoju. I ako su pred 
ljudima trpjeli muke, njihova je nada puna besmrtnosti. 
Za kratko trpljenje bit će obilno nagrađeni, jer ih je 
Bog iskušao i našao ih dostojnima sebe. Iskušao ih je 
kao zlato u peći i primio ih je kao žrtvu paljenicu i na¬ 
gradit će ih u svoje vrijeme. Pravednici će sjati i bli¬ 
stati kao iskre na trstici, sudit će narodima i upravljat 
će plemenima, a njihov će Gospodin vladati na vijeke. 

IZA POSLANICE Slavan je Bog u svojim svetima, 
divan u veličanstvu, čini čudesa. Snagom se proslavila 
desnica tvoja, Gospodine; desnica je tvoja uništila ne¬ 
prijatelje. 

Aleluja, aleluja. Tjelesa su svetih u miru sahranje¬ 
na, a njihova imena žive od koljena do koljena. Aleluja. 

Iza Sedamdesetnice mjesto retka Aleluja . . .: 

ZAVLAKA Koji siju u suzama, u radosti će žeti. 
Tužno koračaju i plaču noseći sjeme za sjetvu. Ali će 
doći, doći će s klicanjem, noseći snopove svoje. 

EVANĐELJE f Slijedi sveto evanđelje po Luki (21, 
9—19). — U Ono vrijeme reče Isus svojim učenicima: 
»Kad čujete da še govori o ratovima i bunama, nemojte 
se plašiti; jer treba da to bude prije, ali još nije odmah 
svršetak«. Tada im reče: »Ustat će narod na narod i 
kraljevstvo na kraljevstvo i na različitim će mjestima 
biti veliki potresi i kuge i glad i strahote, a na nebu 
veliki znaci. Ali prije svega toga stavit će na vas ruke 
i progoniti, predavat će vas u sinagoge i bacati u tam¬ 
nice, radi mene povlačit će vas pred kraljeve i upravi¬ 
telje; i to će vam se dogoditi da vi posvjedočite. Zato 
budite mirni, i ne smišljajte unaprijed kako ćete odgo¬ 
varati, jer ću vam ja dati riječi i mudrost kojoj se neće 
moći oprijeti ni usprotiviti nitko od svih vaših protiv¬ 
nika. Bit ćete izdani od roditelja, i braće, i rođaka i pri¬ 
jatelja, a neke će od vas usmrtiti. Svi će vas mrziti radi 
mene, ali neće propasti ni vlas s vaše glave. Svojom 
strpljivošću spasit ćete svoj život. 

PRIKAZNA Divan je Bog u svojim svetima. Bog Iz- 
raelov daje krepost i snagu puku svojemu. Blagoslovljen 
Bog! aleluja. 

PRIKAZNA Bliz budi, Gospodine, našim molitvama 
MOLITVA koje ti prinosimo na spomen tvojih sve¬ 
tih; da molitve onih koji su tebi ugodili pomognu nas 
koji se ne možemo pouzdati u našu pravednost. Po Go¬ 
spodinu ... 

PRIČESNA I ako su pred ljudima trpjeli muke, Bog 
ih je iskušao* Iskušao ih je kao zlato u peći i primio ih 
je kao žrtve paljenice. 

POPRIČESNA Nahranjeni spasonosnim tajnama, 
molimo, Gospodine, da nam pomognu molitve onih čiju 
svetkovinu slavimo. Po Gospodinu... 


Na dane mučenika kroz uskrsno vrijeme 

ULAZNA Zaštitio si me, Gospodine, od skupa zliko ¬ 
vaca, aleluja; od bezbožnoga mnoštva, aleluja, aleluja! 
— Ps 63. Usliši Gospodine, moju molitvu, jer se tebi 
molim, ne daj da se moja duša straši neprijatelja! — 
Slava Ocu... — Zaštitio si me... 

Molitva, Prikazna molitva i Popričesna kao i izvan uskr¬ 
snog vremena: za jednog mučenika str. 387—389, za više mu¬ 
čenika str. 389—390. , 

POSLANICA Čitanje knjige Mudrosti (5, 1—5). — 

Pravednici će se junački održati protiv onih koji su ih 
tlačili i oteli plodove njihova truda. Kad ih bezbožnici 
vide smesti će se od užasnog straha i čudit će se neoče¬ 
kivanom njihovu spasu. Mislit će u sebi raskajani i je¬ 
cajući od duševne boli: To su oni kojima smo se mi 
nekada rugali i koje smo grdili. Mi lude! Držali smo 
njihov život ludošću i njihov svršetak nečasnim. A evo, 
kako su pribrojeni djeci Božjoj i njihova je baština 
među svetima. 

IZA POSLANICE Aleluja, aleluja! Nebesa slave tvo¬ 
ja čudesa, Gospodine, a zbor svetih tvoju vjernost, ale¬ 
luja. Postavio si mu, Gospodine, na glavu vijenac od 
dragog kamenja, aleluja. 

EVANĐELJE t Slijedi sveto evanđelje po Ivanu (15, 
1—7). — U ono vrijeme reče Isus svojim učenicima: 

»Ja sam pravi trs, a moj Otac je vinogradar. Svaku 
lozu na meni koja ne daje ploda uklonit će, a svaku 
koja daje plod očistit će da dade još više ploda. Vi ste 
već čisti radi riječi koju sam vam rekao. Ostanite u 
meni i ja u vama! Kao što loza sama od sebe ne može 
dati ploda, ako ne ostane na trsu, tako ni vi, ako ne 
ostanete u meni. Ja sam trs, a vi loze. Tko ostaje u meni 
; ja u njemu, taj daje mnogo ploda, jer bez mene ne 
možete činiti ništa. Tko ne ostane u meni, izbacit će se 
kao loza koja se suši i skupit će je, baciti u oganj i iz- 
gorjet će. Ako ostanete u meni, ostat će u vama i moje 
liječi: Štogod budete htjeli, ištite, i dat će vam se!« ,. 

PRIKAZNA Nebesa slave tvoja čudesa, Gospodine, a 
zbor svetih tvoju vjernost, aleluja, aleluja. 

PRIĆESNA Raduje se pravednik u Gospodinu i po¬ 
uzda je se u njega i hvale se svi koji su pravedna srca, 
aleluja. aleluja. 

Na dane svetih biskupa 

ULAZNA Sklopio je Gospodin s njime savez mira 
i učimo ga knezom da zauvijek bude ii svećeničkom do¬ 
stojanstvu. — Ps. 131. Spomeni se. Gospodine, Davida 
i sve njegove krotkosti. — Slava Ocu... — Sklopio je... 

MOLITVA Daj, molimo, svemogući Bože, da nam 
časna svetkovina blaženoga I., priznavaoca tvoga i bi¬ 
skupa, umnoži pobožnost i spasenje. Po Gospodinu 

POSLAN ICA Čitanje knjige Mudrosti (Crkv 44, 
16 27; 45, 3 20). — Evo velikog svećenika koji se za 

svoga života svidio Bogu i nađen je pravednim te je 
postao pomirnikom u vrijeme srdžbe. Nitko se ne nađe 
tko bi kao on izvršavao znakom Svevišnjega. I jer mu 
se Gospodin zavjeri, učini da uzraste kao njegov narod 
Izlio je na njega blagoslov svih naroda i nad njim je 
potvrdio svoj zavjet. Odlikovao ga je svojim blagoslo¬ 
vima, očuvao mu svoje milosrđe te je stekao milost pred 
Gospodinom. Proslavio ga je pred kraljevima i udijelio 
mu vijenac slave. Sklopio je s njim vječni zavjet i pre¬ 
dao mu veliko svećenstvo. Usrećio ga je slavom da vrši 
svećeničku službu i blagoslivlja u njegovo ime i prinosi 
mu dostojan miomiris ni kad. 

12A POSLANICE Evo velikog svećenika koji se za 
svog^ života svidio Bogu. Nitko mu nije bio ravan u 
izvršavanju zakona Svevišnjega. 

Aleluja, aleluja. Ti si svećenik dovijeka po redu 
Melkiseđekovu. Aleluja. 

Iza Sedamdesetnice mjesto retka Aleluja . . . z A VLAK 4 

Blago čovjeku ... str. 388. 

Kroz uskrsno vrijeme: Aleluja, aleluja. Ti si. . . kao eorc, 
a zatim: 

Ovo je svećenik kojega je okrunio Gospodin. Ale¬ 
luja. 

EVANĐELJE f Slijedi sveto Evanđelje po Mate ju 
(25, 12—23). — U ono vrijeme reče Isus svojim uče¬ 
nicima ovu usporedbu: »Čovjek koji kreće na put po¬ 
zove svoje sluge i preda im svoj imetak. Jednomu dade 
pet talenata, drugome dva, a trećemu jedan: svakomu 
prema njegovoj sposobnosti. I odmah otputuje. Onaj 

koji je primio pet talenata, ode da s njima radi i steče 
drugih pet. Tako i koji je primio dva, steče s njima 
druga dva. A koji je primio jedan, ode, zakopa i sakrije 
novac svoga gospodara. Poslije dugo vremena dođe go¬ 
spodar onih slugu i zatraži od njih račun. I pristupi 
onaj koji je primio pet talenata, donese drugih pet 
talenata i reče: Gospodaru, predao si mi pet talenata. 
Stekao sam s njima drugih pet. Gospodar mu odgovori: 
Dobro, slugo dobri i vjerni, jer si bio vjeran u malom, 
postavit ću te nad mnogim: Uđi u veselje svoga gospo¬ 
dara! A pristupi i onaj, koji je primio dva talenta 
i reče: Gospodaru, predao si mi dva talenta. Stekao sam 
s njima druga dva. Gospodar mu odgovori: Dobro, slu¬ 
go dobri i vjerni, jer si bio vjeran u malome, postavit 
ću te nad mnogim: Uđi u veselje svoga gospodara!« 

PRIKAZNA Našao sam Davida slugu svoga i po¬ 
mazao sam ga svojim svetim uljem. Moja će ga ruka 
štititi i desnica moja jačati. 

PRIKAZNA Neka nas, molimo, Gospodine, tvoji sve- 
MOLITVA ti posvuda razveseljuju, da osjetimo nji¬ 
hovu zaštitu dok štujemo njihove zasluge. Po Gospo¬ 
dinu ... 

PRIČESNA Evo vjernog i razboritog sluge koga je 
postavio Gospodin nad svojom obitelju da im na vri¬ 
jeme daje za hranu pšenicu koja im pripada. 

POPRIČESNA Podaj, molimo, svemogući Bože; da, 
dok ti na primljenim darovima zahvaljujemo, zagovo¬ 
rom tvoga blaženoga priznavaoca i biskupa I. još u obil¬ 
nijoj mjeri primimo tvoja dobročinstva. Po Gospo¬ 
dinu ... 

Na dane svetih naučitelja 

ULAZNA Usred Crkve otvorio je Gospodin usta nje¬ 
gova i napunio ga duhom mudrosti i razuma, ogrnuo ga 
odjećom slave. — Ps. 91. Dobro je slaviti Gospodina 
i pjevati imenu tvojemu Svevišnji. — Slava Ocu... — 
Usred... 

MOLITVA Bože, koji si svome puku dao blaženoga 
I. za vođu na putu vječnoga spasenja; daj molimo da 
zavri jedimo da nam na nebesima bude zagovornik onaj 

koji nam je na zemlji bio naučitelj života. Po Gospo¬ 
dinu... 

POSLANICA Čitanje poslanice bi. Pavla apostola 
Timoteju (II 4, 1—8). — Predragi, zaklinjem te pred 
Bogom i Isusom Kristom koji će suditi žive i mrtve 
njegovim dolaskom i njegovim kraljevstvom: propovije¬ 
daj^ riječ, revnuj u zgodno i nezgodno vrijeme, karaj, 
moli, opominji sa svom strpljivošću i naukom. Jer će 
doći vrijeme kad neće primati zdrave nauke, nego će 
oko sebe skupiti naučitelje po svojim požudama koji će 
im ugađati ušima. Odvraćat će uši od istine, a obraćat 
će ih k bajkama. Ali ti bdij, budi u svemu strpljiv, 
izvršuj djelo evanđeliste, ispunjavaj svoju službu. Budi 
trijezan! Jer sam ja već žrtvovan i vrlo je blizu vrijeme 
moje smrti. Dobar sam boj bio, tijek svršio, vjeru odr¬ 
žao. Na kraju mi je pripravljen vijenac pravde koji će 
mi u onaj dan dati Gospodin, pravedan sudac; ali ne 
samo meni, nego i onima koji ljube njegov dolazak. 

IZA POSLANICE Pravednikova usta raspravljaju o 
mudrosti i njegov jezik govori o pravdi. Zakon mu je 
Božji u srcu, i noge mu neće posrnuti. 

Aleluja, aleluja. Gospodin ga je ljubio i ukrasio, za- 
odjenuo ga je haljinom slave* Aleluja. 

Iza Seđamđesetnice mjesto retka Aleluja . .. ZAVLAKA 

Blago čovjeku ... str. 388. 

Kroz uskrsno vrijeme: Aleluja, aleluja. Gospodin... kao 
gcre, a zatim: 

Pravednik raste kao ljiljan i vječno cvate pred Go¬ 
spodinom. Aleluja. 

EVANĐELJE str. 340. 

PRIKAZNA Pravednik cvate kao palma i raste kao 
libanski cedar. 

Na dane naučitelja koji nije biskup u prikaznoj i popri- 
česnoj molitvi mjesto riječi biskup stavi se priznavalac. 

PRIKAZNA Neka nam, Gospodine, pomogne pobož- 
MOLITVA na molitva svetoga I., tvoga biskupa i 

naučitelja; i neka njegova molitva učini da ti naši da¬ 
rovi budu prijatni i isprosi nam oproštenje. Po Go¬ 
spodinu ... 

PRICESNA kao na dane svetih biskupa, str. 393. 

POPRIČESNA Neka se zauzme za nas, molimo, Go¬ 
spodine, blaženi I., tvoj biskup i naučitelj, da nam tvoje 
žrtve donesu spasenje. Po Gospodinu ... 

Na dane svetih priznavalaca 

ULAZNA Kao palma cvjeta i kao libanski cedar ra¬ 
ste pravednik zasađen u Gospodnjemu domu, u trijemo- 
vima hrama Boga našega. — Ps. 91. Dobro je slaviti 
Gospodina, i pjevati tvojem imenu, Svevišnji. — Slava 
Ocu... — Kao palma ... 

MOLITVA Čuj, Gospodine, naše molbe, koje ti pri¬ 
nosimo na svetkovinu blaženoga I., tvoga priznavaoca; 
i daj da nama, koji se ne uzdamo u svoju pravednost, 
pomognu molitve njegove koji se tebi svidio. Po Go¬ 
spodinu ... 

POSLANICA Čitanje poslanice bi. Pavla apostola 
Korinćanima (I, 4, 9—14). — Braćo! Svijet i anđeli 
i ljudi upiru u nas pogled. Mi smo kao lude radi Krista, 
a vi mudri u Kristu; mi smo slabi, a vi jaki: vi pleme¬ 
niti, a mi prezreni. Sve do sada i gladujemo, i žeđamo, 
i goli smo, i udaraju nas, i nemamo trajna boravišta 
i mučimo se radom svojih ruku. Psuju nas, a mi blago- 
sivljamo, progone nas, a mi trpimo, kleveću nas, a mi 
molimo, postali smo kao smeće ovoga svijeta, kao izmet 
svih sve do sada. Ovo ne pišem zato da vas postiđim, 
nego da vas opomenem kao svoju predragu djecu u Isu¬ 
su Kristu, Gospodinu našemu. 

IZA POSLANICE Usta pravednikova govore mu¬ 
drost i jezik njegov kazuje pravdu. Zakon je Božji u 
srcu njegovu i koraci njegovi neće posrnuti. 

Aleluja, aleluja. Blago čovjeku koji se boji Gospo¬ 
dina i koji s radošću vrši njegov zakon! Aleluja. 

Iza Seđamđesetnice mjesto retka Aleluja .. . ZAVLAKA 

Blago čovjeku .. . str. 388. 

Kroz uskrsno vrijeme: Aleluja, aleluja. Blago čovjeku . . . 
kao gore, a zatim: 

Pravednik raste kao ljiljan i vječno cvate pred 
Gospodinom. Aleluja. 

EVANĐELJE f Slijedi sveto evanđelje po Luki (12, 
32—34). — U ono vrijeme reče Isus svojim učenicima: 
»Nemojte se bojati, malo stado, jer je vaš Otac odlučio 
dati vam kraljevstvo. Prodajte što imate i dajte milo¬ 
stinju. Načinite sebi torbe koje neće ostarjeti, nepro¬ 
lazno blago na nebu, kamo se ne približava lupež, niti 
izjeda moljac. Jer gdje je vaše blago, ondje će biti i 
vaše srce«. 

PRIKAZNA U jakosti tvojoj. Gospodine, raduje se 
pravednik i kliče radi tvojeg spasenja, jer si mu ispunio 
želju srca njegova. 

PRIKAZNA Daj nam, molimo, svemogući Bože, da 
MOLITVA naš ponizni prinos kojim častimo tvoje 
svete i tebi ugodi i nas očisti i na tijelu i na duši. Po 
Gospodinu... 

PRIČESNA Zaista vam kažem da ćete vi koji ste o- 
slavili sve i pošli za mnom primiti stostruko i baštiniti 
život vječni. 

POPRIČESNA Molimo, svemogući Bože, da nas ne¬ 
beska hrana koju smo primili zagovorom blaženoga I. 
tvoga priznavaoca zaštiti od svih protivnosti. Po Go¬ 
spodinu ... 

Na dane svetih opata 

ULAZNA Pravednikova usta govore mudrost i jezik 
njegov kazuje pravdu. Zakon je Božji u srcu njegovu 
i njegove noge neće posrnuti. — Ps. 32. Ne zaviđaj 
sreći grešnika i ne žesti se radi zlotvora. — Slava Ocu.. 
— Pravednikova... 

MOLITVA Molimo, Gospodine, da nas zagovor bla¬ 
ženoga I. opata, tebi preporuči, te njegovim zagovorom 
zadobijemo ono što nismo zavri jedili našim zaslugama. 
Po Gospodinu ... 

POSLANICA kao na sv. Josipa, 19. III. 

IZA POSLANICE Gospodine, pretekao si ga slatkim 
blagoslovom, postavio si mu na glavu vijenac od dragog 
kamenja. Molio je od tebe život i ti si mu ga dao, dao 
si mu puninu dana u vjekovječne vjekove. 

Aleluja, aleluja. Pravednik cvate poput palme i ra¬ 
ste poput li banskog cedra. Aleluja. 

Iza Sedamdesetnice mjesto retka Aleluja ... ZAVLAKA 
Blago čovjeku .. . str. 388. 

Kroz uskrsno vrijeme: Aleluja, aleluja. Pravednik . . . kao 

gore, a zatim: 

Pravednik raste kao ljiljan i vječno cvate pred Go¬ 
spodinom. Aleluja. 

EVANĐELJE t Slijedi sveto evanđelje po Mate ju 
(19, 27—29). — U ono vrijeme reče Petar Isusu: »Evo, 

mi smo ostavili sve i pošli za tobom. Što će, dakle, biti 
s nama?« Isus im odgovori: »Zaista vam kažem da kad 
u vrijeme preporoda bude Sin čovječji sjedio na prije¬ 
stolju svoga veličanstva, i vi, koji ste pošli za mnom 
sjedit ćete na dvanaest prijestolja i suditi dvanaest Iz¬ 
raelskih plemena. A svaki koji radi mene ostavi kuću, 
ili braću, ili sestre, ili oca, ili majku, ili ženu, ili djecu 
ili polja, primit će stoput više i imat će vječni život«. 

PRIKAZNA Ti si mu ispunio želju njegova srca. i 
nisi mu uskratio molbe njegovih usana. Postavio si mu 
na glavu vijenac od dragog kamenja. 

PRIKAZNA Molimo, Gospodine, da nam zagovorom 
MOLITVA svetoga I. opata, ove svete žrtve koje su 
na tvojem oltaru, donesu spasenje. Po Gospodinu... 

PRIČESNA Evo vjernog i razboritog sluge koga je 
postavio Gospodin nad svojom obitelju da im na vri¬ 
jeme daje za hranu pšenicu koja im pripada. 

POPRIČESNA Štitilo nas, Gospodine, primanje tvoje 
tajne zajedno sa zagovorom blaženog I. opata; da se i 
okoristimo divnim njegovim životom i osjetimo učinke 
njegova zagovora. Po Gospodinu ... 

Na dane svetih djevica 

ULAZNA Ti ljubiš pravdu a mrziš nepravdu; radi 
toga te je pomazao Bog, Bog tvoj, uljem radosti više 
nego drugarice tvoje. — Ps. 44. Iz srca mi navire ra¬ 
dosna riječ: pripovijedam svoje djela Kralju. — Slava 
Ocu... — Ti ljubiš ... 

MOLITVA Usliši nas, Bože, Spasitelju naš: da, kao 
što se radujemo svetkovini blažene I., djevice tvoje, 
tako uznapredujemo u osjećaju odane pobožnosti. Po 
Gospodinu... 

POSLANICA Čitanje poslanice bi. Pavla apostola 
Korinćanima (II 10, 17—18; 11, 1—2). — Braćo, tko se 
hvali neka se hvali u Gospodinu. Jer nije prokušan 
onaj koji se sam hvali, nego koga Bog hvali. O da biste 
malo podnosili moje bezumlje! Ali ipak podnesite me. 
jer revnujem za vas Božjom revnošću. Zaručio sam vas 
jednom čovjeku Kristu da vas preda nj izvedem kao 
čistu djevicu. 

IZA POSLANICE U svojoj veličanstvenoj ljepoti 
sretno pođi, napređuj i kraljuj! Bori se za istinu, prav¬ 
du i blagost i neka te divno vodi tvoja desnica. 

Aleluja, aleluja. Za njom će poći pred Kralja dje¬ 
vice, drugarice će njezine poći k tebi u radosti. Aleluja. 
Iza Sedamdesetnice mjesto retka Aleluja .. .: 

ZAVLAKA Čuj, kćeri, i pogledaj, i prikloni svoje 
uho, jer je Kralj zavolio tvoju ljepotu. Za pogledom 
ivojeg lica vapit će svi velikani; kraljevske će ti kćeri 
biti u pratnji. Za njom će poći pred Kralja djevice, dru¬ 
garice će njezine poći k tebi. Poći će u radosti i veselju, 
poći će u hram Kraljev. 

Kroz uskrsno vrijeme: Aleluja, aleluja. Za njom ... kao 
gore, a zatim: 

U svojoj veličanstvenoj ljepoti sretno pođi, napre¬ 
đuj i kraljuj. Aleluja. 

EVANĐELJE str. 413. 

PR1KAZNA Kraljevske kćeri dolaze ti ususret, Kra¬ 
ljica stoji uz desnu tvoju ogrnuta presjajnom zlatnom 
haljinom. 

P.RIKAZNA Neka ti bude, Gospodine, drag ovaj pri- 
MOLITVA nos što ga tvoj sveti narod prikazuje u 
čast tvojih svetih priznavajući da je po njihovim zaslu¬ 
gama primio pomoć u nevolji. Po Gospodinu... 

PRIČESNA Pet je mudrih djevica uzelo ulje u svo*- 
jim posudama zajedno sa svjetiljkama. A o ponoći začu 
vika: »Evo dolazi zaručnik, iziđite ususret Kristu Go¬ 
spođinu«. 

POPRIČESNA Pošto si, Gospodine, nahranio svoju 
obitelj svetim darovima, molimo te, da nas uvijek kri¬ 
jepiš po zagovoru one koje svetkovinu slavimo. Po Go¬ 
spodinu ... 


Na dane svetih žena 

ULAZNA Znam, Gospodine, da je pravedan sud 
tvoj, i da si me pravedno ponizio. Prožmi svojim stra¬ 
hom moje tijelo da se bojim tvoga suda. — Ps. 118. 
Blago onima koji idu neokaljanim putem, koji žive po 
zakonu Gospodnjemu. — Slava Ocu... — Znam... 

MOLITVA Usliši nas, Bože, Spasitelju naš, da, kao 
što se radujemo svetkovini blažene I., tako uznapredu¬ 
jemo u osjećaju odane pobožnosti. Po Gospodinu... 

POSLANICA Čitanje knjige Mudrosti (Posl 31, 
10—31). — Ženu jaku, tko da nađe? Cijena je njezina 
kao stvari donesenih iz daleka, iz krajnih strana zemlje. 
Pouzdava se u nju srce muža njezina, i neće oskuđjevati 
dobitkom. Vraća mu dobro a ne zlo sve dane života 
svoga. Traži vunu i lan i radi vješto svojim rukama. 
Ona je kao trgovačka lađa koja iz daleka donosi svoj 
kruh. Ustaje dok je još noć i daje hranu svojim uku¬ 
ćanima i jelo svojim službenicama. Baci oko na njivu i 
kupi je, nasadi vinograd zaradom svojih ruku. Opasuje 
snagom bokove svoje i krijepi mišice svoje. S nasladom 
gleda kako joj posao ide dobro; noću joj se ne gasi svi¬ 
jeća. Rukama svojim hvata preslicu i prstima svojim 
uzimlje vreteno. Ruku svoju otvara siromahu i dlane 
svoje pruža ubogomu. Ne boji se za svoju kuću mraza 
ni snijega, jer svi domaći njezini imaju po dvije haljine. 
Vezane pokrivače sebi napravi ja, finim platnom i gri- 
rnizorn ona se odijeva. Ugledan je muž njezin kad sjedi 
na vratima sa starješinama mjesta. Satka tanko platno 
i prodaje i pojas daje Kananejcu. Jakost i ljepota odi¬ 
jelo je njezino i radovat će se u najposljednji dan. Usta 
svoja otvara mudro, i na jeziku joj je blaga nauka. Pazi 
kako joj idu kućni posli i kruha uzalud ne jede. Sinovi 
njezini rastu i nazivaju je presretnom, i muž je njezin 
hvali. M.ioge kćeri nakupiše blaga, ali ti ih sve nad¬ 
visuješ. Ljupkost je prijevarna i ljepota je tašta; žena 

koja se boji Gospodina zaslužuje pohvalu. Dajte joj od 
ploda njezinih ruku, i neka je hvale na vratima njezina 
djela. 

IZA POSLANICE Milina se razlila na tvojim usna¬ 
ma, stoga te je Bog blagoslovio u vi jeke. Zbog vjernosti, 
blagosti i pravednosti divno će te voditi tvoja desnica. 

Aleluja, aleluja. U svojoj veličanstvenoj ljepoti sret¬ 
no pođi, napreduj i kraljuj. Aleluja. 

Iza Sedamdesetnice mjesto retka Aleluja . . .: 

ZAVLAKA Dođi, zaručnice Kristova, primi vijenac 
što ti ga je Gospodin pripravio za uvijek. Ti ljubiš 
pravdu a mrziš nepravdu; radi toga te je pomazao Bog, 
Bog tvoj, uljem radosti. U svojoj veličanstvenoj ljepoti 
sretno pođi, napreduj i kraljuj. 

Kroz uskrsno vrijeme: Aleluja, aleluja. U svojoj . . . kao 
gore, a zatim: 

Zbog vjernosti, blagosti i pravednosti divno će te 
voditi tvoja desnica. Aleluja. 

EVANĐELJE t Slijedi sveto evanđelje po Mate ju 
(13, 44—52). — U ono vrijeme reče Isus svojim uče¬ 
nicima ovu prispodobu: »Kraljevstvo je nebesko kao 
sakriveno blago u njivi koje, kad čovjek nađe, sakrije, 
te veseo ode i proda sve što ima i kupi onu njivu. — 
Kraljevstvo je nebesko još kao trgovac koji traži prave 
bisere. I kad nađe jedan dragocjeni biser, ode i proda 
sve što ima i kupi ga. — Nadalje kraljevstvo je nebesko 
kao mreža koja se baca u more i hvata sve vrsti riba. 
Kad se napuni, izvuku je i sjednu uz kraj, izaberu 
dobre ribe u posude a izbace zle. Tako će biti na svr¬ 
šetku svijeta. Izići će anđeli i odijeliti će opake od 
pravednih i bacit će ih u ognjenu peć; ondje će biti 
pJač i škripanje zubi. Jeste li razumjeli sve ovo?« Od¬ 
govore mu: »Jesmo«. Tada im reče: »Zato je svaki knji¬ 
ževnik koji je poučen u tajnama kraljevstva nebeskoga 
kao domaćin koji od svoga blaga iznosi novo i staro«. 

PRIKAZNA Milina se razlila na tvojim usnama, sto¬ 
ga te je Bog blagoslovio u vijeke, i u vijeke vijeka. 

Prikazna molitva i Popričesna kao na dane svetih djevica, 
str. 398. i 399. 

PRIČESNA Ti ljubiš pravdu a mrziš nepravdu; radi 
toga te je pomazao Bog, Bog tvoj, uljem radosti više 
nego drugarice tvoje. 


Na dane posvećenja crkve 

[JLAZNA Strašno je mjesto ovo, ovdje je dom Go¬ 
spodnji i vrata nebeska; i zvat će se: dvor Božji. — 
Ps. 83. Kako su mili stanovi tvoji, Gospodine vojska! 
Duša moja čezne i gine za đvorima Gospodnjim. Slava 
Ocu ... Strašno je... 

MOLITVA Bože, koji nam svake godine vraćaš dan 
posvećenja ovoga svetog hrama svoga i daješ da vazda 
živi i zdravi pribivamo svetim otajstvima, usliši molitve 
tvoga puka i podaj da se svatko tko uniđe u ovaj hram 
da te zamoli za koju milost, razveseli jer je sve dobio. 
Po Gospodinu ... 

POSLANICA Čitanje knjige Otkrivenja bi. Ivana a- 
postola (21, 2—5) — U one dane vidio sam sveti grad, 
novi Jeruzalem, kako silazi od Boga s neba, opremljen 
poput zaručnice nakićene za svog muža. I čuo sam s pri¬ 
jestolja jaki glas kako objavljuje: »Evo Božjega šatora 
među ljudima! On će stanovati posred njih: oni će biti 
njegov narod, i sam će Bog biti s njima. On će otrti 
svaku suzu s njihovih očiju. Smrti više neće biti, niti će 
više biti tuge ni jauka ni boli, jer je prošlo što je bilo 
prije«. I onaj, koji sjedi na prijestolju, reče: »Evo sve 
činim novo!« 

IZA POSLANICE Bog je učinio ovo mjesto nepro¬ 
cjenjivom i nepovredljivom svetinjom. Bože, koga dvori 
zbor anđela, usliši molbe slugu svojih. 

Aleluja, aleluja. Klanjat ću se u svetom hramu tvo- 
jemu i slavit ću ime tvoje, aleluja. 

Iza Sedamdesetnice mjesto retka Aleluja ...: 

ZAVLAKA Koji se uzdaju u Gospodina, oni su kao 
gora Sion koja ostaje dovijeka. Tko stanuje u Jeruzale¬ 
mu neće se pokolebati; jer kao što gore štite Jeruzalem 
tako Gospodin okružuje svoj narod i sada i dovijeka. 

Kroz uskrsno vrijeme: Aleluja, aleluja, Klanjat ... kno 

gore, a zatim: 

Kuća je Božja dobro utemeljena na tvrdom ka¬ 
menu. Aleluja. 

EVANĐELJE f Slijedi sveto evanđelje po Luki (19, 
1—10) — U ono vrijeme uđe Isus u Jerihon i prođe 
kroz grad. Prvak carinika, bogati Zahej želio je vidjeti 
Isusa, tko je on. Ali nije mogao od mnoštva, jer je bio 
niska rasta. Zato potrča naprijed, popne se na divlju 
smokvu, da ga vidi, jer je tuda imao proći. — Kad 
Isus dođe na ono mjesto, podiže oči, vidi ga i reče mu: 
»Zaheju, siđi brzo, jer danas trebam biti u tvojoj kući«. 
I on brzo siđe i primi ga radosno. Svi, koji su vidjeli, 
mrmljali su, što se svratio takvom grešniku. Zahej tada 
pristupi Gospodinu i reče: »Gospodine, evo polovi ju 
svog imanja dajem siromasima; i ako sam koga preva¬ 
rio, vraćam četverostruko«. Isus mu odgovori: »Danas je 
došao spas u ovu kuću, jer je i on Abrahamov sin. Sin 
je čovječji došao, da potraži i spasi što je bilo propalo«. 

j.-;. , 

PRIKAZNA Gospodine Bože, radostan sam ti prika¬ 
zao sve u prostodušnosti srca svoga; i vidjeh puk tvoj 
ovdje prisutan u velikoj radosti. Čuvaj ovu volju. Bože 
Izraelov, aleluja. 

-"i-j ' ;/• i r ‘7 l;“_- ; - • • ; : r~' 'y\‘l r : 

PRIKAZNA Usliši, molimo, Gospodine, naše molitve 
MOLITVA (kad smo se okupili u ovom hramu da 
svetkujemo godišnjicu njegova posvećenja, neka Ti u- 
godimo nadasve žarom svega našega bića) i, dok ti pri¬ 
nosimo ove darove, da zavrijedimo doći do vječne na¬ 
grade. Po Gospodinu_ 

HVALOSPJEV kao na Tijelovo. 

PRIČESNA Gospodin veli: Kuća je moja kuća molit¬ 
ve; svaki, tko u njoj moli, dobit će; i tko traži, naći će; 
i onomu, koji kuca, otvorit će se. 

POPRIČESNA Bože, koji svojemu veličanstvu pri¬ 
pravljaš prebivalište od živoga i izabranoga kamenja, 
pomozi svojemu puku koji te moli, da se ono što podiže 
Crkvi vidljivu veličinu proširi duhovnim porastom. Po 
Gospodinu... 

Na dane bi. Dj. Marije 

ULAZNA Zdravo, sveta Majko, koja si nam porodila 
Kralja, koji vlada nebom i zemljom u vjekovječne vje¬ 
kove! — Ps. 44. Iz srca mi navire radosna riječ: pri¬ 
povijedam svoja djela Kralju! — Slava Ocu... — 
Zdravo... 


MOLITVA Dopusti nama, slugama svojim, molimo, 
Gospodine Bože, da se neprestano radujemo zdravlju 
duše i tijela i da se slavnim zagovorom blažene Marije, 
vazda Djevice, oslobodimo sadašnje žalosti i uživamo 
vječne radosti. Po Gospodinu ... 

POSLANICA Čitanje knjige Mudrosti (Crkv. 24, 
14—16). Bila sam stvorena od početka i prije vjekova 
i neću prestati do vječnosti. Služila sam pred njim u 
svetom stanu. I tako sam se utvrdila na Sionu i u sve¬ 
tome sam gradu počinula i u Jeruzalemu je sjedište 
moje vlasti. Ukorijenila sam se u časnom narodu koji 
ima dio svoje baštine u mojemu Bogu, a moj je boravak 
u zboru svetih. 

IZA POSLANICE Blagoslovljena si i časna. Djevo 
Marijo, koja si bez povrede djevičanstva bila majka 
Spasiteljeva. Bogorodice Djevo, u tvojem se zatvori kri¬ 
lu postavši čovjek, onaj koga sav svijet ne može obu¬ 
hvatiti. 

Aleluja, aleluja. Poslije porođaja ostala si, Djevice, 
nepovrijeđena; Bogorodice, zagovaraj nas, aleluja. 

U Došašću mjesto tog retka je ovaj: 

Aleluja, aleluja. Zdravo Marijo, milosti puna, Go¬ 
spodin s tobom, blagoslovljena ti među ženama! Aleluja. 

Poslije Seđamđesetnice mjesto retka Aleluja: 

Raduj se. Djevice Marijo, sve si zablude sama uni¬ 
štila, koja si povjerovala riječima arhanđela Gabrijela, 
kad si rodila Boga i čovjeka ostavši i poslije poroda 
nepovrijeđena Djevica. Zagovaraj nas, Bogorodice! 

U uskrsno se doba izostavlja Iza poslanice i moli se: 

Aleluja, aleluja. Procvala je mladica Jesejeva; Dje¬ 
vica je rodila Boga i čovjeka. Bog je vratio mir. u sebi 
pomirivši najniže s najvišim. Aleluja. Zdravo Marijo, 
milosti puna. Gospodin s tobom, blagoslovljena ti među 
ženama, aleluja. 

EVANĐELJE + Slijedi sveto evanđelje po Luki (11, 
27—28). — U ono vrijeme kad je Isus govorio narodu, 
reče mu glasno neka žena iz naroda: Blago tijelu koje 
te je nosilo i prsima koja su te dojila. On na to odgo¬ 
vori: Još više blago onima koji slušaju Božju riječ i 
drže je. 

FRIKAZNA Zdravo, Marijo, milosti puna. Gospodin 
s tobom, blagoslovljena ti među ženama i blagoslovljen 
plod utrobe tvoje. 

PRIKAZNA Tvojim smilovanjem, Gospodine, i za- 
MOLITVA govorom blažene Marije, vazda Djevice, 
koristila nam ova žrtva za vječnu i sadašnju sreću i mir. 
Po Gospodinu ... 

HVALOSPJEV kao na Bezgrjesno Začeće, str. 320. 

PRIČESNA Blaženo krilo Marije Djevice, koje je no¬ 
silo Sina vječnoga Oca. 

POPRIČESNA Primivši, Gospodine, okrjepe našeg 
spasenja, molimo te, da nas svuda štiti zagovor blažene 
Marije, vazda Djevice, kojoj smo na čast prinijeli ove 
žrtve tvojemu veličanstvu. Po Gospodinu ... 

PRIGODNE MISE 
Misa Duha Svetoga 

Prigodom Krizme, na početku školske godine, na početku 
misija . . . 

Sve kao na Duhove osim: 

U molitvi i hvalospjevu izostave se riječi današnji dan. 

POSLANICA kao na Duhovski utorak. 

IZA POSLANICE kroz uskrsno vrijeme kao na Duhove, a 
izvan uskrsnog vremena Blago narodu... kao na XVII nedj. 
po Duhovima, a mjesto retka Aleluja te nedjelje redak Aleluja, 
aleluja. Dođi, Duše Sveti . . . kao na Duhove. — Iz Sedamdeset- 
nice izostavi se svagdje Aleluja; izostavi se također redak Ale¬ 
luja, aleluja. Dođi, Duše Sveti . . ., a mjesto njega je: 

ZAVLAKA Pošalji Duha svojega i postat će novi 
svijet, i obnovit ćeš lice zemlje. O kako je dobar i sla¬ 
dak, Gospodine, Duh tvoj u nama. Dođi, Duše Sveti, 
napuni srca svojih vjernika i ražeži u njima oganj svoje 
ljubavi. 

POSLJEDNICA se uvijek izostavlja. 

Misa presv. sakramenta Euharistije 

Prigodom klanjanja, prve Pričesti, euharistijskih sveča¬ 
nosti . . . 

Sve kao na Ti jelovo osim: 

Iza Sedamdesetnice izostavi se svagdje Aleluja, a mjesto 
retka Aleluja, aleluja. Moje . .. reče se: 

ZAVLAKA Moje je ime veliko među narodima od 
istoka sunčanoga do zapada. I na svakome mjestu žrtvu¬ 
je se i prinosi mojem imenu čisti prinos, jer je moje 
ime veliko među narodima. Dođite, blagujte kruh moj 
i pijte vino što vam pripravih. 

Kroz uskrsno vrijeme: 

Aleluja, aleluja. Učenici su prepoznali Gospodina 
Isusa po lomljenju kruha. Aleluja. Moje je tijelo zaista 
.jelo i krv je moja zaista piće. Tko jede moje tijelo 
i pije moju krv, ostaje u meni i ja u njemu. Aleluja. 

POSLJEDNICA se uvijek izostavlja. 

Misa Isusa Krista, Velikog Svećenika 

Svećenički dan. 

ULAZNA Zakle se Gospodin i neće se pokajali: »Ti 
si svećenik dovijeka po redu Melkisedekovu«. — Fs. 
109. Reče Gospodin Gospodinu mojemu: »Sjedi uz de¬ 
snu moju-«. — Slava Ocu... — Zakle se... 

MOLITVA Bože, koji si na slavu svoga veličanstva 
i spasenje ljudskoga roda postavio Jeđinorođenoga svo¬ 
ga za najvišeg i vječnog Svećenika; daj da oni koje je 
izabrao za svoje službenike i upravitelje svojih tajna 
budu vjerni u vršenju preuzete službe. Po istom Go¬ 
spodinu ... 

POSLANICA Čitanje poslanice bi. Pavla apostola 
Hebrejima (5, 1—11). — Braćo, svaki veliki svećenik 
koji se od ljudi uzima, za ljude se postavlja na službu 
Bogu da prinosi darove i žrtve za grijehe. I može biti 
blag prema onima koji ne znaju i lutaju, jer je i sara 
podvržen slabosti. Zato je dužan, kako za grijehe na¬ 
roda, tako i za svoje prinositi žrtve. I nitko sam sebi ne 
prisvaja časti, nego koji je pozvan od Boga, kao i Aron. 
Tako i Krist ne proslavi sam sebe, da bude veliki 
svećenik, nego onaj, koji mu reče: »Ti si sin moj, ja 
sam te danas rodio«. Kao što i na drugom mjestu go¬ 
vori: »Ti si svećenik dovijeka po redu Melkisedekovu«. 
On je u vrijeme svojega zemaljskog života prikazao 
prošnje i ponizne molitve onomu, koji ga je mogao 
izbaviti od smrti, s velikom vikom i suzama, te bi usli¬ 
šan za svoju smjernost. Iako bijaše Sin, po muci naučio 
se pokornosti. I došavši k svršetku, postade svima koji 
ga slušaju, početnik vječnog spasenja, nazvan od Boga 
veliki svećenik po redu Melkisedekovu. O tome bismo 
imali mnogo govoriti, što je teško protumačiti. 

IZA POSLANICE Duh je Gospodnji na meni, zato 
me pomaza. Poslao me da naviještam evanđelje siro¬ 
masima, da liječim klonula srca. 

Aleluja, aleluja. Budući da je Isus vječan, ima vječ¬ 
no svećeništvo. Aleluja. 

Iza Sedamdesetnice mjesto retka Aleluja: 

ZAVLAKA Ustani, Gospodine Bože, neka se uzdigne 
ruka tvoja, ne zaboravi siromaha. Eto, ti nas pomažeš 

u trudu i bolesti. Tebi je prepušten siromah, ti si po¬ 
moćnik siroti. 

Kroz uskrsno vrijeme: Aleluja, aleluja. Budući... kao 

gore, a zatim: 

Duh je Gospodnji na meni; zato me pomaza da 
naviještam evanđelje siromasima, da liječim klonula 
srca. Aleluja. 

EVANĐELJE f Slijedi sveto evanđelje po Luki \ 22 . 
14—20). — U ono vrijeme, sjede Isus za stol i s njim 

dvanaest apostola. I reče im: »Vrlo sam žudio da s 
vama jedem ovaj Vazam, prije nego budem trpio. Jer 
kažem vam, da ga odsad neću više jesti, dok se ne is¬ 
puni u kraljevstvu Božjem«. I uze kalež, zahvali i reče: 
-Uzmite i razdijelite među sobom. Jer kažem vam: Neću 
piti od trsova ploda, dok ne dođe kraljevstvo Božje«. 
I uze kruh, zahvali i prelomi i dade im govoreći: »Ovo 
je moje tijelo koje se daje za vas. Ovo činite na moju 
uspomenu«. Po večeri tako i kalež govoreći: »Ovaj je 
kalež Novi Zavjet u mojoj krvi, koja će se proliti za 
vas«. 

PRIKAZNA Krist je jedanput prikazao žrtvu za gri¬ 
jehe i trajno sjedi s desne Božje. On je jednim prika¬ 
zanjem usavršio zauvijek one koji se posvećuju. 

PRIKAZNA Neka posrednik naš, Isus Krist učini da 
MOLITVA ti budu mili ovi darovi, Gospodine; a 
neka i nas zajedno sa sobom prinese kao tebi ugodne 
žrtve: Koji s tobom živi... 

PRICESNA kao na I nedjelju Muke, str. 166. 

POPRIČESNA Neka nas, molimo Gospodine, oživi 
božanska žrtva koju smo prikazali i primili; da zdru¬ 
ženi s tobom neprestanom ljubavlju donesemo vječni 

plod. Po Gospodinu... 

Misa presv. Srca Isusova 

Prvi petak u mjesecu. 

Sve kao na blagdan presv. Srca Isusova osim: 

Iza Sedamdesetnice izostavi se redak Aleluja . . a mjesto 
njega je: 

ZAVLAKA Milostiv je i milosrdan Gospodin, spor 
na gnjev i veoma milosrdan. Ne gnjevi se vazda niti se 

dovijeka srdi. Ne postupa s nama po grijesima našim 
i ne vraća nam po nepravdama našim. 

Kroz uskrsno vrijeme IZA POSLANICE: 

Aleluja, aleluja. Uzmite jaram moj na sebe i učite 
se od mene, jer sam blaga i ponizna Srca, i naći ćete 
mir svojim dušama. Aleluja. Dođite k meni svi koji ste 
umorni i opterećeni i ja ću vas okrijepiti. Aleluja. 

PRIKAZNA kroz uskrsno vrijeme: 

Paljenice i žrtve za grijeh ne tražiš; tada rekoh: 
»Evo dolazim«. U knjizi je pisano za mene: »Hoću da 
činim volju tvoju. Bože moj, i zakon je tvoj usred Srca 
moga«, aleluja. 

PRICESNA kroz uskrsno vrijeme: 

Ako je tko žedan, neka dođe k meni i pije, aleluja, 
aleluja. 

Misa kod vjenčanja 

ULAZNA Združio vas Gospodin Bog i on neka bude 
s vama, koji se smilovao dvojici osamljenih; i sada Go¬ 
spodine, daj im, da te još savršenije blagoslivaju. — 
Ps. 127. Blago svima koji se boje Gospodina, koji idu 
putovima njegovim. — Slava Ocu... — Združio ... 

MOLITVA Usliši nas, svemogući i milostivi Bože, da 
ono, što naša služba čini, po tvom blagoslovu primi 
usavršen je. Po Gospodinu našemu ... 

POSLANICA Čitanje poslanice bi. Pavla apostola 
Efežanima (5, 22—33). — Braćo! Žene neka se poko¬ 
ravaju svojim muževima kao Gospodinu, jer je muž 
glava ženi kao što je Krist glava Crkvi: On je Spasitelj 
njezina tijela. Zato kao što je Crkva podložna Kristu, 
tako treba da budu žene u svemu podložne svojim mu¬ 
ževima. Muževi, ljubite svoje žene, kao što je Krist 
ljubio Crkvu i samoga sebe predao za nju, da je posveti, 
pošto ju je očistio vodenom kupelji po riječi života, da 
sam sebi prikaže Crkvu slavnu, koja nema ljage ni 
mrlje ili što slična, nego da bude sveta i neokaljana. 


Prigodne Mise 


409 


Tako i muževi treba da ljube svoje žene kao svoje tije¬ 
lo. Tko ljubi svoju ženu, ljubi samoga sebe. Jer nikada 
nitko nije mrzio svoje tijelo, nego ga hrani i njeguje 
kao što i Krist Crkvu. A mi smo udovi njegova tijela, 
njegova mesa i njegovih kostiju. Zato će čovjek ostaviti 
svoga oca i majku, a prioniti uz svoju ženu i bit će 
dvoje u jednome tijelu. Ovo je veliko otajstvo, a ja go¬ 
vorim za Krista i Crkvu. Ali i svaki pojedini od vas 
neka ljubi svoju ženu kao samoga sebe, a žena neka 
poštuje svoga muža. 

IZA POSLANICE Žena je tvoja kao rodna loza na 
zidovima kuće tvoje. Sinovi su tvoji kao mladice masli¬ 
nove oko stola tvojega. 

Aleluja, aleluja. Poslao vam Gospodin pomoć iz 
svetišta, i branio vas sa Siona. Aleluja. 

Iza Sedamdesetnice mjesto retka Aleluja: 

Eto, tako će biti blagoslovljen svaki čovjek koji se 
boji Gospodina. Blagoslovio te Gospodin sa Siona, da 
gledaš sreću Jeruzalema u sve dane života svojega. I da 
gledaš sinove sinova svojih: mir nad Izraelom. 

Kroz uskrsno vrijeme: Aleluja, aleluja. Poslao... kao 
gore, a zatim: 

Neka vas blagoslovi Gospodin sa Siona, koji stvori 
nebo i zemlju. Aleluja. 

EVANĐELJE f Slijedi sveto evanđelje po Mate ju 
(19, 3—6). — U ono vrijeme pristupiše k Isusu fari¬ 
zeji, da ga kušaju i upitaše ga: »Smije li muž otpustiti 
svoju ženu bilo s kojega razloga?« On im odgovori: 
»Niste li čitali, da onaj, koji je u početku stvorio čovje¬ 
ka, stvorio ih je kao muško i žensko, te rekao: Zato će 
čovjek ostaviti oca i majku, a prioniti uz svoju ženu, 
i bit će dvoje u jednom tijelu. Tako više nisu dva, nego 
jedno tijelo. Sto je združio Bog, neka ne rastavlja 
čovjek!« 

PRIKAZNA kao na XIII nedj. po Duhovima. 

PRIKAZNA Primi, Gospodine, darove, koje ti prika- 
MOLITVA zujemo za sveti ženidbeni savez i budi 
upravitelj djela, komu si začetnik. Po Gospodinu... 

PRIČESNA Eto, tako će biti blagoslovljen svaki čo¬ 
vjek koji se boji Gospodina. Gospodin ti dao, da vidiš 
sinove sinova svojih: mir nad Izraelom. 

POPRIČESNA Molimo te, svemogući Bože, prati lju- 
beznom milošću ustanovu svojega promisla; da uzčuvaš 
u dugotrajnom miru one koje združuješ pravim vezom. 
Po Gospodinu našemu... 

Misa prigodom zavjetovanja redovnika 

ULAZNA li knjizi je pisano za mene: »Hoću da či¬ 
nim volju tvoju, Bože moj, i zakon je tvoj usred srca 
moga«. — Ps. 39. Dugo sam čekao Gospodina, i prig- 
nuo se k meni. — Slava Ocu ... — U knjizi... 

MOLITVA Svemogući vječni Bože. koji si se dosta¬ 
jao izvesti sluge svoje iz svijeta da potpunije slijede 
stope Sina tvoga; daj im, molimo, da u životu ostvare 
evanđeosko savršenstvo koje žele postići. Po istom Go¬ 
spodinu ... 

POSLANICA čitanje poslanice bi. Pavla apostola 
Filipljanima (3, 7—14). — Braćo, što mi bijaše dobi¬ 

tak, to sam smatrao za štetu radi Krista. Dapače i sve 
držim za štetu prema preziiamenitoj spoznaji Krista 
Isusa, Gospodina mojega, radi kojega sve izgubih i sma¬ 
tram za blato da Krista stečem; i da se nađem u njemu; 
nemajući svoje pravde koja je od zakona, nego onu, 
koja je po vjeri u Krista, pravdu, koja je od Boga po 
vjeri; da poznam njega i silu uskrsnuća njegova i za¬ 
jednicu njegovih muka, da mu budem sličan u smrti; 
ne bih li kako dostigao uskrsnuće od mrtvih. Ne kao 
aa sam već uhvatio ili da sam već savršen, nego na¬ 
stojim, ne bih li uhvatio, jer je i mene uhvatio Krist 
Isus. Braćo, ja ne umišljam da sam već dostigao, ali 
jedno kažem: što je za mnom, zaboravljam, a za onim, 
Što je preda mnom, posežem. Trčim k cilju, k nagradi 
nebeskoj, kojoj me Bog zove u Kristu Isusu. 

IZA POSLANICE Ući ću u hram tvoj sa žrtvama 
paljenicama, izvršit ću zavjete svoje što su ih izrekle. 
usne moje. Dođite, čujte svi, koji se bojite Boga da vam 
pripovijedam, što je učinio duši mojoj. 

Aleluja, aleluja. Bože sačuvaj da se hvalim ičim 
drugim osim križem Gospodina našega Isusa Krista po 
kojem je meni raspet svijet a ja svijetu. Aleluja. 

Iza Sedamdesetnice mjesto retka Aleluja . . .: 

ZA VLAKA Bože, Bože moj, k tebi rano ranim. Duša 
mi žeđa tebe, tijelo moje gine za tobom. Srce čisto stvo¬ 
ri mi Bože, i duh pravi obnovi u grudima mojim. 

Kroz uskrsno vrijeme: Aleluja, aleluja. Bože, sačuvaj . . . 
kao gore, a zatim: 

Gle, kako je dobro i kako je milo, kad braća sta¬ 
nuju zajedno. Aleluja. 

EVANĐELJE t Slijedi sveto evanđelje po Marku 
(10, 17—21). .t— U ono vrijeme kad iziđe Isus na put, 
pritrča netko kleknuvši pred njim i upita ga: »Učitelju 
dobri, što mi valja činiti da dobijem život vječni?« Isus 
mu reče: »Što me zoveš dobrim? Nitko nije dobar, osim 
jedinoga Boga. Znadeš zapovijedi: Ne ubij, ne čini pre¬ 
ljube, ne ukradi, ne reci lažnoga svjedočanstva, ne pre- 
Y£ri, poštuj oca svoga i mater svoju«. On mu odgovori: 
»Učitelju, sve sam ovo izvršio od svoje mladosti«. A 
Isus pogledavši na njega zavoli ga i reče mu: »Jedno 
ti nedostaje, idi, prodaj sve što imaš i podaj siromasima, 
i imat ćeš blago na nebu, pa dođi, i slijedi me«. 

PRIKAZNA kao na Posvećenje crkve, str. 402. 

PRIKAZNA Žrtvu slugu svojih, Gospodine, primi 
MOLITVA dobrostivo; i njih koji ti zavjetuju siro¬ 
maštvo, čistoću i poslušnost učvrsti u svojoj ljubavi. Po 
Gospodinu ... 

PRIČESNA kao na VIII nedjelju po Duhovima, str. 289. 

POPRIČESNA Nahranjeni dragocjenim tijelom i 
krvlju Sina tvoga, molimo te, Gospodine; da oni koji su 
po tvojem nadahnuću položili zavjete tvojom ih pomoću 
izvršavaju. Po istom Gospodinu ... 

Misa prigodom zavjetovanja redovnica 

ULAZNA Čuj, kćeri, i vidi, i prikloni uho svoje, i za¬ 
boravi narod svoj i dom oca svojega; i zaželjet će Kralj 

ljepotu tvoju. — Ps. 44. Iz srca mi navire radosna 
riječ: pripovijedam svoja djela Kralju. — Slava Ocu ... 
Čuj, kćeri... 

MOLITVA Bože, koji si ove službenice svoje odvra¬ 
tio od taštine svijeta i zagrijao za nagradu nebeskoga 
zvanja; ulij im svoju milost da, sjećajući se svoga za- 
vjetovanja, izvrše tvojom pomoću što obećavaju po tvo¬ 
jem nadahnuću. Po Gospodinu ... 

POSLANICA Čitanje poslanice bi. Pavla apostola 
Korinćanima (I Kor 7, 6—8, 25, 29—32, 34). — Braćo, 
ovo razumijevam kao dopuštenje, a ne kao zapovijed. 
Jer bih htio da svi ljudi budu kao i ja; ali svaki ima 
svoj dar od Boga, ovaj ovako, a onaj onako. A neože- 
njenim i udovicama velim: dobro im je, ako ostanu kao 
i ja. A za djevice nemam zapovijedi Gospodnje, nego 
dajem savjet, koji sam kao milost dobio od Gospodina 
da budem vjeran. Ovo kažem, braćo, vrijeme ie kratko. 
Odsada treba da i oni koji imaju žene, budu kao da ih 
nemaju, i koji plaču, kao da ne plaću, i koji se rauuju 
kao da se ne raduju, i koji kupuju kao da ne posjeduju 
i koji uživaju ovaj svijet kao da ga ne uživaju jer pro¬ 
lazi obličje ovoga svijeta. A hoću da ste vi bezbrižni. 
Žena neudata i djevica brine se za Gospodnje, da bude 
sveta tijelom i duhom u Kristu Isusu Gospođnu našemu 

IZA POSLANICE Prezrela sam kraljevstvo ovoga 
svijeta i sav zemaljski nakit radi ljubavi Gospodina 
mojega Isusa Krista; u koga sam se zagledala, koga 
ljubim, u koga vjerujem, kome pripadam. Iz srca mi 
navire radosna riječ: pripovijedam svoja djela Kralju. 

Aleluja, aleluja. Dragi moj pripada meni, a ja nje¬ 
mu koji boravi među ljiljanima. Aleluja. 

Iza Seđamdesetnice mjesto retka Aleluja . . 

ZAVLAKA Čuj, Gospodine, glas moj kojim tebi va- 
pijem, smiluj mi se i usliši me. Tebi govori srce moje, 
tebe traži lice, lice tvoje, Gospodine, tražim. Budi po¬ 
moćnik moj, ne ostavi me i ne prezri me, Bože, spasi¬ 
telju moj. 

Kroz uskrsno vrijeme: Aleluja, aleluja. Dragi moj... kao 
gore, a zatim: 

Blago onima koji prebivaju u kući tvojoj Gospođi¬ 
ne, oni te hvale u vijeke vjekova. Aleluja. 

EVANĐELJE f Slijedi sveto evanđelje po Mateju 
(25, 1—13). — U ono vrijeme reče Isus svojim učeni¬ 

cima: »Kraljevstvo je nebesko kao deset djevica, koje 
uzeše svoje svjetiljke i iziđoše u susret zaručniku i za¬ 
ručnici. Pet ih je bilo ludih, a pet mudrih. Pet ludih 
uzeše svjetiljke, a ne uzeše sa sobom ulja, a mudre sa 
svjetiljkama uzeše ulja u svojim posudama. Ali jer se 
zaručnik zabavio, sve zadrijemaše i zaspaše. A o ponoći 
nasta vika: Evo, ide zaručnik, iziđite mu u susret! Tada 
ustaše sve djevice i zapališe svoje svjetiljke. Lude tada 
reknu mudrima: Dajte nam od svoga ulja, jer se gase 
naše svjetiljke. Mudre odgovore: Da ne bi ponestalo 
nama i vama, idite radije do prodavača i kupite. Dok 
su išle kupovati, dođe zaručnik, i koje su bile spremne, 
uđu s njim na svadbu i zatvore se vrata. Napokon dođu 
i ostale djevice i reknu: Gospodine, Gospodine, otvori 
nam! On im odgovori: Zaista vam kažem: Ne poznam 
vas. Bdijte dakle, jer ne znate ni dana ni časa«. 

PRIKAZNA Razriješio si, Gospodine, okove moje; 
tebi ću prinijeti žrtvu zahvalnicu i zazvat ću ime Go¬ 
spodnje. 

PRIKAZNA Primi, molimo, Gospodine, naš prinos; 
MOLITVA i ove službenice svoje, koje se posve¬ 
ćuju tvojem veličanstvu u siromaštvu, čistoći i posluš¬ 
nosti, blago pogledaj i i pripravi ih na buduću nagradu. 
Po Gospodinu ... 

PRIČESNA Meni je dobro biti uz Boga, postaviti u 
Gospodina sve ufanje svoje. 

POPRIČESNA Bože, koji pripravljaš vječni stan na 
nebu za one koji radi tebe ostavljaju sve na ovom 
svijetu; učvrsti srce svojih službenica i podaj da za¬ 
služe stići na nebesku Jaganjčevu svadbu. Po Gospo¬ 
dinu ... 

Misa za crkvena zvanja 

ULAZNA Kad je Gospodin hodao uz obalu Ga¬ 
lilejskog mora, vidje dva brata, Petra i Andriju i po- 
zva ih: »Pođite za mnom i učinit ću vas ribarima ljudi«. 

— Ps. 18. Nebesa pripovijedaju slavu Božju i djela 
ruku njegovih naviješta svod nebeski. — Slava Ocu... 

— Kad je ... 

MOLITVA Pošalji, molimo, Gospodine, radnike u 
žetvu svoju; koji će unapređivati trajno vršenje zapo¬ 
vijedi jedinorođenoga Sina tvoga i na cijelom svijetu 
obavljati njegovu žrtvu: Koji s tobom živi... 

POSLANICA Čitanje knjige Kraljeva (I Kralj 3, 
1 —10). — U one dane, vršio je mladi Samuel službu 

Gospodnju pod nadzorom Helijevim. Tada je bila objava 
Gospodnja nešto rijetko; viđenje se nije događalo često. 
A jednoga dana dogodi se ovo: Heli je spavao u svojoj 
sobi. Oči su mu bile oslabile, tako da više nije mogao 
vidjeti. Ali svijećnjak Božji nije se bio još ugasio. Sa¬ 
muel je spavao u svetištu Gospodnjem, gdje je bio 
kovčeg Božji. Tada pozva Gospodin Samuela. On odgo¬ 
vori: »Evo me«. Zatim otrča k Heliju i reče: »Evo me 
Ti si me zvao«. On odvrati: »Ja te nisam zvao. Idi i 
spavaj«. I on otiđe i zaspa. A Gospodin opet zovne 
Samuela. Samuel ustade, ode k Heliju i reče: »Evo me. 
Ti si me zvao«. On odvrati: »Ja te nisam zvao, moj sine. 
Idi opet i spavaj«. Samuel naime nije još poznavao Go¬ 
spodina, još mu se nije bio objavio Gospodin. I zovne 
Gospodin Samuela po treći put. On ustade, ode k Heliju 
i reče: »Evo me. Ti si me zvao«. Sad spozna Heli da je 
Gospodin zvao dječaka. Zato reče Heli Samuelu: »Idi i 
spavaj. Ako te zovne, odgovori: Govori, Gospodine, slu¬ 
ga tvoj sluša«. Samuel ode i zaspa na mjestu svojem. 
I Gospodin dođe, stade i zovne ga kao i prije: »Samuele, 
Samuele«. Samuel odgovori: »Govori. Gospodine, sluga 
tvoj sluša«. 

IZA POSLANICE Za jedno samo molim Gospodina, 
samo to ištem da stanujem u domu Gospodnjem u sve 
dane života svoga. Da gledam ljupkost Gospodnju i po¬ 
hađam hram njegov. 

Aleluja, aleluja. Blago onima koji prebivaju u kući 
tvojoj. Gospodine, oni te hvale u vijeke vjekova. Ale- 
4**ja. ulijrfo XII ouborf ilibo<|*GD 

Iza Seđamdesetnice mjesto retka Aleluja . . .: 

ZA VLAKA Kako su mili stanovi tvoji, Gospodine 
nad vojskama! Čezne i gine duša moja za dvorovima 
Gospodnjim. Srce moje i tijelo moje kliču Bogu živo- 

mu. Jer i vrabac nalazi sebi kuću i grlica gnijezdo gdje 
stavlja ptiće svoje. A ja oltare tvoje. Gospodine nad 
vojskama, Kralju moj, Bože moj. 

Kroz uskrsno vrijeme: Aleluja, aleluja. Blago onima . . . 
kao gore, a zatim: 

Neka cvate cvijeće, neka rastu ljiljani, neka nas 
vesele miomirisom i šarenilom; neka pjevaju pjesmu 
i blagosivaju Gospodina u njegovim djelima! Aleluja. 

EVANĐELJE + Slijedi sveto evanđelje po Ivanu (1. 
35 — 5 i). — u ono vrijeme stajao je Ivan i dvojica od 

njegovih učenika. I vidjevši Isusa gdje prolazi reče: 
»Evo, Janje Božje«. I čuše ga oba učenika, kad je go¬ 
vorio, i pođoše za Isusom. A Isus obazrevši se i vidjevši 
ih gdje idu za njim, reče im: »Što želite?« Oni mu re¬ 
koše: »Rabi (što znači Učitelju) gdje stanuješ?« Reče im: 
»Dođite i vidite«. Otiđoše i vidješe gdje stanuje i ostaše 
u njega onaj dan, a bijaše oko desete ure. Jedan od 
dvojice, koji čuše od Ivana i pode za njim, bijaše An¬ 
drija, brat Šimuna Petra. On nađe najprije svoga brata 
Šimuna i reče mu: »Nađosmo Mesiju«, što znači Krista. 
I dovede ga k Isusu. Isus pogledavši na njega reče: »Ti 
si Šimun, sin Ivanov, ti ćeš se zvati Kefa«, što znaci 
Petar. Sutradan namisli izići u Galileju, i nađe Filipa. 
I reče mu Isus: »Ajde za mnom«. A Filip bijaše iz Bet- 
saide, iz grada Andrijina i Petrova. Filip nađe Nata- 
naela i reče mu: »Za koga piša Mojsije u zakonu i pro¬ 
roci, našli smo ga: Isusa, sina Josipova iz Nazareta«. 
I reče mu Natanael: »Iz Nazareta da može što dobra 
doći?« Reče mu Filip: »Dođi i vidi«. Isus vidje Nata- 
naeia gdje ide k njemu i reče za njega: »Ovo je zaista 
Izraelac, u kome nema lukavštine«. Reče mu Natanael: 
-Odakle me poznaješ?« Odgovori mu Isus: »Prije nego 
te pozva Filip, vidjeh te kad si bio pod smokvom«. Od¬ 
govori mu Natanael: »Rabi, ti si Sin Božji, ti si kralj 
Izraelski^. Odgovori mu Isus: »Jer sam ti rekao: Vidjeh 
te pod smokvom, vjeruješ; vidjet ćeš više od toga«. 
I reče mu: »Zaista, zaista vam kažem: Odsad ćete vid¬ 
jeti nebo otvoreno i anđele Božje gdje uzlaze i silaze 
nad Sina Čovječjega«. ,?i ja .utltnss i odon oho?h 

PRIKAZNA Gospodin je dio moje baštine i moje 
čaše; ti si onaj koji uzdržavaš baštinu moju. 

PRIKAZNA Od ovog dara koji ti prinosimo, Gospo- 
MOLITVA dine, učini životni sakramenat puku 
svome: i daj da ti oko stola tvoga mnogobrojni službe¬ 
nici prinose molitve i žrtve. Po Gospodinu... 

PRlCESNA Dođite, čujte svi koji se bojite Boga, da 
vam pripovijedam što je učinio duši mojoj. 

POPRIČESNA Nahranjeni nebeskim otajstvima, mo¬ 
limo te, svemogući Bože, da svoje službenike i brojem 
povećaš i ljubavlju posvetiš. Po Gospodinu... 

Misa za redovnička zvanja 

ULAZNA Pogledaj s neba i vidi i pohodi svoj vino¬ 
grad, i zaštiti ga jer ga je posadila desnica tvoja. — 
Ps. 79. Čuj, vladaru Izraeiov, koji vodiš Josipovo pleme 
kao stado. — Slava Ocu ... — Pogledaj... 

MOLITVA Milostivo pogledaj, Gospodine, svoju obi¬ 
telj i unapređuj je uvijek novim potomstvom; da može 
i svoju djecu dovesti k svetosti i brinuti se za spasenje 
drugih. Po Gospodinu ... 

POSLANICE Čitanje poslanice bi. Pavla apostola 
Efežanima (4, 1— 6 , 23—24). — Braćo, molim vas ja, 
sužanj u Gospodinu, da se vladate dostojno zvanja, u 
koje ste pozvani. Sa svom poniznošću i krotkošću, sa 
strpljivošću podnosite jedan drugoga u ljubavi, starajući 
se da čuvate jedinstvo duha u vezi mira. Jedno tijelo 
i jedan duh, kao što ste i pozvani u jednoj nadi prema 
zvanju svome. Jedan Gospodin, jedna vjera, jedno kr¬ 
štenje. Jedan Bog i Otac sviju koji je nad svima i po 
svima i u svima. Obnovite se duhom uma svojega i obu¬ 
cite novoga čovjeka koji je stvoren po Bogu u istinitoj 
pravdi i svetosti. 

IZA POSLANICE Služite Gospodinu veselo, idite 
pred lice njegovo s kliktanjem. Znajte da je Gospodin 
sam Bog, on nas je stvorio i mi smo njegovi. 

Aleluja, aleluja. Blagoslovljeni vi od Gospođina koji 
je stvorio nebo i zemlju. Aleluja. 

Iza Sedamdesetnice mjesto retka Aleluja . . 

ZA VLAKA Želite mir Jeruzalemu! Neka budu sigur¬ 
ni, koji te ljube! Kadi braće svoje i prijatelja svojih 
' c >v Mir tebi!-« Kadi doma Gospodina Boga našega 
želim ti dobro. 

Kroz uskrsno vrijeme: Aleluja, aleluja. Blagoslovljeni 
kao gore, a zatim: 

Blago narodu kojemu je Bog Gospodin, puku koji 
on izabra sebi za baštinu. Aleluja. 

EVANĐELJE f Slijedi sveto evanđelje po Luki ( 9 , 
5 r /- 62). — U ono vrijeme kad su išli putem učenici 
reče netko Isusu: »Gospodine, idem za tobom, kud god 
pođeš«. Reče mu Isus: »Lisice imaju jame i ptice nebe¬ 
ske gnijezda, a Sin čovječji nema gdje da nasloni gla- 
vu <. Drugome reče: »Ajde za mnom«. On reče: »Gospo ¬ 
dine, dopusti mi najprije da ukopam svoga oca«. Isus 
mu reče: »Pusti neka mrtvi ukopavaju mrtve svoje, a ti 
pođi te navješćuj kraljevstvo Božje«. A drugi reče: »Ja 
idem za tobom, Gospodine, ali dopusti mi najprije da se 
oprostim s domaćima svojim«. A Isus mu odgovori: 
Nitko koji stavi svoju ruku na plug pa se obazire na¬ 
trag nije prikladan za kraljevstvo Božje«. 

PRIKAZNA Pristupit ću Božjem žrtveniku, k Bogu 
ko ji razveseljuje moju mladost. 

PRIKAZNA Dobrostivo primi, Gospodine, žrtvu naše 
MOLITVA pobožnosti koju ti prinosimo; da ti po 
njoj tvoja obitelj zavrijedi vjerno služiti I uvijek sve 
više napredovati. Po Gospodinu ... 

PRIĆESNA Gle kako je dobro i kako je milo, kad 
braća stanuju zajedno! Ondje je Gospodin postavio bla¬ 
goslov. 

POPRIČESNA Po snazi ovog sakramenta daj nam. 
molimo, Gospodine, ustrajnu službu u skladu s tvojom 
voljom; da se umnoži u naše dane i zaslugama i brojem 
obitelji koja ti služi. Po Gospodinu ... 

Misa za raširenje vjere 

ULAZNA Neka nam se smiluje Bog i neka nas bla¬ 
goslovi! Neka nas obasja svojim licem i neka nam se 
smiluje! Da upoznamo na zemlji tvoj put, po svim na- 

rodim a tvoje spasenje. — Ps. 66. Neka te priznaju. 
Bože, narodi, neka te priznaju svi narodi. —- Slava 
Ocu... — Bog nam se smilovao ... 

MOLITVA Bože, koji hoćeš da se svi ljudi spase i da 
spoznaju istinu; pošalji, molimo, radnike u svoju žetvu 
i daj im da s velikim pouzdanjem naviještaju tvoju 
riječ, te tvoja istina bude brzo proslavljena i svi narodi 
upoznaju tebe, jedinoga pravoga Boga, i onoga, koga si 
poslao, Isusa Krista, Sina tvoga: Koji s tobom živi... 

POSLANICA Čitanje knjige Mudrosti (Crkv 36, 
l —10 i 17—19). — Smiluj se nama, Bože vasione, po¬ 
gledaj nas i pokaži nam svjetlo svoga milosrđa. Utisni 
svoj strah u srce naroda koji te ne štuju, da upoznaju 
kako nema Boga osim tebe i da propovijedaju tvoja ču¬ 
desa. Fodigni svoju ruku na tuđe narode da vide tvoju 
moć. Kao što si se na očigled njima pokazao svet prema 
nama, tako se pred nama pokaži prema njima velik. 
Da i oni upoznaju, kako smo te, Gospodine, i mi upo¬ 
znali da nema Boga osim tebe. Ponovi znakove, opetuj 
čudesa, proslavi svoju ruku i desnicu. Podigni strah 
I iskali srdžbu, makni protivnika i baci neprijatelja. 
Požuri vrijeme i sjeti se zavjeta da slave tvoja čudesa. 
Daj svjedočanstvo onima koji su od početka bili tvoji 
stvorovi i obnovi obećanja koja su prije u tvoje ime 
govorili proroci. Nagradi one koji se uzdaju u tebe da 
se vjerni pokažu tvoji proroci. Usliši molitve svojih 
slugu po Aronovu blagoslovu nad tvojim narodom i 
vodi nas na put pravde. Neka znadu stanovnici zemlje, 
da si ti Bog koji ispituje vjekove. 

IZA POSLANICE Neka te hvale narodi, Bože, neka 
te hvale svi narodi, zemlja daje plod svoj. Blagoslovio 
nas Bog, Bog naš, blagoslovio nas Bog. i neka ga se boje 
svi krajevi zemaljski. 

Aleluja, aleluja. Poklikni Bogu, sva zemljo, služite 
u Gospodinu veselo, iđite pred lice njegovo s klikta- 
njem. Aleluja. 

Iza Sedamdesetnice mjesto Aleluja . . .: 

ZAVLAKA Navješćujte među narodima slavu Go¬ 
spodnju, u svim plemenima čudesa njegova. Jer je velik 
Gospodin i hvale dostojan veoma, strasniji je od svih 

bogova. Jer su svi bogovi poganskih naroda zli duhovi, 
a Gospođin je stvorio nebesa. 

Kroz uskrsno vrijeme: Aleluja, aleluja. Usklikni . . . kao 

gore, a.zatim: 

Znajte da je Gospodin sam Bog, on nas je stvorio, 
a nismo mi sami sebe. Aleluja. 

EVANĐELJE t Slijedi sveto evanđelje po Mate ju (9. 
35—38). — U ono vrijeme obilazio je Isus po svim 
gradovima i selima učeći u njihovim zbornicama, pro¬ 
povijedajući evanđelje o kraljevstvu i liječeći svaku 
bolest i svaku slabost. A kad je vidio mnoštvo ljudi, 
sa žali mu se, jer su bili izmučeni i oslabljeni kao ovce 
koje nemaju pastira. Tada reče svojim učenicima: »Že¬ 
tva je velika, a radnika malo. Molite zato gospodara 
žetve đa pošalje radnike u svoju žetvu«. 

PRIKAZNA Dajte Gospođinu plemena naroda, dajte 
Gospodinu slavu i čast, dajte slavu imenu Gospodnjem; 
prinesite žrtve i imiđite u dvore njegove, poklonite se 
Gospodinu u svetom dvoru njegovu. 

PRIKAZNA Pogledaj, zaštitniče naš, Bože, i obazri 
MOLITVA se na lice Krista svoga koji je samoga 
sebe dao kao otkup za sve ljude; te učini da od istoka 
sunčanoga do zapada narodi veličaju tvoje ime i da se 
na svakom mjestu prinosi i posvećuje tvojemu imenu 
čista žrtva. Po istom Gospodinu .. . 

PRIČESNA Hvalite Gospodina sva plemena, hvalite 
ga svi narodi; jer je silno nad nama milosrđe njegovo 
I istina Gospodnja ostaje dovijeka. 

POPRIČESNA Okrijepljeni darom našeg otkupljenja 
molimo. Gospodine, da se sve više širi prava vjera 
ojačana ovim pomagalom vječnog spasenja. Po Gospo¬ 
dinu ... 

Misa za jedinstvo Crkve 

ULAZNA Spasi nas, Gospodine Bože naš, i sakupi 
nas iz svih naroda đa veličamo sveto ime tvoje i đa se 
dičimo hvalom tvojom. — Ps. 105. Hvalite Gospodina 
jer je dobar, jer je dovijeka milosrđe njegovo. — Slava 
Ocu ... — Spasi nas ... 

MOLITVA Bože, koji popravljaš što je pogrešno, i 
sakupljaš što je raspršeno i čuvaš što je sabrano; izlij, 
molimo, na kršćanski narod milost svoga jedinstva, da 
odbacivši razdor i sjedinivši se s pravim pastirom tvoje 
Crkve, može tebi dostojno služiti. Po Gospodinu... 

POSLANICA Čitanje poslanice bi. Pavla apostola 
Eiežanima (4, 1—7 i 13—21). — Braćo, molim vas da 
se vladate dostojno zvanja u koje ste pozvani sa svom 
poniznošću i krotkošću, sa strpljivošću podnosite jedan 
drugoga u ljubavi, starajući se da čuvate jedinstvo duha 
u vezi mira. Jedno tijelo, jedan duh, kao što ste i po¬ 
zvani u jednoj nadi prema zvanju svome. Jedan GospG- 
din, jedna vjera, jedno krštenje. Jedan Bog i Otac sviju, 
koji je nad svima i po svima i u svima. A svakome je 
od nas dana milost po mjeri koju je Krist darovao: dok 
ne stignemo svi u jedinstvo vjere i poznanja Sina Bož¬ 
jega, cio čovjeka savršena, do mjere dobi punine Kri¬ 
stove: da ne budemo više mala djeca koju ljulja i za¬ 
nosi svaki vjetar nauke po prevari ljudi, po lukavštini, 
da nas zavede u bludnju: nego držeći se istine da u 
svakom pogledu uzrastemo u ljubavi u jedinstvu s nji¬ 
me, koji je glava: Kristu. Od njega je cijelo tijelo slo¬ 
ženo i združeno svakim vezom da jedan drugome po¬ 
maže silom koja je odmjerena svakome pojedinome di¬ 
jelu. To čini da raste tijelo i usavršuje se u ljubavi. Ovo 
dakle govorim i zaklinjem u Gospodinu da više ne živite 
kao što žive i neznabošci u svojem taštom mišljenju.. 
Njihov je razum potamnio i daleko su od života Božjega 
radi neznanja koje je u njima, radi tvrdoće srca nji¬ 
hova. Oni su postali besćutni i predali se razuzdanosh. 
da čine svaku nečistoću u lakomosti. Ali vi niste tako 
upoznali Krista. Ta vi ste čuli za njega i u njemu ste 
poučeni onako kao što je istina o Kristu Isusu Gospo¬ 
đinu našemu. 

IZA POSLANICE Želite mir Jeruzalemu! Neka budu 
sigurni koji te ljube! Neka bude mir u tvojim tvrđa¬ 
vama, sigurnost u tvojim kulama! 

Aleluja, aleluja. Hvali, Jeruzaleme, Gospodina, hva¬ 
li Boga svojega, Sione. Aleluja. 


421 


Prigodne Mise 


Iza Sedamaesetnice mjesto Aleluja: 

ZAVLAKA Objavio se Bog u Judeji, u Izraelu je ve¬ 
liko ime njegovo. U miru je šator njegov i prebivalište 
njegovo na Sionu. Ondje lomi silu lukova, štit, mač 
i ratnu opremu. 

Kroz uskrsno vrijeme: Aleluja, aleluja. Hvali. . . kao gore, 
a zatim: 

On ograđuje mirom granice tvoje, hrani te najbo¬ 
ljom pšenicom. Aleluja. 

EVANĐELJE t Slijedi sveto evanđelje po Ivanu (17. 
1 i 11—23). — U ono vrijeme podigavši Isus oči na 
nebo, reče: »Oče sveti, sačuvaj u ime svoje one koje 
si mi dao, da budu jedno kao mi. Dok sam bio s njima, 
ja čuvah u ime svoje one koje si mi dao, i sačuvah ih 
i nitko od njih ne propade osim sina propasti da se 
ispuni Pismo. A sada idem k tebi, zato ovo govorim na 
svijetu da imaju moju radost ispunjenu u sebi. Ja sam 
im dao riječ svoju i svijet je zamrzio na njih, jer nisu 
od svijeta kao što ni ja nisam od svijeta. Ne molim da 
ih uzmeš sa svijeta, nego da ih sačuvaš od onoga koji 
.ie zao. Od svijeta nisu kao što ni ja nisam od svijeta. 
Posveti ih u istini. Tvoja je riječ istina. Kao što si mene 
poslao u svijet, i ja njih šaljem u svijet. I ja se posve¬ 
ćujem za njih da i oni budu posvećeni istinom. Ali ne 
molim samo za njih nego i za one koji na riječ njihovu 
uzvjeruju u mene da svi budu jedno kao što ti, Oče, 
u meni, i ja u tebi, da i oni u nama budu jedno, da 
vjeruje svijet, da si me ti poslao. I slavu koju si mi 
dao đađoh njima da budu jedno kao što i mi smo jedno. 
Ja u njima, i ti u meni, da ih veže savršeno jedinstvo. 

PRIKAZNA Dao vam Bog da među sobom budete 
istog mišljenja; da jednodušno i složno slavite Boga 
našega. 

PRIKAZNA Posveti, Gospodine, ove prinose koje ti 
MOLITVA donosimo za slogu kršćanskog naroda; 
da po njima udijeliš Crkvi svojoj darove jedinstva i 
mira. Po Gospođinu ... 

PRIČESNA Jedan je kruh; prema tome smo i jedno 
tijelo: svi mi koji od jednog kruha blagujemo i od jed¬ 
ne čaše pijemo. 

Misal 


POPRIČESNA Ova tvoja sveta pričest koju smo pri¬ 
mili, Gospodine; kao što označuje jedinstvo vjernika u 
tebi, neka tako proizvede u tvojoj Crkvi učinak jedin¬ 
stva. Po Gospodinu ... 


Misa za zahvalu 

Uzme se misa presv. Trojstva, Duha Svetoga, bi, Đj. Ma¬ 
rije ili kojeg sveca a zajedno s glavnom molitvom, prikaznom 
molitvom i popričesnom pod istim završetkom doda se: 

MOLITVA Bože. čijem milosrđu nema mjere i čije 
dobrote je beskrajno blago, premilostivom veličanstvu 
tvome zahvaljujemo na odijeljenim darovima i molimo 
-azda tvoju blagost: ne ostavi onih kojima na njihove 
molbe daješ što prose, već ih pripravi na buduću na¬ 
gradu. Po Gospodinu . .. 

PRIKAZNA Primi, Gospodine, miomiris ove žrtve 
MOLITVA zajedno s našom zahvalom, a one koje si 
se dostojao uslišiti i sačuvati brani i u buduće od svake 
protivnosti da porastu u tvojoj službi i ljubavi. Po Go¬ 
spodinu ... 

POPRIČESNA Bože, koji ne dopuštaš da odviše trpi 
itko tko se u te uzda, nego blago uslišavaš molitve onih 
koji te zazivi ju, zahvaljujemo ti što si primio naše želje 
i molitve, a smjerno te molimo da po ovim svetim otaj¬ 
stvima koje smo primili zavrijedimo biti oslobođeni od 
svih protivnosti. Po Gospodinu ... 

MISE ZA POKOJNE 

ULAZNA, IZA POSLANICE, POSLJEDNICA, PRIKAZNA, 
HVALOSPJEV i PRlCESNA su kao na Mrtvi dan, str. 381. 

Misa na dan smrti ili sahrane 

MOLITVA Bože, kojemu je vlastito vazda se smile- 
vati i praštati, smjerno te molimo za dušu službenika 
tvoga (službenice tvoje) I. 5 kojoj si naredio da pođe s 
ovoga svijeta: ne predaj je u ruke neprijatelja i ne 
zaboravi je zauvijek, već reci svetim anđelima, da je 


Mise za pokojne 

prime i povedu u rajsku domovinu. Ona se u te ufala 
i vjerovala. Neka dakle ne podnosi paklenih muka, nego 
uži va radosti vječne. Po Gospodinu . .. 

POSLANICA Čitanje poslanice bi. Pavla apostola 
Solunjanima (I 4, 12—17). — Braćo! Nećemo da bu¬ 

dete u neznanju o onima koji su usnuli da se ne žalostite 
kao ostali koji nemaju nade. Jer ako vjerujemo da je 
Isus umro i uskrsnuo, tako će Bog s njim dovesti i one 
koji su usnuli u Isusu. A kažem vam ovo po Gospod¬ 
njoj riječi da ni mi, koji živimo i ostajemo za Gospodnji 
dolazak, nećemo preteći onih koji su usnuli. Jer će sam 
Gospodin sići s neba na zapovjed i poziv arkanđelov 
i na zvek Božje trublje; i prvi će uskrsnuli koji su umrli 
u Kristu. Zatim mi živi, koji ostajemo, bit ćemo zajedno 
s njima preneseni na oblacima u visine ususret Kristu, 
i tako ćemo uvijek biti s Gospodinom. Tješite dakle je¬ 
dan drugoga ovim riječima. 

EVANĐELJE t Slijedi sveto evanđelje po Ivanu (11, 
2 ]_27). — U ono vrijeme reče Marta Isusu: »Gospo¬ 

dine, da si ti bio ovdje, ne bi bio umro moj brat. Ali 
znam, da će ti i sada Bog dati štogod zaišteš od Boga«. 
Isus joj kaže: »Uskrsnu! će tvoj brat«. Odgovori mu 
Marta: »Znam da će uskrsnuli na sudnji dan«. Reče joj 
Isus: »Ja sam uskrsnuće i život. Tko vjeruje u mene, 
i ako umre, živjet će. I tkogod živi i vjeruje u mene, 
neće umrijeti nikada. Vjeruješ li ovo?« Odgovori mu: 
»Đa, Gospodine, ja vjerujem da si ti Krist Sin živoga 
Boga koji je došao na ovaj svijet«. 

PRIKAZNA Milostiv budi, Gospodine, duši sluge 
MOLITVA svoga (službenice svoje) I. za koju ti pri¬ 
nosimo žrtvu hvale ponizno moleći tvoje veličanstvo da 
ovim bogoslužjem pobožnog pomirenja zavrijedi doci u 
vječni pokoj. Po Gospodinu ... 

POPRIČESNA Podaj, molimo, svemogući Bože, da 
duša sluge tvoga (službenice tvoje) I., koja se preselila 
s ovoga svijeta, očišćena ovim žrtvama i oslobođena 
grijeha, primi oproštenje i pokoj vječni. Po Gospo¬ 
dinu ... 

Misal 


Misa na godišnjicu 

MOLITVA Bože, Gospodine oprošten ja, duši sluge 
tvoga (službenice tvoje) L, koje spominjemo godišnji 
spomenđan, daj mjesto odmora, blaženi pokoj i sjaj 
svjetlosti. Po Gospodinu ... 

POSLANICA Čitanje knjige Makabejaca (II 12, 
43—44). — U one dane prehrabri čovjek Juda sakupi 
dvanaest tisuća srebrenih đrahma i posla u Jeruzalem 
da se prinese žrtva za grijehe mrtvih, jer je dobro i po¬ 
božno mislio o uskrsnuću (jer da se nije nadao uskrsnu¬ 
ću onih, koji su pali, bilo bi suvišno i uzalud moliti za 
mrtve) i jer je držao, da je najbolja plaća sačuvana 
onima, koji su pobožno umrli. Sveta je dakle i spaso¬ 
nosna misao moliti za pokojne da im se oproste grijesi. 

EVANĐELJE f Slijedi sveto evanđelje po Ivanu (0, 
37—40). — U ono vrijeme reče Isus židovskom naro¬ 
du : »K meni će doći sve što mi daje Otac, i neću izbaciti 
onoga koji dolazi k meni. Ja sam sišao s neba ne da 
vršim svoje volje, nego volju onoga koji me je poslao. 
A ovo je volja Oca koji me je poslao: da svaki koji vidi 
Sina i vjeruje u njega ima vječni život, a ja ću ga us- 
krsiti na sudnji dan«. 

PRIKAZNA Milostiv budi, Gospodine, našim molit* 
MOLITVA vama za dušu sluge tvoga (službenice 
tvoje) I., čiji se godišnji spomenđan danas vrši, za koju 
ti prinosimo žrtvu hvale, da se dostojiš pridružiti ga (je) 
zajednici svetih. Po Gospodinu.. . 

POPR1ČESNA Podaj, molimo, Gospodine, da duša 
tvoga sluge (službenice tvoje) I. čiju godišnjicu spomi¬ 
njemo, očišćena ovim žrtvama primi oproštenje i pokoj 
vječni. Po Gospodinu .. . 

Svagdašnja Misa za pokojne 

Za pokojnika: 

MOLITVA Prikloni, Gospodine, uho svoje molitva¬ 
ma našim kojima smjerno prosimo tvoje milosrđe; đa 
dušu sluge svojega I. kojoj si zapovjedio đa se preseli 
s ovoga svijeta postaviš u mjesto mira i svjetlosti i za¬ 
povjediš da on bude dionik blaženstva tvojih svetih. Po 
Gospodinu . .. 


Mise za pukoj ne 

Za pokojnicu: ; 

MOLITVA Molimo, Gospodine, da se radi svoga mi¬ 
losrđa smiluješ duši svoje službenice I., i pošto se je ri¬ 
ješila baštinjene umrlosti, učini da bude dionica vječ¬ 
noga spasenja. Po Gospodinu ... 

POSLANICA Čitanje knjige Otkrivenja bi. Ivana a- 
postola (14, 13). — U one dane čuo sam glas s neba 
koji mi je govorio: »Napiši: Blago mrtvima koji umiru 
u Gospodinu! Duh govori: Sad neka počinu od svojih 
napora jer ih slijede njihova djela«. 

EVANĐELJE f Slijedi sveto evanđelje po Ivanu (6. 
51—55). — U ono vrijeme reče Isus židovskom naro¬ 
du: »Ja sam živi kruh koji sam sišao s neba. Tko bude 
jeo od ovoga kruha, živjet će u vi jeke; i kruh koji ću ja 
dati tijelo je moje za život svijeta«. Tada su se Židovi 
među sobom prepirali i govorili: »Kako nam može ovaj 
dati tijelo svoje za hranu?« Tada im reče Isus: »Zaista, 
zaista vam kažem: Ako ne budete jeli tijela Sina Čo¬ 
vječjega i pili njegove krvi, nećete u sebi imati života. 
Tko jede moje tijelo i pije moju krv ima život, vječni, 
a ja ću uskrisiti u najposljednji dan«. 

Za pokojnika: 

PRIKAZNA Udijeli, molimo, Gospodine, da slugi 
MOLITVA tvome I. bude na spasenje ovaj prinos, 

po čijem si žrtvovanju htio da cijeli svijet postigne 
oproštenje grijeha. Po Gospodinu .. . 

Za pokojnicu: 

PRIKAZNA Neka se, molimo, Gospodine, duša služ- 
MOLITVA benice tvoje I. oslobodi od svih grijeha 
po ovim žrtvama, jer nema čovjeka koji bi bez žrtve 
bio slobodan od krivice: pa neka i ona po ovom bogo¬ 
služju milog pomirenja postigne vječno milosrđe. Po 
Gospodinu .. . 

Za pokojnika: 

POPRIČESNA Odriješi, molimo, Gospodine, dušu 
sluge svojega I. od svake veze grijeha; da u slavi uskr¬ 
snuća među tvojim svetima i odabranima uskrsne i o~ 
dahne. Po Gospodinu .... 

Za pokojnicu: 

POPRIČESNA Neka zadobije, molimo. Gospodine, 
duša službenice tvoje I. sudioništvo u vječnoj svjetlosti: 
jer je postala dionica otajstva vječnog milosrđa. Po Go¬ 
spodinu ... 


Odriješenje za pokojne 

RESPONZORIJ Izbavi me, Gospodine, od 
smrti vječne u dan onaj strašni, * Kad se potresu 
nebesa i zemlja, * Kada dođeš suditi svijetu og¬ 
njem. R. Zatrepetah ja i bojim se od istrage što 
dolazi i iduće srdžbe. * Kad se potresu nebesa i 
zemlja. R. Dan onaj, dan srdžbe, nevolje i bijede, 
dan velik i vrlo gorak. * Kada dođeš suditi svije¬ 
tu ognjem. R. Pokoj vječni daruj im. Gospodine, 
i svjetlost vječna svjetlila njima. * Izbavi me ... 

Gospodine, smiluj se. Kriste, smiluj se. Gospodine, 
smiluj se. Oče naš ... 

I ne uvedi nas u napast. — Nego izbavi nas od zla. 

Od vrata paklenih. — Izbavi, Gospodine, dušu nje¬ 
govu (-zimi, -njihove). 

Počivao (-la, -li, -le) u miru. — Amen. 

Gospodine, usliši molitvu moju. — I vapaj moj 
k tebi da dođe. 

Gospodin s vama. — I s duhom tvojim. * 

Zatim slijedi odgovarajuća molitva kao u Misi i na koncu: 

Pokoj vječni daruj mu (joj, im), Gospodine. — I 

svjetlost vječna svjetlila mu (joj, njima). 

Počivao (-la, -li, -le) u miru. — Amen. 

Duša njegova (njezina, duše njihove) i duše svih 
vjernih mrtvih po milosrđu Božjem počivale u min;. 

— Amen. 

ZNAČENJE CRKVENE VEČERNJE MOLITVE 

VEČERNJA (Vesperae) je dio crkvenog bogoslužja koji je 
određen za posvećenje večernjeg sumraka. Ovaj novozavjetni 
prinos večernje hvale je produženje starozavjetne „večernje 
žrtve” (Ps. 140, 2). 

Nastupa noć — približava se smrt. Za Krista je smrt bila 
početak slavnog prelaza - Pashe, koja je završila pobjedono¬ 
snim uskrsnućem i slavnim uzašašćem. U večer Velikog četvr¬ 
tka držao je Spasitelj s apostolima večeru Pashe kod koje je 
pjevao iste psalme što ih mi pjevamo na Večernji nedjelje. 
.1 otpjevavši zahvalne pjesme, iziđoše na goru Maslinsku” (ikt 
26, 30). — U večer na dan svoga uskrsnuća ukazao se Spasitelj 
prvi put svojim učenicima. 

Kristova Pasha je izvor „divnog otajstva čitave Crkve” 
(Uredba o sv. bogoslužju. 5). Crkva s Kristom bez prestanka 
u liturgiji spominje i slavi Pashu — Kristov i svoj prelaz 
s ovoga svijeta na drugi. Ostvaruje svakog dana ono što je 
napisano o Mojsiju: „Vjerom je svetkovao Pashu” (Hebr 11, 28). 
Misterij Pashe je glavni misterij kršćanstva — Večernja, pje¬ 
sma tog misterija, glavni je čas dnevnog bogoslužja. 

Vrhunac večernjeg bogoslužja je pjesma presv. Djevice 
„Veliča . . koja u njezinim ustima ima najpotpuniji smisao 
u času njezina slavnog prelaza s ovoga svijeta (Isp. evanđelje 
na Veliku Gospu). Crkva koja u svetoj Bogorodici „kao u pre- 
ćistoj slici s veseljem promatra ono što sama želi i nada se 
biti” (Uredba o sv. bogoslužju, 103) — pjeva s njom zajedno 
pjesmu Pobjedniku tame, Predvodniku svih koji kroz tamu idu 
k svjetlu, kroz žalost k radosti, kroz smrt k životu. 

Nekoć se na početku Večernje blagosivalo svjetlo slično 
kao na početku Uskrsnog Bdjenja (liturgia lucernalis). a i da¬ 
nas je propisano da kod javnog moljenja gore svijeće na 
oltaru. Pio XII piše da se Večernja ima moliti ,,u doba kad se 
užiže'svjetlo” (Enciklika .,Mediator“). 

Neka naš glas, združen s glasom Crkve .u večernjoj pjesmi 
hvale, izražava našu spremnost da se borimo protiv tame, da 
zajedno s Kristom budemo „svjetlo svijeta* (Mt 5, 13). pa da 
„poslije mračnih pogibli ovoga svijeta prispijemo do svjetlosti 
neugasive* (Bogoslužje Svijećnice). 







RED VEČERNJE 

Ovo je ređosljecl nedjeljrie Večernje, isia obične nedjelje 
vlastita je antifona za Veliča i mblitva koja je ista kao na Misi 
tog dana. Ovdje doneseni psalmi su uglavnom isti i na blag¬ 
dane, a ako nisu isti, onda su doneseni ili označeni među 
promjenljivim dijelovima. Na blagdane su antifone, čitanje, 
himan i zaziv vlastiti; molitva je od Mise dotičnog blagdana. 

t Bože, u pomoć mi priteci. — Gospodine, 
pohiti da mi pomogneš. 

Slava Ocu i Sinu i Duhu Svetomu. Kako bi¬ 
jaše na početku, tako i sada i vazda i u vijeke 
vjekova. Amen. — Aleluja. 

(Mjesto Aleluja između Sedamdesetnice i Uskrsa reče se 

Hvala tebi, Gospođine, Kralju vječne slave). 

1. Antifona 

Reče Gospodin Gospodinu mojemu: „Sjedi 
uz desnu moju”. 

(Kad je ova antifona; psalam počinje drugim retkom 
,,Dok ne . . .“). 

PSALAM 109 

Reče Gospodin Gospodinu mojemu: * „Sjedi 
uz desnu moju, 

Dok ne položim neprijatelje tvoje * za pod¬ 
nožje nogama tvojim“. 

Gospodin će pružiti sa Siona moćno žezlo; 
tvoje: * „Vladaj posred neprijatelja svojih! 

Uz tebe je kraljevska vlast * na dan rođenja 
tvojega u svetom sjaju. 

Prije Danice, poput rose * rodih tebe“. 


Bed Večernje 

Zakle se Gospodin i neće se pokajati: „Ti si 
svećenik dovijeka * po redu Melkisedekovu“. 

Gospodin je s desne tvoje, * satrt će kraljeve 
u dan gnjeva svojega. 

Sudit će narodima, nagomilati mrtvace, * 
smrviti glave širom zemlje. 

Iz bujice će na putu piti, * zato će uzdignuti 
glavu. 

Slava Ocu i Sinu * i Duhu Svetomu. 

Kako bijaše na početku, tako i sada i vazda * 
i u vijeke vjekova. Amen. 

Ponovi se antifona: Reče Gospodin . . . 

2. Antifona 

Velika su djela Gospodnja, vrijedna da o 
njima razmišljaju oni koji ih ljube. 

PSALAM 110 

Slavit ću Gospodina iz svega srca * u skup¬ 
štini pravednika i u zboru. 

Velika su djela Gospodnja, * vrijedna da o 
njima razmišljaju oni koji ih ljube. 

Veličanstvena su i slavna djela njegova, * a 
pravednost njegova ostaje dovijeka. 

Učinio je čudesa svoja na trajnu uspomenu? * 
milosrdan i blag je Gospodin. 

Hranu je dao onima, koji ga se boje, * do¬ 
vijeka će se spominjati zavjeta svoga. 

Snagu djela svojih očitova narodu svome, * 
da mu dade u posjed narode. 

Djela ruku njegovih vjerna su i pravedna. * 
pouzdane su sve naredbe njegove 

Utvrđene su u vijeke vjekova, * stvorene u 
jakosti i pravdi. 

^ Otkupljenje posla narodu svome, postavi za¬ 
uvijek zavjet svoj, * sveto je i časno ime njegovo. 

Strah je Gospodnji početak mudrosti, mudri 
su svi oni koji ga štuju. * Slava njegova ostaje 
dovijeka. 

Slava Ocu .. . 

"Ponovi se antifona: Slavit ću Gospođina . . . 

3. Antifona 

Tko se boji Gospodina, raduje se veoma nje¬ 
govim zapovijedima. 

PSALAM 111 

Blago čovjeku, koji se boji Gospodina, * koji 
se raduje veoma njegovim zapovijedima. 

Jako će biti na zemlji potomstvo njegovo, * 
rod će pravednika biti blagoslovljen. 

Imutak i bogatstvo bit će u domu njegovu, * 
i darežljivost njegova trajat će uvijeke. 

Kao svjetlo u tami, sja on pravednicima, * 
blag je i milosrdan i pravedan. 

Dobro je čovjeku, koji je milostiv i darež¬ 
ljiv, * i poslove svoje uređuje po pravici. 

Neće posrnuti nikada, * vječna je uspomena 
na pravednika. 

Ne boji se zla glasa, * smireno; je srce nje¬ 
govo, uzda se u Gospodina. 

Stalno je srce njegovo, ne boji se, * dok ne 
ugleda, kako su poniženi protivnici njegovi. 

Dijeli i daje siromasima, darežljivost njego¬ 
va ostaje dovijeka, *. uzdići će se snaga i slava 
njegova. 

A grješnik će vidjeti i bjesniti, škripat će 
zubima i ginuti. * Zelja će grješnika propasti. 

Slava Ocu . . . 


Red Večernje 

Ponovi s.e antifona: Tko se . . . 

V ;-M: V-, f*..t 

4. Antifona oj « \y: •/;* 

Neka bude hvaljeno ime Gospodnje uvijeke. 

.r PSALAM 112 

Hvalite, sluge Gospodnji, * hvalite ime Ge* 
spodnje. 

Bilo ime Gospodnje blagoslivano * od sada 
i dovijeka. 

Od istoka sunčanoga do zapada * bilo hva¬ 
ljeno ime Gospodnje. 

Uzvišen je nad svim narodima Gospodin, ;"; 
i nad nebesima je slava njegova. 

Tko je kao Gospodin, Bog naš, koji prebiva 
na visini * i gleda stvari neznatne na nebu i na 
zemlji? 

On diže ubogoga sa zemlje, * i iz blata uz¬ 
visuje siromaha, 

Da ga smjesti s poglavicama, * s poglavicama 
puka svojega. . i ; . 

On daje da nerotkinja prebiva u kući *i čini 
je majkom koja se veseli djeci. 

Slava Ocu ... 

,, j.; •; < o; j 

Ponovi se antifona: Neka bude hvaljeno . . . 

5. Antifona i ; , 

Naš je Bog na # nebu, sve što htjede učini. 

PSALAM 113 

Kad je izlazio Izrael iz Egipta, * dom Jakov- 
Ijev iz naroda tuđega. 

Postade Juda svetište njegovo, * Izrael kra¬ 
ljevstvo njegovo. 

More vidje i pobježe, * Jordan se okrenu 

natrag. jjj v 

Red Večernje 


Brda poskočiše kao ovnovi, * brežuljci kao 
jaganjci. 

Što je tebi, more, da bježiš? * Tebi, Jordane, 
da se okrećeš natrag? 

Brda, što skačete kao ovnovi, * vi, brežuljci, 
kao jaganjci? 

Pred licem Gospodnjim, potresi se zemljo, * 
pred licem Boga Jakovljeva. 

On pretvori kamen u jezero. * stijenu u iz¬ 
vore voda. 

Ne nama, Gospodine, ne nama, već imenu 
svojemu daj slavu, * radi milosrđa svoga, radi 
vjernosti svoje, 

Zašto da govore narodi: * .,Gdje je Bog nji¬ 
hov?" 

Naš Bog je na nebu, * sve što htjede učim. 

Idoli su njihovi srebro i zlato, * djelo ruku 
čovječjih. 

Usta imaju a ne govore, * oči imaju a ne 
vide. 

Uši imaju a ne čuju, * nos imaju a ne mirišu. 

Ruke imaju a ne pipaju, noge imaju a ne 
hodaju, * glasa ne davaju iz grla svojega. 

Njima će biti slični oni koji ih izrađuju, * 
svi koji se u njih uzdaju. 

Dom se Izraelov uzda u Gospodina, * on je 
njihov pomoćnik i štit. 

Dom se Aronov uzda u Gospodina, * on je 
njihov pomoćnik i štit. 

Koji.se boje Gospodina, uzdaju se u Gospo¬ 
dina, * on je njihov pomoćnik i štit. 

Gospodin misli na nas * on će nas blagoslo¬ 
viti. 


Red Večernje 

On će blagosloviti kuću Izraelovu, * blago¬ 
slovit će kuću Aronovu. 

Blagoslovit će one koji se boje Gospodina. : 
jednako malene kao i odrasle. 

Gospodin će vas umnožiti, * vas i djecu vašu 
Budite blagoslovljeni od Gospodina * koji je 
stvorio nebo i zemlju. 

Nebo je nebo za Gospodina, * a zemlju je 
dao sinovima ljudskim. 

Mrtvi ne hvale Gospodina, * niti itko od onih 
koji silaze u mjesto pokoja. 

Nego mi blagosivljamo Gospodina, * i sada 
i dovijeka. 

Slava Ocu . .. 

Ponovi se antifona: Naš je . . . 

ČITANJE (2 Kor 1, 3—4) 

Blagoslovljen Bog i Otac Gospodina našega Isusa 
Krista, Otac milosrđa i Bog svake utjehe koji nas tješi 
u svakoj nevolji našoj. — Bogu hvala. 

HIMAN 

O dobri Stvorče svjetlosti. 

Što daješ svjetlo svagdanje, 

Što stvarat svijet započinješ 
Stvorenjem svjetla prvoga, 

I danom zoveš časove, 

Što vežu jutro s večerom. 

Već pada tama večernja. 

Čuj molbe naše, čuj nam plač! 

Ne pusti, da nam porok ljut 
U duši život uduši, 

Da tebe s uma smetnuvši 
U grijehe ona utone. 

Na molitvu je potiei, 

Daj život joj zadobiti; 

Daj bježati od prijestupa 
I oka jat bezakonja. 

Red Večernje, 


Podijeli, Oče milostiv, 

I Sine jednak Ocu svom, 

Što s njim i s Duhom Presvetim 

• -£ U kraju vladaš vječitom. — Amen. 

ZAZIV 

Neka se vine, Gospodine, molitva moja. — 

Kao tamjan pred licem tvojim. 

ANTIFONA ZA VELIČA je vlastita. Vidi promjenljive di¬ 
jelove. ' 

Pjesma bi. Djevice Marije (Lk. 1, 46—55) 

Veliča * duša moja Gospodina. 

I raduje se duh moj * u Bogu spasu mojemu. 

Što je pogledao na poniženje sluškinje svo¬ 
je, * jer gle, odsad će me zvati blaženom svi na¬ 
raštaji. 

Jer mi učini velike stvari svesilni, * i sveto 
je ime njegovo. 

I milosrđe je njegovo od koljena do koljena * 
onima koji ga se boje. 

Pokazuje jakost mišicom svojom, * razasipa 
one, koji su oholi u mislima srca svojega. 

Skida s prijestolja silne vladare * i visoko 
diže ponizne. 

Napunja gladne dobara * a bogataše otpušta 
prazne. 

Štiti Izraela slugu svojega * sjećajući se mi¬ 
losrđa svoga. 

Kao što je obećao očima našim, * Abrahamu 
i potomstvu njegovu dovijeka. 

Slava Ocu . . . 

Ponovi se antifona. • 

Gospodin s vama. — I s duhom tvojim. 

(Ako ne predvodi svećenik ili đakon, mjesto tog zaziva 
reče se: Gospodine, usliši molitvu moju. — I vapaj moj k tebi 
da dođe). 


Red Večernje 


m 


MOLITVA vlastita iz Mise dotičnog dana. 

Gospodin s vama. — I s duhom tvojim. 

(Ili Gospođine, usliši . . . kao prije molitve). 

Blagosivajmo Gospodina. — Bogu hvala. 
Duše vjernih po milosrđu Božjem počivale 
u miru. — Amen. 

Večernja 


PROMJENLJIVI DIJELOVI VEČERNJE 
I nedjelja Došašća 

ANTIFONE i ČITANJE kao na Jutarnji, str. 20. 
HIMAN 

Nebesa Stvorče zvjezdanih, 

Svog puka vječna svjetlosti, 

O Spasitelju ljudi svih: 

Usliši naše molitve. 

Kad imd svijet je propasti 
Od prijevara sotoninih, 

Ti sam si, dirnut ljubavlju, 

Lijek posto bolesnicima. 


Da grijeh nam opći okaješ, 
Izišo na križ gorki si 
Iz Djevičina svetišta 
Ko bijelo janje žrtveno. 


Pred tvojom moći preslavnom, 
Pred samim tvojim imenom 
I nebo ko i.podzemlje 
Od strave đršćuć klanja se. 

Čuj molbu nam, Gospodine, 

Ti Suce suda strašnoga: 

Dušmani ljuti nasrću. 

Oružaj puk svoj imilošću. 

Gospodstvo, slava, hvala, čast 
Sa Ocem Sinom višnjemu 
I s njima Duhu Svetomu 
Nek bude u sve vjekove. — Amen. 


ZAZIV 

Nebesa, odozgo rosite i oblaci Pravednoga đažđite. 

— Neka se otvori zemlja i porodi Spasitelja. 


ANTIFONA ZA VELIČA 

Ne boj se, Marijo, jer si našla milost pred Bogom. 
Začet ćeš i poroditi Sina, aleliija. 


MOLITVA, str. 109. 


Došašće 

II nedjelja Došašća 

ANTIFONE i ČITANJE kao na Jutarnji, str. 21. 

HIMAN i ZAZIV kao na I nedjelju Bćšašća, str. 438. 
ANTIFONA ZA VELIČA 

Jesi ii ti onaj koji ima doći ili da drugoga čekamo? 
Recite Ivanu što ste vidjeli: »Slijepi vide, mrtvi ustaju, 
siromasima se propovijeda evanđelje«, aleluja. 

MOLITVA, str. 111. 


III nedjelja Došašća 

ANTIFONE i ČITANJE kao na Jutarnji, str. 21. 

HIMAN i ZAZIV kao na I nedjelju Došašća, str. 438. 

ANTIFONA ZA VELIČA 

Blago tebi, Marijo, što si vjerovala u Gospodina. 
Izvršit će se na tebi sve što ti je kazao Gospodin, aleluja. 

MOLITVA, str. 113. 

ANTIFONE ZA VELIČA od 17. do 23. prosinca: 

17. XII O Mudrosti, koja si izišla iz usta Svevišnjega, 
koja dotičeš od jednoga kraja do drugog te snažno i bla¬ 
go sve raspoređuješ: dođi, da nas naučiš putu mudrosti. 

18. XII O Ađonaju, i vođo doma Izraelova, koji si se 
Mojsiju ukazao u grmu plamenom i na Sinaju mu dao 
zakon, dođi da nas oslobodiš svojom desnicom. 

19. XII O Jesin korjene, koji stojiš kao znak naro¬ 
dima, pred kojim će kraljevi zatvoriti usta svoja koga 
će narodi zazivati, dođi, da nas spasiš i nemoj kasniti. 

20. XII O ključu Davidov i žezlo doma Izraelova, 
koji otvaraš i nitko ne zatvara, zatvaraš i nitko ne o~ 
i vara, dođi i izvedi iz tamnice sužnja koji sjedi u tami 
i sjeni smrtnoj. 

21. XII O Istoče, sjaju vječne svjetlosti i sunce prav¬ 
de, dođi i rasvijetli one koji sjede u tami i sjeni smrtnoj. 

22. XII O Kralju naroda i željo njihova i ugaoni 
kamene, koji sve sjedinjuješ: dođi i spasi čovjeka koga 
si stvorio od zemlje. 

Velčerrija 


23. XII O Emanuele, kralju i zakonodavce naš. Išče¬ 
kivanje naroda i Spasitelju njihov: dođi i spasi nas. Go¬ 
spodine, Bože naš. 

IV nedjelja Došašća 

, : .;ANTIFQNJE i ČITANJE kao na, Jutarnji, str. 22. 

HIMAN i ZAZIV kao na I nedjelju Đosašča, str. 438. 

ANTIFONA ZA VELIČA jedna od 0 - antifona, kao gore 
prema datumu na koji dođe ova nedjelja. 

MOLITVA, str. 115. 


BOŽIĆ 

I Večernja (na večer Badnjeg dana) 

... Psalmi kao u Redu. Večernje, str. 430. osim posljednjeg 
kao niže. 

ANTIFONE 

1 Kralj mirotvorac je uzveličan čije lice želi cijela 
žemlja. 

2 Uzveličan je Kralj mirotvorac nad sve kraljeve 
cijele zemlje. 

3 Ispuniše se dani Mariji da porodi Sina svoga 
prvorodenoga. 

4 Znajte da je blizu Božje kraljevstvo; zaista vam 
kažem da neće kasniti. 

5 Podignite glave svoje jer se približilo otkupljenje 

vaše; 

PSALAM 116 

Hvalite Gospodina sva plemena, * hvalite ga svi 
'hrodi. 

Jer je silno nad nama milosrđe njegovo. * i istina 
Gospodnja ostaje dovijeka. 

Slava Ocu ... 

Ponovi se antifona. 

ČITANJE (Tit 3, 4—5) 

Objavila se dobrota i čovjekoljublje Boga našega 
Spasitelja. On nas je spasio, ali ne po našim- pravednim 
djelima nego po svojem milosrđu. 


Božić 

. HIMAN 

O Isuse, o Spase naš. 

Kog prije svake svjetlosti 
Božanstvom sebi jednaka 
Nebeski Otac porodi. 

Ti sjajno svjetlo Očevo, 

Ti nado roda ljudskoga, 

Čuj molbe, što se uzdižu 
Iz grudi tvojim slugama. 

O Stvorče svijeta, sjeti se, 

Da rađajuć se nekada 
Ti naše tijelo obuče 
U tijelu čiste Djevice. 

Svjedoči to nam ovaj dan 
Što sviće svake godine 
Od Oca da si došao 
Otkupitelj nam jedini. 

Sve zvijezde, zemlja, mora sva 
I svaki stvor g ! a pozdravlja 
U novoj pjesmi kao dan, 

Kad poče novo spasenje. 

A i mi, koje umio 
Val blažen krvi presvete, 

O danu tvojeg rođenja 
Svim srcem hvalu pjevamo. 
Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. — Amen. 

ZAZIV 


Na sutrašnji dan nestat će nepravde sa zemlje. 

I nad nama će vladati Spasitelj svijeta. 

ANTIFONA ZA VELIČA 

Kad ograne sunce s neba, vidjet ćete Kralja kra¬ 
ljeva koji izlazi od Oca kao zaručnik iz Iožnice svoje.. 

MOLITVA, Str. 122. 


II Večernja (na večer Božića) 

ANTIFONE 

I S tobom je vlast u dan snage tvoje u svetom sja¬ 
ju. rodih te prije Danice. 

2 Gospodin je poslao Otkupitelja svome narodu, po¬ 
stavio je zauvijek svoj zavjet. 

3 Pravednicima je zasjala u tami svjetlost; milo¬ 
srdan, milostiv i pravedan Gospodin. 

4 U Gospodina je milosrđe i obilno je u njega ot¬ 
kupljenje. 

PSALAM 129 

Iz dubine vapijem k tebi, Gospodine, * Gospodine 
usliši glas moj. 

Nek slušaju uši tvoje, * glas molitve moje. 

Ako gledaš na bezakonja, Gospodine, * Gospodine, 
tko će opstati? 

No u tebe je oprošten je, * i radi zakona tvoga če¬ 
kam tebe, Gospodine. 

Čeka duša moja riječ njegovu, * ufa se duša moja 
u Gospodina. 

Od straže jutarnje sve do noći, * neka se ufa Izrael 
u Gospodina. 

Jer je u Gospodina milosrđe * i obilno je u njega 
otkunljenje. 

I on će otkupiti Izraela * od sviju bezakonja nje¬ 
govih. 

Slava Ocu ... 

5 Tvoj će potomak sjediti na tvome prijestolju. 

PSALAM 131 

Spomeni se. Gospodine, u korist Davlđovu, * sve 
revnosti njegove; 

Kako se zakleo Gospodinu, * zavjetovao zavjet moć¬ 
nom Bogu Jakovljevu: 

»Neću ući u stan doma svojega, * neću se uspeti na 
ležaj postelje svoje, 

Neću dati sna očima svojim, * počinka vjeđama 
svojim, 

Dok ne nađem mjesto Gospođinu, * stan moćnom 
Bogu Jakovljevu«. 

Gle, čusmo o njemu u Efrati, * nađosmo ga u polji¬ 
ma Jar. 

Uđimo u stan njegov, * padnimo na koljena pred 
podnožjem nogu njegovih. 

Ustani, Gospođine, u mjesto pokoja svojega, * Ti 
i kovčeg veličanstva tvojega. 


Božić 443 

Neka obuku svećenici tvoji pravdu, * i neka sveti 
tvoji kliču u radosti. 

Kadi Davida, sluge svojega. * ne prezri lice poma- 
zanika svojega. 

Zakleo se Gospodin Davidu, * tvrdim obećanjem, od 
kojega neće odstupiti: 

»Potomka roda tvojega * postavit ću na prijestolje 
tvoje. 

Ako budu sinovi tvoji čuvali ugovor moj, * i nared¬ 
be, koje ih budem učio, 

I sinovi njihovi dovijeka * sjedit će na prijestolju 
tvojem«. 

Jer Gospodin izabra Sion, * njega zaželi sebi za 
stan: 

»Ovo je počivalište moje uvijeke, * ovdje ću stano¬ 
vati, jer sam ga želio. 

Hranu njegovu blagoslovit ću blagoslovom, * siro¬ 
mahe njegove nasitit kruhom. 

Obući ću spasenjem svećenike njegove, * i sveti će 
njegovi u radosti klicati. 

Ondje ću podići moć Davidu, * pripraviti svjetiljku 
pomazaniku svojemu. 

Neprijatelje njegove zaodjenut ću smetnjom, * a nad 
njim će sjati kruna moja«. 

Slava Ocu ... 

ČITANJE kao na Jutarnji, str. 24. 

HIMAN kao na I Večernji, str. 441. 

ZAZIV 

Objavio je Gospodin, aleluja. — Spasenje svoje, ale- 
luja. 

ANTIFONA ZA VELIČA 

Danas se Krist porodio. Danas se Spasitelj pojavio. 
Danas na zemlji pjevaju Anđeli, raduju se Arhanđeli. 
Danas pravednici klicu od radosti i govore; »Slava Bogu 
na visini«, aleluja. 


MOLITVA, str. 122. 

Večernja 


Nedjelja po Božiću 

ANTIFONE, PSALMI i HIMAN kao na Božić (II Večer¬ 
nja),- str. 441. 

ČITANJE kao na Jutarnji, str. 25. 

ZAZIV 

Riječ je tijelom postala, aleluja, — I prebivala među 
nama, aleluja. 

ANTIFONA ZA VELIČA 

Dijete Isus je napredovao u dobi i mudrosti pred 
Bogom i pred ljudima. 

MOLITVA, str. 129. 


Osmina Božića — Nova godina 

ANTIFONE i ČITANJE kao na Jutarnji, str. 25. 

HIMAN kao na Božić, str. 411. 

ZAZIV 

Objavio je Gospodin, aleluja. — Spasenje svoje, ale¬ 
luja. 

ANTIFONA ZA VELIČA 

Velika ti otajstva baštine! Krilo čiste Djevice po¬ 
stade Božjim hramom. Spasitelj je od nje uzeo tijelo. 
Svi će narodi doći kličući: »Slava tebi. Gospođine«. 

MOLITVA, str. 131. 


Ime Isusovo 

Psalmi kao nedjeljom, str. 430, zadnji kao niže. 

ANTIFONE 

.1 Tko god zazove ime Gospodnje bit će spašen. 

2 Sveto je i veličanstveno njegovo ime. Strah je Go¬ 
spodnji početak mudrosti. 

3 Radovat ću se u Gospodinu i veselit ću se u Bogu 
Spasitelju svomu. 

4 Od istoka do zapada nek je blagoslovljeno ime 
Gospodnje. 


Božićno vrijeme 

5 Prikazat ću žrtvu hvale i zazvat ću ime Go¬ 
spodnje. 

PSALAM 115 

Uzdao sam se i onda kad rekoh: * »Ražaiošćen sam 
veoma«. 

Rekoh u stravi svojoj: * »Svaki je čovjek lažac!« 

Što ću uzvratiti Gospodinu * za sve, što mi je li¬ 
čimo? 

Uzet ću čašu spasenja * i prizvat ću ime Go¬ 
spodnje. 

Izvršit ću Gospodinu zavjete svoje * pred licem sve¬ 
ga puka njegova. 

Dragocjena je u očima Gospodnjim * smrt praved¬ 
nika njegovih. 

O Gospodine, ja sam sluga tvoj, sluga sam tvoj i sin 
službenice tvoje: * razriješio si okove moje. 

Tebi ću prinijeti žrtvu zahvalnicu * i zazvat ću ime 
Gospodnje. 

Izvršit ću Gospodinu zavjete svoje * pred licem sve¬ 
ga puka njegova, 

U predvorjima doma Gospodnjega, * usred tebe, Je- 
ruzaleme. 

Slava Ocu ... 

Ponovi se antifona. 

ČITANJE kao na Jutarnji, str. 26. 

HIMAN 

Na Isusov se spomen sam 
U duši budi dragi plam, 

A vrh radostima je svim, 

U društvu milom kad si s njim. 

Što nježnije da zapjevaš, 

Što ljupki je da poslušaš, 

U što da draže promatraš, 

No što je Isus, Gospod naš? 

O blag spram sviju, Isuse, 

Što mole i kaju se, 

11 traže to kroz žica vaj: 

Tko tebe nađe, nađe raj! 

Govoriti je uzalud, 

Badava peru cio trud, 

Tko kuša, taj tek pravo zna, 

Što znači ljubav Gospodnja. 

Ti. Isuse, milinom svom 
I našom budi nagradom; 

Naš ponos cijeli bio tek 
U tebi, Spase, zauvijek. — Amen. 

ZAZIV 

Neka bude blagoslovljeno Ime Gospodnje, aleluja. 

— Od sada 1 dovijeka, aleluja. 

ANTIFONA ZA VELIČA 

Neka mu bude ime Isus. On će spasiti svoj narod 
od njegovih grijeha. 

MOLITVA, str. 133. 


Bogojavljenje 

ANTIFONE i ČITANJE kao na Jutarnji, str. 27., psalmi 
kao nedjeljom, str. 430. 

HIMAN 

Sto dršćeš, kruti Irude, 

Od Kralja, koji dolazi? 

Ne, prijestolja ne otima 
Tko rajski pri jest6 dariva. 

Mudraci zvijezdu gledaju, 

Sa zvijezdom naprijed okreću, 

Sve ištu Svjetlo svjetlošću 
I darom Boga priznaju. 

U čistu kupelj Jordana 
Sad višnje Janje ulazi, 

Nas peruć, samo nevino, 

Sve grijehe na se uzima. 

Gle čuda: na riječ njegovu 
U posudama kamenim 
Rumenom voda postaje 
U vino se pretvarajuć. 

Sva slava tebi, Isuse, 

Što narodima javi se, 

I Ocu s Duhom presvetim 
U vječne vi jeke vjekova. — Amen. 


Bogojavljenjsko vrijeme 

ZAZIV 

Kraljevi iz Tarza i stanovnici otoka će donijeti da¬ 
rove. — Kraljevi iz Arabije i Sabe će prikazati poklone, 

ANTIFONA ZA VELIČA 

Danas svetkujemo sveti dan ukrašen s tri čuda: Da¬ 
nas je zvijezda dovela mudrace k jaslama, danas je na 
svadbi vino postalo od vode, danas je na Jordanu Ivan 
krstio Krista za naše spasenje, aleluja. 

MOLITVA, str. 134. 


Sv. Obitelj 

ANTIFONE, ČITANJE i ZAZIV kao na Jutarnji, str. 29. 
psalmi kao na Bezgrje&no Začeće, str. 464. 

HIMAN 

Nebesko Svjetlo blaženo 
I ljudska nado najviša, 

O Isuse, što malešnu 
Dom rodni ti se smješio; 

Milosti puna Marijo, 

Što mogla si jedincata 
Da dojiš Spasa, dajuć mu 
Sa mlijekom svete cjelove; 

I ti, o Djevin čuvaru, 

Međ starim izabran očima, 

Kog slatkom riječi: Oče moj! 

Božahsko čedo naziva; 

Od časne loze Jesine 
Vi za spas ljudski dođoste: 

O čujte nas, što ponizno 
Oltare vaše častimo I 

Kad sunce tonuć uveče 
Sa svijeta svlači zlatni sjaj, 

Mi ovdje evo boraveć 
Iz svega srca molimo. 

O dajte našim kućama 
Onakav život, kakav je 
U vašem domu cvjetao 
Svim ljubeznim vrlinama. 

Božanski Spase Isuse. 

Sto roditelje slušo si, 

Sa Ocem višnjim, s Duhom ti 
Nek bude slava uvi jeke. — Amen 

MOLITVA, str. 136. 

II nedjelja po Bogo javljen ju 

U nedjelje po Bogo javljen ju sve je kao u Redu Večer¬ 
nje, str. 430, osim antifone za Veliča i molitve. 

ANTIFONA ZA VELIČA 

Kad je ponestalo vina zapovjedi Isus da napune su¬ 
dove vodom koju pretvori u vino, aleluja. 

MOLITVA, str. 138. 

III nedjelja po Bogojavljenju 

ANTIFONA ZA VELIČA 

»Gospodine, ako hoćeš možeš me očistiti«. A Isus 
reče: »Hoću. Budi čist«. 

MOLITVA, str. 140. 

IV nedjelja po Bogojavljenju 

ANTIFONA ZA VELIČA 

Gospodine, spasi nas, pogibosmo. Bože, zapovjedi i 
učini tišinu. 

MOLITVA, str. 142. 


V nedjelja po Bogojavljenju 

ANTIFONA ZA VELIČA 

»Pokupite najprije kukolj i svežite ga u snopove, 
da se spali, a pšenicu skupite u moju žitnicu«, govori 
Gospodin. 

MOLITVA, str. 143.' 

VI nedjelja po Bogojavljenju 

ANTIFONA ZA VELIČA 

Nebesko je kraljevstvo kao kvasac što ga žena uzme 
i pomiješa s tri mjere brašna, đok sve ne uskisne. 

MOLITVA, str. 144. 


Vrijeme Sedamdesetnice 

Sedamdesetnica 

Na Sedamdesetnieu, Šezđesetnicu i Pedesetnicu sve je kao 
u Redu Večernje, str. 430, osim čitanja, antifone za Veliča i 
molitve. 

ČITANJE kao na Jutarnji, str. 32. 

ANTIFONA ZA VELIČA 

Reče domaćin: »Zašto stojite ovdje čitav dan bez 
posla?« Oni odgovore: »Nitko nas nije unajmio«. »Pođite 
i vi u moj vinograd, i dat ću vam što bude pravo«. 

MOLITVA, str. 14a. 

Šezdesetnica 

ČITANJE kao na Jutarnji, str. 32. 

ANTIFONA ZA VELIČA 

»Vama je dano da razumijete tajne Božjega kra¬ 
ljevstva, a drugima se iznose u usporedbama«, reče Isus 
učenicima svojim. 

MOLITVA, Str. 147. 

Pedesetnica 

ČITANJE kao na Jutarnji, str. 33. 

ANTIFONA ZA VELIČA 

Isus se zaustavi, zapovjedi da dovedu slijepca i reče 
mu: »Sto hoćeš da ti učinim?« »Gospodine, da progte- 
đam«. Isus mu reče: »Progledaj, vjera te je tvoja spa¬ 
sila«. On odmah progleda i pođe za njim veličajući 
Boga. 

MOLITVA, Str. 150. 








Korizma 

I nedjelja Korizme 

U nedjelje Korizme i Muke sve je kao u Redu Veeernie, 
str. 430, osim čitanja, himna, zaziva, antifone za Veliča'i mo¬ 
litve. 

ČITANJE kao na Jutarnji, str. 33. 

HIMAN 

Čuj, Stvoritelju milostiv, 

Naš plač i naše molitve 
U posvećenom postu tom, 

U korizmenom vremenu. 

ii . \ •r/i holi H ! 

Ti srca blag istražuješ, 

Ti slabost našu poznaješ: 

Poštedi, mi se kajemo, 

Proštenja milost molimo. 

O mnogo, mnogo griješismo, 

Ispovijedamo, smiluj se! 1 
Rad slave svoga imena 
Izliječi bolne, Gospode. 

Daj moć, da žudnje tjelesne 
Uzdržljivošću morimo, 

Da srca, grijeh odbacivši, 

Ne dadu paše strastima. 

Udijeli, Trojstvo blaženo, 

Podari, Bože jedini, 

Da posti tvojim vjernima 
Donesu plod’ obilati. — Amen. 

ZAZIV 

Bog je anđelima svojim zapovjedio za tebe. — Da te 

čuvaju na svim tvojim putovima. 

ANTIFONA ZA VELIČA 

Evo sad je vrijeme prijatno, evo sad je dan spase¬ 
nja. Ovih dakle dana vladajmo se kao Božje sluge s 
mnogo strpljivosti u postovima, u bdijenjima i u iskre¬ 
noj ljubavi. 

MOLITVA, str. 155. 

II nedjelja Korizme 

ČITANJE kao na Jutarnji, str. 34. 

HIMAN i ZAZIV kao I nedjelje Korizme, str. 451. 

ANTIFONA ZA VELIČA 

Ne govorite nikome o viđenju, dok Sin Čovječji ne 
uskrsne od mrtvih. 

MOLITVA, Str. 158. 

III nedjelja Korizme 

ČITANJE kao na Jutarnji, str. 35. 

HIMAN i ZAZIV kao I nedjelje Korizme, str. 451. 

ANTIFONA ZA VELIČA 

Podigne glas neka žena iz mnoštva i reče mu: »Bla¬ 
ženo krilo koje te je nosilo i prsi koje su te dojile*« 
A Isus joj reče: »Još više blaženi koji slušaju Božju 
riječ i po njoj žive«. 

MOLITVA, str. 159. 


IV nedjelja Korizme 

ČITANJE kao na Jutarnji, str. 35. 

HIMAN i ZAZIV kao I nedjelje Korizme, str. 451. 
ANTIFONA ZA VELIČA 

Otide tada Isus u goru i ondje je sjedio s učenicima 
svojim. 

MOLITVA, str. 162. 


I nedjelja Muke 

ČITANJE kao na Jutarnji, str. 37. 
HIMAN 

Barjaci kreću Kraljevi, 
Otajstvo Križa sjaji se. 

Na kojem Život umrije 
I smrću ljude oživi. 


Vrijeme Muke 

Kad koplje mu se okrutno 
Zabolo šiljkom u srce, 

Sa vodom krv potekla je, 

Od grijeha nas da očisti. 

I ispuni se silna riječ 
Što narodima David ie 
U svetoj pjesmi doviknu: 

Zavlada Bog 1 sa drveta. 

O drva divnog, štono sja 
U kraljevskome grimizu, 

Kom dano bi da dotiče 
Toliko svete udove. 

Na blaženim je rukama 
Tog svijeta cijenu nosilo 
I Božje tijelo vagnuvši 
Sotoni plijen je otelo. 

(Ova kitica se pjeva klečeći) 

Oj zdravo, Križu, nado sva! 

U dane Muke Gospodnje, 
Umnoži milost dobrima 
I digni krivnju s grješnika. 

Naš spase, sveta Trojice, 

Nek svaki duh veliča te, 

Ti dijeliš Križa plodove, 

Ti vječnu slavu podaj nam. — Amen. 


ZAZIV 

Izbavi me, Gospodine, od zla čovjeka. — Od bez¬ 
božnika oslobodi me. 

ANTIFONA ZA VELIČA 

Vaš je otac Abraham kiiktao od želje da vidi dan 
moj. Vidio je i obradovao se. 

MOLITVA, str. 164. 


II nedjelja Muke (Cvjetnica) 

ČITANJE kao na Jutarnji, str. 38. 

HIMAN i ZAZIV kao na I nedjelji Muke, str. 452. 
ANTIFONA ZA VELIČA 

Pisano je: Udarit ću pastira, i razbježat će se ovce 
stada. A kad uskrsnem poći ću pred vama u Galileju; 
ondje ćete me vidjeti«, govori Gospođin. 

MOLITVA, str. 171. 

USKRS 

Psalmi kao nedjeljom, str. 430. 

ANTIFONE 

1 Anđeo je Gospodnji sišao s neba i pristupivši od¬ 
valio kamen te je sjedio na njemu, aleluja, aleluja. 

2 I gle, zemlja se silno potrese, jer je anđeo Go¬ 
spodnji sišao s neba, aleluja. 

3 Lice je njegovo bilo kao munja, a odijelo njegovo 
kao snijeg, aleluja, aleluja. 

4 Od straha pred njim uzdrhtaše stražari i posta- 
doše kao mrtvi, aleluja. 

5 Tada anđeo progovori ženama: »Nemojte se bo¬ 
jati. Znam da tražite Isusa«, aleluja. 

Nema čitanja, himna ni zaziva. Mjesto toga: 

USKRSNA ANTIFONA 

Ovo je dan što ga učini Gospodin. Kličimo i rađuj- 
mo se danas! 

ANTIFONA ZA VELIČA 

Pogledaju i vide da je već odvaljen kamen, koji je 
bio vrlo velik, aleluja. 

MOLITVA, str. 229. 

Iza Blagosivajmo Gospodina i iza Bogu hvala doda se: 
Aleluja, aleluja. 

Bijela nedjelja 

U nedjelje Uskrsnog vremena (od danas do uključivo ne¬ 
djelje po Uzašašću) psalmi su kao u Redu Večerpje, str. 430, 
a antifona je samo jedna (prije prvog psalma i ponovi se 
poslije petog): 

ANTIFONA 

Aleluja, aleluja, aleluja. 

ČITANJE kao na Jutarnji, str. 51. 

HIMAN 

Na gozbu Kralja Jaganjca 
U bijelom ruhu idimo. 

Kroz More prošav crveno 
Vladaru Kristu pjevajmo. 


Uskrsno vrijeme 

U svojoj divnoj ljubavi 
On pit nam daje svetu Krv, 

Ta ljubav Tijelo njegovo 
Ko svećenik prikazuje. 

Od krvi se na vratima 
Strahovit plaši anđeo. 

Put u moru se otvara. 

Dušmana vali gutaju. 

Naš vazam odsad Isus je, 

Vazmeno naše Janje On, 

I čistim ljudskim dušama 
Neokaljani, čisti kruh. 

O rajska žrtvo istinska, 

Što pako si pokorila, 

Što pretrgla si smrtni vez 
I dar života donijela! 

Nađviadav pako slavno Krist 
f: ■ Barjake svoje razvija, 

Raj otvara i povlači 
Ko sužnja kralja tminskoga. 

Da budeš vazda, Isuse, 

Veselje naše uskrsno. 

Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. — Araen. 

\: . ZAZIV 

Ostani s nama. Gospodine, aleluja. — Jer nastaje 
večer, aleluja. j 

ANTIFONA ZA VELIČA 


Poslije osam dana, dok su vrata bila zatvorena, uđe 
Isus i reče im: »Mir vama!« aleluja, aleluja. 


II nedjelja po Uskrsu 

ČITANJE kao na Jutarnji, str. 52. 

HIMAN i ZAZIV kao na Bijelu nedjelju, str. 454. 
ANTIFONA ZA VELIČA 

Ja sam pastir dobri koji pasem ovce svoje i za ovce 
svoje dajem život svoj, aleluja. 

MOLITVA, Str. 244. 

III nedjelja po Uskrsu 

ČITANJE kao na Jutarnji, str. 52. 

HIMAN i ZAZIV kao na Bijelu nedjelju, str. 454. 

ANTIFONA ZA VELIČA 

Zaista vam kažem da ćete vi plakati i tugovati, a 
svijet će se radovati. Vi ćete se žalostiti, ali će se vaša 
žalost pretvoriti u radost, aleluja. 

MOLITVA, str. 245. 

IV nedjelja po Uskrsu 

ČITANJE kao na Jutarnji, str. 52. 

HIMAN i ZAZIV kao na Bijelu nedjelju, str. 454. 

ANTIFONA ZA VELIČA 

Idem onome koji me je poslao. Budući da sam vam 
ovo rekao, vaše se srce napunilo žalosti, aleluja. 

MOLITVA, Str. 245. 

V nedjelja po Uskrsu 

ČITANJE k^o, na Jutarnji, str. 53. 

HIMAN i ZAZIV kao. na Bijelu nedjelju, str. 454. 

ANTIFONA ZA VELIČA 

Molite i primit ćete i vaša će radost biti potpuna; 
jer: sam Otac vas ljubi, stoga što ste vi mene ljubili i Što 
ste vjerovali, aleluja. 


MOLITVA, str. 249. 

UZAŠAŠĆE 

ANTIFONE, ČITANJE i HIMAN kao na Jutarnji, str. 53; 
PSALMI kao u Redu Večernje, a zadnji psalam 116, str. 440. 

ZAZIV 

Uzađe Bog uz klicanje, aleluja. — I Gospođin uz 
glas trublje, aleluja. 

ANTIFONA ZA VELIČA 

O Kralju slave. Gospođine vojska, koji si kao po¬ 
bjednik uzišao danas na nebesa; nemoj nas ostaviti si¬ 
rote, nego pošalji na nas obećanog od Oca, Duha istine, 
aleluja. 

MOLITVA str. 252. 


Nedjelja po Uzašašću 

ČITANJE kao na Jutarnji, str. 54.. HIMAN kao na Jutarnji 
Uzašašća, str. 53. 

ZAZIV 

Gospodin je na nebu, aleluja. — Pripravio prijesto¬ 
lje svoje, aleluja. 

ANTIFONA ZA VELIČA 

Ovo sam vam kazao zato, da se, kad dođe to vri¬ 
jeme, sjetite da sam vam rekao, aleluja. 

MOLITVA, str. 254. 

DUHOVI 

ANTIFONE i ČITANJE kao na Jutarnji, str. 54., PSALMI 
kao u Redu Večernje, str. 430. 

HIMAN 

Prva kitica se pjeva klečeći. 

O dođi Stvorče, Duše Svet, 

Pohodi duše vjernika, 

Poteci višnjom milosti 
U grudi, štono stvori ih. 


Duhovi 

Ti nazivaš se Tješitelj, 

Blagodat Boga. Svevišnjeg, 

Studenac živi, ljubav, plam 
I pomazanje duhovno. 

Darova sedam razdaješ, 

Ti prste desne Očeve, 

Od vječnog Oca obećan 
Ti puniš usta besjedom. 

Zapali svjetlo u srcu, 

Zadahni dušu ljubavlju, 

U nemoćima tjelesnim 
Potkrjepi ju j nas bez prestanka. 

Dušmana od nas otjeraj 
I postojani mir nam daj, 

Ispred nas idi, vodi nas. 

Da svakog zla se klonimo. 

Daj, Oca da upoznamo 
I Krista, Sina njegova, 

I u te Duha njihova, 

Da vjerujemo sveudilj. 

Sva slava Ocu vječnomu 
I uskrslomu Sinu mu 
Sa Tješitelj em Presvetim 
Nek bude sad i uvijeke. — Amen. 

ZAZIV 

Različitim jezicima govorili su apostoli, aleluja. — 

O Božjem veličanstvu, aleluja. 

ANTIFONA ZA VELIČA 

Danas se navršilo pedeset dana, aleluja! Danas se 
Duh Sveti učenicima ukazao u ognju i dao im milosne 
darove. Poslao ih po cijelom svijetu da propovijedaju i 
da svjedoče: Tko uzvjeruje i bude kršten, bit će spašen, 
aleluja. 

<MOLITVA, str. 258. 

Presv. Trojstvo 

ANTIFONE i ČITANJE kao na Jutarnji, str. 56., PSALMI 
kao u Redu Večernje, str. 430. 

HIMAN 

Već žarko sunce zalazi, 

O Svjetlosti neprolazna, 

Jedinstvo, Trojstvo blaženo, 

U srca naša ljubav lij. 

Mi ujutro ti pjevamo, 

Mi uvečer te molimo, 

Udostoj nas, da smjerno te 
Sa anđelima slavimo. 

Sa Ocem skupa Sinu mu 
I tebi, Duše Presveti, 

Neka bude, ko što bilo je, 

U vijeke slava vječita. — Amen. 

ZAZIV 

Blagoslovljen si, Gospodine, na svodu nebeskom. 

— I dostojan hvale i slavan dovijeka. 

ANTIFONA ZA VELIČA 

Tebe Boga Oca nerođenog, tebe Sina jeđinorođenog, 
tebe Duha Svetoga Utješitelja, sveto i nerazdjeljivo 
Trojstvo svim srcem i ustima ispovijedamo, hvalimo i 
blagosivljamo: Tebi slava uvi jeke. 

MOLITVA, str. 270. 


Tijelovo 

ANTIFONE 

1 Svećenik dovijeka Krist Gospodin po redu Melki- 
sedekovu prinese kruh i vino. 

PSALAM 109 Str. 430. 

2 Milostivi Gospodin daje hranu onima koji ga se 
boje na uspomenu čudesa svojih. 

PSALAM 110 str. 431. 

3 Uzet ću čašu spasenja i prikazat ću žrtvu za¬ 
hvalnicu. 

PSALAM 115 Str. 445. 

4 Sinovi Crkve neka budu kao mladice maslinove 
oko stola Gospodnjega. 

PSALAM 127 

Blago svima koji se boje Gospodina. * koji idu pu¬ 
tovima njegovim. 

Jer ćeš jesti od truda ruku svojih, * blago tebi i 
dobro će ti biti. 

Žena je tvoja kao rodna loza * na zidovima kuće 
tvoje. 

Sinovi su tvoji kao mladice maslinove * oko stola 
tvojega. 

Eto tako će biti blagoslovljen čovjek, * koji se boji 
Gospodina. 

Blagoslovio te Gospodin sa Siona, * da gledaš sreću 
Jeruzalema u sve dane života svojega. 

Da gledaš sinove sinova svojih, * mir Izraelu. 

Slava Ocu ... 

5 Neka nas nasiti obiljem pšenice onaj koji ogra¬ 
đuje mirom granice Crkve. 

PSALAM 147 str. 47. 

ČITANJE kao na Jutarnji, str. 57. 

HIMAN Usta moja . . . kao na Veliki četvrtak, str. 195. 

ZAZIV 

Kruh s neba dao si njima, aleluja. — Koji svaku 
slast u sebi ima, aleluja. 

ANTIFONA ZA VELIČA 

O sveta gozbo, na kojoj se Krist blaguje, slavi se 
spomen muke njegove, duša se napunja milosti i daje 
nam se zalog buduće slave, aleluja! 

MOLITVA, str. 271. 

II nedjelja po Duhovima 

Na nedjelje po Duhovima sve je kao u Redu Večernje, str.. 
430, samo je svake nedjelje vlastita antifona za Veliča i molitva 
iz Mise te nedjelje. 

ANTIFONA ZA VELIČA 

Idi brzo na trgove i gradske ulice i dovedi ovamo 
siromahe, sakate, slijepe i hrome da mi se napuni kuća> 
aleluja. 

MOLITVA, str. 275. 

Presv. Srce Isusovo 

ANTIFONE, ČITANJE i ZAZIV kao na Jutarnji str. 58., 
PSALMI kao na Tijelovo, str. 460. 

HIMAN 

Gle, kako naši oholi 
I ljuti grijesi raniše 
Božansko Srce nevino, 

Sto nije tog zaslužilo! 

Zavitla vojnik sulicom, 

A naš je prijestup upravi, 

I gvožđu šiljak okrutan 
Opakost naša naoštri. 

Iz rane Srca Kristova 
Izađe Crkva njegova, 

Tu vrata se otvoriše 
Svim ljudima na spasenje. 

Odonud milost teče sveđ 
Ko potok sedmerostruki, 

Da na njem blatnu haljinu 
U krvi Janjca peremo. 

Rugobom novom nemojmo 
Ranjavat Srca blaženog, 

Već nek nam srce gori za nj, 

Ko za nas ljubav njegova. 

Sva slava tebi, Isuse, 

Sto livaš milost iz Srca, 

I Ocu s Duhom preblagim 
U vječne vi jeke vjekova. — Amen. 

ANTIFONA ZA VELIČA 


Kad su došli do Isusa i vidjeli da je već umro, ne 
prebiju mu goljeni, nego jedan vojnik kopljem otvori 
njegovo rebro, i odmah poteče krv i voda. 

MOLITVA, Str. 277. 


Anti fone 

za Veliča u nedjelje po Duhovima 

III — Koja žena, ako ima deset đrahma pa izgubi 
jednu, ne užeže svjetiljku, ne pomete kuću i ne traži 
pomnjivo, dok je ne nade? 


Vrijeme po Duhovima 

IV —■ Učitelju, mučili smo se svu noć i ništa nismo 
ulovili. Ali na tvoju riječ bacit ću mrežu. 

V — Ako doneseš svoj dar na žrtvenik i sjetiš se da 
tvoj brat ima nešto protiv tebe, ostavi ondje pred žrtve¬ 
nikom svoj dar, pođi, najprije se izmiri sa svojim bra¬ 
tom te se onda vrati i prinesi svoj dar, aleluja. 

VI -- Žao mi je naroda. Već su tri dana sa mnom, 
a nemaju što jesti. Ako ih pustim gladne njihovim ku¬ 
ćama, klonut će na putu. 

VII — Ne može dobro stablo rađati loših plodova, 
ni slabo stablo dobrih plodova. Svako stablo koje ne 
rađa dobra ploda sječe se i baca u oganj. 

VIII — Što da učinim jer mi gospodar oduzima u- 
pravu? Kopati ne mogu, prosjačiti se stidim. Ali znam 
što ću učiniti da me netko primi k sebi kad me uklone 
s uprave. 

IX — Pisano je: »Kuća moja kuća je molitve, a vi 
ste je pretvorili u razbojničku spilju«. I svaki je dan 
naučavao u hramu. 

X — Ovaj se vratio opravdan svojoj kući, a ne onaj. 
Jer: Svatko tko sam sebe uzvisuje, ponizit će se, a tko 
se ponizuje uzvisit će se. 

XI — Sve je dobro učinio! I gluhima je vratio sluh 
i nijemima govor. 

XII — Neki je čovjek putovao iz Jeruzalema u Jeri- 
ho i upadne u ruke razbojnika koji ga svuku, izrane, o- 
stave na pola mrtva pa otidu. 

XIII — Tada jedan od njih, čim vidje da je ozdra¬ 
vio, vrati se glasno slaveći Boga, aleluja. 

XIV — Tražite prije svega Božje kraljevstvo i nje¬ 
govu pravdu, a sve će vam se ostalo dati, aleluja. 

XV — Velik je prorok ustao među nama, i Bog je 
pohodio svoj narod. 

XVI — Kad te tko pozove na svadbu, sjedi na po¬ 
sljednje mjesto da ti onaj koji te je pozvao reče: »Pri¬ 
jatelju, pomakni se naviše«. To će ti biti na čast pred 
svim uzvanicima, aleluja. 

XVII — »Što vi mislite o Kristu? Čiji je on Sin?« 
Odgovore mu: »Daviđov«. Reče im Isus: »Kako ga onda 

David, potaknut od Duha, naziva Gospodinom, kad kaže: 
Reče Gospodin Gospodinu mojemu: Sjedi mi s desne 
strane«. 

XVIII — Ponese, dakle, uzeti svoju postelju na ko¬ 
joj je ležao, veličajući Boga; a sav narod kad to vidje 
slavio je Boga. 

XIX — Kad uđe vladar da vidi goste, ugleda^ ondje 
jednog koji nije bio obučen u svadbeno ruho. I reče mu: 
^Prijatelju, kako si ovamo ušao bez svadbenog ruha?« 

XX — Tada otac shvati da je to bilo u onaj sat, kad 
mu Isus reče: »Tvoj sin živi«. I povjerova on i sva kuća 
njegova. 

XXI — Zli slugo, jer si me molio, oprostio sam ti sav 
dug. Zar nije trebalo da se i ti smiluješ svome drugu 
kako sam se i ja tebi smilovao? aleluja. 

XXII — Dajte dakle caru carevo, a Bogu Božje, ale- 
luja. 

XXIII — I Isus se okrene, pogleda je te joj reče: 
»Uzdaj se, kćeri, vjera te je tvoja ozdravila«. 

(Ako ima više od 24 nedjelje po Duhovima, onda se redom 
uzmu antifone onih nedjelja koje su pretekle po Bogojavijenju, 
a XXIV je nedjelja uvijek posljednja). 

XXIV — »Zaista vam kažem: Ovaj naraštaj neće 
proći dok se sve ovo ne ispuni. Nebo će i zemlja proći, 
ali riječi moje neće proći«, govori Gospodin. 


8. XII Bezgrješno Začeće 

ANTIFONE, ČITANJE, ZAZIV kao na Jutarnji, str. 61. 

Psalmi: 1. PSALAM 109, str. 430. 

2. PSALAM 112, str. 433. 

3. PSALAM 121 

Radujem se, kad mi govore: * idemo u dom Go¬ 
spodnji. 

Već stoje noge 'naše * na vratima tvojim, Jeruza- 
leme! 

Jeruzaleme, sazidan si kao grad, * u kojem se sve 
drži skupa. 

Tamo se penju plemena, plemena Gospodnja * po 
zakonu Izraelovu, da slave ime Gospodnje. 


Blagdani 


465 


Ondje stoje stolice sudačke, * stolice doma Davi- 
clova. 

Želite mir Jeruzalemu: * Neka budu sigurni, koji te 
ljube! 

Nek vlada mir u utvrdama tvojim * i sigurnost u 
tornjevima tvojim. 

Radi braće svoje i prijatelja svojih * velim: »Mir 
tebi«! 

Radi doma Gospodina Boga našega * želim ti dobro. 

Slava Ocu ... 

4. PSALAM 126 

Ako Gospodin ne zida kuće, * uzalud se trude koji 
je zidaju. 

Ako Gospodin ne čuva grada, * uzalud bdije koji ga 
čuva. 

Uzalud vam je rano raniti * i ustajati poslije počin¬ 
ka, vi koji blagujete kruh boli: 

On tek daje san ljubimcima svojim. * Eto sinovi su 
baština od Gospodina, potomstvo je njegova nagrada. 

Što su strijele u ruci jakome, * to su sinovi mladosti. 

Blago čovjeku, u koga ih je mnogo: * neće se postid- 
jeti kad bude odgovarao neprijateljima svojim na vra¬ 
tima. 

Slava Ocu ... 

5. PSALAM 147, Str. 47. 

HIMAN 

Prva kitica se moli klečeći. 

Zdravo, Zvijezdo mora, 

Majko Božja nježna, 

Vazda djevičanska, 

Dveri rajska zdravo! 

Ti što začu pozdrav 
S usta Gabrijela: 

Mirom nas okrijepi, 

Mjenjaj ime Evi. 

S krivca lance skini, 

Slijepu daj da vidi 
Tjeraj naše jade, 

Sve isprosi dare. 

Majkom se pokaži, 

Molbe nam prikaži 
Onom rad nas što je 
Posto dijete tvoje. 

Djevo osobita, 

Smjerna ko ni jedna, 

Grijehu ti nas otmi, 

Smjerne, čiste tvori. 

Daj nam sveto živjet, 

Sigurno putovat, 

Uz Isusa vijekom 
Radovat se s tobom. 

Slava Bogu Ocu, 

Višnjem Kristu dika 
Ko i Duhu Svetom, 

Isti poklon trima. — Amen. 

ANTIFONA ZA VELIČA 

Danas je izišla mladica iz Jesina korjena; danas je 
Marija začeta bez ikakve ljage grijeha; danas je ona 
satrla glavu stare zmije, aleluja. 

MOLITVA, Str. 319. 

2. II Svijećnica 

ANTIFONE i ČITANJE kao na Jutarnji, str. 62; PSALMI 
i HIMAN kao na Bezgrješno Začeće, str. 464. 

ZAZIV 

Odgovor primi Šimun od Duha Svetoga. — Da neće 

umrijeti dok ne vidi Krista Gospodnjega. 

ANTIFONA ZA VELIČA 

Danas je blažena Djevica Marija prikazala u hramu 
dijete Isusa, a Šimun napunjen Duhom Svetim primi ga 
na ruke svoje i blagoslovi Boga navijeke. 

MOLITVA, Str. 325. 

19. III Sv. Josip 

ANTIFONE i ČITANJE kao na Jutarnji, str. 63; PSALMI 
:kao nedjeljom, str. 430, osim zadnjega, Ps. 116, str. 440. 

HIMAN 

Neka te, Josipe, nebo uzvisuje, 

Svaki kraj kršćanski nek ti se raduje, 

Ti si pun zasluga, prečistom ženidbom 
Združen s Djevicom nevinom. 


Blagdani 


467 


Kada se slavni plod pod srcem javi njoj, 

I ti bi, čudeć se, u brizi tjeskobnoj, 

Anđeo reče tad: Djetešce presveto 
Božjim Duhom je začeto. 

Nježni se rađa Bog, i ti ga miluješ, 

S njime u Egipat bježeći putuješ, 

A kad on iščeznu, tražiš ga, nalaziš, 

Pun veselja već ne tužiš. 

Istom smrt pravedna druge posvećuje, 

Borce što pobjede slavom usrećuje, 

Ti ko Duh iz raja — udesa blaženog! — 

Ziv još uživaš Boga svog. 

Trojice višnja, čuj. budi nam u pomoć, 

Podaj po Josipu u nebo nama doć, 

Da te svi uvi jeke ondje u domu tvom 
Pjesmom slavimo zahvalnom. — Amen. 

ZAZIV 

Slava i bogatstvo u kući njegovoj. — I pravda nje¬ 
gova ostaje navijeke. 

ANTIFONA ZA VELIČA 

Evo vjernog i razboritog sluge koga je postavio Go¬ 
spodin nad svojom obitelju. 

MOLITVA, str. 329. 

25. III Blago vi jest 

ANTIFONE, ČITANJE i ZAZIV kao na Jutarnji, str. 64: 
PSALMI i HIMAN kao na Bezgrješno Začeće, str. 464. 

ANTIFONA ZA VELIČA 

Anđeo Gabrijel reče Mariji: »Zdravo, milosti puna. 
Gospodin s tobom, blagoslovljena ti među ženama«. 

MOLITVA, str. 331. 

1. V Sv. Josip Radnik 

ANTIFONE, ČITANJE i ZAZIV kao na Jutarnji, str. 65; 
PSALMI kao nedjeljom, str. 430, osim zadnjega Ps. 116, str. 440. 
HIMAN, str. 466. 

ANTIFONA ZA VELIČA 

Isus je započeo javno djelovati kad mu je bilo oko 
trideset godina, i svi su držali da je sin Josipov, aleluja. 

MOLITVA, str. 335. 

24. VI Sv. Ivan Krstitelj 

ANTIFONE. ČITANJE i ZAZIV kao na Jutarnji, str. 66; 
PSALMI kao nedjeljom str. 430: osim zadnjeg Ps. 116. str. 440. 

HUMAN 

Da uzmognemo zanosnom ti pjesmom 
Čudesna djela pravo opjevati. 

Izbriši grijeh nam s usta okaljanih 
Ivane sveti! 

Dolazi glasnik s neba visokoga, 

Tvom Ocu javlja tvoje porođenje 
I veličinu, ime tvoje kaže 
I tok života. 

Sumnja u glase svetog obećanja 
Tvom roditelju tada jezik sveza. 

Ali kad ti se rodi, izgubljeni 
Govor mu vrati. 

Još skrit u majci osjećao ti si, 

Da blizu Kralj je u svom divnom dvoru, 

Tad roditelji zaslugama tvojim 
Otkriše tajnu. 

Svevišnjem Ocu slava, slava Sinu, 

Slava i tebi, moći njih obaju, 

Vječiti Duše, jedan Bože, u sve 
Vjekove vječne. — Amen. 

ANTIFONA ZA VELIČA 

Dijete koje nam se rodilo veće je nego prorok. Ovo 
je onaj o kojem je Spasitelj rekao: »Među rođenima ođ 
žene nije bilo većega ođ Ivana Krstitelja-«. 

MOLITVA, str. 341. 

29. VI Sv. Petar i Pavao 

ANTIFONE 

1 Zakleo se Gospođin i neće se pokajati: »Ti si sve¬ 
ćenik dovijeka po redu Melkiseđekovu«. 

PSALAM 109, str. 430. 

2 Smjestit će ga Gospođin među poglavicama puka 
svojega. 


PSALAM 112, str. 433. 


Blagdani 




3 Razriješio si, Gospodine, okove moje. Tebi ću pri- 
nijeti žrtvu zahvalnicu. 

PSALAM 115, Str. 445. 

4 Odlazeći idu i plaču noseći sjeme za sjetvu. 

PSALAM 125 

Kad je Gospodin vraćao roblje sionsko, * bilo nam 
je, kao da sanjamo. 

Tada su usta naša bila puna smijeha, * i jezik naš 
klicanja. 

Tada se govorilo među narodima: * »Gospodin je 
učinio veliko djelo na njima«. 

Uistinu, veliko je djelo učinio Gospodin na nama, * 
mi smo se razveselili. 

Okreni, Gospodine, sudbinu našu, * kao potoke na 
jugu. 

Koji siju u suzama, * u radosti će žeti. 

Odlazeći idu i plaču, * noseći sjeme za sjetvu. 

Ali će doći, doći će s klicanjem, * noseći snopove 
svoje. 

Slava Ocu ... 

Ponovi se antifona. 

5 Utvrđena je vlast njihova i štovanja su vrijedni 
prijatelji tvoji. Bože. 

PSALAM 133 

Gospodine, ti me kušaš i znaš: * ti znaš kad sjednem 
i kad ustanem. 

Ti razumiješ misli moje iz daleka: * hod moj i staze 
moje ti istražuješ. 

I sve putove moje ti vidiš: * i sve riječi usta mojih 
ti čuješ. 

Eto, Gospodine, ti znaš sve novo i staro: * Ti si me 
stvorio i stavio na me ruku svoju. 

Čudnovato je za me znanje tvoje: * uzvišeno je, ne 
mogu da ga dokučim. 

Kamo da otiđem od duha tvojega? * i od lica tvo¬ 
jega kamo da pobjegnem? 

Da uziđem na nebo, ti si ondje: * da siđem u pakao, 
ondje si. 

Da se uzdignem na krilima zore, * i preselim se na¬ 
kraj mora: 

I ondje će me ruka tvoja voditi: * i držati me de¬ 
snica tvoja. 

Da rečem: možda će me mrak sakriti; * noć mi je 
rasvjeta u raskošima mojim. 

Jer mrak nije mračan pred tobom, i noć je svijetla 
kao dan: * mrak je njezin kao svjetlo njegovo. 

Jer što je u meni ti si stvorio: * držiš me već od 
utrobe matere moje. 

Hvalit ću te jer si veoma uzvišen: * divna su djela 
tvoja i duša moja pozna ih dobro. 

Nije sakrivena pred tobom ni jedna kost moja, koju 
si ti u skrovitu sazdao: * ni biće moje u dubini ze¬ 
maljskoj. 

Zametak moj vidješe oči tvoje, i u knjizi tvojoj svi 
su zapisani: * i zabilježeni dani kad ih još nije bilo ni 
jednoga. 

Za mene su veoma štovanja vrijedni prijatelji tvoji, 
Bože: * Veoma je utvrđen ugled njihov. 

Da ih brojim, bilo bi ih više nego pijeska: * kad se 
probudim, još sam s tobom. 

O da bi istrijebio, Bože, grješnike; * krvopije, idile 
od mene: 

Jer govorite u srcu svojemu: * uzet će uzalud gra¬ 
dove tvoje. 

Zar da ne mrzim na one, koji na te mrze, Gospo¬ 
dine? * Zar da se ne zgražam na neprijatelje tvoje? 

Punom mržnjom mrzim na njih: * neprijatelji su 
i meni. 

Okušaj me, Bože, i poznaj srce moje: * ispitaj me, 
i poznaj staze moje. 

I vidi jesam li na zlu putu: * i izvedi me na put 
vječni. 

Slava Ocu . .. 

Ponovi se antifona. 

ČITANJE i ZAZIV kao na Jutarnji, str. 67. 

HIMAN 

Krasota puno rajsko svjetlo vječito 

Natopilo je sjajem sreće zlatni dan, 

Sto poglavice apostolske vjenčava 

I grješnicima prolaz k nebu otvara. 


Blagdani 

Nebeski Vratar i s njim svijeta Učitelj, 

Ti oci Rima, suci sviju naroda, 

U vijeću rajskom sjede s lovor-vijencima, 

Na križu prvi, mačem drugi pobijedi. 

O blažen Rime, štono te posvetila 
Vladara ovih dvaju krvca prešlavna: 

U grimizu se njezinu rumeneći 
Ljepote svijeta svega sam nadilaziš. 

Nek bude slava vječna s čašću, štovanjem 
I s radosnicom pjesmom Trojstvu Presvetom 
Sto u jedinstvu svakim stvorom upravlja 
Po svem kolikom nizu vječnih vjekova. — Amen. 

ANTIFONA ZA VELIČA 

Danas Simim Petar uzađe na drvo križa, alelujar 
danas se ključar kraljevstva veseo preseli Kristu; danas 
Pavao apostol, svjetlo svijeta, prignuvši glavu bi okru¬ 
njen mučeništvom za ime Kristovo, aleluja. 

MOLITVA, str. 343. 

1. VII Predragocjena Krv Isusova 

PSALMI kao nedjeljom, str. 430, osim zadnjeg Ps. 147 ; 
str. 47. 

ANTIFONE 

1 Tko je onaj što dolazi od Edoma u obojenim halji¬ 
nama iz Bosre, taj krasni u odjeći svojoj? 

2 Ja koji govorim po pravdi i stojim na braniku 
spasenja. 

3 Bio je obučen u odjeću krvlju poprskanu, a ime 
mu je Riječ Božja. 

4 A zašto je crvena tvoja odjeća i tvoje haljine kao 
onih koji gaze u lijesku. 

5 Sam gazih tijesak i od naroda nema nikoga sa 
mnom. 

ČITANJE kao na Jutarnji, str. 68. 

HIMAN 

Pjesme svečane svud neka odjekuju 
Neka lica se sva radošću zasja ju, 

S plamenim zubljama sad redom u povorci 
Neka krene se star i mlađ. 

Krvi presvete mi, što ju iz premnogih 
Rana livao Krist na tvrdom đrvetu, 

Spominjemo se sad, i dok je častimo, 

Daj da suze bar livamo. 

Snašla ljudski je rod preljuta nevolja, 

Starog Adama grijeh u nju ga srušio: 

Adam nevin nov, divne svetosti pun, 

Svima život nam povraća. 

Silni Isusov klik s križa se uzdiže 
Višnjem Ocu, i on u nebu prima ga, 

Oca više još krv sveta pomiruje, 

Sve nam radi nje oprašta. 

Krsnu haljinu tom krvlju operimo, 

Ona odnosi grijeh, odaje rumen blist, 

Po kom bivamo tad nalik na anđele, 

Dragi Kralju nebeskom. 

Nitko od sad nek put pravi ne ostavlja, 

Prispjet svima je red k svrsi nam posljednjoj, 

Da nebeski nam dar predobri dade Bog, 

Koji putem nas pomaže. 

Milo pogledaj nas, Oče svemogući, 

Svima, štono nas Krv Sina tvog otkupi 
I što blagi nas tvoj tješi i krijepi Duh, 

Mjesto u svome raju daj. — Amen. 

ZAZIV 

Tebe dakle molimo, pomozi svojim slugama. — Koje 
si otkupio dragocjenom Krvlju. 

ANTIFONA ZA VELIČA 

Ovaj dan neka vam bude kao spomenđan; i svet- 
kujte ga kao svečani dan posvećen Gospodinu trajnim 
bogoslužjem od koljena do koljena. 

MOLITVA, str. 345. 

7. VII Sv. Ciril 1 Metod 

ANTIFONE i ČITANJE kao na Jutarnji, str. 69; PSALMI 
'.kao nedjeljom, str. 430, osim zadnjeg Ps. 131, str. 442. 

HIMAN 

Slavite, vjerni, Božja dva junaka, 

Što Bog im sjajni rajski prijesto : poda, 

Dva neumorna divna apostola ; - 

Slavenskoga roda. 


Blagdani 

Združila ista ljubav tu je braću, 

Iz pustinje ih vukla žudnja ista: 

Da vječnu sreću mnogima donesu 
Vjerom u Krista. 

Bugari, Česi, Moravljani k tomu 
Primaju od njih višnje svjetlo milo, 

Narode mlade hitro oni vode 
Crkvi u krilo. 

Blaženi sveci s krunom zasluženom, 

Nek plač vas naš i molitva nam gane: 

Čuvajte dare predane nam od vas 
U davne dane. 

Vijekom nek sjaju svjetlom prave vjere 
Sinova vaših kraji plemeniti, 

Ko negda tako sveđer blagoslovom 
Rim će im biti. 

Ljudskoga roda Stvoritelju, Spase, 

Što blag nam dijeliš dobra prevelika, 

Dobroti tvojoj u sve vijeke budi 
Hvala i dika. — Amen. 

ZAZIV 

Neka svećenici tvoji obuku pravdu. — I sveti tvoji 
neka kliču u radosti. 

ANTIFONA ZA VELIČA 

Ovo su sveti ljudi, prijatelji Božji; proslavili su se 
u razglašavanju Božje istine: na njihovu riječ otvaraju 
se vrata nebeska. 

MOLITVA, str. 346. 


6. VIII Preobraženje Kristovo 

ANTIFONE i ČITANJE kao na Jutarnji, str. 71; PSALMI 
kao nedjeljom, str. 430., osim zadnjeg Ps. 116. str. 440. 

HIMAN 

Svi, ko ji Krista tražite, 

Sad oči u vis dižite, 

Tu moći ćete vidjeti 
Znak očit slave vječite. 

O prizora čudovitog! 

To svjetlost je neprolazna 
Sjaj uzvišen, bez granica. 

Od neba, zemlje stariji. 

To Kralj je sviju naroda. 

Židovskog puka Kralj je to, 

Što Abrahamu zauvijek 
I djeci bi mu obećan. 

To onaj je, kog proroci 
Navješćuju, označuju, 

Kog Otac nam pokazuje 
I veli: Svi ga slušajte! 

Sva slava tebi, Isuse, 

Što malenima javljaš se, 

I Ocu, s Duhom preblagim 
U vječne vijeke vjekova. — Amen. 

ZAZIV 

Slavan si se pokazao pred licem Gospodnjim. — 

Zato te je Gospodin obukao u ljepotu. 

ANTIFONA ZA VELIČA 

Kad su to učenici čuli, padnu ničice silno prestra¬ 
šeni. Isus im pristupi, dotače ih se i reče: »Ustanite i ne 
bojte se!« Aleluja. 

MOLITVA, str. 356. 

15. VIII Velika Gospa 

ANTIFONE, ČITANJE i ZAZIV kao na Jutarnji, str. 72; 
PSALMI i HIMAN kao na Bezgrješno Začeće, str. 464. 

ANTIFONE ZA VELIČA 

Danas je Djevica Marija uzašla na nebo. Radujte 
se jer s Kristom kralju je u vijeke. 

MOLITVA, str. 359. 

14. IX Uzvišenje sv. Križa 

ANTIFONE i ČITANJE kao na Jutarnji, str. 73; PSALMI 
kao nedjeljom, str. 430, osim zadnjeg psalma 116, str. 440, HI¬ 
MAN kao na I nedjelju Muke, str. 452, a u šestoj kitici, koja 
se pjeva klečeći, drugi redak glasi: U ovoj slavi pobjednoj. 

ZAZIV 

Ovaj će znak Križa biti na nebu. — Kad Gospodin 
dođe suditi. 

ANTIFONA ZA VELIČA 

O blagoslovljeni Križu, koji si jedini bio vrijeđan 
xla nosiš Kralja i Gospodara neba, aleluja. 

MOLITVA, str. 363. 

29. IX Sv. Mihael 

ANTIFONE i ČITANJE kao na Jutarnji, str. 74; PSALMI 
kao nedjeljom, str. 430, osim zadnjeg psalma 137, str. 483. 

HIMAN 

Ti sjaju, moći Oca svog, 

Ti žiće naše, Isuse, 

Sa anđelima vjernim ti 
Mi slavu tvoju pjevamo. 

Nebeska vojska bezbrojna 
Za tebe u boj polazi, 

Ispred nje križa zastavu 
Mihovil nosi pobjednik. 

On silu zmaja okrutnog 
U bezdno ruši pakleno, 

Sotonu s vojskom buntovnom 
Ko munju baca sa neba. 

Na poglavicu oholih 
Za ovim vođom stupajmo, 

Da krunom slave vječne nas 
Ovjenča Božji Jaganjac. 

Sva slava Ocu Vječnomu: 

On sve, što Sin ih otkupi, 

Što Tješitelj ih posveti, 

Po anđelima čuvao. — Amen. 

ZAZIV 

Pjevam ti pred licem anđela, Bože moj. — Klanjam 
se u svetom hramu tvojem i blagosivam ime tvoje. 

ANTIFONA ZA VELIČA 

Sjećaj se nas, prešlavni poglavico, arkanđele Miha- 
eie. Ovdje i svuda moli za nas Sina Božjeg, aleluja, 
aleluja. 

MOLITVA, str. 365. 

U Dalmaciji se još doda uspomena sv. Jeronima: 
ANTIFONA. ZAZIV i MOLITVA kao na Večernji 30. IX, 
str. 476. 

30. IX Sv. Jeronim 

PSALMI kao nedjeljom, str. 430, osim zadnjeg Ps. 116, str. 
440. ČITANJE i ZAZIV kao na Jutarnji, str. 75. 

ANTIFONE 

1 Hvalir*o slavnog čovjeka i oca svojega u njego¬ 
vom naraštaju. 

2 Gospodin ga je napojio vodom spasonosne mudro¬ 
sti i obdario imenom vječnim.' 

3 Viđenje nam je kazao čovjek koji je bio s Bogom, 
koji je ojačan it Božjoj blizini. 

4 O mudrosti Sveca tvojega neka pripovijedaju na¬ 
rodi, a Crkva neka mu hvalu razglašuje. 

5 Blaženi sluge tvoji koji stoje pred tobom vazda 
i slušaju mudrost tvoju. 

HIMAN 

Veselo siaveć blagdan velikoga 
Naučitelja i k tom zaštitnika 
Zemlja se s nebom združuje i pjeva 
Pjesme nebeske. 

Primi, o diko dičnih učitelja, 

Klikćući narod, glasne hvalospjeve 
I milostivan napuni nam grudi 
Dar i ma svetim. 

Krivovjerstvo si snažnom tjero riječju. 

I otrovnicu guju paklen jaču 
Sa zemlje tjeraj i pokazuj njenu 
Himbenu pakost. 

Zavjeta starog i novoga Pismo 
Vješto u jezik rimski prenoseći 
Učiš nas živjet, ko što od nas traže 
Zakon i vjera. 

Tvrđavo snažna tla dalmatinskoga, 

Pomozi puku, koji pomoć moli. 

Sve što te časte kao zaštitnika 
Obilno daruj. 

Hvaljen i slavljen neka bude Otac 
I Sin mu koji palu zemlju spasi, 

Svetomu Duhu isto takvom pjesmom 
Pjevajmo slavu. — Amen. 

ANTIFONA ZA VELIČA 

O naučiteiju predobri, svjetlo svete Crkve, blaženi 
Jer oni me, ljubitelju božanskog zakona, moli za nas Sina 
Božjega. 

MOLITVA. Str. 367. 

4. X Sv. Franjo 

ANTIFONE. ČITANJE i ZAZIV kao na Jutarnji, str. 7G; 
PSALMI kao nedjeljom, osim zadnjega: 

PSALAM 141 

Glasom svojim Gospodinu vapijem, * glasom svojim 
Gospodinu se molim. 

Izlijevam pred njim molitvu svoju * i tjeskobu svo¬ 
ju pred njim kazujem. 

Kad klone u meni duša moja, * ti znaš staze moje. 
Na ovom putu, kojim hođim, * sakriše mi zamku. 
Gledam na desno i vidim * i nema nikoga, tko bi 
me poznao. 

Nije moguće da bježim * i nitko se ne brine za 
dušu moju. 

Vapijem k tebi. Gospodine, * rekoh: ti si nada 
moja, dio moj na zemlji živih. 

Pazi na molitvu moju, * jer sam vrlo ponižen. 
Oslobodi me od onih, koji me progone, * jer su jači 
od mene. 

Izvedi iz tamnice dušu moju. cla slavim ime tvoje, * 
iščekuju me pravedni, dok me ne nagradiš. 

Slava Ocu .. . 

HIMAN 

Dika dobra, vođa Braće. 

To Franjo primi nagradu 
U tom trsu iz kog život 
Otkupitelj nam daje Krist. 

Kliči Brate, Otac vlada 
S nebesnicima nebesnik: 

Bježi tugo, pjevaj zbore, 

Nek jekne nebo hvalama. 

Otet zemlji, dat je nebu. 

To znaci kažu čudesni: 

Dakle živi, jer on primi 
Božanskog Spasa darove. 

Nama zemnim želje puni 
Jer nosi slavne darove: 

Njega dičiš, njega častiš, 

O Bože, skraj ne blagosti. 

Nek ga slijede, nek s njime rade 
Iz progonstva što dolaze: 

Pod tim vođom, za tim svjetlom 
Barjaci kreću kraljevi. 

A znak Kraljev, vođi časnom 
Ukrasu je bok i ruke: 

Svjetlo dođe, tama nesta, 

Već sunce nam je izišlo. 

Vođ je vjeran, zvijezda sjajna 
Osvjetljuje u bespuću, 

Putem pravim on nam kaže 
Sve radosti i blaženstva. 

Vođo svetih, čuvaj stado 

I suzbij vraga lukavog : u 

Ti nas vodi i doveđi 

Na gozbu Kralja Jaganjca. — Amen. 

ANTIFONA ZA VELIČA 

O divna li čovjeka koji je činio znakove i čudesa, 
liječio sve bolesti i izgonio đavle! Šumske ptice pažlji¬ 
vo su slušale njegov glas. O uzvišenog li sveca koji živ 
vjeru tako uzveliča, a mrtav" mnoge mrtvace oživi! Do- 
veđi, Franjo, i nas u društvo nebeskih građana kojima 
si se pridružio. 

MOLITVA, str. 368. 

Preminuće sv. oca Franje 

ANTIFONA 4 > 

O presveta dušo, kojoj na smrti građani nebeski do¬ 
laze u susret, anđeoski zbor se veseli, a preslavno Troj¬ 
stvo poziva govoreći: ostani s nama uvi jeke. 

PSALAM 141, str. 477. 

Ponovi se antifona: O presveta dušo ... 

Ugase se svijeće, svi kleknu i moli se 5 Oče naš, Zdravo 
Marijo i Slava Ocu, zatim se pjeva: 

Zdravo, sveti Oče, Svjetlo domovine, uzore Manje 
Braće, ogledalo kreposti, stazo prava, putokaze života. 
Iz tjelesnog progonstva vodi nas u nebesko kraljevstvo. 

ZAZIV 

Franjo, siromah i ponizan ulazi bogat u nebo. — 

Nebeskim ga pjesmama slave. 

MOLITVA Bože, koji si na današnji dan duši blaže¬ 
noga našeg Oca Franje podijelio nagradu vječnog bla¬ 
ženstva; daj milostivo da i mi, koji pobožno slavimo 

spomen njegova preminuća, zavrijedimo sretno postići 
nagradu istoga blaženstva. Po Kristu Gospodinu naše¬ 
mu. Amen. 

Gospodin s vama. — I s duhom tvojim. 

Blagosivajmo Gospodina. — Bogu hvala. 

Zadnja nedjelja listopada Krist Kralj 

PSALMI kao nedjeljom, str. 430, osim zadnjeg Ps. 116, str. 
440, ČITANJE i ZAZIV kao na Jutarnji, str. 78. 

ANTIFONE 

1 Zvat će se mirotvorac, i prijestolje će njegovo 
trajati u vijeke. 

2 Kraljevstvo je njegovo kraljevstvo vječno, a svi 
će mu kraljevi služiti i pokoravati se. 

3 Evo Čovjek, Istok mu je ime. On će sjediti na 
prijestolju i vladati i navijestit će mir narodima. 

4 Gospodin je sudac naš, Gospodin je zakonodavac 
naš. Gospodin je Kralj naš, on će nas spasiti. 

5 Evo, đadoh te za svjetlost naroda, da budeš spas 
moj sve do kraja zemlje. 

HIMAN 

Ti, Kriste, Kralj si vjekova, 

Ti vladar sviju naroda, 

Ti sudac si jedincati 
Svih umova i srdaca. 

Svijet opaki povikuje: 

Mi nećemo, da vlada Krist! 

A mi ti evo kličemo! 

Ti višnji Kralj si sviju nas! 

O Kriste, mira vladaru, 

Pokori srca buntovna, 

U jedno stado skupi sve, 

Od tebe što odlutaše. 

Ta zato ruke šireći, 

Sa križa visiš krvavog 
I probijeno sulicom 
U plamu Srce otkrivaš. 

Ta zato kruha, vina lik 
Na žrtveniku krije te, 

I s probođenih grudi ti 
Spas djeci tvojoj izvire. 

Glavari svih te naroda 
Pred svijetom javno častili, 

Poštivala te škola, sud, 

Priznavao zakon, umjetnost. 

Znak blistao se kraljevski, 

Što smjerno ti je posvećen: 

Podloži blagom žezlu svom 
Domovinu i svaki dom. 

Sva slava tebi, Isuse, 

Što vlašću svijetom upravljaš, 

I Ocu s Duhom preblagim 
U vječne vi jeke vjekova. — Amen. 

ANTIFONA ZA VELIČA 

Na odjeći i na boku svome ima natpis: »Kralj kra¬ 
ljeva i Gospodar vladara«. Njemu slava i vlast u vi jeke 
vjekova. 

MOLITVA, str. 375. 

1. XI Svi sveti 


ANTIFONE, ČITANJE i ZAZIV kao na Jutarnji, str. 79: 
PSALMI kao nedjeljom, str. 430, osim zadnjeg Ps. 115. str. 445. 

HIMAN 

Oprosti, Kriste, slugama, 

Za koje Oca preblagog 
Nas šliteć moli Djevica 
Kod prijestolja ti milosnog. 

I vi, o čete blažene, 

Anđelskih devet zborova, 

Zla odganjajte minula 
I sadanja i buduća. 

O apostoli, proroci, 

Pred Sucem vi nas pravednim 
Zagovarajte, molite, 

Da smiluje se skrušenim. 

Vi, mučenici rumeni, 

Vi, u odijelu prebi jelom 
Priznavaoci: zovite 
Iz progonstva nas u naš dom. 

Ti, čisto kolo djevica 
I zbore časni odazvan 
Iz pustinje u zvjezdan kraj: 

Uvedite nas u svoj stan. 

Vi nevjeru udaljite, 

Zametite joj kod nas trag, 

Da svojim stadom jedinim 
Jedincat vlada Pastir blag. 

Sva slava Ocu vječnomu 
I slavnom Sinu jedinom 
Sa Tješiteljem Presvetim 
Nek vječnošću se glasi svom. — Amen. 

ANTIFONA ZA VELIČA 

O kako je slavno kraljevstvo u kojem se s Kristom 
vesele svi sveti: odjeveni u bijele haljine slijede Jaganj- 
ca kamo god pođe. 

MOLITVA, str. 378. 

2. XI Mrtvi dan 

Večernja počinje neposredno prvom antifonom. 

1 Omiljet ću Gospodinu u zemlji živih. 

PSALAM 114 

Milo mi je, što Gospodin sluša * glas molitve moje. 

Sto prigiba k meni uho svoje * zato ga sve dane 
svoje prizivam. 

Kad me opkole boli smrtne, * zadese me pogibli 
paklene. 

Naiđem na nevolju i bol, * tad prizivam ime Go¬ 
spodnje. 

O Gospodine, izbavi dušu moju, milosrdan je Gospo¬ 
din i pravedan, * i Bog je naš milostiv. 

Čuva malene Gospodin; * bio sam nonižen i on me 
izbavi. 

Vrati se, dušo moja, u mir svoj, * jer ti je Gospodin 
učinio dobro. 

On je izbavio dušu moju od smrti, oči moje od 
suza, * noge moje od pada. 

Omiljet ću Gospodinu * u zemlji živih. 

Na kraju svakog Psalma kaže se: 

Pokoj vječni * daruj im Gospodine. 

1 svjetlost vječna * svijetlila njima. 

Ponovi se antifona: Omiljet ću . . . 

2 Jao meni, jer se boravak moj otegao. 

PSALAM 119 

U svojoj tjeskobi vapijem Gospodinu, * i on me 
sluša. 

Gospodine izbavi dušu moju od usana bezbožnih * 
i od jezika lukavog. 

Što će ti dati ili što će ti dodati, * ježiće lukavi? 

Oštre strijele ratničke, * sa živim ugljevljem, što 
ništi. 

Jao meni, jer se boravak moj otegao: stanujem 
među stanovnicima cedarskim, * dugo prebiva u tuđini 
duša moja. 

Među onima koji mrze na mir ja sam miroljubiv, * 
kad im prigovorim, navaljuju na me ni zašto. 

Pokoj vječni... 

Ponovi se antifona: Jao meni .. . 

3 Gospodin te čuvao od svih zala, čuvao dušu tvoju 
Gospodin. 

PSALAM 120 

Podižem oči svoje prema gorama, * odakle mi do¬ 
lazi pomoć. 

Pomoć je meni od Gospodina, * koji je stvorio nebo 
i zemlju. 

Neće dati da posrne noga tvoja, * ne drijema čuvar 
tvoj. 

Gle ne drijema i ne spava * čuvar Izraelov. 

Gospodin je čuvar tvoj. Gospodin je zaštita tvoja. * 
on ti je s desne strane. 

Danju te ne ubija sunce, * ni mjesec noću. 

Gospodin te čuvao od svih zala, * sačuvao dušu tvo¬ 
ju Gospodin. 

Gospodin čuvao ulazak i izlazak tvoj * odsad i do¬ 
vijeka. 

Pokoj vječni... 

Ponovi se antifona: Gospodin te čuvao . . . 

4. Ako gledaš na bezakonja Gospođine, Gospodine 
tko će opstati. 

PSALAM 129, str. 442. 

5 Ne prezri Gospodine, djela ruku svojih. 

PSALAM 137. 

Hvalim te, Gospodine, od svega srca svojega * jer si 
čuo riječi usta mojih 

Pred anđelima pjevam tebi * klanjam se pred sve¬ 
tim hramom tvojim i hvalim ime tvoje 

Radi milosrđa tvojega i istine tvoje * jer si nada 
sve uzveličao sveto ime svoje. 

U koji te dan prizovem, usliši me * i ojačaj dušu 
moju. 

Neka te hvale, Gospodine, svi kraljevi zemaljski * 
jer su čuli sve riječi usta tvojih, 

I neka pjevaju 11 a putovima Gospodnjim, * jer je 
velika slava Gospodnja. 

Jer je uzvišen Gospodin i vidi, što je nisko * i što je 
visoko izdaleka poznaje. 

Kad sam posred nevolje oživljuješ me, pružaš ruku 
protiv srdžbe neprijatelja mojih, * i spasava me desnica 
tvoja. 

Gospodin će svršiti što čini za mene. Gospodine, mi¬ 
losrđe je tvoje dovijeka, * ne prezri djela ruku svojih. 

Slava Ocu . .. 

Ponovi se antifona Ne prezri. . . 

ZAZIV * 

Čuh glas s neba gdje mi govori. — Blago mrtvima 
koji u Gospodinu umiru. 

ANTIFONA ZA VELIČA 

Sve što (laje meni Otac k meni će doći i onoga koji 
dolazi k meni neću istjerati napolje. 

Zatim klečeći Oče naš i sve ostalo kao na Jutarnji, str. 82. 

Posvećenje Crkve 

ANTIFONE i ČITANJE kao na Jutarnji, str. 83: PSALMI 
kao nedjeljom, str. 430, osim zadnjeg Ps. 147, str. 47. 


HIMAN 

Nebeski Jeruzolime, 

Božanskog mira gledanje, 

Od živog stjenja tvrđavo, 

Sto k vječnom svodu đopireš, 

A anđela milijun te 
Ko nevjestu okružuje! 

O kćeri dobro udana, 

Što slava Očev miraz ti, 

A svaka milost mužev dar; 

Od sviju ljepša kraljice, 

S vladarom Kristom vjenčana 
Nebeska svijetla državo. 

Tu biser-vrata blistaju 
I otvorena svima su, 

Jer na njih samo kreposti 
Uvesti mogu smrtnika, 

Što ranjen svetom ljubavi 
Za Krista patnje podnosi. 

Kamenar dlijetom krepkim je 

I udarcima čekića 

Baš mnogo stijene gladio, 

Što u tu zgradu ulaze, 

I zgodnim vezom sljubljene 
Do takva visa penju se. 

Sva slava, ko što doliči, 

Nek bude Ocu višnjemu 
I jedinomu Sinu mu 
Sa Tješiteljem preslavnim: 

Gospodstvo njemu, čast i vlast 
U vječne vi jeke vjekova. — Amen. 

zaziv ® 

Kući tvojoj, Gospodine, pripada svetost. — U sve 
dane. 


ANTIFONA ZA VELIČA 

O kako je strašno ovo mjesto! Zaista nije ovdje 
drugo nego kuća Božja i vrata nebeska! 

MOLITVA, str. 401. 

ZNAČENJE POVEČERJA 

POVEČERJE (Completorium — Završni čas) je dio crkvenog 
bogoslužja koji je određen za posvećenje završetka dnevnog 
rada i cjelokupne dnevne aktivnosti. Ima se moliti pred po¬ 
četak noćnog počinka. 

Dolikuje da svake večeri bacimo pogled na protekli dan. 
Za ono što smo zlo učinili treba da se pokajemo. Stoga je ispit 
savjesti i općenita ispovijed sastavni dio Povečerja. Za prim¬ 
ljene Božje darove, za njegovu blizinu, za njegovu pomoć 
nemamo prikladnijeg izraza nego što je Simunova pjesma „Sad 
otpusti ..." 

Noćni počinak nam je simbol vječnog mira na krilu Boga 
Oca. U raju ćemo taj mir savršeno uživati. Od tog uživanja 
bit će isključeni nepokorni grješnici kojima se Bog zakleo: 
„Neće unići u mir moj!" (Ps 94, 11). 

Svjesno moljenje Povečerja treba dati smisao našem po¬ 
činku i biti jaki poticaj da, kao što rado idemo na svako¬ 
dnevni odmor, sve življe čeznemo za konačnim počinkom. „Po¬ 
žurimo se da uđemo u onaj pokoj!" (Hebr 4. 11). 





RED POVEČERJA 


Ovo je ređosljed Povečerja za sve nedjelje i blagdane u 
godini. Promjene za pojedine dane crkvene godine označene 
su iza ovog Reda. 

BLAGOSLOV 

Dostoj se, Gospodine, blagosloviti. 

Mirnu noć i sretan svršetak udijelio nam svemogući 
Gospodin. — Amen. 

ČITANJE (I Petr 5, 8—9) 

Braćo, budite trijezni i bdijte, jer vaš protivnik 
đavao obilazi kao ričući lav i traži koga da proždre. 
Oduprite mu se jaki u vjeri. — A ti, Gospodine, smiluj 
se nama. — Bogu hvala. 

Pomoć je naša u imenu Gospodina. — Koji je stvo¬ 
rio nebo i zemlju. 

ISPIT SAVJESTI . . . 

Predmolitelj: Ispovijedam se... - Zajednica vjernika: 
Smilovao ti se svemogući Bog, oprostio grijehe tvoje i priveo 
te u život vječni. Predmolitelj: Amen. - Zajednica vjernika: 
Ispovijedam se ... Predmolitelj: Smilovao vam se ... - Zajed¬ 
nica: Amen. Predmolitelj: Oproštenje ... - Zajednica: Amen. 

t Obrati nas, Bože, spasitelju naš. — I odvrati 

srdžbu svoju od nas. 

Na riječi Obrati nas učini se mali znak križa na prsima. 

f Bože, u pomoć mi priteci. — Gospodine, pohiti da 
mi pomogneš. Slava Ocu... Aleluja. 

Mjesto Aleluja između Sedamdesetnice i Uskrsa reče se: 

Hvala tebi Gospodine, Kralju vječne slave. 

ANTIFONA 

Smiluj mi se, Gospodine, i usliši molitvu 
moju. 

PSALAM 4 

Kad sam zavapio, uslišio me je Bog pravde 
moje; * u tjeskobi si me pomogao. 

Smiluj mi se, * i usliši molitvu moju. 

Sinovi ljudski, dokle ćete biti tvrda srca? * 
zašto ljubite ispraznost i tražite laž? 

Znajte da je Gospodin divno uzveličao sve¬ 
toga svojega, * Gospodin će me uslišati kad ga 
zazovem. 

Srdite se i nemojte griješiti; * za ono što go¬ 
vorite u srcima svojim u odajama svojim skru- 

šite Se. 

Žrtvujte žrtvu pravde i ufajte se u Gospo¬ 
dina; mnogi govore: „Tko će nam pokazati 
dobro ?“ 

Obasjalo nas je svjetlo lica tvoga, Gospo¬ 
dine: * ti si dao radost u srce moje 

Veću nego što je drugi imaju: * kad im rodi 
žito, vino i ulje u obilju. 

Sad ću u miru * spavati i počivati. 

Jer si me ti, Gospodine, osobitim načinom * 
u pouzdanju utvrdio. 

Slava Ocu . .. 

PSALAM 90 

Koji živi u zaklonu Višnjega. * pod zaštitom 
Boga nebeskoga prebiva. 

Govori Gospodinu: „Ti si zaštitnik moj i u- 
točište moje, * Bog moj u koga se uzdam“. 

Jer te on izba vi ja od zamke lovačke * i od 
ljute kuge. 

Zasjenjuje te krilima svojim, * i pod krilima 
njegovim nalaziš utočište. 

Kao štitom okružuje te istina njegova. * ne¬ 
ćeš se bojati strahote noćne, 

Strijele koja leti danju, kuge koja ide po 
mraku, * pomora koji mori o podne. 

Past će uza te tisuća i deset tisuća s desne 
tvoje, * a k tebi se neće približiti. 

Samo ćeš gledati očima svojim * i vidjet ćeš 
kako će biti kažnjeni grješnici. 

Jer si rekao: „Ti si, Gospodine, nada moja i; , 

* Višnjega si izabrao sebi za utočište. 

Neće te zlo zadesiti, * i bič se neće približiti 
šatoru tvoj emu. 

Jer je anđelima svojim zapovjedio za tebe, *' 
da te čuvaju na svim putovima tvojim. 

Na rukama će te nositi, * da ne zapneš gdje 
za kamen nogom svojom. 

Hodit ćeš po zmiji ljutici i poskoku * i gažit 
ćeš lava i zmaja. 

Jer se u me uzdao, oslobodit ću ga, * zaklonit 
ću ga, jer je poznao ime moje. i 

Kad me zazove uslišat ću ga, * s njim ću biti 
u nevolji, izba vit ću ga i proslavit ću ga. 

Dat ću mu da dugo živi * i pokazat ću mu 
spasenje svoje. 

Slava Ocu. . . 

PSALAM 133 

Eto sad blagosivajte Gospodina, * svi sluge 
Gospodnje. 

Koji stojite u domu Gospodnjem, * u dvo- 
rima doma Boga našega. 

Noću podižite ruke svoje k svetištu, ' i bla¬ 
gosivajte Gospodina. 

Blagoslovio te Gospodin sa Siona, * koji 
stvori nebo i zemlju. 

Slava Ocu ... 

Ponovi se antifona: Smiluj mi se . . . 

i.HPN 1 V ; ; • • [ i j ; j j ; . ;. ; 

Već mrak se hvata, gine dan. 

O Stvoritelju, čuj nam glas, 

Po beskrajnoj ti blagosti ' 1 

Iznad nas bdij i štiti nas. 

. Udalji sanje opake 
t opsjene, što noć ih tka, 

\V> ‘ j . ; Obuzdaj našeg zlotvora 

Da tijćlo se he okalja. 

icb'N-| O'Fbdijsli^pče milostiv, . •, %/ >y . <- 

tjjnbo Jednak Ocu svom, 

•i f.y'S»tq,s : njim ; i Duhom, Presvetim 
. • i .; ;11 JJ] kyaju vlaclaš vječitom. — Amep. 

ČITANJE (Jer 14, 9) 

Ti si u nama. Gospodine, i sveto je ime tvoje zaz- 
vano nad nama. Ne. zapusti nas, Gospodine, Bože naš. 

— Bogu hvala. , 

IZMJENIČNA PJESMA 

, . U £ukq -tvoje,, Gospodine, * predajem duh svoj. — U 

ruke tvoje, Gospodine, predajem duh svoj. — Otkupio 

si nas. Gospodine, Bože vjerni. * Predajem duh svoj. — 
Slava Ocu i Sinu, i Duhu Svetomu. — U ruke tvoje. Go¬ 
spodine, predajem duh svojć 

ZAZIV ' i-j ; . i 

Čuvaj nas, Gospodine, kao zjenicu oka. — Pod sje¬ 
nom krila svojih .zaštiti nas. 

ANTIFONA 

Brani nas, Gospodine, dok bdijemo, čuvaj 
nas dok spavamo da bdijemo s Kristom i poči¬ 
vamo u miru. 

Šimunova pjesma (Lk 2, 29—32) 

Sad otpusti slugu svoga, Gospodine, * po ri¬ 
ječi svojoj u miru. ' 

Jer vidješe.pci mpje y ^ tvoje. 

Koje si pripravio, * pred licem sviju naroda, 

Svjetlo na prosvijetljenje naroda, * i na sla¬ 
vu puka tvoga izraelskoga. 

Slava Ocu ... 

Ponovi se antifona: Brani nas . . . 

Gospodin s vama. — I s duhom tvojim. 

Ako ne predvodi svećenik ili đakon, mjesto tog zaziva 
reče se: Gospodine, usliši molitvu moju. —■ I vapaj moj k tebi 
da dođe. 

MOLITVA Pohodi, molimo, Gospodine ovo prebi¬ 
valište i sve neprijateljske zasjede od njega udalji: 
anđeli tvoji sveti prebivali u njemu, i oni nas čuvali 
u miru, i tvoj sveti blagoslov bio uvijek vrhu nas. Po 
Gospodinu našemu ... — Amen. 

Gospodin s vama. — I s duhom tvojim. 

(Ili Gospodine usliši. .. kao prije molitve). 

Blagosivajmo Gospodina. — Bogu hvala. 

BLAGOSLOV 

Blagoslovio nas i čuvao svemogući i milosrdni Go¬ 
spodin, Otac, i Sin, i Duh Sveti. — Amen. 

Neposredno iza toga nadovezuje se jedna od slijedećih za¬ 
ključnih marijanskih antifona s retkom i molitvom. 

Povečerje završava sa zaključnim zazivom: 

t Božja pomoć bila uvijek s nama. — Amen. 


Zaključne marijanske antifone 
I 

Od I nedjelje Došašća do 1. veljače 

Slavna Majko Spasitelja, 

Rajska dveri milostiva. 

Koja vjerne vodiš k sreći, 

Iznad mora zvijezdo divna! 

O pomozi palom svijetu. 

Koji želi ozdravljenje, 

Ti, što rodi Stvorca svoga 
Prirodi na udivljenje. 

Čuvši pozdrav Gabrijela 
Donese nam život svima. 

Djevom zače, Djevom osta. 

Smiluj nam se grješnicima. 

U Došašeu 

„ Anđeo je Gospodnji navijestio Mariji. — I ona je 

začela po Duhu Svetomu. 

MOLITVA 

Milost svoju, molimo, Gospodine, ulij u naše duše 
da mi. koji smo po anđelovu naviještenju spoznali utje¬ 
lovljenje Krista Sina tvoga, po njegovoj muci i križu 
oudemo privedeni k slavnom uskrsnuću. Po Kristu Go¬ 
spodinu našemu. — Amen. 

Od Badnje večeri 

Poslije porođaja ostala si, Djevice, nepovrijeđena. — 

Bogorodice, zagovaraj nas. 

MOLITVA 

Bože, koji si plodnim đjevičanstvom blažene Marije 
darovao ljudskom rodu dobra vječnog spasenja, podaj, 
molimo te, da osjetimo zagovor one po kojoj smo za- 
vrijedili primiti početnika života, Gospodina našega Isu¬ 
sa Krista Sina tvoga. — Amen. 


II 

Od Povečerja Svijećnice do Velike Srijede 

Rajska kruno, rajska slavo, 

Anđeoska Gospo, zdravo! 

Ti si korijen, ti si vrata, 

S kojih sinu svjetlost zlata. 

Ti si ljiljan djevičanstva, 

Ti si nakit čovječanstva. 

Zdravo puna svih milina, 

Moli za nas svoga Sina. 

ZAZIV 

Učini me dostojnim, da te hvalim Djevice presveta. 

— Daj mi jakost protiv neprijateljima tvojim. 

MOLITVA . > :i: : v: r«l i.::v»:\« 

Udijeli, milostivi Bože, jakost slabosti našoj da mi, 
koji svete Bogorodice spomen: Slavimo, pomoću njezina 
zagovora iz svojih nepravda uskrsnemo. istbm Kristu 
Gospodinu našem. — Amen. . , 5 

,.!•■■ III ^ 

Od Povečerja Uskrsa do Povečerja kvatredog duftčVskog petka 

Kraljice neba, raduj se, aleluja, ; ^ 

Jer koga si bila dostojna nositi, aleluja ?f r . 

* Uskršnu, kako je rekao, aleluja. . 

Moli ža nas Boga, aleluja. I' 1 ’ ‘ ,‘ /M * l v . 

zaziv. ‘ ‘ m ■■ ■ • i Lnvbovi • omotni ' 

Raduj se i veseli se, Djevice Marijcf, aflelujaf: —-Jer 

uskrsnu Gospodin uistinu, aleluja. * 

MQ^ITVA ; . , !U -j! U0 \: 

Bože, koji si se dostojao razveseliti svijet, .uskrsnu¬ 
ćem Sina svoga, Gospodina našega Isusa Krista, daj, 
molimo te, da po njegovoj Majci. Djevici Mariji; po¬ 
stignemo radosti vječnoga života. Fo Kristu Gospodinu 
našemu.-—Amen. : :: 

- - ' IV ■ f 

Od PdVĆčćrjči Presvetog trojstva do Bošašea'. 

Zdravo Kraljice, Majko milosrđa, živote, slasti i u- 
fanje naše, zdravo! K tebi vapijemo prognani sinovi 
Evini, k tebi uzdišemo tugujući i plačući u ovoj suznoj 
dolini. Svrni, dakle, odvjetnice naša, one svoje milostive 
oči na nas, te nam poslije ovoga progona pokaži Isusa, 
blagoslovljeni plod utrobe svoje! O .blaga, ,o mila, o 
slatka Djevice Marijo! • , > 

ZAZIV • , • : ;,; - 

Moli za nas sveta Bogorodice. — ^ dostojni po¬ 
stanemo obećanja Kristovih. 

MOLITVA ; ,' ’ • 

Svemogući vječni Bože, koji si sudjelovanjem Duha 
Svetoga pripravio tijelo i dušu slavne Djevice Majke 
Marije, da bude dostojno prebivalište Sinu tvojemu. daj 
da nas ona. koje se s radošću spominjemo, milostivim 
zagovorom izbavi od sadašnjih zala i od vječne-smrti. 
Po istom Kristu Gospodinu našem: P— Amen. i 

Promjene na Povečerju kroz crkvenu godinu 
Vrijeme Muke .’ S i * 1 

U izmjeničnoj pjbsmi izostavi se Slava Ocu 

. A ft u \ 

Veliki četvrtak i petak 

Izostavlja se sve prije psalama osim opće ispovijedi. Psalmi 
se govore bez antifone d bez Slava Ocu. ; Iza psalama neposred¬ 
no se bez antifone doda Simunova pjesma, a iza nje: 

Na Veliki četvrtak 

Krist je postao za nas poslušan sve do smrti. 

Na Veliki petak 

Krist je postao za nas poslušan sve do smrti, I to do 
smrti na križu. ,; , ^. 

Oče naš moli se tiho . *1 

MOLITVA bez Pomolimo se ■ 

Pohodi, molimo te . .. str* 492, završetak Po Gospođinu . . . 
moli se tiho. a 

I time se završi... , . ?. 

Velika subota 

Nema Povečerja. 

Uskrsna Osmina 

Od Uskrsa do uskrsnog petka. iv. 

Izostavlja se antifona prije i poslije psalama. Iža trećeg 
psalma doda se: Aleluja, aleluja, aleluja, aleluja. 

Zatim Šimunova pjesma bez antifone. 

Poslije pjesme: 

Ovo je dan što ga učini Gospođin, kličimo i radujmo 
se danas. 

Slijedi Gospodin s vama i ostalo kao u Redu Povečerja. 

Uskrsno vrijeme 

Od Bijele nedjelje do Kvatrenog duhovskog petka 

ANTIFONA ZA PSALME 

Aleluja, aleluja, aleluja. 

Izmjenična pjesma i zaziv promjeni se ovako: 

U ruke tvoje Gospodine, predajem duh svoj, * aie- 

lujai aleluja. — U ruke tvoje, Gospodine, predajem duh 
svoj, aleluja, aleluja. — Otkupio si nas, Gospodine, Bože 
vjerni. * Aleluja, aleluja. — Slava Ocu i Sinu i Duhu 
Svetomu. — U ruke tvoje ... 

ZAZIV 

Čuvaj nas, Gospodine, kao zjenicu oka, aleluja. — 
Pod sjenom krila svojih zaštiti nas, aleluja. 

Na kraju antifone za Simunovu pjesmu Brani nas... 
doda se aleluja. 

Mrtvi dan 

* Izostavlja se sve prije psalama osim opće ispovijedi. Psal¬ 
mi se govore bez antifone. Na koncu svakog slijedećeg psalma 
mjesto Slava Ocu .. * reče se Pokoj vječni ... 

PSALAM 122 

Podižem oči svoje k tebi, * koji stanuješ na nebe¬ 
sima. 

Gle, kako su oči slugu * uprte u ruke gospodara nji¬ 
hovih. 

Kako su oči sluškinje * uprte u ruke gospodarice 
njezine: 

Tako su oči naše uprte u Gospodina Boga našega. * 
dok nam se ne smiluje. 

Smiluj nam se, Gospodine, smiluj nam se, * jer smo 
se obilno nasitili prezira. 

Obilno je nasićena duša naša * porugom bogataša, 
prezirom oholica. 

Pokoj vječni... 

PSALAM 141 Str. 477. 

PSALAM 142 Str. 43. 

Zatim se bez antifone doda Simunova pjesma s Pokoj 
vječni _Iza toga Oče naš moli se tiho 

I ne uvedi nas u napast. — Nego izbavi nas od zla. 

Od vrata paklenih. — Izbavi, Gospodine duše nji¬ 
hove. 

Počivali u miru. — Amen. 

Gospodine, usliši molitvu moju. — I vapaj moj k 
tebi da dođe. 

Gospodin s vama. — I s duhom tvojim. 

(Ako ne predvodi svećenik ili đakon ne govori se Go¬ 
spodin s vama . . .) 

MOLITVA Smiluj se, molimo, Gospodine, dušama 
sviju sluga i službenica svojih za koje smjerno molimo 
tvoje veličanstvo, da po ovim pobožnim molitvama za¬ 
vri jede doći u vječni pokoj. Po Gospodinu našemu... 

Pokoj vječni... — 4 svjetlost vječna ... 

Počivali u miru. — Amen. 


dodatak 






NOĆNICA ZA MRTVE 

PONUKOVANJE 

Kralju, kojemu sve živi, * dođite, poklonimo se. 

Ponovi se Kralju . . . 


PSALAM 94 

Dođite, zapjevajmo Gospodinu, kličimo Bogu Spasi¬ 
telju našemu. Izađimo pred njegovo lice s hvalom i u 
psalmima mu kličimo. * Kralju ... 

Jer je Gospodin velik Bog i kralj velik nad svim 
bogovima. Jer ne odbacuje Gospodin puka svojega, jer 
u njegovoj su ruci svi krajevi zemaljski i on gleda vi¬ 
sine gorske. * Dođite... 

Njegovo je more, i on ga je stvorio, njegove su ruke 
kopno sazdale. Dođite, poklonimo se i padnimo pred 
Bogom ničice, plačimo pred Gospodinom koji nas je 
stvorio, jer je on Gospođin Bog naš, a mi smo narod 
njegov i ovce paše njegove. * Kralju ... 

Danas, ako čujete glas njegov, nemojte da otvrdnu 
srca vaša kao za gnjeva u dan kušnje u pustinji, gdje 
su me kušali oci vaši, iskušali i vidjeli djela moja. * 
Dođite... 

Četrdeset sam godina bio blizu rodu ovomu i rekao 
sam: »Ti ljudi uvijek lutaju srcem i ne znadu putova 
mojih, zato sam se zakleo u gnjevu svojem: Neće unići 
u mir moj«. * Kralju ... 

Pokoj vječni đaruj im, Gospodine, i svjetlost vječna 
svijetlila njima. * Dođite... Kralju ... 

ANTIFONA 1 

Upravi, Gospodine Bože moj, pred licem svojim 
stazu moju. 

PSALAM 5 

Čuj, Gospodine, riječi moje, * razumij vapaj moj. 

Pazi na glas molitve moje, * Kralju moj i Bože moj. 

Tebi se molim, Gospodine, * jutrom usliši glas moj. 

Jutrom stojim pred tobom i vidim, * da si ti Bog 
koji neće bezakonja, 

Da uza te nema mjesta zlikovcu, * niti ostaju pred 
očima tvojim nepravedni. 

Mrziš na sve koji čine bezakonje, * upropašćuješ 
sve koji govore laž. 

Krvopija i himbenik mrzak je Gospodinu, * a ja po 
velikom milosrđu tvome 

Ulazim u dom tvoj, * klanjam se u svetom Hramu 
tvojem sa strahom tvojim. 

Gospodine, vodi me u pravdi svojoj, * radi nepri¬ 
jatelja mojih upravi pred licem svojim stazu moju. 

Jer nema u ustima njihovim istine, * srce je nji¬ 
hovo tašto. 

Grlo im je grob otvoren, jezikom svojim dvoliče, * 
sudi im, Bože. 

Neka im propadnu namisli, radi mnogih bezakonja 
njihovih obori ih, * jer vrijeđaju tebe. Gospodine. 

Pa će se radovati svi koji se u tebe ufaju, * dovijeka 
će kliktati, jer ćeš ti biti s njima. 

I dičit će se tobom svi koji ljube ime tvoje, * jer ti 
blagosivaš pravednika. 

I kao štitom milošću svojom * zaklanjaš nas, Go¬ 
spodine. 

Pokoj vječni * daruj im, Gospodine. 

I svjetlost vječna * svijetlila njima. 

Antifona Upravi... 

ANTIFONA 2 

Povrati se, Gospodine, i izbavi dušu moju, jer oni 
koji su mrtvi ne spominju tebe. 

PSALAM 6 

Gospodine, ne pokaraj me u srdžbi svojoj * i ne 
kazni me u gnjevu svojem. 

Smiluj mi se, Gospodine, jer sam nemoćan, * ozdravi 
me, Gospodine, jer dršću kosti moje. 

Duša je moja smućena veoma. * a ti, Gospodine, 
dokle ćeš? 

Povrati se, Gospodine, i izbavi dušu moju, * spasi 
me poradi milosrđa svoga. 

Jer oni koji su mrtvi ne spominju tebe: * tko da te 
slavi u smrtnom carstvu? 

Iznemogao sam od jecanja svoga, svaku noć kvasim 
postelju svoju, * suzama svojim natapam ložnicu svoju. 

Pomutilo se od jada oko moje, * ostario sam među 
tolikim neprijateljima svojim. 

Odlazite od mene svi koji činite nepravdu, * jer je 
Gospodin uslišio glasni plac moj. 

Uslišio je Gospodin molbu moju, * Gospodin je pri¬ 
mio molitvu moju. 

Neka se zastide i smetu jako svi neprijatelji moji, * 
neka se još jednom zastide brzo veoma. 

Pokoj vječni... 

Antifona Povrati se ... 

ANTIFONA 3 

Da ne ugrabe kao lav duše moje, kad nemam po¬ 
moćnika i spasitelja. 

PSALAM 7 

Gospodine, Bože moj, u tebe se uzdam, * spasi me 
od svih koji me progone, i izbavi me. 

Da ne ugrabe kao lav duše moje, * kad nema po¬ 
moćnika ni spasitelja. 

Gospodine, Bože moj, ako sam to učinio, * ako je 
krivica u rukama mojim, 

Ako sam zlo vratio dobročincima svojim, * neka 
slobodno podlegnem bez nade neprijateljima svojim. 

Neka progoni neprijatelj dušu moju i neka stigne 
i pogazi na zemlji život moj * i u prah obrati slavu 
moju. 

Ustani, Gospodine, u gnjevu svojem * i uzvisi se u 
krajevima neprijatelja mojih. 

Ustani, Gospodine Bože moj, prema odredbi koju si 
dao, •* i kada te okruži zbor naroda, 

Uzvisi se nada nj. * Gospodin, sudi narodima. 

Sudi mi, Gospodine, po pravednosti mojoj * i po 
bezazlenosti mojoj. 

Neka prestane zloća grješnička, a pravednika ukri- 
jepi, * pravedni Bože, koji istražuješ srca i bubrege. 

Meni dolazi pomoć od Gospodina, * koji spasava 
prave srcem. 

Bog je pravedan sudac, jak i strpljiv * i svaki dan 
gotov da se razgnjevi. 

Ako se ne obratite, zavitlat će mačem svojim, * na¬ 
teže luk svoj i udešuje ga. 

U njem pripravlja smrtno oružje, * čini strijele svo¬ 
je žarkima. 

Gle, tko začinje nepravdu, * trudan je nesrećom i 
rađa prijevaru. 

On otvara jamu i kopa je * i pada u jamu koju je 
načinio. 

Nesreća mu se vraća na glavu njegovu, * i neprav¬ 
da njegova silazi na tjeme njegovo. 

Hvalim Gospodina za pravdu njegovu, * i pjevam 
imenu Gospodina višnjega. 

Pokoj vječni. .. 

Antifona Da ne ugrabe . . . 

ZAZIV 

Od vrata paklenih. — Izbavi, Gospođine, duše nji¬ 
hove. 

Oče naš, moli se tiho. 

Čitanja se čitaju bez odriješenja, blagoslova i naslova. 

Čitanje i (Job, 7, 16— 21 ) 

Oprosti mi. Gospodine, jer su ništa dani moji. Što 
je čovjek, da ga cijeniš? Ili što upravljaš k njemu srce 
svoje? Pohađaš ga u svanuće i svaki čas ga kušaš. Dokle 
mi nećeš prostiti i pustiti me da progutam pljuvaku 
svoju? Sagriješio sam; što ću ti činiti, o čuvaru ljudski? 
Zašto si me postavio sebi na nišan, te sam postao sa¬ 
momu sebi težak? Zašto mi ne oprostiš grijeh moj, 
i zašto ne ukloniš bezakonje moje? Evo sad ću leći u 
prah, i kad me ujutro potražiš, neće me biti. 

Čitanja se završavaju bez A ti. . . ili drugoga kakva svr¬ 
šetka. 

t .Ji, . t V ■' 

ODGOVOR 

Vjerujem, da Otkupitelj moj živi, i da ću u posljed¬ 
nji dan uskrsnuti iz zemlje. * I u tijelu svojem vidjet ću 
Boga Spasitelja svoga. R. Vidjet ću ga ja sam, a ne 
drugi, i moje će ga oči gledati. * I u tijelu... 

ČITANJE U (Job, 10* 1—7). 

Dodijao je duši mojoj život moj, dat ću maha kuka- 
nju svojem, govorit ću u gorčini duše svoje. Reći ću 
Bogu: ►►Nemoj me osuditi: kaži mi. zašto me tako sudiš? 
Zar ti je milo, da me tlačiš, i da odbacuješ mene, djelo 
ruku svojih, a pomažeš namjeru bezbožničku? Jesu li u 
tebe oči tjelesne, vidiš li kao što vidi čovjek? Jesu li 
dani tvoji kao dani čovječji i godine tvoje kao vijek 
ljudski, te istražuješ bezakonje moje i grijeh moj ispi¬ 
tuješ? Ti znaš da nisam ništa bezbožno učinio; a-nema 
nikoga, tko bi mogao iz ruke tvoje izbaviti?« 

ODGOVOR 

Koji si uskrsnuo iz groba Lazara, kad je već za¬ 
udarao, * Ti im. Gospodine đaruj pokoj i mjesto opro- 
stenja. R. Koji ćeš doći suditi žive i mrtve i svijet og¬ 
njem. * Ti im... 

ČITANJE III (Job, 10, 8—12) 

Ruke su me tvoje načinile i sazdale me svega una¬ 
okolo, pa me tako brzo ništiš? Daj se spomeni da si me 
kao od blata načinio, i da ćeš me u prah obratiti. Nisi 
li me kao mlijeko salio i kao sir usirio me? Kožom i 
mesom zaodio si me, spleo si me od kostiju i žila. Živo¬ 
tom i milosrđem obdario si me, i skrb je tvoja čuvala 
duh moj. 

ODGOVOR 

Gospodine, kada dođeš suditi zemlju, gdje ću se sa¬ 
kriti od srdžbe tvoje? * Jer sam veoma sagriješio za 
života svoga. R. Djela se svojih ja strašim i stidim se 
pred tobom: kad dođeš suditi, nemoj me osuditi. * Jer 
sam ... — Pokoj vječni... * Jer sam... 

Zatim klečeći moli se Oee naš 

I ne uvedi nas u napast. — Nego izbavi nas od zla. 

Qd vrgta paklenih. — Izbavi, Gospodine, dušu nje¬ 
govu (~zinu, njihove). 

Počivao (-la, -li, *le) u miru. — Amen. 

Gospodine, ušliši molitvu moju. — I vapaj moj k 

tebi da dođe. 

Gospodin s vama.—I s duhom tvojim. 

Zatim slijedi odgovarajuća molitva kao na Misi, str. 422-424 
i na koncu: f ' ■' 

Pokoj vječni daruj mu (joj, im), Gospodine, -r 
I svjetlost vječna svijetlila mu (joj, njima). 

Počivao (-la, -li, -le) u miru. — Amen. 

Duša njegova (njezina, duše njihove) i duše svih 
vjernih mrtvih po milosrđu Božjem počivale u miru. —^ 

Amen. 

